
Reiseskitser  fra  Spanien  og  Portugal. 

Af  Th.  Rumohr. 


Sevilla,  Februar  1872. 

I  Sevilla  naar  man  vaagner  en  Morgenstund,  seer 

op  til  den  klare,  blaae  Himmel  og  ned  i  de  solbelyste  Ga- 
der, med  Tanken  om  at  være  i  Spaniens  skjonneste,  in- 
teressanteste By,  til  hvilken  Middelalderens  mest  roman- 
tiske Sagn  knytte  sig,  -hvor  Colon  (Kristoffer  Kolumbus) 
ligger  begravet.  Skuepladsen  for  Don  Juans  og  Figaros 
Færdei^,  for  Peter  den  Grusommes  grumme  Ketfærdighed, 
og  hvor  Cervantes  digtede  en  Del  af  sin  Don  Quixotte, 
saa  haster  man  med  at  komme  derud,  at  see  Sporene  af 
den  romantiske  Fortid.  Fra  Hotellets  Dør  —  i  Korrido- 
ren sidder  en  engelsk  Lady  og  tegner  et  Billede  af,  hvad 
der  foregaaer  derude  paa  Plaza  de  Magdalena  —  ile  vi  ud 
over  denne  Plads,  hvis  Fontæne  kaster  sine  Vandstraaler 
op  i  den  solklare  Luft:  vi  vandre  gjennem  en  Tvergade 
hen  til  Plaza  Nueva,  en  stor  Firkant,  beplantet  med  Orange- 
træer ,  omkredset  af  lutter  Pragtbygninger,  af  hvilke  Ayun- 
tamientoens  nye  Palads  (Raadhuset)  indtager  hele  den  ene 
Side.  Gjennem  den  med  brede  Fliser  belagte  Calle  de 
Genova  nærme  vi  os  Kathedralen,  men  begive  os  forst 
til  Museet  for  de  skjønne  Kunster;  paa  Pladsen  foran 
denne  slotsmæssige  Bygning  sees  en  værdig  Statue  af  Spa- 
niens første  Kunstner;  paa  det  otte  Fod  høie  Fodstykkes 

Flade  er  kun  indgravet  de  syv  Bogstaver  «Murillo».  I  selve 
Museet  gjere  de  treogtyve  Billeder  af  denne  den  spanske 
Kafael,  Malerkunstens  Shakespeare,  navnlig  Perlen  «den 
hellige  Antonius,  der  feirede  Julen ,  Børnenes  Fest,  med  at 
læse  i  Biblen  og  pludselig  saae  det  smilende  Jesusbarn  sidde 
paa  Bladets  Rand«,  et  dybt  Indtryk.  Efter  at  have  betragtet 
disse  Billeder  er  man  egenlig  færdig  med  Museet,  og  vi 
skynde  os  videre  til  Kathedralen,  der  er  bygget  af  og  paa 
Levningerne  af  den  ældgamle  saracenske  Moske.  Vi  studse 
ved  Synet  af  det  ber^ømte  Taarn  «La  Giralda«,  der  hæver 
sig  slankt  og  prægtigt  op  i  Skyerne  indtil  en  Hoide  af 
285  Fod,  og  fra  hvis  Spidse  « Troen«,  en  kolossal Bronce- 
figur,  skuer  ud  over  det  herlige  Panorama  for  dens  Fød- 
der. Det  er  et  sælsomt,  over  et  halvt  Tusind  Aar  gam- 
melt Mindesmærke  fra  Arabernes  ridderlige  Tidsalder,  en 
af  de  skjonneste  Levninger  af  den  arabiske  Arkitektur; 
paa  det  store  Galleri  eller  Platformen  deroppe,  hvorfra 
Spiret  skyder  i  Veiret,  læste  Al-Geber  i  Stjernernes  Gang 
og  udtænkte  Algebra.  Hvor  Moskeen  engang  stod,  hæver 
sig  nu  Domkirken  som  et  Stenbjerg,  hvis  Indre  og  halvt 
mauriske  Ydre  sætte  Indbildningskraften  i  Bévægelse  og 
fremmane  et  levende  Billede  af  Menneskenes  Virken  og 
Færden  i  den  fjerne  Middelalder.  Fra  Patio  de  los  Na- 
ranjas, Orangegaarden,  træder  man  gjennem  la  Puerta  de 
Torro,  en  af  de  ni  Porte,  ind  under  Kirkens  hoitidsfulde 
Hvælving,  der  ved  mægtige,  af  Kolonnetter  sammensatte 
Smiler  er  delt  i  fem  Skibe ;  uagtet  Sollernes  uhyre  Omfang, 
synes  de  paa  Grund  af  deres  Høide,  90  Fod,  for  slanke 
til  at  bære  denne  Hvælving.  I  de  37  Kapeller,  der  om- 
kredse Kirkens  Indre ,  findes  en  stor  Rigdom  af  Kunstens 
Værker,  af  Maleri  og  Skulptur.  Alt  herinde  er  prægtigt 
og  grandiost;  som  en  Skibsmast  stræber  Paaskelyset  i  Vei- 
ret fra  en  Broncestage,  der  er  en  Søile  for  sig  og  formet 
i  Efterligning  af  Stagen  i  Jerusalems  Tempel;  Koret,  an- 
bragt i  Midterskibet,  er  omgivet  af  et  forgyldt  Gitterværk; 

Orglerne  ere  af  kolossal  Storrelse  og  kolossalt  ornamen- 
terede; overalt  sees  Frontoner  af  den  doriske  Orden  og 
Ornamenter  af  det  sjeldneste  Marmor.  Mellem  Spydene 
af  et  gigantisk  Gitter  i  Kirkens  Baggrund  seer  man  ind 
som  i  en  anden  Kirke,  hvor  Alt  straaler  af  Guld,  Sølv  og 
Purpur ;  det  er  Høialteret,  omkring  hvilket  der  findes  konge- 
lige Begravelser  fra  gammel  Tid;  her  hvile  blandt  Andre: 
Alfons  X ,  Ferdinand  den  Hellige  og  hans  Dronning  Beatrix 
samt  den  skjønne  Maria  Padilla ,  Peter  den  Grusommes  El- 
skede. Kommer  man  ind  i  Kirken  om  Morgenen  eller 
ogsaa  om  Eftermiddagen,  naar Solen  daler,  forbauses  man 
over  Virkningen  af  dens  Straaler  gjennem  Vinduernes  Glas- 
malerier; de  male  Regnbuer  i  glødende  Farver  paa  Søiler, 
Billeder  og  over  de  ellers  noget  skumle  Kapeller,  lave  en 
Glorie  af  Lys  og  Farver  omkring  den  hellige  Ferdinands 
store  Rytterstatue  histoppe  paa  Spidsen  af  Gitterværket 
for  Høialtéret  og  lyse  ned  paa  Flisegulvet  foran  Koret, 
paa  den  simple  Gravsten,  der  dækker  Støvet  af  Kolumbus 
og  hans  Søn;  paa  Stenen  læses:  «Å  Castilla  y  å  Leon 
nuevoimundo  dio  Colon». 

Fra  Kathedralen  gaae  vi  overPlaza  de  triumfo  til  det 
ligefor  beliggende  Alcazar,  de  mauriske  Kongers  gamle 
Palads,  hvilket  Peter  den  Grusomme  ligeledes  valgte  til 
Residens;  i  Arabernes  Tid  var  det  befæstet,  og  endnu  seer 
man  Levninger  af  saracenske  Mure  og  Taarne.  Gjennem 
Løveporten,  over  hvilken  er  malet  en  Løve  med  Landse 
og  Kors  og  det  Motto:  «Ad  utrumque«,  kommer  man  ind 
i  en  Forhal:  Patio  de  las  Banderas;  det  var  i  et  Hjørne 
af  denne,  at  Pedro  den  Grusomme,  som  vilde  efterligne 
de, mauriske  Kongers  Skik  og  gjerne  have  Navn  af  den 
Retfærdige,  holdt  offenlig  Ret,  siddende  paa  en  Stentrone. 
Ved  at  betræde  Paladsets  Indre  sættes  man  som  ved  et 
Trylleslag  tilbage  i  Arabernes  Tidsalder.  I  Patio  de  las 
doncelias  —  en  firkantet  Hal,  baaren  af  52  hvide  Mar- 
morsøiler  —  ere  Murene  bedækkede  af  Arabesker  og  Mo- 

saik;  i  Sala  de  los  Embajadores  (Ambassadørernes  Sal)  er 
Gulvet  belagt  med  Marmorfliser,  en  prægtig  Fontæne  hæver 
sig  i  Midten,  og  rundtom  straaler  endnu- den  gamle  For- 
gyldning; under  det  kuppelformede,  rigt  dekorerede  Loft 
strækker  sig  et  Galleri  og  oven  over  det  et  andet  med 
fantastisk  forsirede  Buer,  med  tvende  Marmorbalkoner  og 
rundtom  en  Række  Portræter  af  Konger  og  Dronninger 
samt  et  smukt  Billede  af  Maria  Padilla;  selve  Kuplen 
er  smykket  med  forgyldte  Soffiter  og  malet  i  levende  Far- 
ver. Man  fordyber  sig  mere  og  mere  i  Forestillingen  om 
den  romantiske  Middelalder,  ved  at  see  ned  i  den  halvt 
mørke  Hvælving,  der  kun  har  et  eneste,  rundt  Vindue 
under  Loftet,  men  dog  baade  Loft  og  Vægge  dekorerede, 
belagte  med  den  arabiske  Mosaik  af  fine,  ferniserede  Tegl- 
sten og  smaa,  forgyldte  Brikker;  det  var  Maria  Padillas 
Sovekammer,  hvortil  en  hemmelig  Trappe  fører  ned  fra 
Don  Pedros  Gemak;  i  Døren  til  dette  Gemak  '  vises  det 
Sted ,  hvor  Peter  den  Grusomme  lod  sine  mistænkte  Ynd- 
linge dræbe  ved  deres  Indtrædelse.  Endvidere  de  mauriske 
•  Kongers  Sovekammer  og  deres  Tronsal,  egenlig  storartede 
Nicher,  hvis  Lofter  og  Vægge  endnu  bære  Spor  af  Ara- 
besker og  Forgyldning,  samt  Ferdinands  og  Isabella  den 
Katholskes  Oratorium  eller  lille  Kapel  i  gothisk  Stil,  med 
et  Alter  af  Fajance,  over  hvilket  sees  et  naivt  Billede  af 
Bebudelsen.  I  Nærheden  af  Sala  de  los  Embajadores  kom- 
mer man  ind  i  en  lille  nydelig  Patio,  kaldet  de  las  Mune- 
cas  (Dukkernes  Forhal)  paa  Grund  af  de  mange  Figurer 
i  Miniatur,  hvormed  den  er  smykket;  det  er  lutter  Stuk, 
Marmor  og  Guld  og  udmærker  sig  ved  Arkitekturens  Fin- 
hed og  Elegance.  Ad  en  bred  Trappe  kommer  man  ned 
i  Haven ,  i  Maria  Padillas  Have ;  de  snevre  Gange  mellem 
Myrtehækkerne  ere  belagte  med  farvede  Brikker,  hvor  man 
overalt  opdager  smaa  Jernrister,  gjennem  hvilke  ved  et 
Tryk  paa  Vandværket  fine  Vandstraaler  springe  i  Veiret; 
i  Solens  Skin  funkle  da  Draaberne  paa  Violerne,  paa  Ca- 

melierne,  paa  de  deilige  Rosenklynger,  der  slynge  sig  op 
ad  de  gamle  Palmers  Kærapestammer.  Flora  synes  at 
have  holdt  sit  Indtog  her;  Alt  blomstrer  og  dufter  rundt 
om  i  yppig  Fylde:  Magnoler,  Mandel-  og  Orangetræer, 
vældige  Kaktus  med  Frugter  paa  Spidserne  af  de  store 
Blade;  gjennem  Løvet  titte  Statuer  ved  de  marmorindfat- 
tede  Badebassiner,  smaa  Templer  og  Kiosker  frem;  man 
troer  sig  hensat  i  et  Eventyr  af  tusind  og  een  Nat. 

I  et  noget  afsides  Kvarter  af  Staden  ligger  et  ansee- 
ligt Huus,  et  fordums  Palads;  over  Indgangsdøren  staaer 
skrevet:  «De  Fattiges  Hus.  Stigen  til  Himlen«.  Her  op- 
tages og  forpleies  Fattige,  indtil  et  Antal  af  300,  af  alle 
Religionsbekjendelser.  Træder  man  ind  i  den  tildels  i 
maurisk  Stil  opførte  og  ornamenterede  Patio,  seer  man  et 
Vaabenskjold  malet  paa  Muren;  Vaabnets  Hovedemblem 
er  to  Stiger,  der  synes  at  føre  op  til  Korset,  og  neden 
under  læses:  "Stifterens  Vaabenskjold«.  Gjennem  en  Kor- 
ridor kommer  man  ind  i  adskillige  rigt,  men  gammeldags 
udstyrede  Gemakker  og  en  Hal,  hvis  Vægge  ere  bedæk- 
kede/med værdifulde  Malerier;  til  Høire  sees  det  i  Mar- 
mor meislede  Hoved  af  Fattighusets  Stifter:  Don  Miguel 
de  Manara;  i  Baggrunden  et  Skab,  hvori  man  med  Inter- 
esse betragter  flere  Gjenstande,  især  en  Kaarde,  der  har 
tilhørt  Stifteren ,  hvis  Haandskrift  saavelsom  Murillos  lige- 
ledes sees  indenfor  Glasset  i  en  Ramme.  Paa  den  mod- 
staaende  Væg  hænger  et  stort  Maleri,  forestillende  en  ung 
Mand,  der  trodsig  betragter  Dødningen,  Benraden,  der 
netop  træder  over  Tærskelen.  I  Paladsets  smukke  Kapel 
eller  Kirke,  der  er  indviet  til  den  helliggjorte  Stifters 
manes,  findes  flere  herlige  Billeder,  navnlig  Murillos  »Mo- 
ses, der  slaaer  paa  Klippen,  hvorfra  Vandet  sprudler  ud«. 
Et  andet  Maleri  af  en  af  Murillos  Elever,  jeg  troer  Velas- 
quez,  forestiller  den  skrinlagte  Benrad  af  en  Ærkebisp  i 
Ornat,  et  grueligt,  men  fortrælfeligt  malet  Billede.  Det 
fortælles,  at  Velasquez,  der  forgjæves  stræbte  at  tilegne 

sig  sin  Mesters  Maneer,  endelig  erklærede,  at  han  hver- 
ken sporede  Lyst  eller  Anlæg  til  at  efterligne  dennes  le- 
vende og  skjønne  Former,  men  at  han  vilde  gjere  Frem- 
stillingen af  Døå  og  Tilintetgjørelse  til  sin  Opgave,  hvor- 
til Murillo  svarede:  "Gjor  kun  det  og  gnav  Benene,  me- 
dens jeg  spiser  Kjødet«.  Til  Venstre  for  Alteret  ligger 
Stifteren  begravet;  paa  Gravstenen  læser  man  den  af  ham 
selv  forfattede  Indskrift,  der  begynder  saaledes:  « Her  hvi- 
ler det  sletteste  Menneske  i  Verden.  Bed  for  ham  o.  sv.». 
Men  det  er  Don  Juan,  hvis  rette  Navn  var  Miguel  de 
Manara,  der  hviler  her,  den  Samme,  hvem  Digter  og 
Komponist  med  Sang  og  Klang  have  sendt  til  Helvede; 
det  er  hans  Kaarde,  vi  saae  i  Salen  deroppe,  med  hvilken 
han  dræbte  Kommandanten  (Domherren),  og  Maleriet  der- 
oppe forestiller  Don  Juan ,  der  har  indbudt  og  modtager  — 
Stengjæsten. 

Paa  Tilbageveien  kom  vi  forbi  et  lille,  skjævt,  hvid- 
malet Hus,  der  udpegedes  os  som  Figaros  Bolig,  og  da  vi 
passerede  gjennem  Jødekvarteret,  viste  man  os  Murillos 
Hus;  den  store  Kunstner  ligger  begravet  midt  paa  det 
lille,  men  øde  Torv,  hvor  ingen  Sten  eller  andet  Mærke 
betegner  hans  Hvilested.  Synagogen,  der  fordum  stod  her, 
blev  i  Begyndelsen  af  Aarhundredet  ødelagt  af  Fransk- 
mændene. 

Foran  Opkjørselen  til  den  store  Bro,  der  fører  fra  den 
egenlige  Stad  over  Guadalquivir  til  Forstaden  Triana,  stod 
endnu  for  faa  Aar  siden  den  sidste  fra  Romertiden  hidrø- 
rende Stadport;  men  den  nedbrødes  1868,  og  nu  fører  en 
endnu  ikke  brolagt  Gade  lige  ud  til  Broen.  Størstedelen 
af  Trianas  Befolkning  bestaaer  af  Zigeunere  eller  Gitanos, 
og  skjøndt  disse  Menneskei  a\i  ere  bosatte,  have  de  bibe- 
holdt det  forvildede  Udseende  saavelsom  en  Del  af  deres 
gamle  Sæder  og  Skikke,  hvorom  deres  Boliger,  der  ligne 
Svinestier,  og  de  omløbende,  næsten  nøgne  Børn  med 
sammenfiltrede  Haar  tilstrækkeligt  vidne.    Guadalquivir  er 


Reiseskitser  fra  Spanien  og  Portugal. 


7 


seilbar  for  starre  Skibe  fra  Cadix  til  Sevilla,  og  i  Havnen 
her  laae  flere  Dampere  og  andre  Skibe.  Ved  Kaien  i  Nær- 
heden af  Broen  ligger  en  isoleret,  gulmalet  rund  Bygning; 
det  erTorro  de  oro,  hvor  man  opbevarede  de  Skatte,  Co- 
lon  og  Cortes  bragte  hjem  fra  den  opdagede  nye  Ver- 
densdel. 

Det  er  Bygeveir  i  Dag,  afvexlende  brændende  Solskin 
og  Skylregn;  Paraplyen  beskytter  mere  mod  Solstraalerne 
end  mod  Regnen ,  hvis  Draaber  her  ere  store  som  Hassel- 
nødder. Vi  tage  derfor  en  Simon  (Droske)  og  fare  i 
Galop  afsted  gjennem  de  med  Fliser  belagte  Tvergyder, 
der  hist  og  her  ere  saa  snevre,  at  Hjulene  skure  op  ad 
de  pyntelige,  himmelhøie  Huse,  i  hvis  Døre  og  Patioer 
Fodgængerne  søge  Tilflugt;  over  Plaza  de  Jerez,  forbi  San 
Telmo,  Hertugen  af  Montpensiers  moderniserede  Palads, 
hen  til  den  kongelige  Tobaksfabrik;  dette  er  en  stor  Byg- 
ning, som  man  ved  første  -Øiekast  antager  for  et  Slot; 
men  Skinnet  bedrager;  indenfor  den  vældige  Indgangsport 
er  Alt  forfaldent,  smudsigt  og  uhyggeligt.  Man  føres  op 
i  Bejetagen  og  træder  ind  i  en  uhyre  stor  og  hvælvet  Hal; 
til  Høire  og  Venstre  seer  man  ind  gjennem  andre  lignende 
Sale,  paa  Kryds  og  Tvers.  Ved  Borde,  der  strække  sig  i 
uoverskuelig  Længde  gjennem  de  forskjellige  Afdelinger, 
sidde  de  kvindelige  Fabrikarbeidere  —  mellem  fire  og  fem 
Tusinde  —  og  rulle  Cigarer ,  Nogle  med  Bern  ved  Brystet, 
med  Madkurven  ved  den  ene  Side  og  Kurven  med  Tobaks- 
blade paa  den  anden.  Med  de  snavsede  Hænder,  ikke 
sjelden  efter  at  have  hjulpet  Barnet  tilrette  i  Krogen,  ud- 
brede de  Tobaksbladet,  lægge  Fyldingen  i  og  rulle  det 
sammen;  naar  25  Stykker  ere  færdige,  vikles  de  i  kulørt 
Omslag  og  opstilles  paa  Hylden;  Cigaretterne  laves  i  sær- 
egne Sale  under  lignende  Forhold.  Luften  herinde  er  me- 
fitisk,  standser  næsten  Aandedraget,  og  man  skynder  sig 
bort  for  atter  at  komme  ud  i  den  friske  Luft.  Selve  Spa- 
nierne, for  hvem  Tobak  er  en  ligesaa  nødvendig  Artikel 

som  Brød,  tale  med  Harme  om  dette  Regeringsmonopol, 
der  i  en  utrolig  Grad  fordyrer  Tobaken,  og  den,  der  le- 
veres fra  Fabriken  og  sendes  ud  over  hele  Evropa,  er  slet; 
kun  de  Cigarer,  der  rulles  paa  Kuba  og  udfores  direkte 
derfra,  ere  værd  at  ryge,  hedder  det;  men  de  maae  ind- 
smugles i  Spanien. 

Fra  Tobaksfabriken  fortsætte  vi  Kjøreturen,  bestandig 
i  flyvende  Fart,  gjennem  den  sydvestlige  Del  af  Staden  til 
Calle  de  Esteyan,  hvor  det  beromte  Pilati  Hus  er  belig- 
gende. Dette  er  Hertugen  af  Medina  Celis  Palads,  bygget 
og  indrettet  i  Efterligning  af  Pilati  Hus  i  Via  dolorosa  i 
Jerusalem;  Guiden  forklarede,  at  Halvdelen  af  Huset  fin- 
des i  Rom,  hvormed  han  sagtens  mente  Scala  santa,  den 
hellige  Trappe  ved  Laterankirken.  Bygningsformen  er  holdt 
i  det  femtende — sextende  xiarhundredes  halvt  orientalske 
Stil,  Dekorationerne  have  en  dels  saracensk,  dels  gothisk 
Karakter.  Den  store  Patio  eller  Forgaard  gjor  et  overra- 
skende Indtryk:  de  brede  Marmorfliser,  den  af  Delfiner 
omgivne  Fontæne,  de  tvende  rundtom  løbende  Gallerier, 
der  hvile  paa  24  Marmorsoiler.  I  Patioens  fire  Hjørner 
staae  smukke  Statuer  af  Minerva,  Ceres,  Bellona  og  en 
Sanggudinde,  og  over  Husets  Indgangsdør  Karl  den  Fem- 
tes Buste.  I  de  med  maurisk  Mosaik  dekorerede  Sale  og 
Kabinetter  sees  skjønne  Malerier  af  de  berømteste  Mestere. 
Til  Høire  for  Indgangsdøren  kommer  man  ind  i  Pilati 
Prætorium,  hvor  Væggene  ere  bedækkede  med  Arabesker; 
over  de  antike  Døre  er  skrevet  med  gothiske  Bogstaver: 
« Credo*).  Lige  for  Indgangen  er  et  lille  Kapel  med  en 
Forhal,  hvis  rige  Ornamenter  udgjøre  en  heldig  Sammen- 
blanding af  den  ogivale  og  den  mauriske  Stil.  Paa  Pa- 
ladsets ydre  Mur  er  anbragt  en  Altan  i  Efterligning  af 
den,  hvorfra  Pilatus  raabte:  «Ecce  homo».  Guiden  for- 
talte, at  Hertuginden  af  Medina  Celi  ansees  for  en  Type 
paa  andalusisk  Skjønhed  og  Ynde;  da  der  for  et  Par  Aar 
siden  gaves  et  glimrende  Hofbal  i  Madrid,  traadte  hun 

ind  i  Salen,  klædt  som  Ayesha,  Maurerkongen  Boabdils 
feirede  Moder,  medens  Dronningen,  kostumeret  som  Isa- 
bella den  Katholske,  viste  sig  fra  den  modsatte  Side  og 
studsede  i  ubehagelig  Overraskelse  ved  Synet  af  denne 
blændende  Skjønhed.  Paa  Paladsets  Ærestrappe  seer  man 
oppe  paa  Murens  Mosaik  et  Billede,  forestillende  Hanen 
indenfor  et  Jerngitter,  der  galede  tredie  Gang,  og  i  et  af 
Pilati  Gemakker  staaer  et  Bord  af  det  nu  uddøde  Jerntræ, 
en  Efterligning  af  Bordet,  hvorpaa  Judas  fik  tiltalt  de 
tredive  Penninge. 

Det  er  Søndag,  den  sidste  Karnevalsdag,  men  der 
kommer  af  og  til  en  Regnbyge.  Fra  Gaden  lyde  Musik, 
Kastagnetter,  Sang  og  Tummel;  Gitanos  fra  Triana  drage 
i  maskerede  Bander  —  fordetmeste  hvide  Underklæder 
og  røde  Trøier  —  gjennem  Gaderne  med  Faner,  hvis  Em- 
blem er  en  Halvmaane  med  Stjerner,  opføre  hist  og  her 
en  Dands,  egenlig  kun  Svingninger  og  Mimik  med  Ak- 
kompagnement af  Tamburin  og  Kastagnetter;  i  Mangel  af 
Kastagnetter  farer  Gitanoen  med  en  Pind  over  den  store 
Pansfløite ,  han  bærer  ved  Bæltet.  Støien  og  Tumlen  tage 
til  op  ad  Dagen;  snurrige  Masker  begynde  at  vise  sig,  de 
Fleste  fattigt,  ofte  pjaltet  udstyrede,  f.  E.  en  Dragt,  sam- 
mensat af  lutter  gule  og  røde  (de  spanske  Farver)  Papir- 
strimler med  en  Troldmandshat  af  Pap  paa  Hovedet  og  en 
afskyelig  Maske  af  Papir  eller  Sirts  for  Ansigtet.  Nye 
Optog  af  Gitanos,  der  klimpre  paa  Mandolin,  ledsagede 
af  deres  i  brogede  Dragter  af  sammenrimpede  Silkelapper 
maskerede  Mandinder,  der  svinge  sig  omkring  som  Bak- 
kantinder med  Kastagnetterne  i  de  brune  Hænder,  drage 
hid  fra  alle  Kanter,  over  Plaza  de  Magdalena,  gjennem 
en  af  Tvergaderne  hen  til  Plaza  Nueva,  fulgte  af  jublende 
Folkesværme,  de  Fleste  i  ubeskrivelige  Dragter;  fra  alle 
Sidegader  komme  lange  Rækker  af  Ekvipager  eller  Simoner 
rullende;  ogsaa  enkelte  maskerede  Ryttere  vise  sig;  Alle 
tage  Veien  til  Plaza  Nueva,  Karnevalets  Midtpunkt.  Her 

tumle  sig  uoverskuelige  Masser  af  maskerede  eller  uma- 
skerede  Mennesker  under  forvirret  Stel ,  Raaben  og  Latter; 
her  er  Skuepladsen  for  det  egenlige  Folks  Lystighed,  om- 
kring den  midt  paa  Pladsen  reiste,  med  røde  og  hvide 
Draperier  udpyntede  Tribune,  hvor  et  militært  Orkester 
udfører  Musikstykker  af  yndede  Zarzuelas,  afvexlende  med 
Nationalmelodier.  I  Orangealleerne,  der  omkredse  hele 
Pladsen,  paa  de  med  Jernrygge  forsynede  Marmorbænke 
eller  paa  de  i  lange  Rækker  henstillede  Rørstole  have 
Middelklassens  Senoraer  taget  Plads,  fordetmeste  med 
sorte  Halvmasker  for  Ansigtet,  Nogle  fuldt  og  broget  ma- 
skerede, medens  den  fine  Verden  sidder  gravitetisk  i  de 
elegante  Ekvipager,  der  bevæge  sig  langsomt  fremad;  kun 
enkelte  Fremmede,  især  Englændere  og  Amerikanere,  spad- 
serede mellem  Folkesværmene.  Den  almindelige  Opmærk- 
somhed henvendes  paa  Akrobaterne,  der  vise  sig  paa  den 
foran  Orkestret  anbragte  Forhøining,  hvor  Reb  ere  ud- 
spændte fra  Spidse  til  Spidse  af  de  der  opstillede  maste- 
høie  Stænger.  En  Akrobat  entrer  op  ad  Rebet  og  begyn- 
der sine  halsbrækkende  Evolutioner  i  denne  luftige  Gynge, 
Kunster,  som  man  har  seet  hundrede  Gange;  men 
denne  Akrobat  overtraf  dog  Alt,  hvad  jeg  har  seet  af 
denne  Art  Kunststykker.  I  den  svimlende  Høide  knælede 
han  paa  det  gyngende  Reb  og  slap  med  begge  Hænder; 
han  sluttede  sine  Præstationer  med  at  stille  sig  opreist 
paa  Rebet  med  oprakte  Hænder,  hvilket  Vovestykke  frem- 
kaldte en  Storm  af  Bifald,  medens  jeg  lukkede  -Øinene  af 
Rædsel.  Mængdens  Jubel  kølnedes  ikke  engang  af  en 
overdragende  Regnbyge;  men  hele  dette  Hav  af  Mennesker 
bedækkedes  med  et  Skjoldtag  af  karmoisinrøde  eller  brand- 
gule Paraplyer;  ligesom  Italienerne  lade  Spanierne  sig 
sjeldent  see  uden  Paraply.  Det  Hele  afgav  iøvrigt  et  fan- 
tastisk Skue:  de  sælsomme  Masker,  der  tumlede  omkring 
under  de  af  Orangeklynger  bugnende  Træer;  de  utallige 
Flag,  der  vaiede  fra  alle  Tage  og  Vinduer,  og  de  brogede 

Tæpper,  der  hang  ud  over  alle  Balkoner;  de  store  Bander 
af  Gitanos,  der  foran  Raadhuset  sang  Nationalsange  ved 
Klangen  af  Tromme  og  Mandolin  og  akkompagnerede  af 
Militærmusiken.  Saa  droge  Afdelinger  af  dem  afsted,  led- 
sagede af  den  larmende  Folkemasse,  for  paa  andre  Plad- 
ser, især  foran  de  elegante  Hoteller,  at  opføre  deres  naive 
Dandse.  Ved  vort  Table  d'hote  kom  en  Snes  af  disse  Gi- 
tanos opmarscherende  og  foredrog  komiske  Sange  med 
.Akkompagnement  af  Tamburin,  Mandolin  og  Floite;  det 
var  kraftige,  men  raae  Stemmer.  Hen  imod  Midnat  be- 
gav vi  os  fra  Hotellet  til  det  nærliggende  Teatro  San  Fer- 
nando eller  Principal  for  fra  en  Loge  at  overvære  en  stor- 
artet Maskerade,  hvor  vi  ventede  at  faae  romantiske  Optog 
og  karakteristiske  Dandse  at  see,  men  skuffedes.  Hele 
Theatret,  der  var  forvandlet  til  en  Dandsesal,  fyldtes  efter- 
haanden  af  Folk,  af  hvilke  dog  Størstedelen  var  i  daglig- 
dags Paaklædning;  men  de  fleste  Damer  bar  Masker,  dels 
sorte  Halvmasker,  dels  kulørte  Helmasker,  Mange  derhos 
kuriøse  Dragter,  medens  ogsaa  mange  Herrer  vare  ko- 
stumerede som  Tyrker,  Grækere,  Spidsborgere,  Pilegrimme 
og  spanske  Riddere.  Stolen  og  de  mange  skrigende  Stem- 
mer vare  bedøvende,  hvorved  Senoraerne  —  for  en  stor  Del 
af  Demi  monde  —  især  udmærkede  sig,  navnlig  en  slank 
Skikkelse  med  Pocher  og  en  gammeldags  stor  Straahat  paa 
Hovedet;  hun  aflagde  Besøg  i  vor  Nabologe  og  attakerede 
med  skingrende  Røst  —  de  spanske  Senoraers  Organ  er  i 
Almindelighed  alt  Andet  end  sonort  —  et  Par  der  tilstede- 
værende engelske  Turister,  der  syntes  ganske  forbløffede 
over  dette  Angreb.  Det  noget  dovne  Orkester  spillede 
lutter  moderne  Valse,  hvilke  dog  omsider  afløstes  af  en 
specifik  spansk  Dands,  en  Slags  langsom  Vals  afvexlende 
med  en  vrikkende  Bevægelse  fra  Høire  til  Venstre  og  fra 
Venstre  til  Høire,  hvorved  Damen  med  den  ene  Haand 
holder  Fligen  af  sin  Robe  i  Veiret  i  Niveau  med  Herrens 
Skulder.    Dandsen  var  ugraciøs  og  ikke  stort  bedre  end 

Parisernes  Kankan;  en  Taage  af  Tobaksrøg  bredte  sig 
efterhaanden  i  Salen  og  skjulte  næsten  de  Dandsende  for 
Tilskuernes  øine. 

Forinden  vi  forlod  Sevilla,  besøgte  vi  endnu  engang 
Kathedralen  en  tidlig  Morgenstund;  de  første  Solstraaler 
malte  atter  glødende  Kegnbuer  rundt  om  i  den  store  Kirke. 
Efter  mange  Omstændigheder  lykkedes  det  os  at  blive  ind- 
ladte gjennem  den  kolossale  Gitterport  til  Høialteret,  foran 
hvilket  vi  betragtede  den  med  Guld-  og  Sølvdekorationer 
overlæssede  Kiste,  der  indeslutter  de  jordiske  Levninger 
af  Ferdinand*  den  Hellige.  Kisten  aabnes  tre  Gange  om 
Aaret,  for  at  Spanierne  kunne  see  deres  kongelige  Helgen, 
der  siges  at  hvile  i  uforandret  Tilstand  paa  sit  gyldne 
Leie,  som  om  han  sov.  Bag  Alteret  føre  nogle  Trin  ned 
til  et  lille  Kapel,  hvor  tvende  Børn  af  Hertugen  afMont- 
pensier  hvile  i  prægtige  Kister  i.  en  med  Purpurfløil  og 
Guldstjerner  udslaaet  Niche.  Lige  over  for  seer  man  den 
forfaldne  Træder  ind  til  et  Skab;  derinde  gjemmes  Støvet 
af  den  skjønne,  den  engang  beundrede  Maria  Padilla,  den 
Eneste,  der  formaaede  at  bøie  Don  Pedros  grusomme  Sind. 

Lissabon,  —  —  Februar  1872. 

Portugals  og  Spaniens  Befolkninger  indtage  vel  saa 
omtrent  samme  lave  Kulturtrin;  her  som  der  synes  navn- 
ligt Tiggeriet  at  være  en  Næringsvei,  og  Dovenskab  og  Bigot- 
teri ere  Hovedtræk  i  Karakteren.  Den  prægtige  Indgang 
til  det  kongelige  Slot  i  Belem  forefandt  vi  beleiret  af  usle, 
pjaltede  Skabninger  af  begge  Kjon,  der  med  ynkelige  Mi- 
ner og  Raab  omringede  og  fulgte  os  gjennem  Vagtposterne 
ind  under  Portalet;  det  tog  sig  østerlandsk  og  patriarkalsk 
ud.  Ikke  desto  mindre  føler  Turisten  sig  hyggeligere  til- 
mode blandt  Portugiserne  end  blandt  Spanierne;  den  stive 
spanske  Grandezza  synes  at  tabe  sig  her  ligesom  Bjerg- 
høiderne,  og  det  er  tydeligt,  at  Portugiserne  i  nogle  Ret- 
ninger ere  komne  Spanierne  forud  i  Civilisation ;  selv  Spro- 

get  forekom  mig  mere  sonort  end  i  Spanien,  hvor  den 
hæslige  Guturallyd  har  vedligeholdt  sig  fra  Maurernes  Ti- 
der. Portugal  har  i  Spanien  en  god  Formur,  der  i  For- 
ening med  det  britiske  Formynderskab  holder  det  fjernet 
fra  de  konvulsiviske  Bevægelser  i  det  øvrige  Evropa.  Over- 
alt i  Spanien  sporede  man  Uro  i  Gemytterne,  og  alle  Sam- 
taler dreiede  sig  om  politiske  eller  rettere  revolutionære 
Emner;  men  neppe  har  man  ved  Fæstningen  Elvas  be- 
traadt  portugisisk  Grund,  før  denne  Uro  taber  sig,  og  en 
konservativ  Luftning  vifter  Turisten  imøde;  selve  Bagagens 
Visitation  foregaaer  her  med  større  Nøiagtighed  og  Me- 
thode.  og  gjentages,  i  Form  af  den  gode  gamle  Konsum- 
tion, ved  Porten  af  enhver  By,  man  passerer. 

Det  første  Blik,  man  kaster  hen  over  Lissabon,  der 
ligger  paa  Tajos  høire  Bred,  hvor  den  her  halvanden  Mil 
brede  Flod  munder  ud  i  Atlanterhavet,  er  overraskende. 
Byen  hæver  sig  amfitheatralsk  i  Veiret,  Paladser  og  Kir- 
ker sees  høit  oppe  paa  Bjergskraaninger  og  Klippetinder. 
De  fleste  Gader,  af  hvilke  en  og  anden  danner  en  eneste 
Trampe,  gaae  ogsaa  steilt  i  Veiret;  man  gyser  ved  at  see 
en  Omnibus  eller  en  af  disse  primitive  tohjulede  Fragt- 
vogne, hvis  Hjul  bestaae  af  blaa-  eller  rødmalede  Skiver, 
komme  ligesom  styrtende  ned  fra  Høiden,  medens  sex 
Muler  med  Anstrengelse  slæbe  Kjøretøiet  opad. 

Lissabon  eller  Lisboa  er  jo  en  ældgammel  By,  for 
Tiden  med  275,000  Indbyggere;  efter  Mythen  skal  den 
være  anlagt  af  Ulysses,  men  efter  en  anden  Tradition  skal 
Navnet  hidrøre  fra  et  fønisisk  Ord:  «Alis  ubbo",  der  be- 
tyder "deilig  Bugt«.  Ved  Havnen,  langs  Flodbredden, 
Kaien  eller  Caes,  der  fra  øst  til  Vest  har  en  Udstræk- 
ning af  henved  Mil  og  tillige  danner  en  med  Træer 
beplantet  Promenade,  hersker  der  Liv  og  Virksomhed  som 
i  alle  Søstæder,  og  Lissabon  er  en  saadan  af  stor  Betyd- 
ning. Rastløs,  med  langt  større  Bevægelighed  end  de 
spanske  Arbeidsfolk  ile  Lastdragerne  fra  og  til  Skibene, 

bærende  utrolige  Byrder  af  Tømmer  og  Vareballer;  disse 
sortsmuttede  Karle,  der  Alle  bære  frygiske  Huer  paa 
Hovedet;  disse  utallige  Seilere  fra  alle  Jordens  Egne;  disse 
langs  Bredden  skvulpende  Baade  med  smaa  Master  og 
uhyre  lange  Kæer  af  Bambus;  disse  Sværme  af  støiende,  i 
alle  Tungemaal  snakkende  Sømænd,  Alt  det  udgjør  et  bro- 
get og  interessant  Billede.  Den  ovennævnte  frygiske  Hue 
er  her  et  nationalt  Klædningsstykke,  hvilket  ogsaa  gjælder 
om  den  brune  Kappe,  der  bæres  af  begge  Kjan,  af  Voxne 
og  Børn ;  naar  man  seer  en  lille  Purk  indhyllet  i  sin  Kappe 
og  med  den  i  Toppen  bøiede  Hue  paa  det  purrede,  sorte 
Haar,  maa  man  tænke  paa  den  slesvigske  Nisse,  der  flyt- 
tede med  Bondens  Familie.  —  Med  Hensyn  til  Beliggen- 
hed ville  vel  kun  Konstantinopel,  Neapel  og  maaske  Stock- 
holm kunne  maale  sig  med  Lissabon;  de  Gamle  sagde, 
at  den  laa  ved  «Auriferi  ripa  beata  Tagi«.  Den  er  byg- 
get paa  en  Række  Høie;  disse  fortsættes  mod  Vest  indtil 
Cintra,  der  ligger  paa  det  høieste  Punkt,  kaldet  Buenos 
Ayres.  En  kraftig  Regeringshaand,  en  vis  administrativ 
Dygtighed,  Noget,  der  minder  om  Pombals  Tider,  troer 
man  at  spore  her,  hvilket  dog  maaske  nærmest  maa  til- 
skrives engelsk  Indflydelse,  ligesom  de  mange  engelske 
Reisende,  der  opholde  sig  her,  synes  af  Befolkningen  at 
betragtes  som  en  høiere  Menneskerace,  som  Landets  egen- 
lige Herrer,  og  de  britiske  Turister  undlade  ikke  heller  at 
give  sig  Mine  deraf.  Enhver  Mangel  ved  de  i  Alminde- 
lighed godt  brolagte  Gader  bliver  uopholdeligt  afhjulpen  og 
al  Uhumskhed  bortført;  tydelige  Indskrifter  paa  Hjørnerne 
angive  Gadernes  og  Pladsernes  Navne,  og  der  holdes  godt 
Politi  langs  den  af  Søfolk  vrimlende  Kai.  Hotellerne  ere 
renlige  og  udrustede  med  al  mulig  Komfort;  det  mest  fa- 
shionable, nemlig  det,  der  fortrinsvis  søges  af  Englæn- 
derne, er  Hotel  Braganza,  der  ligger  paa  en  Høi  med 
glimrende  Udsigt  over  Tajo;  men  det  blæser  altid  her  og 
er  uhyre  dyrt;  Hotel  Central,  der  ligger  ved  Kaien,  er 

langt  at  foretrække.  Igaar  oplevede  jeg  paa  dette  Hotels 
Balkon  Synet  af  en  Borrasca,  en  Regnbyge,  der  havde  en 
hel  anden  Karakter  end  en  saadan  i  Norden.  Den  kom 
pludseligt  ind  fra  Atlanterhavet,  oprørte  i  et  Nu  Tajos 
Vande,  saa  at  de  sværeste  Skibe  rullede  og  hoppede  i 
Bølgerne  med  svalende  Master;  som  i  et  Skybrud  styrtede 
Kegnen  ned,  blandet  med  Hagl,  og  dreves  af  en  Stormvind 
over  Pladser  og  gjennem  Gaderne,  der  hurtigt  vare  men- 
nesketomme; man  fik  Fornemmelsen  af,  at  et  Jordskjælv 
vel  begynder  saaledes;  Vinduer  og  Døre  klaprede,  og  det 
var,  som  om  Murene  rystede.  Efter  fem  Minuters  Forløb 
var  Bygen  dreven  over,  og  Solen  straalede  atter  ned  fra 
skyfri  Himmel;  Gaderne  vare  som  vaskede  rene  og  hurtigt 
tørrede,  da  Vandet  strømmer  ned  ad  Skraaningerne.  — 
Der  findes  i  Lissabon  mange  Kirker,  Klostre  og  Palad- 
ser, der  kneise  op  mellem  denne  Mylder  af  sammenstab- 
lede  Huse,  fordetmeste  omgivne  af  Haver,  Mure  eller 
Afgrunde,  hvorved  det  Hele,  især  seet  fra  Floden  eller 
Citadellet,  afgiver  et  pittoresk  Skue.  Indløbet  til  Havnen, 
der -kan  rumme  10,000  Skibe,  forsvares  af  flere  Kasteller 
og  Batterier.  Med  Undtagelse  af  den  maleriske  Beliggen- 
hed har  Staden  iøvrigt  ikke  meget  Seværdigt,  kun  Lidet 
af  historisk  eller  kunstnerisk  Interesse;  den  gjør  ved  sit 
moderne,  noget  ensformige  Udseende  et  prosaisk  Indtryk. 
Det  er  noget  Særegent  for  den  portugisiske  Bygningskunst, 
at  de  fleste  Huse  have  paa  Murene  en  Beklædning  af  Por- 
celæn, fordetmeste  blaafarvet,  og  det  eneste  Romanti- 
ske, jeg  har  oplevet  her,  var,  at  jeg  en  Morgen  før  Sol- 
opgang vækkedes  af  Guitarspil  og  Sang  nede  paa  Gaden; 
det  var  nogle  unge  Mennesker,  der  vendte  hjem  fra  en 
Fest  og  opførte  en  Serenade  udenfor  en  Dames  Hus;  jeg 
opdagede  dog  ikke,  at  noget  Vindue  eller  nogen  Balkondør 
blev  aabnet  i  denne  Anledning.  Kirkerne,  der  hverken 
ere  gamle  eller  af  noget  interessant  Ydre,  udmærke  sig 
kun  ved  den  indre  Udsmykning  med  Silke,  Fløil,  Guld  og 

Sø\y.  Der  er  200  Kirker  og  sex  Theatre,  af  hvilke  sidste 
det  ene  er  indrettet  i  en  forhenværende  Kirke,  et  Særsyn 
af  Profanation  i  Portugal,  hvor  Hierarkiet  endnu  er  saa 
mægtigt.  Den  ældste  Del  af  Staden,  der  undgik  ødelæg- 
gelse ved  Jordskjælvene  1755  og  1775,  er  beliggende  mel- 
lem Citadellet  og  Floden  og  er  egenligt  den  interessanteste 
med  sine  faldefærdige,  i  maurisk  eller  middelalderlig  Stil 
opforte  Bygninger,  af  hvilke  mange  synes  paa  Nippet  til  at 
falde  overende;  man  troer  at  kunne  see,  hvorledes  de  ere 
blevne  rystede  i  Jordskjælvet;  derhenne  staaer  et  ensomt 
Klokketaarn,  ligeledes  som  halvt  rystet  sammen;  selve 
Kirken  blev  styrtet  i  Grus.  I  denne  Del  af  Staden  er  der 
ingen  eller  kun  slet  Brolægning,  og  Alt  har  et  smudsigt 
Udseende.  Den  nyere  Del  af  Staden  har  brede,  regel- 
mæssige Gader  og  elegante  Butiker  med  franske,  engelske 
eller  tydske  Varer,  men  sjeldent  Noget,  der  kunde  vidne 
om  portugisisk  Industri.  Det  er  dog  vanskeligt  nok  at 
finde  Vei,  da  en  og  samme  Gade  ikke  sjeldent  har  forskjel- 
lige  Navne,  af  hvilke  kun  det  officielle  findes  paategnet 
Hjørnemuren,  f.  Ex.  den  fashionable  Rua  da  Prata  (Sølv- 
gaden), som  Englænderne  have  omdøbt  til  Rua  bella  da 
Eainha,  og  Rua  Nova  da  Princeza,  der  ogsaa  kaldes  Rua 
dos  Fanqueiros.  Den  fornemste  Plads  er  Praca  do  Com- 
mercio,  men  den  have  Englænderne  omdøbt  til  Black 
Horse  Square;  midt  paa  denne  store  Plads  kneiser  en  Ryt- 
terstatue af  Kong  Josef  den  Første;  paa  den  ene  Side  af 
Fodstykket  sees  en  i  Marmor  udhugget  Elefant,  paa  den 
anden  en  Hest,  under  hvis  Hove  et  Menneske  krymper 
sig,  hvilket  minder  om  den  hæslige  Rytterstatue  paa  vort 
Kongens  Nytorv.  Ligefor  Gaden  Rua  S.  Roque  aabner  sig 
en  mindre  Square,  hvor  en  smuk  Statue  er  reist  for  Por- 
tugals største  Digter,  Luiz  deCamoés;  paa  Fodstykket  staae 
mindre  Statuer  af  andre  portugisiske  Digtere  og  Lærde. 
Fra  de  offenlige  Brønde,  navnlig  « Samaritana »  og  <«Be- 
lem»,  hente  endnu  bestandig  de  saakaldte  Gallegos  hver 

Dag  Vand  og  bære  det  om  i  Husene ;  de  have  Ord  for  at 
være  de  Honnetteste  og  Ærligste  af  den  pyrenæiske  Halv- 
jøes  ubemidlede  Befolkning. 

Lissabon  er  endnu  ingenlunde  kommet  til  Kræfter 
igjen  efter  det  sidste  Jordskjælv,  hvorved  80,000  Menne- 
sker omkom,  og  baade  Handel  og  Industri  ere  endnu  i 
J'remmedes  Hænder.  Overalt  opdages  Spor  af  ødelæggel- 
sen; men  paa  Tomterne  reise  sig  efterhaanden  nye  og 
prægtige  Bygninger.  Her  er  en  Overflodighed  af  konge- 
lige Residensslotte,  saasom:  «Das  ISecesidadess  der  min- 
der om  vort  Frederiksberg  Slot,  «Da  Ajuda«,  "Quinta  de 
Cima»)  og  <'Belem»;  men  intet  af  dem  udmærker  sig  ved 
nogen  arkitektonisk  Skjonhed.  Ved  vort  Besøg  i  «Belem» 
lykkedes  det  os  ikke  at  faae  Slottets  Indre  at  see,  da  Kon- 
gen netop  opholdt  sig  der;  men  til  Gjengjæld  førtes  vi 
ind  i  den  kongelige  Remise,  der  maaske  var  nok  saa  in- 
teressant som  Slottet.  Her  vare  Stadsvogne  opstillede  i 
kronologisk  Orden,  fra  alle  Tidsaldere,  fra  det  femtende 
Aarhundrede  indtil  den  Dag  i  Dag;  det  er  som  et  Kursus 
i  en  Gren  af  Kulturhistorien.  Hjulmagerne  i  det  femtende 
Aarhundrede  maae  have  været  dygtige  og  uegennyttige 
Haandværkere ;  deres  Arbeide  var  solid  og  ikke  beregnet 
paa  snarlige  Reparationer.  Disse  Hjul  med  Naver  saa  tykke 
som  en  Mands  Laar,  disse  i  Jernbaandene  inddrevne  Nag- 
ler af  Størrelse  som  en  knyttet  Næve  have  holdt  ud  i  fire 
hundrede  Aar,  uden  at  der  er  Slid  eller  Skamfering  at 
opdage.  Men  ogsaa  Datidens  Kunstnere  og  Billedskjærere 
have  været  dygtige;  foran  Kudskesædet  paa  denne  gigan- 
tiske Karrosse,  til  hvis  Indre  en  Trappe  fører  op,  er  lei- 
ret  en  ikke  uskjon  Gruppe  i  naturlig  Størrelse  af  Sol-  og 
Flodheste,  der  synes  at  stræbe  fremad  som  Stangheste; 
bag  Tjenersædet,  der  seer  ud  som  en  Balkon,  er  mellem 
Baghjulene  anbragt  en  andefi  Gruppe  af  Doros  (Dueros)  og 
Tejos  Flodguder,'  omgivne  af  Flodnymfer,  alle  ligeledes  i 
naturlig  Størrelse.  Vognkassen  gynger  som  en  stor  Hænge- 

køie  i  vældige  Silkeseler  og  har  historiske  Billeder  i  endnu 
levende  Farver  paa  alle  Kanter;  Beslaget  paa  Døre  og 
Vinduer  er  af  Guld  og  Selv.  Omtrent  saaledes  saae  alle 
de  gamle  Karrosser  ud,  kun  med  de  Nuancer,  den  paa- 
gjældende  Tidsalders  Mode  havde  medført.  Her  fandtes 
ogsaa  en  kongelig  Ligvogn  fra  det  sextende  Aarhundrede; 
den  tog  sig  besynderlig  ud  blandt  al  denne  rigtignok  fal- 
mede Pragt.  Staldmesteren  var  en  gemytlig,  snaksom, 
gammel  Mand;  han  havde  en  Historie  om  hver  Karrosse 
og  fortalte  Adskilligt  om  Skik  og  Sædvaner  ved  det  her- 
værende Hof,  blandt  Andet,  at  Kongen  endnu  ved  hoiti- 
delige  Leiligheder  holder  Levers  eller  «Beija-ma6s«  (Haand- 
kysning). 

Lissabons  Kathedral  ligger  paa  Toppen  af  et  Bjerg, 
hvortil  Gaderne  fere  steilt  op.  Den  er  bygget  paa  Rui- 
nerne af  en  Moske  og  skriver  sig  fra  Midten  af  det  tolvte 
Aarhundrede;  den  led  meget  i  Jordskjælvet  1755  og  har 
nu  faaet  et  moderne  Udseende;  rundt  om  sees  endnu  Spor 
af  ødelæggelsen;  af  Mærkeligt  indeholder  den  kun  nogle 
Relikvier  og  et  Billede,  der  gjør  Mirakler.  I  San  Vicente 
de  Fora,  en  ganske  smuk  Kirke,  ligge  de  gamle  Konger 
af  Huset  Braganza  begravede.  Kirken  San  Roque  har  et 
mærkværdig  pragtfuldt  (Kongens)  Kapel,  der  blev  bygget 
i  Rom  og  1744  opstillet  i  Peterskirken,  hvor  det  indvie- 
des af  Paven.  Det  toges  derpaa  atter  fra  hinanden  og 
bragtes  til  Lissabon  for  at  opstilles  i  San  Roque.  Det  har 
tre  værdifulde  Billeder  i  romersk  Mosaik:  i  Baggrunden 
"Johannes,  der  døber  Jesus«,  efter  en  Tegning  af  Michel 
Angelo;  til  Høire  « Bebudelsen«,  efter  Guido  Reni,  og  til 
Venstre  «den  hellige  Aand»,  efter  Raphael  Urbino.  Da- 
tidens dygtigste  Kunstnere  arbeidede  femten  Aar  paa  disse 
Billeder.  Kapellets  otte  Søiler  ere  af  Lapis  Lazuli  i  Sam- 
mensætning med  Ametyster,  Alabast,  ægyptisk  Granit, 
Violet  anlique,  Vert  antique,  romersk  Marmor,  Porfyr  og 
Jaune  antique;  Ornamenterne  ere  af  forgyldt  Bronce;  de 

to  kolossale  Kandelabrer  saavelsom  Lamperne  ere  af  Sølv, 
forgyldte.  Blandt  Lissabons  avrige  Kirker  er  den  i  Klo- 
stret Mosteiro  de  Belem  eller  de  Jeronyraos  den  interes- 
santeste; den  er  fra  Aaret  1500,  opført  paa  det  Sted,  hvor 
Vasco  de  Gama  den  8de  Juli  1497,  Dagen  før  han  til- 
traadte  sin  Opdagelsesreise,  tilbragte  Natten  med  sine 
Staldbrødre  i  et  lille  Kapel.  Selve  Klostret  er  af  storar- 
tede Dimensioner,  med  en  prægtigt  dekoreret  Søilehal 
rundt  om  den  lille  Have,  hvor  Sydens  og  Ostens  Buske 
og  Blomstertræer  stod  i  Flor.  Her  er  et  Institut  for  for- 
ældreløse Drengebørn,  ligesom  en  lignende  vélgjerende 
Anstalt  findes  i  San  Koque;  paa  begge  Steder  herskede 
stor  Orden  og  Renlighed.  Af  forældreløse,  vel  rettere 
uægte.  Børn  skal  der  i  Lissabon  findes  over  tre  tusinde. 

En  Aften  havde  vi  med  meget  Besvær  forskaffet  os 
Nøglen  til  en  Loge  i  San  Carlo  Theatret,  og  det  vis  å  vis 
de  tre  Loger,  hvori  Hoffet  befandt  sig.  Theatret  er  stort 
og  ganske  smukt  udstyret,  omkredset  af  Medaillons  med 
Portræter  af  Camoés  og  hans  Efterfølgere  i  den  portugi- 
siske Poesies  Verden;  det  har  tre  Rækker  rummelige,  godt 
monterede  Loger  og  i  Fonden  en  Kongeloge,  der  naaer 
gjennem  alle  tre  Etager.  Kongen  og  Dronningen  havde 
imidlertid  taget  Plads  i  en  beskeden  Loge  tæt  ved  Prosce- 
niet; i  de  tvende  næste  Loger  befandt  sig  Hofkavalererne 
i  glimrende  Uniformer  samt  en  enkelt  aldrende  Hofdame, 
som  paa  venstre  Skulder  havde  sit  Familievaaben  broderet 
paa  Roben  i  Sølv  og  uafladeligt  manøvrerede  med  en  Paa- 
fuglehale  af  Vifte.  Kongen  var  civilklædt  og  havde  en 
underlig  Skilning  i  de  sorte  Haar  fra  Panden  midt  op  over 
Issen,  hvilket  giver  Fysiognomiet  et  kvindagtigt  Udseende; 
men  det  er  saa  Mode  her.  Dronningen,  en  Datter  af  Vik- 
tor Emanuel,  syntes  mig  ikke  egenlig  smuk,  men  har  et 
klogt  Ansigt  og  klare  Sine;  hun  bar  en  sort  Fløils-Man- 
tille,  hvide  Kniplingsærmer  og  stor  Chignon,  men  uden 
Hat  eller  anden  Pynt.    Der  gaves  "Barberen  i  Sevilla •> 

med  en  i  alle  Henseender  fortræffelig  Udførelse,  især  af 
Titelrollerne.  Begge  Majestæterne,  ved  hvis  Indtrædelse  i 
Logen  hele  det  elegante  Publikum  reiste  sig,  syntes  med 
levende  Interesse  at  følge  Stykkets  Gang  og  vare  altid  de 
Første,  der  gav  Bifald  tilkjende;  naar  en  enkelt  Musik- 
elsker klappede  af  indre  Drift  og  for  tidligt,  blev  der  hys- 
set, indtil  Kongen  eller  Dronningen  løftede  Hænderne  til 
Klap;  saa  bruste  en  Bifaldsstorm  gjennem  Salen.  Det  er 
Karnevalstid ,  men  Karnevalet  har  her  ikke  Stort  at  be- 
tyde; man  møder  kun  faa  Masker  paa  Gaden.  I  Theatret 
derimod  syntes  den  elegante  Dameverden  at  feire  Karneval 
og  slaae  Gjækken  løs  i  de  snurrigste  Dragter  og  skrigende 
Farver;  næsten  alle  unge  Senoraer  i  primera  og  segunda 
fila  havde  derhos  Haar  og  Chignons  stærkt  pudrede  å  la 
Louis  Quinze,  hvilket  gav  disse  blege  eller  brunlige  An- 
sigter med  de  sorte  ^ienbryn  og  funklende  Oine  et  sæl- 
somt Udseende. 

Lissabons  Omegn  frembyder  Billedet  af  Frugtbarhed 
og  yppig  Vegetation.  I  Tusindvis  hænger  der  allerede 
gyldne  Frugter  mellem  Træernes  saftgrønne  Løv;  Pinier, 
Palmer,  Peber-  og  Mandeltræer  vifte  i  den  milde  Luft,  og 
Storken  seiler  hen  over  de  blomstrende  Enge;  Vinhaver 
afvexle  med  veldyrkede  Marker,  hvor  Vintervandet  dog 
endnu  skinner  i  lange  Furer  eller  danner  Smaasøer  hist 
og  her.  Paa  Veien  fra  Lissabon  til  Cintra  kom  vi  forbi 
en  Række  Villaer,  den  ene  prægtigere  end  den  anden,  med 
Fontæner,  Kiosker  og  Statuer,  sædvanligvis  omgivne  af 
hvide  Mure  med  store  Sprinkelværks  Jernporte  og  kunstigt 
Gitterværk  om  selve  Bygningen,  hvis  Facader  fra  øverst 
til  nederst  ere  bedækkede  med  blaat,  violet  eller  gulmalet 
Porcelæn.  Cintra,  omtrent  tre  Mil  fra  Lissabon,  ligger  i 
Nærbeden  af  Tejos  Munding,  paa  Skraaningen  af  Klippen 
Serra  de  Cintra,  der  høiner  sig  i  Veiret  fra  1800  indtil 
3000  Fod.  Fra  det  komfortable  Hotel  Victors  Balkoner 
har  man  et  overraskende  Panorama:  ned  i  de  smilende 

Dale,  hvorfra  Veie  og  Stier  slynge  sig  mellem  Pinier  og 
Akacier,  gjennem  en  Citron-  og  en  blomstrende  Kamelie- 
skov  op  ad  de  terrasseformede  Bjerge  og  Klipper,  der 
rundt  om  kigge  hinanden  over  Hovedet,  et  pragtfuldt  Syn, 
medens  Skyerne  rulle  sig  op  hen  langs  Fjeldet  Cape  de 
Roccas  Side.  Byron,  som  har  besunget  dette  Sted,  kalder 
det  den  mest  velsignede  Plet  i  den  beboede  Verden.  1 
Dalene,  op  ad  Bjergenes  Skraaninger,  paa  Fjeldtoppene 
sees  spredte,  smagfulde  Villaer,  Paladser,  Klostre,  mau- 
riske Borge  og  Taarne,  overalt  en  Sammenblanding  af  sa- 
racensk og  kristen  Arkitektur.  Engang  var  det  de  i  Lis- 
sabon herskende  mauriske  og  derpaa  de  kristne  Kongers 
Sommerresidens ;  nu  have  Lissabons  fornemme  Familier 
og  rige  Englændere  valgt  det  til  Sommerophold.  Ogsaa 
her  har  britisk  Indflydelse  gjort  sig  gjældende,  men  til 
Fordel  for  Turisterne.  I  Hotellet  herskede  Renlighed  og 
Komfort,  og  den  Dejeuner,  der  serveredes,  var  af  en  nor- 
disk Karakter:  Skinke  med  Kartofler,  engelsk  Smør,  hol- 
landsk Ost,  friskbagt  Brød,  der  lignede  vort  Surbrød,  og 
en  mget  tung,  men  fortræffelig  rød  Vin,  Omegnens  Pro- 
dukt. —  Ligesom  de  fleste  sydlige  Folkeslag  ere  Portugi- 
serne Tyranner  mod  deres  Trækdyr  og  forstaae  at  exploi- 
tere  disses  Kraft  indtil  det  Alleryderste.  Det  er  utroligt, 
hvilke  Byrder  en  Mule  eller  Hest  kan  slæbe  afsted  heri 
rigtignok  under  uophørlige  Pidskeslag;  hvad  Mulen  og 
Æslet  angaaer,  da  maae  disse  Trækdyr  sædvanligvis  selv 
søge  deres  Føde  —  ved  at  snappe  en  Visk  af  et  forbidra- 
gende Hølæs  eller  afgnave  lidt  Græs  og  Blomster  langs 
Haverne,  ikke  paa  Veie  eller  Grøftekanter,  hvor  der  kun 
voxer  vældige  Kaktus  —  medens  Hesten  kun  faaer  et  spar- 
somt, magert  Foder.  Kudsken,  der  kjørte  os  til  Cintra  i 
en  gammeldags,  firsædet  Chaise,  forspændt  med  tvende 
Heste,  der  dog  vare  i  ganske  god  Foderstand,  var  en  saadan 
Tyran.  Veien  ud  fører  fordetmeste  opad,  undertiden  me- 
get steilt;  men  det  gik  i  rask  Trav,  og  Pidsken  var  i  uop- 

hørVi^  Bevægelse:  paa  den  hele  Veistrækning  bededes  kun 
een  Gang,  det  vil  sige,  vi  holdt  stille  ved  den  dørlese 
Indgang  til  en  rigtignok  malerisk  beliggende,  landlig  Fonda. 
Kudsken  kastede  T^^mmen  fra  sig  og  forsvandt  et  Par  Mi- 
nuter i  Fondaens  halvmørke  Baggrund,  hvor  han  tømte 
en  Vindunk;  han  vendte  tilbage  med  et  Stykke  Brød  af 
Størrelse  som  et  Toskillings  Franskbrød  i  den  ene  Haand 
og  tre  Gulerodstoppe  i  den  anden,  hvilket  Foder  han  med 
nogle  knubbede  Ord  forst  viste  de  sveddrivende  Dyr,  der 
snøftende  strakte  Mulerne  frem,  og  derpaa  delte  imellem 
dem.  Saa  gik  det  atter  afsted  i  skarpt  Trav;  et  Stykke 
længere  frem  bøiede  han  pludseligt  af  til  Venstre,  hen  til 
en  Cisterne  mellem  Kaktustræerne,  hvor  han  lod  Dyrerte 
drikke,  hvorpaa  de  Knald  i  Knald  dreves  opad  Skraanin- 
gen,  og  Kudsken  holdt  en  høirøstet  Tale  til  dem,  der,  saa- 
vidt  jeg  kunde  opfatte  Meningen ,  gik  ud  paa,  at  nu  havde 
de  baade  faaet  Mad  og  Drikke,  saa  kunde  de  nok  holde 
ud  en  Stund.  Paa  Tilbageveien  stod  Kudsken  opreist  foran 
sit  Sæde  og  drev  Dyrene  med  Slag  og  Knalden  fremad  i 
Galop  gjennem  Tykt  og  Tyndt,  over  Stene  og  Vandløb, 
saa  at  vi  tumlede  mellem  hverandre  i  den  skrøbelige 
Chaise,  der  reves  afsted,  slingrende  fra  den  ene  Side  til 
den  anden.  Ved  den  landlige  Fonda  gjordes  atter  et  Par 
Minuters  Holdt,  og  Kudsken  beværtede  sine  stønnende  Heste 
med  et  lignende  Maaltid  som  paa  Henfarten. 

Britisk  Guiana  i  Sydamerika  blev  1812  ifølge- en  Overens- 
komst af  Nederlandene  afstaaet  til  England,  under  hvis 
Herredamme  det  siden  er  gaaet  frem  med  Kæmpeskridt 
saavel  i  Henseende  til  Handel  som  Agerbrug.  Den  1ste 
August  1838  fik  alle  Slaver,  henved  83,000  i  Tallet,  deres 
Frihed,  og  det  engelske  Parlament  tilstod  Plantageeierne 
en  Erstatningssum  af  4,300,000  £.  Denne  pludselige  Over- 
gang fra  Slaveri  til  Frihed  virkede  bedøvende  paa  Negrene, 
som  vare  voxede  op  i  Trældom,  og  de  fleste  sorte  Plan- 
tagearbeidere  forlod  deres  forrige  Herrer  for  at  søge  en 
behageligere  Beskjæftigelse,  men  hovedsageligt  for  at  fore 
et  efteF deres  Begreber  frit,  det  vil  sige  dovent  og  mage- 
ligt Liv,  der  imidlertid  ikke  saa  sjeldent  ledsagedes  af  Sult 
og  Nød.  I  et  Land,  hvor  Naturen  i  rigt  Maal  frembrin- 
ger Alt,  hvad  der  behøves  til  Livets  Ophold,  er  det  ikke 
vanskeligt  at  leve  uden  stor  Anstrengelse.  En  Smule  Jord 
beplantet  med  Bananer,  Papajas,  Brødfrugttræer  og  den 
for  Negrene  uundværlige  Quimbombo  eller  Ockro,  som  efter 
6  å  7  Maaneders  Forløb  bærer  Frugt,  en  fiskerig  Flod  i 
Nærheden  og  en  Skov  med  Yildt  —  Alt  dette  yder  den 
frie,  indolente  Neger  tilstrækkeligt  Underhold,  og  i  Nydel- 
sen af  sin  Frihed  svælger  han  hele  Dagen  i  sin  Hænge- 
maatte,  medens  det  er  hans  Livsledsagerinde,  der  maa 
sørge  for  alle  hans  Fornødenheder. 


*)  <'Unter  den  Tropen«. 

Tiltrods  for  den  fremadskridende  Civilisation  have  Ne- 
grene paa  Landet,  tildels  ogsaa  i  Byerne,  endnu  ikke  gjort 
noget  Fremskridt  til  Forbedring  af  deres  huslige  Forhold 
og  Liv.  Istedetfor  at  indrette  deres  Boliger  bekvemt  og 
hyggeligt  anvende  de  deres  ringe  Midler  til  Overdaadig- 
hed  og  Svir.  Hele  Møblementet  i  deres  Bolig  bestaaer 
af  en  eller  to  Træbænke,  et  tarveligt  Bord,  hvor  Glas, 
Tallerkener,  Potter  og  de  uundværlige  Kaiebasser  i  broget 
Uorden  findes  henslængte.  Kaiebassen  er  den  vigtigste 
Gjenstand  i  deres  Husholdning;  den  tjener  baade  som 
Vandspand,  Vadskeskaal,  Drikkekar,  Madfad  og  meget 
Andet.  Eundt  omkring  paa  Gulvet,  der  fordetmeste  be- 
staaer af  faststampet  Jord,  ligge  flere  firkantede  Træspande 
eller  Bøtter,  der  bruges  ligesom  Kaiebasserne.  I  disse  Trug 
bringe  de  Grøntsager  til  Torvs,  men  dernæst  bruges  de 
ogsaa  til  at  gjemme  Linned  i  eller  til  Vugge  for  de  mind- 
ste Børn  og  maae  desuden  gjøre  Tjeneste  baade  som  Sol-^ 
og  Kegnskjærm;  kort  sagt,  har  Negerkonen  blot  sin  Ka- 
labasse  og  sin  "Tray»,  er  hun  hjulpen.  En  tredie  vigtig 
Artikel  i  Husholdningen  er  en  stor  Træklods,  der  er  for- 
synet med  et  dybt,  rundt  Hul,  og  som  ligner  en  Morter.  I 
den  stødes  de  umodne  Bananer  til  en  deigagtig  Masse, 
der  under  Navn  af  "Fou-fou«  ansees  for  den  største  Læk- 
kerbidsken af  Negeren. 

Sengen  bestaaer  af  en  Madrats,  stoppet  med  tørre 
Palme-  eller  Bananblade,  eller  af  en  Hængemaatte.  Dette 
er  i  Reglen  Indboet  i  en  Negerhytte  paa  Landet,  hvor 
der  saa  at  sige  aldrig  findes  Orden  og  Renlighed.  1  Byen, 
hvor  Naturen  ikke  yder  Negeren  saa  stor  Understøttelse, 
er  han  nødsaget  til  at  arbeide;  men  saa  gjør  han  det 
kun  for  at  skaffe  sig  de  allernødvendigste  Livsfornøden- 
heder.  Her  er  nærmest  Talen  om  den  saakaldte  »Creol- 
neger»,  som  er  født  af  Negerforældre  i  Guiana,  og  som  i 
Henseende  til  Karakter  og  Uddannelse  staaer  paa  et  Over- 
gangstrin  mellem  sine  sorte  Forældre  og  sine  hvide  Her- 

rer.  Creolnegerens  Hudfarve  er  ikke  saa  kraftig  sort  som 
den  fødte  Afrikaners;  Ansigtstrækkene  have  ligeledes  i  Ti- 
dernes Løb  iindergaaet  en  mærkelig  Forandring  for  mere 
og  mere  at  nærme  sig  den  evropæiske  Type.  Næsen  er 
mere  lige  og  mindre  flad,  Munden  smallere,  Læberne 
tyndere  og  Haaret  mindre  kruset  og  uldagtigt  end  hos  den 
tidligere  Generation.  Creolnegrene  have  ikke  den  samme 
Karakterstyrke  som  de  fødte  Afrikanere,  l^^esaalidt  som  de 
i  Henseende  til  Oprigtighed  og  Troskab  kunne  sammen- 
lignes med  dem;  derimod  besidde  de  stor  Livlighed,  der 
tidt  udarter  til  Uforskammethed,  ligesom  de  ogsaa  ere 
egensindige  og  lunefulde.  Skjøndt  i  hai  Grad  praleriske, 
ere  de  dog  alt  Andet  end  stolte,  og  uagtet  de  ere  vante 
til  at  overvære  religiøse  Handlinger  og  stadigt  gaae  i  Kirke, 
mangle  de  dog  ganske  det  ægte  religiøse  Sind  og  Sands 
for  friere  Forpligtelser  mod  Samfundet.  I  mangt  et  Til- 
fælde forekommer  der  noget  Modstridende  og  Modsigende 
i  deres  Karakter.  Skjøndt  de  saaledes  ere  ivrige  Tilhæn- 
gere af  Dands  og  Musik,  hvori  de  paa  Grund  af  medfødt 
Talent  ligefrem  udmærke  sig,  ere  de  dog  ingenlunde  elsk- 
værdige eller  godmodige;  de  blive  let  hidsige  og  lade  sig 
da  henrive  til  Haandgribeligheder. 

De  Sorte,  som  leve  i  Byer,  have  Alle  Tilbøielighed  til 
at  optage  evropæiske  Skikke  og  Sæder.  De  leve  i  det  Hele 
taget  maadeholdent,  men  ogsaa  deres  Moralitet  er  des- 
værre maadelig.  Nogen  særlig  Nationaldragt  have  de  ikke 
saaledes  som  andre  Folkeslag;  Enhver,  der  gjør  Fordring 
paa  at  være  i  Besiddelse  af  Dannelse,  klæder  sig  saa  godt 
som  mulig  efter  de  Hvides  Mode.  Det  kan  derfor  ikke 
Andet  end  forbause  den  Fremmede,  naar  han  om  Sønda- 
gen seer  den  Neger,  som  i  Ugens  Løb  har  vist  sig  i  ynke- 
lige Pjalter,  iført  den  fineste  og  mest  moderne  Dragt,  med 
fransk  Silkehat,  lakerede  Støvler  og  Ridepidsk  i  Haanden, 
eller  han  faaer^ie  paa  sin  Vadskerkone,  der  til  Hverdags- 
brug gaaer  i  Laser,  men  idag  spadserer  med  Musselins- 

kjole,  elegant  Hat,  Parasol  og  Handsker.  I  det  oven- 
nævnte elegante  Kostume  viser  Negeren  sig  paa  Gaden 
om  Søndagen,  besoger  Ishuset  for  at  nyde  sin  Brandy 
med  Angostura-Bitter  og  Sodavand;  moder  han  da  en  anden 
Neger,  saa  hilser  han  nedladende,  men  nærmer  sig  med 
intim  Venlighed  den  Hvide,  hvem  han  rækker  Haanden 
med  sit  «How  do  You  do.  Sir?«  Han  taler  ægte  londonsk 
Slang  og  hans  Cigar  er  en  Habanna  purissima.  Om  Afte- 
nen begiver  han  sig  til  Kirken  og  træder  med  drønende 
Skridt  ind  for  at  vise,  at  han  har  Støvler  paa,  som  til- 
med kunne  knirke  i  forskjellige  Tonarter.  Under  Gudstje- 
nesten viser  han  en  affekteret  Andagt  og  er  aldrig  saa- 
snart  kommet  ud  igjen,  før  han  søger  hen  til  det  Sted, 
hvor  der  om  Helligdagene  udsælges  Rom  i  Smug,  og  hvor 
han  ender  Dagen  med  Svir  og  Slagsmaal.  Næste  Morgen 
møder  han  igjen  barbenet  og  pjaltet  paa  Gaden. 

Negrenes  Tilbøielighed  til  Pynt  er  dog  langt  mindre 
nu,  end  den  var  tilforn,  og  især  paa  Landet  vise  de  sig 
dels  af  Ligegyldighed,  dels  fordi  de  tvinges  af  Omstæn- 
dighederne, i  en  skjødesløs,  tarvelig  Dragt,  endog  om 
Søndagen.  Dette  har  muligvis  sin  Grund  i  den  betydelig 
ringere  Arbeidsløn ,  som  gives  siden  Emancipationen, 
idet  en  Arbeider  paa  Landet  kun  faaer  lidt  over  to  Dol- 
lars om  Ugen,  hvoraf  det  ikke  er  ham  muligt  at  lægge 
store  Sager  op.  Da  han  af  Naturen  er  meget  utilbøielig 
til  Anstrengelse,  ansporer  den  tarvelige  Løn  ham  ikke  til 
Arbeidet,  som  han  derfor  helst  lader  ligge  eller  i  alt  Fald 
udfører  med  Ulyst. 

Som  en  Følge  af  Negrenes  Emancipation  opstod  de 
saakaldte  "Freehold-Besiddelser»,  idet  flere  af  de  Planta- 
ger, som  vare  forladte  af  de  Sorte,  og  som  derfor  maatte 
sælges  til  Spotpris,  kjøbtes  af  mange  Negere  i  Kompagni, 
som  derefter  udstykkede  dem  mellem  sig.  Det  er  noget 
Sjeldent,  at  man  i  disse  Freeholds  Etablissementer  seer  et 
nogenlunde  taaleligt  bygget  og  renligt  holdt  Hus;  det  er 

i  de  fleste  Tilfælde  kun  Rom -Udsalgsstederne,  som  ud- 
mærke sig. 

I  disse  Kolonier  er  der  aldrig  Tale  om  Dræning,  end 
sige  om  Grofter  til  at  lede  Spildevandet  og  Urenlighederne 
bort;  Regnvandet  staaer  frit  omkring  Husene,  hvorfor  al 
Passage  i  Regntiden  næsten  er  umulig.  Den  eneste  smukt 
opførte  og  vel  vedligeholdte  Bygning  er  Kirken,  der  dan- 
ner en  behagelig  Modsætning  til  de  halvt  forfaldne  Røn- 
ner, som  omgive  den.  Eieren  af  en  saadan  lille  Besid- 
delse, der  naturligvis  ogsaa  er  Familiefader,  tilbringer  hele 
Dagen  i  Hængemaatten  eller  sidder  paa  en  itubrækket 
Stol  og  kigger  ud  igjennem  et  Hul,  i  heldigere  Tilfælde  et 
Vindue,  stirrende  paa  de  Træer  foran  Huset,  som  han 
allerede  saa  mange  tusinde  Gange  for  har  betragtet,  rei- 
ser sig  endeligt  efter  lang  Betænkningstid  for  i  et  udmalet 
og  alt  Andet  end  klædeligt  Kostume  at  gjore  en  Runde 
gjennem  Landsbyen,  ledsaget  af  sine  magre  Hunde,  og 
ender  saa  altid  i  Rom-Udsalgsstedet. 

Er  Manden  lidt  formuende,  holder  han  en  Hest,  som 
dog  altid^selv  maa  soge  sit  Foder  i  det  Frie;  kan  han 
ovenikjøbet  drive  det  til  at  faae  anskaffet  sig  en  Gig,  saa 
har  han  naaet  sine  hoieste  ønskers  Maal.  Hans  Kone 
ligger  hele  Dagen  i  Kjævleri  og  Spektakel  med  Naboerne, 
prygler  Boi-nene,  eller,  naar  hun  er  i  særdeles  godt  Hu- 
mør, ligger  hun  med  Hovedet  i  Skjodet  paa  en  venskabe- 
lig Naboerske  eller  et  af  de  voxne  Børn  for  at  lade  sig 
lyske. 

I  Henseende  til  Vaner  og  Skikke  viser  Creolnegeren 
stort  Hang  til  at  efterabe  Evropæeren  og  en  næsten  ufor- 
skammet Anmasselse  til  at  hæve  sig  over  sin  Stand.  Lige- 
som man  i  Venezuela  tiltaler  Folk  med  «Don')  og  «Ca- 
ballero",  saaledes  gjør  Negeren  Fordring  paa  Titel  af 
« Gentleman-).  Ved  Brylluper,  Barsler  og  Begravelser  mode 
de  i  elegante  Vogne  og  opbyde  Alt  for  i  det  Ydre  at  staae 
lige  med  Evropæerne.    Hvad  angaaer  deres  Moralitet,  da 

staaer  denne,  som  alt  bemærket,  her  paa  et  meget  lavt 
Standpunkt,  og  den  Bemærkning,  der  fra  flere  Sider  er 
gjort,  at  den  sorte  Ungdom,  saavel  den  mandlige  som 
kvindelige,  bliver  værre  og  værre,  er  desto  værre  lige  saa 
sand  som  sørgelig.  Det  er  tidt  oprorende  at  høre  de  raae 
og  i  høieste  Grad  gemene  Udtryk,  som  baade  Store  og 
Smaa  føre  i  Munden,  og  hvori  navnlig  den  sorte  Gadedreng 
i  Georgetown  excellerer  fremfor  Gadeungdommen  i  nogen 
af  Evropas  største  Byer. 

Man  finder  imidlertid  ogsaa  blandt  Negrene,  især 
Haandværkerne,  meget  flittige  og  arbeidsomme  Folk,  der 
uddanne  sig  i  deres  Fag  og  besidde  ikke  ringe  Dannelse. 
Negrenes  Arbeidsdage  indskrænke  sig  til  tre  i  Ugen,  Tirs- 
dag, Onsdag  og  Torsdag,  hvor  de  da  arbeide  5  å  6  Timer 
dagligt.  De  have  megen  Tilbøielighed  til  religiøst  Svær- 
meri, og  de  Fleste  af  dem  bekjende  sig  til  Dissenternes 
og  Methodisternes  Sekter;  nogle  af  dem  ere  ivrige  Prædi- 
kanter. 

De  Sorte,  der  ere  indførte  fra  Afrika  som  Frie,  høre 
for  største  Delen  til  Croo's  Stamme  fra  Liberia-Kysten. 
De  arbeide  i  store  Tømmer-Etablissementer  ved  Floderne 
Essequibo,  Demarara  ogBerbice,  hvor  de  maae  slæbe  de  i 
Urskovene  fældede  Træstammer  ned  til  Flodbredden.  Saa- 
snart  de  efter  nogle  Aars  Forbb  have  sammensparet  sig 
nogle  Penge,  vende  de  tilbage  til  deres  Hjemstavn  for  at 
kjøbe  sig  en  lille  Eiendom  og  anskaffe  sig  saa  mange 
Koner,  som  deres  Formue  tillader,  thi  dette  er  det  høieste 
Maal  for  al  deres  Flid  og  Anstrengelse,  og  Konerne  maae 
da  forrette  alt  Arbeidet,  medens  Mændene  drive  ledige 
omkring.  De  samle  deres  korte  Hovedhaar  i  smaa  Totter, 
som  de  ombinde  med  en  Traad,  saaledes  at  Totterne  i 
Hundredevis  stritte  frem  paa  Hovedet  og  give  det  Udseende 
af  en  Melon-Kaktus.  Paa  Helligdagene  løsnes  Traadene, 
Haaret  redes  igjennem  og  forvandles  til  en  brusende  Paryk. 

Det  er  indlysende,  at  Handel  og  Vandel  og  den  deraf 

følgende  Velstand  i  Guiana  ikke  skyldes  Negrenes  Arbeids- 
kræfter,  og  at  Landet  efter  Slaveriets  Ophævelse  forlængst 
vilde  være  bleven  ødelagt,  hvis  ikke  Regeringen  i  Tide 
havde  taget  energiske  Forholdsregler  ved  at  indføre  ost- 
indiske og  kinesiske  Kulier  til  at  udfore  Plantagearbeidet. 

De  første  Indvandrere,  som  efter  Slave-Emancipatio- 
nen kom  til  Guiana  for  at  arbeide  i  Plantagerne,  bestod 
af  Negere  og  Farvede  fra  de  vestindiske  -Øer,  især  fra 
Barbados.  Kort  efter  begyndte  der  en  Indvandring  af  Por- 
tugisere fra  Madeira,  som  trods  den  portugisiske  Regerings 
Bestræbelser  ikke  kunde  standses,  og  som  har  skaffet  Lan- 
det en  Mængde  nyttige  og  intelligente  Indbyggere.  De 
portugisiske  Indvandrede  indsaae  snart,  at  der  ved  Detail- 
udsalg  af  alle  Slags  Handelsvarer  var  Penge  at  tjene  i 
Guiana,  og  saasnart  de  som  Arbeidere  i  Plantagerne  havde 
sammensparet  nogle  Penge,  aabnede  de  rundtomkring  smaa 
Udsalgssteder,  hvor  der  for  den  mindst  mulige  Pris  solg- 
tes Levnetsmidler  og  andre  Livsfornødenheder.  Denne 
Spekulation  havde  et  overordenlig  heldigt 'Resultat,  og  ikke 
blot  i  Byerne,  men  overalt  paa  Landet  oprettedes  saa- 
danne  Udsalgssteder  af  Portugisere,  af  hvilke  Flere  i  Ti- 
dernes Løb  ere  blevne  ansete  og  store  Kjøbmænd  i  George- 
town. 

Da  den  engelske  Regering  saavel  som  Plantageeierne 
i  britisk  Giiiana  havde  fattet  den  Plan  at  indføre  Arbei- 
dere, henvendte  man  først  sin  Opmærksomhed  paa  de  nord- 
vest for  Kalkutta  boende  «Hill-CoolieS') ,  og  allerede  1838 
ankom  den  første  Sending,  bestaaende  af  400  Personer, 
som  strax  fæstedes  af  en  rig  Plantageeier.  Dette  første 
Forsøg  faldt  saa  heldigt  ud,  at  Regeringen  udnævnte  Agen- 
ter i  Kalkutta  og  Madras,  som  skulde  besørge  Forhyringen 
og  Afsendelsen  af  Kulierne  til  Guiana.  Desværre  blev  der 
fra  Agenternes  Side  i  Begyndelsen  ikke  taget  mindste 
Hensyn;  ethvert  forfaldent  Subjekt,  som  meldte  sig,  blev 
antaget  og  afsendt,  og  saaledes  afgik  en  stor  Del  af  Ud- 

skuddet  af  Kalkuttas  og  Madras's  Gadepøbel  til  Guiana. 
Hele  Familier  af  fattige  og  udtærede  Indiere,  gamle  Mænd 
og  smaa  Born,  indførtes  for  enten  at  fylde  Hospitalerne 
eller  fore  en  ynkelig  Tilværelse.  Af  de  10,000  Kuliere, 
som  saaledes  overfartes  i  de  første  Aar,  var  kun  en  Ti- 
endedel brugbar;  men  efter  1845  blev  der  sat  en  Grændse 
for  dette  Uvæsen,  som  truede  med  at  blive  farligt  for 
Landet. 

Saaledes  fik  Befolkningen  af  britisk  Guiana  en  ny 
Menneskerace  ved  Siden  af  sig,  som  paa  en  iøinefaldende 
Maade  er  forskjellig  fra  den.  Ved  sin  brune  Farve,  sine 
regelmæssige  Ansigtstræk  og  sit  lange,  sorte  Haar  danner 
den  ostindiske  Kuli  en  stærk  Modsætning  til  Landets 
oprindelige  Beboer,  Indianeren.  Hans  Hudfarve  er  mør- 
kere. Legemsbygningen  slankere  og  mere  velskabt  end  In- 
dianerens ,  ligesom  han  ogsaa  er  livligere  og  smidigere  end 
denne. 

Med  Hensyn  til  Religionen  repræsentere  Kulierne  flere 
af  Ostindiens  Sekter.  En  Del  af  dem  ere  Muselmænd; 
de  Fleste  spise  enten  slet  ikke  Kjød  eller  kun  Kjødet  af 
visse  Dyr. 

Mellem  Kulierne  fra  Kalkutta  og  Madras  er  der  en 
ikke  ringe  Forskjel.  Hine  ere  høiere  og  slankere  af  Le- 
gemsbygning med  smukt  formede  Hoveder,  brede  Skuldre 
og  veldannede  Lemmer;  navnligt  ere  Fruentimmerne  vel 
skabte,  ligesom  ogsaa  mange  af  dem  ere  i  Besiddelse  af 
overordenlig  skjønne  Ansigtstræk.  Deres  klare,  fløilsagtige 
Teint,  ildfulde  øine,  lange,  glindsende,  lokkede  Haar  og 
smukt  formede  Mund  gjore  dem  ligefrem  til  klassiske 
Skjjønheder,  og  saaledes  udrustede  af  Naturen  danne  de 
tillige  ved  deres  fantastiske  Dragt  en  fordelagtig  Modsæt- 
ning til  Negrene  med  den  uordenlige  Klædning  og  Portu- 
giserne med  den  brogede  og  snavsede  Flitterstads.  Mand- 
folkene bære  Turban  af  hvidt  Tøi  eller  runde  Huer  i  liv- 
lige Farver,  hvide  Troier  og  Benklæder  af  broget  Musse- 

lin  eller  Kattun,  eller  og  indhylle  de  paa  en  smagfuld 
Maade  hele  Legemet  i  store  Stykker  hvidt  eller  stribet 
Tai.  Åndre  have  kun  et  Klæde  bundet  om  Lænderne. 
Kvinderne  bære  ingen  Hovedpynt;  deres  sorte  Haar,  der 
er  omhyggeligt  redet  og  glindsende  af  Olie,  er  i  Fletnin- 
ger lagt  rundt  om  Issen  og  fastgjort  med  Guld-  eller 
Solvnaale.  1  Næsen  og  Øreflipperne  bære  de  Guldringe, 
ligesom  de  ogsaa  have  Armbaand  og  Ringe  saavel  paa 
Fingrene  som  paa  Tæerne.  Mange  Koner  og  Børn  bære 
deres  sammensparede  Fortjeneste  (Dollars  og  Solvmonter), 
omsmeltet  til  meget  store  Ringe,  og  have  saaledes  tidt 
Smykker  om  Haandledet  og  Anklerne  af  flere  hundrede 
Dollars  Værdi.  En  Musselins- Klædning  slutter  stramt  om 
Overkroppen ,  medens  et  hvidt,  skarlagensrødt  Skjort  i  sir- 
lige Folder  hænger  fra  Bæltestedet  ned  til  Knæene.  De 
Fattige  nøies  med,  hvad  de  kunne  faae.  Kulieren  fra  Kal- 
kutta  holder  mere  paa  sin  personlige  Værdighed  og  Uaf- 
hængighed end  hans  Landsmand  fra  Madras.  Han  er  og- 
saa dygtigere  til  Markarbeide  og  bliver  derfor  altid  fore- 
trukken at  Planterne.  Alle  holde  de  meget  af  at  boe  sam- 
men, og  man  finder  tidt  flere  Familier  samlede  i  en  ene- 
ste Bolig. 

Der  ankommer  aarligt  4—6  Kulier-Skibe,  hvert  med 
4 — 500  Individer,  til  Georgetown.  Regeringen  og  PJantage- 
eierne  have  gjort  Meget  for  disse  Menneskers  Velvære,  og 
paa  hver  Plantage  findes  der  Hospitaler,  hvor  der  sørges 
for  fri  Pleie  og  Lægehjælp.  —  Efter  Optællingen  1866 
fandtes  i  de  128  Plantager  28,619  mandlige  og  9;680 
kvindelige  Kuliere. 

Endelig  har  der  i  de  sidste  Aar  begyndt  at  udvikle 
sig  endnu  en  tredie  fremmed  Race  ved  Indvandring  fra 
Kina,  og  her  som  alle  andre  Steder  finde  disse  smidige 
og  dog  ensidige  Folk  sig  hurtigt  tilrette;  men  vi  skulle 
her  ikke  omtale  dem  nærmere,  da  deres  Sædvaner  og  Ka- 
rakter andetsteds  fra  ville  være  Læserne  vel  bekjendte. 

Tager  man  et  Kort  over  Hindostan  for  sig,  vil  man  i  den 
nordlige  Provinds  af  det  britiske  Indien  ved  Foden  af  Hi- 
malayakjæden  og  paa  Grændsen  af  Kaschemir  finde  en  By 
ved  Navn  Sealkote.  Det  er  et  vakkert  Sted  og  meget 
yndet  af  den  engelske  Soldat;  thi  fra  de  sneklædte  Toppe 
af  den  uhyre  Bjergkjæde,  Naturen  har  reist  som  en  Skranke 
for  at  holde  de  vilde  Bjerg- Folkestammer  ude  fra  de  fem 
Floders  Land,  blæse  velgjorende,  kølige  Vinde  i  den  hede 
Aarstid. 

For  fra  Sealkote  at  komme  ind  paa  Hans  Hoihed 
Maharajah'en  af  Kaschemirs  Territorium  bruger  man  kun 
nogle  faa  Timers  Kjorsel  ad  en  knudret,  slet  holdt  Vei, 
hvor  en  Snes  vildt  udseende  Ryttere  paa  lodne,  daarligt 
passede  Heste  gjore  Tjeneste  som  Grændsevagt  —  mere 
af  Navn  end  af  Gavn.  Ved  vor  Ankomst  satte  de  op 
for  at  eskortere  os  til  Jamoo. 

Vi  vare  fire  i  Tallet,  en  irsk  Lord,  som  reiste  for  at 
finde  Fornoielse  og  Opmuntring ,  en  Oberst  fra  et  af  Garde- 
regimenterne, en  Husarmajor  og  en  Adj utant  hos  den 
Øverstkommanderende  (Fortælleren  selv,  Kaptain  Elten). 
Vi  vare  forsynede  med  Anbefalingsskrivelser  fra  Vicekon- 
gen og  agtede  os  paa  Vildsvinejagt,  hvorfor  vore  Vogne 
vare  belæssede  med  Sadler,  Sporer  og  Spyd;  med  Hensyn 
til  Heste  stolede  vi  paa  Maharajah'ens  Gjæstfrihed. 

I  Sealkote  erfoer  vi  uheldigvis,  at  samme  Maharajah, 
Runbir  Sing,  ikke  for  om  een  eller  to  Dage  vilde  vende 
tilbage  til  sin  Hovedstad,  Jamoo,  og  da  kun  for  at  af- 

slutte  Festlighederne  i  Anledning  af  hans  Arvings  Bryllup, 
og  uheldig  var  Efterretningen  forsaavidt,  som  Etiketten 
hverken  tillod  ham  at  ledsage  os  paa  Jagten  eller  tillod 
os  alene  at  efterstræbe  det  snedige  Vildsvin,  medens  saa- 
danne  hoitidelige  Ceremonier  stod  paa. 

Vi  besluttede  ikke  desto  mindre  at  fortsætte  Reisen 
og  forsøge  vor  Lykke.  Man  kan  derfor  forestille  sig,  hvor 
behageligt  det  var  for  os  at  faae  den  Efterretning,  at  det 
store  Bryllupsoptog  var  ifærd  med  at  sætte  over  Floden 
foran  os  og  holde  Indtog  i  Jamoo. 

Sex  Timers  Kjersel  forte  os  fra  Vagtposten  paa  Grænd- 
sen  gjennem  en  tyk  Kratskov  af  tæt  sammenfiltrede  Tjørne 
og  Mimoser  til  Bredderne  af  Floden.  Ingen  af  os  vil  let- 
telig glemme  den  Virkning,  det  havde.,  da  vi  paa  en  Gang 
brød  af  fra  den  støvede,  kjedelige  Landevei  og  saae  for 
os  en  klar  og  glindsende  Strøm,  der  bugtede  sig  afsted, 
indtil  den  tabte  sig  for  Synet  bag  den  graae  Klippe,  paa 
hvilken  Jamoos  hvide  Mure  og  Taarne  traadte  skinnende 
frem,  pragtfuldt  belyste  af  den  nedgaaende  Sol,  medens 
umaadeirge,  snebedækkede  Bjerge,  der  netop  straalede  i 
Rosenskjær,  hævede  sig  bag  ved  dem. 

Vi  holdt  vore  Heste  an  og  gik  ned  til  Flodbredden, 
lidt  til  Venstre  for  den  stenede  Nedgang  til  Vadestedet, 
for  at  betragte  det  usædvanlige  Billede,  vi  havde  for  os. 
Hundreder  af  Hestfolk  klædte  i  østens  spraglede  Farver, 
Nogle  med  Turbaner,  Andre  med  Hjelme  og  iførte  Ring- 
brynier,  Landsedragere  og  Folk  med  Luntebøsser  vadede 
over  Floden  under  vilde  Fryderaab,  og  et  sandt  Babel  af 
sælsomme  Skrig,  Klirren  og  Raslen  af  Vaaben  og  Rust- 
ninger blandedes  med  Vandets  Pladsken,  med  det  trom- 
petagtige Skrig  af  en  eller  anden  pragtfuldt  opsadlet  Ele- 
fant, der  ængsteligt  følte  sig  for  om  Veien,  med  forskrækkede 
Hestes  Vrinsken  og  med  Tam-Tam'ens  uharmoniske  Lyd. 

Adskillige  Hundreder  vare  allerede  heldigt  komne  over 
Floden  og  forøgede  den  maleriske  Forvirring  ved  at  affyre 

deres  B£)sser  og  tilraabe  deres  Kammerater,  af  hvilke 
endnu  en  tæt  Skare  skyndte  sig  ned  til  Vadestedet  fra  den 
Side,  hvor  vi  befandt  os,  ivrige  efter  at  komme  til  at 
indtage  deres  Plads  i  Optoget,  førend  Mørket  lagde  sig 
over  deres  Vei  og  forøgede  den  almindelige  Forvirring. 

Vi  sad  ned  for  i  Ko  ved  vore  Cigarer  at  tage  denne 
Scene  i  ^iesyn,  men  vore  Drømmerier  bleve  snart  for- 
styrrede af  enVakil,  en  Slags  Herold,  der  fra  Maharajah'en 
overbragte  os  en  Indbydelse  til  at  tage  Plads  paa  nogle 
Elefanter  og  slutte  os  til  Bryllupsoptoget,  som  var  ifærd 
med  at  drage  ind  i  Jamoo.  Man  anviste  Enhver  af  os 
en  Elefant,  og  da  vi  nærmede  os  den  anden  Bred,  red 
Hans  Hoihed  Maharajah'en,  Runbir  Sing,  i  egen  Person 
ud  i  Vandet  for  at  møde  os,  straalende  af  «Kincob»  (et 
Slags  guldindvirket  Silketoi)  og  Guld,  medens  en  vaiende 
Fjerbusk  af  Heirefjer,  Tegnet  paa  den  kongelige  Værdig- 
hed, prydede  hans  gule  Turban;  han  var  omgivet  af  sine 
Ministre  og  et  glimrende  Hof,  Alle  ligesom  vi  anbragte 
paa  prægtigt  udstyrede  Elefanter.  Vi  maae  have  taget  os 
lidt  latterligt  ud.  Vor  irske  Lord  var  nemlig  ifort  en 
Jagtklædning,  der  havde  prøvet  strenge  Tider,  Obersten 
bar  en  Dragt  af  en  Slags  graat  Lærred,  der  baade  var 
krøllet  og  medtaget;  Majoren  kunde  glæde  sig  ved  at  have 
en  af  de  grimmeste  Hatte,  man  kunde  tænke  sig,  medens 
Adjutanten  saae  aldeles  ubeskrivelig  ud  med  sin  «Lunzi»*) 
fra  Peschaver. 

Vi  bleve  forestillede  med  alle  Formaliteter  af  den  en- 
gelske Agent,  som  red  i  Hans  Høiheds  Nærhed  —  men  rig- 
tignok uden  at  vi  steg  ned  fra  vore  Sæder  —  og  bleve 
derpaa  uden  Ophold  førte  til  de  os  tildelte  Pladser,  da 
Mørket  faldt  stærkt  paa.  En  Mængde  Ryttere  aabnede 
Toget,  derefter  fulgte  Maharajah'ens  og  vore  Elefanter,  og 


*)  En  Slags  blaastribet  Turban,  der  er  særegen  for  Afghanistan 
og  Nordindicn. 

bagved  os  flokkedes  6000  Mand,  som  havde  gjort  Marschen 
frem  og  tilbage  fra  Chumba,  hvor  Bruden  havde  sit  Hjem. 

Vi  rykkede  kun  langsomt  frem.  Med  Moie  arbeidede 
vi  os  op  ad  den  steile  Adgang  til  Jamoo,  hvor  Gaderne  ofte 
paa  en  Gang  bleve  saa  snevre,  at  det  var  umuligt  at  pas- 
sere dem  med  mere  end  een  Elefant  ad  Gangen,  og  endda 
kunde  man  ofte  ved  at  udstrække  sine  Arme  have  naaet 
Væggene  paa  begge  Sider.  Larmen  var  bedøvende,  Heden 
trykkende,  da  der  var  illumineret  overalt,  og  oppe  paa 
Husenes  flade  Tage  sad  alle  Indbyggerne  og  morede  sig 
med  uafbrudt  at  afbrænde  Fyrværkerier,  medens  Salutsku- 
dene  dundrede  løs  fra  Kastellet  ovenover,  og  Ekkoet  af 
de  stærke,  dybe  Drøn  kastedes  tilbage  fra  Bjergene. 

Langsomt  og  med  Besvær  bugtede  Toget  sig  fremad, 
indtil  vi  endeligt  dreiede  ind  i  en  lang  Basar  med  mange 
Krumninger  og  endnu  snevrere  end  de  Gader,  vi  hidtil 
havde  passeret.  Fremad  gik  det  gjennem  den  snevre, 
bugtede  Gang,  indtil  omsider  en  kæmpemæssig  Port  og 
massive  Mure,  paa  hvilke  skjæggede  Spyddragere  holdt 
Vagt,  hævede  sig  foran  os;  bagved  udbredte  sig  et  vidt- 
strakt Gaardsrum,  omgivet  af  Bygninger  forsynede  med 
Taarne,  og  straalende  i  et  Lyshav,  i  Modsætning  til  de 
tunge  Portaler  og  den  lange,  mørke  Buegang.  Det  var  et  Ma- 
leri, som  kun  en  Gustave  Doré  kunde  gjengive,  som  det  var,  og 
som  man,  hvis  man  ikke  havde  seet  det,  ikke  kunde  forestille 
sig  med  dets  vidunderlige  Lys  og  Skygge.  Her  var  Toppunktet 
af  Dante's  Styrke  i  Kontraster  og  Farver  billedlig  fremstillet. 

Maalet  vinkede,  og  vi  vare  ikke  bedrovede,  da  ende- 
ligt Toppen  af  Bjerget  og  Slotsgaarden  var  naaet.  Paa 
høire  Side  laa  en  umaadelig  Masse  Bygninger,  der  vare 
glimrende  oplyste,  foran  os  en  mork  Mur  og  nok  en  Bue- 
gang ,  og  paa  venstre  Haand  var  der  lange  Terrasser,  hvor- 
til man  steg  op  ad  brede  Trappetrin.  Ved  Foden  af  denne 
Opgang  standsede  vore  Elefanter,  og  efterat  man  havde 
ladet  dem  knæle  ned,  steg  vi  Alle  af  og  fulgte  Mahaia- 

jah'en,  som  med  sine  høide  Statsembedsmænd  foran  sig 
begav  sig  op  til  Kongesædet,  en  Trone,  der  var  opstillet 
for  at  modtage  ham. 

Nu  fik  vi  en  mere  hjertelig  Modtagelse.  Hans  Maje- 
stæt tog  os  Alle  i  Haanden,  opfordrede  os  til  at  t^ge 
Stole,  som  bleve  bragte  ud  til  vort  Brug,  og  gav  derefter 
Tegnet  til,  at  Optoget  skulde  sætte  sig  i  Bevægelse.  I 
samme  Oieblik  red  en  Sværm  Ryttere  under  Trommeslag 
og  Trorapetlyd  ind,  Nogle  klædte  i  en  daarlig  Efterligning 
af  den  engelske  Kavalleri-Uniform,  der  saae  ud  til  at  sidde 
stramt  og  umageligt,  men  det  storste  Antal  i  løse  og  be- 
kvemme, østerlandske  Dragter;  der  var  vilde  Pathaner, 
Apedier,  Afghaner  og  høie,  magre  Teschmaeler,  som  vare 
komne  mange  Dagsmarscher  fra  deres  Hjem  hinsides  Khy- 
ber.  Efter  dem  kom  Fodfolk,  Folk  med  Luntebøsser  og 
Kanoner,  og  endeligt  forkyndte  den  larmende  og  uharmo- 
niske Musik,  som  drog  forud  for  Livgarden,  hvis  Rust- 
ninger og  Hjelme  straalede  i  Fakkelbelysningen,  at  Brud- 
gommen, Arvingen  til  Kaschemirs  Trone  nærmede  sig. 
Drengen  blev  baaret  høit  i  en  aaben  og  med  Sølv  indlagt 
Bærestol  af  en  omhyggelig  gjennemført  Tegning,  ogskjondt 
han  kun  var  tretten  Aar,  syntes  han  at  være  gaaet  fuld- 
stændigt op  i  sin  Rolle  ved  det  Skuespil,  som  gaves  til 
Ære  for  ham.  Da  han  passerede  forbi  Maharajah'en,  høl- 
ede han  høitideligt  sit  Hoved  for  sin  Hersker  og  Fader. 
Han  bar  en  simpel  Dragt,  hvid  med  Guld,  og  med  en 
prægtig  Buket  af  kostbare  Stene  var  Heirefjeren  fastgjort  i 
hans  folderige  Turban.  Det  mærkeligste  Stykke  af  hans 
Klædning  var  imidlertid  et  Slør,  besat  med  Perler,  der 
naaede  næsten  ned  til  Hagen;  Perlerne  vare  ordnede  efter 
Størrelsen  fraoven  nedefter,  begyndte  med  nogle  af  en 
uvurdeerlig  Størrelse  og  tog  gradvis  af,  indtil  de  endte 
mod  en  Fryndse  af  de  mindste  Frø-Perler  —  det  hele 
Slør  var  unegtelig  en  Konges  Løsepenge  værd.  Saadant 
et  Slør  syntes  iovrigt  at  være  en  nødvendig  Del  af  en 

kongelig  Bryllupsdragt  og  aldeles  uundgaaeligt  ved  Hoffet 
i  Kaschemir. 

Den  lille  Prinds  viste  sig  snart  efter  paa  Terrassen 
og  satte  sig  alvorligt  hen  foran  Maharajah'en.  Han  an- 
kom netop  i  rette  Tid  til  at  see  sin  Brud  eller  rettere 
hendes  Bærestol  passere  Revue  over  Stotsgaarden ,  da  hun 
førtes  til  den  Del  af  Paladset,  hvor  hun  skulde  forblive, 
indtil  Slutningsceremonien  oni  nogle  Aar  skulde  finde  Sted, 
naar  han  offenligt  vilde  forlange  hendes  Haand  og  fore 
hende  i  kongeligt  Optog  til  sin  egen  Bohg.  Den  unge 
Brud  —  hun  var,  som  man  fortalte  os,  kun  otte  Aar  — 
var  omgivet  af  Kvinder  og  tæt  indhyllet  i  den  lange,  hvide 
«Sari'),  en  Dragt,  der  bæres  af  alle  Kvinder  i  Hindostan 
og  bestaaer  af  et  Slør,  hvori  de  som  oftest  med  udsøgt 
Ynde  hylle  sig  ind  fra  Hoved  til  Fod.  Jeg  har  en  vis 
Mistanke  om,  at  hun  sov,  men  det  var  iøvrigt  ikke  muligt 
at  faae  saa  meget  som.  et  Glimt  af  hende  at  see;  thi  det 
tætte  Gitterværk  af  Sølv  paa  hendes  Bærestol  var  øien- 
synligt  indrettet  med  den  Hensigt  at  holde  paatrængende 
Blikke-ude  og  frembringe  en  fuldstændig  Isolation,  lige- 
som ogsaa  —  tænkte  jeg  ved  mig  selv  —  et  fuldstændigt 
Mørke  og  en  forfærdelig  Varme. 

Flere  Krigere  fulgte  efter,  flere  Elefanter,  mere  Fyr- 
værkeri og  mere  Kanonade,  hvorefter  det  til  vor  store 
Tilfredshed  naadigt  blev  betydet  os,  at  Hans  Høihed  havde 
ladet  anrette  en  Middag  for  den  irske  Rajah  og  hans  Led- 
sagere, og  vi  fik  Tilladelse  til  uden  Ophold  at  give  os  ifærd 
med  den.  Det  gjordes  ikke  fornødent  at  nøde  os,  vi  gik 
ned  ad  Trappen,  over  Gaarden,  og  anførte  af  Mahara- 
jah'ens  Tolk  befandt  vi  os  snart  i  en  lang,  glimrende  op- 
lyst Sal,  hvis  Vægge  vare  prydede  med  kæmpestore  Hjorte- 
takker. Det  vår  en  god  Middag,  der  blev  givet  os;  men 
som  vi  siden  efter  erfarede,  vare  Vinene  og  Posteien  o.  s.  v. 
komne  fra  Sealcote,  fra  det  derværende  syvende  Dragon - 
regiments  Officersmesse.    Selvfølgeligt  vare  vi  de  Eneste, 

der  sad  ned,  da  hele  Hoffet  bestaaer  af  strenge  Hinduer,  og 
Hans  Hoihed  Runbir  Sing  personligt  er  bekjendt  for  sin  opof- 
rende Hengivenhed  for,  hvad  man  kunde  kalde  <•  det  kirke- 
lige Parti »).  Til  Forstaaelse  af  dette  skal  jeg  anføre  Fol- 
gende.  Punditerne  og  Brahminerne  erklærede  engang,  at 
den  afdøde  Maharajahs,  den  nuværende  Herskers  Faders 
Sjæl  var  vandret  over  i  en  Fisks  Legeme  i  Kaschemirdalen, 
og  fra  sin  Sommerresidens  i  Sirinagur  udstedte  Runbir 
Sing  en  Befaling  og  en  Lov  om,  at  Ingen  maatte  fiske  i 
de  Vande,  som  kunde  formodes  at  indeholde  hans  For- 
mands nuværende  Skikkelse.  Jeg  antager,  at  alle  Ved- 
kommende fandt  dette  ganske  i  sin  Orden,  men  tilfældig- 
vis er  der  nogle  Hundreder  og  atter  Hundreder  af  Folk  i 
den  lykkelige  Dal,  som  fortjene  deres  Udkomme  som  Fi- 
skere, og  disse  døde,  men  naturligvis  bekymrede  det  kun 
lidt  Selvherskeren. 

Da  Middagsgildet  var  tilende,  bleve  vi  atter  førte  til- 
bage til  Kongen  og  overværede  der  en  pragtfuld  Fyrvær- 
keriforestilling, hvorpaa  vi  besteg  vore  Elefanter  og  bleve 
førte  til  det  Hus,  der  særligt  er  bestemt  for  udmærkede 
Gjæster.  Lorden  blev  her  modtaget  med  en  Salut  af  el- 
leve Skud,  som  nær  havde  skræmmet  Livet  af  vore  Ele- 
fanter, da  det  imidlertid  var  blevet  fuldstændig  Nat.  Det 
Morsomste  var  iøvrigt,  som  vi  siden  opdagede,  at  der 
havde  været  en  stormende  Forhandling  for  at  komme  paa 
det  Rene  med,  om  Hans  Herlighed  Lorden  var  en  afhæn- 
gig eller  en  uafhængig  irsk  Rajah,  og  om  han  derefter 
skulde  modtages  henholdsvis  med  ti  eller  tolv  Skud.  Tviv-— 
len  løstes  endelig  af  en  eller  anden  Salomon  i  Raadet, 
som  gav  det  vise  Raad  at  gaae  en  Mellemvei  og  give  ham 
elleve  Skud. 

Vi  sov  trygt.  Klokken  var  ogsaa  et,  før  vi  rigtig 
kom  til  Sengs,  og  om  Morgenen  stod  vi  først  sent  op. 
Hvilket  yndigt  Syn  havde  vi  ikke  fra  vor  Veranda!  Tæ*tte 
Masser  af  Løvværk  beklædte  Bjergsiden  neden  under  os. 

og  for  vore  Fødder  lob  den  skinnende,  klare  Strom,  der 
•  saae  ud  som  en  Solvtraad  og  bugtede  sig  hen  mellem 
graae  Kuliesten,  afvexlende  med  Strækninger  af  skinnende 
gult  Sand.  Paa  den  anden  Side  af  Flodsengen  hævede 
sig  et  brat  Fjeld,  kronet  af  en  befæstet,  fantastisk  Borg 
med  Taarne,  der  lignede  Rhinborgene  i  Farve,  medens 
langt  borte  Hindostans  Slette  laa  udbredt,  de  store  Flo- 
ders frugtbare  Land,  vansmægtende  af  Heden,  der  laa  flim- 
rende over  dem  ligesom  i  en  Luftspeiling.  Hvad  vilde 
man  ikke  der  have  givet  for  en  Luft  som  den,  man  glæ- 
der sig  ved  i  Jamoo!  Og  vendte  vi  vore  Blikke  en  Smule 
til  Venstre,  saae  vi  over  det  Altsammen  den  evige  Sne, 
Himalayas  Kæmper,  den  umaadelige  Bjergkjæde,  der  havde 
beskuet  Alexanders  Marsch,  Porus's,  Genghis  Khans,  Ak- 
bar  Khans  og  "Sikh-Lovernes'>  Undergang,  Angel-Sach- 
sernes  mægtige  Fremskridt  ~  under  alle  OmvexUnger 
stedse  det  ene,  vældige*  Uforanderlige. 

Vi  havde  en  alvorlig  Forhandling  angaaende  vore 
fremtidige  Planer,  og  vi  besluttede  at  see  at  komme  bort 
paa  Vildsvinejagt,  saa  snart  det  vel  var  muligt;  derpaa 
slentrede  vi  Dagen  hen,  drev  ned  til  Floden,  tog  Pro- 
spekter, skjød  til  Maals  og  modtog  Besøg  af  en  Mængde 
Mennesker,  indtil  Middagstimen  atter  nærmede  sig.  Da 
denne  vigtige  Del  af  vor  Dagsgjerning  var  forbi,  lavede 
vi  os  til  at  begive  os  til  Paladset,  hvor  vi  igjen  vare  ind- 
budne  for  at  see  Festlighederne.  Morsomst  af  disse  var 
ganske  sikkert  en  Cirkus,  hvor  alle  Kunstnerne  vare  Ind- 
fødte. Kredsen  var  afstukken  i  Gaarden,  men  til  Lykke 
for  Kunstnerne  rigehgt  belagt  med  Bark;  thi  jeg  saae  en 
Mand  falde  af  otte  Gange,  førend  han  viseligt  besluttede 
sig  til  at  opgive  Legen.  Derpaa  fulgte  Brydekampe,  ud- 
førte af  Maharajah's  Brydere,  der  traadte  ind  paa  Cirkus, 
vel  indsmurte  i  Olie,  med  glindsende  Hud  og  i  Et  og  Alt 
i  Naturens  Dragt.  Kampene  vare  ingenlunde  uinteres- 
sante, og  i  det  Hele  taget  blev  der  kæmpet  meget  haard- 

nakket;  nogle  af  Kæmperne  bleve  kastede  temmelig  ublidt 
omkuld  og  gik  derfra  kjendeligt  ilde  tilredte.  Aftenens  • 
Glandspunkt  var  en  saakaldet  Nautsch,  en  Slags  øster- 
lands Ballet,  hvor  Dandserinderne  vare  de  bedste,  jeg  hid- 
til havde  seet  i  Indien,  af  alle  Figurer  og  Farvenuancer, 
ligefra  den  lyshudede  Kaschemirkvinde  til  de  mørke  og 
smækre  Skjønheder  fra  Delhi  eller  Benares,  og  Alle  fuld- 
komne Mestere  i  deres  Kunst.  Hvorledes  skal  jeg  for- 
søge at  give  en  Beskrivelse  af  denne  Scene!  Jeg  frygter 
for,  at  det  ligger  over  mine  Evner,  endskjondt  jeg  endnu 
i  Erindringen  seer  den  storøiede  Houri,  som  med  drøm- 
mende Blik  stirrer  paa  sit  eget  Billede  i  det  runde  Speil, 
hun  bærer  paa  sin  Tommelfinger,  blot  indtaget  i  sig  selv, 
ligegyldig  for  Mængden  og  beruset  af  sin  egen  Skjønhed, 
og  jeg  seer,  hvordan  der  kom  Liv  i  hendes  udmærket 
skjønne  Ansigt,  da  Musikanterne  med  fordoblet  Voldsom- 
hed greb  i  Strengene  og  slog  løs  paa  deres  Trommer, 
idet  de  vilde  Toner  formede  sig  til  en  vellystig  Musik,  me- 
dens hun  med  en  listende,  tigeragtig  Gang  og  i  selvbe- 
vidst Stolthed  over  sin  Magt  begyndte  en  dristig,  men 
yndefuld  Dands  til  Akkompagnement  af  et  Par  Snese  Arm- 
baand,  der  klirrede  ved  hendes  nervøse  Bevægelser.  Uvil- 
kaarligt  kommer  man  til  at  tænke  paa  Herodias's  Datter 
eller  den  ægyptiske  Almé,  men  giver  dog  tilsidst  Palmen 
til  det  fjerne  -Østens  Datter;  fuldendt  Ynde,  ingen  stø- 
dende Usømmelighed,  blot  en  yndefuld  Kvinde,  deihg  nok 
til  at  være  syndig  og  endog  blive  elsket,  en  Phryne,  en 
Faustina! 

Jeg  antager,  at  vi  maae  have  seet  mindst  tyve  af 
disse  Haremets  Yndigheder  dandse  for  os  —  Stjernerne  af 
første  Rang  bleve  gjemte  tilsidst  —  og  da  endeligt  den 
sidste  Dandserinde,  en  deilig  Kaschemirinde,  samlede  Fol- 
derne af  sit  vide  Slør  over  det  guldbestjernede  Gaze,  der 
svulmede  over  hendes  bankende  Barm,  og  med  en  dyb 
Hilsen  forsvandt  iblandt  Mængden,  var  det,  som  om  man 

pludseligt  vaagnedo  af  en  behagelig  Dram,  altfor  behage- 
lig, næsten  overvældende,  men  ikke  let  at  glemme  igjen. 

Efter  Balletten  kom  naturligvis  endnu  en  Fyrværkeri- 
forestilling, en  Efterligning  af  en  Fæstning,  lavet  af  Bam- 
busrør, som  efter  megen  Knalden,  Susen  og  Hvæsen  til- 
sidst  sprang  i  Luften  som  tusinde  Raketter,  høilig  til  Op- 
byggelse for  Hans  Hoiheds  Undergivne,  der  syntes  temme- 
ligt forbausede  over,  at  vi  ikke  lagde  nogen  kjendelig  Be- 
undring for  Dagen  over  saadant  et  Mesterværk.  Jeg  bil- 
der mig  ind ,  at  vore  Tanker  vare  en  Smule  sværmeriske, 
og  at  en  blød  Klang  af  Bjælder  til  Takt  af  hurtige  Fød- 
der for  en  Del  havde  gjort  os  uimodtagelige  for  Raketter 
og  Sole,  idetmindste  for  denne  Aften. 

Dette  er  en  udsøgt  Prøve  paa  de  Bryllupsforlystelser, 
som  vi  maatte  overvære  fire  Aftener  i  Træk;  den  eneste 
Afvexling  i  det  Tilvante  fandt  Sted  den  sidste  Dag,  da 
Maharajah'en  forærede  •  Enhver  af  os  en  Stadsdragt,  en 
hel  Klædning,  bestaaende  af  en  Turkan  af  Kincob,  en 
tætsluttende  og  bekvem  Overklædning  af  grønt,  guldind- 
virketJ?øi  og  et  stort  Shawl.  Den  irske  Rajah  fik  desuden 
en  Fjerbusk  af  Heirefjer  i  Betragtning  af  hans  ophøiede 
Rang  og  høie  Stilling.  Ovenikjøbet  kom  der  endda  den 
næste  Dag  en  Embedsmand  ved  Skatkamret,  som  med- 
bragte 1100  Sølvrupier  (560  Dollars)  i  en  lang,  snever 
Silkepose,  hvilke  vi  af  den  engelske  Kommissær  bleve  raa- 
dede  til  at  modtage  og  derefter  uddele  mellem  de  Folk, 
vi  havde  havt  til  Betjening  og  Vagt.  Os  forekom  denne 
Skik  dengang  ret  behagelig,  og  endnu  er  jeg  af  den  Me- 
ning, at  det  er  en  god  Skik,  som  fortjener  at  indføres  i 
visse  Huse  paa  Landet,  hvor  en  Uges  Ophold  for  Gjæsten 
er  det  Samme  som  en  Uges  daglige  Afstraffelse  med  Bøder 
til  Værtens  Tjenerskab. 

Paa  den  nævnte,  tredie  Morgen  tog  vi  Afsked  fra 
Jamoo  og  brød  op  til  Vildsvinejagten,  ledsaget  af  Maha- 
rajah'en  selv,  hvem  det  efter  Etiketten  paalaa  at  dræbe 

det  første  Svin  med  sin  egen  Haand.  Da  denne  Daad  var 
fuldført,  fik  vi  Tilladelse  til  at  gaae  vore  egne  Veie,  glade 
ved  Besiddelsen  af  tretten  gode  Heste  til  vor  egen  Tje- 
neste og  en  Æresvagt  paa  tyve  Ryttere  under  Anførsel 
af  en  Officer,  og  ledsagede  af  Maratha  Babu  (Tolken),  der 
havde  Ordre  til  at  være  Tolk  for  os,  serge  for  vort  Un- 
derhold og  føre  os  til  det  bedste  Jagtterrain  paa  de  Skraa- 
ninger,  som  udgjøre  den  Del  af  Kaschemir,  der  ligger  paa 
denne  Side  af  Himalaya. 

« Pælebygninger »  i  Oldtid  og  Nutid. 

Af  L.  Zinck. 

For  at  berolige  Læserne  vil  det  maaske  være  rigtigst  strax 
at  forudskikke  den  Bemærkning,  at  det  ikke  er  Hensigten 
med  disse  Linier  at  give  en  detailleret  arkæologisk  Be- 
skrivelse, men  kun  en  almindelig  Oversigt  til  Belysning 
af  de  gamle  schweiziske  Pælebyggeres  Kultur  og  til  nær- 
mere Forklaring  af  den  mærkelige  Skik,  som  har  givet 
dem  Navn.  Det  er  vel  saa  sin  Sag  at  behandle  et  Emne, 
der  er  de  Fleste  mere  eller  mindre  bekjendt,  men  jeg 
haaber  dog,  at  min  Fremstilling  i  visse  Ketninger  vil 
kunne  give  noget  Nyt,  der  ikke  er  ganske  blottet  for  In- 
teresse, og  det  saa  meget  mere,  som  der  i  den  senere 
Tid  er. fremkommet  forskjellige  Efterretninger  om  Fund  af 
formentlige  Pælebygninger  her  i  Landet. 


Det  er  nu  snart  tyve  Aar  siden,  at  man  gjorde  den 
mærkelige  Opdagelse  i  Schweiz,  at  Befolkningerne  der  i 
en  forhistorisk  Tid  meget  almindeligt  havde  opfort  deres 
Boliger  langs  med  Bredderne  af  de  talrige  Søer;  men  vel 
at  mærke,  Husene  stod  ude  i  Vandet  paa  Pæle  ligesom 
Badehuse.  En  usædvanlig  Tørke,  som  1853  fik  Vand- 
standen til  at  synke  betydeligt,  ledede  til  Opdagelsen. 
Ved  at  grave  Fyld  ude  i  den  tørlagte  Del  af  Ziiricher- 
søen  ved  Meilen  stødte  man  nemlig  paa  alle  Slags  Old- 
sager af  Horn,  Sten  og  Ben  tilligemed  Brudstykker  af 
Lerkar,  Altsammen  opdynget  mellem  Pæle,  der  vare  ned- 
rammede i  Søbunden,  og  ved  at  undersøge  Forholdene 

kom  Oldforskeren  Dr.  Keller  strax  til  den  Overbevisning, 
at  man  her  var  truflet  paa  Levninger  af  Boliger,  der  til- 
hørte Stenalderen.  At  der  paa  forskjellige  Steder  i  Søen 
fandtes  nedrammede  Pæle  ligesom  her,  var  Fiskerne  vel 
bekjendt  af  Erfaring,  da  de^ikke  saa  sjeldent  havde  faaet 
deres  Net  revne  itu  paa  dem,  men  hvorledes  disse  Pæle 
vare  komne  der,  vidste  de  ikke,  og  langt  mindre  drømte 
de  om,  at  de  havde  en  saadan  Ælde. 

Opdagelsen  ved  Meilen  førte  hurtigt  til  lignende  Un- 
dersøgelser og  tilsvarende  Fund,  der  yderligere  bidrog  til 
at  bekræfte  Kellers  Forklaring,  og  for  Schweiz's  Vedkom- 
mende indtage  nu  disse  Søfund  med  de  Tusinder  og  Tu- 
sinder af  Oldsager,  som  ved  dem  ere  komne  for  Dagen, 
en  aldeles  dominerende  Plads  i  Landets  ældste,  uskrevne 
Historie.  Saa  at  sige  alle  de  store  Søer  og  adskillige  af 
de  mindre  have  havt  deres  Pælebyer;  i  Bienner-Søen  har  - 
man  fundet  Levninger  af  20,  i  Genfer-Søen  af  24,  i  Søen 
ved  Constanz  32  og  i  Neufchateller-Sø  ikke  mindre  end 
50.  1869  var  det  samlede  Antal  løbet  op  til  over  200, 
og  efter  al  Rimelighed  vil  Tilfældet  og  fortsat  Søgen  bringe 
endnu  flere  for  Dagen. 

Med  en  let  forklarlig  Omhu  for  at  systematisere  har 
man  fremhævet  en  Forskjel  i  Bygningsmaaden,  hvorefter 
disse  Søbyer  eller  Stationer  komme  til  at  udgjøre  to  store 
Grupper,  den  ene  karakteriseret  derved,  at  Pælene,  som 
have  baaret  Husene,  ere  nedrammede  umiddelbart  i  Sø- 
bunden,  medens  de  for  den  anden  Gruppes  Vedkommende 
ere  afstivede  ved  Sten,  som  man  har  sammendynget  rundt 
om  dem,  saaledes  f.  Ex.  det  berømte  "Steinberg"  ved  Ni- 
dau  i  Bieler-Sø,  som  Oberst  Schwab  har  undersøgt;  be- 
slægtede med  disse  "SteinbergO')  ere  ogsaa  de  talrige  kun- 
stige Banker  "téneviéres"  i  Neuenburger-Sø;  men  i  Virke- 
ligheden forandrer  denne  Forskjel  ikke  Anlægets  Karakter, 
og  den  synes  heller  ikke  at  vise  hen  til  nogen  Forskjel 
med  Hensyn  til  de  fundne  Oldsager. 

1  de  mindre  Seer  dækkes  og  bevares  Oldtidslevnin- 
gerne af  en  Tørvedannelse,  som  i  Tidernes  Løb  delsvis 
eller  fuldstændigt  har  forvandlet  Søen  til  Mose,  og  her  har 
man  gjort  de  største  og  interessanteste  Fund;  men  i  de 
store  Søer,  hvor  en  saadan  Dannelse  ikke  finder  Sted, 
kan  man  paa  sine  Steder  i  stille  Veir  tydeligt  skjelne  Pæ- 
lene nede  paa  Bunden  i  en  Dybde,  der  vexler  mellem  sex 
og  fjorten  Fod;  kun  enkelte  af  dem  rage  nu  mere  end  en 
Alen  op  over  Søbunden,  ikke  længere  at  see  til  som  Pæle, 
men  af  den  evige  Bevægelse  i  Vandet  tyndslidte  til  spidse 
Pinde;  efterhaanden  forsvinde  ogsaa  disse,  og  kun  en 
mørk  Skive,  en  Plet  nede  paa  Overfladen  af  Mudderet 
betegner  da  Stedet.  Dette  er  i  Keglen  Tilfældet  med  de 
tidligste  Anlæg,  der  gaae  tilbage  til  Stenalderen,  og  Grun- 
den hertil  ligger  ikke  blot  i  deres  større  Ælde,  men  til- 
lige i  den  Omstændighed,  at  Stenalderens  Pælebyer  som 
oftest  vare  anlagte  tæt  inde  ved  Land  og  paa  fladt  Vand, 
hvor  Bølgebevægelsen  ér  mest  levende. 

I  det  ethnografiske  Museum  tindes  der  en  Tegning  af 
en  schweizisk  Søby,  saaledes  som  man  efter  de  gjorte 
Undersøgelser  antager,  at  den  har  seet  ud.  Underlaget 
eller  Fundamentet  dannes  af  de  nedrammede  Pæle;  oven- 
paa  disse  er  der  anbragt  et  Plankegulv,  og  paa  dette  hvile 
Hytterne.  Om  disses  Indretning  og  Form  veed  man  dog 
ikke  Stort;  kun  tør  man  formode,  at  Væggene  idetmind- 
ste  undertiden  have  bestaaet  af  et  Fletværk  af  Grene,  kli- 
net med  Ler.  Ved  en  af  de  mange  Stationer,  som  ere 
ødelagte  ved  Ildsvaade,  har  man  nemlig  fundet  flere  Styk- 
ker af  denne  Lermasse,  som  af  Ilden  ere  blevne  gjennem- 
glødede  saa  stærkt,  at  de  have  kunnet  modstaae  Vandets 
Indvirkning,  og  paa  dem  seer  man  tydeligt  paa  den  ene 
Side  Fordybningerne,  som  Grenene  have  frembragt,  me- 
dens derimod  den  anden  Side,  som  vel  har  dannet  den 
indre  Væggeflade,  er  glat.  Den  runde  Form,  som  Hyt- 
terne paa  det  omtalte  Billede  have  faaet,  skyldes  dog  maa- 

ske  nærmest  den  Beskrivelse,  Cæsar  giver  af  Galliernes 
Hytter  paa  hans  Tid.  Rigtignok  have  flere  Oldgranskere 
paastaaet,  at  Hytternes  runde  Konstruktion  godtgjores  af 
de  omtalte  Lerstykkers  Form;  men  dertil  ere  disse  Stum- 
per altfor  smaa,  og  naar  man  af  deres  Runding,  som  al- 
tid maa  blive  tvivlsom,  da  de  have  været  gjennemglødede 
af  Ild,  vil  give  sig  til  at  beregne  Hyttens  Storrelse,  maa 
Facit  ogsaa  blive  meget  tvivlsomt. 

Om  man  nu  ikke  andetstedsfra  havde  havt  Efterret- 
ninger, som  kunde  kaste  Lys  over  disse  eiendommelige 
Anlæg,  skulde  man  dog  vist  have  havt  Vanskelighed  med 
at  komme  paa  det  Rene  med  deres  rette  Karakter  —  hvis 
Opførelsen  af  saadanne  Søbyer  havde  været  Resultatet  af 
en  Skik,  som  kun  tilhørte  den  tidligste  Oldtid,  vilde  disse 
Fund  rimeligvis  være  forblevne  en  Gaade,  og  selv  om  et 
eller  andet  lyst  Hoved  havde  løst  den,  vilde  han  vanske- 
ligt have  faaet  Nogen  til  at  troe  paa  Løsningens  Rigtig- 
hed. Hvad  man  opdagede  her,  var  imidlertid  kun  et 
Exempel  mellem  flere  paa  en  Skik,  som  paa  andre  Steder 
følges  endnu  den  Dag  idag,  og  det  varede  derfor  heller 
ikke  længe,  før  man  kom  frem  med  et  Exempel,  som  dan- 
nede en  Parallel  til  de  gjorte  Fund  og  satte  dem  i  det 
rigtige  Lys.  Det  var  den  gamle,  græske  Historieskriver 
Herodots  Beretning  om  Pæonerne  i  Thracien. 

En  Stamme  af  dette  Folk,  fortæller  han,  havde  op- 
slaaet  sine  Boliger  midt  ude  i  Søen  Prasidas,  og  de  vare 
anlagte  paa  denne  Maade:  Planker  vare  anbragte  paa  høie 
Pæle  midt  ude  i  Søen  med  en  enkelt,  smal  Adgang  over 
en  Bro  inde  fra  Land.  Disse  Pæle  bleve  oprindeligt  ned- 
rammede i  Søen  ved  fælles  Anstrengelser  og  paa  oftenlig 
Bekostning,  men  senere  blev  der  givet  den  Lov,  at  saa 
ofte  en  Mand  tog  sig  en  Kone,  skulde  han  yderligere  ned- 
ramme tre  Pæle,  og  hver  Mand  havde  flere  Koner.  Tøm- 
meret hentede  de  fra  Bjerget  Orbelus.  Om  deres  Leve- 
maade  berettes  det,  at  hver  Familie  havde  sin  Hytte  med 

en  Falddør,  der  førte  ned  til  Søen,  og  for  at  de  smaa 
Børn  ikke  skulde  styrte  ud  og  drukne,  teirede  man  dem 
ved  det  ene  Ben.  Deres  Heste  og  Lastdyr  fodrede  disse 
Folk  med  Fisk,  af  hvilke  der  fandtes  en  saadan  Overflø- 
dighed i  Søen,  at  de  kun  behøvede  at  hisse  en  tom  Kurv 
ned  igjennem  Falddøren  for  etøieblik  efter  at  trække  den 
op  fuld  af  Fisk. 

Man  kunde  vanskeligere  have  fundet  noget  mere  op- 
lysende Exempel.  Det  var  aabenbart  Levninger  af  saa- 
danne  kunstigt  anlagte  Byer,  som  man  her  fandt  i  Schweiz 
—  ikke  enkelte  Bygninger,  men  virkelige  Byer,  under- 
tiden af  anseelig  Udstrækning;  en  af  de  største  Stationer 
i  Genfarsøen  ved  Morges  har  saaledes  et  Fladeindhold  af 
180,000  □  Fod  (3^3  Tønde  Land) ,  hvortil  svarer  en  Længde 
af  1200  Fod  og  en  Brede  af  150  Fod. 

Fra  dette  faste  Udgangspunkt  tog  nu  den  arkæologi- 
ske Undersøgelse  sin  Begyndelse  og  førte  da  efterhaanden 
til  det  Resultat,  at  hin  eiendommelige  Skik  i  Schweiz  har 
holdt  sig  gjennem  lange  Tider.  De  ældste  Pælebygnin- 
ger føre  os  tilbage  til  Stenalderen,  den  næste  [Afdeling 
tilhører  Broncealderen,  og  de  yngste  vise  bestemte  Spor  af 
den  romerske  Kultur.  Den  langt  overveiende  Del  til- 
hører imidlertid  de  to  ældste  Perioder,  som  for  Evropas 
Vedkommende  omfatter  den  rent  forhistoriske  Tid.  Skik- 
ken synes  gradvis  at  have  tabt  sig;  i  Stenalderen  er  den 
almindelig  over  hele  Schweiz,  fra  Broncealderen  finder 
man  kun  Pælebygninger  i  Søerne  i  den  vestlige  Del  af 
Landet,  og  for  Jernalderens  Vedkommende  indskrænke  de 
sig  til  to  enkelte  Soer. 

Det  var  en  forholdsvis  let  Opgave  for  Oldgranskerne 
at  bestemme  Tidsalderen  for  de  enkelte  Stationer;  thi  paa 
nogle  Steder  findes  der,  foruden  Sager,  der  ere  forarbei- 
dede  af  Hjortetak,  udelukkende  Stenredskaber;  paa  andre 
Steder  afiøser  Bronce  Stenen,  og  i  enkelte  Tilfælde  frem- 
træder som  sagt  Jernet,  ^'ogle  faa  Stationer  endelig  afgive 

baade  Stenredskaber  og  Broncesager;  de  sidste  ere  da  for- 
nemlig Smykker. 

Naar  der  nu  herefter  spørges:  hvad  oplyse  de  fundne 
Gjenstande  med  Hensyn  til  hine  Oldtidsbeboeres  Levevis, 
tor  man  vel  svare,  at  Fiskeriet  har  været  en  af  de  vig- 
tigste Erhvervskilder  for  dem  ligesom  for  de  thraciske  Pæle- 
byggere  hos  Herodot.  Iblandt  2000  Broncegjenstande, 
fundne  ved  Nidau,  anføres  nemlig  henved  200  Fiskekroge, 
og  ihvorvel  man  ikke  har  et  saadant  Vidnesbyrd  for  Stenal- 
derens Vedkommende,  er  det  dog  udenfor  al  Tvivl,  at  Be- 
folkningen dengang  i  endnu  høiere  Grad  har  været  hen- 
vist til  at  hente  sin  Føde  fra  Søerne.  Om  disse  have 
været  lige  saa  fiskerige  som  Prasidas,  saa  at  man  kun 
behøvede  at  hisse  en  Kurv  ned  i  Vandet  for  at  gjøre  en 
god  Fangst  —  vides  ikke;  men  de  gamle  Schweizere  have 
i  alt  Fald  neppe  af  Mangel  paa  passende  Kedskaber  været 
nødte  til  at  drive  Fiskeriet  paa  en  saa  primitiv  ]\Iaade. 
Der  er  nemlig  ved  et  Par  af  deres  Stationer  fundet  ad- 
skillige Stykker  grovt  vævet  Tøi,  forarbeidet  af  Hør  og 
Straa;  det  ligger  da  nær  at  antage,  at,  naar  de  forstod  at 
væve,  have  de  sikkert  ogsaa  forstaaet  at  knytte  Fiskegarn. 

Her  som  overalt  ved  arkæologiske  Undersøgelser  spille 
Levningerne  fra  TJrbeboernes  Maaltider  en  væsenlig  Rolle; 
er  der  Noget ,  som  skal  kunne  fortælle  os ,  hvordan  de  le- 
vede, maa  det  vel  være  disse  Levninger,  og  hvor  der  findes 
Pælebyer,  findes  der  ogsaa  et  righoldigt  Affald  af  denne  Slags. 
Fjørst  og  fremmest  frembyder  dette  Aifald  da  en  stor  Mængde 
Ben  og  Knokler  af  forskjellige  Dyr,  alle  ligesom  de,  der  findes 
i  vore  Kjøkkenmøddinger,  spaltede  for  Marvens  Skyld.  Un- 
dersøgelsen af  disse  Ben  fra  de  forskjellige  Stationer  har 
godtgjort,  at  Schweiz's  Urindvaanere  i  Stenalderen  væsen- 
ligt vare  et  Jægerfolk,  at  de  i  det  Mindste  drev  Jagten 
med  stor  Iver,  medens  deres  Efterkommere  fra  Bronceal- 
deren  langtfra  have  øvet  denne  Idræt  efter  en  saa  udstrakt 
Maalestok.  —  Ben  af  vilde  Dyr,  saa  omtrent  de  samme, 

som  der  findes  i  vore  Kjokkenmøddinger,  ere  nemlig  over- 
veiende  talrige  ved  de  ældre  Anlæg,  men  med  Undtagelse 
af  Hjorten  kun  sparsomt  tilstede  ved  Pælebygninger  fra 
Broncealderen ,  og  netop  i  omvendt  Forhold  stiller 
Sagen  sig  med  Hensyn  til  Husdyr.  Ligesom  de  ældste 
Beboere  i  Danmark  have  Stenalderens  Folk  i  Schweiz  ikke 
forsmaaet  Kjødet  af  Ræve,  Maarer  og  Ulve  i  Mangel  af 
bedre  Føde;  men  medens  de  danske  Urindvaanere  ikke 
synes  at  have  kjendt  andre  Husdyr  end  Hunden,  fore- 
komme i  Schweiz  desuden  baadeOxen,  Faaret  og  Gjeden. 
Hvorvidt  ogsaa  Hesten  hører  med  til  deres  Husdyrstand, 
synes  derimod  meget  tvivlsomt;  der  findes  vel  Ben  af  dem 
i  Søbyer  fra  Stenalderen,  men  yderst  sparsomt:  et  Sted 
er  det  en  enkelt  Tand,  et  andet  Sted  er  det  et  enkelt 
forarbeidet  Ben.  Anderledes  forholder  det  sig  for  Bronce- 
alderens  Vedkommende,  thi  ved  Stationer,  henhørende  til 
den  Periode,  er  Hesten  et  almindeligt  forekommende  Dyr. 

Men  det  er  ikke  blot  Tilstedeværelsen  af  Husdyr, 
der  vidner  om  disse  Menneskers  hoiere  Kultur  i  Sammen- 
ligning med  de  Folk,  som  opdyngede  de  danske  Kjokken- 
møddinger  —  ja  man  kan  uden  at  gaae  Nogen  for  nær 
sige  —  i  Sammenligning  med  vor  Stenalders  Befolkning  i 
det  Hele  taget,  saaledes  som  vi  kjende  den. 

Man  har  nemlig,  som  bekjendt,  ved  forskjellige  Sta- 
tioner fundet  fprkullet  Korn  i  betydelig  Mængde:  tre 
Slags  Hvede,  to  Slags  Byg  og  to  Slags  Hirse,  altsaa  Be- 
vis for,  at  Beboerne  ikke  vare  helt  fremmede  for  Ager- 
brug. I  Broncealderen  kommer  hertil  endnu  Havre,  me- 
dens man  ikke  synes  at  have  kjendt  Rug.  Kornet  er  baade 
fundet  i  naturlig  Tilstand  og  tilberedt  som  Brød  i  flade, 
runde  Kager  af  en  Tommes  Tykkelse  og  fire  til  fem  Tom- 
mer i  Diameter,  i  andre  Tilfælde  knust  som  en  Slags  Gryn 
eller  Skraa. 

Komme  nu  hertil  forkullede  Æbler  og  Pærer,  flæk- 
kede i  to  eller  fire  Stykker,  som  om  de  have  været  tør- 

Fra  nUe  Lande,    187?.    XVI.  4 

rede  for  at  opbevares  til  Vinterbrug,  endvidere  Kjærner  af 
Jordbær,  Hindbær  og  Brombær,  Blommesten,  Nøddeskal- 
ler og  Ærter,  samt  for  Broncealderens  Vedkommende  til- 
lige Bønner,  har  man  jo  her  en  ret  anseelig  Spiseseddel, 
som  giver  et  Indblik  i  disse  Folks  Levemaade  og  derved 
tillige  oplyser  os  om  det  Kulturtrin,  hvorpaa  de  have  staaet 
—  i  alt  Fald  hvad  det  ydre  Menneske  angaaer*).  —  Efter 
Dyrets  Tandforhold  bestemmer  Naturforskeren  dets  Plads  i 
Systemets  Kække;  Mennesket  derimod,  som  man  ikke  saa- 
ledes  kan  see  paa  Tænderne,  bliver  med  Hensyn  til  Kul- 
tur vurderet  efter  sit  Kjøkkenaffald.  Det  kan  ikke  nytte 
at  ville  fragaae  det,  Methoden  er  omtrent  den  samme  og 
beviser  slaaende,  hvor  vigtig  en  Rolle  Maden  dog  til  sy- 
vende og  sidst  spiller  her  i  Verden. 

Skjøndt  vi  see,  at  Pælebygningernes  Beboere  have 
forstaaet  at  væve  Tøi,  tør  man  dog  i  Betragtning  af  de 
talrige  Knokler  af  Bjørne,  Ræve,  Hjorte  o.  s.  v.  for-" 
mode,  at  Skind  og  Huder  i  det  Mindste  i  den  ældste  Pe- 
riode have  afgivet  det  vigtigste  Stof  til  deres  Klædedragt. 
Deres  Pottemagerarbeide  viser,  at  man  her  ligesaa  lidt 
som  noget  andet  Sted  har  kjendt  Dreieskiven  i  Sten-  eller 
Broncealderen ;  denne  Opfindelse  synes  overalt  at  tilhøre 
en  senere  Tid,  og  Schweizersøernes  Beboere  have  formet 
deres  Kar  med  Haanden"^*). 


*)  Prøver  paa  disse  forskjellige  Sager  vil  man  kunne  see  paa  det 
ethnografiske  Museum. 

^*)  En  ganske  besynderlig  Gjenstand,  ogsaa  af  brændt  Ler,  er  ka- 
rakteristisk for  disse  Fund.  Af  Form  ligner  den  en  Maane  i 
første  Kvarter,  anbragt  paa  en  flad  Fod,  saaledes  at  Hornene 
vende  i  Veiret.  Den  nævnes  her  kun  for  Kuriositetens  Skyld, 
som  Exempel  paa,  hvor  forskjellige  Forklaringer  der  kunne 
gives  over  Ting,  til  hvis  Betydning  og  Brug  man  kun  kan 
gjætte  sig.  Medens  nemlig  en  Oldgransker  i  den  nævnte  Gjen- 
stand har  fundet  en  Ting  af  symbolsk  Betydning,  henhørende 
til  hine  Fortidsmenneskers  Ritus  og  tydende  hen  til  en  Tilbe- 
delse af  Maaneu ,  har  en  Anden  i  den  villet  see  et  Redskab  til 


•I  Pælebygninger  I)  i  Oldtid  og  Nutid. 


51 


Stenredskaberne,  der  findes  i  de  schweiziske  Søer, 
ere  kun  smaa  og  kunne  i  ingen  Henseende  maale  sig  med 
Oldsagerne  fra  vore  Jættestuer  og  Moser,  men  i  det  Mind- 
ste for  en  Del  ligger  vel  Grunden  hertil  i  det  forskjellige 
Materiale,  thi  Schweizerne  have  ikke  havt  Flint  til  deres 
Kaadighed.  Fundene  fra  Broncealderen  afgive  derimod 
sikre  Vidnesbyrd  om  den  senere  Tids  Kunstsands.  Gj en- 
standene  udmærke  sig  i  Reglen  ved  smukke  Former  og 
rige,  smagfulde  Forsiringer,  og  hvor  stor  Lyst  man  har 
havt  til  at  pynte  sin  egen  Person,  bevise  de  talrige  Toi- 
letsmykker, som  ere  komne  for  Dagen.  Blandt  4350 
Broncesager,  som  angives  at  være  fundne  i  Søerne,  er  der 
ikke  mindre  end  1,367  Haarnaale,  1,055  Ringe,  145  Arm- 
baand,  440  ørenringe  og  49  andre  forskjellige  Smykker. 

Tanken  om  en  absolut  Modsætning  imellem  Sten-  og 
Broncealderen  har  ogsaa  havt  sine  Talsmænd  for  de  schwei- 
ziske Pælebygningers  Vedkommende;  man  har  ment,  at 
Metallet  er  bleven  indført  af  en  ny,  fremtrængende  Race, 
som  har  overvundet  og  traadt  Landets  oprindelige  Beboere 
under  Fødder;  men  af  Forholdene  selv  kan  der  ikke  ud- 
ledel noget  Særligt  til  Gunst  for  en  saadan  Antagelse. 
Naar  man  saaledes  f.  Ex.  søger  Grunden  til,  at  saa  mange  af 
Pælebyerne  ere  ødelagte  ved  Ild,  i  fjendtlige  Overfald,  er 
det  jo  paa  den  anden  Side  høist  besynderligt,  at  man  sta- 
digt finder  det  Bytte,  som  vel  nærmest  maatte  antages  at 
have  kunnet  friste  en  Fjende,  liggende  paa  Søens  Bund, 
ja  de  schweiziske  Arkæologer  forsikre  endog,  at  kun  der, 
hvor  man  træffer  paa  en  brændt  Station,  tør  man  vente 
sig  et  større  Udbytte  af  Oldsager.  Langt  simplere  er  den 


samme  Brug  som  den  kuriøse  lille  Træskammel,  udskaaret  efter 
Hovedets  Form,  der  tjener  Kafferne  til  Hovedpude,  idet  han 
gaaer  ud  fra,  at  de  mærkværdigt  lange  Haarnaale  forudsætte 
en  storartet  kunstig  Frisure,  som  nødvendiggjorde  en  saadan 
Understøttelse  for  Nakken;  men  værre  Hovedpude  for  Gigt  og 
Tandpine  kunde  ikke  let  tænkes. 

4* 

Forklaring,  at  en  tilfældig  opstaaet  Ildsvaade,  en  mørk, 
stornofuld  Nat  har  tvunget  Beboerne  til  at  lade  Alt  i  Stik- 
ken og  over  Hals  og  Hoved  at  redde  sig  iland  for  at  frelse 
Livet.  Endvidere  kunde  der  fremhæves,  at  man  i  Et  og 
Alt  ved  de  undersøgte  Stationer  kun  har  fundet  Levninger 
af  fem  eller  sex  Mennesker,  de  Fleste  Børn,  som  efter  al 
Sandsynlighed  ere  komne  af  Dage  ved  "ulykkelig  Hæn- 
delse » ;  og  om  Pælebyen  ved  Wangen ,  en  af  de  Stationer 
fra  Stenalderen,  som  saaledes  ere  blevne  ødelagte,  har 
man  regnet  ud,  at  den  har  hvilet  paa  50,000  Pæle,  men 
denne  Skov  af  Pallisader  —  thi  Pælene  ved  Stenalderens  An- 
læg staae  meget  tæt  sammen  —  har  endda  ikke  kunnet  holde 
et  af  de  Lig  tilbage,  som  ble  ve  styrtede  i  Søen,  da  Byen 
blev  stormet  og  brændt.  Ligesaa  paafaldende  er  det,  at 
man  kun  har  fundet  ganske  enkelte  Vaaben  i  Søerne,  naar 
disse  have  været  Scenen  for  blodige  Kampe.  Blandt  4,350 
Broncesager,  tilhørende  disse  Søfund,  nævnes  kun  fire  Sværd. 

I  Modsætning  til  Troyon's  Theori  om  to  flendtlige 
Eacer  gjør  Dr.  Keller  den  Anskuelse  gjældende,  "at  Sten- 
og  Broncealderens  Stationer  tilsammen  repræsentere  en  og 
samme  Kultur  og  vise  en  nøie  Sammenhæng".  Det  lyder 
maaske  noget  tørt,  men  lad  os  gaae  lidt  nærmere  ind  paa 
Sagen,  og  det  vil  vise  sig,  at  der  skjuler  sig  en  hel  Del  mere 
under  denne  Tanke  end  de  faa  Ord,  hvormed  han  har  for- 
muleret den,  lade  formode.  Der  er  ved  enkelte  Stationer 
fundet  Bronce-  og  Stenredskaber  sammen,  og  allerede 
denne  Omstændighed  kunde  jo  siges  at  indeholde  et  Fin- 
gerpeg i  Retning  af  den  Sammenhæng,  som  Dr.  Keller 
hævder  for  den  hele  Række  af  Fund;  men  vi  skulle  her 
ganske  lade  denne  Sammenblanding  af  Oldsager  fra  for- 
skjellige  Tider  ude  af  Betragtningen  for  kun  at  holde  os 
til  det  langt  mere  paalidelige  indre  Vidnesbyrd,  som  samt- 
lige Undersøgelser  give  os  om  en  fortsat  fremadskridende 
Udvikling. 

At  paa  vise  denne  i  det  Enkelte,  Skridt  for  Skridt  gjen- 

nem  de  forskjellige  Stadier,  som  Kulturen  sandsynligvis 
har  gjennemgaaet,  har  endnu  ingen  af  Oldgranskerne  i 
Schweiz  forsøgt;  muligvis  vil  dette  heller  aldrig  lykkes  No- 
gen, og  som  Materialet  for  de  forskjellige  Stationer  foreligger, 
udgjør  derfor  enhver  af  de  to  Tidsaldere  en  sluttet  Helhed 
uden  Nuancer  til  at  antyde  en  kronologisk  Orden ;  kun  paa 
selve  Grændselinien  imellem  de  to  Rækker  tillader  Udsig- 
ten til  begge  Sider  en  Sammenligning,  og  af  denne  Sam- 
menligning mellem  de  to  Tidsaldere  fremgaaer  det  klart, 
at  Metallets  Indførelse  paa  disse  Steder  ikke  har  medført 
noget  væsenligt  Nyt,  ikke  kundgjør  sig  ved  et  pludseligt 
Spring  i  Udviklingen,  men  at  denne  roligt  fortsættes  i  det 
indslaaede  Spor. 

Toppunktet  af  Stenalderens  Kultur  viser  os  ikke  læn- 
gere noget  fuldstændigt  Jægerfolk,  men  meget  snarere  et 
Jægerfolk  netop  i  detøieblik,  da  det  saa  at  sige  er  ifærd 
med  at  forpuppe  sig  for  at  glide  over  i  en  høiere  Kultur; 
Jagt  og  Fiskeri  synes  'vel  endnu  at  udgjøre  disse  Menne- 
skers Hovederhverv ;  men  faste  Boliger,  Husdyravl  og  dyr- 
kede Kornmarker  vise  tillige,  at  de  ikke  længere  kunne 
kal4es  Jægere  i  den  Forstand ,  som  deres  Forfædre  utvivl- 
somt vare  det.  Det  er  dette  mærkelige  og  sjeldne  Kul- 
turbillede af  et  Folk  netop  paa  Overgangen  mellem  disse 
to  Hovedstadier  i  den  menneskelige  Udviklingshistorie,  som 
maaske  udgjor  det  mest  Overraskende  og  Karakteristiske 
ved  disse  Fund. 

Kun  naar  Oldgranskningen  naaer  et  Resultat,  der  har 
virkelig  kulturhistorisk  Betydning,  tør  den  gjøre  Regning 
paa  det  store  Publikums  Interesse,  og  for  at  de  schwei- 
ziske Pælebygninger  skulle  komme  til  deres  Ret  i  saa 
Henseende,  maa  dette  Resultat  stilles  saa  klart  frem  som 
muligt.  Maaske  vil  det  lykkes  mig  at  kaste  mere  Lys 
over  det  Forhold,  som  jeg  ønsker  at  henlede  Opmærksom- 
heden paa,  ved  en  Sammenligning  mellem  hint  forhisto- 
riske Folk,  som  vi  nu  kun  kunne  efterspore  ved  Hjælp  af 

deres  døde  Efterladenskaber,  og  et  halvvildt  Folk,  saale- 
ledes  som  man  fandt  det  for  omtrent  40  Aar  siden.  Dette 
Folk  er  Betschuanerne ,  som  beboe  forskjellige  Stræk- 
ninger af  det  indre  Sydafrika,  Qst  og  Nord  for  den  store 
Kalahari-ørken. 

Tidligere  var  dette  Folk  langt  mægtigere,  men  blev 
paa  den  ene  Side  trængt  tilbage  imod  Vest  af  de  kri- 
gerske Kaffer-Stammer,  medens  Boerne,  Efterkommere 
af  de  hollandske  Kolonister  i  Kap,  lidt  efter  lidt  be- 
mægtigede sig  den  sydlige  Del  af  deres  Land  og  for 
en  stor  Del  gjorde  Indbyggerne  der  til  deres  Livegne. 
Landeveien  fra  Kap  til  det  Indre  af  Afrika  fører  gjen- 
nem  deres  Land;  det  var  denne  Vei,  Livingstone  fulgte, 
og  det  var  ad  denne  Vei,  Missionærerne  trængte  frem; 
fyrretyve  Aars  Arbeide  mellem  disse  Folk  har  skaffet  Ro- 
bert Moffat  Navn  af  Betschuanernes  Apostel;  det  skorter 
saaledes  ikke  paa  paalidelige  Oplysninger  om  dem  fra  tid- 
ligere Tider,  thi  nu  have  Forholdene  sikkert  fuldstændigt 
forandret  sig  med  Opdagelsen  af  Diamant-  og  Guldleierne 
i  den  nordlige  Del  af  deres  Land. 

Paa  Grund  af  Landets  forskjellige  Beskaffenhed  og 
paa  Grund  af  Beliggenheden,  som  paa  den  ene  Side  bragte 
Betschuanerne  i  Berøring  med  den  evropæiske  Kultur, 
medens  andre  Stammer  levede  fuldstændigt  isolerede,  kun 
omgivne  af  vilde  Folk,  mødte  man  her  efter  Beskrivelsen 
den  samme  Overgang  i  Udviklingen,  som  karakteriserer 
de  schweiziske  Pælebyggeres  Kultur,  men  her  var  For- 
skjellen  ikke  betinget  af  Tiden,  men  af  Stedet,  saa  at  man 
ved  at  gjennemreise  deres  Land  fra  Nord  til  Syd  paa  en 
Maade  saae  Udviklingen  foregaae  umiddelbart  for  sine  ørne. 
Jeg  skal  i  al  Korthed  skitsere  Billedet. 

De  nordlige  Betschuanerstammer,  som  beboede  de  af- 
sidesliggende Egne  omkring  N'gami-Søen  og  langs  op  med 
Mababe-Floden  indtil  Zambeze,  altsaa  Egne,  hvor  der 
dengang  fandtes  og  vel  tildels  endnu  findes  uhyre  Masser 

af  Vildt,  drev  ogsaa  Jagten  efter  en  udstrakt  Maalestok, 
men  deres  Kvæg  var  deres  Stolthed  og  Glæde,  og  lidt 
Jord  dyrkede  de  ogsaa.  Det  Samme  gjælder  i  en  endnu 
hmere  Grad  om  de  Stammer,  som  vare  fortrængte  af 
deres  Fjender  og  drevne  ud  i  -Orkenen,  hvor  de  omtales 
af  Livingstone  under  Navnet  Bakalaharier.  Nøden  gjør 
disse  Folk  til  Jægere ,  men  deres  Tilbøieligheder  gaae  i  en 
anden  Ketning,  og  end  ikke  de  ugunstige  Vilkaar,  hvor- 
under de  leve ,  kunne  formaae  dem  til  at  opgive  disse  Til- 
bøieligheder.  Med  største  Iver  dyrke  de  Aar  for  Aar  deres  lille 
Have,  ofte  kun  for  at  høste  nogle  faa  Meloner  og  Græskar, 
og  omtrent  ligesaa  besværligt  er  det  for  dem  paa  disse  for- 
tørrede og  vandløse  Steder  at  holde  Livet  i  et  Par  Geder, 
deres  eneste  Husdyr.  Jagt  udgjør  derimod  deres  Hoved- 
erhverv og  vigtigste  Beskjæftigelse;  af  Dyrenes  Kjød  leve 
de,  og  for  Skindene  tilbytte  de  sig  Knive,  Spyd,  Tobak 
o.  s.  V.  hos  deres  Stammefrænder  østen  for  ørkenen. 

Det  Kulturtrin,  hvorpaa  disse  Folk  staae,  frembyder 
—  synes  det  mig  —  i  Hovedtrækkene  en  ret  god  Parallel 
til  Stenalderens  Folk  i  Schweiz,  som  vi  kjende  dem  af 
Søfundene,  rigtignok  med  den  Forskjel,  at  Betschuaner- 
nes  Redskaber  og  Vaaben  ikke  ere  af  Sten;  thi  overalt  i 
Afrika  havde  Brugen  af  Jern  fortrængt  dette  Materiale, 
længe  før  Evropæerne  lærte  det  Indre  af  Landet  at  kjende; 
men  af  det  Foregaaende  vil  det  være  klart,  at  det  Mate- 
riale, hvoraf  et  Folk  laver  sine  Eedskaber,  ikke  er  noget 
absolut  Bevis  paa  dets  Kultur. 

Vende  vi  os  dernæst,  idet  vi  udstrække  Sammenlig- 
ningen videre  til  de  sydligere  Betschuanerstammer,  som 
beboede  Landet  mellem  Floderne  Gariep  og  Limpopo,  træffe 
vi  der  et  Folk,  som  undtagelsesvis  beskjæftiger  sig  med 
Jagt,  og  fornemlig  da,  saa  ofte  de  store  Hjorde  af  Drøv- 
tyggere, Gnuer,  Antiloper,  Springbukke,  Vandbukke,  og 
hvad  de  ellers  hedde,  paa  deres  Vandringer  gjore  Streif- 
tog  ind  i  de  beboede  Egne.    Derimod  ere  disse  Folk  ivrige 

Og  flittige  Agerdyrkere,  som  endog  paa  sine  Steder  have 
vidst  at  drage  Fordel  af  Vandløbene  for  paa  kunstig  Vis 
at  vande  deres  Marker. 

Alle  Betschuanere  uden  Undtagelse  have  faste  Boliger. 
Og  i  Henseende  til  disses  Indretning  kunne  ingen  af  de 
sydafrikanske  Folk  maale  sig  med  dem.  Efter  Beskrivel- 
ser og  Tegninger,  som  de  Reisende  Burchell  og  Baines 
have  meddelt,  maa  man  nemlig  erkjende,  at  disse  Folk 
som  Bygmestere  ere  i  Besiddelse  af  en  umiskjendelig  Sands 
for  det  Pyntelige  og  Hyggelige,  som  halvvilde  og  halvci- 
viliserede Folk  næsten  altid  mangle.  Alle  Hytter  ere  for- 
synede med  en  aaben  Veranda,  der  løber  rundt  omkring 
hele  Bygningen;  undertiden  ere  Boligerne  afdelte  i  flere  Rum, 
og  i  enkelte  findes  der  endog  anvendt  arkitektoniske  For- 
siringer —  Forsøg  paa  Kapitæler  og  Mosaikindlægning  af 
Trækul  og  forskjelligfarvet  Ler  i  symmetriske  Mønstre. 

Ogsaa  som  Smede  udmærke  Betschuanerne  sig,  og 
tidligere  fandt  deres  Produkter  Afsætning  blandt  de  nær- 
mest boende  Folk.  Med  stor  Kunstfærdighed  udarbeidede 
de  undertiden  Haandtaget  paa  deres  store  Knive  eller 
Daggerter,  sædvanligt  udskaaret  i  Elfenben  og  smykket 
med  Fremstillinger  af  Dyr,  f.  Ex.  Giraff"er,  Næshorn  o.  s.  v., 
virkelig  kunstnerisk  opfattede  og  i  hele  deres  Udførelse 
vidnende  om  en  eiendommelig  Smag,  der  ikke  har  mind- 
ste Spor  af  evropæisk  Indflydelse.  Endelig  vare  deres  til- 
beredte Skind  indtil  for  ikke  mange  Aar  siden  stærkt  segte 
i  Kap  og  opkjøbtes  af  reisende  Handelsmænd.  Kort  sagt, 
alle  deres  Tilbaieligheder  og  Færdigheder  tilhøre  et  Folk, 
der  er  blevet  fuldstændigt  stationært  og  som  —  forsaavidt 
det  staaer  til  dem  selv  —  for  bestandigt  have  taget  Af- 
sked med  det  omflakkende  Liv. 

Af  de  forskjellige  Folkestammer  i  Sydafrika  staae  Bet- 
schuanerne afgjort  paa  det  høieste  Kulturtrin ;  sammenstil- 
ler man  dem  med  Nabofolkene,  faaer  man  en  ganske  in- 

teressant  Skala,  som  sandsynligvis  lader  os  see  den  na- 
turlige Udvikling: 

1)  Det  nederste  Trin  indtages  af  Buskmændene,  et 
af  de  vildeste  Jægerfolk  i  Verden;  stedse  paa  Vandring, 
uden  Husdyr,  uden  Bolig,  uden  noget  fast  Sprog,  Menne- 
sker, der  kun  stole  paa  deres  skarpe  Sandser,  deres  Kløgt 
og  deres  Bue  under  den  daglige  Kamp  for  at  friste  Livet. 

2)  Dernæst  følger  Namaqua'erne,  et  hottentottisk  Folk, 
som  beboer  Landet  Vest  for  den  store  ørken.  Man  kan  om 
disse  Folk  sige :  de  vilde  Dyr  udgjore  deres  Føde,  og  deres 
Kvæg  er  deres  Lyst,  thi  Jagt  er  deres  Hovederhverv,  men 
de  drive  tillige  Kvægavl,  og  for  Kvægets  Skyld  nødes  de 
til  at  flakke  om  fra  Sted  til  Sted  paa  Grund  af  det  tørre, 
regnløse  Klima;  derfor  have  de  ikke  faste  Boliger,  men  leve 
i  Telte  eller  Hytter,  som  de  lave  af  Skind,  der  udspæn- 
des over  et  Skelet  af  bøielige  Stokke. 

3)  Dernæst  følge  Kafferne  med  ordnede  Stammefor- 
hold  og  med  faste  Boliger.  Kvægavl  er  deres  vigtigste 
Erhverv;  Jagten  staaer  i  det  Høieste  jevnsides  med  den, 
men  vistnok  snarere  i  anden  Linie;  hos  dem  finder  man 
denjørste  Begyndelse  til  et  Agerbrug. 

4)  Og  dernæst  komme  endeligt  Betschuanerne ,  der 
danne  det  sidste  Led  i  denne  Kjæde. 

Naar  vi  efter  denne  Udflugt  til  Afrika  atter  vende 
tilbage  til  Pælebygningerne  i  Schweiz,  er  det  kun  for  at  til- 
føie  et  Par  Ord  til  at  afslutte  denne  første  Del  af  Frem- 
stillingen og  med  det  Samme  angive  Udgangspunktet  for 
det  Følgende. 

Allerede  den  Omstændighed,  at  jeg  har  troet  det  mu- 
ligt at  drage  en  Parallel  —  uden  at  blive  meningsløs  — 
mellem  de  gamle  Pælebygningers  Beboere  og  et  Folk,  hos 
hvilket  der  ikke  findes  Spor  af  denne  Skik,  turde  vel  til- 
dels indeholde  en  Antydning  af,  at  den  eiendommelige 
Bygningsmaade,  som  Urindvaanerne  i  Schweiz  fulgte,  ikke 

bliver  at  ansee  for  noget  væsenligt  Særkjende  eller  be- 
stemmende for  deres  Kultur;  men  muligvis  bor  dette  frem- 
hæves langt  mere  bestemt;  thi  den  Iver,  hvormed  man 
paa  mange  Steder  har  søgt  at  finde  Pælebygninger,  eller 
Noget,  som  dog  lignede  Pælebygninger  har  bevirket,  at 
der  har  listet  sig  nogen  Uklarhed  ind  i  Opfattelsen,  og 
Begrebet « Pælebygninger »  (saaledes  som  det  arkæologisk  er 
bestemt  ved  Fundene  i  Schweiz)  trues  nu  og  da  med  at 
sprænges  under  de  voldsomme  Forsøg,  man  gjør,  paa  at 
stoppe  andre  Pæle  og  andre  Bygninger  ind  i  det. 

Betragtningen  af  Pælebygningerne  i  Schweiz  frembyder 
to  forskjellige  Momenter  —  om  jeg  saa  tor  kalde  det  — 
der  ikke  kunne  skilles  ad,  naar  der  er  Tale  om  Pælebyg- 
ninger i  arkæologisk  Betydning.  Det  første  af  disse  inde- 
holder Fortællingen  om  hint  forhistoriske  Folks  Udvik- 
ling i  det  Hele  taget,  saaledes  som  den  forklares  af  de 
fundne  Oldsager,  det  brændte  Korn,  Dyreknoklerne  o.  s.  v.; 
—  det  andet  oplyses  alene  af  Pælene  i  Søbunden  og  an- 
gaaer  kun  en,  vistnok  yderst  paafaldende,  men  tillige 
yderst  gaadefuld  Skik,  om  hvis  Betydning  netop  her  i 
dette  Tilfælde  endnu  Ingen  har  kunnet  give  nogen  be- 
grundet Forklaring;  men  saa  Meget  er  dog  vist  og  sikkert, 
at  den  ikke,  saaledes  som  det  store  Publikum  vist  i  Reg- 
len er  tilbøieligt  til  at  antage,  hænger  sammen  med  eller 
fremgaaer  enten  som  Aarsag  eller  Følge  af  hint  særegne 
Kulturtrin,  hvorpaa  netop  de  gamle  Schweizere  stod;  og 
lige  saa  lidt  som  denne  Skik  er  eiendommelig  for  Sten- 
eller Broncealderen,  lige  saa  lidt  er  der  Grund  til  at  vente, 
at  man  vil  finde  Spor  af  den  overalt,  hvor  der  har  været 
en  Sten-  eller  Broncealder.  Men  paa  den  anden  Side  er 
den  saa  iainefaldende  og  interessant,  at  man  undertiden 
har  ladet  sig  blænde  af  den  og  —  arkæologisk  talt  — 
forplumret  Begrebet  ved  at  blande  de  schweiziske  Pæle- 
bygninger sammen  med  Anlæg  af  ganske  særlig  Karakter 

og  fra  langt  senere  Tider,  blot  fordi  der  var  Tale  om  Huse, 
opførte  ude  i  Vandet. 

Som  naturligt  var,  speidede  man  i  sin  Tid  ivrigt  efter 
Pælebygninger  paa  mange  forskjellige  Steder.  Saaledes 
troede  den  bekjendte  franske  Oldforsker  Doucher  de  Per- 
thes  at  finde  Spor  af  dem  i  Tørvelagene  i  den  berømte 
Sommedal.  Kigtignok  blev  Forholdet  aldrig  undersøgt, 
men  —  saaledes  gaaer  det  i  Verden,  ogsaa  i  den  viden- 
skabelige Verden  —  den  temmelig  løse  Gisning,  som  han 
har  udtalt  i  sin  «Antiquités  Celtiques  et  Antediluviennes«, 
bliver  nu  undertiden  anført  som  en  Kjendsgjerning,  —  og 
nu  kommer  Feilslutningen  —  «der  paa  dette  Sted  har  saa 
meget  mere  Interesse,  som  den  indeholder  en  arkæologisk 
Tidsbestemmelse  for  det  nævnte  Lag».  Det  er  dog  nær- 
mest Englænderne  og  Tydskerne,  som  have  gjort  sig  for- 
tjente ved  deres  Iver  for  at  skaffe  Pælebygningerne  en 
større  Udbredelse  og  gjøre  dem  til  en  evropæisk  Institution. 

Rundt  om  i  de  talrige  Søer  i  Irland  —  enkeltvis  og- 
saa i  Skotland  —  finder*  man  hyppigt  Ruiner  af  gamle 
Bygninger,  anlagte  paa  kunstige  Holme,  som  forsaa- 
vidt  Jiave  en  vis  Lighed  med  de  saakaldte  "Steinberge«)  i 
Schweiz,  at  Fundamentet  bestaaer  af  sammendyngede  Sten. 
Denne  Grundvold  hviler  atter  paa  Pæle,  dels  nedrammede, 
som  naar  man  pilotterer  en  Grund,  dels  anbragte  i  hori- 
sontal Stilling.  Selve  Bygningen,  der  har  staaet  herpaa, 
har  derimod  ikke  hvilet  paa  Pæle,  men  været  en  mere 
eller  mindre  solid  Borg,  der  ligefrem  var  opført  paa  dette 
Underlag. 

Disse  saakaldte  Crannoges  have  gjennem  hele  Middel- 
alderen lige  ned  til  det  17de  Aarhundrede  spillet  en  Rolle 
som  Tilflugtssteder  for  de  irske  Høvdinger,  der  egenlig 
vare  en  Slags  Røverriddere,  som  ideligt  laae  i  Feide  med 
deres  Naboer  og  hyppigt  havde  Noget  udestaaende  med 
Loven.  Men  endel  af  dem  ere  dog  ogsaa  ældgamle;  nogle 
gaae  tilbage  til  den  ældre  Jernalder,  og  de  irske  Arkæo- 

loger  have  her  gjort  et  rigt  Udbytte  afVaaben,  Redskaber 
og  Dyreknokler. 

Saaledes  forholder  det  sig  med  disse  Anlæg.  Spørges 
der  altsaa,  om  disse  Bygninger  have  seet  ud  som  dem  i 
Schweiz,  lyder  Svaret:  nei!  og  sparges  der,  om  disse 
Anlæg  vise  os  en  Skik,  der  har  været  mere  eller  min- 
dre gjældende  for  den  hele  Befolkning,  lyder  Svaret 
atter:  nei,  man  har  ikke  fundet  Byer,  men  enkelte  Byg- 
ninger; og  hvad  endelig  Tiden  angaaer,  da  naaer  ingen 
af  dem  op  til  den  rent  forhistoriske  Tid;  det  er  middel- 
alderlige Anlæg,  der  kun  kunne  gjore  Fordring  paa  en 
rent  lokal  Interesse,  og  som  i  Virkeligheden,  ligesaa  lidt 
som  Trekroner,  kunne  sammenlignes  med  de  schweiziske 
Pælebygninger. 

De  tydske  Pælebygninger  ere  hidtil  alle ,  saavidt  vides, 
af  nordtydsk  Oprindelse.  1  Begyndelsen  havde  man  ikke 
rigtigt  Held  med  disse  Fund.  De  første  Pælebygninger 
bleve  fundne  i  Mecklenburg  i  en  Tørvemose;  men  uheldig- 
vis blev  dette  Fund  fuldstændigt  forstyrret  og  ødelagt  for 
Videnskaben  ved  de  Bedragerier  og  Forfalskninger,  som 
vedkommende  Person,  der  forestod  Arbeidet,  begik,  dels 
ved  ligefrem  at  fabrikere  Oldsager  og  dels  ved  at  indbringe 
ægte  Oldsager  andetsteds  fra  i  Fundet.  De  tydske  Old- 
forskere mene  vel,  at  Sagen  i  det  Væsenlige  —  det  vil 
sige ,  hvad  selve  Pælebygningerne  angaaer,  forholdt  sig  rig- 
tigt, og  dette  er  meget  muligt;  men,  som  Virchow  be- 
mærker, den  almindelige  Mening  i  Udlandet  gaaer  dem 
imod  og  betragter  det  Hele  som  "Schwindel«. 

Den  næste  Opdagelse  gjordes  i  Greifswalde.  Ved 
Udløbet  af  en  lille  Flod,  Riick  ved  Byen  Wick,  stødte 
man  her  paa  hele  Rækker  af  Pæle,  mellem  hvilke  der 
fandtes  Dyreknokler,  Redskaber  o.  s.  v.  Anlæget  blev  er- 
klæret for  gode  Pælebygninger,  men  den  Mand,  som  gav 
Navn  til  denne  Opdagelse,  var  blind  og  havde  ikke  selv 
kunnet  kontrollere  Arbeidet;  der  opstod  snart  stærk  Tvivl, 

og  da  man  kom  til  Kundskab  om,  at  der  lige  i  Nærheden 
af  det  paagjældende  Sted  i  sin  Tid  havde  staaet  et  Bol- 
værk, geraadede  ogsaa  dette  Fund  i  Miskredit,  og  Tyd- 
skerne erklære  nu  selv,  at  der  maa  anstilles  nøiereUnder- 
sagelser,  forinden  det  kan  godkjendes. 

Endelig  har  Prof.  Virchow  ved  Undersøgelser  paa  for- 
skjellige  Steder  i  Pommern  og  Brandenburg  fundet  det, 
som  man  saa  længe  søgte  om,  virkelige,  utvivlsomme 
Pælebygninger,  og  tilmed  af  solid  Konstruktion.  Grund- 
volden for  den  enkelte  Bygning  bestaaer  af  fire  Egestam- 
mer,  som  man  har  rammet  ned  i  Sobunden,  helt  ned, 
indtil  Enden  af  dem  stod  i  Niveau  med  Bunden;  paa  dette 
Underlag  er  der  dernæst  anbragt  fire  forsvarlige  Stenblokke, 
og  disse  bære  nu  atter  en  solid,  firkantet  Tømmerramme, 
i  hvilken  de  lodrette  Pæle  eller  Støtter  have  været  an- 
bragte; hvordan  selve  Bygningen ,  der  har  hvilet  paa  dem, 
har  været  indrettet,  vides  ikke. 

Men  disse  Pælebygninger  staae  alle  i  Forbindelse  med 
de  eiendommelige  « Borgvolde som  findes  spredte  over  hele 
det  gamle  Venden;  og  hvad  enten  de  have  udgjort  en  Slags 
Fæstningsværker  til  Forsvar  imod  Angreb  fra  Søen,  For- 
raadshuse.  Boliger  eller  et  sidste  Tilflugtssted  for  de  Be- 
trængte, hvis  deres  Borgvold  skulde  blive  indtaget,  saa 
gjælder  atter  det  Samme  her  som  ved  de  irske  Crannoges 
—  dfi  kunne  kun  gjøre  Fordring  paa  lokal  Interesse.  De 
skrive  sig,  efter  hvad  Virchow  mener,  fra  det  10de  og 
Ilte  Aarhundrede  og  tilhøre  følgeligt  Middelalderen,  og 
da  de  kunne  fores  tilbage  til  et  bestemt  Folk,  er  det  ikke 
engang  rigtig  korrekt,  naar  han  trøster  sig  med,  at  de  «for 
disse  Landskabers  Vedkommende  ere  de  forhistoriskes  thi 
det  er  i  Virkeligheden  kun  at  gjøre  Reklame  ved  at  mis- 
bruge Ordet  forhistorisk. 

Resultatet  af  disse  Bestræbelser  for  at  finde  arkæo- 
logiske Paralleler  til  de  schweiziske  Pælebygninger  har 
kun  været  ringe;  naar  undtages  Schweiz,  har  man  kun 

opdaget  virkelige  Pælebygninger  i  Norditalien.  Men  der- 
imod gjentager  den  Skik,  under  visse  Forhold  og  af  visse 
Grunde  at  bygge  Huse  paa  Pæle  ude  i  Vandet,  sig  rundt 
om  i  Verden  lige  indtil  vore  Dage,  og  paa  sine  Steder  er 
det  en  gammel  Skik,  langt  ældre  end  baade  de  irske 
Crannoges  og  de  \rendiske  Pælebygninger.  Hvad  Herodot 
beretter  om  Pæonerne  ved  Soen  Prasidas ,  gjentager  sig  der 
endnu  den  Dag  idag.  I  den  sidste  Udgave  af  sit  berømte 
Værk  <(  Prehistoric  Times  »>  meddeler  Lubbock,  at  en  af 
hans  Venner,  som  er  bosiddende  ved  Saloniki,  har  under- 
rettet ham  om,  at  Fiskerne  ved  den  nævnte  Sø  fremdeles 
boe  i  Træhytter,  der  ere  opførte  ude  i  Vandet.  Ogsaa 
Herodots  Samtidige,  Hippokrates,  gav  Oplysning  om  Pæle- 
byggere,  der  boede  ved  Floden  Phasis,  som  udmunder 
i  det  østlige  Hjørne  af  det  sorte  Hav.  Disse  Folk,  fortæl- 
ler han,  levede  i  Sumpe  og  byggede  sig  Huse  af  Træ  og 
Eør  over  Vandet,  som  de  befarede  i  Kanoer;  og  naar  nu 
en  nyere  Reisende,  Moritz  Wagner,  beskriver  Byen  Redut- 
Kaleh  i  den  nævnte  Egn  som  to  uendelige  Rækker  af  Træ- 
baraker,  hævede  op  over  den  sum  pige  Jordbund  ved  høie 
Træklodser,  da  fristes  man  jo  til  at  troe,  at  man  i  denne 
Beskrivelse  sporer  den  sidste  Rest  af  den  ældgamle  Skik. 

Men  langt  mere  Lighed  med  de  schweiziske  Pæle- 
bygninger frembyde  dog  flere  af  Byerne  ved  Dons  og 
W^olgas  sydlige  Løb,  saaledes  navnlig  Fiskeristationerne 
ved  Astrakan.  Den  franske  Maler  Moynet,  som  for  en 
halv  Snes  Aar  siden  besøgte  denne  Egn  i  Selskab  med 
Alex.  Dumas,  fremstiller  dem  paa  sine  Billeder  som  fuld- 
stændige Pælebygninger;  opførte  helt  ude  i  Floden. 

Vende  vi  os  dernæst  til  Asien,  gjenfinde  vi  atter 
denne  Bygningsmaade  paa  flere  Steder  i  Bagindien,  saa- 
ledes i  Bangkok,  Hovedstaden  i  Siam,  hvor  den  spiller 
en  fremtrædende  Rolle  og  bidrager  Sit  til  at  give  denne 
By  en  høist  eiendommelig  Karakter.  Efter  de  Reisendes 
Beskrivelser  er  Bangkok  et  af  de  skjønneste  og  mest  fan- 

tastisk  brogede  Steder  i  Verden.  Floden  Menam  er  for 
Siams  Vedkommende  det  Samme,  som  Nilen  er  for  Ægyp- 
ten, og  ude  paa  Floden  pulse  rer  Livet  allerstærkest.  Utal- 
lige Baade  og  Fartoier  fare  frem  og  tilbage  eller  ligge  for- 
tmede som  Gader  af  svummende  Huse,  og  mellem  disse 
Omgivelser  hæver  den  midterste  Del  af  Byen  sig,  anlagt 
paa  en  Mængde  smaa  Øer  og  Holme.  Husene  ere  her 
klemte  sammen,  det  ene  ved  Siden  af  det  andet,  og  alle 
af  Træ,  hvilende  paa  Pæle,  medens  de  pragtfulde,  konge- 
lige Paladser  og  de  fantastiske,  buddhistiske  Templer  med 
forgyldte  Spir  og  Taarne  rage  op  inde  paa  Bredderne  til 
begge  Sider  mellem  Palmer  og  Haver  af  den  rigeste  tro- 
piske Vegetation.  Men  det  er  ude  paa  Vandet,  at  Livet 
rører  sig ,  der  bølger  Trafiken  frem  og  tilbage ;  der  holder 
Staden  sit  Torv,  hvor  man  kan  kjøbe  Fisk,  Grøntsager  og 
Frugter,  der  ligge  Haand værkernes  Værksteder  for  Anker, 
og  derhen  begiver  man  sig  for  at  faae,  hvad  man  træn- 
ger til. 

Med  det  rige  Bangkok  kunne  de  beskedne  Oldtidslev- 
ninger i  Schweiz  ikke  udholde  en  Sammenligning;  men 
utvivls'omt  har  der  været  en  Tid,  da  denne  Stad  ogsaa 
var  lille  og  ubetydelig,  thi  mon  den  ikke  som  alle  andre 
store  Stæder  har  udviklet  sig  i  Tidernes  Løb  fra  en  ringe 
Begyndelse  ?  Og  hvor  skulle  vi  da  vel  søge  det  gamle  Bang- 
kok uden  netop  der,  hvor  Livet  endnu  rører  sig  stærkest, 
ude  i  Floden  ved  de  primitive  Pælehuse. 

Med  Villie  fremhæves  Pælebygningerne  ved  Astrakan 
og  Bangkok,  fordi  de  i  Virkeligheden  give  et  Vink  til 
Forstaaelsen  af  denne  gamle  Bygningsmaade,  vise  os,  hvor- 
ledes den  her,  hvor  den  har  været  begrundet  i  Beboernes 
Levevis  og  de  naturlige  Forhold  —  Vandets  periodiske 
Stigen  og  det  usunde  Klima  inde  paa  de  sumpige  Bred- 
der —  har  holdt  sig,  fordi  den  var  naturlig,  holdt  sig 
uafhængig  af  den  voxende  Kultur,  og  hævdet  sin  Plads 
imellem  Paladser  og  Templer  af  første  Kang,  hvorimod 

den  samme  Skik  paa  andre  Steder,  hvor  de  Forhold,  som 
kaldte  den  tillive,  i  Tidernes  Løb  forandredes,  lidt  efter 
lidt  tabte  sig  for  tilsidst  at  blive  helt  opgivet,  saaledes 
som  Tilfældet  var  i  Schweiz. 

Medens  de  Exempler,  der  frembyde  sig  fraEvropa  og  Asien, 
kun  ere  sparsomme,  indtil  vi  naae  Bagindiens  Floddale,  bliver 
denne  Bygningsmaade  derimod  ganske  almindelig,  naar  vi 
komme  til  det  malayiske  Arkipelag.  Saa  at  sige  overalt  finder 
man  her  Husene  byggede  paa  Pæle,  ogsaa  paa  fast  Land; 
Dyakerne  paa  Borneo  opføre  Bygninger  af  denne  Slags  af  ko- 
lossal Størrelse.  Pælene,  hvorpaa  de  hvile,  ere  undertiden  ti  til 
femten  Alen  høie,  og  det  saakaldte  « lange  Hus»,  der  rig- 
tignok omtrent  udgjor  hele  Landsbyen,  bærer  sit  Navn 
med  Rette;  Wallace  omtaler  i  Forbigaaende  et  paa  250 
Fod,  og  en  tidligere  Eeisende,  St.  John,  fortæller  om  et, 
der  ikke  maalte  mindre  end  430  Fod  og  var  beboet  af 
næsten  500  Mennesker;  men  i  tidligere  Tid  var  ogsaa  Opfø- 
relsen af  et  saadant  Hus  forbundet  med  Menneskeofring. 
Igjennem  hele  Husets  Længde  løber  en  bred  Gang,  og  til 
begge  Sider  er  der  afskildret  særskilte  Boliger  for  de  en- 
kelte Familier.  En  aaben  Veranda  for  Enden  af  Huset 
tjener  istedetfor  Gaardsplads.  Gulven«  i  Husene  ere  lagte 
af  spaltede  Bambusrør,  som  ikke  slutte  tæt  sammen,  og 
igjennem  Sprækkerne  forsvinder  alt  Slags  Skarn  og  Affald 
for  neden  under  at  opdynge  sig  til  mægtige  Kjøkkenmød- 
dinger,  undertiden  saa  store,  at  Svinene,  der  her  have  deres 
Domæne,  kunne  gnubbe  Eyggen  mod  Gulvbrædderne. 

Saa  store  Huse  paa  saa  høie  Pæle  finder  man  dog 
kun  hos  Dyakerne;  men  forøvrigt  gaaer  Skikken  igjen  i 
det  Mindre  med  tre  Alens  Stolper  og  en  stinkende  Skarn- 
samling under  Gulvet.  Wallace  fandt  den  overalt  paa 
Sumatra  og  mener,  at  den  stammer  derfra,  atMalayerne, 
som  af  Naturen  ere  halve  Amfibier  og  oprindeligt  byggede 
deres  Huse  paa  Pæle  ude  i  Vandet,  holdt  fast  ved  den 
—  og  med  Bibeholdelse  af  den  gamle  Sædvane  at  feie  Skar- 

net  ned  gjenneiu  Gulvsprækkerne  —  da  de  lidt  efter  lidt 
flyttede  bort  fra  Stranden,  forst  op  ad  Floder  og  Stromme 
og  dernæst  ind  paa  fast  Land  i  det  Indre.  Forholder  det 
sig  saa,  at  denne  Skik  i  Tidernes  Lob  er  vandret  fra  Soen 
ind  paa  det  faste  Land,  saa  linder  den  dog  ogsaa  der  sin 
praktiske  Betydning,  thi  ved  at  bygge  deres  Huse  paa 
Pæle  ere  Beboerne  bedre  beskyttede  mod  Oversvømmelser 
ved  de  voldsomme  tropiske  Regnskyl  og  mod  Slanger  og 
andet  giftigt  Kryb. 

Malayerne  finde  altsaa  Pælehuse  gode  under  enhver 
Omstændighed;  men  ligesom  de  ikke  gaae  et  Skridt,  naar 
det  er  muligt  for  dem  at  tilbagelægge  Veien  i  en  Baad, 
saaledes  holde  de  dog  mest  af  at  bygge  deres  Huse  ude  i 
Vandet.  Palembang  paa  Sumatra  er  et  Sidestykke  til 
Bangkok;  fra  begge  Bredder  rage  Husene  ud  over  Floden, 
opførte  paa  Pæle,  eller  de  svomme  umiddelbart  paa  Flo- 
den, baarne  af  store  Tommerflaader  af  Bambus,  som  ere 
fortoiede  inde  paa  Bredderne,  og  ligesom  Herodot  fortæller 
om  Byen  i  Prasidas-Soen,  saaledes  fortæller  den  franske 
Verdensomseiler  Dumont  d'Urville  om  Byen  Tondano  paa  det 
nordostlige  Celebes,  at  den  fordum  var  opfort  ude  paa 
Soen,  saa  at  man  kun  i  Baade  kunde  komme  fra  det  ene 
Hus  til  det  andet.  I  Tillid  til  denne  isolerede  Beliggen- 
hed gjorde  Indbyggerne  1810  Forsog  paa  at  afryste  Hol- 
lændernes Aag,  greb  til  Vaaben,  men  bleve  slaaede.  Det 
var  dog  vanskeligt  nok  at  faae  Bugt  med  dem,  thi  man 
maatte  hid  bringe  Artilleri  og  bygge  Kanonbaade;  derfor 
har  man  ogsaa  fra  den  Tid  forbudt  de  Indfodte  at  opfore 
Huse  ude  paa  Soen.  Pælebyggerne  i  Prasidas-Soen  vare 
heldigere;  thi  med  al  sin  Flid  kunde  Kong  Darius's  Felt- 
herre Megabazos  ikke  undertvinge  dem. 

Det  er  aabenbart,  at  hvis  man  med  Vivien  de  Saint- 
Martin  fastholder  en  oprindelig  Urbefolkning  paa  de  nævnte 
store  øer,  forskjellig  fra  de  senere  indvandrede  Malayer  — 
og  til  denne  saakaldte  oceanitiske  Race  blive  da  baade 

Dyakerne  og  Beboerne  af  Nord-Celebes  at  henregne  —  er 
ogsaa  den  Skik  at  opføre  Pælebygninger  ældre  paa  disse 
Oer  end  den  mongolske  Indvandring  fra  Asiens  Fastland, 
som  hidførte  Malayerne.  Men  at  den  under  alle  Omstæn- 
digheder ikke  tilhører  noget  enkelt  Folk  eller  nogen  særlig 
Race,  derpaa  have  vi  et  Bevis  i  den  Omstændighed,  at 
den  ogsaa  findes  hos  Papua' erne  paa  Ny-Guinea,  og  navn- 
ligt hos  Dory-eller  Dorii-Stammen  paa  den  nordvestlige 
Side  af  øen.  Disse  Folk,  som  staae  paa  et  meget  lavt 
Kulturtrin ,  tilbringe  deres  meste  Tid  paa  Søen  og  beskjæf- 
tige  sig  udelukkende  med  Fiskeri;  ikke  desto  mindre  ere 
de  de  mest  dristige  af  alle  Pælebyggere ,  thi  deres  Huse  op- 
føre de  ude  paa  den  aabne  Strand ,  og  kun  en  lang  Bro  sætter 
dem  i  Forbindelse  med  det  faste  Land.  Et  saadant  Hus, 
der  er  70  Fod  langt,  25  Fod  bredt  og  15  Fod  høit,  gjør 
Fyldest  for  en  hel  Landsby  og  rummer  et  halvt  hundrede 
Mennesker.  I  sin  indretning  og  Bygning  ligner  det  gan- 
ske Dyakernes  store  Huse;  men  her  vender  den  aabne  Ve- 
randa for  Enden  af  Bygningen  ud  mod  Havet  og  er  Be- 
boernes mest  yndede  Opholdssted. 

Pælebygninger  synes  ikke  at  være  nogen  afrikansk  In- 
stitution; thi  paa  sine  mange  Vandringer  har  Livingstone 
kun  truffet  denne  Bygningsmaade  et  enkelt  Sted  i  Syd- 
afrika, medens  Rholf  omtaler  den  ved  Benue-Floden.  Der- 
imod er  Skikken  ikke  ubekjendt  i  Amerika;  de  sydameri- 
kanske Indianere  ved  Mundingen  af  Amazon-  og  Orinoko- 
Floden  følge  den  undertiden;  saaledes  fortæller  Hum  boldt 
om  Guaranos-Indianerne,  der  boe  ved  Orinokos  Delta,  at 
disse  Folk  for  at  undgaae  Oversvømmelsen  indrette  sig 
Boliger  oppe  imellem  Itapalmens  Stammer,  —  yderst  nemme 
og  praktiske  Pælebygninger,  hvor  de  voxende  Træer  levere 
baade  Stolper  og  Tag,  tildels  ogsaa  Føde,  saa  at  India- 
nerne kun  behøve  at  sørge  for  at  have  «til  at  sidde  og 
ligge  paa».    Endelig  skulle  vi,  for  at  slutte  denne  Over- 

sigt,  meddele  en  ret  livlig  Beskrivelse,  som  Naturforskeren 
Goring  har  givet  af  saadanne  Anlæg  ved  Marakaibo-Seen. 

Det  er  der  en  Indianerstamme,  kaldet  Guajiros,  som 
folger  denne  Skik.  Dette  primitive  Folk,  som  har 
vidst  at  hævde  sin  Uafhængighed,  lever  endnu  saa  om- 
trent uberørte  af  Civilisationen  i  en  vildsom  Egn,  som 
det  ikke  er  saa  ganske  sikkert  at  bereise.  Ganske  kunne 
de  vel  ikke  undgaae  Forbindelsen  med  de  Hvide,  da  der  er 
enkelte  Fornødenheder,  som  de  kun  kunne  faae  hos  deres 
civiliserede  Naboer,  og  man  mødes  derfor  fra  begge  Sider  uden- 
for Byen  paa  et  Sted,  hvor  Venezuelaerne  i  denne  Anledning 
have  opført  et  Blokhus,  thi  Mistroen  er  gjensidig.  India- 
nerne have  en  levende  Bevidsthed  om,  at  Landet  tilhører 
dem,  og  vægre  sig  haardnakket  ved  at  afstaae  en  Fods- 
bred Jord  paa  fredelige  Betingelser.  Undtagelsesvis  have 
nogle  enkelte  halvciviliserede  Familier  af  dette  mærkelige 
Folk  opslaaet  deres  Bolig  i  Nærheden  af  Byen,  og  Goring 
fik  derved  Leilighed  til  at-  besøge  dem  i  deres  eiendom- 
melige  Huse.  En  Morgenstund  begav  han  sig  paa  Veien 
med  et  Par  Venner  ud  til  en  af  Guajiro-Indianernes  Byer, 
omtrent  ti  engelske  Mil  i  nordlig  Retning  fra  Marakaibo. 
En  tyk  Bræmme  af  Mangro\a^krat  indfatter  Søens  sumpige 
Bredder,  medens  hist  og  her  en  Kokospalme  hæver  sin 
glatte,  høie  Stamme  op  over  den  tætte,  ensartede  Underskov. 
Efter  halvanden  Times  Ridt  naaede  de  et  Sted,  hvor  Træ- 
erne bleve  større  og  dannede  en  skyggefuld  Skov,  og  her- 
fra fik  de  Øie  paa  Byen,  som  de  søgte,  et  Stykke  ude 
paa  Søen,  hvor  den  ragede  op  paa  sine  Pæle. 

Saasnart  Indianerne  bemærkede  dem ,  sprang  to  Mand 
i  en  Kano  —  et  Fartøi  af  simpleste  Konstruktion,  da  den 
slet  og  ret  bestod  af  en  udhulet  Træstamme  —  og  styrede 
hen  imod  de  usædvanlige  Gjæster  for  at  forhøre,  hvad  de 
vilde.  Nogle  smaa  Foræringer  i  Forbindelse  med  den  Om- 
stændighed, at  Indianerne  strax  saae,  at  det  ikke  var  Ve- 
nezuelaner eller  Spaniere,  banede  snart  Vei  for  en  v«n- 

skabelig  Samtale,  som  endte  med,  at  Indianerne  erklærede 
sig  villige  til  at  føre  dem  med  sig  over  til  deres  Seby. 

Efter  at  have  baaret  dem  ud  til  Kanoen  —  thi  Van- 
det var  saa  lavt,  at  den  ikke  kunde  komme  helt  ind  til 
Land  —  og  formanet  dem  til  at  sidde  ganske  stille,  efter- 
som den  mindste  Bevægelse  vilde  være  nok  til  at  bringe 
Fartjøiet  til  at  kæntre,  tog  de  selv  Plads  hver  i  sin  Ende  af 
Baaden,  som  de  styrede  frem  ved  Hjælp  af  lange  Stænger,  og 
snart  havde  de  naaet  deres  Bestemmelsessted.  Byen  frembød 
et  eiendommeligt  malerisk  Skue. 

Husene,  der  kun  bestaae  af  et  Gulv  eller  Loft,  ere 
dækkede  af  et  hoirygget,  skraatTag,  fra  hvilket  Sparrerne 
gaae  helt  ned  i  Vandet  til  Bunden  af  Søen  for  yderligere 
at  styrke  Bygningen,  som  hviler  paa  en  Mængde  høie 
Pæle.  De  enkelte  Huse  ere  forbundne  med  hinanden  ved 
Broer  af  spaltede  Palmestammer. 

Da  de  Fremmede  nærmede  sig,  foer  Kvinder  og  Børn 
til  alle  Sider  for  at  naae  deres  egen  Dør,  hvorfra  de  usete 
kunde  kigge  paa  de  uvante  Gjæster;  men  deres  Nysgjer- 
righed  lod  dem  ikke  ret  længe  Ro  her,  thi  da  Baaden 
lagde  til,  saae  Goring  og  hans  Ledsagere  sig  i  et  ^ieblik 
omringede  af  hele  Befolkningen,  som  stirrede  paa  dem 
med  uskrømtet  Forundring.  Man  indbød  dem  nu  til  at 
træde  indenfor,  men  det  var  ikke  saa  lige  en  Sag  at  gjøre 
dette,  da  Trappen  bestod  af  en  opretstaaende  Stolpe,  for- 
synet med  Indhak. 

Hvert  Hus  eller  Loft  var  afdelt  i  to  Kum,  af  hvilke 
det  forreste  paa  een  Gang  tjente  til  Forstue  og  Kjakken, 
medens  det  andet  benyttedes  til  Opholdssted  for  Familien. 
Alt  var  overordenlig  renligt.  Gulvet  var  dannet  af  klø- 
vede Træstammer,  tæt  sammenføiede  og  bedækkede  med 
Maatter;  Vaaben  og  Redskaber  stod  ordenligt  henstillede  i 
Krogene ,  og  endel  Fruentimmer-Klædningsstykker  af  tryk- 
ket Sirts  hængte  paa  Snore;  men  disse  Kostbarheder  iføre 
Damerne  sig  kun,  naar  de  aflægge  et  Besøg  i  Marakaibo. 

Efter  Skik  og  Brug  satte  Gjæsterne  sig  ned  paa  Gul- 
vet, og  Kvinder  og  Born  fulgte  deres  Exempel,  medens 
Mændene,  der  vare  tilstede,  bleve  staaende  bagved,  næsten 
uden  at  tage  Del  i  Samtalen,  der  fra  Indianernes  Side 
førtes  af  de  gamle  Matroner. 

Goring  tog  en  Skitse  af  en  af  Kvinderne  i  hele  hen- 
des Pynt  med  vid,  løsthængende  Kjole,  Hals-  og  Arm- 
baand  af  Perler  og  det  lange  Haar  skilt  ad  i  Midten  og 
hængende  frit  ned.  Naar  Mændene  forlade  deres  Hjem, 
ere  de  iførte  vide  Benklæder  og  en  Slags  Bluse,  men 
hjemme  ved  deres  daglige  Dont  gaae  de  næsten  helt 
nøgne.  Disse.  Folk  staae  paa  et  yderst  primitivt  Kulturtrin, 
og  deres  vigtigste  Erhverv  er  Fiskeri,  som  de  drive  med 
stor  Færdighed. 

Pælebyer  som  denne  her  beskrevne  findes  i  Mængde 
langs  Bredderne  af  den  store  Marakaibo-Sø,  fornemlig 
ved  Mundingen  af  Floderne  og  paa  lavt  Vand.  Pælene, 
paa  hvilke  de  hvile,  ere  rammede  dybt  ned  i  den  dyn- 
dede Bund  og  holde  saa  fast,  at  der  ikke  mærkes  nogen 
Bevægelse  i  Husene  ovenover,  selv  om  disse,  som  ved 
denne  Leilighed,  ere  fulde  af  Mennesker.  —  Goring  an- 
stillede ikke  videre  Undersøgelser  om  Oprindelsen  og  Hen- 
sigten med  denne  Skik,  og  efter  al  Sandsynlighed  vilde 
det  have  været  ganske  ørkesløst,  om  han  havde  gjort  det; 
han  slutter  sin  Fortælling  med  følgende  praktiske  Bemærk- 
ning: «I  et  Klima  som  dette  ere  Fordelene  ved  en  saa- 
dan  Beliggenhed  ikke  ringe;  Beboerne  nyde  nemlig  godt 
af  enhver  forfriskende  Brise,  enten  den  blæser  ud  fra  Land 
eller  kommer  fra  Soen,  og  den  smukke,  blaae  Vandflade, 
omkrandset  af  grønne  Skove,  giver  Stedet  en  høi  Grad  af 
Ynde«. 

Og  om  vi  nu,  efter  at  have  fremført  alle  disse  Ex- 
empler  paa  den  samme  Skik  i  forskjellige  Egne  af  Verden, 
søge  at  forklare  dens  Oprindelse  og  Hensigten  med  den, 
vilde  vi  dog  ikke  kunne  sige  synderligt  Mere.    Kun  saa 

iMeget  synes  at  være  aabenbart,  at  Hensynet  til  de  natur- 
lige og  klimatiske  Forhold  spiller  en  meget  betydelig  KoUe 
ved  disse  Bygninger,  vistnok  en  langt  betydeligere  end 
Hensynet  til  den  Sikkerhed,  som  de  jkunne  yde  mod  fjendt- 
lige Overfald.  Men  ved  Siden  af  alle  praktiske  Hensjm, 
hvilke  disse  end  ere  eller  have  været,  gjør  der  sig  sikkert 
tillige  en  halv  ubevidst  og  helt  uforklarlig  Følelse  gjældende 
ved  Valget  af  disse  Opholdssteder,  den  samme,  som  be- 
væger Fiskerne  til  at  opføre  deres  Hytter  saa  nær  ved 
Stranden  som  muligt,  med  fuldstændig  Kingeagt  for  hele 
den  øvrige  Landjord,  den  samme,  som  bevægede  de  gamle 
Søkonger  til  at  lade  deres  Gravhøi  tue  paa  Toppen  af  en 
Banke  med  Udsigt  ud  over  det  nære  Hav,  og  den  samme, 
som  forleder  Børn  og  frister  de  Voxne  til  at  trække  Strøm- 
per og  Sko  af  for  at  soppe  ud  i  Stranden,  ud  til  de  store 
Sten  og  helst  ud  til  den  alleryderste,  istedetfor  at  blive 
inde  paa  Strandbredden.  Det  aabne,  klare  Vand  og  sær- 
ligt Havet  har  en  forunderlig  tiltrækkende  Kraft  for  de 
Allerfleste,  men  særligt  for  dem,  der  stadigt  færdes  derude 
og  ere  fortrolige  med  det,  og  med  uimodstaaelig  Magt 
trækker  det  dem  til  sig. 

Dette  er  i  Virkeligheden  den  eneste  Forklaring,  der 
kan  gives  over  saadanne  Pælebygninger  som  dem,  man 
har  fundet  paa  Ny-Guinea,  og  hvem  veed,  om  det  ikke 
oprindeligt  var  den  samme  Følelse,  der  bevægede  de  schwei- 
ziske Urindvaanere  —  maaske  i  levende  Erindring  om  den 
friske,  aabne  Strand  ved  deres  tidligere  Hjem  —  til  at 
flytte  ud  af  den  mørke  Skov  for  med  stort  Besvær  at  op- 
slaae  deres  Boliger  ude  i  de  klare,  sollyse  Søer. 

For  nogle  Aar  siden  besøgte  vi  med  en  Orlogsmand  San 
Francisko  og  benyttede  den  gunstige  Leilighed  til  at  gjøre 
os  bekjendte  med  det  nærmeste  Omland, 

I  Kalifornien  holder  man  af  at  reise,  og  uagtet  der 
i  Guldlandet  tillægges  Forretningerne  fuldt  saa  megen  Be- 
tydning som  overalt  andetsteds,  ere  dog  hverken  de  Hand- 
lende eller  deres  Betjente  saaledes  murede  fast  til  deres 
Kontor  som  i  Evropa.  Der  er  desuden  mange  Forretnings- 
grene,  der  kun  trives  paa  enkelte  Dele  af  Aaret,  og  den 
Frihed,  som  derved  vindes,  benyttes  i  rigt  Maal  til  Ud- 
flugter. Der  er  derfor  vistnok  kun  faa  Lande  paa  Jorden, 
hvis  Befolkning  er  saa  bevægelig  som  Kaliforniens,  og  hvor 
Samkvemsmidlerne  hurtigere  skaffes  tilveie  og  ere  mere 
tilgængelige  for  Alle.  Dampbaade,  Jernbaner,  Postvogne 
og  private  Kjoretoier  kappes  om  at  foie  sig  efter  de  Rei- 
sendes Ønsker  og  Luner  og  gjore,  tiltrods  for  den  store 
Konkurrence,  gode  Forretninger. 

Da  vi  vare  stegne  iland  fra  Dampbaaden,  leiede  vi  os 
en  privat  Vogn ,  der  strax  rullede  afsted  med  os  paa  Veien 
til  Bjergene.  Hvor  forfriskende  og  velgjorende  vare  ikke 
de  grønne  Dale,  vi  kom  igjennem,  lige  overfor  San  Fran- 
ciskos  sandede  Omegn.  Disse  grønklædte  Strækninger, 
hvis  Brede  vexlede  imellem  en  og  otte  Mil,  vare  over- 
saaede  med  en  broget  Vrimmel  af  de  sydlige  Landes  smuk- 
keste Blomster.  I  dette  henrivende  Klima,  der  stærkt 
minder  om  Nord-Italiens,  skyder  Alt  frem  med  den  Yp- 
pighed, som  er  de  nybeboede  Landes  Særkjende.  Jorden, 

der  har  henligget  ubenyttet  i  Aarhundreder,  har  ophobet 
en  Kraft,  som  man  ikke  gjør  sig  nogen  Forestilling  om  i 
det  gamle  Evropa,  og  som  her  især  kommer  til  Skue  i 
de  ved  deres  Størrelse  og  Smag  vidunderlige  Frugter  og 
Grøntsager,  der  ved  en  Smule  Omhu  kunne  avles.  Over- 
alt paa  vor  Kjøretur  kom  vi  forbi  smukke  Landeiendomme, 
renlige  Smaahuse  og  pyntelige  Lyststeder,  som  vare  holdte 
i  en  Stil,  der  er  en  Mellemting  mellem  Schweizerhytten 
og  den  engelske  Cottage.  De  udstrakte  Sletter  begrænd- 
ses  i  vexlende  Afstande  af  Bjergene,  som  med  bløde,  af- 
rundede Former  naae  en  betydelig  Høide.  De  øverste 
Bjergtoppe  ere  i  Almindelighed  blottede  for  Vegetation; 
men  de  mellemliggende  Høidedrag  ere  lige  ned  til  Foden 
af  Bjergkjæden  rigt  besaaede  med  mørkegrønne  Skove ,  og 
hyppigt  seer  man  en  bølgende  Bjergkam,  bedækket  med 
kæmpemæssige  Naaletræer. 

De  forskjellige  Dale,  vi  havde  gjennemløbet,  udmunde 
i  Santa-Rosa-Dalen,  ved  hvis  nordlige  Ende  der  ligger  en 
stor  Landsby,  Healdsburg,  hvor  man  efter  en  sex,  otte 
Timers  Kjørsel  i  Almindelighed  holder  Rast  for  den  føl- 
gende Dag  at  tage  til  Geiserne. 

Man  søger  helst  at  være  ved  Kilderne  omtrent  ved 
Middagstid  og  maa  derfor  begive  sig  paa  Vei  Klokken  sex 
om  Morgenen.  Vor  paa  Egnen  vidtbekjendte  Fører,  Kap- 
tain  Foss,  gav  Møde  paa  Slaget;  ved  sin  høie,  kraftige 
Skikkelse  og  sit  ærlige,  bestemte  Ansigt  indgød  han  os 
den  Tillid,  man  har  Brug  for  under  den  besværlige  Bjerg- 
kjørsel.  Vi  vare  vel  kun  halvfemte  Mil  fra  Geiserne;  men 
denne  Afstand  skulde  tilbagelægges  ad  Veie,  der  ere  saa 
ufuldkomne,  at  ingen  Evropæer  vilde  falde  paa  at  forsøge 
det  uden  tilfods  og  med  en  solid  Bjergstok.  Kun  en  Mand 
som  Kaptain  Foss  kunde  paatage  sig  at  føre  de  Reisende 
derhen  tilvogns.  Man  paastaaer,  at  denne  dristige  Ny- 
bygger nu  i  syv  Aar  har  udført  dette  Vovestykke,  uden 
at  der  nogensinde  er  indtruffet  det  mindste  Uheld,  og 

hvad  (ler  vækker  Tillid  til  ham,  er,  at  han  selv  har  op- 
sporet Veien  og  saa  at  sige  selv  skabt  den. 

Ligesom  Kaptain  Foss  kjorer  paa  sine  egne  Veie, 
saaledes  ere  Vognene,  Forspand  og  Tilbehor  hans  pri- 
vate Eiendom,  og  man  behøvede  blot  at  see  det  hurtige 
og  skarpe  Blik,  hvormed  han  mønstrede  de  mindste  En- 
keltheder ved  Vogne  og  Heste  for  at  være  paa  det  Rene 
med,  at  han  vidste,  hvad  han  paatog  sig.  De  Vogne,  han 
benytter,  ere  aabne  Kjoretoier  af  en  sindrig  Konstruktion, 
indrettede  paa  skarpe  Svingninger  og  store  Hældinger.  For- 
spandet bestaaer  af  sex  Heste,  hvoraf  hver  enkelt  har  sit 
eget  Navn  og  udforer  sin  bestemte  Andel  af  Arbeidet, 
hvorfor  der  ogsaa  kjøres  langt  mere  paa  Kommando  end 
med  Tøilerne. 

Naar  Kaptain  Foss  udtaler  sit  bekjendte:  "all  right!« 
betyder  det,  at  Alt  er  i  Orden,  og  at  han  paatager  sig 
Ansvaret  for  de  Reisendes  Xiv  og  Lemmer.  Blandt  dem, 
der  steg  tilvogns ,  saaes  tre  unge  Damer  paa  en  atten,  tyve 
Aar,  der,  som  sande  Amerikanerinder,  paa  egen  Haand 
gjorde  denne  Udflugt.  De  vare  alle  Tre  Skolelærerinder, 
som  ret  vilde  have  Gavn  af  en  Ferie,  og  hvis  ligefremme, 
men  tillige  beskedne  Væsen  sikrede  dem  imod  enhver 
Uhøflighed.  De  første  Par  Mil  paa  Veien  til  Geiserne 
frembyde  ingen  større  Vanskeligheder,  da  man  endnu  ikke 
er  kommet  ind  i  Bjergene.  Veien  er  ganske  fremkomme- 
lig, og  kun  to  Gange  maa  man  kjøre  over  et  paa  denne 
Tid  af  Aaret  næsten  udtørret  Flodleie,  hvor  sammenho- 
bede Stene  og  afgnavede  Træstammer  tyde  paa  den  Magt, 
Strømmen  har,  naar  Floden  svulmer  i  Regntiden. 

Det  første  Bedested  er  ved  Foden  af  Bjergene,  den 
saakaldte  « Geiser- Station » ,  hvor  Kaptain  Foss  selv  har 
opført  et  Hotel.  Herfra  fører  kun  en  eneste  Vei  til  de 
varme  Kilder;  men  hvor  denne  Vei  fandtes,  var  det  umu- 
ligt at  opdage.  Hvorhen  man  end  kastede  Blikket  i  den 
Retning,  man  skulde  frem,  mødte  det  kun  den  steile,  util- 

gængelige  Bjergvæg.  Alle  vare  imidlertid  komne  tilvogns, 
og  Kaptainen  gav  Signalet  ved  Kommandoen  cGo  ahead!») 
Hestene  styrtede  afsted,  og  det  gik  i  fnysende  Fart  lige  op 
ad  Skraaningen.  Vi  havde  ikke  drømt  om,  at  man  kunde 
kjøre  paa  en  saadan  Maade,  og  det  svimlede  for  os,  trods 
al  vor  Tillid  til  vor  Forer. 

De  halvfemte  Mil  bleve  tilbagelagte  mere  eller  mindre 
paa  samme  Vis  over,  hvad  vi  ansaae  for  umulige  Skraa- 
ninger.  Naar  det  gik  opad,  saae  vi  de  to  forreste  Heste 
tyve  Fod  over  Hovedet  paa  os,  og,  naar  det  gik  nedad,  lige 
saa  langt  under  vore  Fødder.  Nedkjørslerne  vare  i  Grun- 
den det  Værste:  de  vare  sande  Rutschture,  hvorunder  Vog- 
nenes Baghjul  vare  bremsede,  medens  de  nærmeste  Heste 
glidende  dreves  afsted  af  Vognens  Vægt.  For  det  Tilfælde, 
at  en  Hest  styrter,  er  Seletøiet  indrettet  paa,  at  den  bliver 
liggende,  og  Vognen  farer  hen  over  den.  Saa  længe  det 
gaaer  i  lige  Linie,  kan  man  til  Nød  finde  sig  i  det;  men 
hver  Gang  der  svinges,  har  man  Hjertet  i  Halsen.  Naar 
vi  sige  <<man»),  forstaae  vi  derved  Evropæerne:  thi  selv  de 
unge  Damer  blandt  Amerikanerne  sad  og  saae  sig  om 
med  en  Ro,  som  om  Kjørselen  slet  ikke  vedkom  dem. 
For  den  Koldblodige  var  der  virkelig  en  stor  Nydelse  i  det 
Skue,  der  omgav  os,  og  som  vexlede  med  hver  Høide,  vi 
naaede.  I  Retning  af  Bjergtoppene  kunde  Blikket  i  den 
klare  Luft  række  hen  til  de  snedækte^  Tinder,  som  vare 
over  tredive  Mil  fra  os,  og  overalt  vare  vi  omgivne  af 
kæmpemæssige  Bjerge  og  Afgrunde.  Seet  fra  Høiderne 
gjorde  det  umaadelige  Rundmaleri  Indtryk  af  et  mægtigt 
Hav,  hvis  vældige  Bølger  pludseligt  vare  forstenede.  Intet 
tydede  paa  Menneskers  Virksomhed  i  disse  Bjergstrøg:  de 
talrige  og  øiensynligt  frugtbare  Smaadale  henlaae  ubenyt- 
tede, da  de  hyppige  Vandløb  og  dybe  Slugter  lagde  for 
mange  Hindringer  iveien  for  Samfærselen  og  Høstens  Ind- 
bjergning. 

For  at  undgaae  de  ufremkommelige  Bjergpasser  havde 

vor  Fører  valgt  at  lægge  sin  Keise  over  Hviderne,  hvis 
hoieste  Kam  vi  fulgte  i  dens  Svingninger,  skjøndt  den 
paa  sine  Steder  var  saa  smal,  at  der  ofte  var  bødet  der- 
paa  ved  nogle  Træstammer.  Igrunden  var  Kjørselen  langs 
Bjergtoppene  den  bekvemmeste  Del  af  Turen,  uagtet  man 
ved  saaledes  at  følge  « Svineryggen »  —  som  Amerikanerne 
kalde  den  —  farer  afsted  med  en  truende  Afgrund  paa 
hver  Side. 

Den  sidste  Sidegren  af  Bjergkjæden,  som  overskrides 
for  at  naae  det  Høidedrag,  som  krones  af  Geisertinden, 
ligger  4,500  Fod  over  Havets  Overflade.  Pifter  mangfol- 
dige Op-  og  Nedkjørseler  vare  vi  naaede  saa  vidt;  men  vi 
havde  endnu  3000  Fod  til  den  Bjergtop,  som  omslutter 
Geiser-Forsænkningen.  Denne  sidste  halve  Fjerdingvei  er 
saa  anstrengende  for  Hestene,  at  de  bedste  iblandt  dem 
blive  ubrugelige  efter  i  et  Far  Aar  at  have  været  anvendte 
til  denne  Kjorsel.  Med  en  uforlignelig  Ild  og  under  Fø- 
rernes "opmuntrende  Raab  tilbagelagdes  i  et  Nu  denne 
sidste,  vanskeligste  Stigning,  og  vi  havde  derefter  kun 
Nedkjørselen  til  Forsænkningen  tilbage.  Der  blev  komman- 
deret Holdt;  vor  Fører  undersøgte  atter  nøie  Forspand  og 
Bremser,  og  da  Alt  var  i. Orden,  sagde  han:  "Klem  Dem 
nu  fast  til  Sædet,  og  skulde  Vognen  faae  et  Stød,  saa 
sørg  bare  for  at  blive  siddende  saa  roligt  som  muligt-. 
Hestene  piskede  dermed  afsted,  og  elleve  Minuter  efter 
vare  vi  ved  Maalet.  Vi  havde  tilbagelagt  en  halv  Mil  og 
vare  komne  1900  Fod  nedefter  under  en  hovedkulds,  hvirv- 
lende Kjørsel  ad  en  Rutschbane  med  37  Svingninger, 
hvoraf  mange  ere  saa  skarpe,  at  de  forreste  Heste  under 
Omdreiningerne  forsvinde  bag  de  fremspringende  Klipper. 

Holdestedet,  "Geisers  Hotel »,  er  naturligvis  ogsaa 
Kaptain  Foss's  Frembringelse.  Det  er  en  net  lille  Træ- 
bygning, som  støtter  sig  til  Klippen  og  er  omgiven  af 
knudrede  Træer.  Saavel  Huset  som  dets  Bohave  er  Stykke 
for  Stykke  slæbt  op  paa  Høiderne  af  Indianerne. 

Lige  for  Hotellet  breder  Vulkanen  sig.  Den  bestaaer 
af  en  iimaadelig  King  af  nøgne,  forvitrede  og  rygende 
Klipper,  hvorfra  Svovldampe  opstige,  og  som,  forunderligt 
nok,  krones  af  en  grøn  lille  Hei.  Det  gabende  Svælg, 
der  i  sin  Tid  har  udspyet  Ild  og  Lava,  er  nu  halvt  til- 
stoppet, og  man  kan  i  al  Tryghed  gaae  ned  til  Bunden 
af  det  langs  Bredden  af  en  speilklar  Bæk,  der  beskygges 
af  ældgamle  Ege-  og  Ahorntræer.  Bækkens  Vand  er  lun- 
kent og  svovlholdigt  og  sprudler  overalt  frem  af  Revner  i 
Klipperne.  Naar  man  stiger  op  ad  Kraterets  Skraaninger, 
omgives  man  ofte  af  kvælende  Svovldampe,  og  paa  mange 
Steder  synke  Fødderne  ned  i  det  varme,  knitrende  Svovl- 
støv. Paa  nogle  Steder  er  Grunden  saa  hed,  at  Fodtøiet 
svides,  hvis  man  bliver  staaende,  og  borer  man  sin  Bjerg- 
stok ned  i  det  Dynd,  der  er  dannet  af  fugtigt  Kalk  og 
Svovl,  følges  den,  naar  man  trækker  den  tilbage,  af  en 
kort,  hvislende  Dampsøile  paa  omtrent  en  Alens  Høide. 
Dampudviklingen  er  ikke  uvilkaarlig,  saaledes  som  paa 
flere  andre  Steder,  f.  Ex.  paa  Monte-Cervoli  i  Toskana, 
hvor  ofte  ti  til  tyve  Dampsøiler  hæve  sig  fra  de  samme 
Punkter  paa  en  lang  Strækning;  her  maa  der  som  oftest 
en  ydre  Anledning  til;  men  da  vise  ogsaa  Dampsøilerne 
sig  saa  at  sige  overalt,  hvor  man  letter  dem  deres  Udbrud. 
De  varme  Kilder  ere  talrige.  En  bred  Klipperevne,  som 
kaldes  »Fandens  Blækhorn »>,  udspyer  en  hed  Strøm  af  kul- 
sort Vand,  og  paa  et  andet  Sted  hæver  der  sig  en  sort 
Vandsøile  paa  en  sexten  Fods  Høide  under  en  støiende 
Brusen  og  en  uhyggelig  underjordisk  Kumlen.  Det  Hul, 
hvorfra  den  udstraaler,  maa  være  meget  dybt;  thi  de 
største  Stene,  som  man  ruller  ned  i  det,  forsvinde  uden 
at  give  Gjenlyd.  Neppe  har  man  fjernet  sig  fra  dette 
Springvand,  før  man  bedøves  af  Larmen  fra  en  anden 
Kilde,  som  kaldes  ('Dampbaadeu'),  og  som,  idet  den  farer 
ud  af  en  Klippepynt,  frembringer  en  Støi  som  af  en  Snes 
Damppiber  i  Kor. 

Det  er  kun  paa  Island,  at  man  har  havt  Leilighed 
til  nøie  at  studere  de  vulkanske  Kilder.  Islands  Geiser 
afviger  i  mange  Retninger  fra  dem,  vi  her  omtale,  og  en 
Hovedforskjel  er  den,  at  Vandet  i  'disse  sidste  frembyder 
alkaliske  Svovlforbindelser,  medens  Islands  Svovlkilder  ere 
rige  paa  Kiselsyre.  Man  forklarer  sig  Geisers  Fremkomst 
paa  Island  ved  Vandets  Indtrængen  i  de  vulkanske  Klip- 
per, og  der  er  ingen  Tvivl  om,  at  Kaliforniens  Geiser  maa 
have  samme  Oprindelse.  Alle  de  Klippetinder,  der  i  Kali- 
fornien  omgive  Krateret,  ere  dækkede  med  Sne  og  rige 
paa  Gletschere.  Vandet  derfra  trænger  uophørligt  ned  i 
Klippernes  Indre  og  nærer  saaledes  de  varme  Kilder.  Der 
er  imidlertid  den  Forskjel,  at  Kaliforniens  Geisere  bestan- 
digt udvikle  den  samme  Kraft,  medens  der  paa  Island 
indtræder  hyppige  Hvilepunkter.  Islands  Geiser  er  vel  af 
en  langt  mere  storartet  Ka'rakter  end  Kaliforniens;  men 
her  samles  de  forskjellige  Fænomener  paa  et  enkelt  be- 
grændset  Punkt  under  virkningsfulde  Omgivelser  og  gjore 
derfor  ligefuldt  et  mægtigt  og  varigt  Indtryk. 

Efter  alle  Dagens  Anstrengelser  var  et  Bad  hoist  vel- 
gjarende,  og  der  var  Badekar  nok  at  vælge  imellem.  Paa 
et  afsides  Sted,  i  Læ  af  herlige  Piletræer,  sprang  vi  ud  i 
det  lunkne  Vand,  der  havde  en  forunderlig  oplivende  Virk- 
ning. Næste  Dag  vendte  vi  tilbage  ad  samme  ubanede  Vei, 
ad  hvilken  vi  vare  komne,  og  skjøndt  det  var  anden  Gang, 
vi  indlod  os  paa  denne  dristige  Kjørsel,  vare  vi  dog  endnu 
ikke  blevne  saa  vante  til  Kaptain  Foss's  Befordringsmaade, 
at  vi  med  uforstyrret  Sindsro  kunde  nyde  de  maleriske 
Omgivelser. 

Ved  B.*) 

Hele  Middelalderen  igjennera  vrimlede  det  paa  alle  Lande- 
veie  i  Evropa  af  unge  Mennesker,  som  ilede  til  Undervis- 
ningsanstalterne, og  saa  tæt  som  Bier  flokkedes  de  i  de 
Byer,  hvor  Lærdommen  havde  sit  Sæde,  i  Oxford,  Paris, 
Bologna,  Salamanca  og  Prag.  Ikke  sjeldent  overfloiede 
de  i  Antal  de  faste  Beboere  af  disse  Byer:  for  Paris's  Ved- 
kommende angives  de  Studerendes  Tal  til  50—100,000, 
og  den  Skare,  som  fulgte  den  berømte  Professor  Johannes 
Hoffmann,  da  han  ved  Hus's  Indflydelse  blev  fordrevet  fra 
Universitetet  i  Prag,  anslaaes  af  flere  Skribenter  til  hen- 
ved  40,000.  Dog  vare  disse  Universiteter  ikke  de  eneste, 
som  existerede;  der  fandtes  andre  næsten  lige  saa  ber^ømte 
i  Orleans,  Montpellier,  Padua  og  Leipzig,  og  i  det  15de 
Aarhundrede  oprettedes  der  24  nye,  deriblandt  det  her  i 
Kjøbenhavn.  Lavere  Undervisningsanstalter  havdes  i  stor 
Mængde,  thi  hver  Domkirke  og  hvert  Kloster  havde  sin 
Skole.  Desuden  søgte  ofte  Landsbypræsterne  at  forøge 
deres  tarvelige  Indkomster  ved  at  give  Undervisning. 

Her  i  Danmark  oprettedes  der  efterhaanden  Latin- 
skoler  i  de  fleste  Kjobstæder,  og  Tilgangen  var  saa  stærk, 
at  f.  Ex.  Roeskilde  Skole  paa  Reformationstiden  var  besøgt 
af  omtrent  900,  Ribe  af  700  Elever  o.  s.  v.;  men  Under- 
visningen var  kun  daarlig  og  lededes  efter  slette  latinske 
Lærebøger,  saa  at  Enhver,  der  ønskede  en  større  Uddan- 
nelse, maatte  søge  til  Udlandet.    Paris  og  Bologna  vare 

*i  I  det  Væsenlige  efter  en  Afhandling  i  ^Cornhill  Mag.«. 

de  Steder,  som  især  besøgtes  af  Danske,  navnlig  da  det 
første  Sted ,  hvor  der  endog  oprettedes  et  særligt  coUeyiwm 
Dadcum,  og  hvor  fiere  Danske  udmærkede  sig  i  den  Grad, 
at  de  opnaaede  at  blive  Rektorer  ved  dette  berømte  Uni- 
versitet. Alt  dette  viser,  at  Mængden  af  dem,  som  i 
Middelalderen  søgte  Oplysning  og  Undervisning,  var  langt 
større,  end  man  almindeligt  antager,  og  i  Virkeligheden 
var  Antallet  større  end  paa  noget  andet  Tidspunkt  fra 
Reformationen  og  indtil  for  30 — 40  Aar  siden.  Ved  Si- 
den af  alt  det  Gode,  som  denne  store  Begivenhed  skabte, 
medførte  den  nemlig  et  stort  Onde  ved  paa  mange  Steder  at 
ødelægge  den  Skoleorganisation ,  som  igjennem  lange  Tider 
havde  udviklet  sig,  uden  at  sætte  noget  Andet  i  Stedet. 

Da  Samfundet  havde  begyndt  at  reorganisere  sig  efter 
de  store  Omvæltninger,  hvoraf  Middelalderen  fremgik,  be- 
gyndte man  igjen  at  sætte  Pris  paa  Kundskaber,  og  hvor 
der  fremstod  en  Lærer,  kunde  han  være  vis  paa  at  faae 
en  Skare  Disciple ,  hvis  Antal  hurtigt  fordobledes,  hvis  han 
kun  var  en  dygtig  Mand.  Han  maatte  derfor  ogsaa  aabne 
sin  Skole  paa  et  Sted,  hvor  hans  Elever  kunde  skatfe  sig 
de  materielle  Fornødenheder;  men  da  der  kun  var  faa 
Steder,  som  ikke  fra  Tid  til  anden  hjemsøgtes  af  de  pe- 
riodiske Landeplager,  Dyrtid  og  Pest,  frembyder  Under- 
visningens tidligste  Historie  en  Mængde  Exempler  paa,  at 
Lærerne  og  deres  Disciple  flyttede  fra  et  Sted  til  et  andet 
for  at  søge  sig  Kost  og  Logis.  Dog  vare  disse  Betragt- 
ninger ikke  de  eneste,  som  afgjorde  Valget  af  Opholds- 
stedet. En  god  Lærers  Ry  udbredte  sig  selv  til  fremmede 
Lande,  og  han  maatte  derfor  boe  paa  et  Sted,  som  var 
vel  kjendt,  og  som  man  let  kunde  komme  til;  vi  finde 
derfor  inden  kort  Tid  Vestevropas  Byer  godt  forsynede  med 
Lærere. 

Regeringerne  og  Borgerne  fandt  paa  deres  Side  god 
Fordel  ved  disse  Skoler  og  gjorde  sig  derfor  stor  Umage 
for  at  faae  dem  til  at  tage  fast  Ophold.    For  at  opnaae 

dette  gav  de  dem  udstrakte  Privilegier,  som  i  Begyndel- 
sen kun  gjaldt  selve  Lærerne,  men  tilsidst  alle  de  Stude- 
rende, og  paa  nogle  Steder  udstraktes  de  endogsaa  til  de 
Studerendes  Tjenere.  Disse  Privilegier  voxede  og  blom- 
strede saaledes,  at  de  i  det  13de  Aarhundrede  omfattede 
Fritagelse  for  alle  Slags  Skatter,  Arrest  paa  Person  og 
Gods  og  Undtagelse  fra  det  almindelige  Værnething  selv  i 
kriminelle  Sager;  Ingen  havde  Ret  til  at  forkynde  Banlys- 
ning  eller  Interdikt  over  et  Universitet  uden  speciel  Tilla- 
delse fra  Paven,  og  1158  udstedte  Keiser  Frederik  den 
Første  et  Reskript,  som  bød,  at  de  Studerende  skulde 
reise  frit  igjennem  Riget,  og  forbød  at  hefte  dem  for  Gj æld 
eller  for  Forbrydelser  paa  deres  Vei  til  eller  fra  Skolerne. 
Endnu  under  Karl  den  Femtes  Regering  bleve  disse  Pri- 
vilegier ansete  for  at  have  tilstrækkelig  Betydning  til  at 
faae  en  Plads  i  vigtige  Traktater.  Ved  Freden  i  Madrid 
(1526)  fastsattes  saaledes  i  en  Paragraf,  hvor  stor  Erstat- 
ning Universitetet  i  Burgos  skulde  have  for  de  Tab,  det 
havde  lidt  under  Krigen,  og  i  en  anden  Paragraf  forpligter 
den  franske  Konge  sig  til  at  tilbagebetale  den  Løsesum, 
som  en  tydsk  Stormand  havde  maattet  betale  for  sine  Søn- 
ner, som  studerede  ved  Universitetet  i  Paris,  da  de  tvert- 
imod  deres  Privilegier  vare  blevne  fængslede  i  Begyndel- 
sen af  Krigen. 

Det  var  først  længe  efter  Reformationen,  at  disse 
Privilegier  ophævedes;  Pariseruniversitetets  bleve  saaledes 
i  fuld  Kraft  indtil  1592,  da  Byens  Præsident  (Prevot)  for 
første  Gang  blev  fritaget  for  at  aflægge  den  Ed,  som  i 
halvfjerde  Aarhundreder  var  bleven  krævet  af  hans  For- 
gængere, at  "han  selv  vilde  respektere  og  af  al  mulig 
Evne  beskytte  det  lærde  Broderskabs  Friheder«.  1  Eng- 
land havde  Privilegierne  endnu  større  Udstrækning  og  hin- 
drede i  mange  Tider  under  Navn  af  "Geistlighedens  Be- 
neficier« al  Retshaandhævelse;  thi  de  satte  Enhver,  der 

kunde  læse ,  istand  til  at  begaae  i  det  Mindste  een  stor 
Forbrydelse  uden  at  udsætte  sig  for  Straf. 

Selv  om  Forholdene  havde  været  særdeles  gunstige, 
vilde  naturligvis  Universitetets  Fædre  have  fundet  det  van- 
skeligt at  opretholde  Ordenen  blandt  disse  Tusinder  og  Titu- 
sinder af  Studenter;  men  Forholdene  vare  alt  Andet  end  gun- 
stige. I  lang  Tid  vare  Universiteterne  ikke  stort  Andet  end 
Laug  af  Lærere ,  der  hovedsageligt  vare  organiserede  for  at 
udelukke  enhver  Uberettiget  fra  indbringende  Embeder,  og  de 
akademiske  Grader  vare  kun  en  Slags  Attester  for,  at  de, 
som  havde  opnaaet  dem,  havde  Ket  til  at  drive  den  Slags 
Næring.  Kektorernes  og  de  andre  Embedsmænds  største 
Magt  og  Betydning  bestod  deri,  at  de  udgjorde  det  Cen- 
trum, omkring  hvilket  Laugets  Modstand  ordnede  sig, 
naar  der  gjordes  Angreb  paa  dets  overdrevne  Privilegier, 
og  saaledes  som  den  repræsenteredes  af  Universitetet,  var 
den  lærde  Republik  en  meget  løs  Korporation. 

De  forskjellige  Afdelinger  stod  sjeldent  i  godt  For- 
hold til  hverandre,  og  udenfor  Læresalenes  Enemærker 
handlede  Enhver,  Lærer  saavelsom  Elev,  omtrent,  som  han 
havde  Lyst.  Det  kunde  heller  ikke  godt  være  anderledes; 
thi  der  var  kun  faa  Bygninger,  som  vare  specielt  indret- 
tede til  at  holde  Forelæsninger  i,  og  de  faa,  der  existe- 
rede,  vare  bestemte  til  de  fattige  Studerendes  Brug.  Ele- 
verne bleve  derfor  for  største  Delen  underviste  i  Værelser, 
som  Læreren  havde  leiet  for  egen  Regning,  en  Skik,  som 
ikke  skulde  tjene  til  at  centralisere  Professorernes  Magt. 
Disse  Værelser  laae  tilmed  ofte  i  de  allerværste  Kvarterer, 
og  efter  Kardinal  de  Vitrys  Vidnesbyrd  kunde  man  træffe 
Skoler  i  den  averste  Del  af  et  Hus,  hvor  Skjøger  drev 
deres  Væsen  i  den  nederste. 

Men  det  Liv,  Studenterne  førte,  var  da  heller  ikke 
meget  exemplarisk.  Det  var  en  almindelig  Skik,  at  Flere 
slog  sig  sammen  og  dannede  en  Klub  eller  et  Kolle- 
gium, der  valgte  sig  en  Leder  eller  Regent,  sædvanlig  en 

Student,  der  var  kommet  videre  i  sine  Studier  end  de 
selv,  og  medens  En  efter  Tur  skaffede  og  tilberedte  Maden, 
læste  de  øvrige  under  den  øverstes  Veiledning.  Allerede 
det,  at  de  unge  Mennesker,  der  tilmed  beskyttedes  af  store 
Privilegier,  vare  saa  fuldstændigt  overladte  til  sig  selv, 
indeholdt  sine  store  Farer,  men  hertil  kom  endnu  mange 
andre  Omstændigheder,  som  kunde  bidrage  til  at  gjøre 
dem  raae,  udsvævende  og  ryggesløse. 

For  det  Fjørste  var  der  en  hel  Mængde,  som  kun 
vare  Studerende  af  Navn ,  medens  de  i  Virkeligheden  vare 
Vagabonder,  der  fandt,  at  den  akademiske  Dragt  var  et 
meget  bekvemt  Skalkeskjul  for  deres  Misgjerninger,  idet 
de  unddrog  sig  Ansvar  overfor  den  borgerlige  Domstol 
ved  at  foregive,  at  de  studerede,  medens  de  lige  over  for 
den  geistlige  Ket  benegtede  det;  undertiden  udgjorde  disse 
Banditer  en  Trediedel  af  dem,  som  besøgte  et  Universitet, 
For  det  Andet  var  Lærernes  Exempel  som  oftest  langtfra 
opbyggeligt,  og  det  maa  indrømmes,  at  Middelalderens 
Pædagoger  havde  et  meget  tarveligt  Rygte.  Florents's  Stolt- 
hed, Politian,  som  underviste  Medicæerne,  var  saaledes  den 
lærdeste  Mand  paa  sin  Tid,  men  tillige  den  mest  ryggesløse, 
og  hans  værdige  Efterfølger,  den  høilærde  og  udsvævende 
Crinitus,  fik  sin  Hjerne  knust  af  en  af  sine  Disciple  ved 
et  tøilesløst  Gilde.  En  Anden  af  disse  lærde  og  høit  an- 
sete Mænd,  Bartholomæus  Socinus,  udmærkede  sig  i  det 
ædle  Dobleri,  medens  enTredie,  Eobanus,  der  havde  store 
Talenter  som  Dranker,  engang  udfordrede  en  berygtet 
Drikkebroder  til  en  Drikketournering  og  efterlod  sin  Mod- 
stander død  paa  Valpladsen.  Det  var  noget  saa  Alminde- 
ligt i  Middelalderen,  at  Pædagogerne  vare  tilbøielige  til 
Drik,  at  man  den  Gang  sagde  om  en  Mand,  «saa  fuld 
som  en  Theolog»,  ligesom  vi  nu  sige,  «fuld  som  en  Al- 
like". Dette  er  paa  ingen  Maade  overdrevent;  thi  skulde 
vi  tage  dem  selv  paa  Ordet  og  f.  Ex.  stole  ubetinget  paa 
Indholdet  af  de  Breve,  som  de  lærde  Herrer  Poggio  Bra- 

caliano  og  hans  bitre  Fjende  Philelphus  vexlede,  eller  paa 
dem,  som  Abailard  og  hans  komiske  Korrespondent  Foiil- 
kes  skrev  til  hinanden,  eller  paa  den  kostelige  Autobio- 
grafi, som  Cardan  (en  bekjendt  Mathematiker  og  Læge  i 
det  16de  Aarhundrede)  have  efterladt  os,  og  tage  det  Por- 
træt for  godt,  som  de  selv  have  tegnet  af  sig,  vilde  vi 
blive  nødte  til  at  ansee  dem  Alle  for  Erkekjæltringer. 

De  Lærde  og  Borgerne  forligedes  sjeldent  godt  i  gamle 
Dage.  De  Studerendes  Spektakler  og  Privilegier  paa  den 
ene  Side  og  Borgernes  overdrevne  Fordringer  for  Kost  og 
Logis  paa  den  anden  alfodte  stadige  Stridigheder.  Intet 
Andet  end  den  gode  Profit  kunde  gjore  en  stor  Skoles 
Tilværelse  taalelig  for  Borgerne,  og  intet  Andet  end  den 
rene  Nødvendighed  lod  de  Studerende  finde  sig  i,  at  der 
fandtes  Borgere  i  Byen.  Hver  Gang  der  gaves  en  Leilig- 
hed ,  søgte  begge  Parter  efter  bedste  Evne  at  afgjore  deres 
gamle  Gjæld  ved  Hjælp  af  Spyd  og  Knipler.  Da  saaledes 
en  Student  i  Oxford  i  Aaret  1209  ved  et  Uheld  havde 
dræbt  en  Kone  i  Byen,  medens  han  tillige  med  nogle 
Kammerater  anstillede  athle tiske  øvelser,  reiste  Borgerne 
sig  som  een  Mand  og  angreb  det  Kollegium,  hvortil  Gjer- 
ningsmanden  hørte,  og  da  de  ikke  kunde  faae  fat  paa 
ham,  greb  de  tre  af  hans  Kammerater  og  hængte  dem. 
Da  de  derefter  negtede  at  give  Opreisning  for  denne  Volds- 
handling, forlod  samtlige  Studerende  Byen,  som  efter 
deres  Bøn  af  Paven  blev  belagt  med  Interdikt,  og  enhver 
Lærer,  som  skulde  vove  at  drive  sin  Virksomhed  i  Oxford, 
førend  Byen  havde  givet  fuld  Opreisning,  blev  truet  med 
Banlysning. 

Borgerne  bleve  dog  snart  nødte  til  at  falde  tilføie; 
thi  maaske  kunde  de  nok  have  baaret  Savnet  af  de  kirke- 
lige Handlinger  noget  længere,  men  i  Forbindelse  med 
Næringstabet  var  det  dem  for  Meget,  og  Studenterne  vendte 
tilbage  til  deres  gamle  Enemærker  med  endnu  større  Pri- 
vilegier, end  før  de  vare  dragne  bort.  1  hine  Tider  endte  saa- 

6* 

danne  Stridigheder,  som  i  Keglen  først  afgjordes,  naar  Mi- 
litærmagten skred  ind,  altid  til  Borgernes  Skade,  og  Bor- 
gerne kom  til  at  dingle  i  Galgen,  medens  Studenterne, 
beskyttede  af  deres  Privilegier,  slap  fri.  Slagsmaal  fandt 
Sted  overalt,  hvor  der  var  lærde  Skoler;  i  Orleans  over- 
faldt Borgerne  saaledes  i  Aaret  1236  de  Lærde,  dræbte  Nogle 
og  kastede  Andre  i  Loiren,  men  til  Gjengjæld  bleve  de 
angrebne  af  de  Dræbtes  adelige  Slægtninge,  som  nedhug- 
gede dem  i  Hobetal.  I  Italien,  navnlig  i  Bologna,  var 
Kløften  mellem  Lægmænd  og  Lærde  en  Tid  saa  stor,  at 
Professorerne  forbød  Studenterne  at  gifte  sig  med  Bor- 
gernes Døtre  og  søgte  at  gjøre  de  akademiske  Værdigheder 
arvelige  i  deres  Familier. 

Det  var  dog  i  Paris,  at  Studenternes  Optøier  naaede 
deres  største  Høide.  1229  kom  en  drukken  Student  op 
at  trættes  med  en  Vinhandler,  fordi  denne  ikke  vilde 
skjænke  mere  Vin  for  ham.  Beboerne  i  Kvarteret  tog 
Vinhandlerens  Parti,  og  Studenten  og  hans  Drikkebrødre 
maatte  fortrække  efter  at  have  faaet  en  god  Dragt  Prygl; 
men  den  næste  Morgen  kom  de  igjen  med  en  stor  Skare 
Kammerater,  stormede  Vinstuerne,  drak  al  Vinen,  slog 
Fadene  itu,  piskede  tilsidst  paa  den  haanligste  Maade 
alle  Vinkyperne  og  Kjældersvendene  og  tog  sig  høist 
utilstedelige  Friheder  med  deres  Fruentimmer.  Havde  Stu- 
denterne ladet  sig  nøie  med  disse  glade  Løier,  havde  Au- 
toriteterne —  geistlige  saavelsom  verdslige  —  sandsynlig- 
vis seet  roligt  til;  men  de  drukne  Lærde  opførte  sig  ved 
denne  Leilighed  ikke  en  Smule  bedre  end  drukken  Pøbel; 
thi  da  de  havde  gjort  det  af  med  alle  Vinhandlerne  og 
deres  Varer,  begyndte  de  at  slaae  løs  paa  alle  Borgere 
uden  Forskjel.  Disse  sendte  nu  en  mørbanket  Deputation 
til  Dronning  Bianca,  som  dengang  førte  Regentskabet  i 
sin  umyndige  Søns,  Ludvig  den  Helliges  Mindreaarighed 
og  beklagede  sig,  medens  de,  som  Datidens  Skribenter 
udtrykke  sig,  i  deres  Bestræbelse  for  at  udmale  Enkelt- 

hederne  « aftørrede  deres  blodige  Næser«.  Forbitret  be- 
falede Dronningen  sin  Garde  at  rykke  ud  til  Kamppladsen 
og  gav  meget  ubetænksomt  Ordre  til,  at  de  skulde  straffe 
Urostifterne,  naar  de  fik  fat  paa  dem.  Disse  tapre  Kri- 
gere marscherede  ogsaa  stolt  ind  mod  Byen,  men  i  Be- 
tragtning af,  at  nogle  tusinde  teileslese  Studenter  vilde 
være  fæle  Modstandere  i  de  snevre  Gader,  skaffede  de  sig 
Underretning  om ,  hvor  Fredsforstyrrerne  vare  at  træffe  og 
gik  saa  den  modsatte  Vei,  som  uheldigvis  forte  ud  til 
en  Mark,  hvor  nogle  fredsommelige  Studenter  roligt  gik 
og  spadserede.  Ved  Synet  af  den  akademiske  Dragt  op- 
flammedes Krigernes  Mod;  de  gjorde  Angreb  og  dræbte 
flere  af  de  forbausede  Studenter,  saarede  en  hel  Del  og 
udplyndrede  Alle,  som  de  kunde  faae  fat  paa,  med  den 
største  Behændighed.  Dette  forandrede  fuldstændigt  Sa- 
gernes Stilling.  At  Borgerne  vare  blevne  krænkede  og 
mishandlede,  havde  nu  ikke  længere  Noget  at  sige ,  og  fra 
nu  af  tænkte  man  kun  paa  de  Lærdes  krænkede  Privile- 
gier og  hørte  kun  høirøstede  Fordringer  om  Retfærdighed. 
Havde  en  hvilkensomhelst  Anden  end  Dronningen  været 
Gjerningsmanden,  vilde  han  sikkert  have  faaet  god  Grund 
til  at  angre  sin  Gjerning,  og  selv  hende  kostede  det  en 
Del  Bekymring  og  megen  Ærgrelse,  og  hun  maatte  yd- 
myge sig  dybt,  før  Universitetet  nedlod  sig  til  at  glemme, 
hvad  der  var  skeet. 

Hvad  den  enkelte  Mand  udsatte  sig  for  ved  at  forsee 
sig  mod  de  Lærdes  Friheder,  saae  man  et  Exempel  paa 
med  Greven  af  Savoisy,  en  af  Karl  den  Sjettes  mægtige 
Yndlinge.  Denne  Mand  havde  understøttet  sine  Vasaller 
i  et  tilfældigt  opstaaet  Haandgemæng  med  nogle  Studenter 
under  en  religiøs  Procession,  og  hans  Tjenere  havde  havt 
den  Dristighed  ikke  alene  at  revse  deres  Modstandere, 
men  endog  at  forfølge  og  banke  dem  inde  i  en  Kirke, 
hvor  de  havde  søgt  Tilflugt.  Dette  var  en  alvorlig  For- 
seelse, og  det  fik  Greven  at  føle;  thi  tiltrods  for  den  kraf- 


86 


Skole-  og  Universitetslivet  i  Middelalderen. 


tige  Indflydelse,  der  anvendtes  til  hans  Gunst,  maatte 
han  betale  svære  Bøder,  see  paa,  at  hans  prægtige  Bolig 
i  Byen  blev  jevnet  noed  Jorden,  og  blev  endelig  tvunget 
til  paa  egen  Haand  og  Bekostning  at  finde  og  arrestere  dem 
af  de  virkelige  Gjerningsmænd,  der  vare  flygtede. 

Det  var  ingen  blid  Behandling,  og  dog  slap  han  for 
meget  bedre  Kjøb  end  de  ulykkelige  Borgmestere,  som  af 
og  til,  naar  der  var  begaaet  en  eller  anden  særlig  afskye- 
lig Udaad,  fandt  sig  befoiede  til  at  behandle  de  studerende 
Røvere  som  andre  Gavtyve.  I  Aaret  1304  blev  saaledes 
en  Student  fængslet,  dømt  og  henrettet  for  Mord,  ret  som 
om  han  havde  været  en  simpel,  ustuderet  Kjæltring.  Men 
vedkommende  øvrighedsperson,  som  ikke  bedre  forstod  at 
gjøre  Forskjel  paa  lærde  Folk  og  Matroser,  blev  snart  paa 
en  følelig  Maade  belært  om  sin  Feiltagelse.  Alt  Studium 
standsedes  øieblikkeligt,  og  hele  Parises  Geistlighed  blev 
under  Straf  af  Banlysning  opfordret  til  at  møde  i  St.  Bar- 
tholomæuskirken.  Alle  mødte  de;  Domprovster,  Præster 
og  Kanniker  fraterniserede  med  Doktorerne  og  Studenterne, 
og  drog  med  utallige  opløftede  Kors  og  Bannere  i  Spid- 
sen i  en  umaadelig  Procession  til  Borgmesterens  Bolig. 
Da  de  havde  omringet  den  paa  alle  Sider,  begyndte  de 
et  enstemmigt  Hyl:  «Opreisning!  Opreisning!  forbandede 
Satan!  Du,  som  vanærer  den  hellige  Moder,  Kirken!  Du, 
som  saarer  dens  Rettigheder!  Opreisning  eller  til  Helvede 
med  Dig!»  Denne  moderate  Fordring  blev  ledsaget  af  en 
Hagel  af  Sten,  som  anrettede  sørgelig  -Ødelæggelse  paa 
Borgmesterens  Døre  og  Vinduer;  og  da  «den  forbandede 
Satan »  ikke  vidste,  hvorledes  han  med  et  Øiebliks  Varsel 
skulde  give  den  forlangte  Opreisning,  blev  han  paa  Stedet 
banlyst  i  den  strengeste  Form.  Hermed  var  dog  ikke 
Alt  forbi;  thi  da  de  Sorte  havde  tabt  Veiret  og  opbrugt 
alle  Brostenene,  gik  de  videre  i  Procession  og  begav  sig 
til  Kongen,  Philip  den  Smukke,  af  hvem  de  i  høie  Toner 
krævede  Retfærdighed.    I  Begyndelsen  vilde  de  ikke  lade 

sig  nøie  med  Mindre  end  at  see  Borgmesteren  ;øieblikkeligt 
hængt  i  den  høieste  af  hans  egne  Galger,  og  det  var  forst 
efter  en  ærbødig  Underhandling  og  ydmyge  Bønner,  at 
Kongen  formaaede  at  redde  sin  tro  Tjeners  Liv;  men  »For- 
bryderen skulde  øieblikkeligt  afskediges  fra  sit  Embede, 
bede  Universitetet  om  Tilgivelse  paa  sine  Knæ,  tage  Stu- 
denten ned  af  Galgen  og  kysse  ham  paa  Munden,  stifte 
to  Kapellanier  til  Frelse  for  den  Hængtes  Sjæl  og  endelig 
gjøre  en  Pilegrimsvandring  til  Avignon  for  at  faae  Abso- 
lution-). Aldeles  den  samme  Skjæbne  ramte  i  1408  hans 
Efterfølger,  da  han  »virkelig  troede,  at  hans  Kjendskab 
til  de  borgerlige  Love  gav  ham  Ret  til  at  tilsidesætte  de 
hellige  Kirkelove«,  saa  at  han  lod  to  Studenter  hænge, 
som  havde  overfaldet,  plyndret  og  myrdet  nogle  reisende 
Kjøbmænd.  Paa  denne  Maade  lærte  Myndighederne  at 
gjøre  Forskjel  paa  Læge  og  Lærde  i  hine  gode,  gamle 
Dage.  _ 

Endnu  1560  skriver  den  Embedsmand,  som  førte  Kaad- 
stueprotokollen  i  Valence,  at  han  ikke  kunde  huske  en  eneste 
Nat  i  de  sidste  otte  Aar,  hvor  der  ikke  var  blevet  be- 
gaaet  en  eller  anden  Udaad  af  de  Studerende.  «Hvem  der 
gik  ud,  efter  at  det  var  blevet  mørkt",  skriver  han,  "kunde 
være  vis  paa  at  blive  plyndret  og  gjennembanket,  om  ikke 
myrdet'),  og  desuden  bleve  Husene  i  Udkanterne  af  Byen 
og  undertiden  midt  i  Byen  om  Natten  brudte  op,  og  en- 
hver Forbrydelse  begaaet  mod  Beboerne.  Paa  samme  Maade 
gik  det  næsten  i  enhver  By,  hvor  der  var  en  lærd  Skole 
eller  et  Universitet,  og  det  var  mere  af  Hensyn  til  Stu- 
denterne end  af  Frygt  for  simple  Tyve  og  Rovere,  at  det 
blev  befalet,  at  Mysterie- Skuespillene  skulde  ophøre  Kl.  4 
om  Vinteren.  For  at  adsprede  sig  øvede  Studenten  for- 
skjellige  plumpe  Løier.  Han  tog  Penneposer,  fyldte  med 
ubehagelige  Insekter,  med  sig  i  Kirken  og  blæste  dem  ud 
paa  Menigheden.  Han  hægtede  de  Andægtige  sammen 
med  Fiskekroge  og  kastede  Burrer  paa  de  Forbigaaende. 

Han  smurte  Fidt  paa  Stenene  foran  Kirkedørene  og  mo- 
rede sig  med  at  binde  Karrikaturer  fast  i  Munkenes  Kut- 
ter. Hans  største  Forneielse  var  dog  at  plage  Vægterne, 
at  udpynte  dem  efter  sit  Lune  og  binde  dem  fast  i  lat- 
terlige Stillinger,  hvis  han  fandt  dem  sovende,  og  at  bringe 
dem  i  ubehagelige  Forlegenheder,  naar  han  traf  dem  vaagne. 
Undertiden  faldt  det  ham  ind  at  hænge  en  Forbryder  fra 
den  nærmeste  Galge  op  som  Skildt  hos  en  forhadt  Borger, 
og  nu  og  da  vovede  han  ogsaa  at  hænge  Borgeren  op  i 
Forbryderens  Sted. 

Han  laa  i  stadig  Feide  med  Læredrenge,  Tjenere  og 
Soldater,  og  der  kunde  ikke  finde  noget  Oplob  Sted  uden 
en  hidsig  Kamp  mellem  disse  haardnakkede  Modstandere. 
Han  gjorde  sig  særligt  bemærket  som  Talsmand  for  den 
offenlige  Mening  og  var  i  denne  Egenskab  meget  frygtet 
af  uheldige  Generaler,  havesyge  Favoriter,  forhadte  øvrig- 
hedspersoner og  Ministre.  Disse  Folk  var  han  altid  rede 
til  at  fremstille  som  Karikaturer  og  brænde  in  effigie^  og 
ligesaa  beredt  var  han  til  at  pibe  og  huje  af  dem  eller  til 
at  stene  dem,  naar  Leilighed  gaves. 

Det,  som  næst  efter  de  overdrevne  Privilegier  og  de 
uendelige  Spektakler  gjorde  Middelalderens  Studenter  mest 
berygtede,  var  deres  Tilbøielighed  til  at  flakke  om  fra 
Sted  til  Sted;  men  nogen  Undskyldning  fandt  de  i  den 
Omstændighed,  at  hvert  Universitet  kun  dyrkede  sin  Viden- 
skab; i  Paris  florerede  Theologien,  i  Montpellier  Medici- 
nen, i  Bologna  Juraen  og  ved  de  spanske  Universiteter 
Naturvidenskaberne.  For  at  fuldende  deres  Opdragelse 
maatte  Studenterne  derfor  drage  fra  Universitet  til  Uni- 
versitet, og  der  er  næsten  ikke  en  Eneste  af  dem,  som  i 
Middelalderen  have  vundet  sig  et  berømt  Navn  i  Litera- 
turen  eller  som  Statsmænd,  der  ikke  kan  spores  fra  den 
ene  Ende  af  Evropa  til  den  anden  under  deres  Søgen  efter 
Kundskaber.  Thomas  a  Becket  studerede  saaledes  i  Ox- 
ford, Paris  og  Bologna,  Dante  i  Padua,  Bologna,  Paris 


Skole-  og  Universitetslivet  i  Middelalderen.  39 


Og  Oxford,  Paverne  Sylvester  II  og  Pius  II  besøgte  et 
endnu  større  Antal  Universiteter,  og  ikke  Faa  begav  sig 
endog  til  Athen  og  Konstantinopel  for  at  lære  Græsk  eller 
banede  sig  gjennem  tusinde  Vanskeligheder  Vei  til  det 
fjerne  østen  for  at  lære  det  i  hine  Tider  saa  meget  yn- 
dede Sprog  Arabisk. 

En  anden  Grund  til  de  Lærdes  Omstreifen  var  ønsket 
om  at  vise  deres  Lærdom.  En  Mand,  der  forstod  mange 
Sprog  eller  var  inde  i  mange  Videnskaber,  var  næsten 
lige  saa  begjærlig  efter  at  stille  sine  Fuldkommenheder  til 
Skue  som  den  mest  forfængelige  Skjønhed,  og  det  blev 
da  Mode,  at  vellærde  Folk  reiste  omkring  fra  et  berømt 
Universitet  til  et  andet  for  at  fremsætte  sindrige  Spids- 
findigheder, mærkelige  Paradoxer  og  besynderlige  Indfald, 
og  udfordre  deres  Kolleger  til  at  disputere  med  dem  derom. 
Blandt  denne  glimrende  Klasse  af  Skolastikere  opnaaede 
Ferdinand  af  Cordova  den  høieste  Berømmelse.  I  sit  nit- 
tende Aar  optraadte  han  1445  i  Paris  som  et  Mønster 
paa  mandig  Skjønhed  og  et  Vidunder  i  Lærdom.  Han 
talte  alle  bekjendte  Sprog,  var  en  fuldendt  Jurist,  en  dyb- 
sindig Theolog  og  en  dygtig  Læge  og  var  fuldstændig 
hjemme  i  Mathematik  og  Astronomi.  Med  Galens,  Avi- 
cennas*),  Hippocrates's  og  Aristoteles's  Værker  var  han 
lige  saa  fortrolig  som  med  Datidens  mest  berømte  Lære- 
res Skrifter.  Al  denne  Lærdom  magtede  han  med  uover- 
truffen Dygtighed,  og  han  var  en  ikke  mindre  frygtelig 
Modstander  i  Hjelm  og  Plade  end  i  Doktorkaaben,  thi 
han  var  en  fuldendt  Fægtemester  og  red  som  en  Centaur. 
Ligesaa  uovertræffelig  var  han  i  de  mere  forfinede  Talen- 
ter og  sang,  dandsede,  malede,  komponerede  og  spillede 
alle  Slags  musikalske  Instrumenter  til  stor  Fuldkommen- 


*)  Galenus,  berømt  romersk  Læge,  f  200;  Avicenua,  berømt  ara- 
bisk Læge,  t  1037.  Begges  Skrifter  dannede  Grundlaget  for 
det  medicinske  Studium  i  Middelalderen. 

hed.  Hans  Bedrifter  vare  da  ogsaa  saare  mærkelige;  han 
gjendrev  Alle,  som  disputerede  med  ham,  kastede  Enhver 
af  Hesten,  som  tournerede  med  ham,  og  vandt  alle  de 
Skjønnes  Hjerter.  Han  fordunklede  i  den  Grad  Alle,  at 
hans  Samtidige  erklærede  ham  for  at  være  den  skinbar- 
lige Satan,  og  denne  Tro  bestyrkedes  derved,  at  han  plud- 
seligt forsvandt,  netop  som  hans  Talent  glimrede  stærkest, 
uden  at  Nogen  kunde  sige  hvor  eller  hvorledes. 

De  Sætninger,  som  disse  omvandrende  Disputanter 
fandt  Fornøielse  i  at  opstille,  vare  ofte  meget  latterlige, 
men  bragte  dog  jevnligt  Datidens  kamplystne  Lærde  i  Haa- 
rene  paa  hinanden.  Mere^^end  een  Gang  have  de  Lærde 
over  hele  Evropa  taget  Parti  for  eller  imod  en  eller  anden 
taabelig  Spidsfindighed  og  udfægtet  Striden  i  Læresalene 
med  Støvlehæle  og  knyttede  Næver  ligesaavel  som  med 
Munden.  Det  svageste  Parti  blev  fordrevet  fra  Læresalene 
og  ofte  endnu  længere;  thi  ved  saadanne  Leiligheder  var 
det  Skik  at  udstøde  Professorer  i  Dusinvis  og  Studenter  i 
Tusindvis.  I  Begyndelsen  af  det  16de  Aarhundrede  var 
Pariser-Universitetet  optaget  af  det  Spørgsmaal,  om  «ego 
amat»  ikke  var  en  lige  saa  god  Sætning  som  «ego  amo», 
og  bestræbte  sig  for  «med  Lovens  stærke  Arm»  at  fast- 
slaae  den  rette  Udtale  af  Bogstavet  «Q».  Dog  vare  disse 
Disputationsemner  helt  fornuftige  i  Sammenligning  med 
mange  andre.  De  irske  Studenter  vare  især  berømte  for 
deres  udholdende  Opfindsomhed  i  at  lave  Sofismer  og 
deres  skadefroe  Bestræbelser  for  at  fange  Folk  i  dem.  I 
det  8de  Aarhundrede  plagede  de  hele  Kristenheden  med 
følgende  smukke^Logik:  «Du  maa  enten  bekræfte  eller  be- 
negte,  at  de  tre  Personer  i  Treenigheden  ere  tre  Væsener. 
Bekræfter  Du  det,  er  Du  utvivlsomt  en  Tritheist  og  dyr- 
ker tre  Guder,  og  benegter  Du  det,  indeholder  denne  Be- 
negtelse,  at  der  ikke  er  tre  adskilte  Personer,  og  Du  er 
altsaa  en  Sabellianer.  Og  saaledes,  kjære  Ven,  hvad  Du 
saa  end  vælger,  er  Du  en  Kjætter  og  vis  paa  din  Straf". 

Denne  Sofisme  gav  Datidens  theologiske  Autoriteter  nok 
at  bestille,  og  neppe  var  den  glemt,  før  andre  subtile  Ir- 
lændere kom  frem  med  nye,  ligesaa  fortvivlede  Spidsfin- 
digheder, indtil  «den  grønne  -Øes"  Stolthed  i  hine  Tider, 
Erigena  (833 — 879),  hvis  Skrifter  blevc  ^  forkjætrede  paa 
Synoden  i  Paris  1209,  fremsatte  sine  pantheistiske  Sæt- 
ninger, der  voldte  Datidens  Lærde  store  Bryderier.  De 
Danske,  som  i  Middelalderen  søgte  større  Lærdom  ved 
Udlandets  Universiteter,  fulgte  naturligvis  den  Gang,  Stu- 
dierne der  tog,  og  lagde  sig  med  Iver  efter  den  skolasti- 
ske Filosofies  spidsfindige  og  urimelige  Spørgsmaal.  Ad- 
skillige af  dem  erhvervede  sig  stor  Berømmelse  for  saa- 
dan  Lærdom ,  deriblandt  Magister  Morten  Mogensen ,  der 
var  Erik  Menveds  Kantsier  og  Sendebud  til  Rom  i  Anled- 
ning af  Striden  med  Johan  Grand;  han  skrev  en  Haand- 
bog  i  Dialektiken,  der  kom  i  almindelig  Brug. 

De  Besværligheder,  der  vare  forbundne  med  et  saa- 
dant  Reiseliv,  faldt  naturligvis  forholdsvis  let  for  de  Vel- 
havende; men  ogsaa  de  havde  deres  Gjenvordigheder.  Hvis 
de  tog  fat  paa  Studierne  for  ramme  Alvor,  hændtes  det 
f.  Ex.  ofte,  at  de  netop  helligede  sig  til  det  Studium,  som 
var  deres  Slægtninge  mest  anstødeligt,  og  syslede  med 
Literaturen  istedetfor  med  Jurisprudensen  eller  fordybede 
sig  i  Theologien  istedetfor  at  hengive  sig  til  Studiet  af 
Avicenna  og  Galenus.  Saaledes  gik  det  blandt  Andre  Pe- 
trarca;  hans  Fader  brændte  hans  poetiske  Manuskripter  og 
lod  ham  flytte  fra  et  Universitet  til  et  andet  i  det  Haab, 
at  han  skulde  forandre  sin  Tilbøielighed,  og  den  lydige 
Søn  gjorde  Alt  for  at  betvinge  sine  Tilbøieligheder  og 
lærte  bogstaveligt  hele  Civilretten  paa  Ramse  i  Haab  om 
at  komme  tilbunds  i  dens  Dybder;  men  det  var  Alt  for- 
gjæves,  han  var  og  blev  Digter.  Lignende  Gjenvordigheder 
havde  Boccaccio,  hvis  Fader  først  søgte  at  uddanne  ham 
til  Kjøbmand  og  dernæst  til  Jurist,  men  med  samme  ringe 
Held.   Endnu  mere  led  den  bekjendte  Skolastiker  Thomas 

Aquinas  paa  Grund  af  sin  ubetvingelige  Forkj ærlighed  for 
den  tørre  Logik  og  Theologien.  Da  hans  adelige  Familie, 
som  ærgrede  sig  over  denne  Tilbmelighed  hos  ham,  fandt, 
at  milde  Forholdsregler  ikke  hjalp,  indespærrede  den  ham 
i  to  Aar  og  anvendte  afvexlende  Bebreidelser,  Piskeslag 
og  Vand  og  Brød  for  at  omstemme  ham;  tilsidst  bragte 
de  ham  sammen  med  en  smuk,  ung  Pige  for  at  hun 
skulde  vække  hans  Kjærlighed;  men  han  modstod  dette 
snedige  Paafund  lige  saa  fast,  som  han  havde  modstaaet 
Forfølgelsen.  Nu  opgav  endelig  hans  Moder  Haabet  om 
at  omvende  ham  og  gav  ham  Leilighed  til  at  flygte  for 
at  følge  sin  Tilbøielighed.  Fornemme  Ynglinge  havde  des- 
uden andre  og  mere  alvorlige  Besværligheder  at  frygte, 
naar  de  hengav  sig  til  Studierne.  Krig  spærrede  hyppigst 
Veiene,  og  Køverbander  gjorde  dem  altid  usikre,  saa  at 
den  ulykkelige  Student,  som  havde  Noget  at  miste,  ofte 
blev  plyndret  og  bundet  til  et  Træ,  saaledes  som  den  be- 
rømte Anselmus  af  Canterbury,  der  blev  overfaldet  i  Nær- 
heden af  sit  eget  Kloster,  Beo,  i  Normandiet;  men  ikke 
Alle  havde  det  samme  Held  som  denne  hellige  Mand,  saa 
at  de  slap  løs,  førend  Ulvene  eller  Kulde  og  Sult  gjorde 
Ende  paa  deres  Omflakken. 

Den  største  Del  af  disse  omvankende  Videnskabsmænd 
vare  dog  Folkets  Børn ,  som  tiggede  sig  frem  i  deres  Skole- 
tid for  senere  ofte  at  naae  de  høieste  Værdigheder  og 
blive  berømte  som  Jurister,  dygtige  Diplomater,  Ministre, 
ja  de  endte  endog  undertiden  som  Paver.  Deres  Læretid  var 
imidlertid  en  Kække  af  Savn  og  Besværligheder  af  den 
Slags,  som  Cervantes,  der  synes  at  tale  af  egen  Erfaring, 
lader  Don  Quixote  opregne :  « Blandt  de  Studerendes  Trængs- 
ler kunne  vi  først  og  fremmest  nævne  Fattigdom.  De  ud- 
holde Elendigheden  i  alle  Skikkelser,  Kulde,  Sult  og  Nø- 
genhed. Dog  Noget  faae  de  at  spise,  enten  den  rige 
Mands  Levninger  eller  de  Brødstumper,  et  Kloster  byder 
dem  —  en  fattig  Students  sidste,  usle  Tilflugt  —  og  et 

medlidende  Menneske  tillader  dem  i  Reglen  at  varme  sig 
lidt  ved  hans  Arne  eller  giver  dem  Tag  over  Hovedet  for 
Natten.  Jeg  skal  ikke  udbrede  mig  over  de  andre  Ube- 
hageligheder, de  ere  udsatte  for,  saasom  Trang  til  Linned, 
Mangel  paa  Sko ,  luvslidte  Klæder,  eller  at  de  ere  tilbøie- 
lige  til  at  forsluge  sig,  naar  Lykken  stiller  et  rigt  Maal- 
tid  for  dem".  At  Cervantes  ikke  overdriver,  kan  følgende 
Exempel  paa  en  fattig  Skoledrengs  Liv,  saaledes  som  det 
var  mod  Slutningen  af  Middelalderen,  tilstrækkeligt  be- 
vidne. 

Thomas  Platter,  en  Samtidig  af  Luther  og  Zwingli, 
var  født  i  St.  Gallen  og  gjorde  indtil  sit  niende  Aar  Tje- 
neste som  Gedehyrde  mellem  sin  Hjemstavns  Bjerge;  men 
hans  Moder,  som  var  en  fattig,  stræbsom  Enke,  havde 
ligesom  saa  mange  andre  Mødre  paa  den  Tid,  et  bræn- 
dende ønske  om,  at  een  af  hendes  Sønner  skulde  blive 
Præst;  thi  i  de  Dage  antog  man  i  Almindelighed,  at  Eng- 
lens Hilsjan  til  Maria:  "Velsignet  være  Du  blandt  Kvin- 
der«, omfattede  enhver  Kvinde,  som  havde  en  Søn,  der 
var  Præst.  Da  Mo'er  Platter  nu  fandt,  at  Thomas  var 
den  af  hendes  Sønner,  som  snarest  kunde  bringe  hende 
denne  Velsignelse,  sendte  hun  ham  i  Skole  hos  en  Præst 
i  Nærheden.  Her  lærte  Drengen  kun  lidt  Musik,  og  hoved- 
sageligt lærte  Præsten  ham  det  kun  for  sin  egen  Fordels 
Skyld;  thi  saasnart  den  lille  Platter  kunde  synge  en  Kor- 
sang korrekt,  sendte  hans  Lærer  ham  ud  for  at  synge 
for  sig  ved  Godtfolks  Døre.  løvrigt  tog  han  sig  ikke  vi- 
dere af  sin  Discipel,  men  nøledes  med  at  trække  ham  i 
Haaret  eller  i  ørene,  hvad  der  nu  faldt  først  for,  naar 
han  var  i  daarligt  Humør.  Da  hans  Moder  med  Rette 
mente,  at  denne  Undervisningsmethode  kun  var  daarligt 
skikket  til  at  bringe  hendes  Søn  frem  i  Præstestanden, 
besluttede  hun,  at  han  skulde  søge  Undervisning  i  de 
Skoler,  der  vare  oprettede  for  fattige  Børn,  og  en  Fætter 
til  ham,  Poul  Suumermatter,  en  stærk  Knegt  paa  nitten 

eller  tyve  Aar,  som  havde  studeret  i  nogle  Aar,  og  som 
netop  den  Gang  var  paa  et  Besøg  i  Hjemmet,  lod  sig  let 
bevæge  til  at  tage  sig  af  den  lille  Thomas  og  indvie  ham 
i  alle  Broderskabets  Hemmeligheder,  da  han  fik  en  Gyl- 
den i  Belønning. 

I  hine  Dage,  siger  Platter,  var  det  sædvanligt,  at  de 
unge  Mennesker,  som  ønskede  Undervisning,  og  da  især 
de,  som  forberedte  sig  til  at  træde  ind  i  Præstestanden, 
reiste  omkring,  undertiden  alene,  men  hyppigt  Flere  sam- 
men. Da  de  som  oftest  vare  meget  fattige,  søgte  de  at 
komme  ud  af  det  paa  Reisen  og  ved  Skolen  ved  at  tigge. 
De  Større  af  dem  kaldtes  Bakkanter,  og  de  Yngre  Tirail- 
leurer.  Det  var  Bakkanternes  Pligt  at  lære  de  Yngre 
Begyndelsesgrundene,  og  disse  skulde  til  Gjengjæld  op- 
varte deres  Senior,  følge  ham  paa  hans  Vandringer,  tigge 
for  ham  og,  naar  Tiggeriet  slog  feil,  tiraillere,  d.  e.  stjæle 
uden  Betænkehghed.  Bakkantens  Del  af  Kontrakten  blev 
kun  altfor  ofte  forsømt,  men  ve  den  Tirailleur,  som  for- 
sømte sin!  Medens  derfor  de  Yngre  (Sinkerne)  sled  sig 
frem  som  rene  Trældyr,  tiggede  og  stjal  og  lidt  efter 
lidt  gjorde  Bekjendtskab  med  alle  Laster,  førte  Bakkan- 
terne et  muntert  Liv,  svirede,  drak  og  spillede,  og  vare 
ofte  en  sand  Plage  for  de  Egne,  de  drog  igjennem. 

Platter  og  hans  Fætter  sluttede  sig  til  et  Selskab  fat- 
tige Skoledrenge  i  Konstanz  og  begav  sig  afsted  til  Bres- 
lau.  De  vare  ni  i  Tallet,  sex  Bakkanter  og  tre  Tirail- 
leurer.  Deres  Vei  gik  igjennem  Augsburg,  Regensburg  og 
Prag.  De  Smaa  tiggede  i  Byerne  og  Landsbyerne,  de 
kom  igjennem,  og  de  Store  gjorde  sig  til  Gode  i  Kroerne 
for  det  Indkomne.  Da  Platter  var  lille,  naiv  og  en  ægte 
Schweizer  —  en  Sjeldenhed  i  det  østlige  Tydskland  og  den- 
gang tillige  en  Gjenstand  for  nysgjerrig  Beundring  pau 
Grund  af  Schweizernes  nyligt  vundne  krigerske  Berøm- 
melse —  var  han  en  ualmindelig  heldig  Tigger  og  fik 
rigeligt,  hvor  Andre  gik  tomhændede  bort.  Dette  nyttede 

ham  dog  ikke  meget,  for  hans  Fætter  tog  Alt,  hvad  han 
fik,  bankede  ham  dygtigt,  naar  han  vovede  at  tage  Noget 
selv  og  holdt  ham  bestandigt  i  Arbeide.  Desuden  pleiede 
Poul,  naar  Thomas  blev  altfor  træt  under  Marschen,  at 
gaae  bag  efter  ham  og  faaé  ham  til  at  tage  lange  Skridt 
ved  at  slaae  ham  over  de  nøgne  Ben  med  en  tynd  Kjæp. 

Da  de  nærmede  sig  Schlesien,  lode  Bakkanterne  deres 
tjenende  Aander  vide,  at  fattige  Studenter  havde  Tilla- 
delse til  at  stjæle  Gjæs,  Ænder  og  alle  Slags  Fødemidler 
i  dette  Land,  og  Platter  idetmindste  troede  det  fuldt 
og  fast,  glædede  sig  derover  og  længtes  efter  den  Time, 
da  han  skulde  betræde  dette  Land  og  udove  alle  de  Ket- 
tigheder  og  Privilegier  med  Hensyn  til  Tyveri,  som  hans 
Stand  der  havde.  Da  han  derfor  saae  en  fed  Gaas  gaae 
over  Veien  ved  den  første  Landsby,  de  kom  til,  slog  han 
den  ihjel  med  en  Sten  og  skjulte  den  under  sin  Kappe 
uden  at  bryde  sig  det  Mindste  om ,  at  Eieren  stod  og  saae 
paa  det.  ^Han  blev  derfor  høiligt  forbauset,  da  hans  Be- 
drift fremkaldte  en  Uveirsstorm ,  og  en  Skare  Bønder, 
bevæbnede  med  Spyd,  kom  løbende  for  at  kræve  Byt- 
tet tilbage  og  straffe  Gjerningsmændene.  Drengene  lod 
Gaasen  falde,  og  det  lykkedes  dem  at  redde  sig  ved  Flug- 
ten. Da  de  senere  kom  til  at  drøfte  Sagen  indbyrdes, 
paastod  de  enstemmigt,  at  Grunden  til  det  slette  Udfald 
var,  at  Thomas  havde  forsømt  at  bede  sine  Bonner,  førend 
de  begav  sig  paa  Vandring  den  Morgen;  alligevel  gjorde 
de  dog  ikke  flere  Forsøg  paa  at  hævde  deres  eiendomme- 
lige  Forrettigheder,  idetmindste  ikke  saa  aabenbart. 

Nogle  Dagsreiser  fra  Breslau  ble  ve  Bakkanterne  ue- 
nige og  skiltes  ad,  sandsynligvis  paa  Grund  af  Sinkernes 
ringe  Erhverv,  der,  som  Platter  siger,  formindskedes  i  den 
Grad,  at  de  vare  nærved  at  dee  af  Hunger,  og  Befolk- 
ningen var  saa  tvær,  at  de  som  oftest  maatte  ligge  under 
aaben  Himmel  om  Natten,  og  saa  paapassende,  at  selv 
den  Flinkeste  kun  kunde  skaffe  Lidet  eller  Intet  ad  de  sæd- 


96 


Skole-  og  TJniversitetslivet  i  Middelalderen. 


vanlige  Veie.  I  Breslau  forbedrede  Forholdene  sig,  og 
Resultatet  var,  at  Drengene  og  især  Thomas  næsten  for- 
spiste sig. 

De  fandt  flere  tusinde  fattige  Skoledrenge  i  Breslau, 
og  blandt  dem  havde  der  i  Tidens  Løb  udviklet  sig  en 
karakteristisk  Organisation.  Byen  var  delt  i  syv  Sogne 
eller  Kvarterer,  og  hvert  af  dem  havde  sin  Skole.  Det 
var  en  Regel,  at  Dtengene  fra  et  Sogn  aldrig  maatte  tigge 
i  noget  andet,  og  den,  som  forsøgte  det,  kunde  være  vis 
paa  at  blive  kjendt  som  en  Uberettiget.  Raabene:  <'Paa 
ham,  Drenge!  paa  ham!«)  (Ad  idem!  ad  idem!)  sammen- 
kaldte i  et  øieblik  alle  Sinkerne  i  Kvarteret,  og  hvis  For- 
bryderen ikke  var  særdeles  rapfodet,  blev  han  sparket  og 
slaaet  af  Hjertens  Lyst,  inden  det  lykkedes  ham  at  slippe 
bort.  Undertiden  kom  hans  Kammerater  ham  til  Hjælp, 
og  hvis  Bakkanterne,  hvad  ikke  saa  sjeldent  hændtes,  tog 
Del  i  Kampen,  fik  den  ofte  en  betydelig  Udstrækning. 
Mange  Bakkanter,  siger  Platter,  vare  blevne  graahaarede 
i  Breslau  og  vare  blevne  underholdte  af  Sinker  i  20,  30 
ja  indtil  40  Aar!  Som  sædvanligt  var  Platter  meget  hel- 
dig i  Tiggeriet;  bøielig  og  elskværdig  indyndede  han  sig 
hos  alle  Husmødre  og  bragte  ofte  saa  Meget  hjem  med 
sig  om  Aftenen,  som  han  kunde  bære.  Ved  een  Leilig- 
hed  tilbød  en  Herre  at  adoptere  Platter,  men  dette  vilde 
hans  Fætter  ikke  høre  tale  om,  og  den  lille  Thomas  var 
bleven  saa  vant  til  at  lade  sig  beherske  af  denne  Vaga- 
bond, at  han  ikke  turde  modtage  Tilbudet  paa  egen  Haand. 
Imidlertid  forlod  han  aldrig,  som  han  siger,  det  Hus  tom- 
hændet. 

Om  Vinteren  laae  Sinkerne  paa  Gulvet  i  Skolestuen 
og  Bakkanterne  i  smaa  Kamre,  hvoraf  der  var  flere  hun- 
drede, som  hørte  til  Skolen,  men  om  Sommeren  samlede 
Smaadrengene  sig  derimod  noget  Græs  og  lavede  sig  et 
Natteleie  paa  den  nærligende  Kirkegaard.  Naar  det  saa 
regnede,  løb  de  ind  i  Skolen,  og  naar  det  tordnede,  sang 

de  Psalmer  bele  Natten  igjennem,  hvad  de  i  Reglen  bleve 
belønnede  for  ved  extra  Almisser  af  Borgerne.  Hvad  Stu- 
dierne angik,  udrettede  Pogene  i  Reglen  kun  Lidt, 
Thomas  slet  Intet,  og  Ingen  tog  sig  i  fjerneste  Maade  af 
deres  Moralitet.  De  ældre  Elever  bleve  ikke  saa  fuldstæn- 
digt forsømte,  men  bleve  underviste  af  ni  Lærere,  som  alle 
læste  paa  samme  Tid  og  i  samme  Værelse,  omtrent  paa 
følgende  Maade:  Læreren  læste  forst  Lektien  for  —  et 
Sted  af  en  eller  anden  latinsk  Forfatter  —  og  Eleverne 
nedskrev,  oversatte  og  forklarede  det,  saa  at  hver  af  dem 
havde  flere  store  Bøger  med  Optegnelser  at  tage  hjem 
med  ved  Skoleaarets  Slutning.  Nogle  fromme  Folk  havde 
oprettet  et  Herberge  udelukkende  for  fattige  Skolebørn, 
og  den  lille  Platter  havde  flere  Gange  Ophold  i  det  i  den 
korte  Tid,  han  tilbragte  i  Breslau:  men  saa  længe  han  op- 
holdt sig  der,  foretrak  han.  at  være  paa  Gulvet  for  at  være 
i  Sengen?. 

Inden  mange  Maaneder  kom  der  saa  mange  fattige 
Disciple  til  Byen,  at  selv  Platter  fandt  det  vanskeligt  at 
tigge  Føden;  han  og  hans  Bakkant  begav  sig  derfor 
i  Følge  med  sex  Andre  til  Dresden,  men  led  meget  af 
Sult  paa  Veien.  I  Nærheden  af  Neumark  leirede  de  sig 
ved  en  Brønd  lidt  udenfor  Voldene,  og  da  deres  Baal  til- 
trak sig  Vagtens  Opmærksomhed,  blev  der  aff'yret  en  Vold- 
bøsse efter  dem,  dog  heldigvis  uden  at  træffe.  Dette  øde- 
lagde dog  ikke  deres  Appetit;  de  havde  stjaalet  to  Gjæs 
og  en  hel  Mængde  Roer,  tiltigget  sig  noget  Salt  og  et  Par 
andre  Ting  og  paa  en  eller  anden  Maade  faaet  fat  paa 
en  Gryde.  De  flyttede  sig  hen  bag  noget  Krat,  tilbe- 
redte der  deres  Mad  og  holdt  en  glimrende  Fest.  De  sov 
trygt  under  Træerne,  indtil  de  henad  Morgenen  vækkedes 
af  en  besynderhg  Støi,  og  da  de  gik  hen  for  at  undersøge 
Grunden,  fandt  de  en  Strøm,  over  hvilken  der  var  spændt 
Garn,  og  som  var  saa  fuld  af  Fisk,  at  de  inden  mange 
Minuter  fik  en  hel  Skjorte  fuld  og  glade  fortsatte  deres 

Fra  alle  Lande.    1872.    XVI.  7 

Vandring.  Dagen  endte  endnu  bedre  for  dem,  end  den  var 
begyndt;  thi  en  Bonde,  hvis  Moder  havde  stor  Lyst  til 
at  see  en  Schweizer,  fer  hun  d£>de ,  og  som  derfor  følte  sig 
særdeles  henrykt  over  at  træffe  Platter,  trakterede  dem 
med  0\  og  Mad  uden  Betaling.  I  Miinchen,  som  var 
deres  næste  Maal,  gjorde  Platter  Bekjendtskab  med  en 
Sæbesyder,  Hans  Schrall,  som  engang  havde  været  Stu- 
dent i  Wien,  men  havde  opgivet  Studierne  af  ren  Væm- 
melse over  Præsteskabets  Adfærd.  I  hans  Selskab  tilbragte 
Platter  sin  meste  Tid  her,  kjerte  omkring  med  ham  for 
at  kjøbe  Aske  og  gav  sig  langt  mere  af  med  Sæbe  end 
med  Latin. 

Efter  fem  Aars  Omflakken  vendte  Poul  og  Thomas 
tilbage  til  St.  Gallen.  Paa  Grund  af  sin  Ungdom  havde 
Platter  lært  Lidt  af  alle  de  Dialekter,  som  dengang  vare 
gængse  i  Tydskland,  og  han  gjorde  sig  nu  al  skyldig 
Umage  for  at  stille  sin  Dygtighed  til  Skue.  «Gud  beva- 
res, sagde  hans  Slægtninge,  <<vor  Thomas  taler  saa  lærd, 
at  vi  ikke  kunne  forstaae  det  Halve  af,  hvad  han  siger«. 
"Og  dogs  tilfmer  han,  « kunde  jeg  endnu  ikke  læse». 

Efter  faa  Dages  Forlab  begav  Parret  sig  afsted  igjen, 
denne  Gang  til  Ulm ,  og  tog  en  meget  lille  Dreng,  Hilde- 
brand Klabbermather,  med  sig.  Denne  Dreng  fik  ved  Af- 
skeden et  Stykke  Tøi  til  en  Kappe  af  sine  Slægtninge, 
som  mente,  at  Drengene  snart  kunde  faae  tigget  saa  mange 
Penge  sammen,  at  de  kunde  faae  den  syet.  «Det  gjorde 
vi  ogsaa»,  siger  Platter;  «thi  ved  øvelsen  havde  jeg  lært 
hele  Tiggerkunsten  til  stor  Fuldkommenhed.  Jeg  kunde 
med  et  Blik  opdage  Mandens  eller  Konens  Karakter;  jeg 
vidste,  naar  jeg  skulde  græde,  og  naar  jeg  skulde  lee,  hvor 
jeg  skulde  synge,  og  hvor  jeg  skulde  være  næsvis,  og  jeg 
kunde  strax  opdage  af  den  Maade,  hvorpaa  de  aabnede 
Munden,  hvad  jeg  vilde  faae  —  Bank,  Penge  eller  en 
Skaal  Levninger«).  Kappen  blev  dog  ikke  syet  saa  meget 
hurtigt,  for  det  vilde  have  været  det  Samme  som  at  slagte 

en  Høne,  der  lagde  dem  en  god  Del  Æg,  og  de  fattige 
Disciple  vare  ikke  saa  dumme. 

Som  sædvanligt  maatte  Platter  give  Poul  Alt,  hvad 
han  fik,  og  vovede  ikke  at  røre  en  Bid  uden  Tilladelse; 
men  den  lille  Hildebrand ,  som  var  en  lille  Slughals,  spiste 
næsten  Alt  lige  saa  hurtigt,  som  han  fik  det.  Den  Smule, 
han  bragte  hjem,  vakte  Bakkanternes  Mistanke;  de  pas- 
sede paa  ham  og  greb  ham  paa  fersk  Gjerning.  Den  Af- 
ten var  der  en  Forsamling  af  Bakkanterne  og  Tirailleu- 
rerne;  Hildebrands  Brøde  blev  drøftet  med  passende  Vær- 
dighed og  Dommen  strax  exekveret.  Bakkanterne  lagde 
ham  paa  en  Seng,  stoppede  ham  et  Klæde  i  Munden 
for  at  dæmpe  hans  Skrig  og  pryglede  ham  ubarmhjertigt. 
Fra  den  Tid  vovede  de' Yngre  ikke  længere  at  spise  Noget 
i  Smug;  de  foretrak,  som  Platter  siger,  « at  jage  Hundene 
paa  Gaden  bort  fra  deres  Kjødben«.  Han  giver  os  et  rø- 
rende Billede  af  de  Gjenvardigheder,  han  udstod  i  Ulm: 
sulten,  ptaget  af  Frost  og  fuld  af  Sorg  maatte  han  synge 
for  Folks  Vinduer  til  langt  ud  paa  Natten,  da  han  var 
bange  for  at  vende  tomhændet  hjem  og  ikke  var  sik- 
ker paa  at  slippe  for  Prygl,  hvor  heldig  han  end  var. 
Han  omtaler  med  Taknemlighed  de  Kjærlighedshandlinger, 
der  vistes  ham,  især  af  en  gammel,  from  Kone,  som 
pleiede  at  gnide  hans  Hænder  varme,  indhylle  hans  for- 
frosne Fødder  i  Skind  og  paa  anden  Maade  sørge  for  hans 
allernødtørftigste  Fornødenheder. 

Fra  Ulm  drog  de  til  Miinchen,  hvor  det  omtalte 
Stykke  Tøi  igjen  indbragte*  dem  en  rig  Høst;  men  da  de 
igjen  vendte  tilbage  til  Ulm  et  Aar  senere  og  igjen  viste 
Tøiet  frem  med  den  sædvanlige  Fortælling,  begyndte  Folk 
at  ane  Uraad:  "Hvad,  er  den  Kappe  ikke  bleven  syet 
endnu ?»  sagde  En.  « Pak  Jer!  I  narre  os»,  sagde  en  An- 
den. «Jeg  troer,  den  Kappe  bliver  slidt  op,  før  der  bliver 
syet  et  Sting  paa  den«,  sagde  en  Tredie,  og  han  tog  ikke 
feiJ;  thi  ved  at  slæbe  Tøiet  om  i  al  Slags  Veir  og  under 

Slagsmaal  med  rivaliserende  Tiggerbander  havde  det  mistet 
al  Luv  og  faaet  adskillige  Rifter.  oHvad  der  tilsidst  blev 
af  det,  veed  jeg  ikke..,  siger  Platter,  <.men  det  veed  jeg, 
at  der  aldrig  blev  nogen  Kappe  af  det... 

De  gjorde  igjen  et  kort  Besøg  i  St.  Gallen  og  be- 
gav sig  saa  paany  til  Miinchen.  Ved  deres  Ankomst  her- 
til begav  Bakkanterne  sig  som  sædvanligt  til  et  Værts- 
hus og  lod  Sinkerne  sørge  for  sig  selv.  Disse  besluttede, 
da  Ingen  vilde  give  dem  Husly,  at  tilbringe  Natten  paa 
nogle  Kornsække,  de  havde  seet  ligge  paa  Torvet;  men 
ved  denne  Leilighed  fandt  de  bedre  Natteleie,  end  de  havde 
ventet,  thi  nogle  forbigaaende  Koner  følte  Medlidenhed 
med  dem,  gav  dem  Aftensmad  og  lod  dem  tilbringe 
Natten  hos  sig.  En  af  dem ,  en  Enke,  mskeåe  at  beholde 
Platter  hos  sig,  og  han  blev  boende  hos  hende  i  flere 
Uger;  men  da  hans  Bakkant  ikke  kunde  udholde  dette, 
søgte  han  i  stor  Vrede  efter  ham,  til  han  fandt  ham! 
Platter  blev  frygtelig  bange,  men  efter  Enkens  Raad  fore- 
gav han,  at  han  var  syg,  og  slap  saa  med  Skrækken  for 
den  Gang;  men  da  han  vendte  tilbage  til  Skolen,  gav  Poul 
ham  temmelig  utvetydigt  at  forstaae,  at  han  vilde  banke  og 
trampe  ham  under  Fødder,  hvis  han  en  anden  Gang  tog 
sig  saadanne  Friheder.  Thomas  vidste  kun  altfor  godt,  at 
Bakkanterne  pleiede  at  holde  den  Slags  Løfter,  og  han 
fik  da  det  Indfald  at  labe  sin  Vei.  Han  gik  tilbage  til 
Enken  og  blev  der  et  Par  Dage  til,  men  næste  Søndag 
stod  han  tidligt  op  og  sagde,  at  han  vilde  gaae  hen  i  Sko- 
len for  at  vadske  sin  Skjorte,  men  skyndte  sig  istedetfor 
ud  af  Byen.  Da  han  var  bange  for  at  vende  tilbage  til 
Schweiz,  fordi  han  kunde  være  vis  paa,  at  Poul  vilde  for- 
følge ham  i  den  Retning,  løb  han  til  den  modsatte  Side 
over  Isarfloden ,  og  da  han  havde  tilbagelagt  et  godt  Stykke 
Vei,  satte  han  sig  ned  og  græd  bitterligt. 

Medens  han  endnu  sad  og  græd,  og  førend  han  endnu 
havde  bestemt,  hvad  han  skulde  gjøre,  kom  der  en  Bonde 

kjørende  forbi,  og  med  ham  fik  han  Lov  til  at  kjøre  et 
godt  Stykke  og  gik  saa  Resten  af  Veien  til  Salzburg. 
Veiene  vare  bedækkede  med  Rimfrost,  og  Desertøren  havde 
hverken  Kaskjet  eller  Sko;  hans  Trøie  var  næsten  opslidt 
og  meget  for  kort,  saa  at  den  kun  beskyttede  ham  tarve- 
ligt mod  Blæsten.  Den  Slags  Gjenvordigheder  var  han  dog 
vant  til  og  travede  modigt  afsted.  Da  det  ikke  lykkedes 
ham  at  tigge  sig  fri  Reise  fra  Salzburg  ned  ad  Floden  til 
Wien,  tænkte  han  igjen  paa  at  vende  hjem  til  Schweiz, 
men  han  turde  ikke  gaae  den  lige  Vei  igjennem  Miinchen 
og  vendte  sig  til  Freissing,  hvor  der  var  en  Skole.  Efterat 
han  havde  tilbragt  nogen  Tid  her,  blev  han  advaret  af 
nogle  af  Sinkerne  der  om,  at  «den  store  Bakkant  fra 
Miinchen  søgte  efter  ham,  bevæbnet  med  en  Hellebard". 
I  sin  Skræk  ilede  han  strax  afsted  til  Ulm,  hvor  han  i  et 
helt  Skoleaar  fandt  Ly  hos  sin  fromme  Enke,  der  med 
Glæde  modtog  ham;  men  efter.de  otte  Maaneders  Forløb 
havde  hans^Fætter  igjen  fundet  hans  Spor  og  forfulgte 
ham.  Det  var  ved  Aftentid,  at  Platter  hørte,  at  hans 
Fætter  var  kommen,  men  han  begav  sig  strax  paa  Vei  og 
skyndte  sig  saa  stærkt,  han  kunde,  tilKonstanz.  »Han  mi- 
stede en  god  Indtægt  i  mig«,  siger  Platter  om  sin  Fætter. 
«Jeg  havde  i  mange  Aar  understøttet  ham  godt  under 
hans  Lediggang,  og  det  var  derfor  intet  Under,  at  han 
søgte  saa  skrapt  efter  mig».  De  mødtes  imidlertid  aldrig 
siden,  og  det  vides  ikke,  hvad  der  tilsidst  er  blevet  af 
Poul.  Maaske  er  han  bleven  skikkelig  og  er  bleven  Præst 
ligesom  saa  mange  andre  af  disse  vilde  Krabater,  som 
Platter  omtaler,  som  bleve  Præster  uden  at  besidde  en 
eneste  Egenskab,  der  gjorde  dem  skikkede  dertil,  eller  maa- 
ske har  han  foretrukket  at  blive  ved  at  være  Bakkant  lige 
til  det  Sidste,  idet  han  bestandigt  skaffede  sig  nye  Træl- 
dyr, som  han  kunde  klynge  sig  til  paa  sin  Omflakken  fra 
det  ene  Universitet  til  det  andet. 

Da  Platter  kom  over  Broen  i  Konstanz  og  saae  Schwei- 

zerdrengene  i  deres  hvide  Treier,  siger  han,  at  han  var 
saa  lykkelig,  som  om  han  var  i  Himlen.  Han  havde  dog 
ikke  Lyst  til  at  blive  her,  hvor  der  kom  saa  mange  Rei- 
sende igjennem ,  men  begav  sig  videre  til  Ziirich,  hvor  han 
traf  sammen  med  nogle  Bakkanter  fra  St.  Gallen,  hvem 
han  tilbød  sin  Tjeneste  som  Sinke.  Man  skulde  troe,  at 
han  havde  faaet  nok  af  den  Slags  Arbeide  i  sit  Liv,  men 
man  raaa  huske  paa,  at  han  endnu  bestandigt  onskede  at 
blive  Student  —  og  tiltrods  for  alle  sine  Gjenvordigheder 
og  det  ringe  Held,  han  hidtil  havde  havt,  var  det  dog 
hans  oprigtige  Ønske  —  og  han  havde  altsaa  intet  andet 
Valg.  Medens  han  var  i  Ziirich.  fik  han  et  Bud  fra  sin 
Fætter,  som  træt  af  Jagten  var  bleven  i  Miinchen,  og 
som  nu  lovede  ham  Tilgivelse,  hvis  han  vilde  vende  til- 
bage. Platter  brød  sig  naturligvis  slet  ikke  om  dette  Bud, 
og  da  hans  nye  Herrer  i  ingen  Henseende  viste  sig  bedre 
end  de  gamle,  forlod  han  deres  Tjeneste  og  fulgte  med 
Anthony  Benetz,  en  Dreng  paa  hans  egen  Alder,  til  Strasz- 
burg,  hvor  de  traf  en  Mængde  fattige  Skoledrenge,  men 
ikke  en  eneste  god  Skole.  De  tog  derfor  til  Schlettstadt, 
skjøndt  de  paa  Veien  fik  at  vide,  at  Byen  var  overfyldt  af 
fattige  Drenge,  en  Underretning,  som  bragte  Benetz's 
Taarer  til  at  flyde.  "Jeg  bad  ham  imidlertid  være  ved 
godt  Mod'),  siger  Platter,  »og  sagde  ham,  at  hvis  bioten 
eneste  fattig  Skolediscipel  kunde  komme  ud  af  det  i  Schlett- 
stadt, vilde  jeg  sørge  for  os  Begge«.  Her  begyndte  nu 
Platter  for  første  Gang  rigtigt  paa  Studeringerne  —  han 
var  dengang  18  Aar  —  og  sad  blandt  de  Smaa  <« ligesom 
en  stor  klukkende  Høne  mellem  sine  Kyllinger",  som  han 
siger.  Men  det  varede  ikke  længe,  for  Tilstrømningen  af 
fattige  Disciple  var  saa  stor,  at  han  ved  Pintsetid  ikke 
længer  kunde  skaffe  Føde  til  dem  Begge,  og  de  maatte 
igjen  paa  Vandring,  denne  Gang  til  Solothurn,  hvor  de 
fandt  en  god  Skole  og  rigelig  Føde.  Da  han  imidlertid 
syntes,  at  det  theologiske  Studium  vilde  tage  ham  alt  for 

lang  Tid,  bestemte  han  sig  til  at  tage  hjem  og  aldeles 
opgive  Studeringerne.  "Hvilken  Djævel  har  ført  Dig  her- 
hen?« var  hans  Moders  Velkomsthilsen;  «Er  Du  Præst?« 
—  «Nei,  den  Lykke  skulde  ikke  være  mig  beskaaret!«  — 
«Du  spilder  Tiden  med  at  flakke  omkring  istedetfor  at 
lære  Noget,  og  jeg  vil  aldrig  faae  den  Glæde  at  være  en 
Præstemoder!')  En  saadan  Modtagelse  var  kun  lidet  op- 
muntrende, og  derfor  blev  Platter  heller  ikke  længere 
hjemme  end  nødvendigt.  Dog  havde  han,  før  han  begav 
sig  afsted  igjen,  lært  at  skrive  af  en  Præst  i  Nærheden  — 
dog  sandsynligvis  ikke  af  ham,  der  havde  ladet  ham  synge 
for  Æg.  Han  tog  til  Ziirich,  og  der  traf  han  endeligt  en 
Lærer  efter  sin  Smag  i  den  berømte  Myconius,  og  hans 
Omflakken  fik  Ende.  Myconius  gjorde  ham  til  en  fuld- 
endt Latiner,  og  ved  haardt  og  udholdende  Selvstudium 
blev  han  en  god  Græker  og  en  grundig  Orientalist.  Til- 
sidst  blev  han  selv  Lærer  og  hævede  sig  langsomt,  men 
sikkert  til  Berømmelse  og  døde  i  'en  høi  Alder  som  Rek- 
tor ved  Gymnasiet  i  Basel. 

Men  Lovgivningen  maatte  tilsidst  blande  sig  i  For- 
holdet mellem  Bakkanterne  og  Sinkerne  for  at  gjøre 
Ende  paa  Hines  Mishandlinger;  saaledes  udstedte  Johan 
Georg  af  Sachsen  i  1661  et  Keskript,  hvori  han  under 
streng  Straf  forbød  de  ældre  Studerende  at  plyndre  og 
mishandle  de  yngre. 

Det  var  dog  ingenlunde  alle  fattige  Studerende,  som 
alene  stolede  paa  den  offenlige  Godgjørenhed  for  at  faae 
deres  Ophold.  Mange  tjente  deres  Underhold  ved  deres 
selskabelige  Talenter.  I  flere  Egne  betegnede  Fløiten  eller 
Violinen  ligesaa  sikkert  som  Blækhuset  eller  Bogen  Stu- 
denten, og  de,  som  ikke  vare  musikalske,  bødede  paa 
denne  Mangel  ved  at  uddanne  deres  Evner  som  Fortællere. 
Mange  følte  et  saadant  Kald  for  denne  Virksomhed,  at  de 
foretrak  den  for  at  blive  Præster.  Fortællerens  Stilling  var 
heller  ikke  ugunstig,  det  vil  sige,  hvis  han  kunde  byde 

sine  Tilhørere  de  sidste  Nyheder,  og  da  især  en  berømt 
Samtidigs  nyeste  Digte.  Det  er  om  disse  Folk,  Petrarca 
skriver:  "Begavede  med  Hukommelse  og  Flid,  men  ude 
af  Stand  til  selv  at  digte,  fremsige  de  Andres  Digte  ved 
de  Stores  Borde  og  faae  Gaver  til  Gjengjæld.  De  gjøre 
sig  især  Umage  for  at  kunne  glæde  deres  Tilhørere  med 
Nyheder.  Ofte  beleire  de  mig  med  Bønner  om  mine  ufuld- 
endte Digte;  jeg  giver  dem  ofte  Afslag,  men  undertiden 
bliver  jeg  bevæget  ved  deres  Fattigdom  og  Værdighed  og 
giver  efter  for  deres  ønsker.  For  mig  er  det  kun  et  ringe 
Tab,  skjøndt  Fordelen  er  stor  for  dem.  Mange,  som  have 
besøgt  mig  fattige  og  nøgne  og  have  faaet  deres  Begjæ- 
ring  opfyldt,  ere  vendte  tilbage  for  at  takke  mig,  belæs- 
sede med  Gaver  og  klædte  i  Silke  Det  var  disse  Folk, 
Middelalderens  store  Skribenter  skyldte,  at  deres  Berøm- 
melse udbredte  sig  saa  hurtigt  og  saa  vidt. 

Andre  fattige  Studenter  søgte  at  drage  Fordel  af  Ti- 
dens Overtro.  Mangen  en  Gavtyv  fik  sin  Pung  og  sin 
Randsel  fyldt  ved  at  mumle  nogle  uforstaaelige  Ord  over 
en  nylig  tilsaaet  Mark  eller  et  lovende  Kuld  Grise,  eller 
ved  at  slaae  nogle  betydningsløse  Ord  op  paa  en  Ladeport 
eller  en  Stalddør,  eller  ved  at  skrive  et  Bibelsprog  paa  et 
Stykke  Pergament  til  at  bære  om  Halsen.  Dette  sidste 
Middel  brugtes  ikke  alene  af  de  fattige  Studerende,  men 
var  ogsaa  i  fuld  Mode  blandt  Munkene,  som  drev  en  le- 
vende Forretning  med  disse  Amuletter  til  stor  ødelæggelse 
for  de  gamle  Manuskripter,  som  gik  med  det  ene  efter 
det  andet.  Den  Student,  som  kunde  stille  Folks  Na- 
tivitet,  var  altid  sikker  paa  en  god  Modtagelse.  En 
saadan  Person  spiller  en  fremtrædende  Rolle  i  mange  af 
Middelalderens  Eventyr  —  han  forudsiger,  at  et  eller  an- 
det ulykkeligt  Barn  vil  blive  dømt  som  Forbryder,  og  lever 
længe  nok  til  selv  at  komme  til  at  afsige  Dommen  eller 
faae  den  forandret,  naar  han  ved  et  Tilfælde  i  den  Skyl- 
dige gjenkjender  Gjenstanden  for  sine  astrologiske  Bereg- 

ninger  og  -derfor  føler  Medlidenhed  meå  ham.  I  meget 
ophidsede  Tider  vovede  disse  Vagabonder  sig  endogsaa  ofte 
dristigt  ind  paa  Troldmændenes  Gebet,  men  da  de  ikke 
vare  fuldstændigt  forfarne  i  Kunsten,  kom  de  i  Alminde- 
lighed galt  afsted  ved  disse  Forsøg,  saaledes  som  i  føl- 
gende Tilfælde,  der  hændtes  i  Dijon  under  Karl  den  Sjet- 
tes Afsindighed.  To  Studenter  ved  Navn  Poinson  og  Bri- 
quet  traadte  frem  og  erklærede,  at  de  havde  opdaget 
Grunden  til  Kongens  Sygdom  og  et  Middel  til  at  gjengive 
ham  hans  Sundhed.  De  tog  Ophold  i  en  tæt  Skov  nær 
ved  Byens  Porte  og  krævede  store  Afgifter  af  Befolknin- 
gen, som  af  Hensyn  til  Formaalet  neppe  vovede  at  give 
Afslag.  De  lod  sig  lave  tolv  Soller  og  lige  saa  mange 
Kjæder  og  en  massiv  Krands,  Alt  af  Jern,  og  opstillede 
Søllerne  i  Skoven,  bandt  Kjæderne  til  dem  og  lagde  Krand- 
sen  ovenpaa.  Dette  tog  en  hel  Del  Uger,  hvad  Trold- 
mændene idetmindate  ikke  havde  N^get  imod,  og  de  havde 
da  heller  ingen  Grund  dertil,  da  de  levede  i  usædvanlig 
Overflod.  Da  Forberedelserne  vare  færdige,  blev  der  be- 
stemt en  Dag  til  Besværgelsen,  og  alle  Byens  og  Omeg- 
nens Beboere  trængte  sig  sammen  for  at  see  derpaa.  Saa- 
snart  Skaren  var  kommen  sammen,  erklærede  Troldmæn- 
dene, at  det  var  nødvendigt  at  vælge  tolv  Mænd,  som 
skulde  bindes  til  Søllerne  under  Ceremonien,  og  En  af 
dem  vilde  saa  blive  bortfort  af  Djævlene.  En  stor  Mængde 
bleve  blege  ved  denne  Meddelelse,  men  forend  de  kunde 
faae  bestemt  sig  til  at  løbe  deres  Vei ,  bleve  Navnene  paa 
tolv  af  de  fornemste  Borgere,  deriblandt  Fogdens,  som 
Alle  stod  indeklemte  imellem  de  forreste  Rækker  af 
Tilskuere ,  oplæste  og  de  selv  inden  mange  Minu- 
ters  Forløb  trængte  indenfor  Kredsen,  dels  ved  Hjælp  af 
kraftige  Albuestød  og  dels  i  Erkjendelse  af,  at  de  ikke 
havde  andet  Valg.  Troldmændene  bandt  dem  nu  til  Søl- 
lerne og  begyndte  saa  at  mumle  og  dandse,  indtil  Alle, 
de  selv  indbefattede,  vare  trætte,  men  uden  at  frembringe 

noget  Kesultat.  Til  Tilskuernes  store  Skuffelse  blev  ikke 
en  Eneste  bortført,  og  der  viste  sig  ikke  en  eneste  Djæ- 
vel. Tilsidst  blev  det  altfor  tydeligt,  at  det  Hele  var 
Bedrag,  og  Harmen  var  almindelig.  Skaren  peb  og 
hujede  og  kastede  med  Snavs,  hvoraf  en  stor  Del,  men 
naturligvis  kun  tilfældigt,  faldt  paa  den  agtværdige  Foged, 
som  svoer  heit  og  dyrt  paa,  at  han  vilde  have  Hævn  over 
de  to  Bedragere,  saasnart  han  slap  fri.  De  tolv  gode 
Mænd  skjældte  Troldmændene  ud,  og  Troldmændene  skjældte 
de  tolv  gode  Mænd  ud  og  erklærede,  at  de  forsæthgt  og  af 
Ondskab  i  Forveien  havde  tilintetgjort  Virkningen  af  Besvær- 
gelsen ved  hemmeligt  at  gjore  Korsets  Tegn  indenfor  Kred- 
sen. Naturligvis  bleve  Bedragerne  arresterede  og  førte 
til  Baalet,  men  neppe  vare  de  Flammer,  som  fortærede 
dem,  slukkede,  for  en  ødelæggende  Storm  blæste  hen  over 
Distriktet  —  det  var  lige  i  Hosten  ~,  og  dette  blev  al- 
mindelig tilskrevet  de  henrettede  Troldmænds  ondskabsfulde 
Aander. 

De  Glimt,  Historien  lader  os  see  af  Middelalderens  Sæ- 
der, gjor  det  utvivlsomt,  at  Præsterne  i  mangfoldige  Tilfælde 
bidrog  til  at  befordre  Demoralisationen  og  kun  synes  at 
have  kjendt  den  ene  Sætning:  "Hjertet  er  svigefuldt  frem- 
for alt  Andet  og  overordenligt  lastefuldt«  samt  at  illu- 
strere den.  Efter  den  Udvikling,  de  fik  i  deres  Læreaar, 
kan  det  ikke  forundre  os.  Navnlig  viste  Kapellanerne  sig 
langt  oftere  som  Koblere  og  Bajadser  end  som  Naadens 
Forkyndere,  og  de  anbefalede  sig  snarere  til  deres  Patroner 
ved  at  finde  paa  Forneielser  end  ved  deres  Prædikener. 
Lad  os  tage  Abbed  Delebaigne  som  Exempel.  Denne  ær- 
værdige Herre  opfandt,  som  Douchet  fortæller  os,  et  nyt 
musikalsk  Instrument  til  Ludvig  den  Ellevtes  Forneielse. 
Han  lod  gjore  en  Kurv  med  flere  snevre  Afdelinger,  satte 
en  levende  Gris  i  hver  af  dem  og  anbragte  en  Cylinder, 
besat  med  Pigge,  og  som  kunde  dreies  med  et  Haandtag, 

imellem  de  forskjellige  Rum.  Efter  at  have  tildækket  Ma- 
skinen lod  han  den  bære  ind  til  Kongen,  paatog  sig  en 
meget  høitidelig  Mine  og  begyndte  at  dreie  paa  Haand- 
taget,  saa  alle  Svinene  skreg  af  fuld  Hals,  til  storFornøi- 
else  for  Kongen,  som  strax  belønnede  Opfinderen  af  denne, 
den  første  Lirekasse,  man  kjender,  med  adskillige  fede 
Præbender. 

Jeg  befinder  mig  nu  paa  den  lille  0  Nagara,  som  i 
mange  Aar  har  været  Egerstrøms  Hjem.  I  Sydney  i  Ny- 
Sydwales  lykkedes  det  mig  at  faae  en  Plads  ombord  paa 
Missionærbriggen  »John  Westley»,  som  den  21de  April 
stak  i  S£)en  for  at  tiltræde  den  300  Mil  lange  Reise  til 
Fidschi- Øerne.  Efter  en  meget  besværlig  Fart  fik  vi  den 
9de  Mai  om  Morgenen  Øen  Ovalau  i  Sigte,  øen,  som 
belystes  af  Morgensolen,  saae  alt  Andet  end  indbydende 
ud  og  lod  til  kun  at  bestaae  af  nøgne  Bjerge,  optaarnede 
over  hinanden.  Jeg  negter  ikke,  at  jeg  blev  betydeligt 
skuffet  i  mine  sangvinske  Forventninger,  jeg,  som  troede 
her  at  finde  et  smilende,  indbydende  Paradis;  men  desto 
behageligere  var  den  Overraskelse,  som  senere  ventede  mig. 
Alt  eftersom  vi  kom  øen  nærmere,  udfoldede  dens  rige 
Vegetation  sig  mere  og  mere,  og  Bjergene,  som  i  Frastand 
forekom  mig  nøgne,  vare  ligesom  indhyllede  i  det  frodigste 
Løvtæppe. 

Saasnart  Ankeret  var  faldet,  tog  jeg  strax  i  Land,  da 
jeg  var  nysgjerrig  efter  at  see  mig  om  i  Byen  Lewuka, 
der  er  <'de  Hvides«  Hovedstad  paa  Fidschi-Øerne.  Den 


*)  I  det  store  Arkipelag,  der  ligger  spredt  Øst  og  Nordøst  for 
Avstraliens  Fastland,  ligge  Viti-  eller  Fidschi-Øerne,  en  Gruppe 
paa  200  større  og  mindre  Øer,  der  ikke  ere  uden  Betydning 
for  Verdenshandelen.  Paa  en  af  disse,  Nagara,  har  en  svensk 
Mand  ved  Navn  A.  Egerstrøm  i  en  Række  af  Aar  midt  imel- 
lem de  Vilde  ført  et  Eneboerliv,  indtil  en  Landsmand  C.  I. 
Lindstrøm  1865  sluttede  sig  til  ham.  Af  dennes  Breve  til 
Hjemmet  ere  ovenstaaende  Meddelelser  uddragne. 

er  anlagt  langs  med  Stranden  paa  en  smal  Strimmel  Land 
mellem  Havet  og  de  steile  Bjerge.  Da  man  meget  sjel- 
dent  seer  Fremmede  i  Lewuka,  vakte  vor  Ankomst  en  vis 
Opsigt.  Folk  betragtede  os  med  Nysgjerrigbed  fra  de 
aabne  Vinduer,  og  en  Sværm  Barn  og  Lediggængere  fulgte 
os  hele  Tiden  i  Hælene.  Ved  et  lykkeligt  Tilfælde,  netop 
som  jeg  søgte  at  skaffe  mig  Underretning  om,  hvorledes 
jeg  bedst  skulde  komme  til  øen  Nagara,  traf  jeg  Eger- 
stroms  Nabo,  en  Kapt^n  Case.  Egerstrøm,  som  var  bleven 
underrettet  om  min  Reise  hertil,  havde  været  saa  betænk- 
som at  bede  Case  tage  mig  med  sig  hjem  i  sin  Baad, 
ifald  han  skulde  træffe  mig  i  Byen,  og  da  Case  allerede 
Dagen  efter  vilde  tage  hjem,  fik  jeg  i  Hast  mit  Tøi  hen- 
tet fra  Briggen  og  stuvet  ned  i  hans  Baad.  Henimod 
Middag  forlod  vi  Lewuka,  hvorfra  en  let  Brise  langsomt 
førte  os  ud  paa  Søen;  det  blev  imidlertid  snart  blikstille, 
hvorfor  min  Ledsager  besluttede  at  lægge  til  ved  Korokoro, 
en  Eiendom  ved  Kysten,  der  tilhørte  en  Tydsker.  Manden 
var  imidlertid  netop  fraværende,  og  vi  bleve  modtagne  af 
en  fidschiansk  Familie,  som  i  Eierens  Fraværelse  havde 
Tilsyn  med  Stedet. 

Veien  forkortede  Case  mig  med  mange  uhyggelige 
Eventyr,  som  han  siden  sin  Ankomst  til  Fidschi-Øerne 
havde  oplevet,  thi  Krigen,  der  endnu  fores  mellem  Kyst- 
og Bjerg-Beboerne  har  raset  allerværst  i  hans  og  Eger- 
strøms Nabolag;  og  de  have  ikJke  følt  sig  saa  rigtig  vel 
tilmode  ved  dagligt  at  være  Vidne  til  de  Vildes  Kampe 
og  det  dermed  forbundne  Menneskeæderi,  som  ofte  fandt 
Sted  tæt  ved  deres  Beboelsessteder,  og  det  saa  meget 
mindre,  som  de  lovløse  Bander  af  underordnede  fidschianske 
Krigere  ikke  saa  sjeldent  true  dem  paa  Livet  eller  bestjæle 
dem. 

Vor  fidschianske  Vicevært  traadte  efter  en  Stunds 
Forløb  ind  i  Stuen  til  os  med  en  temmelig  stor  Byrde, 
som  han  bar  paa  Armene  og  lagde   ned  paa  Gulvet. 

Derpaa  begyndte  han  at  afvikle  de  3  til  4  Alen  lange  og 
halvt  saa  brede  Bananblade,  hvori  den  stærkt  rygende 
Pakke  var  indsvøbt,  indtil  et  stegt  Svin  kom  for  Dagen. 
Stegte  Yamsnødder,  Citroner  og  Appelsiner  vare  indsvøbte 
paa  lignende  Maade,  og  et  udmærket  Maaltid  blev  anret- 
tet for  os.  Saadanne  Luxusartikler  som  Tallerkener,  Knive 
og  Gafler  vare  her  ganske  ukjendte.  Vi  brugte  Banan- 
blade som  Tallerkener  og  tog  for  os  med  Fingrene. 
Kogningen  af  Svinet  gaaer  til  paa,  følgende  Maade.  Der 
graves  et  Hul  i  Jorden,  som  bliver  fyldt  med  Brænde 
og  er  dækket  med  Sten.  Naar  Brændet,  som  derpaa 
antændes,  er  brændt  ud,  ere  med  det  Samme  Stenene 
sunkne  ned  paa  Bunden  af  Hullet;  ovenpaa  Stenene  kastes 
en  Mængde  Græs  og  Tørv  til  Underlag  for  det  slagtede 
Svin,  som  nu  bliver  lagt  ovenpaa,  indhyllet  i  Bananblade. 
Derpaa  kastes  der  altid  en  Bunke  Græs  og  Blade  over  det 
Hele  og  tilsidst  saa  megen  Jord,  at  hverken  Bøg  eller  Hede 
kan  trænge  igjennem.  Naar  Jorden  efter  nogle  Timers 
Forløb  skuffes  bort,  og  Græsset  og  Løvet  tages  tilside,  er 
Svinet  stegt  og  smager  delikat. 

Under  Maaltidet  havde  de  Indfødte  til  Ære  for  os 
lavet  deres  Yndlingsdrik,  Kava,  der  er  meget  stærk  og 
berusende,  og  indbød  os  til  at  tømme  en  Bolle  i  et  Hus 
ved  Siden  af.  Jeg  havde  tidligere  læst  og  hort  saa  Meget 
om  denne  Drik,  der  er  meget  yndet  af  Sydhavs-^boerne, 
at  jeg  var  nysgjerrig  efter  at  smage  den;  men  Lysten 
forgik  mig,  da  jeg  underveis  hen  til  Huset,  hvor  Drikke- 
gildet skulde  staae,  fik  at  vide,  hvoraf  og  hvorledes  den 
bliver  lavet.  Den  tilberedes  nemlig  af  Yangonaroden, 
der  først  tygges  smaat  og  derefter  udspyttes  i  koldt  Vand, 
som  bliver  filtreret;  Drikken  er  da  færdig.  —  En  halv 
Snes  Indfødte,  Mænd  og  Kvinder,  sad  i  Halvkreds  paa 
Gulvet  rundt  om  den  store  Bolle,  da  vi  traadte  ind  i 
Huset.  En  af  dem,  der  netop  var  bleven  færdig  med  at 
lave  Drikken,  sad  foran  Bollen  og  fungerede  som  Mund- 

skjænk.  Kavaen  blev  serveret  i  en  stor  Kokos-Nøddeskal, 
der  først  præsenteredes  Case  og  mig.  Ikke  uden  Væm- 
melse modtog  jeg  den  modbydelige  Drik,  og  da  jeg,  for 
ikke  at  støde  vore  Værter,  maatte  bekvemme  mig  til  at 
drikke  af  den,  lukkede  jeg  uvilkaarligt -Øinene  og  fik  om- 
trent skyllet  Halvdelen  af  Skaalens  Indhold  ned.  Senere 
har  jeg  ofte  leet  ved  at  tænke  paa  dette  mit  første  For- 
søg; thi  nu  drikker  jeg  Kava,  som  om  det  var  Punsch. 

Efterat  alle  de  Tilstedeværende  havde  faaet  deres  Del 
af  Bollens  Indhold,  der  ikke  som  vore  stærke  evropæiske 
Drikke  virkede  oplivende,  men  tvertimod  sløvende  og  søvn- 
dyssende, gik  vi  udenfor  i  det  Frie  for  at  see  de  unge 
Folk  fra  Nabolaget  dandse.  De  Dandsende  dannede  en 
stor  Kreds  om  en  Mand  og  en  Kvinde,  som  uafbrudt 
bearbeidede  en  Tromme  og  et  andet  larmende  Instrument, 
medens  Kesten  istemte  en  meget  monoton  Sang  idet  de 
slog  Takt  med  Hænderne.  Dandsen  bestod  fornemlig  i 
Spring  og  gymnastiske  Bevægelser,  der  udførtes  med  stor 
Orden  og  Takt. 

Vi  havde  tænkt  paa  at  seile  den  næste  Morgen,  men 
da  det  var  Modvind,  besluttede  vi  at  blive  en  Dag  til  paa 
Korokoro.  Vor  fidschianske  Vicevært  havde  fem  Koner 
eller  havde  rettere  sagt  havt  dem ;  enhver  Fidschianer,  som 
er  døbt,  bliver  nemlig  tvunget  af  Missionærerne  til  at 
give  alle  sine  Koner  Afsked  paa  een  nær,  til  hvem  han 
da  vies  efter  Kirkens  Forskrift.  De  Andre  blive  betrag- 
tede som  Tjenestetyende.  Konerne,  der  ere  livlige  og 
kjønne,  bære  deres  Børn  bundne  paa  Ryggen  for  saaledes 
at  have  Hænderne  frie  til  de  huslige  Sysler.  Baade  Mænd 
og  Kvinder  manglede  enkelte  Fingre  eller  Tæer,  en  Følge 
af  den  paa  -Øerne  almindelige  Skik  at  bortskjære  et  saa- 
dant  Lem  til  Tegn  paa  sin  Sorg  ved  en  nær  Slægtnings 
Død. 

Tidligt  den  følgende  Morgen  gik  vi  til  Søes  og  pas- 
serede efter  en  Times  Seilads  det  Sted,  hvor  Egerstrøm 

for  flere  Aar  siden  havde  lidt  Skibbrud.  Vi  passerede  ved 
Middagstid  Bau,  den  saakaldte  <'Fidscbikonge»  Thakuinbaus 
Eesidens,  og  l^ob  et  Par  Timer  senere  ind  i  Keva  Sundet, 
hvor  der  ikke  mere  var  Brug  for  Seilene.  Cases  gamle 
Karl  og  jeg  greb  da  Aarerne,  og  efter  at  have  roet  4  stive 
Mil  ankom  vi  sent  om  Aftenen  til  det  Sted,  hvor  vi 
skulde  have  vort  Nattekvarter.  Det  var  hos  nogle  Eng- 
lændere, der  netop  vare  ifærd  med  at  koge  Sukker. 
Efterretningen  om,  at  Fidsehianerne  havde  myrdet  en  en- 
gelsk Plantageeier  inde  i  Landet,  var  lige  ankommen  og 
havde  vakt  Bevægelse  iblandt  Beboerne.  Landet  langs 
med  Keva  Sundet  er  en  af  de  stærkest  befolkede  Egne  og 
tillige  den  mest  besagte  Handelsplads  paa  Fidschi--Øerne; 
de  fleste  Bomulds-  og  Kaffeplantager  findes  her. 

Vi  fortsatte  vor  Reise  den  næste  Morgen,  og  en  god 
Medvind  førte  os  snart  til  vort  Bestemmelsessted,  øen 
Nagara,  hvor  vor  Ankomst  blev  hilset  med  Gevær-Salut, 
og  den  Første,  som  kom  os  imøde,  var  Egerstrøm,  der  strax 
førte  os  til  sit  Hjem.  Hans  lille  Hus,  der  er  opført  af 
Træ  i  evropæisk  Stil  med  Veranda,  ligger  ikke  mere  end 
25  Alen  fra  Stranden,  omgivet  af  Pallisader  og  levende 
Hegn,  der  indeslutte  det  Meste  af  en  Tønde  Land.  Tusin- 
der af  kraftige  Sukkerrørsplanter  staae  foran  Huset,  medens 
en  Mængde  Bananer  og  Granatæbletræ.er  danne  en  Frugthave 
bagved  det;  en  udvalgt  Samling  af  blomstrende  Buske,  som 
i  det  tropiske  Klima  ikke  trænge  til  kunstig  Pleie,  pranger 
rundt  om.  Udenfor  PaUisaderingen  ligge  hans  Bomulds- 
plantninger,  der  vare  i  fuld  Blomstring. 

Efterat  være  blevet  noget  hjemme  begyndte  jeg  at 
tage  Del  i  Arbeidet  i  Plantagen.  Paa  Grund  af  Mangel 
paa  Arbeidere,  en  Følge  af  den  stadig  vedvarende  Krig, 
kan  dette  imidlertid  ikke  drives,  saaledes  som  man  kunde 
ønske  det.  Kort  efter  min  j^nkomst  ødelagde  en  stærk,  sydlig 
Storm  alle  Bomuldsplanterne,  saa  at  vi  det  Aar  kun 
høstede  2000  Pund.    Udførselen  fra  Nagara  beløb  sig  1865 

til  5000  Pund  Bomuld,  2000  Pund  Tripang,  Salt,  som 
koges  af  Søvandet,  Svin,  Olie  m.  m. 

Vi  leve  hovedsagelig  af  Flæsk,  Yams  og Tarrorødder ; 
desuden  have  vi  The,  Kaffe  og  forskjellige  Slags  Frugter, 
hvorpaa  der  aldrig  findes  Trang  hele  Aaret  rundt.  Af 
spiselige  Frugter,  som  voxe  hos  os,  ere  de  vigtigste:  Kokos- 
og  Ivi-Nødder,  Brødfrugt,  Ananas,  Granatæbler,  tre  andre 
Sorter  fortrinlige  Æbler,  Citroner,  Appelsiner,  en  Slags  vilde 
Figener,  Ingefær  og  Peber  foruden  Kaffe,  Sukker  og  Tobak. 
Fremdeles  findes  af  Spiseligt  her  paa  øen  vilde  Svin  og 
Geder.  Vi  holde  ogsaa  endel  tamme  Svin,  men  have 
dem  gaaende  frit  omkring  paa  øen,  hvor  de  leve  af  Yams, 
Krabber,  Ivi-Nødder  og  Græs,  men  hver  Morgen  og  Aften 
indfinde  de  sig  ved  Pallisaderne  for  at  faae  deres  Kokos- 
nødder, som  vi  kaste  til  dem. 

Naar  det  er  paa  Hældingen  med  vort  Flæsk  og  vore 
Skinker,  gaae  vi  paa  Svinejagt^  det  skeer  i  Reglen  om 
Morgenen,  fordi  Svinene  da  ere  paa  Benene,  og  med  vore 
Hunde  drage  vi  bort  til  de  længst  bortliggende  Dele  af 
øen  for  ikke  at  støde  paa  vore  egne  tamme  Svin.  Naar 
Hundene  endelig  ere  komne  et  Dyr  paa  Spor,  gjælder  det 
^ikke  at  tabe  dem  af  Sigte,  og  saa  gaaer  det  fremad,  snart 
gjennem  tæt  Tornekrat,  snart  gjennem  Moser,  hvor  man 
synker  i  til  midt  op  paa  Livet,  snart  op  ad  Hoider,  snart 
ned  igjen;  og  naar  saa  Hundene  have  faaet  fat  i  et  Svin, 
maae  vi  skynde  os  at  komme  dem  til  Hjælp,  især  hvis  det 
er  en  Orne.  Det  største  Værelse  i  vort  Hus  indeholder 
vore  Jagttrofæer:  Huder  af  Vildorner,  Bukke-  og  Gede- 
skind osv.  Klimaet  her  er  altfor  varmt,  til  at  Skind  kunne 
anvendes  til  Klædningsstykker;  siden  min  Ankomst  til 
-Oen  har  Thermometret  aldrig  været  under  20  Grader  i 
Skyggen. 

Vi  leve  her  i  en  Ensomhed,  der  sjeldent  afbrydes  ved 
Besøg  af  nogen  Hvid,  men  vilde  desuagtet  kunde  føre  en 
tilfreds  Tilværelse,  naar  vi  kun  kunde  leve  i  Ro  og  Fred 

Fra  alle  Lande.    1872.    XM.  8 

for  de  Indfødtes  Ondskab  og  Drillerier.  De  ere  imidlertid 
efter  rain  Ankomst  blevne  en  hel  Del  skikkeligere,  da 
Krigen  mellem  Kyst-  og  Bjergbeboerne  nu  er  stærkt  i  Af- 
tagende, efterat  der  i  de  tre  Maaneder  er  bleven  fort  Freds- 
underhandlinger.  Dertil  kommer,  at  Kristendommen  vin- 
der mere  og  mere  Indgang  hos  de  Indfødte,  og  skjøndt 
der  vil  medgaae  lang  Tid,  inden  dens  Virkninger  ville  vise 
sig  hos  et  saa  lovløst  og  ubændigt  Folkefærd  som  Fid- 
schibeboerne,  saa  maa  man  dog  haabe,  at  Liv  og  Eiendom 
i  Fremtiden  vil  blive  respekteret  mere  af  dem  end  tid- 
ligere. Menneskeæderiet,  som  man  i  Evropa  neppe  ret 
vil  troe  paa,  er  under  den  femaarige  Krig,  som  her  har 
raset,  blevet  udøvet  i  det  Store.  Hundreder  af  Mennesker, 
sædvanligt  Krigsfanger,  ere  blevne  ædte,  og  paa  en  Reise 
saae  Egerstrøm  nylig  Dynger  af  Menneskeben  foran  Lands- 
byerne ved  Kysten. 

Før  Krigens  Udbrud  laa  der  i  denne  Egn  8  betyde- 
lige Landsbyer,  som  nu  alle  ere  forsvundne;  dels  ere  de 
blevne  ødelagte  tilligemed  deres  Beboere,  dels  forladte  af 
de  faa  Overlevende.  Da  jeg  kom  hertil,  var  der  kun  en 
Landsby  ved  Navn  Nusilanga  tilbage  af  dem;  den  laa  en 
halv  Mils  Vei  fra  os  ved  en  bile  Flod.  Jeg  havde  kun 
været  her  faa  Dage,  da  nogle  Mænd  fra  Nusilanga,  som 
havde  arbeidet  hos  os  og  i  Betaling  modtaget  en  Oxe  af 
Egerstrøm,  paa  Hjemveien  opdagede  en  af  deres  Fjender, 
en  Bjergbeboer,  der  luskede  om  ved  deres  Landsby  for, 
som  Nusilanganerne  senere  fortalte,  at  hente  sin  Kone 
tilbage,  som  nogle  Dage  i  Forveien  var  løbet  fra  ham. 
Den  ulykkelige  Ægtemand  blev  overrasket  og  efter  en  kort 
Kamp  dræbt  med  Egerstrøms  -Oxe.  Dagen  efter  kom  de 
Indfødte  herover  i  en  Kano  med  Liget, .der  som  en  værdi- 
fuld C^ave  skulde  bringes  til  en  af  Nabobyerne  for  at  ædes. 
Nogle  Dage  efter  dræbte  de  en  af  deres  egne  Kammerater, 
som  de  havde  mistænkt  for  Forræderi,  og  aad  ham  paa 
Stedet. 

Senere  kom  nogle  hundrede  Bjergboere  til  vor  ø, 
Alle  sværtede  over  hele  Kroppen,  saaledes  som  det  er  Brug 
paa  Krigstog,  og  bevæbnede  med  Køller,  Spyd,  Geværer  osv.; 
deres  H/3vding  Ro  Seru  opslog  sit  Hovedkvarter  i  Nusi- 
langa,  medens  hans  Folk  fordrev.  Tiden  med  at  gjennem- 
streife  -Oen  og  stjæle  saa  mange  vilde  Svin  fra  os,  som 
de  kunde  føre  med  sig.  Egerstrøm  forsøgte  vel  ved  gode 
Ord  og  Trusler  at  faae  dem  til  at  drage  bort,  men  dette 
frugtede  saa  lidt,  at  de  tvertimod  truede  ham  paa  Livet; 
der  var  da  ikke  Andet  at  gjøre  end  at  sætte  os  i  For- 
svarstilstand og  belave  os  paa  et  Angreb;  men  efter  at 
have  hørt  paa  deres  djævelske  Hyl  og  Skrig  i  tre  Dage 
saae  vi  dem  endeligt  drage  bort. 

En  Maanedstid  senere  ankom  det  engelske  Krigsskib 
«Esk»  for  at  undersøge  den  evropæiske  Befolknings  gjen- 
tagne  Klager  over  de  Indfødte  og  varetage  deres  Interesse. 
Ogsaa  Egerstrøm  tog  til  Lewuka^for  at  reise  Klager  mod 
Fidschikongen  Thakumbaus  Broder,  den  mægtige  Høvding 
Ratu  Draningbaka,  men  fik  ingen  Ret  over  ham.  Høv- 
dingen var  fraværende  paa  et  Krigstog,  og  da  Broderen 
selv  mødte  ombord  paa  "Esk«  og  talte  hans  Sag,  maatte 
Egerstrøm  lade  den  falde.  Samme  Ratu  Draningbaka,  som 
er  en  fuldkommen  Type  paa  en  Fidschihøvding,  ligner 
paafaldende  Kong  Karl  den  15de. 

Mere  Held  havde  Egerstrøm  med  Hensyn  til  sine 
Klager  mod  den  ovennævnte  Høvding  Ro  Seru.  Han  blev 
dømt  til  Fængsel  og  Prygl  og  til  at  give  en  Skades- 
erstatning. Da  imidlertid  Dommen  skulde  fuldbyrdes, 
indsaae  man  Umuligheden  af  at  trænge  frem  igjennem 
jØen  Vili  Levus  Urskove  for  at  faae  fat  i  Manden.  Che- 
fen paa  "Esk')  besluttede  derfor  at  gaae  med  Skibet  til 
Serua,  en  betydelig  Landsby  5  Mil  herfra,  hvor  Ro  Serus 
Overhøvding  opholdt  sig. 

Rygtet  om  Krigsskibets  forestaaende  Ankomst  kom 
imidlertid  før  Skibet  og  jog  alle  de  Indfødte  bort  fra 

Landsbyen.  Det  lykkedes  dog  Chefen  at  fange  Høvdingen, 
der  maatte  tage  Ophold  ombord  paa  Skibet,  saalænge  det 
laa  ved  øerne.  Hans  Landsby  blev  skaanet,  men  han 
selv  blev  idømt  svære  Bøder,  at  betale  til  dem,  som  han 
eller  Ro  Serii  havde  tilføiet  Tab.  Egerstrøm  lik  ved  den 
Leilighed  50  af  de  ovennævnte  Svin,  som  dog  kun  vare  en 
ringe  Del  af  dem,  han  havde  mistet.  Sex  andre  Indfødte 
dømtes  til  Tamp  og  fik  dem  paa  Skibsdækket.  Krigs- 
skibet foretog  derpaa  en  Tur  rundtom  Oen  Viti  Levu  og 
beskød  de  Landsbyer,  hvis  Beboere  havde  tilføiet  Evro- 
pæerne  Tab. 

Imidlertid  havde  Serua-Høvdingens  Fængsling  vakt 
de  Indfødtes  Forbitrelse,  saameget  mere,  som  han  stod  i 
overordenlig  Anseelse  hos  dem  og  i  den  femaarige  Krig 
mod  Bjergbeboerne  havde  været  deres  Overanfører.  For 
at  hævne  ham  besluttede  Kystbeboerne  at  afbrænde  Cases 
og  Egerstrøms  Huse,  da  disse  vare  den  evropæiske  Kolonis 
yderste  Forposter.  For  at  kunne  faae  dette  udført  var 
det  nødvendigt  for  dem  først  at  faae  ryddet  vore  troe 
Hunde  af  Veien,  der  stod  bundne  ved  Huset;  thi  af  Hen- 
syn til  Orlogsmanden  vovede  man  ikke  at  gaae  aabenlyst 
tilværks.  Dagen  efter,  at  Egerstrøm  var  taget  til  Lewuka, 
kom  4  Fidschianere  herover  og  foregav  at  være  sendte 
herhen  af  Egerstrøm  for  at  hente  et  Parti  Tømmer,  der  i 
lang  Tid  havde  ligget  os  i  Veien.  De  fik  da  foreløbig 
Tilladelse  til  at  overnatte  i  det  Hus,  som  Egerstrøm  havde 
bygget  til  indfødte  Gjæster.  Da  jeg  den  næste  Morgen 
tidligt  kom  ud  i  Gaarden  for  at  see  mig  om  efter  Tøm- 
meret og  de  Indfødte,  vare  de  Sidste  borte.  Men  Føl- 
gerne af  deres  Ophold  viste  sig  et  Par  Dage  senere,  da 
vor  bedste  Hund  døde;  den  anden  havde  formodentlig  ikke 
ædt  af  det  forgiftede  Flæsk,  som  de  havde  kastet  til  Hun- 
dene, og  slap  saaledes  med  Livet.  Kaptain  Cases  bedste 
Hund  blev  forgivet  paa  samme  Maade,  men  da  Serua  Høv- 
dingen netop  i  de  Dage  fik  sin  Frihed,  gjorde  de  intet 


Svenskere  paa  Fidschiøerne.  117 

videre*  Forsøg  paa  Brandstiftelsen.  Bagefter  fortalte  de 
selv,  hvad  deres  Hensigt  havde  været  med  Forgiftningen, 
og  de  gjorde  slet  ingen  Hemmelighed  af  deres  Planer. 

Høvdingen  havde  imidlertid  maattet  iidstaae  en  haard 
Tur  ombord  paa  det  engelske  Skib  og  talte  efter  sin  Løs- 
ladelse kun  om  den  forfærdelige  Torden,  som  de  havde 
^  gjort  paa  Skibet,  og  hvis  Virkninger  han  havde  seet, 
medens  de  seilede  rundt  om  Qen. 

Foruden  den  gavnlige  Forskrækkelse,  som  Krigsskibet 
indgjød  de  Indfødte,  bevirkede  dets  Nærværelse  ogsaa,  at 
vi  bleve  befriede  for  vore  ubehagelige  Naboer  i  Nusilanga. 
Da  deres  onde  Samvittighed  lod  dem  formode,  at  nogle  af 
Egerstrøms  værste  Klager  vare  rettede  mod  dem,  og  de 
tillige  antog,  at  han  havde  formaaet  deres  Fjende  Koro- 
■  duadua,  Høvdingen  for  Bjergbeboerne,  til  at  angribe  deres 
Landsby  fra  Landsiden,  medens  derfra  Søsiden  stadigt  fryg- 
tede for  Krigsskibet,  besluttede  de  selv  at  tænde  deres 
Landsby  i  Brand  og  drage  bort,  hellere  end  at  blive 
afskaarne  og  nedhuggede  til  sidste  Mand. 

Vi  besøgte  nogen  Tid  efter  Kuinerne,  der  for  mig  vare 
af  en  særlig  Interesse,  da  jeg  her  første  Gang  saae  en 
fidschiansk  Landsbys  Befæstning  og  Forskandsninger. 
En  Fjende,  der  stormer,  maa  først  stige  over  en  høi  Palli- 
sadering  og  befinder  sig  derpaa  foran  en  bred  Grav,  der 
er  fuld  af  Vand  og  overalt  forsynet  med  spidse  Pæle  af 
meget  haardt  Træ,  der  rage  op  over  Vandfladen,  medens 
Graven  midtveis  er  forsynet  med  en  Række  høie  Palli- 
sader.  Over  Graven  fører  en  smal  Bro,  for  Enden  af 
hvilken  der  findes  en  stærk  Port  med  en  bedækket  Gang, 
hvor  Forsvarernes  Hovedstyrke  befinder  sig.  Naar  det  er 
lykkedes  Fjenden  at  overvinde  denne  Hindring,  venter  der 
ham  en  ny  Pallisadering  og  bagved  den  nok  en  Grav  lig 
den  første,  der  støder  umiddelbart  op  til  en  Jordvold,  bag 
hvilken  Landsbyen  ligger.    Her  møder  han  hele  Forsvars- 

styrken,  som  efterat  være  dreven  til  det  Yderste  gjerne 
slaaes  til  sidste  Mand. 

Den  Frygt,  som  det  engelske  Krigsskib  havde  vakt 
ved  sin  Nærværelse,  varede  ikke  længe;  knap  en  Maaned 
efter,  at  det  var  seilet,  ankom  en  Snes  Indfødte  til  vor  ø 
og  fik  Lov  til  at  opslaae  deres  Hovedkvarter  der,  medens 
de  rensede  deres  Plantninger  inde  paa  Fastlandet  for  Ukrudt. 
De  havde  imidlertid  ikke  opholdt  sig  der  ret  mange  Dage,  før 
det  viste  sig,-  at  de  havde  Ondt  i  Sinde.  Foruden  andre 
Tyverier  stjal  de  vore  bedste  Søer,  men  benegtede  som 
sædvanligt  at  have  gjort  det.  Den  næste  Morgen  kom 
deres  Fører  ind  til  os  og  bad  os  om  at  slibe  hans  øxe. 
Egerstrøm  vilde  imidlertid  først  give  ham  Kvittering  for 
Svinetyveriet  og  begyndte  at  bearbeide  hans  nøgne  Ryg 
med  en  Ende  Tov.  I  sin  Forskrækkelse  smed  Manden  øxen 
og  foer  som  en  Pil  med  vældige  Spring  ud  over  Gaarden 
og  Indhegningen.  Da  en  Fidschianer  i  Reglen  ikke  tager 
imod  Prygl  uden  at  tænke  paa  Hævn,  ladede  vi  vore  Bøs- 
ser for  at  være  forberedte  i  paakommende  Tilfælde,  og  om 
Eftermiddagen  viste  de  Indfødte  sig  da  igjen,  fuldt  bevæb- 
nede og  overmalede  i  Ansigtet  og  paa  Kroppen.  Efterat 
have  stillet  sig  op  i  en  Halvkreds  foran  Huset  begyndte 
de  at  tale  om  Opreisning  for  den  Tort,  som  deres  Fører 
havde  maatte  lide,  og  fordrede  øxen  tilbageleveret;  men 
Egerstrøm  gav  dem  haarde  Ord  baade  for  deres  Svine- 
tyveri og  for  deres  voldsomme  Hensigter,  om  hvilke  deres 
krigeriske  Optræden  vidnede,  og  da  to  unge  Krigere,  der 
vare  bevæbnede  med  Gevær  og  Kølle,  syntes  at  være  meget 
utaalmodige  for  at  komme  til  at  begynde  Legen,  greb 
Egerstrøm  et  Gevær  med  paasat  Bajonnet  og  gik  løs  paa 
dem.  Ved  at  see,  at  deres  Kammerater  ikke  lod  til  at 
ville  hjælpe  dem,  tog  de  nu  skynd'somst  Flugten  under 
begge  Partiers  almindelige  Latter,  og  efter  en  hel  Del 
Parlamentering  blev  da  Freden  sluttet:  Egerstrøm  skulde 

slibe  Øxen  for  den  Mand,  som  han  havde  givet  Tamp,  men 
Manden  skulde  selv  dreie  Slibestenen. 

Det  er  dog  ikke  altid  fjendtligt  sindede  Indfødte,  vi 
faae  Besog  af.  Næsten  dagligt  møde  de  med  Varer,  som 
de  ville  sælge,  saasom  Bomuld,  Tripang,  Kokosolie,  Yams, 
Fisk  osv.,  som  de  omtuske  med  Tøivarer,  Knive  og  andre 
Artikler,  der  kunne  være  dem  til  Nytte ;  synes  de ,  at  de 
have  faaet  deres  Varer  godt  betalte,  saa  er  Alt  fortræffe- 
ligt, og  der  er  ingen  Ende  paa  deres  Skrigen  og  Larmen: 
de  omringe  da  Egerstrøm,  trykke  hans  Hænder  og  kalde 
ham  deres  Fader. 

Aaret  1866  begyndte  under  uheldige  Auspicier;  Regn 
og  Storm  afvexlede  i  de  første  otte  Dage  og  udartede 
til  en  Orkan,  hvortil  man  i  Mands  Minde  her  ikke  havde 
oplevet  Magen.  Den  varede  over  en  Dag  og  ødelagde 
saagodtsom  Alt.  Vore  Bomuldspla»feager  og  andre  Plant- 
ninger bleve  aldeles  forstyrrede,  og  en  Mængde  store  Træer 
bleve  rykkede  op  med  Rode  og  slyngede  langt  bort.  De 
evropæiske  Plantager  langs  med  Reva-Sundet  le'd  imid- 
lertid mest;  Fjorden  traadte  over  sine  Bredder  og  øde- 
lagde i  Forbindelse  med  Stormen  Plantager  og  Huse,  og 
det  var  med  Nød  og  neppe,  at  Beboerne  reddede  Livet  i 
Baade.  I  Marts  rasede  Orkanen  igjen  og  om  muligt  vold- 
sommere end  første  Gang.  I  de  tre  første  Maaneder  af 
Aaret  have  vi  iblandt  Andet  havt  travlt  med  at  udplante 
600  etaarige  Kaffeplanter.,  Da  disse  unge  Planter  ikke 
kunne  taale  Solens  brændende  Straaler,  have  vi  plantet 
dem  i  den  nærliggende  Skov,  hvor  vi  i  den  Anledning  ved 
Udhugning  have  dannet  18  Alleer,  der  ere  300  Fod  lange, 
og  i  hvis  Midte  de  saftige  Kaffeplanter  staae  godt. 

Den  9de  Marts  høitideligholdt  vi  en  dobbelt  Fest, 
nemlig  Egerstrøms  SSaarige  Fødselsdag,  i  hvilken  Anled- 
ning vi  første  Gang  drak  Kaffe,  som  var  høstet  her  paa 
Stedet.  Til  Festens  Forherligelse  sad  en  Snes  nøgne  Ind- 
fødte ude  paa  Verandaen  foran  den  aabne  Dør  til  Spise- 

stuen,  Og  medens  vi  drak  vor  Kaffe,  den  delikateste,  som 
jeg  nogensinde  har  smagt ,  betragtede  de  os  med  et 
underligt  Smil,  som  syntes  at  indeholde  en  Tvivl  om,  hvor- 
vidt det  « varme  Vand«  virkelig  smagte  saa  godt,  som  vi 
foregav.  Men  da  de  saa  fik  -Øie  paa  Skinkerne,  som  med 
avrige  Tilbehør  sattes  frem  paa  Bordet  efter  Kaffen,  udbrød 
de  indbyrdes  til  hverandre:  «De  Fremmede  forstaae  at 
leve  bedre  end  vi!») 

(Efter  Otto  Uh  le). 


Kaneltræet  er  en  af  de  Planter,  der  have  været  længst 
bekj endte  og  længe  spillet  en  betydelig  Rolle  i  Verdens- 
handelen. Alt  i  den  anden  af  Mosebøgerne  omtales  den, 
og  ligesaa  hos  Homer,  der  kalder  den  Kinnamomon. 
Sandsynligvis  var  det  Kineserne ,  som  bragte  den  fra  Cey- 
lon, det  gamle  Taprobane,  til  den  persiske  Havbugt,  til 
Keisch  og  Ormuz,  hvorfra  Føniciern^  og  senere  Araberne 
udbredte  den  videre.  Hvor  denne  kostbare  Plantes  oprin- 
delige Fødeland  var,  vidste  man  ikke  i  Oldtiden,  og,  som 
Herodot  beretter,  fortalte  Araberne  vidunderlige  Historier 
om  denMaade,  hvorpaa  de  forskaffede  sig  den,  høist  sand- 
synligt for  at  skjule  Hemmeligheden  og  bevare  den  for 
dem  selv.  Store  Fugle,  saaledes  fortalte  disse  snue  og 
driftige  Handelsmænd,  bragte  Spaaner  af  den  kostbare  Bark 
op  i  deres  Eeder,  som  de  klinede  fast  med  Skarn  paa 
utilgængelige  Klipper,  og  for  at  faae  fat  paa  deres  Bytte 
maatte  Kjøbmændene  derfor  bruge  List.  De  slagtede  i  dette 
øiemed  Oxer,  Æsler  eller  andre  Dyr  og  huggede  Kjødet  i 
store  Stykker,  som  de  bar  hen  og  lagde  til  Lokkemad  paa  de 
Steder,  hvor  Fuglene  havde  deres  Tilhold,  og  naar  de  atter 
havde  fjernet  sig,  slog  Fuglene  ned  paa  Kjødet  og  bar 
det  op  i  deres  Reder,  som  derpaa  gik  i  Stykker  under 
den  svære  Byrde  og  styrtede  ned  paa  Jorden,  hvor  Ara- 
berne nu  uden  Moie  kunde  samle  Kanelen.  Lignende 
Fabler  vare  endnu  i  Omløb  paa  Korstogenes  Tid,  og  det 
blev  fortalt  for  fuldt  Alvor,  at  Kanel  og  Nelliker  voxede 

paa  Træerne  i  Paradisets  Have  og  derfra  af  Vinden  fartes 
gjennem  Luften  til  Nilen,  hvor  man  fiskede  dem  op. 

Det  ægte  Kanel  er  Barken  af  et  Træ  af  Laurbærfa- 
milien [Laurus  Cinnamomum) ,  hvis  oprindelige  Hjemsted 
er  Oen  Ceylon,  men  som  nu  ogsaa  voxer  vildt  paa  Mala- 
barkysten,  Java,  Sumatra,  Borneo,  Philippinerne,  Niko- 
barerne  og  i  nyere  Tid  tillige  er  bleven  forplantet  til  Bra- 
silien, Isle  deFrance,  Bourbon,  Guiana  og  Ægypten.  Men 
kun  en  ringe  Del  af  det  Produkt,  der  kommer  i  Hande- 
len, er  ægte  Ceylon-Kanel.  I  Tydskland,  Rusland  og 
Tyrkiet  er  denne  næsten  fuldstændigt  fortrængt  af  et  lig- 
nende Stof,  Cassia,  som  oprindeligt  stammer  fra  Kina  og 
hidrører  fra  en  endnu  ikke  nøiere  bekjendt  Laurbær-Art. 
Cassia-Barken  er  grovere  og  mørkere  i  Farven  end  den 
ceylonske  Kanel  og  adskiller  sig  tillige  fra  denne  ved  en 
mere  pirrende  Lugt  og  stærkere  Smag.  Foruden  disse  to 
Arter  er  der  endnu  adskillige  Laurbærtræer,  hvis  Bark 
benyttes  som  Kanel;  saadanne  findes  f.  Ex.  paa  Bourbon 
(Laurus  capularis)^  i  Peru  (L.  quiæos)  og  i  Ostindien 
(L^.  cuUlaican). 

Den  ægte  Kanel  fra  Ceylon  bærer  dog  endnu  Prisen 
for  disse  Kryderier,  og  kun  af  Hensyn  til  dette  Produkt 
nedsatte  Portugiserne  sig  1518  paa  denne  skjønne  ø.  Paa 
den  Tid  var  der  naturligvis  ikke  Tale  om  en  planmæssig 
Kultur  af  Kaneltræet.  Man  indsamlede  Barken  af  de  vildt- 
voxende  Træer  i  Kongeriget  Kandys  Skove  og  Dschungler 
og  troede,  at  kun  saadanne  vilde  Træer  vare  istand  til  at 
bevare  den  fine,  aromatiske  Bark.  Man  overlod  derfor 
ogsaa  til  Naturen  at  drage  Omsorg  for,  at  Træet  forplan- 
tede sig,  og  havde  i  saa  Henseende  en  god  Allieret  i  en 
Fugl  af  Skadeslægten  (Turdus  Zeilanicus)^  som  fortærer 
de  modne  Bær,  men  igjen  giver  Kjernerne  ufordøiede  fra 
sig,  hvorefter  de  spire.  Indsamlingen  af  Barken  blev  be- 
sørget af  en  egen  Kaste,  Chalia'er  eller  Kanelafskrællere 
kaldet,  og  det  var  et  farligt  Haandværk,  disse  Folk  drev, 

da  de  vilde  Bjergboere  ofte  viste  sig  fjendtligt  sindede  og 
sendte  de  ulykkelige  Kanelsamlere  hjem  med  afskaarne 
Næser  og  Øren  eller  lemlæstede  paa  anden  Maade.  Og- 
saa  de  vilde  Elefanter  vare  slemme  Fjender;  værre  end 
baade  Mennesker  og  Dyr  vare  dog  de  Febersygdomme,  som 
avledes  i  Skovene. 

Indtil  Portugisernes  Ankomst  havde  Handelen  med 
Kanel  været  et  Monopol  for  de  indfødte  Konger.  Portu- 
giserne gjorde  ingen  anden  Forandring  i  dette  Forhold, 
end  at  de  paalagde  Fyrsten  en  Tribut,  bestaaende  af  2,500 
Centner  Kanelbark,  og  lovede  ham  til  Gjengjæld  Portugals 
Beskyttelse.  I  lang  Tid  udgjorde  denne  Kanelskat  en  me- 
get betydelig  Indtægtskilde  for  den  portugisiske  Krone; 
men  da  Filip  den  Anden  formente  de  oprerske  holland- 
ske Provindser  at  drive  Handel  paa  Lissabon,  forsøgte  Hol- 
lænderne selv  at  skaffe  sig  det  efterspurgte  Kryderi.  I 
Aaret  1596  viste  de  første  bevæbnede  hollandske  Handels- 
flaader  sig  i  det  indiske  Ocean,  og  60  Aar  senere  vare 
Portugiserne  forjagede  fra  deres  skjønne  Besiddelser. 

Hollænderne  tilegnede  sig  strax  Kanelhandelen  som 
udelukkende  Monopol  for  dem  selv  og  overholdt  denne 
Bestemmelse  med  ubønhørlig  Strenghed.  Ingen  maatte 
plante  eller  afbarke  Kaneltræer;  enhver  Grundbesidder 
maatte  underrette  vedkommende  Inspektører  om  ethvert 
Træ  af  denne  Art,  som  han  opdagede  paa  sin  Eiendom, 
og  Fortielse  deraf  straffedes  med  Fængsel  og  Pengebøder. 
For  Bedragerier  ved  Indsamlingen  —  hvor  ringe  de  end 
vare  —  maatte  baade  Hæler  og  Stjæler  bøde  med  Livet. 
De  ulykkelige  Chalia'er  bleve  skrækkeligt  udpinte;  allerede 
fra  sit  tolvte  Aar  maatte  Enhver  af  denne  Kaste  aflevere 
56  Pund  Kanel,  og  i  Aarenes  Løb  voxede  dette  Hoveri 
indtil  600  Pund;  til  Gjengjæld  erholdt  de  kun  et  vist  Maal 
Ris  og  vare  fritagne  for  Afgifter  og  Skatter.  Følgen  af 
denne  haarde  Behandling  var,  at  de  stadigt  søgte  at  und- 

drage  sig  deres  Aag  ved  at  flygte  ind  i  Skovene  eller  ud- 
vandre til  andre  Egne. 

I  et  Aarhimdrede  gav  dette  Monopol  Hollænderne  en 
aarlig  Indtægt,  som  ofte  bebb  sig  til  tre  Millioner  Rigs- 
daler. Men  de  fleste  Kaneltræer  voxede  paa  Kongen  af 
Kandys  Territorium,  og  naar  denne  af  og  til  viste  sig 
fjendtligt  sindet,  sank  Indtægten  ned  til  en  halv  Million. 
For  derfor  ikke  at  være  afhængig  af  denne  Fyrstes  Luner 
foreslog  1765  en  Agent  i  Distriktet  Colombo  den  holland- 
ske Guvernør,  at  man  selv  skulde  forsøge  at  kultivere 
Planten.  I  Begyndelsen  afviste  det  store  Raad  i  Batavia 
dette  Forslag,  men  Fordelene  ved  det  vare  saa  indlysende, 
at  det  omsider  blev  vedtaget.  Imidlertid  var  det  ikke  saa 
let  at  faae  det  gjennemført,  da  de  Indfødte  haardnakket 
satte  sig  derimod.  Høvdingerne  forsikrede  navnlig,  at 
Kanelbarken  vilde  tabe  i  Kvalitet  ved  kunstig  Dyrkning, 
og  den  fornemste  Grund  til  denne  Modstand  var  Frygten 
for  at  miste  de  Procenter,  som  de  hidtil  havde  modtaget 
for  deres  Undergivnes  —  man  kunde  vel  ogsaa  sige  deres 
Livegnes  —  Kanelsamlernes  Arbeide.  Aabenlyst  formaaede 
de  ikke  at  gjøre  Modstand,  og  derfor  gjorde  de  det  skjult. 
De  Plantager,  som  man  havde  anlagt  langs  med  Vestky- 
sten, og  for  kvilke  Colombo  var  Midtpunktet,  lykkedes  i 
Begyndelsen  udmærket;  men  pludseligt  visnede  de  fleste 
Planter,  og  da  der  blev  anstillet  Undersøgelser,  fandtes 
det,  at  Rødderne  vare  blevne  overgydte  med  kogende 
Vand.  Kun  den  yderligste  Strenghed  reddede  Foreta- 
gendet; overordenligt  haarde  Strafle  truede  Enhver,  der 
forgreb  sig  paa  de  unge  Træer,  og  for  at  ødelægge  eller 
afhugge  et  saadant  maatte  Vedkommende,  om  han  blev 
opdaget,  bøde  med  den  ene  Haand. 

Da  Englænderne  1795  tog  Oen  Ceylon  i  Besiddelse, 
fandt  de  Kanelplantagerne  i  en  blomstrende  Forfatning. 
Udbyttet  var  steget  til  omtrent  4000  Centner,  saa  at  det 
fuldkomment  tilfredsstillede  Efterspørgselen  og  gjorde  det 

unødvendigt  at  indsamle  Barken  af  de  vildtvoxende  Træer. 
Monopolet  blev  af  den  engelske  Regering  solgt  til  det 
ostindiske  Kompagni,  men  da  Træet  ogsaa  blev  forplantet 
til  andre  Lande,  saaledes  allerede  1795  til  Sumatra,  1825 
til  Java,  Isle  de  France,  Brasilien,  Guiana  og  Martinique, 
og  da  ogsaa  Kina,  Mauritius  og  Antillerne  begyndte  at 
levere  Kanel,  betød  Monopolet  paa  Ceylon  ikke  længere 
stort.     1832  ophævedes  det  derfor.  Dyrkningen  og  Ind- 
samlingen tilstodes  ogsaa  Private,  og  kun  paa  Udfør- 
selen af  Produktet  lagdes  der  en  Told  af  en  Daler  for  Pun- 
det.   Men  ogsaa  den  høie  Told,  der  undertiden  beløb  sig 
til  mere  end  det  Firdobbelte  af  Varernes  Værdi  paa  selve 
Stedet,  maatte  man  lidt  efter  lidt  opgive,  og  for  at  den 
hele  Kultur  ikke  skulde  gaae  helt  til  Grunde,  blev  Tolden 
fuldstændigt  ophævet  ]853.    Men  den  Skade,  som  denne 
Toldbeskatning  havde  gjort  Englændefne,  kunde  nu  ikke 
mere  afhjælpes.    Man  var  gaaet  ud  fra  den  feilagtige  An- 
skuelse, at  Kanel -Laurbærtræet  kun  kunde  trives  paa  Cey- 
lon, og  uden  den  høie  Told  vilde  det  neppe  være  lykke- 
des Hollænderne  at  optage  Konkurrencen  med  Ceylon-Ka- 
nelen, ligesaa  lidt  som  det  billigere  Cassia,  der  nu  næsten 
udelukkende  benyttes  til  Chokoladefabrikationen  i  Spanien 
og  Portugal,  vilde  have  vundet  saa  stor  Indgang.     I  de 
senere  Aar  har  Udførselen  af  Kanel  fra  Ceylon  atter  taget 
et  betydeligt  Opsving,  og  i  Tidsrummet  1855—57  udski- 
bedes der  ikke  mindre  end  25,498  Centner  til  England 
alene. 

Sete  i  Frastand  afgive  Kanelplantagerne  paa  Ceylon, 
som  indtage  betydelige  Landstrækninger,  et  herligt  Skue. 
Milevidt  bedække  de  Sletterne  omkring  Colombo,  og  over 
dem  streifer  Blikket  ud  til  de  mørke  Urskove  paa  de  fjerne 
Bjergskraaninger.  De  unge  Skud  med  deres  dels  bleggule, 
dels  ildrøde  Blade  danne  en  livlig  Afvexling  mod  det 
ældre,  mørkegrønne  Løv,  og  i  Randen  af  Plantagerne  hæve 
sig  maleriske  Grupper  af  slanke  Kokospalmer.  Klare,  blaae 

Søer,  omkrandsede  af  lysegrønne  Rismarker,  der  oplives  af 
Landsbyer,  titte  hist  og  her  frem  mellem  Krat  og  Skov, 
og  Skarer  af  brogede  Vandfugle  tumle  sig  i  den  klare  Luft 
eller  plaske  i  det  stille  Vand.  Kommer  man  nærmere, 
mister  Landskabet  rigtignok  en  stor  Del  af  sin  Ynde.  Man 
seer  da  kun  store  Marker  med  en  rødlig  eller  næsten  hvid, 
sand-  og  lerblandet  Jordbund,  paa  hvilken  Kanelbuskene 
staae  plantede  i  Rækker  med  2— 2V3  Alens  Afstand.  Hver 
Busk  bestaaer  af  fire  eller  fem  Smaastammer,  der  naae. 
en  Høide  af  ti  til  tolv  Fod,  overalt  ere  bedækkede  med 
Løv  og  have  en  stor  Lighed  med  vore  Nøddebuske. 

I  vild  Tilstand  inde  i  Kratskovene  og  ubeskaaret  naaer 
Kaneltræet  vel  en  Høide  af  30—50  Fod,  og  Stammerne 
blive  da  18—20  Tommer  tykke;  men  da  Barken  af  de 
unge  Skud  leverer  god  Kanel,  blive  de  allerede  huggede 
efter  halvandet  eller  to  Aars  Væxt;  de  have  da  kun  en 
Tykkelse  af  en  halv  Tomme,  og  den  yderste  Hud  begyn- 
der at  gaae  over  fra  Graagrønt  til  Brunt.  Beskjæringen 
foretages  to  Gange  om  Aaret,  i  Mai  eller  Juni  og  i  No- 
vember, naar  der  sora  Følge  af  den  vedholdende  Regn 
indtræder  et  stærkere  Saftomløb,  og  Bast  og  Bark  lettere 
lade  sig  løsne  fra  Veddet.  De  afskaarne  Kjeppe  bringes 
derpaa  ind  i  Verandaerne,  hvor  Kanelskrællerne  sidde  i 
lange  Rækker  paa  Gulvet  med  Benene  trukne  op  under 
sig. 

Først  bliver  der  gjort  ringformede  Indsnit  i  Barken 
med  en  Fods  Mellemrum,  derpaa  opsplittes  den  efter  Læng- 
den paa  begge  Sider  og  afløses  med  en  dertil  indrettet 
Kniv;  de  saaledes  aftagne  og  flækkede  Barkstykker  over- 
gives derpaa  til  andre  Arbeidere,  som  befrie  dem  for 
Yderhuden.  Barken  er  i  Begyndelsen  hvid  og  næsten  uden 
Lugt  og  Smag,  men  skifter  hurtigt  Udseende,  naar  den 
tørres.  Stykkerne  skydes  ind  i  hverandre  efter  deres  Tyk- 
kelse, tørres  i  Skygge,  sorteres  derpaa  og  pakkes  i  Bund- 
ter paa  Kenved  hundrede  Stykker.    Den  bedste  Slags  er 

tynd  som  Bikubepapir,  lysebrun  og  meget  sød  og  aroma- 
tisk. Den  daarlige  Bark,  navnlig  de  tykke  Stykker,  an- 
vendes til  Kanelolie.  Ogsaa  af  Bladene  uddrages  der  en 
Olie,  men  denne  er  morkebrun,  undertiden  næsten  sort 
og  ligner  meget  mere  Nellike-Olie,  og  sandsynligvis  gaaer 
den  ofte  under  dette  Navn  i  Handelen.  Det  afbarkede  Ved 
benyttes  kun  til  Brændsel,  men  dette  mangler  fuldstæn- 
digt Barkens  Egenskaber,  saa  at  det  kun  giver  Røg  uden 
Røgelseduft. 

Af  George  Muster*). 


I. 

Det  er  nu  halvfjerde  hundrede  Aar  siden,  at  den  beromte 
Verdensomseiler  Magellan  opdagede  østkysten  af  Patago- 
nien og  gik  til  Ankers  i  en  Havn,  som  han  kaldte  St. 
Julian.  En  af  hans  Underbefalingsmænd  undersøgte  her- 
fra Landet  imod  Syd  og  opdagede  en  Flod,  som  han  gav 
Navnet  Santa  Cruz.  Hans  Skib  var  det  første,  der  led 
Skibbrud  paa  denne  klippefulde  Kyst,  som  paa  en  Stræk- 
ning af  to  hundrede  Mil  kun  tilbyder  et  Par  sikre  Havne, 
medens  skjulte  Skjær,  voldsomme  Storme  og  stærke  Striøm- 
ninger  have  gjort  den  berygtet  blandt  Søfolk  som  en  af  de 
farligste  i  Verden.  Magellan  forblev  ved  St'  Julian  og 
Santa  Crux  fra  April  til  Oktober  1520,  da  han  seilede 
videre  Syd  paa  og  opdagede  Strædet,  der  bærer  hans  Navn. 
I  dette  Mellemrum  fik  han  Besøg  af  en  Skare  Indfødte, 
« større  end  nogen  Mand  i  Kastilien«,  klædte  i  Skind  og 
med  Sko  af  Guanaco-Hud,  som  satte  uhyre  Fodspor;  deraf 
tog  Spanierne  Anledning  til  at  kalde  dem  Patagonés  (store 
Fødder),  medens  de  Indfødte  kaldte  sig  selv  Tehueltscher; 
saaledes  er  Oprindelsen  til  Landets  Navn.  Disse  Folk  brugte 
Buer  og  Pile  og  medførte  fire  tamme  Guanacoer,  med  hvilke 
de  lokkede  de  vilde  Dyr  indenfor  Skudvidde.  Deres  Telte 
bestod  af  et  let  Stativ,  dækket  med  Skind;  deres  Ansig- 


*)  At  home  with  The  Patagonians.    A  Year's  Wanderings  from  the 
Straits  of  Magellan  to  the  Rio  Negro.    London  1871. 

ter  vare  malede,  de  vare  hurtige  til  Fods  og  havde  Red- 
skaber af  Sten. 

Saaledes  led  den  første  Beretning  om  Patagonierne, 
og  hvad  man  videre  fik  at  vide  i  de  to  følgende  Aarhun- 
dreder,  var  ikke  Stort;  thi  kun  faa  Evropæere  kom  til  denne 
Kyst,  og  til  de  Indfødte  saae  de  ikke  ret  Meget.  1581 
havde  Spanierne  udsendt  tre  Skibe  for  at  grundlægge  en 
Koloni  i  Strædet,  og  400  Mænd  med  30  Kvinder  bleve 
efterladte;  men  da  disse  ikke  fik  Hjælp  hjemmefra,  døde 
de  langsomt  Hungersdøden,  og  da  Englænderen  Th.  Ca- 
vendish  anløb  Stedet  fem  Aar  senere,  fandt  han  kun  tolv 
Mænd  og  tre  Kvinder  ilive.  Havnen  kaldte  han  Port 
Famine,  et  Navn,  som  rimeligvis  er  flere  af  Læserne  be- 
kjendt  fra  Darwins  Reise. 

To  hundrede  Aar  derefter  udgå v^  en  Jesuit,  -Fader 
Falkner,  et  Værk  om  Patagonien,  bygget  paa  de  Erfarin- 
ger og  Oplysninger,  som  han  selv  og  andre  af  hans  Or- 
densbrødre havde  samlet  under  deres  Forsøg  paa  at  faae 
fast  Fod  paa  Landets  nordhge  og  østlige  Grændse ,  og  an- 
sporet ved  den  Opsigt,  som  Bogen  vakte,  skyndte  den 
spanske  Regering  sig  med  at  udsende  en  Expedition  for 
at  grundlægge  to  Kolonier  paa  Patagoniens  Kyst  ved  Mun- 
dingen af  Rio  Negro  og  ved  Port  St.  Julian;  men  om  det 
Indre  af  Landet  fik  man  først  lidt  Mere  at  vide,  da  Dar- 
win paa  den  engelse  Fregat  <<Beagle's»  Jordomseiling  gjorde 
en  Expedition  40  Mil  op  ad  Floden  Santa  Cruz.  Imidler- 
tid var  det  kun  et  lille  Blik  ind  i  det  store,  ubekjendte 
Land ,  og  først  for  nyligt  er  dette  blevet  bereist  i  hele  sin 
Udstrækning  fra  Nord  til  Syd  af  en  engelsk  Søofficer  ved 
Navn  Muster. 

Tilfældet  havde  i  Foraaret  1869  ført  ham  til  Falk- 
lands-Oerne,  og  da  han  kunde  ret  godt  Spansk,  som 
mange  af  de  Indfødte  i  Patagonien  forstaae,  besluttede 
han  sig  til  at  gjøre  et  Forsøg  paa  at  sætte  sig  i  Forbin- 
delse med  en  eller  anden  omvandrende  Skare  Indfødte  og 

Fra  alle  Lande.   1872.    XVI.  9 

paa  denne  Maade  trænge  saa  langt  ind  i  Landet  som  mu- 
ligt. 1  Begyndelsen  af  April  Maaned  ankrede  Dampskibet, 
som  skulde  føre  ham  over  til  Fastlandet,  ved  den  østlige 
Ende  af  Magellan-Strædet  for  at  vente,  til  Strømmen  kæn- 
trede; thi  den  Voldsomhed,  hvormed  Tidebølgen  her  løberud 
og  ind,  er  saa  stor,  at  kun  en  meget  kraftig  Damper  kan 
løbe  Strædet  ind  mod  Strømmen.  Desto  hurtigere  gaaer 
det,  naar  Floden  først  sætter  ind,  og  med  fire  Mils  Fart 
løb  Skibet  den  næste  Morgen  op  langs  mellem  øde,  flade 
Kyster,  hvor  Millioner  af  Søfugle  have  deres  Tilhold,  ind- 
til Strædet  ved  Kap  Negro  breder  sig  imod  Syd,  og  Land- 
skabet med  det  Samme  forandres.  Fjernt  ude  mod  Syd- 
vest paa  Sydsiden  af  Ildlandet  stige  de  sneklædte  Toppe 
af  Sarmientos-Bjergene  op  af  Havet,  og  til  Høire  paa  den 
amerikanske  Kyst  afløses  de  nøgne,  bølgeformede  Sletter 
af  en  Række  skovklædte  Høie.  Paa  en  flad  Mark  neden 
for  en  af  disse  tumlede  en  Mængde  Ryttere  i  straalende 
Poncho'er  deres  Heste;  thi  det  var  netop  Søndag  Efter- 
middag, som  i  de  fleste  spanske  Byer  i  Sydamerika  er 
helliget  Væddeløbs-Idrætter. 

Punta  Arena,  Musters  foreløbige  Bestemmelsessted, 
hvor  hine  Væddelobsryttere  havde  hjemme,  er  en  ehilesisk 
Koloni.  I  de  sidste  tredive  Aar  have  nemlig  Regeringerne 
i  Chili  og  Buenos  Ayres  hver  paa  sin  Side  søgt  at  faae 
fast  Fod  i  Patagonien,  og  saaledes  har  da  Chili  i  den  syd- 
lige Del  af  Landet  anlagt  Punta- Arena,  foreløbigt  som  en 
Straff'ekoloni  for  militære  Forbrydere,  medens  den  argen- 
tinske Republik  har  grundet  en  Handelsplads,  Påtagenes 
kaldet,  ved  Udløbet  af  Rio  Negro  paa  Nordgrændsen  af 
Landet.  Imellem  disse  to  fremskudte  Poster  findes  der 
endelig  ved  Floden  Santa  Cruz  endnu  en  lille  Station,  som 
holdes  af  en  driftig  Kjøbmand  fra  Buenos  Ayres. 

Muster  havde  troet,  at  han  i  Punta  Arena  vilde  finde 
Indianere,  med  hvem  han  kunde  gjøre  Reisen  videre  imod 
Nord  til  Santa  Cruz,  men  i  disse  Forventninger  blev  han 

skuffet,  da  de  Indfødte,  som  for  Oieblikket  laae  paa  Kant 
med  Chileserne,  ikke  havde  gjæstet  Kolonien  det  sidste 
Aar,  og  alle  hans  Reiseplaner  vilde  være  faldne  døde  til 
Jorden,  dersom  der  ikke  tilfældigvis  i  det  Samme  skulde 
være  udsendt  en  lille  Expedition  for  at  forfolge  nogle  De- 
serterer, som  formodedes  at  have  sat  Kursen  efter  Santa 
Cruz.  Saaledes  fik  Muster  Reiseselskab  til  sidstnævnte 
Sted,  og  den  spanske  Kommandant  i  Punta-Arena,  der 
strax  ved  Ankomsten  modtog  ham  som  sin  Gjæst,  sor- 
gede selv  for  hans  Udstyr. 

Befolkningen  i  Punta  Arena  bestaaer  foruden  en  Gar- 
nison paa  et  halvt  hundrede  Mand,  og  Fanger,  som  for 
største  Delen  ere  Desertører  fra  Armeen,  af  frivillige  Ud- 
vandrere, fornemligt  fra  øen  Chiloe.  Disse  Sidste,  som  ere 
af  blandet  spansk-indiansk  Herkomst,  ere  haardføre  Folk, 
vante  fra  deres  oprindelige,  skovrige  Hjem  til  at '  bruge 
øxen  og  tarvelige  i  deres  Levemaade,  som  næsten  ude- 
lukkende bestaaer  af  Kartofler;  men  baade  de  og  deres 
Medborgere,  siger  Muster,  gjorde  Indtryk  af  at  være  tør- 
stige Sjæle,  som  gjøre  deres  Bedste  for  at  ophjælpe  Han- 
delen, idetmindste  hvad  Spiritus  angaaer;  medens  han  op- 
holdt sig  i  Kolonien,  maatte  saaledes  Grovsmeden  vandre 
i  Fængsel,  fordi  han  var  truffen  fuld  paa  Gaden,  og  den 
irske  Doktor  var  da  netop  lige  sluppet  ud  af  Kachotten. 

Men  Klimaet  i  disse  Egne  er  ogsaa  meget  strengt  og 
barsk.  Hvede  og  Byg  modnes  ikke,  og  Kvæget  synes  og- 
saa at  hæmmes  i  sin  Væxt  af  Kulden,  saa  Punta  Arena 
vil  aabenbart  aldrig  blive  noget  yndet  Badested  eller  til- 
trække mange  Turister. 

Den  19de  April  tiltraadte  Muster  sin  Reise  Nord  paa 
i  Følge  med  sex  andre  Ryttere,  forsynede  med  enogtyve 
Heste  og  anførte  af  Løitnant  Gallegos,  en  undersætsig, 
bredskuldret  Mand  med  indianske  Træk,  fra  Provindsen 
Arauco,  hvor  han  under  mange  Aars  Feider  med  India- 

nerne  til  Fuldkommenhed  havde  lært  at  haandtere  Las- 
soen og  Landsen.  Musters  Udstyr  indskrænkede  sig  til  de 
fornødne  Klædningsstykker,  deriblandt  en  Guanacho -Kappe, 
Sæbe,  Svovlstikker,  Skrivematerialier,  lidt  Medicin,  en 
Eiffel  og  et  Par  Pistoler  med  Tilbehør.  Skibsbrod,  tørret 
Kjød  (Charqui),  bagt  Hvedemel,  Kaffe  og  Cigarer  udgjorde 
Selskabets  Proviant,  og  af  Hensyn  til  den  fremmede  Reise- 
kammerat medførte  Chileserne  et  lille  Telt  ,til  Beskyttelse 
mod  Kulden. 

En  Mils  Vei  Nordvest  for  Punta  Arena  tager  man 
Afsked  med  Skovene,  og  efter  at  have  passeret  en  dyb 
Dal  med  steile  Brinker  naaede  de  Reisende  Pampa'en, 
hvilket  Navn  i  Patagonien  sædvanligt  bruges  for  at  be- 
tegne høie,  bølgeformede  Sletter,  gjennemskaarne  af  Dale 
og  Kløfter  eller  afbrudte  af  enkelte  isolerede  Toppe  og 
sammenhængende  Høidedrag,  som  opfylde  det  Indre.  In- 
dianerne, som  kunne  lidt  Spansk,  bruge  derimod  Ordet 
uden  Hensyn  til  Terrainforholdene  om  enhver  Egn,  hvor 
de  drive  Jagt.  Naar  de  f.  Ex.  efter  en  vel  tilendebragt 
Dag  og  et  solidt  Maaltid  af  Jagtudbyttet  med  Tilfredshed 
spørge:  "Muy  buena  Pampa?  No?«  er  Meningen  i  Virke- 
lighed den:  «Naa,  er  saa  Livet  i  Guds  vilde  Natur  ikke 
det  bedste?"  Medens  man  ved  Navnet  Pampas  sædvan- 
ligt tænker  sig  endeløse,  græsklædte  Stepper,  saaledes  som 
de  f.  Ex.  findes  i  Buenos  Ayres ,  passer  denne  Forestilling 
altsaa  ikke  paa  Patagonien.  Pampa'en  der  frembyder  gan- 
ske vist  undertiden  Synet  af  temmeligt  jevne  Sletter,  be- 
dækkede med  grovt  Græs,  men  som  oftest  er  Vegetationen 
saare  mager  og  bestaaer  da  kun  af  forkrøblede  Buske  og 
smaa  Oaser  af  Tidsler,  der  kun  delvis  dække  Gruset  og 
det  døde  Ler;  paa  andre  Steder  er  Overfladen  bestrøet 
med  vældige  Rullesten  eller  afbrudt  af  gabende  Kløfter  og 
forvirrede  Masser  af  nøgne,  kantede  Klipper,  som  oftest 
af  vulkansk  Oprindelse.  Dette  er  navnlig  Tilfældet  i  det 
Nordlige. 

Kun  i  een  Henseende  er  Pampaen  overalt  den  samme 
uden  Hensyn  til  Jordbundens  Beskaffenhed  eller  Overfla- 
dens Ydre,  thi  Navnet  er  uadskilleligt  forbundet  med  Tan- 
ken om  de  skarpe,  bidende  Vinde,  som  fra  Vest  stryge 
hen  over  Landet.  Steile  Skraaninger,  harranca,  under- 
tiden 2 — 300  Fod  høie,  fore  ned  fra  Pampaen  til  de  mere 
lune  og  frugtbare  Dale,  som  Floderne  have  uddybet;  hvor 
Skrænten  er  meget  brat,  har  Regnen  som  oftest  dannet 
Sidekløfter  ned  til  Dalen,  og  ad  disse  halsbrækkende  Veie 
jager  den  indfødte  Rytter  afsted  i  susende  Galop. 

For  Oieblikket  var  der  imidlertid  ikke  et  levende  Væ- 
sen at  see,  da  de  Reisende  red  hen  over  den  udstrakte, 
bølgeformede  Slette,  der  her  var  bedækket  med  grovt  Græs 
og  omspredte  Berberissebuske ;  paa  de  lavere  Steder  havde 
Vandet  dannet  Laguner  og  Kjær,  og  lanot  ude  mod  Vest 
hævede  sig  sneklædte  Bjerge,  som  sendte  dem  en  isnende 
Hilsen,  men  Guanaco-Kapperne  holdt  Kulden  ude,  og  ved 
Aftenstid  slog  de  Leir  i  Læ  af  Vinden  paa  en  Skraaning 
ved  en  Lagune,  hvor  en  talløs  Mængde  sorthalsede  Svaner 
og  andre  Fugle  havde  taget  deres  Nattekvarter.  —  Over 
Pampaer  af  forskjellig  Slags,  gjennem  Floder  og  Sumpe 
gaaer  Veien  stadigt  mod  Nordost,  medens  Reisens  Ensfor- 
mighed, som  ikke  bliver  mindre  —  forsikrer  Muster  — 
naar  man  skal  drive  en  Flok  løse  Heste  foran  sig,  nu  og 
da  afbrydes  ved  en  uheldig  Parforcejagt  efter  nogle  Strud- 
ser eller  en  Flok  Guanaco'er,  indtil  tætte  Røgskyer  forude 
en  Dag  forkyndte,  at  der  var  Indianere  i  Nærheden,  som 
havde  s  eet  dem  og  nu  bevarede  Røgen  fra  deres  Ild  — 
den  sædvanlige  Maade,  hvorpaa  man  signaliserer  i  disse 
Egne  —  og  kort  efter  viste  sig  en  Flok  Ryttere,  to  Mænd, 
en  Dreng  og  to  Kvinder.  De  havde,  som  det  syntes,  netop 
endt  deres  Jagt,  thi  de  vare  vel  forsynede  med  frisk  Gua- 
naeokjød;  Kvinderne  medførte  tillige  Vand  paa  Flasker,  og 
med  stor  Venlighed  indbød  de  de  Reisende  til  at  dele 
deres  Overflødighed.    Disse  Folk  hørte  til  en  større  Af- 

deling,  og  den  falgende  Dag,  da  Muster  og  hans  Kaname- 
rater  red  ned  mod  en  Flod,  kom  en  Skare  Indianere  ga- 
lopperende ned  ad  den  modsatte  Skraaning  og  kastede  sig 
i  Vandet  for  at  møde  dem.  Skjøndt  det  blæste  koldt, 
havde  de  Indfødte  kastet  deres  Skindkapper  tilbage,  saa  ' 
at  Overkroppen  var  nøgen,  og  det  lod  til,  at  de  fandt 
Veiret  meget  behageligt.  De  viste  sig  meget  venskabelige 
og  ordnede  sig  i  en  Halvkreds  for  at  modtage  de  Gaver, 
bestaaende  af  Biskøiter,  tørret  Kjød  og  Tobak,  som  Gal- 
legos uddelte  iblandt  dem.  Disse  Folk  vare  paa  Tilbage- 
veien  ind  i  Landet  efter  deres  aarlige  Besøg  i  Santa  Cruz, 
hvilket  Sted  vort  Reiseselskab  naaede  et  Par  Dage  senere, 
netop  som  de  sidste  Indianere  vare  dragne  bort. 

Santa  Cruz  er  et  meget  beskedent  Anlæg.  By  kan 
man  ikke  kalde  det,  thi  hele  Befolkningen  boer  i  et  Hus; 
foruden  dette  findes  der  endnu  kun  to  Bygninger,  og  een 
Mand,  Don  Luiz  Buena,  Kjøbmand  og  Kaptain  i  den  ar- 
gentinske Marine,  eier  hele  Anlæget  med  Myndighed  til 
at  forhindre  alle  fremmede  Hvalfangere  fra  at  drive  Fiskeri 
langs  med  Kysten.  Den  lille  Koloni  er  anlagt  paa  en  ø 
i  Floden  Santa  Cruz,  ikke  ret  langt  fra  dens  Munding;  et 
Vadested  paa  den  ene  Side  og  en  Færge  paa  den  anden 
sætter  det  i  Forbindelse  med  Fastlandet.  Vaaningshuset 
er  omgivet  med  en  pallisaderet  Grav,  og  en  lille  Kanon 
forsvarer  Indgangen,  Alt  beregnet  paa  det  Tilfælde,  at  In- 
dianerne, under  Indflydelse  af  Rommen,  skulde  faae  isinde 
at  yppe  Klammeri;  men  hidtil  havde  der  ikke  været  An- 
ledning til  at  bruge  dem;  Don  Luiz's  Agent  behandlede 
de  Indfødte  venligt,  betalte  dem  rimelige  og  bestemte  Pri- 
ser for  deres  Strudsfjer  og  Skind,  og  Indianerne  forstod  at 
skjønne  paa  den  gode  Behandling;  Forholdet  var  derfor 
godt. 

En  Mark  var  udlagt  til  Roer  og  Kartofler.  1  en  fro- 
dig, lun  Dal  inde  paa  Fastlandet  græsser  en  talrig  Flok 
Heste,  som  kun  drives  over  til  øen,  naar  der  paatænkes 

en  Jagttur,  men  forøvrigt  ere  overladte  til  sig  selv;  en 
Drift  Køer  og  nogle  Svin  gjorde  dem  tidligere  Selskab, 
men  løb  saa  ind  i  Landet,  hvor  de  første  rimeligvis  snart 
blive  Tehueltschernes  Bytte,  medens  Svinene,  som  lettere 
ville  forblive  upaaagtede,  raaaske  kunne  grundlægge  en 
Race  af  patagoniske  Vildsvin.  Paa  den  sydlige  Bred  af 
Floden  findes  en  naturlig  Saltsø ,  som  vilde  kunne  give  et 
rigt  Udbytte  ved  Udførsel  til  Falklandsøerne,  om  kun  den 
fornødne  Arbeidskraft  var  tilstede;  nu  benyttes  den  kun 
ved  det  aarlige  Sælfiskeri ,  som  drives  for  Don  Luiz's  Reg- 
ning. Tilføies  endnu  hertil,  at  Floden  har  Overflødighed 
af  Fisk,  maa  det  indrømmes,  at  Santa  Cruz  frembyder 
ikke  faa  heldige  Betingelser  for  Anlæget  af  en  Koloni, 
men  endnu  har  Udvandringen  ikke  naaet  dette  Sted.  Da 
Muster  besøgte  det,  var  det  kun  et  Depot  for  Sælfiskeriet, 
hvorTehueltscherne  indfandt  sig  med  deres  Strudsfjer,  Puma-, 
Guanaco-  og  Strudsskind  for  at  tiltuske  sig  Tobak,  Sukker, 
Ammunition  og  fremfor  Alt  Rom.  Med  Vinterens  Komme 
er  det  forbi  med  Handelen,  om  ikke  af  anden  Grund,  saa 
fordi  Kjøbmandens  Forraad  er  udtømt;  men  en  Del  af  de 
Indfødte  pleie  at  forblive  der  i  Nærheden. 

Sommeren  var  tilende,  da  Muster  ankom  til  den  lille 
Jd ,  over  hvilken  det  argentinske  Flag  vaier,  og  Eieren  var 
paa  Tilbageveien  til  Buenos  Ayres  med  sin  Skonnert,  men 
da  Muster  i  hans  Inspektør  fandt  en  gammel  Bekjendt, 
behøvede  han  ingen  Anbefalingsskrivelser  for  at  faae  en 
gjæstfri  Modtagelse.  Mr.  Clarke,  en  ung  Amerikaner,  der 
havde  tumlet  sig  vidt  omkring  i  Verden  for  tilsidst  at  blive 
kastet  hen  til  denne  afsides  Krog  af  Verden,  udgjorde  til- 
ligemed fem  andre  Eventyrere  Stedets  faste  Besætning; 
hertil  kom  endnu  som  midlertidig  Gjæst  en  Eventyrer  af 
en  anden  Slags,  en  tehuletschisk  Høvding  ved  Navn  Casi- 
miro,  med  hvem  Muster  strax  gjorde  Bekjendtskab,  og 
som  ogsaa  strax  maa  præsenteres  for  Læserne,  da  han 
spiller  en  vigtig  Rolle  i  den  følgende  Fortælling;  hans 

Historie  er  ikke  uden  Interesse.  Imedens  han  endnu  var 
et  Barn,  blev  hans  Fader  dræbt  i  en  Kamp  med  Arauca- 
nierne  eller  Manzaneros-Indianerne  paa  den  nordvestlige 
Grændse  af  Patagonien,  og  da  hans  Moder,  som  var  meget 
drikfældig,  engang  besøgte  de  argentinske  Kolonier  ved 
Rio  Negro,  solgte  hun  Drengen  for  et  Fad  Rom  til  Kom- 
mandanten, en  Franskmand,  der  ikke  var  ubekjendt  med 
Slavehandelen;  thi  paa  den  Tid  betragtedes  Indianerne 
som  lige  saa  gode  Handelsvarer  som  Negre.  Casimiro  blev 
derefter  døbt  og  opdraget  som  Hyrdedreng  paa  Estanciaen, 
hvor  han  lærte  at  tale  flydende  Spansk;  men  senere  løb 
han  bort  og  søgte  tilbage  tilTehueltscherne,  hos  hvem  han 
derefter  levede  i  nogle  Aar.  Medens  Stammen  engang 
befandt  sig  i  det  Sydlige  af  Landet  i  Nærheden  af  den 
chilesiske  Koloni  Port  Famine,  begav  han  sig  selv  Anden 
til  Chili,  da  Regeringen  der  ønskede  at  træffe  en  Overens- 
komst, hvorved  Kolonien  kunde  sikres  mod  Indianernes 
Røverier.  Underveis  døde  hans  Reisefælle,  men  Casimiro 
naaede  sit  Maal  og  sin  Hensigt,  thi  den  derværende  Præ- 
sident for  Républiken  gjorde  stor  Stads  af  ham  og  ud- 
nævnte ham  til  Kaptain  med  tilsvarende  Lønning.  Herfra 
vendte  han  tilbage  til  Port  Famine,  som  nu  var  hans 
jevnlige  Opholdssted  i  flere  Aar,  indtil  Straffefangerne  en- 
gang, medens  han  var  ude  paa  et  Jagttog,  gjorde  sig  til 
Herrer  over  Stedet,  som  ved  denne  Leilighed  blev  fuld- 
stændigt ødelagt  og  derefter  opgivet  af  Regeringen. 

Casimiro  vandrede  nu  paany  omkring  og  kom  til- 
sidst  ogsaa  til  Rio  Negro,  hvor  han  til  Afvexling  tog  Tje- 
neste hos  den  argentinske  Regering,  boede  saa  af  og  til 
hos  Missionærerne ,  som  en  Tid  lang  forsøgte  at  vinde  fast 
Fod  ved  Santa  Cruz,  og  lod  dem  undervise  sine  to  Søn- 
ner, og  endeligt  (1865)  gjorde  han  en  Rcise  til  Buenos  Ayres, 
hvor  Regeringen  ved  denne  Leilighed  anerkj endte  ham  som 
Tehueltschernes  Overhøvding,  tilkjendte  ham  Rang  og  Gage 
som  Oberst  i  den  argentinske  Hær  og  udsendte  ham  med 

en  indfødt  Argentiner  for  at  anlægge  en  Koloni  \^ed  Ma- 
gellanstrædet.  Casimiros  Ledsager  blev  imidlertid  myr- 
det underveis  af  en  Indianer,  hvis  Skinsyge  han  havde 
vakt;  dermed  strandede  Projektet,  og  selv  var  den  gamle, 
snu  Politiker  nu  strandet  i  Santa  Cruz,  hvor  Muster  gjorde 
hans  Bekjendtskab,  efter  at  Drikfældighcd  havde  reduceret 
ham  saa  vidt,  at  han  og  hans  Familie,  bestaaende  af  Kone, 
Søn  og  Datter,  kun  eiede  to  Heste  næsten  uden  noget 
Ridetai.  For  gammelt  Bekjendtskabs  Skyld  gav  Don  Luiz 
ham  Husly  og  hjalp  ham  saa  vidt  muligt. 

Casimiro  var  en  stærktbygget  Mand,  fulde  sex  Fod 
høi,  med  et  velvilligt  Udtryk  i  sit  Ansigt.  I  ædru  Til- 
stand var  han  ikke  blot  en  forstandig  Mand  at  tale  med, 
men  han  var  tillige  tlink  til  at  lave  Sadler,  Piber,  Sporer, 
Lassoer  og  Ridetøi ;  hans  Mod  var  hævet  over  enhver  Tvivl, 
og  da  han  var  beslægtet  med  alle  de  fornémste  Høvdinger, 
lod  Muster  sig  det  være  magtpaaliggende  at  vinde  hans 
Venskab  og  formaae  ham  til  at  drage  med  mod  Nord  til 
Rio  Negro.  Hertil  erklærede  han  sig  endeligt  ogsaa  villig, 
skjøndt  han  frygtede  for  at  komme  i  Uleilighed  i  Anled- 
ning af  sin  tidligere  Reisefælle  Mendozas  Død. 

En  Afdeling  Tehueltscher  laa  efter  Sædvane  i  Leir 
nogle  Mil  nordligere  ved  Floden  Chico,  og  ved  første  givne 
Leilighed,  da  deres  Høvding  Orkiki  indfandt  sig  i  Santa 
Cruz,  aabnede  Muster  Underhandlinger  med  ham  for  at 
faae  Tilladelse  til  at  gjøre  Følgeskab  med  hans  Afdeling, 
naar  de  drog  Nord  paa.  Den  gamle  Høvding  syntes  imid- 
lertid ikke  meget  tilbøielig  til  at  give  et  saadant  Løfte, 
og  uden  ligefrem  at  sige  Nei  forestillede  han  Muster,  hvor 
besværlig  og  farlig  en  saadan  Vei  var,  og  raadede  ham  til 
at  opgive  sin  Plan.  Da  Indianerne  ikke  vilde  bryde  op 
før  hen  imod  Foraarets  Begyndelse,  haabede  Muster  imid- 
lertid at  stemme  ham  gunstigere,  og  fast  besluttet  paa  at 
udføre  sit  Fortsæt  slog  han  sig  foreløbig  til  Ro  i  Santa 
Cruz,  da  hans  tidligere  Reisefæller  vendte  tilbage  til  Punta 

Arena,  medførende  fire  af  Rømningsmændene,  som  de 
havde  forefundet  paa  førstnævnte  Sted;  de  sex  Andre  vare 
sporløst  forsvundne,  rimeligvis  omkomne  ude  i  Pampa'en. 

Lediggang  kjendtes  ikke  i  den  lille  Koloni;  der  var 
nok  at  tage  vare  for  Alle.  Der  skulde  laves  Salt,  drives 
Fiskeri,  fældes  Brænde  og  jages,  og  inden  Døre  lavede 
man  Bola'er  —  Sten,  som  parvis  tilhugges  i  Form  af  Kug- 
ler og  overtrækkes  med  Skind,  der  atter  ere  forbundne 
med  en  Læderrem;  det  Hele  udgjør  det  Kastevaaben, 
hvormed  Jægeren  fanger,  lammer  og  dræber  sit  Bytte  i 
Flugten  — ,  eller  man  forfærdigede  Lassoer,  Tømmer,  Spo- 
rer 0.  s.  V.  I  de  fleste  af  disse  Arbeider  tog  Muster  virk- 
somt Del,  og  øvede  sig  desuden  ivrigt  i  Brugen  af  Bola'en 
for  at  forberede  sig  til  sit  Jægerliv  med  Indianerne.  —  Ud 
paa  Vinteren,  da  det  begyndte  at  skorte  stærkt  paa  Provi- 
ant, og  Vildtet  efterhaanden  ogsaa  var  blevet  sparsomt  i  den 
nærmeste  Omegn,  bleve  de  nødte  til  at  gjøre  længere  Ud- 
flugter, som  ofte  vare  meget  besværlige.  Jagten  drev  de 
paa  samme  Maade  som  Indianerne,  der  indringe  Vildtet 
paa  et  Stykka  Land  og  derpaa  drive  det  sammen  fra  alle 
Sider  mod  Midten. 

Guanacoer  og  Strudse  udgjøre  det  sædvanlige  Vildt 
over  hele  Patagonien.  Det  første  af  disse  Dyr,  der  hører 
med  til  Lamaernes  Slægt,  er  tre  til  fire  Fod  høit  og  fire 
til  fem  Fod  langt.  Skindet  er  bedækket  med  Uld  undta- 
gen paa  Hovedet  og  Benene.  Dyrets  Farve  er  gulrød, 
undtagen  under  Halsen,  Bugen  og  paa  den  indvendige 
Side  af  Benene,  hvor  den  er  hvid;  fra  Skulderpartiet  hæ- 
ver Ryggen  sig  i  en  svag  Bue,  saa  at  den  danner  en  lille 
Pukkel;  Halen  er  kort  og  busket.  Guanacoen  er  udbredt 
over  hele  Landstrækningen  fra  Peru  ned  langs  med  øst- 
siden af  Andesbjergene  til  Magellanstrædet,  og  findes  endog 
paa  Ildlandet.  I  Reglen  findes  Dyrene  i  Flokke  paa  om- 
trent hundrede  Stykker  —  en  Han  med  nioghalvfemsinds- 

tyve  Koner,  og  i  Tilfælde  af  Fare  tager  Hannen  gjerne 
Plads  paa  en  Klippeblok  foran  Flokken  og  lader  en  Lyd 
høre,  der  ligner  en  Hests  Vrinsken.  Naar  Hunnerne  have 
Lam,  leve  dog  de  to  Kjøn  i  Flokke  hver  for  sig. 

Guanacoen  er  overordenlig  rap  tilfods,  og  det  er  saa 
godt  som  umuligt  for  Heste  og  Hunde  at  indhente  den. 
Dens  Liv  afhænger  ogsaa  af  dens  Hurtighed;  men  over- 
raskes den  af  sin  Fjende  Puma'en,  "den  amerikanske  Løve», 
forsvarer  den  sig  undertiden  baade  med  Tænder  og  Forben, 
og  den  er  istand  til  at  tilføie  et  temmehg  alvorligt  Bid  med 
sine  Hjørnetænder.  Ikke  saa  sjeldent  saae  Muster  Spor 
af  saadanne  Kampe,  i  hvilke  Guanacoen  dog  altid  havde 
trukket  det  korteste  Straa,  thi  ved  at  søge  fandt  m.an 
stadigt  Aadslet  af  den  i  Nærheden,  omhyggeligt  tildækket, 
som  Pumaen  pleier  at  gjore  det.  Guanaceens  Kjød  er 
særdeles  velsmagende,  ikke  uligt  Lammekjød.  Ulden  er 
fin,  og  de  Poncho'er  eller  Kapper,  som  væves  af  dem  i 
Chili,  staae  i  høi  Pris. 

Endnu  har  man  ikke  lagt  synderlig  Vind  paa  at  tæmme 
disse  Dyr,  skjøndt  de  let  blive  meget  tamme  og  utvivl- 
somt vilde  kunne  benyttes  som  Lastdyr  ligesom  Lamaen; 
men  for  de  Indfødte  i  Patagonien  er  Guanacoen  til  Nytte 
paa  alle  Maader.  Af  de  voxne  Dyrs  Skind  laver  Tehuelt- 
scheren  Overtrækket  til  sit  Telt  eller  «Toldo»,  og  af  de 
ufødte  Lams  Skind  laver  han  sin  Kappe;  Senerne  tjene 
til  Sytraad,  Skindet  paa  Dyrets  Hals,  som  er  særligt  stærkt 
og  seigt,  forvandles  til  Lassoer  og  Bola-Remme;  Skindet 
af  Puklen  forsyner  ham  med  Sko,  og  af  Laarbenene  for- 
færdiger han  Tærninger  og  en  Slags  Fløite.  Naar  Dyret 
er  to  Maaneder  gammelt,  begynder  Skindet  at  blive  ul- 
dent og  benyttes  da  til  Sadeldækken;  sin  fulde  Størrelse 
naaer  Guanacoen  først,  naar  den  er  to  eller  tre  Aar  gam- 
mel. En  Dag,  da  de  paa  Reisen  fra  Punta  Arena  iagttog 
en  ensom  Han,  der  fra  en  Klippe  i  Nærheden  udstødte 
sin  gjennemtrængende  Vrinsken ,  gav  Løitnant  Gallego 

følgende  Karakteristik  af  den  tilbedste.  «Ja,  Du  er  et 
løierligt  Dyr;  Du  vrinsker  som  en  Hest,  har  Uld  som  et 
Faar,  Hals  som  en  Kamel,  Fødder  som  en  Hjort  og  er 
hurtig  som  bare  Fanden". 

Det  andet  af  de  to  Dyr,  Rhea  darwinii^  af  Indianerne 
jkaldet  Mikeiosch  og  af  Spanierne  Avestrus  eller  Struds, 
er  eiendommeligt  for  Fatagonien ,  thi  kun  meget  faa  findes 
Nord  for  Rio  Negro ,  og  andre  Steder  i  Verden  træffes  den 
ikke.  Det  er  en  Afart  af  den  amerikanske  Struds  (Rhea 
americana)^  der  almindeligt  forekommer  i  Buenos  Ayres, 
men  ogsaa  træffes  i  det  sydlige  Brasilien  og  Chili.  Den 
patagoniske  Art,  som  er  lysere  og  mindre,  er  en  overor- 
denlig hurtig  Fugl,  der  tilmed  paa  sin  Flugt  følger  den 
lige  Linie.  Vingefjerene  ere  en  Handelsvare,  der  betales 
med  en  Dollar  for  Pundet  i  Buenos  Ayres,  og  for  hvilke 
Indianerne  tiltuske  sig  Tobak  og  andre  Luxusartikler.  Kje- 
det  af  Fuglen  udgjør  deres  bedste  Føde,  Halsskindet  for- 
vandle de  til  Punge,  hvori  de  opbevare  Salt  eller  Tobak; 
Fedtet  af  Brystet  og  Ryggen  afkoges  og  opbevares  til  se- 
nere Brug  i  Poser,  lavede  af  Fuglens  Skind,  og  Æggene 
udgjøre  et  Hovednæringsmiddel  i  September,  Oktober  og 
November  Maaned. 

Hannen,  som  er  den  største,  naaer  en  Høide  af  2^2 
Fod  (Halsen  ikke  iberegnet);  den  er  ogsaa  stærkere  og  hur- 
tigere end  Hunnen.  Deres  stedvanlige  Føde  er  kort  Græs 
og  Frøet  af  forskjellige  Buske.  Deres  Syn  er  meget  skarpt, 
og  naar  de  blive  opskræmmede,  sætte  do  afsted  i  flyvende 
Fart.  Skjøndt  de  ikke  have  Svømmehud  mellem  Tæerne, 
svømme  de  dog  godt  nok  til  at  kunne  sætte  ovor  en  Flod, 
og  ved  Vintertid  pleie  Indianerne  ofte  at  drive  dem  ud  i 
Vandet,  hvor  de  da  snart  blive  saa  forkomne  af  Kulde, 
at  de  hjælpeløse  drives  iland  af  Strømmen.  De  leve  i 
Flokke,  en  Han  med  en  fem,  sex  Hunner,  der  lægge  deres 
Æg  i  samme  Rede:  et  Hul  lidt  over  en  Alen  i  Diameter, 
som  de  udhule  i  Jorden.    De  begynde  at  lægge  Æg  i  Be- 

gyndelsen  af  September,  og  Æggenes  Antal  i  Rederne 
vexler  fra  20  til  40.  Det  er  Hannens  Forretning  at  ud- 
ruge dem  og  sørge  for  Fode  til  de  smaa  Unger.  Saasnart 
disse  ere  komne  ud  af  Ægget,  begynde  de  strax  at  løbe 
omkring;  truer  en  Fare  dem,  forsøger  Hunnen  ligesom 
andre  Fugle  at  give  dem  Tid  til  at  undslippe  i  det  høie 
Græs  ved  at  lade,  som  om  den  er  ude  af  Stand  til  at  løbe. 
Rugetiden  varer  tre  Uger,  og  inden  de  forløbe,  afmagres 
Fuglen,  som  ikke  faaer  anden  Føde  end  det  Græs,  der 
voxer  i  nærmeste  Omkreds;  men  imidlertid  have  Hunnerne 
atter  begyndt  at  faae  Kjød  paa  Kroppen,  og  dette  synes 
at  være  viseligt  indrettet  af  Naturen,  da  Indianerne  ikke 
kunne  trives  ved  magert  Kjød.  Saalænge  Hunnerne  ere 
magre,  dræbes  de  alene  for  Skindenes  Skyld,  som  syes  sam- 
men til  Kapper,  der  sælges  i  Kolonierne.  Qe  unge  Fugle 
naae  ikke  deres  fulde  Størrelse  før  i  det  andet  Aar,  og 
forinden  denne  Tid  forfølges  de  aldrig  af  Indianerne,  naar 
der  ikke  er  ligefrem  Mangel  paa  Føde.  Æggene  spises 
paa  ethvert  Stadium  af  Udrugningen;  Indianeren  nærer 
ingen  Fordom  i  saa  Henseende. 

Foruden  af  Menneskene  efterstræbes  disse  Fugle  af 
Pumaen  og  Ræven;  den  første  lister  sig  bag  paa  den  ru- 
gende Fugl,  som  den  dræber  og  skjuler,  hvorpaa  den  for- 
tærer Æggene  med  stort  Velbehag,  medens  Rævene  nøies 
med  at  stjæle  disse.  Udentvivl  anrette  dog  ogsaa  Kondo- 
rer, ørne  og  Høge  stor  Skade  paa  disse  nyttige  Fugle, 
men  ikke  desto  mindre  findes  de  overalt  i  stort  Antal. 

Efter  at  have  gjort  Bekjendtskab  med  disse  to  Dyr, 
som  saa  at  sige  ville  blive  vore  uadskillige  Ledsagere  paa 
hele  Reisen,  komme  vi  endnu  med  det  Samme  til  atom- 
tale deres  fælles  Fjende  Pumaen.  En  Række  anseelige 
Bjerge,  som  skille  de  to  Floder  Santa  Cruz  og  Chico  fra 
hverandre,  fandtes  at  være  et  yndet  Opholdssted  for  disse 
Dyr,  og  paa  deres  Udflugter  dræbte  Muster  og  hans  Jagt- 
kammerater her  flere  af  usædvanlig  Størrelse,  idet  Dyrene 

imaalte  fulde  sex  Fod  foruden  Halen ,  der  omtrent  er  halvt 
saa  lang.  Naturligvis  ere  disse  Dyr  talrigst  paa  Steder, 
hvor  der  er  Overflod  paa  Guanacoer  og  Strudse.  Her  i 
den  sydligere  Del  af  Patagonien  er  Pumaens  Farve  mere 
graabrun  end  nordligere  i  Ameriiia.  Det  er  et  frygtsomt 
Dyr,  der  altid  lober  for  en  Rytter  og  idetmindste  om 
Dagen  ogsaa  gaaer  afveien  for  en  Mand  tilfods.  Paa  et 
kort  Stykke  Vei  fare  de  afsted  med  lange  Spring,  men 
blive  hurtigt  trætte  og  sage  da  Tilflugt  i  en  Busk,  hvor 
de  sidde  og  spytte  og  hvæse  aldeles  som  en  kæmpemæs- 
sig Kat,  forsøge  undertiden  ogsaa  at  kradse  med  deres 
vældige  Kløer,  men  springe  yderst  sjeldent  løs  paa  deres 
Forfølger.  Indianernes  Hunde  ere  derfor  afrettede  til  at 
holde  sig  i  Afstand,  men  Pumaen  ødelægger  dog  mange 
af  dem.  Ved  en  Leilighed  fik  Mr.  Clarke  sin  Kappe  revet 
af  paa  denne  Maade;  en  anden  Gang  bemærkede  Muster 
en  af  sine  Kammerater,  som  i  nogen  Afstand  huggede  los 
paa  en  tyk  Kogelsebusk,  og  da  han  naaede  Stedet,  fandt 
han  ham  beskjæftiget  med  at  hugge  Grenene  bort  for  med 
sin  Bola  at  kunne  komme  til  at  knuse  Hovedet  paa  en 
vældig  Puma.  Skjondt  Manden  var  steget  af  sin  Hest, 
vovede  Dyret  dog  ikke  at  springe  løs  paa  ham.  Ild  nærer 
Pumaen  den  største  Frygt  for,  og  har  man  forvildet  sig 
alene  om  Natten,  behøver  man  kun  at  antænde  et  Baal 
for  at  være  fuldkommen  tryg  for  den.  Farligst  ere  de  i 
Begyndelsen  af  Foraaret,  naar  Parringstiden  indtræffer.  — 
Kjødet  af  dette  Dyr  ligner  i  Smagen  Flæsk;  Skindet  er 
anvendeligt  til  Sadeldækner  og  Kapper  og  benyttes  ogsaa 
hyppigt  til  Støvler,  da  det  er  saa  gjennemtrængt  af  Fedt, 
at  det  skyer  Vand.  De  have  store,  brune  og  klare  øine 
med  et  overordenligt  vildt  og  grusomt  Udtryk. 

I  meget  strenge  Vintre,  som  i  Reglen  indtræffe  hvert 
tredie  Aar,  søge  Guanacoer  og  Strudse  ned  fra  de  høiere 
liggende  Pampaer,  hvor  de  ikke  kunne  finde  Føde  for 
Sneen,  til  Floddalene  og  omkomme  der  massevis  af  Sult 

og  Nød;  saaledes  forklares  den  Mængde  Ben  af  disse  Dyr, 
som  man  undertiden  træffer  paa  sine  Steder.  Mr.  Clarke 
havde  selv  engang  efter  en  streng  Vinter  fundet  Dynger 
af  dode  Strudse  og  Guanacoer  under  Buskene. 

Saa  streng  var  denne  Vinter  vel  ikke,  men  Muster 
fik  dog  at  mærke,  at  Klimaet  i  Patagonien  er  alt  Andet 
end  mildt,  og  ved  Begyndelsen  af  Juli  Maaned  spærrede 
Kulden  dem  omtrent  helt  inde.  Paa  begge  Flodbredder 
havde  Isen  skuret  sig  op  i  smaa  Bjerge,  og  at  byde  den 
skarpe  Sydvestvind  Trods  oppe  paa  Pampaen  var  det  Samme 
som  at  vove  Livet;  et  Forsøg  havde  nær  faaet  et  sørge- 
ligt Udfald.  Sneen  laa  henved  en  Alen  hoi,  og  Jægerne 
smigrede  sig  derfor  med,  at  Guanacoerne  og  Strudsene  ikke 
vare  istand  til  at  lobe  og  let  vilde  blive  deres  Bytte;  for 
saa  vidt  havde  de  Ret,  som  de  stakkels  Dyr  ikke  kunde 
løbe,  men  det  var  lige  saa  umuligt  for  Mennesker  at  jage, 
og  Alle  vare  glade,  da  de  atter  slap  ned  fra  de  øde,  storm- 
fulde Hoisletter. 

En  Dag,  da  Alle  vare  paa  Jagt  undtagen  Muster  og 
den  Mand,  der  efter  Tur  var  Kok,  kom  denne  ilsomt  ind 
med  den  Efterretning,  at  ti  Ryttere  med  enogtyve  Heste 
havde  gjort  Holdt  paa  den  sydlige  Flodbred,  og  kort  efter 
kom  Mr.  Clarke  selv  hjem  og  bekræftede  Nyheden;  det 
var  Fanger,  der  vare  deserterede  fra  Punta  Arena,  med- 
tagende næsten  alle  de  Heste,  dei*  vare  i  Korallen.  Fire 
af  Mændene  vare  de  samme,  som  Gallegos  for  tre  Maa- 
neder  siden  havde  bragt  tilbage  fra  Santa  Cruz.  Siden 
den  Tid  havde  de  været  lænkede  om  Natten,  men  i  det 
afgjørende  øieblik  var  det  dog  lykkedes  dem  at  undslippe 
med  de  Andre,  der  imidlertid  havde  Alt  beredt  til  deres 
Flugt.  De  havde  været  tre  Uger  underveis  og  maatte 
have  udstaaet  frygtelige  Lidelser  paa  de  aabne  Stepper, 
hvor  Sneen  paa  sine  Steder  laa  alenhøi.  Om  Eftermid- 
dagen satte  de  over  Floden  og  tog  Veien  i  Retningen  af 
Tehueltschernes  Leir  ved  Rio  Chico. 

Disse  havde  af  og  til  i  Vinterens  Løb  aflagt  Besøg  i 
Santa  Cruz,  og  lidt  efter  lidt  var  Orkiki,  som  saae,  at 
den  engelske  Herre  baade  kunde  passe  sig  selv  og  sin 
Hest  og  tage  Del  i  Alt,  hvad  der  forefaldt,  bleven  gun- 
stigere stemt  for  Musters  Plan  om  at  ledsage  ham,  saa 
at  Casimiro  tilsidst  afpressede  ham  et  bestemt  Løfte,  og 
da  nu  Opholdet  i  Santa  Cruz  begyndte  at  blive  Muster 
noget  ensformigt,  besluttede  han  ved  første  givne  Leilig- 
hed  at  flytte  sit  Kvarter  over  til  Indianernes  Leir.  En 
Dag  i  Begyndelsen  af  August,  da  Orkiki  atter  indfandt  sig 
med  nogle  af  sine  Kammerater,  tilbyttede  Muster  sig  alt- 
saa  en  Hest  for  en  Revolver  og  red  Nord  paa  med  de 
fire  Indianere,  som  han  i  Forveien  kjendte.  Casimiro 
fulgte  efter  med  sin  Familie. 

I  Tehueltschernes  Leir,  hvortil  man  ankom  ved  Aftens- 
tid ,  traf  Muster  sammen  med  de  chilesiske  Desertører, 
som  vare  indkvarterede  i  de  forskjellige  Toldoer;  selv  blev 
han  med  sømmeHg  Ceremoni  indført  af  Orkiki  i  dennes 
eget  Telt.  Da  han  havde  medbragt  en  Sæk  Kaffe,  ind- 
viede han  strax  Gjæstevenskabet  ved  at  beværte  sine  til- 
kommende Husfæller  med  "Potte- Vand«,  som  Indianerne 
kalde  denne  Drik.  Den  gamle  Høvding  Orkiki,  hvis  al- 
vorlige og  værdige  Væsen  strax  ved  deres  første  Made 
havde  overrasket  Muster  paa  en  behagelig  Maade,  var  over 
sex  Fod  høi,  kraftigt  bygget  og  endnu  i  Besiddelse  af  sin 
fulde  Styrke  og  Smidighed;  hans  tykke,  sorte  Haar  var 
begyndt  at  blive  graaspættet,  -Oinene  vare  klare  og  for- 
standige. Næsen  kroget,  Læberne  tynde  og  fastsluttede, 
Ansigtsudtrykket  tankefuldt  og  til  sine  Tider  paafaldende 
aandfuldt.  Under  deres  lange  Samliv  havde  Muster  god 
Leilighed  til  at  overbevise  sig  om  hans  Begavelse,  som 
ofte  gav  sig  Luft  i  morsomme  og  vittige  Bemærkninger. 
En  Nat  purrede  han  Muster  ud,  for  at  han  skulde  gjøre 
ham  Selskab  ved  en  Pibe  Tobak,  og  efter  i  nogen  Tid  at 
have  siddet,  som  det  syntes,  fordybet  i  sine  Tanker,  sagde 

han:  «Muster!  Lns  sove  aldrig«;  thi  som  alle  Indfødte 
plagedes  han  af  Utoi,  endskjøndt  han  var  særdeles  renhg 
og  net  med  sin  Person.  En  sjelden  Gang  tillod  han  sig 
den  Nydelse  at  tage  sig  en  Rus,  men  han  yppede  da  al- 
drig Klammeri,  og  det  var  en  fast  Aftale,  at  enten  han 
eller  hans  Broder  Tankelow  skulde  holde  sig  ædru  for  at 
beskytte  deres  Familier,  naar  der  holdtes  et  almindeligt 
Svirelag.  Da  han  var  barnløs,  havde  han  adopteret  en 
lille  Terrier,  kaldet  Ako,  som  nød  alle  et  Barns  Forret- 
tigheder, men  dette  forhindrede  ham  ikke  fra  at  vise  stor 
ømhed  mod  sin  Broders  B^rn,  og  man  kunde  ofte  paa 
Marschen,  eller  naar  han  kom  hjem  fra  Jagten,  see  ham 
med  et  af  dem  foran  sig  paa  Hesten.  Mistænksomhed  og 
lidt  Karrighed  vare  de  Skrøbeligheder,  hvoraf  han  led. 

Lidt  før  Daggry  blev  Muster  vækket  ved  en-melodiøs 
Sang  fra  nærmeste  Toldo,  og  kort  efter  gik  Orkiki  ud  for 
efter  Skik  og  Brug  at  holde  en  lille  Tale ,  som  Ingen  hører 
efter,  for  at  formane  den  mandlige  Del  af  Selskabet  til  at 
gjøre  deres  Pligt  og  begynde  deres  Dagværk.  Det  varede 
ikke  ret  længe,  før  de  Fleste  drog  paa  Jagt;  Muster  blev 
efter  Orkikis  -Ønske  hjemme.  Op  paa  Dagen  ankom  Ca- 
simiro,  som  tog  Bolig  med  sin  Familie  hos  en  Indianer 
fra  det  Sydhge  ved  Navn  Crimé,  og  den  følgende  Morgen 
blev  der  uventet  givet  Befahng  til  Opbrud. 

Lidt  efter  lidt  satte  de  forskjellige  Medlemmer  af 
Banden  sig  i  Bevægelse,  og  tilsidst  stod  kun  Orkikis  og 
hans  Broders  Toldo  tilbage;  thi  i  sidste  jøieblik  havde 
den  gamle  Høvding  uventet  faaet  Ærinde  til  Santa  Cruz 
i  Anledning  af  en  bortløben  Hest.  Medens  Tankelow  og 
hans  Søn,  en  ung  Fyr  paa  atten  Aar,  drog  paa  Jagt  for 
at  sørge  for  Spisekamret,  fordrev  Muster  Tiden,  som  han 
bedst  kunde,  da  han  fandt  det  rigtigst  at  skaane  sin  Hest 
til  den  forestaaende  Keise.  Kvinderne,  over  hvilke  Madam 
Orkiki,  en  ung  Dame,  næsten  tre  Alen  høi  og  med  til- 
svarende Skulderbrede,  førte  Præsidiet,  havde  travlt  med 

deres  Sytøi,  medens  Arbeidet  af  og  til  opmuntredes  ved 
en  Pibe  Tobak  og  en  livlig  Passiar,  og  udenfor  morede 
Tankelows  smukke,  halvvoxne  Datter  Keoken  og  hendes 
lille  Broder  sig  med  at  fange  de  tammeste  af  Hestene  for 
at  tage  sig  en  Ridetur.  Senere,  da  de  vare  trætte  af 
denne  Leg,  tiggede  de  en  Svovlstik  af  Muster  og  fik  snart 
stukket  Ild  paa  det  høie,  visne  Græs,  men  uheldigvis  paa 
Vindsiden,  saa  at  Alle  maatte  ud  og  rykke  Græsset  op  i 
den  nærmeste  Omegn,  for  at  Hytterne  ikke  skulde  gaae 
med  i  Kjøbet. 

Orkiki  og  hans  Broder  havde  taget  tre  af  Desertørerne 
fra  Punta  Arena  til  sig;  en  af  dem  ved  Navn  Arica,  som 
var  en  dygtig  Sadelmager,  havde  skaffet  sig  en  god  For- 
tjeneste —  bestaaende  i  Ridetoi  o.  s.  v.  —  ved  at  ud- 
smykke Indianernes  Sadler  og  Tømmer,  men  forøvrigt  var 
hverken  hans  eller  de  Andres  Stilling  misundelsesværdig; 
thi  ved  fra  Begyndelsen  frivilligt  at  paatage  sig  at  hente 
Vand  og  Brændsel  og  udrette  det  grovere  Arbeide  for 
Kvinderne  havde  de  nedværdiget  sig  i  Indianernes  øine 
og  betragtedes  omtrent  som  Slaver. 

Da  Orkiki  endnu  ikke  var  vendt  tilbage  den  tredie 
Dag,  besluttede  Muster  at  fortsætte  Reisen  paa  egen  Haand 
for  at  indhente  Casimiro  og  hans  Selskab,  og  da  Tanke- 
low  og  hans  Søn  vare  dragne  paa  Jagt,  sadlede  ogsaa  han 
sin  Hest  og  drog  bort  med  Arica  til  ikke  ringe  Forskræk- 
kelse for  Kvinderne,  som  forudsagde  dem,  at  de  ganske 
sikkert  vilde  fare  vild  eller  blive  ædte  af  Pumaerne.  Da 
de  saae,  at  deres  Ord  ikke  gjorde  noget  Indtryk  paa  deres 
Gjæst,  gav  Orkikis  Søsier  ham  en  Skive  tørret  Kjød  med 
paa  Veien ;  selv  havde  han  puttet  et  Par  Haandfulde  Kaffe 
i  Lommen,  og  saaledes  udstyrede  tiltraadte  de  deres  Reise. 

Arica  havde  ingen  Hest,  men  ikke  desto  mindre  kom 
de  dog  temmelig  rask  frem,  og  efter  at  have  tilbagelagt 
syv  Mil  den  følgende  Dag  gjorde  de  ved  Aften  Holdt  paa 
et  Sted,  hvor  en  anden  Dal  fra  Nord  aabner  sig  ud  mod 

Rio  Chico.  Deres  Kjød  var  forlængst  sluppet  op,  og  for 
at  stille  deres  Sult  maatte  de  tage  tiltakke  med  Knoklerne 
af  en  Plante,  som  voxer  over  hele  Patagonien,  og  hvis 
smaa,  fine,  grønne  Blade  danne  en  lille  Busk,  ikke  ulig 
en  mosklædt  Tue;  under  denne  Busk  findes  der  en 
stor  og  adskillige  smaa  Knolde,  som  et  sultent  Menneske 
finder  ganske  velsmagende,  naar  de  ere  stegte  i  den  hede 
Aske. 

De  lagde  sig  til  at  sove,  indsvøbte  i  deres  Guanaco- 
Kapper,  og  vaagnede  for  at  finde,  at  en  halv  Alen  Sne 
fuldstændigt  havde  skjult  ethvert  Spor  af  Indianerne.  Un- 
der disse  ubehagelige  Omstændigheder  opsøgte  de  først  et 
Skjul  og  fandt  et  saadant  i  en  lille  Hule  i  Siden  af  Skræn- 
ten, som  var  tykt  bevoxet  med  Røgelse-Buske.  Ved  en 
god  Ild  holdt  de  dernæst  Raad ,  og  medens  Arica  klev  til- 
bage ved  Ilden  med  Paalæg  om  at  holde  den  vel  vedlige 
og  gjøre  saa  megen  Røg  som  muligt  for  at  tiltrække  sig 
Indianernes  Opmærksomhed,  red  Muster  ud  for  at  jage 
efter  først  at  have  taget  god  Kjending  af  Stedet.  Hans 
Hest  var  endnu  ung  og  uøvet,  og  Hunden  viste  sig  doven, 
saa  det  var  surt  Arbeide,  men  efter  at  have  redet  flere 
Mil  kom  han  endeligt  bag  paa  en  Hjord  og  fik  et  Dyr  ind- 
viklet i  sin  Bola.  Medens  han  var  ifærd  med  at  skjære 
det  op,  saae  han  en  Indianer  komme  galopperende.  Det 
var  Tankelow,  som  var  ude  for  at  søge  efter  ham.  Han 
fortalte,  at  Orkiki  var  vendt  tilbage  og  nu  i  Ilmarsch  søgte 
at  indhente  Casimiro.  Om  Arica  forklarede  han,  at  han 
alt  var  i  god  Behold,  og  Begge  galopperede  derpaa  afsted 
for  at  indhente  Orkiki,  som  de  traf  paa  Marschen,  og 
Muster  maatte  finde  sig  i  at  blive  udleet  af  Damerne. 
Men  til  Arica  saae  han  ikke  Noget;  det  var  aabenbart 
Meningen  at  lade  ham  i  Stikken,  og  først  da  Muster  er- 
klærede, at  han  selv  vilde  vende  tilbage  for  at  opsøge 
ham,  blev  en  Mand  sendt  afsted  med  en  ledig  Hest  og 
Proviant  for  at  bringe  ham  Hjælp.    Orkiki  var  i  Begyn- 

delsen  lidt  mut,  fordi  Muster  var  brudt  op  paa  egen  Haand, 
men  Glæden  over  at  have  fundet  sin  Hest  og  et  Par 
Smaaforæringer  lod  ham  snart  forvinde  sin  Ærgrelse,  og 
det  gode  Forhold  var  atter  oprettet,  da  de  ud  paa  Afte- 
nen naaede  de  foruddragne  Indianeres  Leir. 

Hele  Selskabet  var  nu  igjen  samlet  og  talte  foruden 
Muster  og  de  chilesiske  Deserterer  atten  velvoxne  Tehuelt- 
scher  med  deres  Kvinder  og  Bern.  Af  disse  atten  Mænd 
vare  kun  otte  ilive,  da  de  i  Mai  Maaned  det  følgende  Aar 
naaede  Kio  Negro,  Resten  var  dræbt  eller  dod  underveis; 
men  til  de  hemmelige  Fjendskaber,  som  ret  snart  skulde 
sætte  det  lille  Samfunds  Sikkerhed  i  Fare,  mærkedes  den 
Gang  endnu  Intet,  og  Alle  syntes  at  være  gode  Venner. 
Hele  Befolkningen  boede  i  fem  Toldo'er  eller,  som  de  Ind- 
fødte kalde  dem,  Kaa'er.  Disse  Telte  opføres  paa  denne 
Maade.  En  Eække  stærke  Pæle ,  tre  Fod  hoie,  med  Tveier 
foroven,  rammes  ned  i  Jorden;  foran  dem,  i  halvfjerde 
Alens  Afstand,  anbringes  en  anden  Række  Pæle,  der  ere 
sex  Fod  høie,  og  i  lignende  Afstand  foran  dem  endnu  en 
tredie  Række,  otte  Fod  høie.  Over  hver  af  de  tre  Ræk- 
ker lægges  en  Tverstang  i  Tveierne,  og  det  hele  Stativ 
dækkes  derpaa  med  et  Overtræk,  der  er  lavet  af  et  halvt 
hundrede  Guanaco-Skind  og  vel  indgnedet  med  en  Blan- 
ding af  Fedt  og  Okker.  Foran  er  Hytten  aaben,  og  her 
i  "Mundingen')  tændes  Baalet.  Huder,  som  ere  anbragte 
mellem  de  bagved  staaende  Række  Pæle  danne  særlige 
Soverum;  Bagagen  opdynges  langs  med  Sidevæggene  for 
at  holde  Vinden  ude,  og  i  meget  daarligt  Veir,  eller  naar 
man  gaaer  i  Vinterkvarter,  anbringes  der  endnu  en  Række 
korte  Pæle  foran  Hytten,  og  denne  lukkes  fuldstændigt 
ved  et  Extra-Tæppe,  som  trækkes  ned  over  disse.  I  Al- 
mindelighed opføre  Slægtninge  og  Venner  deres  Toldoer  i 
Forening,  den  ene  ved  Siden  af  den  anden,  saa  at  de 
danne  et  langt  Telt  under  et  fælles  Tag. 

Hvert  Sovekammer  er  udstyret  med  et  Par  Puder  og 

to  Hesteh Ilder,  den  ene  bestemt  til  Forhæng,  den  anden 
til  Sengetæppe.  Puderne  ere  lavede  af  gamle  «Poncho'er') 
eller  «Mandirer»> '^),  stoppede  med  Guanaco-TJld  og  sam- 
mensyede med  Strudssener;  Puderne  tjene  egsaa  til  Sæde 
og  Sadel  for  Kvinderne  paaMarschen,  men  i  Reglen  sid- 
der Enhver  paa  den  blotte  Jord  inde  i  Teltet,  hvor  der 
altid  er  rent  og  ordenligt,  da  alt  tilfældigt  Smuds  strax 
omhyggeligt  fjernes.  Kjøkkenredskaberne  ere  faa  og  simple: 
en  «Ansador»),  d.  e.  et  Jernspid,  hvorpaa  Kj ødet  steges,  og 
en  Jerngryde,  der  baade  tjener  til  Madlavning,  til  at  af- 
koge Marv  og  Fedt  og  til  at  tilberede  Farven,  hvormed 
baade  Mænd  dg  Kvinder  bemale  deres  Ansigter;  hertil 
liomme  endnu  undertiden  Skaaler  af  Træ  og  af  Bæltedyre- 
nes Pandser,  i  hvilke  da  Suppen  eller  Fedtet  anrettes. 
Alt  Arbeide  vedrørende  Teltets  Opstilling,  Vedli^holdelse 
og  Ordning  paahviler  udelukkende  Kvinderne. 

Heste  og  Hunde  i  utallig  Mængde  og  af  alle  Størrel- 
ser og  Arter  høre  med  til  enhver  Indianerleir  og  oplive 
Scenen  udenfor  Teltene;  tilsammen  eiede  de  forskjellige 
Medlemmer  af  Orkikis  Bande  ikke  mindre  end  halvandet- 
hundrede Heste,  og  heraf  tilhørte  fyrretyve  foruden  Hop- 
per og  Føl  af  alle  Aldere  Orkiki  og  hans  Broder.  Det 
gjælder  derfor  for  Indianerne  at  lægge  deres  Marsch  saa- 
ledes,  at  de  baade  kunne  finde  Vildt  til  Føde  for  dem  selv 
og  Græsning  for  deres  Dyr. 

Paa  de  forskjellige  Kort  over  Patagonien  vil  man  ofte 
finde  anført  Navne,  der  synes  at  antyde,  at  Befolkningen 
er  delt  i  en  Mængde  særskilte  Stammer,  men  dette  er 
ikke  Tilfældet;  de  forskjelhge  Benævnelser  hidrøre  derfra, 
at  de  vandrende  Bander  undertiden  have  taget  eller  faaet 
Navn  efter  den  Høvding,  til  hvem  de  have  sluttet  sig. 


*)  Vævede  Tæpper,  som  Tehueltscherue  tiltuske  sig  hos  de  nord- 
ligere boende  Araucanier,  der  ere  berømte  for  denne  Industri. 

Hele  Befolkningen  i  Patagonien  fra  Rio  Negro  til  Magel- 
lanstrædet  udgjar  efter  Musters  Beregning  ikke  mere 
end  3000  Mennesker  —  deraf  500  vaabenføre  Mænd  — * 
og  tilhører  tre  forskjellige  Stammer.  Af  disse  ere  Tehiielt- 
scherne  eller  de  egenlige  Patagonier  delte  i  to  Afdelinger: 
de  nordlige  og  de  sydlige  Tehueltscher,  der  tale  samme 
Sprog,  men  med  forskjellig  Udtale.  De  sydlige  Indianere 
synes  at  være  starre  og  smukkere  Folk,  ligesom  de  ogsaa 
ere  flinkere  i  Brugen  af  Bolaen.  Deres  Vandringer  strække 
sig  fra  Punta  Arena  til  Santa  Cruz  Floden;  medens  deres 
nordlige  Stammefrænder  streife  om  i  Landet  Nord  for  denne 
Flod.  Giftermaal  mellem  Medlemmer  af  de  forskjellige 
Afdelinger  finde  dog  hyppigt  Sted,  og  de  slutte  sig  ogsaa 
jevnligt  sammen  paa  deres  Vandringer,  men  de  fornegte 
aldrig  deres  Stammefrænder  og  tage  altid  Parti  for  dem, 
naar  der  opstaaer  en  Feide.  Musters  Eeiseselskab  bestod 
netop  af  lige  mange  sydlige  og  nordlige  Tehueltscher. 

Nord  for  Floden  Chupat,  som  under  43°  n.  Br.  gjen- 
nemstrammer  Landet  fra  Vest  til  øst,  træffer  man  en 
anden  Stamme,  som  taler  et  særegent  Sprog;  det  er  Pam- 
pas-Indianere, af  Tehueltscherne  kaldede  Penck,  hvis  egen- 
lige Territorium  ligger  Nord  for  Rio  Negro,  hvorfra  de 
ogsaa  gjare  Streiftog  langt  ind  i  de  argentinske  Stater. 
Disse  Folk  leve  ogsaa  hovedsageligt  af  Jagt,  men  holde 
dog  undertiden  Hornkvæg  og  Faar.  Og  endeligt  i  den 
nordvestlige  Del  af  Landet  mader  man  et  tredie  Folk,  efter 
deres  Sprog  og  Udseende  at  dømme  en  Gren  af  Arauca- 
nierne  i  Chili,  som  kaldes  Krigere  eller  Manzaneros  efter 
deres  fornemste  Tilholdssted  Los  Manzanas,  der  har  faaet 
Navn  efter  de  talrige  Lunde  af  Æbletræer,  som  findes  her. 
I  tidligere  Dage  var  det  en  af  Stationerne  for  Jesuit ermissio- 
nærerne,  der  forgjæves  sagte  at  omvende  disse  Folk  til  Kri- 
stendommen. Manzaneros-Indianerne  vandre  ikke  saa  me- 
get omkring  og  ere  mere  civiliserede  end  deres  Naboer 
Tehueltscherne.  De  drive  Kvægavl  i  Cordillernes  lune  Dale, 

dyrke  ogsaa  lidt  Mais,  brygge  Most  af  deres  Æbler  og 
lave  tillige  en  berusende  Drik  af  Algarroba'ens  B;ønner. 
Da  vi  senere  ville  træffe  sammen  med  disse  forskjellige 
Folk,  var  det  fornedent  at  forudskikke  disse  orienterende 
Bemærkninger. 

Efter  en  Dags  Hvil  fortsattes  Marschen  op  igjennem 
Floddalen,  idet  Kvinderne  som  sædvanligt  drog  lige  ud, 
medens  Mændene  jagede  paa  de  tilstedende  Sletter.  Dags- 
ordenen paa  Marschen  er  følgende.  Ved  Daggry  viser  Høv- 
dingen, der  har  Ledelsen,  sig  udenfor  sin  Toldo,  angiver 
med  hei  Røst  den  Vei,  man  skal  drage,  og  det  Sted,  hvor 
Jagten  skal  holdes;  hans  Formaning  til  de  unge  Folk  om 
at  være  flinke,  saaledes  som  han  selv  var  i  sin  Ungdom, 
er  i  Reglen  spildt.  Imidlertid  lave  Kvinderne  underTiden 
en  Smule  Frokost,  men  i  Reglen  maae  Jægerne  gjemme 
deres  Appetit,  til  de  paany  have  forsynet  sig  med  frisk 
Kjød;  derimod  gjemme  Mødrene  gjerne  noget  Kjed  fra 
Aftensmaaltidet  for  at  have  Noget  til  Børnene,  naar  de 
blive  sultne  underveis.  Naar  Talen  er  endt,  indfange  Dren- 
gene Hestene ,  Kvinderne  binde  deres  Sadelhynder  og  Tæp- 
per fast,  putte  deres  Smaabørn  i  Vidievugger,  afbryde 
Teltene  og  læsse  dem  paa  Pakhestene  og  stige  saa  selv 
til  Hest;  Vuggen  anbringes  bag  ved  dem,  Skjødehundene 
have  de  foran,  og  derpaa  sætter  Toget  sig  i  Bevægelse  i 
en  lang  Linie.  Efter  at  Mændene  have  drevet  de  tilovers- 
værende Heste  et  Stykke  paa  Vei,  overgive  de  ogsaa  dem 
til  deres  Koners  og  Døtres  Omsorg,  ride  saa  selv  hen  til 
et  nærliggende  Krat,  hvor  de  tænde  Baal  og  gjøre  sig  til- 
gode med  en  Pibe  Tobak,  og  derefter  tager  Jagten  sin 
Begyndelse. 

Først  bryde  to  Mænd  op  og  ride  ud  i  en  Halvkreds 
omkring  et  Stykke  Land,  hvis  Størrelse  afhænger  af  Jæger- 
nes Antal,  og  for  at  angive  deres  Vei  for  de  Efterfølgende 
tænde  de  med  passende  Mellemrum  Baal  ved  Hjælp  af 

Røgelsebuskens  Grene,  der  give  en  fortrinlig  Kag.  Efter 
nogle  Minuters  Forlob  følge  to  Andre  efter  og  saa  frem- 
deles, indtil  kun  nogle  Faa  ere  tilbage  hos  Høvdingen; 
disse  sprede  sig  i  en  Bue  til  den  anden  Side.  Naar  Jæ- 
gerne saaledes  have  beskrevet  en  Halvcirkel,  der  støtter 
sig  til  dén  Linie,  som  Kvindernes  langsomt  fremrykkende 
Karavane  danner,  drives  Dyrene  sammen  fra  alle  Sider 
og  angribes  med  Bolaerne;  Hundene  hjælpe  ogsaa  til, 
men,  naar  Kredsen  er  vel  sluttet,  Hestene  friske  og  Jæ- 
gerne ikke  have  bortspillet  deres  Bolaer,  er  der  ikke  me- 
gen Brug  for  dem.  Pumaer  komme  ofte  med  ind  i  Kred- 
sen og  fældes  da  ligesaa  hurtigt  som  Guanacoen.  Ved  en 
Leilighed  saae  Muster  en  af  Indianerne,  Waki,  en  god- 
modig og  aabenhjertig  Kæmpe,  som  han  havde  sluttet 
Venskab  aied,  gjøre  det  af  med  en  vældig  Puma  med  et 
eneste  Slag  af  sin  Bola.  En  almindelig  Jagtlov  forhindrer 
alle  Stridigheder  mellem  Jægerne.  Den  Mand,  som  har 
stenet  en  Struds  eller  et  Dyr,  overlader  til  sin  Kammerat 
at  tage  Vare  paa  den,  og  siden  deles  den  efter  bestemte 
Kegler. 

Naar  Jagten  er  tilende,  bliver  der  strax  tændt  Baal, 
for  at  de  nødlidende  Jægere  kunne  stille  deres  Sult.  Me- 
dens nogle  Sten  ophedes  i  Ilden,  blive  Fuglene  plukkede 
og  derefter  skaarne  op  og  delte,  idet  Hoved,  Bryst  og  det 
ene  Ben  tilfalder  den,  der  har  ramt  Fuglen,  medens  hans 
Kammerat  faaer  Bagkroppen.  Er  det  denne  Halvdel,  der 
skal  koges,  udtages  først  Laarbenet  og  Rygraden,  og  in- 
denfra  skjæres  Kjodet  i  Skiver,  saa  at  de  ophedede  Sten 
kunne  anbringes  mellem  Stykkerne.  Skindet,  som  er  for- 
blevet urørt,  syes  derpaa  sammen  som  en  Pose,  og  i  denne 
lægges  Kjodet  paa  de  ophedede  Emmer.  Naar  det  omtrent 
er  stegt,  blæser  man  atter  Luen  op,  for  at  det  ogsaa  kan 
blive  fuldstændigt  gjennemstegt  paa  Ydersiden.  Er  Maden 
færdig,  tages  Stenene  ud ,  og  Selskabet ,  to  eller  fire  Mand, 
tage  Plads  om  den  eiendommelige  Gryde  og  fortære  Kjød- 

skiverne,  som  de  dyppe  i  Saften,  der  har  samlet  sig  paa 
Bunden.  Ryggen,  som  næsten  helt  bestaaer  af  Fedt,  naar 
Strudsen  er  i  god  Stand,  deles  og  gjemmes  som  en  Læk- 
kerbid til  Kone  og  Bern.  Den,  der  trakterer,  uddeler  med 
rund  Haand,  da  han  ved  Leilighed  faaer  igjen  af  de  An- 
dre. Vingefjerene  tages  hjem  med  for  at  hengjemmes  og 
senere  sælges. 

Efter  endt  Maaltid  tændes  Piben  og  gaaer  rundt  fra 
Mund  til  Mund;  derpaa  læsses  det  fældede  Vildt  paa  He- 
stene, og  Jægerne  vende  tilbage  til  Toldoerne,  som  imid- 
lertid ere  blevne  reiste  af  Kvinderne.  Tehueltscherne  ere 
meget  begjærlige  efter  Fedt,  som  de  fortære  i  store  Mas- 
ser, men  de  tilfredsstille  herved  kun  en  naturlig  Trang, 
som  er  begrundet  deri,  at  de  kun  ganske  undtagelsesvis 
nyde  Melspiser.  Guanacoen  dræbes  kun,  naar  man  agtej 
at  opholde  sig  længere  Tid  paa  et  Sted ,  eller  naar  en  In- 
dianer faaer  Lyst  til  Blod.  Køllen  skjæres  ud  i  tynde 
Skiver,  som  tørres  i  Solen  efter  at  være  blevne  saltede 
lidt;  naar  Kjodet  er  fuldkommen  tørt,  bages  det  i  hed 
Aske,  stødes  mellem  to  Sten  og  blandes  derpaa  med  Fedt 
ligesom  de  nordamerikanske  Indianeres  Pemihikan. 

Stadigt  mod  Nordvest  fortsatte  de  deres  Marsch  op 
igjennem  Rio  Chicos  Dal.  Veiret  var  fremdeles  koldt  med 
hyppige  Snebyger  og  en  bidende  Vestenvind.  Undertiden 
aabnede  Dalen  sig  ud  imod  store,  græsbevoxede  Stepper, 
der  vare  bestrøede  med  Røgelsebuske,  undertiden  indsnev- 
redes  den  mellem  nøgne  Fjelde  og  bølgeformede  Bakke- 
strøg; hist  og  her  forekom  Moser  og  tilfrosne  Laguner, 
paa  andre  Steder  viste  sig  aabne  Vandløb,  der  tjente  utal- 
lige Vandfugle  til  Opholdssted.  Enkelte  Steder  optaarnede 
mægtige  Basalt-Masser  sig  i  fantastiske  Former  *),  og  som 
oftest  bestod  da  de  nederste  Skraaninger  af  Lava. 


*)  En  af  disse  Klipper,  som  Indianerne  kalde  Mowaish,  men  som 
Muster  døbte  Sierra  Ventana  paa  Grund  af  det  Vindue,  Natu- 

En  Dag,  da  de  holdt  Kast,  kom  en  af  Indianerne  for 
at  underrette  Høvdingen  om ,  at  hans  Datter  var  indtraadt 
i  Jomfrualderen,  en  Efterretning,  som  Caciquen  pligtskyl- 
digst strax  lod  gaae  videre  til  Medicinmanden,  hvorpaa 
der  istemtes  et  almindeligt  Hyl,  medens  Doktoren  smyk- 
kede sig  med  hvid  Farve  og  lod  sig  aarelade  paa  Panden 
og  x\rmene  med  en  skarp  Pren,  hvorimod  Kvinderne  gav 
sig  ifærd  med  at  forfærdige  et  Overtræk  til  en  Toldo,  som 
de  unge  Mænd  syngende  bar  i  Triumf  hen  til  det  opstillede 
Stativ,  og  efter  at  man  havde  marscheret  nogle  Gange  rundt 
om  dette,  blev  Hytten  gjort  færdig,  Landser  stukne  ned  i 
Jorden  foran,  behængte  med  Klokker,  Vimpler  og  Mes- 
singplader, der  ringede,  klirrede  og  glimrede  i  Luften  og 
gav  "det  smukke  Hus«,  som  et  saadant  Ærestelt  kaldes, 
et  festligt  Udseende,  svarende  til  dets  Navn.  Derefter 
blev  Pigen  indført  i  den  lukkede  Del  af  Teltet,  hvortil 
ingen  Uvedkommende  fik  Adgang;  alle  Mændene  besteg 
deres  Heste,  og  efter  at  hele  Flokken  var  drevet  sammen, 
bleve  nogle  Hopper  og  Føl  udtagne,  bragte  hen  foran  Tol- 
doen,  slaaede  for  Panden  med  Bolaer  og  slagtede.  Blodet 
blev  opfanget  i  Skaaler  for  at  koges;  det  ansees  nemhg 
for  en  stor  Lækkerbid.  Det  er  en  Kegel  blandt  India- 
nerne, at  Enhver,  der  hjælper  til  at  fiaae  Huden  af  en 
slagtet  Hest,  er  berettiget  til  et  Stykke  Kjed;  men  ved 
denne  Leilighed  blev  der  uddelt  med  rund  Haand  til  En- 
hver, som  vilde  have. 

Lidt  senere  blev  Muster  indbudt  af  Casimiro  til  at 
give  Møde  i  Crimé's  Telt  og  her  for  første  Gang  beværtet 
med  Hesteblod  og  Kjod.  Det  Første  koges  sammen  med 
noget  Fedt,  og  tilsidst  tilsættes  lidt  Peber  og  Salt;  til- 
trods for  sin  indgroede  Fordom  mod  Hestekjed  lærte  han 

ven  har  indsat  i  Toppen  af  den ,  har  han  fremstillet  paa  et  af 
de  medfølgende  Billeder. 

hurtigt  at  sætte  Pris  paa  Retten.  Om  Aftenen,  fortalte 
Casimiro,  skulde  der  være  Bal,  og  da  det  begyndte  at 
blive  mørkt,  antændtes  der  et  Baal  udenfor  Æresteltet; 
Kvinderne  tog  Plads  i  Græsset  rundt  om,  men  i  nogen 
Afstand  fra  Mændene,  som  ogsaa  satte  sig,  med  Undta- 
gelse af  Musikanterne  og  de  første  fire  Dandsere. 

Orkestret  bestod  af  en  Tromme,  d.  e.  en  Træskaal, 
over  hvilken  der  var  udspændt  et  Stykke  Skind,  og  en 
Slags  Fløite,  lavet  af  et  Laarben  af  en  Guanaco.  Da  Alle 
vare  rede,  tog  nogle  af  de  gamle  Koner  Tonen  op  til  en 
øreskjærende  Sang;  Musiken  stemte  i  med,  og  indhyllede 
i  Tæpper  og  med  Strudsfjer  paa  Hovedet  traadte  de  fire 
Dandsere  ind  i  Kredsen  og  begyndte  at  spadsere  rundt 
om  Ilden  i  Takt  til  Musiken,  som  stedse  blev  hurtigere; 
pludseligt  kaste  de  Kapperne  som  udlærte  TheaterhelTe 
og  staae  der  i  hele  deres  Pragt,  med  et  Skærf,  besat  med 
Bjælder,  hængende  over  den  ene  Skulder  og  en  Smule  Tøi 
omkring  Lænderne,  men  forøvrigt  nøgne  og  hvidmalede 
fra  Top  til  Taa.  Det  var  de  fire  bedste  Mænd:  Casimiro, 
Orkiki,  Crimé  og  Camillo,  som  aabnede  Ballet.  Dandsen 
gik  med  stort  Liv,  medens  de  vuggede  Hovedet  til  begge 
Sider  i  Takt  til  Musiken.  Efter  dem  fulgte  alle  de  Andre, 
indtil  ogsaa  Børnene  havde  faaet  deres  Tur;  derimod 
maatte  Kvinderne  nøies  med  at  see  til.  Der  var  forskjel- 
lige  Ture,  og  Dandsen  selv  var  ikke  uden  Ynde,  men  Be- 
vægelserne med  Hovedet  gav  den  et  komisk  Præg. 

«En  af  de  sidste  Dage  i  August  Maaned  passerede  vi 
en  Klipperyg,  der  løb  tvers  over  Dalen  og  endte  med  en 
brat  Væg,  ved  hvis  Fod  Floden  snoede  sig.  Paa  den  an- 
den Side  udvidede  Dalen  sig  pludseHgt  til  en  bred  Slette, 
og  ude  i  Horisonten  mod  Vest  viste  sig  en  Række  sne- 
dækkede Fjeldtinder,  hvis  Toppe  vare  indhyllede  i  Skyer. 
Det  var  det  første  Glimt,  vi  saae  af  Cordillerne.  Sletten 
var  gjennemskaaret  af  Smaastrømme  og  opfyldt  med  Pyt- 

ter  0^  Smaasøer,  fremkomne  ved  Oversvømmelse  af  en 
lille  Biflod  til  Chico,  der  glimrede  som  Salv,  belyst  af 
Eftermiddagssolens  Straaler,  til  Forfriskelse  for  Øiet,  som 
var  træt  af  det  visne  Græs  og  de  sorte,  vulkanske  Klipper. 
Men  ligesaa  smuk,  som  Egnen  var  at  see  til,  ligesaa  store 
Vanskeligheder  frembød  den  aabenbart  for  Passagen,  og 
ved  et  afholdt  Krigsraad  blev  det  derfor  besluttet  at  sætte 
over  Chico  og  slaae  Leir  paa  den  nordlige  Bred,  hvor 
Terrainet  var  høiere  og  frit  for  Oversvømmelsen ;  Hestenes 
Oppakning  blev  altsaa  efterseet.  Mændene  tog  Børnene 
til  sig,  for  at  Kvinderne  kunde  have  frie  Arme,  de  unge 
Karle  førte  Bagagehestene,  og  med  Casimiro  i  Spidsen 
som  Lods  søgte  vi  ned  til  Flodbredden,  som  vi  naaede  efter 
en  hel  Del  Pjadsken  omkring  i  Vandhuller  og  nogle  smaa 
Uheld,  der  vakte  almindelig  Morskab.  Floden  var  stærkt 
opsvulmet,  og  den  rivende  Strøm  medførte  store,  skarpe 
Isflager;  det  syntes  derfor  næsten  umuligt  at  komme  over 
den  med  Kvinderne  og  Bagagehestene;  men  forsynet  med 
en  lang  Stang  til  at  maale  Dybden  med  anførte  Orkiki 
selv  Toget,  og  ved  at  krydse  mellem  Drivisen,  der  skar 
baade  Dyrenes  og  Rytternes  Ben  afskyeligt,  slap  Alle  over. 
En  mere  eiendommelig  vild  Scene  kunde  ikke  ret  vel  tæn- 
kes :  Hunde,  der  hylede  paa  Bredden  af  Skræk  for  den  fore- 
staaende  Svømmetur;  Kvinder,  der  raabte  til  Slægtninge 
eller  Venner,  og  hist  og  her  en  forvoven,  ung  Indianer, 
som  uden  at  bryde  sig  om  Vadestedet  kastede  sig  ud  med 
sin  Hest  i  den  dybe  Strøm ,  hvor  han  et  Oieblik  helt  for- 
svandt for  dog  tilsidst  at  naae  den  modsatte  Bred  et  Stykke 
længere  nede.  Vandet  var  bitterligt  koldt,  og  den  bidende 
Vind  gjennemisnede  os;  derfor  gjorde  vi  strax  Baal  i  Læ 
af  nogle  Sandbanker,  medens  Kvinderne  vare  travlt  be- 
skjæftigede  med  at  reise  Toldoerne». 

Fra  det  Sted,  hvor  Indianerne  havde  slaaet  Leir,  kunde 
man  see  Floddalen  udvide  sig  høiere  oppe  imod  Vest  til 

en  udstrakt  Slette ,  hvor  man  efter  Tchueltschernes  Sigende 
kunde  være  vis  paa  at  træife  Flokke  af  vilde  Heste,  og 
igjennem  denne  Egn  vilde  deres  videre  Kurs  føre  dem,  da 
det  var  Orkikis  Agt  at  drage  lige  imod  Vest  for  at  jage 
vilde  Oxer  i  Cordillernes  Tverdale.  Men  en  uventet  Be- 
givenhed, der  gjorde  Ende  paa  det  fredelige  Liv,  Banden 
hidtil  havde  ført,  forandrede  pludseligt  disse  Planer. 

Spyfluen. 

Af  L.  H. 


Hver  Dag  har  sin  Plage,  men  i  denne  Tid  har  hver  Dag 
den  samme  Plage  og  tilmed  en  høist  irriterende  Plage  for 
dem,  der  nyde  Landlivets  Behageligheder  —  det  er  Flu- 
erne, og  jeg  er  vis  paa,  at  Enhver,  som  har  Morgensolen 
paa  sit  Sovekammervindue,  eller  som  holder  af  at  faae 
sig  en  lille  Middagslur,  er  enig  med  mig  i,  at  fælere  og 
mere  næsvise  Ting  findes  ikke  under  Solen.  Ligesaa  vel 
som  Almanaken  har  sin  "Ormemaaned«,  burde  den  utvivl- 
somt have  sin  «Fluemaaned»,  hvis  det  kun  ikke  forholdt 
sig  saa,  at  baade  Juli  og  August  kunne  gjare  Fordring 
paa  at  bære  Navnet. 

«Hvis  der  skulde  være  et  eller  andet  Emne  af  almen 
Interesse,  som  De  kunde  gjore  tilGjenstand  for  en  Artikel 
paa  en  halv  Snes  Sider,  saa  er  der  netop  saa  megen  Plads 
til  deres  Kaadighed  i  dette  Hefte«).  Med  denne  "behage- 
lige« Skrivelse  fra  Redaktionen  foran  mig,  sidder  jeg  her 
og  tygger  paa  min  Pen  for  at  finde  paa  Noget  af  det « Al- 
mene« og  Interessante,  som  Tiden  fordrer,  og  imidlertid 
anstille  de  foromtalte  næsvise,  bevingede  Smaaskabninger 
gymnastiske  øvelser  paa  mit  Hoved,  spille  mig  paa  Næsen 
og  Bve  sig  i  Svømning  i  min  Kaffekop  —  hvad  kan  da  et 
Menneske  i  en  saa  uheldig  Situation  gjere  Andet  end  en- 
ten opgive  Evret  eller  tage  Situationen ,  som  den  er ,  med 
samt  Fluerne,  ved  netop  at  gjore  dem  til  Emne  for  de 
forventede,  almen-interessante  Bemærkninger,  samtidigt 
med  at  han  (jeg)  bruger  Fluesmækken  efter  bedste  Evne. 

Dog  det  er  ikke  enhver  Skræder,  der  kan  slaae  syv 
Fluer  med  et  Smæk;  jeg  for  min  Part  er  glad  ved  at  gjøre 
det  vel  af  med  een,  især  naar  jeg  kan  udvælge  mig  den 
største  og  mest  velnærede;  saaledes  agter  jeg  ogsaa  at 
gjøre  nu  i  Betragtning  af  Plads,  Tid  og  Omstændigheder, 
men  til  Gjengjæld  skal  det  være  en  af  de  mest  formidable 
Fluer  af  Familien.  Hvor  frygtelige  Dyr  denne  Familie 
tæller,  vil  være  Enhver  bekjendt;  jeg  behøver  kun  at  er- 
indre om  Tstse-Fluen ,  som  paa  en  af  Livingstones  Reiser 
skilte  ham  af  med  80  Oxer,  og  som  utvivlsomt  har  an- 
rettet fuld  saa  stor  Skade  paa  Hornkvæget  i  Sydafrika 
som  samtUge  Løver  og  Leoparder.  Men  hvorfor  gaae  saa 
langt?  Ogsaa  her  hjemme  have  vi  Fluer,  Fluer,  som  kunne 
præstere  noget  Overordenligt;  thi  naar  en  berømt  Natur- 
forsker engang  har  sagt,  at  to  FluT3r  tillige  med  deres  Af- 
kom —  i  første  Led  forstaaer  sig  —  ere  istand  til  at  for- 
tære Aadslet  af  en  Hest  i  kortere  Tid,  end  en  Løve  for- 
maaer,  saa  gjælder  dette  Udsagn  ingen  anden  end  vor  al- 
mindelige Spyflue,  og  med  dette  imponerende  Vidnesbyrd 
om  dens  Graadighed  for  øie,  ville  vi  tage  samme  Flue 
noget  nærmere  i  -Øiesyn. 

Enhver  Beskrivelse  vil  være  overflødig,  Alle  kjende 
den.  Enhver  har  seet  den  beskrive  sine  hurtige  Kredse  og 
hørt  dens  Summen,  der  bringer  enhver  Husmoder  til 
mistænkeligt  at  spidse  -Oren,  hvis  hun  tilfældigvis  be- 
finder sig  i  sit  Spisekammer  eller  Fadebur  og  har  en 
frisk  Lammesteg  staaende  samme  Sted.  Og  vel  maa  Ko- 
nen ængste  sig  med  en  Tilsætning  af  Afsky  og  Galde,  thi 
Dyret  gaaer  paa  Rov,  og  ve  den  Lammesteg,  som  den  kan 
•  komme  nær.  Det  er  det  moderlige  Instinkt,  der  gjør 
Spyfluen  saa  gridsk  paa  Rov.  Den  søger  nemlig  et  pas- 
sende Sted  til  at  lægge  sine  Æg,  og  det  er  saa  at  sige 
først,  naar  Ynglen  kommer  ud  af  Ægget,  at  Rovdyrets 
Tænder  voxe  ud.  Reaumur  har  godtgjort,  at  en  Spyflue 
er  istand  til  at  lægge  tyve  tusinde  Æg ;  men  dette  Arbeide 

foregaaer  ikke  paa  een  Gang,  men  efter  Tid  og  Leilighed 
i  større  og  mindre  Portioner,  sjeldent  mere  end  to  hun- 
drede Æg  ad  Gangen,  undertiden  ogsaa  kun  en  halv  Snes 
Stykker,  men  altid  ordnede  det  ene  ved  Siden  af  det 
andet,  og  den  vælger  dertil  altid  de  saftigste  Dele  afKj«- 
det.  Æggene,  som  ere  hvide,  langagtige  og  gjennemsig- 
tige,  have  hurtigt  udspillet  deres  Kolle,  thi  efter  fire  og 
tyve  Timers  Forløb  komme  Larverne  eller  Maddikerne  frem, 
hvide  Smaaorme,  bestaaende  af  tolv  Ringe.  To  krogdan- 
nede  Redskaber,  der  sidde  foran  Munden,  erstatte  paa  een 
Gang  Mangelen  af  Ben,  idet  Dyret  hager  sig  fast  og  sky- 
der sig  frem  ved  Hjælp  af  dem,  og  tillige  tjene  de  til  at 
sønderslide  Føden ,  førend  denne  forsvinder  i  den  graadige 
Mund.  Uden  at  spilde  Tiden  tager  Ormen  strax  fat  paa 
sit  Arbeide,  som  kun  bestaaer  i  at  æde,  og  den  æder  godt; 
i  Løbet  af  fireogtyve  Timer  er  den  blevet  dobbelt  saa  stor, 
som  den  var,  da  den  kom  ud  af  Ægget,  og  endnu  mere 
forbausende  er  dens  Væxt  den  følgende  Dag,  thi  den  veier  da 
to  hundrede  Gange  saa  meget  som  Dagen  forud.  I  Løbet 
af  sex  eller  syv  Dage  have  Maddikerne  naaet  deres  fulde 
Størrelse  og  Udvikling,  og  det  fordærvede  Kjød,  som  hid- 
til har  tjent  dem  til  Føde  og  Opholdssted,  har  nu  ikke 
længere  noget  Tillokkende  for  dem.  En  for  En  trække  de 
sig  tilbage  og  forsvinde  i  Jorden  for  at  søge  et  Tilflugt- 
sted, hvor  de  i  Fred  og  Ro  kunne  gjennemgaae  den  fore- 
staaende  Forvandling. 

Efter  et  Par  Dages  Forløb,  under  hvilke  den  holder 
sig  fuldstændigt  rolig,  har  den  lille,  glasagtige  Orm  anta- 
get Formen  af  et  rødligt,  uigjennemsigtigt  Æg,  der  mang- 
ler al  Bevægelse,  og  inde  i  dette  lufttætte  Hylster,  der  • 
har  dannet  sig  af  Dyrets  løsnede  Hud,  ligger  den  forhen- 
værende Maddike  foldet  sammen  paa  den  rette  Maade  for 
at  blive  omskabt  til  en  Flue.  « Dersom  man  aabner  en 
saadan  Puppe«,  fortæller  den  franske  Naturforsker  Rendu, 
«fem  eller  sex  Dage  efter,  at  Forvandfingen  har  fundet 

Sted,  vil  man  i  Stedet  for  en  Orm  finde  det  vordende  In- 
sekt med  alle  de  forskjellige  Dele,  som  tilhøre  en  Flue. 
Benene  og  Vingerne  ere  fuldstændigt  kjendelige,  skjøndt  ^ 
de  ere  omgivne  af  Hudfolder.  Sugesnablen  ligger  paa 
Brystskjoldet,  Hovedet  er  stort  og  velformet,  og  øinene 
fremtræde  aldeles  bestemt ». 

Varme  og  Kulde,  tørt  og  fugtigt  Veir  ere  derefter  de 
fornemste  Omstændigheder,  der  fremskynde  Forvandlingen 
eller  trække  den  i  Langdrag,  saaledes  at  de  Larver,  som 
forpuppe  sig  mod  Slutningen  af  Efteraaret,  ikke  udvikles 
til  Insekter  før  det  følgende  Foraar,  medens  Forvandlingen 
i  de  varme  Sommerdage  fuldbyrdes  paa  otte  eller  ni  Dage; 
og  imidlertid  udvikler  den  forunderlige,  fosteragtige  Ting, 
hos  hvilken  der  ikke  mærkes  ringeste  Spor  til  Liv,  sig 
mere  og  mere  til  Lighed  med  en  Flue,  minus  Vingerne; 
thi  disse  ere  fremdeles  yderst  smaa  paa  Grund  af  den 
stærke  Sammenfoldning.  Endelig  kommer  Befrielsens  øie- 
blik.  Dyret  vaagner  til  Liv  og  stræber  strax  efter  at  komme 
ud  i  Verden;  men  det  har  hverken  Kløer  eller  skarpe 
Munddele  til  at  bane  sig  Vei,  og  enhver  Udgang  vilde 
være  det  spærret,  hvis  det  ikke  var  saa,  at  den  øverste 
Ende  af  Puppehylstret,  som  hidtil  har  beskyttet  Dyrets 
Hoved,  bestod  af  en  Slags  Kalot,  sammensat  af  to 
Stykker,  med  en  Søm,  som  let  lader  sig  aabne.  Den 
Maade,  hvorpaa  dette  skeer,  er  høist  original. 

Rendu  fortæller  herom :  Naar  Fluen  er  lige  ved  at  have 
fuldendt  sin  sidste  Forvandling,  tager  den  Luften  til  Hjælp. 
Af  sit  Hoved  lader  den  udgaae  en  Luftblære,  som  den 
næsten  i  samme  øieblik  opsuger  paany  for  strax  derpaa 
at  udsende  den  endnu  større,  snart  i  Form  af  en  Kugle, 
snart  som  en  forlænget  Tryne.  Idet  Dyrets  Hoved  og  Luft- 
blæren afvexlende  udvides  og  sammentrækkes,  presse  de 
paa  de  to  Halvdele  af  Kalotten,  hvormed  Puppehylsteret 
ender,  og  det  varer  ikke  ret  længe,  før  de  give  efter  for 
denne  eiendommelige  Vædder.    Dyret  har  gjort  det  første 

Skridt  til  sin  Befrielse,  og  det  arbeider  nu  videre  for  at  slippe 
ud.  Forst  presser  det  Hovedet  og  Brystet  igjennem  Aab- 
ningen,  det  forreste  Par  Ben  trækkes  ud  af  deres  Hylster 
og  kommer  frem,  de  andre  følge  efter,  og  Puppen  er  tom. 
Idet  Fluen  saaledes  kommer  for  Dagens  Lys,  er  den  bleg- 
graa,  næsten  hvidlig,  men  i  Lobet  af  tre  Timer  har  den 
faaet  sin  rette  blaae  Farve.  Samtidigt  faaer  hele  Dyret 
større  Fasthed,  Kroppens  Ringe  og  Benene,  som  fra  forst  af 
vare  hudagtige,  blive  haarde  somEmaille,  og  de  sammen- 
foldede, smaabitte  Vinger  udglattes  til  deres  fulde  Stør- 
relse. 

Luften  spiller  den  vigtigste  Rolle  ved  denne  sidste 
Del  af  Forvandlingen.  I  det  Oieblik,  da  Fluen  kommer 
ud  af  sit  Hylster,  er  den  ganske  vist  allerede  saa  stor,  at 
man  forundrer  sig  over,  at  den  har  kunnet  finde  Plads 
inde  i  saa  snevert  et  Fængsel,  men  den  er  dog  endnu 
langsfra  saa  stor,  som  en  Spyflue  pleier  at  være,  og  da  In- 
sekterne som  bekjendt  ikke  voxe  efter  deres  sidste  For- 
vandling, fristes  man  ved  første  ^iekast  til  at  troe,  at 
dette  er  en  degenereret  Vantrivning,  som  ikke  vil  slægte 
sine  Forældre  paa;  men  vent  blot  lidt,  og  Du  vil  see  den 
voxe  paa  alle  Ender  og  Kanter  —  dog  kun  tilsyneladende; 
thi  i  Virkeligheden  skyldes  den  hele  Tilvæxt  kun  den  Lad- 
ning Luft,  som  den  lille  Luftseiler  tager  til  sig,  inden 
den  begiver  sig  ud  paa  sin  Fart  i  Livet;  under  Dyrets 
kraftige  Aandedrag  trænger  den  ind  i  hele  Legemet;  Ho- 
ved, Bryst  og  Bug  udspiles  deraf,  de  sidste  Folder  i  Vin- 
gerne udfoldes  under  Indvirkning  af  dette  elastiske  Flui- 
dum, og  Dyret  har  i  Løbet  af  nogle  Timer  gjennemlevet 
sin  første  Ungdom  og  flyver  summende  ud  i  Verden,  i 
Besiddelse  af  sin  fulde  Kraft,  en  Skræk  for  alle  Husmødre, 
der  have  en  Lammesteg,  som  ligger  dem  paa  Hjerte. 

I  et  Spisekammer  er  en  Spyflue  en  ildeseet  og  uvel- 
kommen Gjæst,  men  i  Naturens  store  Republik  udfylder 
den  hæderligt  sin  Stilling  som  Assistent  ved  det  umælende 

Sundhedspoliti,  og  Gud  hjælpe  os  ulykkelige  Mennesker, 
om  vi  skulde  leve  det  foruden  og  kun  nøies  med  vore 
egne  Politianordninger  og  den  velvise  Magistrats  velover- 
lagte  Beslutninger  og  grundige  Langsomhed.  I  mere  ci- 
viliserede Lande,  hvor  Aadslerne  af  døde  Heste  og  Krea- 
turer ikke  faae  Lov  til  at  hlive  liggende,  hvor  Dyrene  ere 
styrtede,  vil  saadan  en  Ytring  som  den,  at  to  Fluer  med 
samt  deres  Afkom  kunne  fortære  en  død  Hest  i  kortere 
Tid,  end  en  Løve  formaaer,  kun  blive  en  aandrig  Bemærk- 
ning; men  i  de  tyrkiske  Lande  f.  Ex.,  hvor  den  dagligt 
illustreres  paa  synlig  Maade,  er  det  Vismands  Tale.  Na- 
turen kjender  ikke  Noget  til  halve  Forholdsregler,  og  det 
fortjener  nok  at  bemærkes,  hvad  en  engelsk  Naturforsker, 
Mr.  Rowell,  har  gjort  opmærksom  paa,  at,  medens  Mad- 
dikerne udføre  deres  nyttige  Hverv ,  blive  de  sjeldent  eller 
aldrig  forstyrrede,  og  navnlig  efterstræbes  de  ikke,  saavidt 
ham  bekjendt,  af  noget  andet  Dyr. 

Anderledes  forholder  det  sig  med  de  fuldt  udviklede 
Insekter,  med  Fluerne  selv,  thi  disse  have  talrige  og  graa- 
dige  Fjender,  saasom  Fugle,  Flagermus  og  Frøer.  Atter 
viseligt,  thi  kun  saaledes  kan  den  rette  Ligevægt  vedlige- 
holdes, og  om  det  ikke  var  saa,  vilde  den  hele  Verden 
blive  ædt  op  af  Fluer.  Jeg  tør  ikke  forholde  Læserne  Ro- 
wells  interessante  Beregning  i  denne  Henseende.  Sexten 
til  tyve  Dage,  siger  han,  ere  tilstrækkelige  til  at  udklække 
en  Fluegeneration,  og  det  er,  som  før  bemærket,  blevet  paavist, 
at  en  enkelt  Flue  lægger  indtil  20,000  Æg.  Dersom  Halv- 
delen af  disse  i  Tidernes  Løb  blev  til  Hunfluer,  vilde  disse 
Tal  i  første  Generation  altsaa  være  10,000,  hver  især  af 
disse  istand  til  at  lægge  andre  20,000  Æg,  og  der  behøvedes 
kun  sex  Maaneder,  for  at  de  Æg,  som  en  enkelt  Flue  havde 
lagt,  ved  Forplantning  gjennem  sex  Generationer  skulde  voxe 
op  til  et  Antal  af  2,000,000,000,000,000,000,000,000  Fluer. 
Den  der  ikke  vil  troe  det,  kan  overbevise  sig  derom  ved 
at  regne  efter  paa  en  Tavle. 

Man  har  ikke  Begreb  om,  hvad  et  Tal  efterfulgt  af 
en  saa  forfærdelig  Mængde  Nuller  vil  sige;  men  heldigvis 
har  Kowell  søgt  at  anskueliggjore  det.  Antager  man,  siger 
han,  at  hver  Flue  er  en  halv  Tomme  lang,  en  Kvart 
Tomme  bred  og  ligesaa  tyk,  saa  at  der  i  Alt  vilde  gaae 
32  Fluer  paa  en  Kubiktomme,  saa  vilde  der  blive  nok  til 
at  bedække  hele  Verden,  baade  Land  og  Vand,  med  et 
Lag  af  Fluer,  som  var  IV4  engelsk  Mil  tykt.  Den,  der 
formaaer  at  kontrollere  ham,  behage  at  regne  efter:  jeg 
for  min  Part  vil  lade  mig  noie  med  at  haabe,  at  det  ikke 
maa  komme  til  de  Yderligheder  i  vor  Tid. 

Bonde  fra  Omegnen  af  Madrid. 


II. 

Madrid  Februar  1872. 

Da  jeg  om  Morgenen  efter  vor  Ankomst  til  Madrid  traadte 
ud  af  Hotellets  Der  —  «•  Fonda  Principes«  paa  Plaza  Pu- 
erta  del  Sol  —  saae  jeg  med  Forundring  en  banditmæssig 
Karl  skride  forbi  med  en  kæmpemæssig  Plakat  paa  en 
Stang;  paa  Plakaten  stod  skrevet  med  store  Bogstaver: 
El  Eey  si  marcha  (Kongen  gaaer  sin  Vei).    Ved  at  sporge 

mig  for,  erfarede  jeg  imidlertid,  at  Saadant  ikke  betyder 
Andet  end  en  Demonstration;  her  i  Madrid  er  nemlig 
stadigt  en  revolutionær  Tilstand,  og  det  er  kun  ved  Hjælp 
af  Soldatesken ,  at  ethvert  voldsommere  Udbrud  undertryk- 
kes; den  Tone,  der  gaaer  gjennem  flere  Madriderblade, 
navnlig  det  satiriske  «Gil  Blad»,  ligner  Sproget  i  de  rø- 
deste Pariser- Journaler.  Det  var  Solskinsveir,  og  jeg  fort- 
satte min  Vandring  henad  Calle  de  Alcala,  der  efterhaan- 
den  udvider  sig  til  en  storartet  Boulevard  og  derpaa  stræk- 
ker sig  gjennem  den  beramte  Promenade  Prado  indtil  Pu- 
erta  de  Alcala,  en  ny  opført  Stadport,  der  seer  ud  som 
en  Triumfbue.  Blandt  den  tætte  Mylder  af  spadserende 
Lediggængere,  dels  indhyllede  i  sorte  Kapper,  dels  klædte 
som  Pariser-Løver,  speidede  jeg  forgjæves  efter  de  saa  ofte 
besungne  spanske  Skjonheder;  kun  hist  og  her  et  tække- 
ligt Ansigt,  en  slank  Figur,  og  denne  bliver  endnu  slan- 
kere derved,  at  de  unge  Senoras  hverken  bære  Krinoliner 
eller  stivede  Skjorter,  kun  en  vansirende  Bylt  med  store 
Sløifer  bagpaa,  medens  den  sorte,  røde  eller  lyseblaae  Kjole 
slingrer  dem  om  Benene ,  og  en  uhyre  Chignon  eller  pudret 
Paryk  taarner  sig  over  Hovedet.  Ligesom  i  Ægypten  seer 
man  her  en  Mængde  Blinde  og  Enøiede,  og  mange  unge 
Mennesker,  selv  Militære,  bære  grønne  Briller.  Det  for- 
holdt sig  rigtigt,  at  Kong  Amadeo  endnu  ikke  var  gaaet 
sin  Vei;  jeg  saae  ham  ride  ganske  rolig  gjennem  Prado, 
civilklædt  og  kun  ledsaget  af  en  Rideknægt  i  Skarlagens 
Kjole;  efter  ham  kom  Dronningen  kjørende  i  en  moderne 
Kareth  med  Kudsk  og  Tjener  i  samme  Liberi,  uden  andet 
Følge.  Bøier  man  fra  Calle  de  Alcala  til  Høire  ned  ad 
den  snevre  Gade  Calle  Turco ,  i  hvilken  General  Prim  blev 
myrdet,  kommer  man  til  Plaza  de  los  Cortes.  Foran  Cor- 
tes-Paladset,  Congreso  de  los  Deputados,  hvis  Portal  med 
den  brede  Trampe  og  de  slanke  Søiler  tager  sig  ud  som 
Indgangen  til  et  Tempel  —  Discordias-Tempel,  siger  "Gil 
Blad«  —  er  en  lille  Square,  et  Haveanlæg  med  Bænke, 

paa  hvilke  adskillige  efter  Udseende  at  dømme  forfaldne 
Genier  sad  og  grubliserede  med  Fligen  af  den  luvslidte 
Kappe  trukken  halvt  op  over  Ansigtet.  Midt  i  Squaren 
hæver  sig  Cervantes's  Statue  paa  en  fem  Alen  hoi  Sokkel; 
Digteren  staaer  frit  med  løftet  Hoved  og  Manuskriptet  til 
sin  Don  Quixote  i  Haanden,  netop  saaledes,  som  jeg  saae 
ham  forleden  Aften  paa  Teatro  Zarzuela  (Vaudeville-Thea- 
tret)  i  det  lille  Stykke:  « Den  Gale  paa  Kvistkamret«).  Paa 
de  tvende  Sideflader  af  Fodstykket  sees  Afbildninger  i 
Hautrelief  af  Optrin  fra  Don  Quixotes  Eventyr;  paa  den 
tredie  Side  læses:  "A  Miguel  Cervantes  Saavedra.  Prin- 
cipe de  los  ingenios  espanioles  (Spaniernes  ypperste  Geni). 
1835»),  og  paa  den  fjerde  Side  samme  Indskrift  paa  Latin. 
For  Bevogteren  af  dette  Nationalmonument,  hvis  Sokkel  _ 
var  omkrandset  med  blomstrende  Potteplanter,  er  opført 
et  lille  Schweizerhus,  halvt  skjult  i  Buskadset.  For  Mu- 
rillo  er  en  Statue  reist  ud  for  det  store  Museum  ved  Prado. 

Efter  hvad  jeg  har  hørt  her  fra  mange  Sider,  er  den 
langt  overveiende  Majoritet  af  Spaniens  Adel  konservativ 
og  loyalt  sindet,  det  vil  sige.  Tilhængere  af  Isabella  og 
hendes  Søn  Prindsen  af  Asturien;  den  er  misfornøiet  med 
det  trufne  Kongevalg  og  vil  ligesaa  lidt  vide  Noget  at  sige 
om  en  Hohenzoller;  i  sidstnævnte  Henseende  skal  Prim 
have  spillet  en  tvivlsom  Rolle  og  have  tjent  som  Værktøi 
for  de  nu  realiserede  Erobringsplaner.  Disse  loyale  Spa- 
niere gjøre  stadigt  Udflugter  til  det  spanske  Versailles: 
Escoreal,  hvor  de  dvæle  ved  Minderne  om  Landets  og  den 
fordrevne  Kongestammes  fordums  Storhed.  Da  vi  forle- 
den Dag  ad  Jernbanen  drog  hen  for  at  besøge  denne  hi- 
storisk mærkelige  Plet,  vare  vi  i  Følge  med  flere  spanske 
Familier,  der  med  synlig  Deltagelse  betragtede  det  nu 
graanede  Slot,  der  kneiser  i  majestætisk  Ro  og  Ensomhed 
paa  Bjerghøiden;  større  Bjerge  hæve  sig  bagved  i  Veiret, 
og  i  Horisonten  mod  Vest  skinne  Guadarramabjergenes 
Snetoppe.    Rundtom  den  kolossale  Bygning,  der  danner 

et  retvinklet  Parallelogram,  med  Domen  og  de  fire  Taarne, 
ligger  en  lille  By,  og  i  nogen  Afstand  derfra  ved  Bjergets 
Fod  en  anden  ubetydelig  Flække;  en  noget  luftig  Park  og 
en  lang  AUee  med  Stenbænke  føre  fra  Slottet  ned  til  Bane- 
stationen. De  nøgne  Bjerge  og  hele  Omegnen  havde  iøv- 
rigt  et  trist  og  øde  Udseende ,  uagtet  Solen  skinnede  varmt 
fra  den  skyfrie  Himmel. 

Som  bekjendt  var  det  Filip  den  Anden,  der  i  den 
sidste  Halvdel  af  det  sextende  Aarhundrede  byggede  Esco- 
real,  dels  for  at  skabe  et  endnu  prægtigere  Versailles,  dels 
for  at  opføre  de  spanske  Vaabens  Skytshelgen,  St.  Lau- 
rentius, et  værdigt  Kloster.  Det  hele  Komplex  af  Byg- 
ninger kaldes  Monasteriet,  og  uagtet  det  var  en  kongelig 
Residens,  gjor  dets  klosteragtige  Karakter  sig  overalt  gjæl- 
dende,  medens  man  undrer  sig  over  at  see  Søiler,  Kapi- 
tæler og  andre  Ornamenter  af  den  doriske  Orden  sammen- 
blandede med  gothisk-kristelige  Former.  Den  ydre  Hoved- 
facade  har  en  storartet,  af  sex  Søiler  støttet  Portal;  men 
selve  den  udstrakte  Facade  er  ensformig,  uskjen  og  tager 
sig  ud  som  en  Kaserne;  et  lignende  Indtryk  faaer  man 
ved  at  træde  ind  i  Slotsgaarden,  hvor  den  omgivende  Byg- 
ning med  den  mindre  storartede  og  ligesom  trykkede  Por- 
tal ikke  frembyder  noget  tiltalende  Hvilepunkt  for  øiet. 
Fra  Galleriet  omkring  Domens  Kuppel  er  en  vid  Udsigt 
over  Sletten  til  Snebjergene.  Hele  Slottet  er  opført  af  Gra- 
nit, der  er  hentet  fra  den  stenede  Omegn  og  bidrager  til  at 
give  dette  Arkitekturens  Leviathan,  dette  Verdens  ottende 
Underværk,  som  Spanierne  kalde  det,  en  isnende  kold 
Karakter.  Selv  midt  om  Sommeren  maa  man  fryse  ved 
at  vandre  gjennem  Klosterets  halvt  mørke  Gange,  hvis 
Vægge  iøvrigt  ere  bedækkede  af  mere  eller  mindre  værdi- 
fulde Freskomalerier,  fremstillende  Optrin  af  den  hellige 
Skrift  eller  Martyrhistorier;  her  er  Alt  Sten,  Granit;  kun 
Dørene  ere  af  Træ,  men  jernbeslaaede. 

Kirken,  der  under  Kuplen  har  en  Høide  af  320  Fod, 


Reiseskitser  fra  Spanien  og  Portugal. 


169 


er  320  Fod  lang  og  230  Fod  bred,  har  fyrretyve  Altere 
og  tvende  Orgeler,  og  Haialteret  udgjor  en  Kirke  for  sig; 
men  dens  Storhed  trykkes  og  kan  neppe  sees  for  de  uhyre 
brede  Piller,  der  som  Taarne  hæve  sig  rundtom  og  skjule 
Udsigten.  Ved  at  vandre  rundt  om  Stengalleriet,  der  om- 
krandser  Kirkens  Indre,  faaer  man  et  interessant  Over- 
blik; men  dette  skulfer,  ligesom  paa  Galleriet  i  Sofie- 
moskeen i  Konstantinopel;  man  undrer  sig  over,  at  Rum- 
met er  saa  indskrænket,  og  opdager  først  Storheden  ved 
at  see  Menneskene  krybe  omkring  dernede  som  matte 
Fluer. 

Karl  den  Femte  og  Filip  den  Ånden  synes  i  det 
spanske  Folks  Forestillinger  at  spille  samme  Rolle  som 
Henrik  den  Fjerde  og  Ludvig  den  Fjortende  i  Franskmæn- 
denes. Overalt,  hvor  historiske  Minder  ere  fremstillede, 
træffer  man  paa  Karls  og  Filips  Portræter  eller  Statuer; 
saaledes  ogsaa  i  Escoreals  Bibliothek,  hvor  man  seer  dem 
i  forskjellige  Afbildninger.  Det  er  en  uhyre  Sal  med  de- 
koreret Loft;  i  de  store,  plumpe  Reoler  staae  de  kolossale 
Folianter  —  for  Størstedelen  Kirkefædre  og  Helgenhisto- 
rier —  saaledes  opstillede,  at  Bøgernes  med  Titler  paa- 
skrevne  Rygge  vende  ind  mod  Væggen  og  Guldsnittet  udad; 
det  er  specifikt  spansk  og  minder  om  Stadskjolen,  Don 
Ranudos  Gemalinde  har  iført  sig  for  at  modtage  Visiter. 
Paa  en  Dreieskive  er  anbragt  vældige  Stativer,  hvorpaa  de 
to  Alen  høie  og  en  Alen  brede  Folianter  kunne  lægges, 
hvis  nogen  Dødelig  fik  i  Sinde  at  læse  i  en  saadan.  Det 
saakaldte  Pantheon  er  en  hvælvet  Rotunde  i  Kjældereta- 
gen,  hvor  de  hedengangne  Kongers  og  Dronningers  Lig- 
kister ere  opstillede  i  Nicher  ovenover  hverandre;  en  Ind- 
skrift med  gyldne  Bogstaver  forkynder,  hvilken  Konge  eller 
Dronning  der  beboer  Kisten.  At  man  især  udpeger  Kei- 
ser Karl  den  Femtes  og  Kong  Filip  den  Andens  Kister, 
er  en  Selvfølge.  En  fransktalende  Spanier,  som  ledsagede 
os,  yttrede,  at  Filip  den  Anden  havde  været  en  stor  og 

ædel  Karakter,  men  hans  Sm  Don  Carlos  derimod  en 
QoUet,  ussel  Personlighed,  der  af  den  tydske  Digter  Schil- 
ler med  Urette  var  bleven  foreviget  som  en  over  sin  Sam- 
tid staaende  Heros. 

Den  forjagne  Dronning  Isabella  havde  paabegyndt  Op- 
førelsen af  et  storartet  Gravkapel  for  sin  Familie  og  den 
tilkommende  Kongeslægt;  hist  og  her  ere  Granitvæggene 
allerede  beklædte  med  polerede  Marmorplader,  og  der  fin- 
des adskillige  skjenne,  dels  færdige,  dels  ufuldendte  Bas- 
reliefs og  andre  Skulpturarbeider;  men  ved  Dronningens 
Forjagelse  blev  Arbeidet  standset  til  stor  Bedrøvelse  for 
de  spanske  Kunstnere.  Den  nuværende  Regering  har  for 
travlt  med  Livet  til  at  kunne  beskjæftige  sig  med  Døden. 
I  Gravkapellet  findes  kun  et  eneste  Mausoleum;  det  gj em- 
mer Støvet  af  Isabellas  Førstefødte,  en  lille  Prinds.  I  en 
Krog  af  Kirken  vises  en  hemmelig  Dør  i  Væggen,  gjen- 
nem  hvilken  Filip  den  Anden  fra  sine  Gemakker  begav 
sig  ind  i  sin  Bedestol,  hvorfra  han  useet  —  ligesom  Lud- 
vig den  Ellevte  i  Sainte  Chapelle  i  Paris  —  kunde  iagt- 
tage, hvad  der  foregik. 

Den  egenlige  Residens  bestaaer  af  en  Række  med  fal- 
met Forgyldning  og  gammeldags  Pragt  udstyrede  Sale  med 
Gobelins  Tapeter,  omtrent  som  dem,  man  fordum  saae  i 
Frederiksborg  Slot;  kun  Loftmalerierne  have  holdt  sig  godt 
i  Farverne,  medens  de  gamle  Portræter  og  de  fleste  øvrige 
Malerier  ere  stærkt  medtagne  og  næsten  skjulte  af  Tidens 
Støv.  I  Filip  den  Andens  Gemakker  staaer  endnu  hans 
Arbeidsbord  med  Skrivetøi  og  den  violette  Fløils-Porte- 
feuille  paa  samme  Plet,  hvor  han  forlod  det,  saavelsom 
hans  Seng  og  Toiletbord;  i  Badekamret  forefindes  hans 
Badekar  med  Stol  og  Skammel;  til  det  støder  Bedekamret, 
en  lille,  halvt  mørk  Hvælving  med  Alter  ogKrucifix;  det 
var  her,  han  døde,  og  gjennem  nogle  med  Ruder  forsynede 
Luger  i  Væggen  kunde  han  i  sin  sidste  Time  see  ind  i 
Kirken.    Ogsaa  Isabella  den  Andens  Gemakker,  navnlig 

Sovekamret  med  et  Monstrum  af  Seng  samt  Toiletbordet 
med  kostbart  Porcelæn  findes  endnu  i  samme  Stand,  som 
da  hun  forlod  sit  Leie  i  Spanien. 

Selve  Escoreal  indeholder  egenlig  kun  faa  Kunstvær- 
ker af  fremragende  Værd;  men  i  den  tæt  ved  beliggende 
lille,  af  en  Mur  omgivne  Villa  eller  Maisonette,  der  op- 
førtes for  Karl  den  Fjerde,  da  han  var  Barn,  findes  en 
sjeldent  skjøn  Samling  af  Malerier,  Statuetter  og  nydelige 
smaa,  i  Elfenben  udskaarne  Billeder.  Dog  alle  disse  Kunst- 
skatte, der  i  et  hensigtsmæssigt  Lokale  og  godt  opstillede 
vilde  udgjøre  en  yderst  kostbar  Samling,  ere  sammenpak- 
kede i  Villaens  Dukkeværelser,  kun  med  Undtagelse  af  en 
enkelt  rummelig  Salon,  der  er  udstyret  med  al  Datidens 
spanske  Elegance  og  navnlig  har  smukke  Loftmalerier. 

Da  vi  ud  paa  Eftermiddagen  forlod  Escoreal  og  kjørte 
ned  til  Stationen,  overraskedes  vi  af  et  Skue,  der  bragte 
os  Alle  i  Extase.  Den  dalende  Sol  overgjød  Guadarrama- 
bjergenes  bølgeformede  Snelinier  med  et  deiligt  glødende 
Eosenskjær,  medens  Bjergkjædens  lavere  Partier  vare  blaae 
som  den  natlige  Himmel;  længere  nede  var  det  mørkt  og 
hemmelighedsfuldt  som  det  sortladne  Hav;  bag  os  hævede 
sig  Escoreals  mægtige  Masser,  med  Dome  og  Taarne  frem 
mod  Bjergenes  mørke  Baggrund  paa  denne  Kant,  forgyldte 
af  de  sidste  Solstraaler.  Men  det  var  som  et  Fata  mor- 
gana;  efter  faa  Minuters  Forløb  blegnede  Forgyldningen 
med  samt  det  deilige  Rosenskjær,  og  Alt  indhylledes  i 
Aftenens  klamme  Taager. 

I  Søndags  bivaanede  vi  en  Tyrefægtning  i  den  store 
Cirkus  ved  Puerta  de  Alcala.  Tre  Alen  høie  Plakater  havde 
forkyndt,  at  denne  Begivenhed  i  Spaniernes  Tilværelse 
skulde  gaae  for  sig  om  Eftermiddagen  Kl.  3,  eg  at  Direk- 
tøren var  i  Besiddelse  af  flere  unge ,  til  Festen  opfedte  og 
opdragne  Tyre.  Der  fandt  en  formelig  Folkevandring  Sted 
til  Kamppladsen  af  alle  Samfundets  Klasser,  Voxne  og 
Børn;  i  den  ved  Indgangen  til  Cirkus  opstaaede  Trængsel 

sporede  man  Lugten  af  Røgelse  ogVoxlys;  Størstedelen  af 
de  tilstrømmende  Mennesker  kom  jo  lige  fra  Kirken.  Vi 
havde  været  heldige  nok  til  at  faae  en  af  de  tarveligt  ud- 
styrede Loger,  og  det  i  Nærheden  af  den  kongelige,  hvil- 
ken ikke  heller  udmærkede  sig  ved  Andet,  end  at  Bæn- 
kene og  Balustraden  vare  overtrukne  med  snavset,  Tøåt 
Klæde.  Arenaen  —  vistnok  dobbelt  saa  stor  som  Kolise- 
ums  i  Rom  —  er  nemhg  omkredset  af  et  tildels  i  Loger 
afdelt  Trægalleri;  nedenfor  dette,  langs  den  to  Alen  høie 
Barriere  er  der  lutter  Stenbænke,  hvor  Massen  af  Befolknin- 
gen tager  Plads;  efter  et  løseligt  Skjøn  udgjorde  Tilskuer- 
nes Antal  over  femten  Tusinde.  Over  Slagteriet,  lige  over 
for  Kongelogen  vaiede  det  gult-røde  Flag,  og  midt  paa 
Pladsen  hævede  sig  to  Træpæle  op  i  Luften,  forsynede 
med  Skelettet  til  et  Fyrværkeri.  Larmen  af  disse  mange 
raabende  og  hujende  Mennesker  var  bedøvende;  Trompe- 
ternes og  Pibernes  skingrende  Toner  formaaede  neppe  at 
trænge  igjennem.  Festen  aabnedes  af  tvende  Marschaller  i 
spansk  Ridderdragt',  der  kom  ridende  ind  og  blottede  Ho- 
vedet foran  den  kongeligejLoge ;  saa  spredte  sig  en  Sværm 
af  broget  klædte  Banderillos  omkring  paa  Pladsen ,  hver 
forsynet  med  et  Klæde  eller  Tæppe  af  forskjeUige  Farver. 

Barrieren  aabnedes  og  en  [kulsort  Tyr  kom  farende 
ud;  den  standsede,  saae  sig  ligesom  forundret  omkring  og 
syntes  at  ryste  paa  Hovedet  ad  den  skingrende  Musik. 
Den  tog  de  fra  alle  Kanter  fremilende  Banderillos  i  nær- 
mere øiesyn;  da  en  af  disse  pludseligt  løb  til  og  med  et 
Kast  fra  Siden  udfoldede  Tæppet  imod  den,  skrabede  den 
i  Sandet,  sænkede  Hovedet  og  styrtede  los,  men  stangede 
gjennem  Klædet  i  det  tomme  Rum;  i  Spring  foer  den  af- 
sted, ind  mellem  Flokken  af  de  øvrige  Banderillos,  stan- 
gede til  Høire  og  Venstre,  snurrede  sig  omkring  som  en 
Top  og  søgte  med  ildsprudlende  øine  at  naae  en  Fjende, 
en  virkelig  Modstand,  men  altid  forgjæves;  den  stangede 
atter  og  atter  ind  i  det  flagrende  Tæppe,  som  Banderil- 

loen  strakte  den  imøde,  idet  han  med  utrolig  Smidighed 
undgik  dens  Horn  og  stundom  legede  Tagfat  med  den  om- 
kring Fyrværkeripælene  her  blev  Tæppet  hængende 

fast  paa  dens  Horn;  Banderilloen  gav  Slip  og  ilede  bort, 
forfulgt  i  Hælene  af  Tyren;  han  faldt,  rullede  hen  i  San- 
det, og  Tyren  satte  væk  over  ham,  men  vendte  om  — 
stormende  Jubel,  Piben  og  Raab  —  Banderilloen  var  atter 
paa  Benene,  naaede  i  anstrengt  Løb  Barrieren  og  svang 
sig  lynsnar  derover,  i  samme  -Øieblik  som  Tyren  løb  Hor- 
nene derind  og  derpaa  vendte  sig  mod  sine  andre  Fjender, 
der  fra  alle  Sider  ilede  hid  med  fremrakte  Tæpper. 

Det  pustende  Dyr  standsede,  saae  sig  omkring  lige- 
som med  et  beregnende  Blik,  skrabede  i  Sandet  og  ud- 
stødte et  kort  Brøl.  Tyren  vendte  Hovedet  om  og  fik  nu 
øie  paa  et  Par  halvvoxne,  trikotklædte  Drenge,  der  nær- 
mede sig  med  hvide  Stave  i  Hænderne,  en  Slags  store 
Pile  med  Jernspids  og  Krog  som  en  Baadshage.  Dyret 
veg  nogle  Skridt  tilbage,  sænkede  Hornene  og  sprang  løs 
paa  Drengene;  men  disse  undveg  Stødet  og  jog  Pile- 
spidserne ind  i  Halsen  eller  Siden  paa  den  forbifarende  Tyr ; 
denne  standsede  pludselig,  dreiede  Hovedet  til  Høire  og 
Venstre  og  stræbte  med  heftige  Bevægelser  at  afryste  Pi- 
lene, af  hvilke  flere  og  flere  heftedes  fast  i  dens  Legeme 
og  svaiede  hid  og  did;  saa  galopperede  den  afsted,  forføl- 
gende sine  Fjender,  der  spredte  sig,  og  idet  den  fik  -Øie 
paa  tvende  Picadores,  der,  bevæbnede  med  Landser,  red 
frem  fra  forskjellige  Sider,  ledsagede  af  tvende  Picadores 
paa  Æsler,  styrtede  den  i  Spring  løs  paa  den  nærmeste, 
med  Hornene  ind  i  Hestens  Bug;  Picadoren  svang  Hesten 
omkring,  og  i  Dreiningen  bibragte  han  Tyren  et  Landse- 
stik  i  Siden;  men  Tyren,  som  fulgte  hans  Bevægelse, 
styrtede  atter  løs  med  en  saadan  Kraft,  at  Hest  og  Mand 
tumlede  hen  i  Sandet.  Tyren  satte  væk  over  dem  og 
vendte  saa  om;  men  forvirret  over  de  mange  Tæpper,  som 
de  hidilende  Banderillos  strakte  den  imøde,  løb  den  bort 

over  Arena,  som  om  den  nu  vilde  undflye  sine  Plageaan- 
der,  men  i  Forbifarten  stødte  den  ligeledes  en  af  Æsels- 
rytterne  overende;  dette  øieblik  benyttede  Picadoren  til 
at  faae  sin  næsten  skamferede  Hest  paa  Benene,  hvorpaa 
han  selv  svang  sig  i  Sadlen  og  tvang  det  ulykkelige  Dyr 
frem  til  et  nyt  Angreb ;  Alt  dette  under  Mængdens  Klap- 
pen og  Bravoraab,  der  snart  gik  over  til  en  hvinende  Pi- 
ben og  Hyssen,  hvilket  gjaldt  Tyren,  der  stræbte  at  und- 
komme, idet  den  søgte  ind  til  Barrieren ,  sprang  med  For- 
benene derop,  men  dreves  tilbage  af  de  skrigende  og  pi- 
bende Tilskuere.  Den  stod  et  -Øieblik  stille  og  saae  sig 
om  med  et  glødende  Blik;  som  en  Hund,  der  kommer  op 
af  Vandet,  rystede  den  sig,  men  Pilene  slingrede  kun  hid 
og  did  og  holdt  fast. 

Blodet  fra  mange  Saar  randt  allerede  ned  i  Sandet, 
og  idet  den  atter  tog  Fart,  mærkede  man,  at  den  be- 
gyndte at  blive  mat;  den  snublede  og  sank  et  Par  Gange 
i  Knæ;  men  ligesom  samlende  sin 'sidste  Kraft,  sprang 
den  atter  fremad,  lige  løs  paa  den  fremilende  Sværm  Ban- 
derillos,  fra  hvis  Midte  en  som  Harlekin  kostumeret  Fæg- 
ter pludselig  skred  den  imøde  med  en  udspilet  rød  Kappe, 
under  hvilken  han  holdt  en  lang  Stødkaarde;  det  var  en 
af  Dagens  egenlige  Helte,  den  saakaldte  « Espada ».  Som 
om  det  blødende  Dyr  mærkede,  at  den  afgjørende  Kamp 
nu  forestod,  standsede  det,  betragtede  sin  nye  Fjende  med 
rasende  Blikke,  udstødte  et  hult  Brøl,  og  sænkende  Hove- 
det løb  den  til,  men  indviklede  Hornene  i  den  røde  Kappe. 
Espada  veg  smidig  til  Siden,  strakte  Kaarden  frem  som 
for  at  tage  Sigte,  og  idet  Tyren  anden  Gang  løb  ind  paa 
ham,  jog  han  med  forbausende  Kraft  og  Behændighed  den 
blanke  Klinge  ind  i  dens  Ryg,  gjennem  hele  Legemet, 
næsten  lige  til  Fæstet. 

Stormende  Jubel  fulgte  den  dødeligt  saarede  Tyr,  der 
løb  hen  til  Barrieren  med  Sværdet  stikkende  i  Ryggen  og 
behængt  med  en  halv  Snes  Pile;  her  standsede  den,  bøi- 

ede  først  det  ene  Knæ,  saa  det  andet  og  sank  derpaa 
sammen.  En  Picador,  Slagteren,  sprang  til  og  jog  den 
en  Kniv  ind  i  Nakken.  Tilskuernes  Jubel  voxede  i  Kraft 
og  syntes  at  sætte  Luften  i  Bevægelse,  da  fire  rigt  smyk- 
kede Heste  nu  førtes  ind  paa  Scenen,  spændte  foran  et 
Aag;  til  dette  fastgjortes  Tyrens  Horn  og  i  Galop  gik  Tri- 
umftoget hen  over  Arena,  efterladende  en  rød  Fure;  jeg 
saae  tydeligt,  at  Slagtofferet  under  Farten  endnu  bevægede 
det  ene  Ben.  Toget  forsvandt  gjennem  den  modsatte  Bar- 
riere, hvor  det  spanske  Flag  vaiede. 

Paa  den  her  fortalte  Maade  saae  vi  fem  Tyre  kæmpe, 
lide  og  falde;  naar  en  af  dem  strax  søgte  at  undvige  sine 
Fjender  og  slippe  bort,  udpebes  den;  tre  eller  fire  gamle 
Tyre  med  Bjælder  om  Halsen  førtes  da  ind  og  tog  den 
med  tilbage;  men  den  undgik  ikke  sinSkjæbne;  efter  med 
Landsestik  gjennem  Jernristen  over  dens  Baas  at  være 
hidset  til  Raseri,  maatte  den  atter  frem  paa  Pladsen,  hvor 
den  da  omsider  blev  fældet.  Hver  Gang  en  Tyr  var  fal- 
den, kom  det  hele  Gladiatorpersonale  frem  i  høitideligt 
Optog  og  hilste  op  til  Kongelogen  under  Paukers  og  Trom- 
peters Klang;  de  to  Marschaller,  der  havde  aabnet  Festen, 
sluttede  den  ligeledes  ved  at  blotte  Hovedet  ud  for  nævnte 
Loge. 

Dette  var  den  alvorlige  Del  af  det  festlige  Skuespil, 
under  hvilket  en  Banderillo  havde  faaet  et  Par  Ribben 
brækkede;  det  endte  med  et  lystigt  og  ublodigt,  under 
hvilket  dog  En  og  Anden  fik  drøie  Kontusioner.  En  sjette 
og  dernæst  en  syvende  Tyr  kom  springende  ud  paa  Plad- 
sen; ved  et  Trompetsignal,  der  forkyndte,  at  Kampen  var 
frigiven,  svang  man  sig  paa  alle  Kanter  over  Barrieren. 
Flere  hundrede  Mennesker  strømmede  under  Raab  og  Lat- 
ter ud  paa  Arena,  hvor  de  i  hvirvlende  Løb  og  Svingnin- 
ger, med  Tørklæder,  Shawler  og  Kapper  søgte  at  drille 
og  opirre  Tyren,  der  rasende  foer  omkring  blandt  den 
gjækkende  Mængde,  kastende  hist  og  her  Nogle  overende. 

indtil  de  gamle  Bjældetyre  indfandt  sig  og  førte  den  bort. 
Et  lille  Intermezzo,  en  farceagtig  Pantomime  opførtes  og- 
saa  paa  Arena :  der  redes  i  al  Hast  en  Seng,  som  bedækkes 
med  et  stort,  rødt  Tæppe;  den  syge  Jeronimus  bæresind 
og  lægges  paa  Sengen.  En  Flok  Læger  indfinde  sig,  der 
ved  allehaande  Midler  søge  at  skaffe  ham  naturlig  Ouver- 
ture, ja  i  hele  Publikums  Paasyn  og  under  Bravoraab 
sættes  han  endog  paa  et  vist  Mabel,  men  Alt  forgjæves, 
indtil  la  sage  femme  indfinder  sig  med  en  stor  Sprøite; 
midt  under  Operationen  kommer  en  Tyr  farende  ind;  ved 
Synet  af  det  røde  Tæppe  styrter  den  los  derimod,  kaster 
Sengen  med  den  Syge  hen  i  Sandet  og  springer  væk  der- 
over mod  de  fremilende  Banderillos,  medens  den  Syge  — 
det  er  Espada  —  kommer  paa  Benene,  og  Sengen  skaffes 
bort;  saa  begynder  Kampen  som  oven  fortalt.  Efter  Tyre- 
fægtningen og  da  Mørket  faldt  paa,  afbrændtes  et  Fyrvær- 
keri med  adskillige  smukke  Pots  de  fleur  og  Sole,  men 
som  dog  ikke  kunde  maale  sig  med  de  Fyrværkerier,  vi 
ere  vante  til  at  see  i  Kjøbenhavns  Tivoli. 

Cadix,  Slutningen  af  Februar  1872. 

Medens  vi  reves  afsted  i  flyvende  Fart  af  Dampens 
snøftende  Ildheste  ad  Veien  til  Cadix,  gjennemgik  jeg  i 
Tankerne  alt  det  Interessante,  jeg  allerede  havde  seet, 
men  forstyrredes  ideligt  i  mine  Drømmerier  af  de  høirø- 
stede  og  heftigt  gestikulerende  fem  Senorer,  jeg  var  kom- 
men sammen  med  i  en  Kupé.  Det  var  Politik  og  kun 
Politik,  de  afhandlede,  og  ligesom  salig  Holbergs  «Don 
Ranudo  de  Colibrados«  endnu  kan  gjælde  for  et  Billede  af 
Spaniens  fornemme  Slægter,  naturligvis  med  Undtagelser, 
saaledes  passer  hans  "politiske  Kandestøber«)  perfekt  paa 
det  nuværende  spanske  Folk  i  Almindelighed.  Disse  Her- 
rer, hvis  Fysiognomier  afgav  Typer  af  de  tvende  Hoved- 
racer: den  djærve,  robuste  gothiske  og  den  ligesom  udtæ- 
rede, olivengrønne  arabiske,  vare  saa  temmeligt  enige  om 

at  rive  ned  paa  den  bestaaende  Regering  og  at  tillægge 
den  hele  Skylden  for  det  stolte  Spaniens  nuværende  daar- 
lige  Tilstand ;  som  om  de  Alle  havde  studeret  til  Minister 
—  hvad  de  satiriske  Blade  sige  om  Studenterne  ved  de 
spanske  Universiteter  —  havde  Enhver  især  sin  uforgribe- 
lige Mening  om,  hvorledes  det  burde  være,  og  hvad  Re- 
geringen burde  gjøre;  men  de  vare  uenige  om,  hvorvidt 
Republiken  skulde  proklameres  eller  Don  Carlos  eller  Prind- 
sen  af  Asturien  med  Vaabenmagt  sættes  paa  Tronen.  Dis- 
kussionen blev  mere  og  mere  hairøstet,  Modbemærknin- 
gerne og  Replikerne  saa  hidsige,  at  jeg  befrygtede  en  blo- 
dig Udgang;  dog  det  forblev  ved  Ord  og  Gebærder;  pri- 
vate Dolkestød  og  Pistolskud  synes  nu  tildags,  naar  der 
ikke  er  Tale  om  røveriske  Overfald,  kun  et  Sagn  i  Spa- 
nien, ligesom  i  Italien. 

Imidlertid  bruste  vort  tren  acelerado  (Iltog)  afsted 
gjennem  en  aldeles  flad  Egn,  en  uoverskuelig  Slette,  hvis 
Vegetation  synligt  tiltog  i  Yppighed;  det  forekom  mig,  at 
Temperaturen  Time  for  Time  blev  varmere;  da  Taagen 
sank,  og  Solen  brød  frem,  var  det  som  en  Sommerdag  i 
Neapel.  Vi  nærmede  os  Cadix,  Fra  et  noget  kuperet 
Terrain,  hvor  prægtige  Grupper  af  Pinier  og  enkelte  Pal- 
mer afvexlede  med  Olivenskove  og  Vinhaver,  omgjærdede 
af  vældige  Kaktus,  bruste  vi  hen  over  en  af  Kanaler  og 
Vandløb  paakryds  og  paatvers  gjennemskaaren  Egn,  der 
mindede  om  Venedigs  Laguner,  medens  de  rundtom  knei- 
sende  hvide  Saltpyramider  —  det  her  i  Masse  indvundne 
Salt  opdynges  nemlig  i  Pyramider  for  at  tørres  af  Solen  — 
førte  Tanken  over  til  Faraonernes  Land.  Histude  kom 
Havet,  det  atlantiske  Hav  tilsyne  med  utallige  Dampere 
og  Seilere  paa  den  i  Dag  stille,  speilklare  Flade,  der,  lige- 
som Farvandet  ved  Messina  og  Alexandria,  var  lyseblaat 
som  Farven  paa  det  gamle  kinesiske  Porcelæn. 

Paa  denne  skinnende  Flade  hævede  sig  eller  rettere 
svømmede  Cadix;  saa  fantastisk  tager  Staden  sig  ud,  dog 

især  seet  fra  Havet,  med  denne  Kreds  af  hvide  Huse  over 
den  blaae  Havflade;  den  syntes  kantet  med  søl  vind  virkede 
Kniplinger,  hvilket  maaske  ogsaa  var  Virkningen  af  Solens 
Straaler  gjennem  det  bristende  Taage-  og  Skytæppe;  men 
jeg  kunde  i  dette  øieblik  saa  godt  forstaae,  at  de  Gamle 
kaldte  denne  paa  en  Halvø  i  Atlanterhavet  liggende  By, 
der  navnlig  efter  Opdagelsen  af  Amerika  tiltog  i  Handels- 
vælde,  Verdens  Emporium,  endvidere  at  de  kaldte  den 
en  Sølvskaal,  ligesom  Babylon  engang  lignedes  ved  en 
Guldskaal,  idetmindste  af  Profeten  Jeremias.  Dog  ved  at 
sees  i  Nærheden  taber  jo  det  Store  og  Glimrende  som  of- 
test i  Storhed  og  Glands,  og  saaledes  ogsaa  her.  Massen 
af  Befolkningen  saae  ligesaa  ussel  ud  som  i  de  andre 
spanske  Stæder  og  syntes  at  have  valgt  Tiggeriet  til  sin 
fornemste  Næringsvei.  Ved  den  forfaldne  Stadport  over- 
faldtes vi  af  en  Bande  bevæbnede  Toldmænd,  der  truede 
med  en  Gjennemrodning  af  vor  allerede  i  Sevilla  og  Ma- 
drid ransagede  Bagage.  Vor  energiske  Protest  i  Forbin- 
delse med  en  Peso  duro  (omtrent  2  Rdl.)  bevirkede  dog, 
at  det  forblev  ved  Truslen.  I  en  gammeldags  Omnibus 
fortsatte  vi  Veien  ind  gjennem  en  snever  Gade  af  stor 
Udstrækning,  hvor  der  var  Butik  i  hvert  Hus,  og  hvis 
hele  Befolkning  schakrede  paa  alle  Kanter,  afsluttede  Han - 
deler  og  holdt  Børs  under  aaben  Himmel.  Omsider  hav- 
nede vi  i  « Fonda  de  Paris »  i  Calle  San  Francisco. 

Cadix  har  rigtignok  en  Slags  Museum,  men  uden  No- 
getsomhelst,  der  ligner  virkelig  Kunstsamling  eller  inter- 
essante Levninger  og  Mindesmærker;  ikke  heller  frembyde 
Kirkerne  noget  særdeles  Seeværdigt;  derved  faaer  Byen  et 
prosaisk  Udseende  og  har  intet  Tiltrækkende  for  Turisten. 
«Ici  sont  les  belles  lettres  les  lettres  de  change»*),  siger 
en  fransk  Forfatter,  «og  den  eneste  homme  de  lettre,  man 


*)  Et  uoversætteligt  Ordspil,  der  satirisk  sammenstiller  Digterens 
Papirer  med  Forretningsmandens  »Papir«. 

bryder  sig  om  at  see,  er  Postbudet«.  Har  Turisten  be- 
søgt  Plaza  Minas  (saaledes  kaldet  efter  General  Minas), 
hvis  Square  er  en  yndig  Plet  med  et  næsten  tropisk  Blom- 
sterflor, samt  paa  en  Vandring  omkring|Havnebatteriernes 
Platform  beundret  Skuet  rundt  om  Byen  og  ud  over  det 
mægtige  Hav,  skynder  han  sig  bort  igjen,  gjor  maaske 
en  Seiltur  over  til  Byen  Huelvas  eller  til  det  nordligere 
beliggende  Palos,  en  lille  By,  fra  hvis  Havn  Kristoffer 
Kolumbus  Aar  1492  lob  ud  for  over  det  vestlige  Verdens- 
hav at  søge  til  Indien,  men  fandt  Amerika.  Ikke  heller 
hores  Sang  eller  Musik  i  Cadix;  den  eneste  Musik,  jeg 
hørte  her,  var  de  belæssede  Mulers  Bjælder  eller  den,  der 
frembragtes,  naar  Kjedelflikkeren,  en  Gitano,  om  Morgenen 
vandrede  gjennem  Gaden  og  slog  paa  en  Kobberkjedel. 

Gibraltar. 

Det  var  en  af  de  sidste  Dage  i  Februar,  at  vi  tidlig 
om  Morgenen  forlod  Cadix.  Vor  vakre  og  forekommende 
Konsul,  Hr.  Kristoffersen,  førte  os  i  sin  egen  Baad  fra 
den  steile  Skibsbro  gjennem  en  noget  bevæget  Sø  ud  paa 
Kheden,  hvor  vi  ved  en  prægtig  Solopgang  gik  ombord 
paa  den  spanske  Damper  (<Alegria»  og  styrede  frem  i 
Bugten  over  til  Puerto  S.  Maria,  derpaa  tilbage  forbi  Ca- 
dix og  ud  i  Atlanterhavet.  Damperen  var  en  gammel 
Skude,  der  kun  skjød  langsom  Fart,  og  den  frembød  i 
alle  Henseender  en  Type  af  spansk  Eiendommelighed. 
Kaptainen  og  hans  trivelige  Ægtehalvdel  samt  deres  Svi- 
gersøn, som  *  agerede  el  Segundo  i  Kommandoen,  vare 
yderst  høflige  og  tjenstvillige,  navnlig  mod  første  Klasses 
Passagerer;  den  midterste  Del  af  Fokkemasten  var  luefor- 
gyldt, og  Køierne  i  Sove-  og  Spisesalonen  vare  betrukne 
med  rødt  Plyds  —  men  Seilene,  der  heisedes  om  den 
gyldne  Mast,  vare  sammenrimpede  af  skidne  Klude,  og 
under  Salonens  Buffet  sivede  et  mistænkeligt  Fluidum  ind 
paa  Gulvet,  hvilket  just  ikke  forbedrede  Duften  herinde  af 

de  i  Olie  kogte  eller  stegte,  med  Hvidløg  spækkede  Ret- 
ter, der  sattes  paa  Bordet;  ved  dette  tog  en  Snes  Seno- 
raer  og  Senores  Plads,  snakkede  Politik,  gestikulerede  og 
indhyllede  sig  efterhaanden  i  en  Sky  af  Tobaksrøg.  En 
ung  andalusisk  Skjønhed  laa  udstrakt  i  sin  Køie  tæt  op 
til  Bordet,  bleg  som  et  Marmorbillede;  hun  var  søsyg,  og 
i  konvulsiviske  Trækninger  akkompagnerede  hun  stadigt  de 
høirøstede  Politikeres  Taler  med  det  spanske  Smertesskrig 
«Høi  —  Høi!»  Fortil  om  Stormast  og  Skorstenen  var 
Dækket  tæt  opfyldt  af  anden  og  tredie  Klasses  Passagerer, 
et  bedrøveligt  Prøvekort  af  arabisk-spanske  Pjalter  og 
Skikkelser;  ikke  engang  den  opfriskende  Vind  formaaede 
at  adsprede  Stanken  af  Uhumskheder  og  Hvidløg,  af  Kaby- 
sens og  Maskineriets  Uddunstninger. 

I  Løbet  af  faa  Minuter  bredte  sig  en  tæt  Taage  over 
Havet;  Signalpiben  udstødte  sine  skjærende  Toner,  og  vi 
maatte  flere  Gange  ligge  stille  af  Frygt  for  Sammenstød. 
Gjennem  det  tætte  Taageslør  skimtede  vi  et  stort  Skib, 
der  med  alle  Seil  til  foer  os  forbi  som  en  flyvende  Hol- 
lænder. Taagen  spredte  sig  ligesaa  pludseligt,  som  den  var 
kommen;  Solen  straalede  atter  frem,  medens  vi  med  fuld 
Kraft  dampede  videre  over  den  usædvanligt  stille  Sø,  forbi 
Cadix,  der  hvilede  paa  Bølgerne  som  et  Kunstværk  afFi- 
ligran  med  mat  Sølvglands;  derpaa  forbi  Sen  St.  Patric 
med  det  gamle  Kastel,  omgivet  af  sorte  Klippeskjær,  op 
ad  hvilke  Bølgerne  skummede  og  bruste;  langs  den  saf- 
tiggrønne Kyst  med  Grupper  af  Pinier,  Palmer  og  Oli- 
venskove, med  de  bølgeformede  Linier  af  Bjerge  i  Bag- 
grunden ,  og  paa  den  anden  Side  det  uendelige  Havs  skin- 
nende Flade  med  hvidtoppede  Bølger  i  Horisonten. 

Ved  Solopgang  næste  Morgen  saae  vi  en  vældig  Klippe- 
masse rage  op  over  Søen  mod  -Øst;  det  var  Gibraltar. 
Det  er  et  Forbjerg,  der  isoleret  hæver  sig  op  over  sine 
flade  Omgivelser;  det  synes  kastet  hen  i  Havet  i  sydlig 
Retning  og  er  henved  tre  Fjerdingvei  bredt.  Seet  i  Afstand 

fra  forskjellige  Sider  —  vi  seilecle  rundt  om  det  efter 
Natten  over  at  have  ligget  for  Anker  i  Bugten  ved  Alge- 
siras  —  tager  det  sig  snart  ud  som  en  Sphinx,  der  skuer 
ud  mod  Nordvest,  snart  som  en  hvilende  Løve,  der  har 
vendt  Hovedet  mod  Afrika.  Uagtet  Bjergets  høieste  Punkt 
kun  maaler  1430  Fod,  seer  man  forbauset  op  i  Hoiden 
til  Toppen  af  denne  Monolith ,  der  pludseligt  hæver  sig  fra 
Havet  op  i  den  klare  Luft,  saa  at  den  Tanke  kunde  falde 
Beskueren  ind,  at  en  af  Giganterne  i  Harme  havde  kylet 
den  herud.  Det  er  iovrigt  først  ved  at  komme  i  Land 
paa  Vestkanten,  at  man  bliver  de  vældige  Dimensioner 
vaer,  og  først  nu  seer  man  det  ret,  at  her  er  en  By 
—  med  16,000  Indvaanere  — ,  hvis  Gader  og  Huse  ligge 
langs  Klippens  Fod  og  op  ad  Skraaningen.  Over  Bugten, 
hvor  man  seiler  ind  fra  det  skinnende  Hav.,  hviler  lige- 
som en  Skygge  af  Bjerget;  utallige  Fartøier  ligge  for  An- 
ker eller  styre  hen  i  forskjellige  Retninger  med  de  hvide 
Seilmasser  eller  Røgstriber  svævende  over  den  mørkeblaae 
Flade. 

-Øens  øst-  og  Vestside  ere  steile,  næsten  lodrette  og 
behøvede  ingen  Befæstning;  ogsaa  mod  Nord  er  denne 
Klippehalvø  steil,  og  her  ligger  den  flade  Isthmus,  der 
forbinder  den  med  Spanien.  Den  midterste  Del  af  Isth- 
men  er  neutralt  Territorium;  seet  ovenfra  tager  den  sig 
ud  som  en  Stump  ørken.  Store  Strækninger  af  de  skraa- 
nende  Klippesider  ere  om  For-  og  Efteraar  grønklædte, 
blomstrende  og  frembringe  herlige  Frugter;  om  Sommeren 
derimod  faae  de  et  nøgent  Udseende,  og  i  Byen  bliver 
Heden  utaalelig,  hvortil  kommer  Spaniens  smaa  Plageaan- 
der,  Moskitos.  Klippens  hoieste  Punkt  kaldes  « Signalet« 
eller  <'E1  Hacho",  hvorfra  de  forbifarende  Skibe  signalise- 
res. Herfra  er  Panoramaet  rundtom  af  en  ubeskrivelig 
Virkning;  som  fra  en  Ørnerede  skuer  man  ud  over  tvende 
Have  til  tvende  Verdensdele ;  paa  den  anden  Side  af  Stræ- 
det ligger  Afrikas  hemmelighedsfulde,  grønne  Kyst:  Konge- 

rigerne  Fez,  Marokko  o.  s.  v.  med  Havnestæderne  Ceuta 
(Føniciernes  Abyla)  og  Tanger;  i  sidstnævnte  By  findes 
endog  Spor  af  Civilisation,  navnlig  et  Hotel,  der  bestyres 
af  en  Neger,  og  hvor  Turisten  nogenlunde  kan  finde  sig 
tilrette,  naar  han  ikke  gjer  for  store  Fordringer.  Mod 
Vest  og  Nord  staae  Forbjergene  paa  Vagt  langs  Kysten,  og 
bagved  hæver  sig  det  ene  Bjerg  over  det  andet,  allerba- 
gest Alpujarras  og  Sierra  Nevadas  skinnende  Snetoppe. 

Klippens  Fæstningsværker  ere,  som  en  sagkyndig  For- 
fatter bemærker,  konstruerede  paa  en  beundringsværdig 
Maade.  Selve  Klippen  er  tunneleret  og  i  alle  Retninger 
mineret;  Spanierne  sige,  at  det  er  Aberne,  der  i  Aarhun- 
dredernes  Løb  have  gjennemrodet  Bjerget.  For  at  komme 
ind  i  Klippen  passerer  man  først  gjennem  det  arabiske 
Kastel,  et  af  Maurernes  ældste  Bygningsværker  i  Spanien, 
hidrørende  fra  Aaret  725.  Langs  den  nordlige  Front  strække 
sig  paakryds  og  paatvers  de  i  Fjeldet  udhuggede  Gallerier; 
her  staae  opstillede  syv  og  tredive  Ildsvælg  af  forskjellig 
Kaliber;  de  ende  i  Batteri-Hallerne  Cornwallis  og  St.  Ge- 
orge. Disse  Galleriers  Konstruktion ,  Ildsvælgenes  Forde- 
ling, Lysningen  gjennem  de  i  Klippens  Ydervægge  hug- 
gede Kanonporte  og  Oplagene  af  Krudt  og  Projektiler  svare 
til  alle  Krigskunstens  Regler,  det  er  «le  luxe  et  la  coquet- 
terie  de  rimprenable»,  har  en  fransk  Reisende  sagt,  medens 
dog  en  anden  Franskmand,  der  var  i  Følge  med  os  — 
det  var  en  ældre  Officer,  der  havde  gjort  Felttoget  i 
Mexiko  med,  havde  tjent  i  Algier  og  i  den  sidste  Krig  af 
Gambetta  var  bleven  udnævnt  til  General  —  ytrede  Tvivl 
om ,  at  denne  engang  for  uindtagelig  ansete  Fæstning  vilde 
kunne  holde  sig  mod  Nutidens  Projektiler,  ja  han  mente, 
at  de  for  stærkt  udhulede  Klippevægge  vilde  styrte  sam- 
men ved  Affyringen  af  de  her  opstillede  store  Ildsvælg. 

Ad  Stier  i  Zigzag  stiger  eller  rider  man  paa  Æsler 
op  til  Signaltaarnet.  Ved  at  træde  ud  paa  dette  af  et 
Brystværn  omgivne  Plateau  er  det,  som  om  Blik  og  Tanke 

vilde  fortabe  sig  i  Skuet  rundtom:  til  Venstre  Middelha- 
vets blaagrønne  Speil,  ligefor  Afrikas  Kyst,  hvor  —  i  ringe 
Afstand,  som  det  syntes  os  —  et  stort,  kegleformet  Bjerg, 
en  Forpost  af  Lille  Atlas's  Bjergkj æde,  ragede  op  over  den 
Skymasse ,  der  som  en  uhyre  Snemur  strakte  sig  hen  langs 
den  marokkanske  Kyst.  Længere  ude  mod  Vest  kastede 
Eftermiddagssolen  sine  blændende  Straaler  hen  over  Far- 
vandet, der  kaldes  Strædet  ved  Gibraltar,  Snevringen  mel- 
lem Evropa  og  Afrika.  Endnu  for  fire  hundrede  Aar  siden 
var  dette  Plateau  jo  Verdens  yderste  Grændse  mod  Vest, 
og  her  var  vel  den  ene  Herkulessaile  reist,  medens  den 
anden  kneiste  histovre  paa  det  afrikanske  Bjergs  Top.  Tæt 
ved  til  Hoire  hæver  sig  en  Klippe  fra  Strandbredden  dybt 
dernede  hoit  i  Veiret,  og  til  Venstre  en  anden;  det  er 
Gibraltars  høieste  Punkter,  og  de  see  ud  som  hældende  Py- 
ramider. Ved  at  see  ud  over  det  mod  øst  blaanende,  mod 
Vest  glimrende  Hav,  hvor  Kysten  strækker  sig  dernede  i 
Dybet,  og  over  hvis  Flade  Pyramideklippen  mod  Vest  kaster 
en  skarpt  tegnet  Slagskygge,  bemærker  man  en  Mængde 
fremtittende,  brogede  Smaasten,  flere  og  flere,  over  hele 
Vandspeilet,  og  hvide  Sommerfugle  flagre  hen  derover; 
men  sætter  man  Kikkerten  for  øiet,  opdager  man,  at 
disse  Smaasten  ere  to-  eller  tremastede  Skibe,  og  Som- 
merfuglene, det  er  store  Maager,  der  ere  ude  paa  Fiske- 
jagt. Hen  over  Slagskyggens  Rand  vipper  et  Punkt,  der 
seer  ud  som  en  flækket  Valdnod,  men  det  er  en  Barkasse, 
der  bringer  Passagerer  ud  til  den  nydelige  Dukkedamper, 
hvis  Røgstribe  tegner  sig  som  en  Blyantsstreg  paa  Vandet. 
Paa  den  hvidgraae  Sten  dernede  paa  Kysten  ligger  en  Byg- 
ning af  Størrelse  som  Husene  i  en  Niirnbergeræske,  og  en 
Flok  bittesmaa  Fluer  krybe  der  omkring;  Huset  er  en 
storartet  Villa  paa  et  Forbjerg,  og  Fluerne,  det  er  Men- 
nesker og  Dyr. 

I  Byen  Gibraltar  faaer  man  ligesom  Fornemmelsen  af 
pludseligt  at  være  forsat  til  England;  Alt  har  her  et  bri- 

tisk  Udseende  og  Hotellet  engelsk  Komfort.  Der  fandt 
netop  en  militær  Høitidelighed  Sted  for  at  feire  Prindsen 
af  Wales's  Helbredelse;  Garnisonens  5000  Mand  drog  i 
Gaia  til  Kirke,  deriblandt  et  smukt  skotsk  Regiment, 
Kanonerne  paa  Strandbatterierne  løsnedes,  og  der  var  Mi- 
litærmusik paa  Strandpromenaden  Alameda.  Vi  gjorde  en 
Kjøretur  ad  denne  Promenade,  en  deiligTur  mellem  Have- 
anlæg af  Mandel-  og  Figentræer,  Palmer,  Pebertræer, 
Kaktus  med  halvt  modne  Frugter  —  Chumbos,  der  ere 
røde  og  gule  som  det  spanske  Flag  —  og  Aloe,  et  Træ, 
der  skyder  slankt  i  Veiret  fra  Kaktustræets  Stamme,  naar 
dette  er  i  Begreb  med  at  døe  af  Ælde.  Turen  fortsattes 
indtil  det  yderste  befæstede  Punkt  mod  Syd,  «det  første 
evropæiske  fremskudte  Batteri«) ;  her  stod  vi  ved  Foden 
af  Pyramideklippen  med  Forbjerget  paa  Afrikas  Kyst  lige- 
for os.  Paa  Tilbageveien  aflagde  vi  en  Kontravisit  hos  en 
Familie  i  en  spansk  Villa.  Det  var  en  fortryllende  Plet 
med  Udsigt  over  Havet,  med  en  Have,  hvor  Sydens  og 
Orientens  Træer  og  Blomsterbuske  stod  i  Flor,  og  et  Spring- 
vand kastede  sine  Straaler  tilbage  i  Marmorkummen;  og 
det  var  elskværdige  Mennesker  —  Familiefaderen  var  Dansk, 
men  de  øvrige  Medlemmer  talte  kun  Spansk  og  Engelsk. 
Den  ældste  Datter,  en  nydelig  Pige  paa  ti  Aar,  kom  os 
ved  vor  Indtrædelse  imøde  med  en  pragtfuld  Blomsterbuket, 
som  hun  overrakte  Damerne  med  en  graciøs  Bøining.  Paa 
Engelsk  sagde  jeg  til  hende,  at  der  manglede  en  Eose,  og 
at  hun  derfor  maatte  sætte  sig  selv  i  Buketten.  Hun  lo 
ganske  fornøiet  og  spurgte  sin  Fader  om,  hvad  vi  vare 
for  Folk  og  fra  hvilket  Land;  da  han  forklarede  hende,  at 
vi  vare  Danske  og  hans  Landsmænd,  gik  hun  ganske 
tankefuld  hen  til  Pianoet;  hun  præluderede  lidt  og  bladede 
i  en  Nodebog,  og  saa  spillede  hun  «Kong  Christian  stod 
ved  høien  Mast».  Jeg  følte  mig  næsten  greben  af  Hjemve, 
og  da  jeg  nu  saae  mig  om  i  den  af  Persienner  og  Orange- 

løvet  formørkede  Havestue,  opdagede  jeg  paa  Væggen 
Portræter  af  Frederik  den  Syvende  og  Christian  den  Ni- 
ende. Da  vi  forlod  Villaen ,  kom  den  lille  Isabella  løbende 
efter  os  og  overrakte  os  en  Rose  med  et  skjelmsk  Smil 
og  et  lille  Knix. 

Næste  Morgen  forlod  vi  Gibraltar  ombord  paa  «Ale- 
gria«)  og  dampede  ud  paa  Middelhavet. 

Af  George  Mus  ter. 


IL 

Reise  fra  Rio  Chico  (il  Ciiupat.  —  Indbyrdes  Uroliglieder  og  Kampe.  — 
Møde  med  Kord-Tehueltscherne  og  Jagttog  ind  meileiu  Eordillerne. 

Man  havde  besluttet  at  forblive  nogle  Dage  ved  Chico  og 
derpaa  drage  videre  imod  Vest  for  at  jage  vilde  Oxer  i  de 
nærliggende  Eordillers  Tverdale.  Fra  det  Sted,  hvor  der 
var  slaaet  Leir,  kunde  man  see  Floddalen  hmere  oppe 
udvide  sig  til  en  uhyre  stor  Slette,  og  Indianerne  fortalte, 
at  der  vilde  man  træffe  de  vilde  Heste.  Men  de  lovede 
Jagtudsigter  fik  en  brat  Ende. 

Et  Par  Dage  vare  forl^øbne,  og  Muster  sad  fredeligt 
med  sine  Teltkammerater  omkring  en  Struds,  som  Hus- 
moderen havde  tilberedt,  da  de  pludseligt  hørte  Vaaben- 
larm  og  saae  to  halvnøgne  Indianere  med  dragne  Sværd 
komme  ud  af  Camilles  Toldo  og  løbe  hen  til  Crimé's  Telt. 
I  næste  -Øieblik  var  hele  Leiren  i  Oprør.  Vaaben  bleve 
tagne  frem,  Bøsser  og  Revolvere  ladede,  og  Nogle  af  In- 
dianerne iførte  sig  deres  Pantserskjorter,  medens  Andre  er- 
stattede Mangelen  af  disse  med  tykke  Tæpper,  som  de  svøbte 
omkring  Brystet  og  Overkroppen.  Derpaa  trak  Kvinderne 
og  de  chilesiske  Rømningsmæn'd,  som  vidste,  hvad  der 
forestod,  sig  tilbage  i  sikker  Afstand  fra  Teltene.  Muster, 
som  endnu  ikke  anede  Grunden  til  denne  usædvanlige  Be- 
vægelse, tog  derimod  sine  Vaaben  og  gik  over  til  Camil- 
les Telt,  og  nu  saae  han,  hvorledes  Sagerne  stod.  Man- 
den laa  død  paa.  sit  Leie  med  et  gabende  Saar  i  Siden; 

han  var  bleven  myrdet  af  Cuastro,  en  af  de  Indianere, 
som  de  havde  seet  løhe  over  til  Crimé's  Telt. 

«Strax  udenfor  mødte  jeg  Casimiro,  som  bad  om  en  Re- 
volver, og  da  han  ikke  havde  Skydevaaben,  laante  jeg  ham  en. 
1  Indianernes  Ansigter  og  vilde  Blik  kunde  man  læse  den 
voldsomste  Ophidselse  og  Lidenskab,  og  snart  havde  de  to 
Partier:  de  sydlige  Indianere  under  Anførsel  afCrimé,  som 
var  en  Fætter  til  Cuastro ,  og  paa  den  anden  Side  Orkikis 
og  Casimiros  Folk,  ordnet  sig  i  to  Rækker  lige  over  for 
hinanden  med  tredive  Skridts  Mellemrum.  Cuastro  var 
kjendelig  paa  sin  Tunika  eller  Bøffellæders  Køllert,  der 
var  smykket  med  Sølv;  i  Haanden  holdt  han  et  Sværd; 
andre  Vaaben  havde  han  ikke. 

« Fægtningen  aabnedes  med  en  uregelmæssig  Skyden, 
og  da  Indianerne  efter  et  Par  Minuters  Forløb  havde  af- 
fyret deres  Bøsser  og  Revolvere,  førte  Casimiro  nogle  af 
sine  Venner  frem  til  Nærkamp  med  Landser  og  Sværd. 
Under  denne  faldt  Cuastro,  og  et  Par  af  hans  Kammerater 
bleve  haardt  saarede.  De  nordlige  Indianere  trak  sig  der- 
paa  igjen  tilbage  for  at  lade  paany  og  vare  atter  i  Be- 
greb med  at  fornye  Kampen,  da  Tankelow  foreslog,  at 
man  skulde  lade  det  være  nok,  et  Forslag,  som  blev  mod- 
taget, idet  der  tillige  bestemtes,  at  begge  Partier  strax 
skulde  bryde  op  og  marschere  videre  i  samme  Retning. 
Kvinder  og  Børn  bleve  kaldte  tilbage  fra  Krattet,  hvor  de 
havde  skjult  sig,  Hestene  bleve  førte  frem  og  de  Døde 
begravede. 

»Tehueltschernes  Landse,  som  kun  bruges,  naar  der 
kæmpes  til  Fods ,  bestaaer  af  et  svært,  ni  Alen  langt  Skaft, 
paa  Enden  af  hvilket  der  er  anbragt  en  tre  Kvarter  lang 
Jernod,  og  er  et  frygteligt  Vaaben  i  Hænderne  paa  en 
øvet  Mand.  Den  Indianer,  som  fældede  Cuastro,  var  be- 
væbnet med  en  saadan  Landse  og  gjennemborede  ham, 
uagtet  han  forsøgte  at  afbøde  Stødet  med  sit  Sværd. 
Samme  Cuastro  døde  som  en  tapper  Mand.  Bedækket  med 

Saar  af  Kugler  og  Landsestik  samlede  han  alle  sine  Kræf- 
ter for  endnu  engang  at  reise  sig  i  sin  fulde  Høide  og 
raabte:  «Jeg  d^øer,  som  jeg  har  levet,  ingen  Høvding  by- 
der over  mig".  Den  gamle  Casimiro  parerede  et  Sværd- 
hug, der  var  rettet  efter  hans  Hoved,  med  sin  Kappe; 
havde  det  ramt  ham,  havde  hans  Løbebane  ogsaa  været 
tilende  med  det  Samme.  Crimé  fik  et  Saar  i  det  ene 
Ben,  og  en  ung  Indianer  fik  Laaret  gjennemboret  af  en 
Landse,  men  syntes  kun  at  agte  lidet  derpaa«. 

Saaledes  endtes  denne  Kamp,  der  opstod  paa  Grund 
af  en  « Blodhævn »  mellem  Cuastro  og  Camille,  af  hvilke 
den  Sidste  for  nogle  Aar  siden  havde  dræbt  en  af  Cua- 
stros  Slægtninge,  og  kun  for  at  faae  Leilighed  til  at  hævne 
dennes  Død  havde  Crimé  og  Cuastro  sluttet  sig  til  Orki- 
kis  Bande.  Den  brave  Mand  Cuastro  havde  forøvrigt  kun 
faaet  Løn  som  forskyldt,  da  det  var  udenfor  al  Tvivl,  at 
han  i  Drukkenskab  havde  myrdet  sin  Kone  Juana,  en 
Datter  af  Casimiro,  og  det  var  næsten  ligesaa  sikkert,  at 
det  ogsaa  var  ham,  der  havde  dræbt  den  tidligere  omtalte 
Argentiner  Mendoza,  som  var  bleven  udsendt  med  Casi- 
miro fra  Buenos  Ayres  for  at  grundlægge  en  Koloni. 

Efterat  de  Døde  i  al  Hast  vare  blevne  begravede  og 
Teltene  afbrudte,  tiltraadte  Selskabet  igjen  Marschen,  men 
hvert  af  de  to  Partier  holdt  sig  for  sig  selv,  og  Mændene 
vare  endnu  bevæbnede.  Om  Aftenen,  da  der  blev  slaaet 
Leir,  havde  Ophidselsen  for  en  Del  lagt  sig,  men  India- 
nerne vare  meget  tause  og  nedslagne;  nu  og  da  brød  de 
Faldnes  Enker  ud  i  lidenskabelige  Klageskrig,  og  under- 
tiden stemte  de  andre  Kvinder  i  med;  kun  Børnene  syn- 
tes uberørte  af  den  almindelige  Misstemning;  de  havde 
fundet  en  Snedrive  i  en  Kløft  og  morede  sig  med  at  rut- 
sche ned  ad  den  paa  en  Stump  Træ,  der  gjorde  Tjeneste 
som  Slæde. 

De  Reisende  havde  i  de  foregaaende  Dage  tilbagelagt  om- 
trent 40  Mil,  siden  de  forlod  Santa  Cruz,  stadigt  fortsættende 

Marschen  imod  Nord-Vest;  men  nu  forandrede  Orkiki,  som 
bestemte  Reiserouten,  sin  Kurs,  og  for  de  næste  hundrede 
Mil  (fra  49°— 42°)  falder  den  Linie,  hvormed  Muster  har 
betegnet  sin  Reise  paa  Kortet,  næsten  sammen  med  den 
72de  Meridian.  Frygten  for  muligvis  at  støde  sammen 
med  Afdelinger  af  de  sydlige  Tehueltscher  bevægede  den 
gamle  Høvding  til  at  tage  denne  Forholdsregel,  og  i  for- 
cerede Marscher  førte  han  sin  Bande  imod  Nord.  Veiret 
var  bitterligt  koldt,  og  Veien  gik  i  fiere  Dage  hen  over 
øde,  golde  Høisletter,  bestrøede  med  vandslidte  Smaasten 
af  Porfyr,  Kvarts,  Obsidian  og  Flint  og  sparsomt  be- 
voxede  med  smaa,  forkrøbne  Buske;  lave  Bjergaase,  Ud- 
løbere fra  Kordillerne,  gjennemskar  de  udstrakte  Stepper, 
og  med  større  Mellemrum  fandtes  en  liile  Lagune  eller  et 
mindre  Vandløb,  ved  hvis  græsgrønne  Bredder  Indianerne 
opslog  deres  Leir  for  Natten;  yderst  ude  mod  Vest  hævede 
Kordillernes  sneklædte  Toppe  sig  imellem  de  drivende  Skyer. 

Jagten  paa  Strudse  og  Pumaer  forkortede  som  sæd- 
vanligt Veien;  hist  og  her  indsamlede  Kvinderne  Splinter 
og  Blokke  af  Obsidian,  som  de  benytte  til  Skrabere 
ved  Tilberedningen  af  Skind,  og  naar  der  en  Dag  holdtes 
Rast,  vare  Mændene  travlt  beskjæftigede  med  at  tilhugge 
Sten  til  Bolaer.  Otte  Dages  Marsch  bragte  dem  ind  i  en 
endnu  vildere,  men  mere  malerisk  Egn.  —  »Vor  Kurs 
førte  over  en  800  Fod  høi  Bjergryg,  hvis  Top  dannede 
et  Plateau,  bestrøet  med  store  Stenblokke.  Fra  den  vest- 
lige Rand  af  dette  havde  man  Udsigt  over  en  stor  Slette, 
der  strakte  sig  umiddelbart  til  Foden  af  selve  de  egenlige 
Bjerge;  men  i  Nærheden  af  disse  syntes  der  at  være  en 
dyb  Forsænkning,  og  da  jeg  i  Selskab  med  Casimiro  efter 
endt  Jagt  ved  Aftentid  galopperede  afsted  i  Retning  af 
det  bestemte  Mødested,  som  Caciquen  om  Morgenen  havde 
angivet  os,  saae  vi  den  sidste  Efternøler  af  Kvinderne 
forsvinde  i  denne  Kløft,  der  viste  sig  at  være  en  snever 
Dal,  indeklemt  mellem  bratte  Skrænter  og  gjennemstrøm- 

met  af  en  hurtig  lille  Flod  med  side  Enge  og  Kjær  paa 
begge  Sider,  hvor  det  vrimlede  af  Fugle«. 

Efter  et  Par  Dages  Ophold  paa  dette  Sted  satte  Ryg- 
tet om,  at  der  var  en  Afdeling  Indianere  i  Anmarsch  fra 
Syd  Leiren  i  Oprar,  og  man  gjorde  sig  allerede  færdig  til 
Kamp,  da  Speiderne  kom  tilbage  for  at  melde,  at  de  for- 
modede Fjender  bestod  i  en  Flok  Guanacoer.  En  af  In- 
dianerne slagtede  i  sin  Glæde  en  Hest  til  Takoffer,  og  alle 
hans  Venner  fik  deres  Del  af  Gildet.  «Paa  dette  Sted  traf 
vi  de  første  Strudsæg,  og  jeg  selv  var  saa  heldig  at  finde 
en  Rede  med  fire,  som  vi  senere  fortærede,  efter  at  de 
som  sædvanligt  vare  blevne  kogte  i  den  hede  Aske.  Æg- 
get stilles  i  denne  paa  den  ene  Ende,  ved  den  modsatte, 
øverste  Ende  slaaes  der  et  Hul  i  Skallen ,  lidt  Salt  hældes 
ned  igjennem  det,  og  med  en  Pind  røres  der  flittigt  om- 
kring i  Ægget,  medens  dette  stadigt  dreies,  indtil  Ind- 
holdet er  blevet  forvandlet  til  en  velsmagende  Omelet«. 

<« Natten  efter,  at  der  var  bleven  gjort  falsk  Alarm,  faldt 
der  en  svær  Mængde  Sne,  men  ikke  desto  mindre  begav 
Indianerne,  som  ikke  syntes  at  føle  sig  rigtigt  trygge,  sig 
igjen  paa  Marschen  den  følgende  Dag.  Ved  Aftentid  kom 
vi  ind  i  en  mørk  og  skummel  Dal,  der  snoede  sig  hen 
mellem  en  Labyrinth  af  fantastisk  formede  Fjelde  og  Bjerg- 
toppe, og  ved  Mørkets  Frembrud  slog  vi  Leir  i  en  Kløft, 
hvorfra  der  ikke  syntes  at  være  nogen  Udvei;  en  Bjerg- 
strøm brusede  igjennem  den,  og  rundt  om  var  den  inde- 
sluttet af  lodrette  Fjelde.  Hele  den  følgende  Dag  førte 
vor  Marsch  os  igjennem  en  ørken  af  Klipper  og  dybe 
Kløfter  med  steile  Vægge,  i  hvilke  der  paa  mange  Steder 
viste  sig  Lag  af  rød  og  gul  Okker;  her  fornyede  Kvinderne 
deres  Forraad  af  Malning. 

»Den  hele  Egn  med  sit  sønderrevne  og  forstyrrede 
Ydre  vidnede  om  et  voldsomt  Spil  af  vulkanske  Kræfter, 
og  nogle  enkelte  lerede  Fordybninger  fraregnede,  hvor  der 
havde  dannet  sig  flade  Laguner,  fandtes  der  ikke  Spor  af 

Vand  langs  vor  Vei;  derimod  vare  Fjeldtoppene  dækkede 
af  Sne,  og  hist  og  her  i  Kløfterne  laa  denne  ogsaa  feiet 
sammen  i  Driver.  Af  og  til  stødte  vi  paa  Flokke  af  store 
Ibis'er  (TJieristicus  melanopis) ,  som  i  Chili  kaldes  «ban- 
durria«),  men  Terrainets  Beskaffenhed  gjorde  det  umuligt 
at  jage,  og  hele  Dagens  Udbytte  bestod- i  en  Strudsrede 
med  30  Æg».  — 

Langt  ude  til  Høire  for  den  Kurs,  Muster  og  hans 
Reiseselskab  fulgte,  ligger  der  et  Distrikt,  af  Indianerne 
kaldet  Djævlens  Land,  som  de  aldrig  besøge,  og  som  efter 
deres  Beskrivelse  at  dømme  er  en  endnu  vildere  ørken; 
hinsides  denne  Egn  findes  atter  en  fremkommelig  Vei,  som 
fører  op  til  Floden  Chupat,  men  Vest  for  den  bliver  Lan- 
det atter  saa  ufremkommeligt,  at  Indianerne  forsikrede,  det 
vilde  kræve  to  Aar  at  gjere  Reisen  langs  Kysten  fra  Santa 
Cruz  til  Rio  Negro.  Forekomsten  af  disse  øde  «Travisias'> 
i  Nærheden  af  Kysten  er  efter  Musters  Mening  Skyld  i,  at 
Patagonien  beskrives  som  et  goldt,  næsten  vandtørt  Land, 
medens  man  i  Virkeligheden  finder  Overflødighed  af  Søer, 
Kilder  og  Smaafloder  i  det  Indre. 

Omsider  laa  Sneen  bag  ved  dem,  Bjergene  afløstes 
atter  af  bølgeformede  Sletter,  og  da  Selskabet  i  flere  Dage 
ene  havde  levet  af  Strudsæg,  ordnede  Indianerne  strax 
deres  Jagt-Ring.  Muster,  hvis  Hest  ved  denne  Leilighed 
var  for  træt  til,  at  han  kunde  tage  Del  i  Jagten,  stod  le- 
dig paa  Torvet,  da  Orkiki  gav  ham  det  Raad  at  bede 
hans  Yndlingshund  Ako  om  at  laane  ham  en  Hest,  thi 
Hunden,  der  var  adopteret  istedetfor  et  Barn,  var  pro 
formå  Eier  af  adskillige.  Men  Jagten  faldt  ikke  heldigt 
ud  for  ham;  thi  da  han  efter  en  halv  Times  Fraværelse 
vendte  tilbage  for  at  søge  om  en  Guanaco,  det  eneste 
Dyr,  han  havde  fældet,  havde  en  Flok  Kondorer  fortæret 
den.  En  fed  Struds  hørte  paa  denne  Tid  af  Aaret  til 
Sjeldenhederne,  men  erstattedes  tildels  af  Pantserdyrene,  af 

hvilke  der  fangedes  en  betydelig  Del.  Æg  udgjorde  dog 
fremdeles  det  væsenligste  Næringsmiddel. 

Der  fandtes  imellem  Indianerne  en  net,  ung  Dame, 
hvis  fortil  afskaarne  Haar  tilkjendegav,  at  hun  var  Enke; 
samme  Dame  eiede  adskillige  Heste  med  Mere,  og  da 
Muster  ved  forskjellige  Leiligheder  havde  vist  hende  sraaa 
Opmærksomheder,  gjorde  hun  ham  til  Gjengjæld  det  For- 
slag, at  han  skulde  gifte  sig  med  hende.  «Et  saadant  Arran- 
gement«, fortæller  han,  « hørte  rigtignok  ikke  med  til  mine 
Reiseplaner,  men  i  Betragtning  af,  at  Forbindelsen  baade 
kunde  være  nyttig  og  behagelig  for  mig  —  ensom  og  ven- 
nelos som  jeg  var  —  gav  jeg  hende  halvt  om  halvt  mit 
Ja;  Sagen  angaaende  Medgiften  blev  ordnet  saaledes,  at 
jeg  skulde  give  en  Revolver  i  Bytte  for  to  Heste,  som 
Brudens  Venner  leverede;  men  Aftenen  før  den  glade  Dag 
vaagnede  mine  Betænkeligheder,  tilmed  da  hun  tilhørte 
den  sydlige  Stamme,  og  jeg  trak  mig  tilbage  under  det 
tarvelige  Paaskud,  at  jeg  ikke  ønskede  at  forlade  min  Ven 
Orkikis  Toldo;  men  min  Revolver  maatte  jeg  lade  i  Stik- 
ken. I  Begyndelsen  surmulede  hun  lidt,  men  forvandt 
snart  sin  Skuffelse,  og  vi  vedblev  at  være  Venner  lige- 
som før». 

Muster  giver  Patagonierne  en  god  Lov  for  deres  ægte- 
skabelige Liv.  I  al  den  Tid,  han  færdedes  iblandt  dem, 
var  han  kun  en  enkelt  Gang  Vidne  til  en  hushg  Uenig- 
hed imellem  Mand  og  Kone.  Anledningen  var,  atTanke- 
low  havde  slaaet  sin  Datter ,  hvilket  opvakte  Moderens  For- 
bitrelse, saa  at  det  kom  til  Haandgribeligheder  mellem 
dem,  og  Husets  Hoved  og  Herre  vilde  være  kommen  til- 
kort, om  ikke  Madam  Orkiki  havde  lagt  sig  imellem  med 
en  stærk  Arm. 

En  Maaned  var  forløben,  siden  de  Reisende  havde 
forladt  Chico-Flodens  Dal,  da  syv  af  de  chilesiske  Deser- 
tører en  Dag  i  Begyndelsen  af  Oktober  Maaned  savnedes; 
om  samme  Dag  bemærker  Muster  i  sin  Dagbog,  at  de 

paa  Jagten  fældede  ikke  mindre  end  syv  fede  Pumaer,  som 
forsynede  dem  med  en  fortrinlig  Aftensmad.  De  chilesiske 
R^mningsmænd  havde  længe  været  yderligt  misfornoiede 
med  deres  Stilling,  og  det  formodedes  derfor,  at  de  vilde 
gjøre  et  Forsøg  paa  at  naae  ud  til  Kysten  langs  med  Flo- 
den Chupat;  men  da  de  vare  gaaede  i  al  Hemmelighed, 
saae  Indianerne  deri  efter  deres  Opfattelse  en  Krigserklæ- 
ring, og  den  almindelige  Mening  var  for,  at  man  strax 
skulde  forfølge  og  dræbe  dem;  dette  forhindrede  Orkiki 
og  Casimiro  dog.  En  af  de  næste  Dage  førte  Veien  forbi 
en  gammel  Grav,  som  at  dømme  efter  den  mægtige  Sten- 
dynge tilhørte  en  anseelig  Høvding;  ingen  af  de  Tilstede- 
værende forsømte  at  forøge  den  med  en  Sten,  en  Skik, 
som  man  seer  gjentage  sig  paa  de  mest  forskjellige  Ste- 
der i  Verden.  Paa  Indianernes  Overtro  fik  Muster  iøvrigt 
jevnlige  Prøver;  da  han  saaledes  en  Dag  i  et  ledigt  Oieblik, 
medens  han  laa  paa  en  Høi  med  flere  af  sine  Kammeia- 
ter,  havde  samlet  en  Del  Opaler  og  ordnede  dem  i  for- 
skjellige Mønstre,  blev  en  af  Indianerne  meget  vred  ved 
at  see  ham  lægge  dem  i  en  Rundkreds,  i  Lighed  med  en 
af  de  Indfødtes  Grave ;  thi  det  vilde  bringe  Ulykke,  erklæ- 
rede han.  Aabenbart  troede  Manden ,  at  Muster  var  ifærd 
med  at  øve  en  eller  anden  Trolddom  med  den  Tanke  at 
volde  en  anden  Mands  Død. 

De  vare  nu  komne  saa  vidt  mod  Nord,  at  de  dagligt 
ventede  at  see  Røgen,  som  forkyndte,  at  de  nordlige  Te- 
hueltscher  vare  i  Nærheden.  I  den  Anledning  herskede 
der  en  usædvanlig  Uro  i  Leiren,  og  Orkiki,  som  ikke  vid- 
ste, om  Stammen  ikke  muligvis  laa  i  Feide  med  Arauca- 
nierne  eller  Manzaneros-Indianerne,  øvede  dagligt  sit  Mand- 
skab i  krigerske  Idrætter.  Denne  Uro  og  Spænding  bragte 
Indianernes  hidsige  Blod  i  stærkere  Bevægelse,  end  gavn- 
ligt var,  og  den  gamle  Familiefeide  brød  atter  ud.  En 
Dag  var  Muster  gaaet  ned  ved  den  forbiflydende  Flod  for 
at  samle  Vandfugleæg,  thi  af  en  eller  anden  Grund  havde 

Orkiki  opfordret  ham  til  at  blive  hjemme,  medens  de  An- 
dre drog  paa  Jagt,  og  nu  saae  han  Rytterne  uventet 
komme  galopperende  tilbage  efter  nogle  Timers  Forløb  i  smaa 
Afdelinger  paa  to  og  tre  Mand.  At  der  havde  fundet  en 
Kamp  Sted,  var  aabenbart,  thi  de  red  med  dragne  Sværd, 
og  Kapperne  havde  de  kastet  tilbage  for  at  have  Arme  og 
Skuldre  fri.  De  gav  sig  strax  til  at  lade  deres  Geværer 
og  Pistoler  og  belavede  sig  paa  en  ny  Bataille,  da  Orkiki 
kom  til  og  holdt  en  Tale,  hvorved  det  lykkedes  ham  at  gjen- 
oprette  Roligheden.  En  Mand,  en  Broder  til  den  myrdede 
Camille,  var  bleven  dræbt  og  efterladt  ude  paa  Pampaen. 
Hans  Søster  blev  aldeles  rasende  ved  at  høre  Budskabet  om 
hans  Død  og  bevæbnede  sig  med  en  Kniv  for  at  hævne 
ham,  men  heldigvis  blev  hun  standset  i  Farten  og  af- 
væbnet. 

Alt  i  flere  Dage  havde  man  seet  Røgskyer  i  nordøstlig 
Retning,  og  Indianerne  mente,  de  kun  kunde  komme  fra 
de  cbilesiske  Romningsmænd,  der  efter  al  Sandsynlighed 
havde  forvildet  sig  og  ved  disse  Signaler  tilkjendegav,  at 
de  ønskede  at  vende  tilbage  til  Toldoerne.  Til  deres  For- 
dærv viste  Røgen  sig  kun  i  ringe  Afstand  Dagen  efter  den 
omtalte  Begivenhed,  og  da  Selskabet  havde  sat  sig  i  Marsch, 
afsendte  Orkiki  et  Par  af  de  unge  Mænd  i  den  angivne 
Retning.  Nogle  Timer  senere  vendte  de  tilbage,  medfø- 
rende tre  Heste,  der  havde  tilhørt  Desertørerne,  tillige- 
med en  af  Mændene  selv,  og  saa  utroligt  det  end  lyder, 
havde  denne  Skurk  hjulpet  Indianerne  med  at  overmande 
hans  Kammerater;  ved  Synet  af  de  blodige  Daggerter  kunde 
Muster  ikke  være  i  Tvivl  om  disses  Skjæbne.  Hvad  der 
blev  af  de  andre  Fire,  fik  han  aldrig  at  vide. 

De  to  sidste  Dages  Begivenheder  havde  sat  alle  Te- 
hueltschernes  onde  Lidenskaber  i  Bevægelse,  og  i  Følelse 
af,  at  der  var  Fare  i  Luften,  red  Muster  alene,  medens 
Indianerne  tause  fortsatte  deres  Marsch.  Om  Eftermidda- 
gen, da  han  tilligemed  Orkiki  og  et  Par  Andre  havde 

tændt  Ild  for  at  koge  nogle  Strudsæg,  kom  der  et  Bud 
fra  Casimiro  for  at  sige,  at  han  ønskede  at  tale  med  ham 
paa  et  angivet  Sted.  Muster  [red  strax  afsted,  men  var 
ikke  kommet  ret  langt,  før  de  samme  To,  som  havde  for- 
rettet Orkikis  Ærende  om  Formiddagen ,  kom  galopperende 
efter  ham,  En  paa  hver  Side,  den  Ene  svingende  sit  Sværd, 
den  Anden  sin  Bola,  idet  de  truende  raabte  til  ham,  hvor 
han  vilde  hen.  Synet  af  Pistolerne  i  hans  Bælte  bragte 
dem  dog  til  Besindelse,  og  medens  han  sporede  sin  Hest 
fremad,  drev  de  atter  af.  Da  han  siden  kom  tilbage  til 
sin  Omelet,  fortalte  han  Orkiki,  hvad  der  var  hændet, 
men  den  gamle  Høvding  forsikrede  paa  sin  Side,  at  hvad 
der  var  skeet,  var  skeet  uden  hans  Vidende  ,  og  var  rime- 
ligvis kun  en  Spog  af  de  unge  Mennesker.  Derefter  blev 
der  ikke  talt  videre  om  den  Sag. 

Casimiro  havde  sendt  Bud  til  Muster  for  at  lade  ham 
vide,  at  han  var  kjed  af  sine  urolige  Kammerater  og  ag- 
tede at  lade  sin  Kone  og  sine  Børn  blive  tilbage  under 
en  god  Vens  Beskyttelse ,  medens  han  selv  alene  drog  forud 
for  at  møde  Indianerne  fra  det  Nordlige.  Som  sagt  saa 
gjort,  og  hans  Kone  betroede  senere  Muster  i  sin  Forbit- 
relse, at  det  var  Frygten,  der  havde  drevet  ham  paa  Flugt, 
eftersom  de  andre  Indianere  havde  besluttet  at  dræbe  ham ; 
men  den  gamle,  snu  Høvding  havde  aabenbart  valgt  det  klo- 
geste Parti ,  thi  to  af  de  unge  Mænd  bleve  den  næste  Dag 
udsendte,  som  det  hed  sig,  i  Egenskab  af  «Chasqui'er» 
eller  Sendebud,  men  i  Virkeligheden  for  at  indhente  og 
dræbe  ham ;  han  var  dem  imidlertid  for  hurtig  og  klog,  og 
de  vendte  tilbage  med  uforrettet  Sag. 

Tehueltscherne  holde  særdeles  meget  af  at  bade  sig, 
ligesom  de  ogsaa  svømme  og  dykke  fortrinligt.  Et  forfri- 
skende Bad  i  en  forbiløbende  Flod  beroligede  saa  nogen- 
lunde Gemytterne  efter  de  sidste  stormfulde  Begivenheder, 
og  tilsyneladende  havde  disse  jøieblikkets  Børn  glemt  alle 
deres  Stridigheder,  da  de  igjen  begav  sig  paa  Marsch^ 

efter  forst  at  have  forsynet  sig  med  Jern-Erts  til  deres 
Bolaer  fra  et  nærliggende  Bjerg*). 

Man  havde  naaet  Slutningen  af  Oktober,  da  den  længe 
ventede  Røg  endeligt  lod  sig  see,  hvorefter  en  Speider  strax 
udsendtes,  og  tre  Dage  senere  vækkede  Orkiki  en  Aften  Muster 
med  den  Efterretning,  at  Signalblus  iniod  Nord  forkyndte,  at 
deres  Chaqui  var  i  Nærheden.  Det  varede  heller  ikke  ret 
længe,  før  Sendebudet  red  ind  i  Leiren,  fulgt  af  Casimiro  og 
en  tredie  Indianer,  og  snart  flokkedes  Alle  i  Orkikis  Telt  for 
at  hjøre  Nyt.  De  Ankommende  fortalte,  at  Stammen  op- 
holdt sig  i  de  vilde  OxersLand,  hvor  de  jagede,  at  de  vare 
vel  forsynede  med  Tobak  og  andre  Nødvendighedsartikler, 
som  de  havde  kjabt  ved  deres  sidste  Besog  i  Patagones  i 
August  Maaned ,  og  at  de  havde  erklæret,  at  Orkiki  og 
hans  Bande  skulde  være  velkomne,  hvis  de  kom  som  Ven- 
ner. Som  Følge  af  disse  Efterretninger  blev  man  enig 
om  at  lægge  alle  private  Stridigheder  til  Side  og  drage 
videre  for  at  forene  sig  med  de  andre  Indianere. 

Casimiro,  der  var  i  straalende  Humør,  eftersom  mange 
af  de  nordlige  Indianere  vare  hans  Frænder,  og  han  kunde 
gjøre  Regning  paa,  at  den  øverste  Kommando  vilde  til- 
falde ham,  naar  de  forskjelhge  Afdelinger  mødtes,  havde 
fortalt  Hintschel,  saaledes  hed  Høvdingen  for  Nord-Tehu- 
eltscherne,  at  der  var  en  Englænder  i  Følge  med  Or- 
kiki, og  da  dennes  Sendebud  kort  efter  var  ankommet  og 
havde  udbredt  det  Rygte,  at  Muster  var  bleven  ned- 
sablet tilligemed  de  andre  Kristne,  havde  han  nær  maattet 
bøde  haardt  for  sin  Sensations-Efterretning,  thi  Hintschel 
blev  saa  forbitret  over  dette  Brud  paa  Gjæstfrihedens  Love, 


*)  Nof^et  af  dette,  som  Muster  førte  hjem  med  sig,  blev  befmidet 
at  være  magnetisk.  Indianerne  fortalte  ham,  at  der  flere  Mil 
ude  paa  Sletten  laa  en  uhyre ,  kugleformet  Blok  af  samme  Slags, 
spm  betragtedes  af  dem  med  overtroisk  Ærbødighed ;  men  hvor- 
vidt der  fandtes  nogen  Forbindelse  mellem  dette  Jern  og  Mal- 
*     men  i  Bjergene,  fik  han  ikke  Leilighed  til  at  undersøge. 

at  Manden  i  sin  Forskrækkelse  skyndte  sig  med  at  for- 
sikre, at  den  Fremmede  var  i  god  Behold,  og  at  Ingen 
havde  tænkt  paa  at  gjore  ham  noget  Ondt.  Muster  havde 
saaledes  ogsaa  Grund  til  at  glæde  sig  til  at  mødes  med 
en  Havding,  der  var  ham  saa  vel  sindet. 

Orkiki  og  hans  Bande  havde  naaet  Henno,  saaledes 
hed  døt  bestemte  Mødested,  som  ligger  under  44°  s.  Br., 
og  tilbragt  en  fjorten  Dages  Tid  med  at  fiske,  jage  og 
bade  sig  i  Floden ,  medens  de  ventede  paa  deres  Stamme- 
frænders Ankomst,  da  man  endeligt  saae  Røgskyer  stige 
op  imod  Vest,  og  snart  derpaa  kom  en  anseelig  Kolonne 
af  Ryttere,  Kvinder  og  Børn  med  en  talløs  Mængde  Heste 
tilsyne  ved  den  nordlige  Ende  af  Dalen.  Strax  begav  En- 
hver sig  til  sit  Telt  for  at  smykke  og  ruste  sig,  medens 
Hestene  holdtes  i  Beredskab,  for  at  man  paa  sømmelig 
Maade  kunde  møde  de  Kommende;  thi  et  saadant  Møde 
er  for  Indianerne  en  Etikettesag  af  ikke  ringe  Vigtighed, 
og  snart  efter  holdt  Mændene  i  begge  Afdelinger  paa  to 
Linier  lige  over  for  hverandre,  Alle  iførte  deres  bedste 
Stads  og  ridende  paa  deres  bedste  Hest.  Mest  straalende 
saae  de  Fremmede  ud  i  deres  Ponchoer  og  røde,  uldne 
Skjorter,  og  de  udfoldede  en  Rigdom  i  Sølvsporer  og  pynte- 
ligt Ridetøi;  de  førte  et  hvidt  Flag;  Orkiki  havde  derimod 
udfoldet  den  argentinske  Fane.  Efterat  Høvdingerne  en 
Tid  lang  havde  paraderet  foran  Rækkerne  og  holdt  Tale 
til  deres  Mænd,  blev  der  udvexlet  Gidsler,  og  derpaa  ga- 
lopperede de  Nysankomne  frem,  Tre  og  Tre  i  Geledet,  og 
red  rundt  om  de  Andre,  idet  de  alfyrede  deres  Bøsser  eller 
Pistoler  og  svingede  d^res  Sværd  og  Bolaer  i  Luften.  Da 
denne  Manøvre  var  bleven  gjentaget  en  to,  tre  Gange, 
spredte  de  sig  som  til  et  Angreb  paa  en  usynlig  Fjende, 
idet  de  ved  hvert  Stød  eller  Hug  udstødte  Raabet  «Hou!» 
Efter  dette  Angreb,  som  gjaldt  den  onde  Aand  »Gualit- 
schu»  formerede  Hintchels  Mænd  sig  atter  paa  en  Linie, 
medens  Orkikis  Folk  udførte  de  samme  Manøvrer,  og  der- 

efter  red  Caciquerne  frem ,  trykkede  hverandres  Hænder  og 
holdt  hver  især  en  smigrende  Velkomsttale;  ogsaa  dette 
gjentoges  to  eller  tre  Gange,  og  først  da  blev  Etiketten 
lagt  til  Side,  og  Alle  begyndte  at  tale. 

Nord-Tehueltscherne  besøge  sædvanligt  Kolonien  Pa- 
tagones  en  Gang  om  Aaret  for  at  afsætte  deres  Skind  og 
Fjer,  og  ved  samme  Leiliglied  modtage  Høvdingerne  den 
Gage,  d.  V.  s.  saa  og  saa  mange  Hopper,  Oxer,  Ponchoer 
samt  Tobak,  som  den  argentinske  Regering  har  tilstaaet 
dem ;  men  da  Muster  traf  dem,  var  man  i  November  Maa- 
ned,  og  største  Delen  af  disse  Herligheder  var  sluppen  op. 

Medens  Mændene  gjennemgik  Velkomstceremonien, 
havde  Kvinderne  skyndt  sig  at  reise  deres  Telte  i  kort 
Afstand  fra  Orkikis  Leir^  hvor  der  holdtes  et  storartet 
Gilde  i  Anledning  af  Mødet,  og  strax  efter  Præsentationen 
begyndte  de  Nysankomne  at  aflægge  deres  Naboer  Besøg. 
Først  indfandt  Caciquen  sig  med  Gaver,  bestaaende  af 
Heste,  Ponchoer  o.  s.  v.,  til  Orkiki  og  de  andre  Høvdinger, 
og  derefter  kom  mange  af  de  andre  Indianere,  undertiden 
ridende  To  eller  Tre  paa  een  Hest,  standsede  et  -Øieblik 
foran  en  Toldo  for  at  kigge  ind  i  den,  naar  de  ikke  kjendte 
Beboerne,  og  red  saa  videre  til  den  næste;  det  var  for 
største  Delen  unge  Mennesker,  og  deres  Nysgjerrighed 
gjaldt  formodenligt  nærmest  de  unge  Damer.  En  af  dem, 
en  Spanier,  der  som  Barn  var  bleven  røvet  fra  en  af  Ko- 
lonierne, havde  dog  mere  reelle  Hensigter,  thi  han  med- 
bragte et  Spil  Kort  og  var  snart  i  Arbeide  med  nogle  af 
Mændene,  som  han  inden  lang  Tid  afklædte  fuldstændigt, 
da  han  var  en  øvet  Spiller. 

Den  følgende  Dag  aflagde  Muster  Hintschel  et  Besøg 
og  fandt  i  ham  en  smuk  Mand  med  et  klogt  og  velvilligt 
Udtryk  i  Ansigtet,  og  deres  senere  Bekjendtskab  bidrog  kun 
til  at  bestyrke  dette  første  gunstige  Indtryk.  Han  lod  al- 
drig Lidenskaben  løbe  af  med  sig,  var  flittig  og  maade- 
holden,  fredsommelig,  men  modig  som  en  Løve  og  over- 

ordenlig  gavmild;  han  havde  kun  een  Tilbøielighed ,  som 
han  ikke  kunde  betvinge ,  nemlig  en  rasende  Lyst  til  Spil. 
Ved  et  Møde  af  alle  Høvdingerne  besluttedes  det,  at  Ca- 
simiro  skulde  føre  den  øverste  Kommando,  og  at  man,  naar 
Jagten  paa  de  unge  Guanacoer  var  tilende,  skulde  drage 
samlede  til  et  Sted,  kaldet  Teckel,  og  derfra  til  Los  Men- 
zanas  for  at  forene  sig  med  Araucanierne,  af  hvilke  Or- 
kiki  paa  sin  Marsch  alt  havde  mødt  Enkelte,  der  havde 
medtaget  Musters  Breve  for  at  besørge  dem  videre  til  Rio 
Negro. 

Det  er  langtfra,  at  der  altid  hersker  det  mest  frede- 
lige Forhold  mellem  Tehueltscherne  og  Araucanierne.  Tan- 
kelow  bar  saaledes  Mærker  af  syv  Landsestik,  som  han 
havde  faaet  i  en  Bataille  med  Araucanierne,  hvor  han  blev 
efterladt  som  død  paa  Valpladsen;  ved  samme  Leilighed 
blev  Orkiki  taget  til  Fange,  men  undslap,  skjøndt  han 
var  saaret.  Ogsaa  Casimiros  Fader  havde  været  Arauca- 
niernes  Fange  i  flere  Aar,  og  da  det  endeligt  lykkedes 
ham  og  et  Par  Kammerater  at  flygte,  hævnede  de  sig  ved 
at  opsnappe  en  ensom  Araucanier,  "som  uden  at  ane  nogen 
Fare  kom  til  dem  ude  paa  Pampaen ,  udplyndrede  ham  og 
efterlod  ham  derpaa  bunden  og  hjælpeløs  til  Bytte  for 
Kondorer  og  Pumaer.  Siden  faldt  han  ved  et  nyt  Angreb 
paa  sine  gamle  Fjender,  og  nye  Feider  paafulgte,  indtil 
det  nu  endeligt  efter  mange  Aars  Forløb  lykkedes  hans 
snu  Søn  foreløbigt  at  bringe  Fred  tilveie,  en  meget  hel- 
dig Omstændighed  for  Muster,  da  han  ellers  neppe  vilde 
have  ført  sin  Reise  til  Ende. 

Et  Par  Dage  efter  Orkikis  Forening  med  de  nordlige 
Tehueltscher,  stødte  endnu  en  tredie  Trop  til  dem,  be- 
staaende  af  80  Mand  med  Kvinder  og  Børn,  for  største 
Delen  af  blandet  Race,  halvt  Pampas-Indianere  og  halvt 
Tehueltscher.  De  kom  fra  Egnen  omkring  Floden  Chupat 
imod  øst  og  anførtes  af  en  Høvding  ved  Navn  Jackitschan. 
Af  Udseende  vare  de  noget  lysere  i  Farve  og  ikke  saa. 

store,  men  ligesaa  kraftigt  byggede  som  Tehueltscherne; 
de  vare  vel  bevæbnede  med  Landser  og  Skydevaaben  og 
syntes  at  være  vel  disciplinerede. 

Ude  ved  Chupats  Munding  have  nogle  Udvandrere  fra 
Wales  grundlagt  en  Koloni,  og  da  Jackitschan  og  hans 
Mænd  stod  paa  en  meget  venskabelig  Fod  med  disse  Ko- 
lonister, blev  Muster  snart  gode  Venner  med  Høvdingen, 
som  var  en  særdeles  begavet  Mand.  Efter  at  en  ny  "Par- 
lemento"  eller  Forsamling  var  afholdt,  stillede  den  sidst 
ankomne  Skare  sig  ogsaa  under  Casimiros  Befaling  for  at 
forsvare  Kolonien  Patagones,  saafremt  den  skulde  blive  an- 
grebet af  Indianerne,  der  boe  Nord  for  Eio  Negro.  Man 
havde  slaaet  Lejr  i  en  vid,  græsrig  Dal,  der  gjennem- 
strømmedes  af  en  Flod,  som  tilsidst  tabte  sig  i  en  stor 
Mose.  Svære  Høidedrag,  der  enkelte  Steder  antog  Karak- 
ter af  virkelige  Bjerge  med  steile  Klipper  og  Toppe,  isprængte 
med  Aarer  af  rød  Porfyr  og  Agat,  indesluttede  Dalen  paa 
begge  Sider,  og  gjennem  et  Gab  imod  Nordøst  kunde  man 
see  Rogen  af  Araucaniernes  Baal  mange  Mil  borte.  En 
isoleret  Høi,  efter  hvilken  Egnen  har  faaet  Navnet  Henno, 
hævede  sig  op  over  Sletten  lige  bag  ved  Leiren,  og  seet 
herfra  frembød  Dalen  et  livligt  Skue.  Imod  øst  laae  Or- 
kikis  faa  Toldoer  paa  den  sydlige  Bred  af  Floden,  et  Stykke 
derfra  stod  Nord-Tehueltschernes  Leir,  som  talte  henved 
fyrretyve  Telte,  og  ligeoverfor  dem  paa  den  modsatte  Bred 
havde  Jackitschan  og  hans  Mænd  reist  deres  tolv  Toldoer. 
Det  var  en  fredelig  Scene:  her  kunde  man  see  en  Skare 
unge  Mænd,  som  spillede  Boldt,  hist  var  en  Indianer  be- 
skjæftiget  med  at  trainere  en  Plag,  og  nede  ved  Flodbred- 
den var  en  Flok  unge  Piger  ifærd  med  at  bade  sig,  me- 
dens baade  Piger  og  Børn  streifede  om  i  de  side  Enge 
for  at  plukke  den  vilde  Spinat,  som  voxede  i  Masser  langs 
med  Vandkanten,  og  samle  Vandfugleæg.  Muster  fulgte 
dem  undertiden  paa  disse  Expeditioner,  som  om  Aftenen 
endtes  med  et  vellykket  Maaltid,  eller  han  drev  Fiskeri  i 

Floden  for  sin  egen  Regning,  thi  med  Undtagelse  af  Ca- 
simiro  vilde  ingen  af  Indianerne  smage  hans  Fisk. 

Under  deres  Ophold  i  denne  hyggelige  Dal  var  Veiret 
i  Reglen  saa  varmt,  som  om  det  var  Sommer,  og  Alle 
lod  til  at  nyde  den  Hvile,  som  Hensynet  til  Hestene  og 
den  forestsaende  Jagt  paa  de  unge  Guanacoer  og  det  vilde 
Kvæg  gjorde  nødvendig,  og  som  var  dobbelt  kjærkommen 
for  Muster  og  hans  Kammerater  efter  det  urolige  og  fare- 
fulde Liv,  de  havde  ført  i  et  Par  Maaneder.  Jagtudflug- 
ter, gjensidige  Besøg,  Fiske-  og  Æggeture,  lidt  Kurma- 
geri til  de  unge  Piger  og  en  eller  to  Parlamento'er  ud- 
fyldte Tiden  behageligt  nok. 

Jagten  lededes  af  « den  Ældste  i  Landet«,  en  gammel 
Høvding  ved  NavnGenalto,  der  var  bleven  gjort  til  Krøb- 
ling ved  et  Landsestik,  som  han  bar  med  Ære,  da  han  havde 
faaet  det  under  et  Forsøg  paa  at  mægle  imellem  to  af  sine 
Venner.  Hans  høie  Alder  og  elskværdige  Karakter  gjorde  ham 
agtet  og  afholdt  af  Alle,  og  i  Orkikis  Toldo  var  han  en  vel- 
kommen Gjæst.  Musters  Kompas  havde  strax  tiltrukket  sig 
hans  Opmærksomhed,  og  i  den  Tro,  at  det  besad  en  magisk 
Kraft,  som  var  istand  til  at  gjengive  hans  lamme  Arm 
dens  tidligere  Førlighed ,  sad  han  timevis  med  det  i  Haan- 
den  og  forsikrede,  at  det  hjalp.  Det  fornøiede  ogsaa  den 
Gamle,  at  Muster  og  de  Andre  paatog  sig  at  gjøre  hans  Rust- 
ning istand,  en  fuldstændig  Ringbrynie  af  tunge  Jernkjæder,  der 
vare  bundne  sammen  med  Læderremme  og  veiede  over  hun- 
drede Pund.  Genalto  var  ikke  den  Eneste,  der  troede  paa 
Musters  Kompas.  Andre  af  hans  Venner  laante  det  som  en 
lykkelig  Talismand,  naar  de  spillede  Kort,  og  ved  at  see 
deres  Overtro  priste  Muster  sig  ofte  lykkelig  ved,  at  det 
var  det  eneste  Instrument,  han  havde  medbragt. 

Den  18de  November  blev  Leiren  ved  Henno  hævet, 
og  efter  at  have  passeret  flere  Kjæder,  der  løbe  parallelt 
med  Kordillerne,  gjorde  man  Holdt  paa  et  Sted,  der  kald- 
tes Tschirik  efter  en  Busk,  der  groer  her  i  Overflødighed 

Og  efter  Indianernes  Beskrivelse  bærer  en  Frugt  ,  som  lig- 
ner Eibs.  I  denne  Del  af  Landet  findes  tillige  af  og  til 
en  Slags  Kaktus,  der  bærer  en  Frugt,  som  i  sit  Ydre  har 
nogen  Lighed  med  den  tornede  Pære,  og  som  tidt  er  til 
meget  Besvær,  da  den  stikker  slemt  og  er  saa  lille  af 
Væxt,  at  det  er  vanskeligt  for  Hestene  at  undgaae  den 
under  Jagten. 

Vest  for  Tschirik  udbredte  sig  en  stor  Slette,  der  var 
indesluttet  imod  Nord  og  Syd  af  skovklædte  Hoidedrag  og 
yderst  ude  imod  Vest  begrændset  af  Kordillerne,  der  paa 
denne  Side  syntes  at  danne  en  uoverstigelig  Skranke.  Hele 
Egnen  vrimlede  af  Vildt,  og  da  Guanaco- Hinderne  vare 
med  Lam  og  derfor  ikke  kunde  holde  ud  at  lobe  ret  længe, 
var  det  ikke  ualmindeligt,  at  een  Jæger  fældede  sex  til 
otte  Dyr  om  Dagen.  Jagten  gjaldt  nærmest  de  ufødte 
Lam,  hvis  Skind,  som  tidligere  omtalt,  benyttes  til  Kap- 
per, medens  Kjodet  spises,  hvorimod  Kroppen  af  de  voxne 
Dyr  som  oftest  efterlades  til  Fode  for  Kondorer,  Pumaer 
og  Ræve.  Hvor  steile  Skraaningerne  ogsaa  vare,  forhin- 
drede dette  dog  ikke  Jægerne  fra  at  sætte  ned  ad  dem  i 
fuld  Karriere,  takket  være  den  Sikkerhed,  hvormed  deres 
Heste  sætte  Benene;  men  naar  de  jage  paa  klippefulde 
Steder,  pleie  Tehueltscherne  ogsaa  at  give  deres  Heste 
Skindsko  paa  Forbenene  for  at  beskytte  dem  mod  skarpe 
Sten. 

Lidt  før  Solnedgang  efter  endt  Jagt  var  det  en  staa- 
ende  Regel  for  dem,  der  havde  Reserveheste,  at  holde 
Væddeløb  eller  tilride  dem  eller  i  alt  Fald  at  see  paa  de 
Andre  og  gjøre  Væddemaal.  Indsatsen  ved  Væddemaalene 
bringes  tilstede,  før  Løbet  begynder:  hvis  det  er  Heste, 
føres  de  bundne  frem,  hvorimod  Prydelser,  Bolaer  o.  s.  v. 
lægges  i  en  Dynge,  som  den  Vindende  strax  rydder,  naar 
Løbet  er  forbi.  Hestene  rides  uden  Dækken  og  Sadel, 
og  de  to  Ryttere  <•  starte »  selv  efter  at  have  redet  nogle 
faa  Skridt  i  Luntetrav  ved  Siden  af  hverandre;  det  er  i 

Keglen  et  meget  langt  Stykke  Vei ,  der  skal  tilbagelægges, 
saa  omtrent  en  Mil,  hvis  Hestene  ikke  ere  meget  unge. 

Tehueltscherne  behandle  deres  Heste  godt  og  tilride 
dem  saa  fortrinligt,  at  de  smaa  Born  som  oftest  anbrin- 
ges paa  de  hurtigste  L;øbere  og  bedste  Heste  i  hele  Flok- 
ken; men  dette  forhindrer  ikke,  at  de  samme  Dyr  vise  sig 
sky  og  uregerlige,  dersom  en  hvid  Mand  nærmer  sig 
dem.  Imidlertid  havde  Muster  dog  Leilighed  til  at  vise 
Indianerne,  at  ogsaa  han  forstod  at  tæmme  en  Hest.  «En 
Dag",  fortæller  han,  «kom  en  af  vore  Naboer,  der  havde 
en  udmærket  smuk  Plag,  som  skulde  rides  for  første  Gang, 
for  at  laane  en  Gjord  af  mig,  og  da  baade  han  og  Orkiki 
drillende  spurgte,  om  jeg  ikke  havde  Lyst  til  at  ove  min 
Kunst  paa  den,  afførte  jeg  mig  Kappe  og  Stovler,  tog 
Lassoen  og  Tømmerne  og  kastede  mig  paa  Ryggen  af  den. 
I  samme  Øieblik,  som  den  folte  den  uvante  Byrde,  gjorde 
den  nogle  voldsomme  Bukkespring,  som  forte  den  midt 
ud  i  Strømmen,  hvor  Benene  nær  vare  gaaede  fra  den, 
og  da  jeg  ved  Hjælp  af  Sporerne  atter  havde  faaet  den 
op  paa  Bredden,  begyndte  den  at  snurre  rundt  som  en 
Top.  Endeligt  fik  jeg  dreiet  Hovedet  lige  ud  paa  den,  og 
efter  at  den  endnu  havde  gjort  nogle  flere  Hop,  foer  den 
afsted  som  et  Lyn,  drevet  frem  ved  Hjælp  af  Sporer  og 
Pidsk.  1  strakt  Galop  gik  det  fremad  en  halv  Mils  Vei, 
og  derpaa  red  jeg  den  langsomt  tilbage,  idet  jeg  nu  og 
da  lod  den  gjere  Volte  for  at  vende  den  til  Tømmen,  red 
saa  hen  til  Toldoen,  hilset  af  Tilskuernes  Bifaldsraab".  He- 
stene ere  naturligvis  alle  af  spansk  Race,  men  de  klimatiske 
og  lokale  Forhold  have  i  Tidens  Løb  forandret  dem  og  givet 
dem  deres  særegne  Præg.  Det  er  kun  smaa  Dyr,  og  mindst 
ere  de  i  den  sydlige  Del  af  Landet,  med  fintformet  Hoved 
og  smækre  Ben  og  i  Besiddelse  af  stor  Hurtighed  og  Ud- 
holdenhed; mest  ansete  i  saa  Henseende  ere  dog  de  vilde 
Heste,  som  derfor  indfanges  og  tæmmes  for  at  benyttes 
til  Jagtheste.    Patagoniernes  Hunde  tilhøre  ikke  nogen 

bestemt  Race,  men  findes  i  alle  Størrelser  og  af  meget 
forskjelligt  Ydre.  De  blive  sjeldent  fodrede,  men  faae  i 
Reglen  Lov  til  at  stille  deres  Sult  under  Jagten;  dette 
gjælder  dog  ikke  om  Fruentimmernes  Skjødehunde.  Disse 
ere  til  almindelig  Plage  i  Leiren ,  thi  ved  den  mindste  Lyd 
styrte  de  ud  af  Teltet  og  bringe  alle  de  store  Hunde  paa 
Benene  ved  deres  Bjæffen.  Om  Dagen  nøies  Hundene  dog 
med  at  vise  Tænder  ad  en  Fremmed,  men  ved  Nattetid 
ere  de  farlige  at  møde  ogsaa  for  Andre  end  Tyve.  "En 
Morgen fortæller  Muster,  »fandt  man  en  Hund  liggende 
dræbt  i  Nærheden  af  dens  Herres  Toldo.  Eieren  satte 
Himmel  og  Jord  i  Bevægelse,  men  uden  at  Begivenheden 
blev  opklaret.  Siden  fik  jeg  at  vide,  at  en  ung  Mand 
havde  søgt  at  skaffe  sig  Adgang  til  sin  Elskedes  Toldo  paa 
den  sædvanlige  Vis  ved  forsigtigt  at  løfte  Teltovertrækket 
ved  den  bagerste  Del  af  Toldoen  og  krybe  ind  under  det; 
men  da  han  var  kommet  halvveis  igjennem,  mærkede  han, 
at  hans  ene  Læg  var  kommet  i  Klemme  mellem  et  Par 
kraftige  Kjæber  med  gode  Tænder.  Vedkommende  Dame 
morede  sig  ubarmhjertigt  over  den  Knibe,  hvori  hendes 
Tilbeder  var,  indtil  han  ved  et  velrettet  Spark  fik  sig  be- 
friet fra  sin  Angriber.  Siden  tog  han  Hævn  over  sin  Fjende ; 
thi  da  han  vendte  tilbage  fra  Stævnemødet,  mødte  han 
den  igjen  og  slog  den  ihjel;  men  naar  Alt  kom  til  Alt, 
havde  dette  Eventyr  dog  efterladt  et  dybere  Ar  i  hans 
Ben  end  i  hans  Hjerte«. 

Leiren  ved  Tschirik  frembød  Synet  af  en  formelig 
Teltby,  og  endnu  ventede  man  flere  Indianere  fra  Syd- 
vest; et  Bud  fra  dem  bragte  imidlertid  Underretning  om, 
at  de  først  vilde  støde  til  ved  en  senere  Station;  derimod 
indbød  de  Høvdingen  Crimé  til  at  slutte  sig  til  dem,  og 
efter  at  have  taget  Afsked  med  sine  tidligere  Kammerater 
drog  han  bort  med  en  anseelig  Kavalkade.  Kort  efter 
brød  alle  de  Andre  ogsaa  op  og  delte  sig  for  Jagtens  Skyld 
i  to  Partier;  Hintschel  og  hans  Mænd  drog  imod  Sydvest, 

medens  Orkiki  og  Jackitschan  med  deres  Ledsagere  vendte 
sig  imod  Nordvest.  Casimiro  var  fulgt  med  Crimé,  og 
Muster  fandt  til  sin  Ærgrelse,  at  han  havde  »laant«  en 
udmærket  Hest,  som  tilhørte  ham. 

Veiret  var  atter  blevet  raat  og  koldt  med  bidende 
Sydvest- Vinde ,  og  efter  en  besværlig  Marsch  gjorde  de 
Holdt  ude  paa  Sletten  ved  en  Lagune  ikke  langt  fra  et 
stort,  søagtigt  Bassin,  der  udbredte  sig  langs  Foden  af 
Bjergene.  Fordybningen,  som  rimeligvis  skyldte  vulkanske 
Kræfter  sin  Oprindelse,  var  tør  og  bevoxet  med  Græs,  og 
saasnart  Veiret  tillod  det,  henlagde  Indianerne  Scenen  for 
deres  Jagt  til  dette  Sted. 

Umaadelige  Flokke  af  Guanacoer  bleve  drevne  derned, 
og  efterat  de  vare  blevne  indesluttede,  begyndte  Jagten. 
Det  var  imidlertid  blæst  op  til  en  Storm,  og  da  der  var 
gaaet  Ild  i  Græsset,  udbredte  den  sig  hurtigt  til  alle  Si- 
der, saa  at  Muster,  som  tillige  med  Jackitschan  og  flere 
Andre  vare  beskjæftigede  inderst  i  Kredsen  med  at  flaae 
Skindene  af  de  Dyr,  de  havde  fældet,  pludseligt  saae 
sig  omringede  af  Ild  og  Røg  og  over  Hals  og  Hoved 
maatte  gribe  Flugten.  Med  tilhyllede  Hoveder  søgte  de 
forgjæves  en  Udvei,  og  halvt  kvalte  af  Røg  og  det  hede 
Sand,  som  Stormen  pidskede  dem  i  Ansigtet,  maatte  de 
omsider  bane  sig  Vei  gjennem  Ilden  paa  et  Sted,  hvor 
Græsset  var  mindre  tæt.  Hele  Egnen  var  skjult  i  en  Røg- 
sky, men  med  sikkert  Instinkt  førte  Jackitschan  sine  Led- 
sagere til  et  Vandløb,  hvor  de  kunde  stille  deres  Tørst  og 
bade  deres  Ansigt.  Da  de  senere  fra  en  Bakke  saae  ud 
over  Dalen,  som  lignede  et  bølgende  Røghav,  bemærkede 
Høvdingen:  "Det  var  et  strengt  Pust,  men  vi  ere  Mænd 
og  ikke  Kvinder«.  Hvorledes  han  kunde  finde  Vei  gjen- 
nem Røgen,  var  Muster  en  Gaade;  «hvis  jeg  havde  været 
alene,  vilde  min  Reise  have  faaet  en  brat  Ende  paa  dette 
Sted  o .  Om  Natten  stillede  Stormen  af,  og  det  begyndte 
at  snee;  den  næste  Dag  baade  sneede,  regnede  og  blæste 


206 


•  Hjemme  blandt  Patag-onierne  « 


det,  og  Muster  kom  til  den  Erkjendelse,  at  man  ikke  kjen- 
der  til  nogen  Sommer  i  dette  Land ,  men  kun  har  to  Aars- 
tider:  en  streng  Vinter  og  et  daarligt  Foraar.  Det  var 
ikke  for  Intet,  at  det  Sted,  hvor  de  opholdt  sig,  kaldtes 
«<den  blæsende  Hoi». 

Undertiden  udstrakte  de  deres  Jagtture  til  de  nærlig- 
gende, skovklædte  Hoie  mod  Nord,  hvor  Træerne  paa  sine 
Steder  stod  ordnede  i  Grupper,  som  om  de  vare  plantede, 
paa  andre  Steder  strakte  sig  i  sammenhængende  Masser 
op  gjennem  de  smaa  Tverdale  for  hoiere  oppe  at  danne 
en  eneste  tæt  Skov,  der  syntes  at  strække  sig  helt  ind 
imellem  Kordillernes  Bjerge.  Træerne  bestod  af  en  Slags 
Bøg,  paa  hvilke  der  voxede  en  Mængde  spiselige  Svampe, 
som  Indianerne  indsamlede.  For  Muster  var  Synet  af 
Skoven ,  efter  at  han  havde  levet  saa  lang  Tid  paa  de 
nogne  Sletter,  ligesaa  glædeligt  som  Modet  med  en  længe 
savnet,  kjær  Ven. 

En  Dag  bemærkede  man  Røg  mod  Nordøst,  og  en 
Indianer  blev  sendt  ud  for  at  speide.  Henad  Aften  vendte 
han  tilbage,  meget  drukken,  og  fortalte,  at  ElSurdo,  den 
Indianer,  der  var  bleven  tilbage  i  Santa  Cruz,  var  i  Nær- 
heden med  to  smaa  Tønder  Rom  og  Breve  til  Muster. 
Da  Alle  vare  lystne  efter  at  smage  Rommen,  brød  man 
op  den  følgende  Morgen  for  at  møde  den  ventede  Gjæst, 
og  da  Muster  i  Følge  med  Jackitschan  og  en  anden  In- 
dianer under  Jagten  traf  paa  hans  Toldo,  bleve  de  mod- 
tagne med  aabne  Arme  af  El  Surdo  og  hans  to  Koner, 
der  kom  frem  baade  med  Brevene  og  Rommen,  som  ser- 
veredes i  en  lille  Potte,  og  imidlertid  fortalte  El  Surdo 
sine  Nyheder  fra  Santa  Cruz.  Rommen  havde  allerede 
gjort  sin  Virkning  paa  Jackitschan  og  hans  Kammerat, 
og  den  Ene  af  dem  tiisvoer  just  Muster  evigt  Venskab, 
medens  den  Anden  hylede  en  tehueltschisk  Elskovssang  i 
hans  andet  øre,  da  de  øvrige  Indianeres  Ankomst  gav 
ham  Leilighed  til  at  trække  sig  tilbage  for  at  læse  sine 

Breve  i  Ro.  El  Surdos  Gavmildhed  var  dermed  ogsaa  ud- 
tørret, og  hvo  der  vilde  have  Noget  at  drikke,  maatte 
kjobe;  det  var  dyre  Varer,  thi  to  Flasker  betaltes  med  en 
ung  Hest  og  en  Kniv  med  Solvskede,  men  ikke  desto  mindte 
var  hele  hans  Beholdning  gaaet  med  henimod  Midnat,  og 
Mange  vare  blevne  godt  drukne,  heldigvis  uden  at  det  var 
kommet  til  Klammeri,  da  man  havde  været  saa  forsigtig 
at  skaffe  alle  Vaaben  tilside.  Den  Nat  blev  Muster  væk- 
ket af  sin  første  Søvn  af  en  Dame  fra  den  nærmeste  Toldo, 
som  ønskede  at  omfavne  ham  og  høre,  hvad  der  stod  i 
hans  Breve.  Hnn  var  beklageligt  drukken,  og  Orkiki,  som 
var  bleven  vækket  ved  Støien  og  nær  ved  at  døe  af  Latter, 
bød  hende  forst  en  Pibe  Tobak  og  viste  hende  derpaa  høf- 
ligt Døren. 

Da  Jagten  i  nogen  Tid  kun  havde  givet  et  daarligt 
Udbytte  for  Orkiki,  foreslog  han,  at  man  skulde  skilles  ad, 
og  drog  selv  med  en  halv  Snes  andre  Indianere  imod 
Nordvest;  Muster  ledsagede  ham  saa  meget  hellere,  som 
den  gamle  Høvding  stillede  en  Tur  ind  imellem  Kordillerne 
i  Udsigt. 

—  "Vi  vare  neppe  komne  vel  paa  Vei,  før  vi  bleve 
overfaldne  af  et  voldsomt  Uveir  med  Snesjap  og  Regn,  og 
vare  snart  gjennemblødte;  men  der  var  intet  Læ,  saa  vi 
maatte  holde  Tørnen  ud.  Hen  ad  Eftermiddagen,  da  Vei- 
ret  havde  bedaget  sig,  naaede  vi  en  Dal,  gjennem  hvilken 
der  løb  en  lille  Flod  med  Skov  paa  begge  Sider.  En  lille 
Ring  blev  dannet,  og  efter  at  have  fanget  nogle  Strudse 
og  Guanacoer  satte  vi  over  Floden  og  havde  snart  tændt 
et  Baal  under  Træerne,  hvor  vi  tørrede  os  og  tillavede 
vort  Maaltid.  Et  mere  romantisk  Sted  har  jeg  aldrig  seet. 
Paa  den  anden  Side  af  Floden  laa  en  Masse  graae  Khpper, 
halvt  skjulte  af  Buske,  mellem  hvilke  hist  og  her  et  ud- 
gaaet  Træ  ragede  op;  paa  vor  Side  dannede  Græsset  et 
frisk  og  smukt  Tæppe,  og  rundt  om  stod  Træerne  i 
tætte  Grupper  ved  Siden  af  hinanden;  Duer  kurrede  i 

Trætoppene,  og  smaa  Strudse,  af  hvilke  to  udgjorde  et 
passende  Maaltid  for  en  Mand,  løb  om  paa  Jorden.  Til- 
trods for  vor  Dukkert  i  Floden  vare  Alle  snart  i  det  bed- 
ste Huniør,  og  før  vi  red  op  til  Toldoerne,  som  vare  blevne 
reiste  et  Stykke  høiere  oppe  i  Dalen ,  gav  vi  os  til  at  lede 
om  vilde  Kartofler  for  at  tage  dem  med  hjem. 

«Den  følgende  Morgen  skinnede  Solen  klart,  da  vi 
fortsatte  vor  Marsch  imod  Vest,  og  ved  Middagstid  havde 
vi  naaet  de  tidligere  omtalte  Skovbakker  imod  Nord,  hvor 
jeg  haabede,  vi  skulde  slaae  Leir,  men  i  det  Sted  dreiede 
Kvinderne  ind  i  en  Kløft,  hvor  der  fandtes  Overflødighed 
af  Græs  og  Vand.  Imidlertid  fortsatte  vi  vor  Jagt  imod 
Vest  og  traf  der  et  lignende  stort,  tørt  Bassin  som  det, 
jeg  havde  seet  længere  imod  Syd;  endnu  længere  ude  laa 
en  stor  Sø  med  talløse  Vandfugle,  og  hinsides  den  bug- 
tede sig  en  skovkrandset  Flod  gjennem  en  Slette,  begrænd- 
set  af  de  endeløse  Skove,  der  strakte  sig  op  ad  mægtige 
Bjergskraaninger,  hvis  Toppe  endnu  tildels  vare  bedækkede 
med  Sne.  I  Forgrunden  græssede  umaadelige  Hjorder  af 
Guanacoer,  og  imod  Nord  hævede  sig  en  høi  Kjæde  af 
øde,  golde  Banker,  der  stod  i  slaaende  Modsætning  til  det 
øvrige  smilende  Landskab.  Medens  vi  laae  paa  Lur  efter 
en  Flok  Vildt,  som  blev  drevet  hen  imod  os,  og  betrag- 
tede de  smukke  Omgivelser,  udpegede  Orkiki  et  Bjerg  imod 
Nord,  nedenfor  hvilket  denVei  gik,  som  vi  havde  at  følge 
for  at  naae  den  Egn,  hvor  det  vilde  Kvæg  opholdt  sig. 
Ved  Aftentid  vendte  vi  tilbage  til  Leiren  med  Hestene 
vel  belæssede  med  Skind. 

(»Ved  en  anden  Leilighed  sluttede  vi  vor  Ring  tæt 
inde  under  Skoven  og  jagede  paa  Tilbageveien  over  et 
Terrain,  ikke  uligt  en  engelsk  Park,  med  afvexlende  Plæ- 
ner og  Lunde.  Her  fældede  vi  en  Hjort  og  en  stor  Ræv, 
tilsyneladende  af  Arten  Lupus  antarcticus.  I  Nærheden  af 
Skovene  var  det  fløilsbløde  Grønsvær  isprængt  med  blom- 
strende Jordbærplanter.    Kvinderne  benyttede  Leiligheden 

til  at  hugge  friske  Teltpæle  i  Skoven,  og  Mændene  ind- 
samlede en  Art  Fyrsvamp,  som  er  af  stor  Værdi  for  dem. 
Efter  at  have  tilbragt  nogle  Dage  i  denne  yndige  Egn 
fortsatte  vi  vor  Reise  over  de  øde  Banker  imod  Nord  og 
slog  Leir  paa  den  modsatte  Side  ved  en  Række  Søer,  der 
som  sædvanligt  vrimlede  af  Svaner  og  andre  vilde  Fugle; 
vi  efterstræbte  dem  dog  aldrig  for  at  spare  vort  Krudt  for 
det  Tilfælde,  at  vi  skulde  komme  i  Feide  med  andre  In- 
dianere. Jeg  traf  her  to  gamle  Bekjendte,  vild  Selleri 
og  den  almindelige  Brændenelde,  som  til  Hilsen  brændte 
mine  nøgne  Ben  eftertrykkeligt.  Atter  marscherede  vi 
nogle  faa  engelske  Mil  og  leirede  os  paa  Bredden  af  den 
før  nævnte  Flod  i  Skyggen  af  Træerne.  Her  tilbragte  vi 
tre  Dage  med  at  jage,  bade  os  og  drive  Tiden  hen  i  ør- 
kesløst Velvære.  Da  den  ene  af  mine  Heste  var  bleven 
lam,  kunde  jeg  ikke  deitage  i  Jagten  hver  Dag  og  til- 
bragte det  meste  af  Tiden  nede  ved  Floden,  benyttede 
Leiligheden  til  at  vaske  den  eneste  Skjorte,  jeg  endnu 
havde  tilbage,  agerede  Sadelmager  o.  s.  v.  Da  det  paa 
Grund  af  Børnenes  Nysgjerrighed  næsten  var  umuligt  at 
skrive  i  Toldoen,  hvor  de  strax  flokkedes  om  mig  med 
uendelige  Spørgsmaal,  tog  jeg  som  oftest  min  Dagbog  med 
mig  ned  til  Floden,  men  her  kom  de  unge  Piger  og  for- 
styrrede mig ,  under  Paaskud  af,  at  de  skulde  ned  og  bade 
sig,  og  navnlig  brændte  de  af  Nysgjerrighed  efter  at  faae 
at  vide,  hvad  der  stod  i  den  Bog,  jeg  læste;  hele  mit 
Bibliothek  bestod  af  Halvdelen  af  en  Roman,  som  Crimé 
havde  faaet  fat  i  ombord  paa  et  Skib,  og  som  han  brugte 
til  Forladning,  indtil  jeg  kjøbte  Resten  af  den  for  lidt 
Krudt.  — 

«Den  23de  December.  —  Da  der  var  blevet  seet  Røg 
imod  Nord,  hvilket  viste,  at  andre  Indianere  allerede  ja- 
gede der,  foreslog  Orkiki  at  aflægge  de  vilde  Oxer  et  Be- 
søg i  deres  Land.  Vi  begav  os  strax  paa  Marschen,  idet 
vi  fulgte  Floden,  som  løb  lige  imod  øst  over  en  Slette, 


210 


•  Hjemme  blandt  Patagonierne » 


der  strakte  sig  ind  mellem  Bjergene.  Inderst  i  Dalen,  hvis 
sorte,  tørveagtige  Bund  bogstaveligt  var  bedækket  med  et 
Tæppe  af  blomstrende  Jordbærplanter,  gjorde  vi  Holdt  un- 
der nogle  Bøgetræer.  Her  var  det  Hensigten,  at  Kvin- 
derne og  Børnene  skulde  blive  tilbage  med  Toldoerne,  me- 
dens Jægerne  fortsatte  deres  Vei  ind  mellem  Bjergene. 
Den  følgende  Morgen  ved  Daggry  bleve  Hestene  altsaa 
sadlede,  og  medens  de  Tilbageblivende  tilraabte  os  deres 
gode  ønsker  om  en  heldig  Jagt,  drog  vi  bort,  netop  som 
Solen  stod  op  bag  Høiene  imod  Ost. 

(•Luften  var  frisk  og  behagelig,  og  vi  travede  muntert 
afsted  op  ad  en  sandet  Skraaning,  indtil  vi  efter  et  Par 
Timers  Kidt  naaede  en  klar  Bæk,  hvor  vi  gjorde  Holdt 
og  fik  os  et  Par  Drag  af  Piben.  Da  vi  atter  havde  sat 
os  i  Marseh,  varede  det  ikke  længe,  før  vi  naaede  Skoven 
og  slog  ind  paa  en  Sti,  der  nødte- os  til  at  ride  En  for  En. 
Træerne  vare  her  paa  mange  Steder  udgaaede,  saaledes 
som  det  i  Reglen  er  Tilfældet  paa  den  østlige  Skraaning 
af  Bjergene,  hvor  Skovenes  yderste  Rand  bestaaer  af  et 
Bælte  af  udgaaede  Træer;  men  snart  fik  vi  dog  den  le- 
vende Skov  fat.  Underskoven  bestaaer  af  Ribs,  Laurbær' 
og  andre  Buske,  hist  og  her  stod  Klynger  af  gule  Violer, 
og  overalt  skinnede  der  af  Jordbærblomster.  Efter  at  have 
passeret  en  Strøm,  som  bøiede  imod  Vest  og  derved  viste, 
at  vi  havde  naaet  Vandskjellet,  holdt  vi  stille  i  Skjul 
af  en  Klippe  for  at  speide  efter  Vildtet.  Neden  unfler  os 
strakte  sig  en  Dal,  ved  hvis  sydlige  Ende  der  bugtede 
sig  en  Sølvtraad,  det  var  den  Flod,  der  løb  imod  øst,  og 
ved  hvilken  vi  havde  reist  vore  Telte;  imod  Nord  viste  en 
lignende  Linie  Løbet  af  den  anden  Flod,  som  søgte  ud 
til  det  stille  Hav;  oven  over  og  til  begge  Sider  hævede 
sig  mægtige  Bjerge,  bedækkede  med  tyk  Skov.  Til  Ven- 
stre græssede  en  ensom  Tyr  nede  i  Dalen ;  oven  over  vore 
Hoveder  svævede  en  vældig  Kondor;  disse  vare  de  eneste 
levende  Væsener,  der  vare  at  see. 

«I  fuldkommen  Stilhed  fortsatte  vi  vor  Vei,  thi  al  Tale 
var  bleven  forbudt,  idet  vi  fulgte  vor  Fører  hen  ad  den 
snevre  Sti,  Oxerne  havde  dannet;  hist  og  her  kom  vi  forbi 
Levningerne  af  en  død  Tyr  eller  Ko,  som  havde  ladet  sit 
Liv  under  Jægernes  Lasso,  og  naaede  tilsidst  Dalen.  Det 
var  omtrent  Middag  og  varmt;  vi  gjorde  derfor  Holdt, 
skiftede  Heste,  saae  vore  Sadelgjorder  efter,  fik  Lassoerne 
i  Orden  og  red  videre.  I  Skoven  paa  den  modsatte  Side 
af  Dalen  fik  vi  nu  og  da  øie  paa  et  Dyr,  men  da  det 
vilde  være  aldeles  umuligt  at  forfølge  det  der,  fortsatte 
vi  vor  Vei  op  gjennem  Dalen,  satte  over  den  navnløse 
Flod  imod  Vest  og  kom  derpaa  afvexlende  igjennem  tæt 
Krat  og  aabne  Plæner  med  Skov  paa  begge  Sider,  indtil 
Skoven  atter  fuldstændigt  lukkede  sig  om  os.  Overalt  var 
der  Mærker  nok  af  Vildtet,  men  vor  Forventning  om  at 
trælfe  paa  det  blev  stadigt  skuffet,  rimeligvis  havde  Var- 
men drevet  det  ind  i  Tykningen. 

"Vor  Vei  gik  nu  op  ad  en  farlig  Sti,  der  paa  mange 
Steder  var  bestrøet  med  løse  Rullesten  og  bugtede  sig 
gjennem  tykt  Krat;  til  Venstre  for  os  kunde  vi  høre  Flo- 
den, der  brusede  ned  gjennem^  en  dyb  Kløft,  af  og  til  fik 
vi  ogsaa  et  flygtigt  Glimt  at  see  af  den.  Hvordan  Orkiki 
fandt  Vei  her,  var  mig  en  Gaade,  thi  de  utydelige  Spor 
krydsede  hverandre  i  alle  Retninger,  og  paa  et  Sted  be- 
fandt vi  os  imellem  Dynger  af  omstyrtede  Træer,  medens 
Skoven  dog  var  saa  tæt,  at  Dagslyset  næsten  blev  heelt 
lukket  ude.  Tilsidst  gik  Veien  atter  nedad  over  en  Mængde 
smaa  Vandløb,  hvor  et  Fald,  om  Hesten  var  gledet  paa 
de  vaade,  mosklædte  Sten,  rimeligvis  vilde  have  havt  mere 
end  en  brækket  Arm  eller  et  Par  knækkede  Ribben  til- 
følge, thi  Stien  løb  lige  paa  Randen  af  Afgrunden.  Da 
vi  endeligt  kom  ud  af  Skovene,  befandt  vi  os  paa  en  tre 
hundrede  Fod  høiAas,  hvorfra  man  saae  ud  over  en  bred 
Slette;  Bjergstrømmen,  som  vi  havde  fulgt,  begrændsede 
den  imod  Nord,  en  anden  kom  ud  fra  en  Kløft  imod  Syd, 

Og  begge  forenede  de  sig  ude  imod  Vest  til  en  anseelig 
Flod.  Overalt  undtagen  imod  Vest  syntes  Dalen  indeluk- 
ket af  en  fortsat  Mur  af  Bjerge  med  sneklædte  Toppe; 
ikke  en  Lyd  var  at  høre  undtagen  Vandets  Brusen,  og 
ikke  et  levende  Væsen  var  at  see  undtagen  et  Par  Kon- 
dorer, der  svævede  hmt  oppe  i  den  klare  Luft.  Scenen 
var  storartet,  og  jeg  fortabte  mig  ganske  i  Skuet,  indtil 
Røgen  af  Piben,  som  min  Nabo  rakte  mig,  igjen  kaldte 
mig  tilbage  til  det  praktiske  Liv.  Indianerne  vare  ikke 
fuldt  saa  henrykte,  thi  de  havde  ventet  at  see  en  Hjord 
Oxer  nede  paa  Sletten. 

<'Nede  i  Dalen,  hvor  vi  satte  over  Floden,  voxede  der 
<iPadja»  eller  Pampasgræs  i  Overflødighed,  tillige  med  de 
bambusagtige  Rør,  som  Araucanierne  bruge  til  deres 
Landseskafter.  Paa  den  modsatte  Side  af  Kløften  bag  os 
hævede  sig  en  prægtig  Skov  af  mægtige  Pinier,  som  det 
syntes  en  Slags  Araucaria  med  teglform  et  Bark  og  en 
høi,  udelt  Stamme  uden  Grene  forneden;  mange  af  dem 
vare  blevne  revne  ned  ved  Jordskred  og  laae  hulter  til 
bulter  imellem  hverandre.  Temperaturen  var  bleven  føle- 
ligt varmere,  siden  vi  havde  passeret  Vandskjellet,  og  Vege- 
tationen var  ogsaa  langt  rigere  og  frodigere;  af  Planter 
viste  der  sig  mange  nye  Former,  som  ere  ukjendte  østen 
for  Bjergene.  Efter  at  vi  havde  passeret  Strømmen,  efter- 
lod vi  vore  Kapper  inde  i  et  Krat,  hvor  Buske  og  Grene 
vare  behængte  med  Guirlander  af  en  Slyngplante  med 
klokkeformede,  violette  Blomster,  schatterede  med  brune 
Straaler,  medens  Klynger  af  Ærter,  Vikker  og  pragtfulde, 
skinnende,  gule  Blomster,  der  lignede  Morgenfruer,  tillige 
med  mange  andre  opfyldte  Luften  med  deres  Vellugt. 

(I Fra  dette  yndige  Sted  fortsatte  vi  vort  Ridt  imod 
Vest,  og  en  Fjerdingvei  længere  fremme  fik  viøie  paa  et 
Par  Tyre  paa  den  modsatte  Side  lige  udenfor  Skoven,  som 
bedækkede  Skraaningen  af  Bjerget.  I  al  Hast  blev  An- 
grebsplanen lagt,  to  Mænd  bleve  sendte  rundt  for  at  for- 


"Hjemme  blandt  Patagonierne » 


213 


søge  paa  at  drive  Dyrene  ud  paa  en  Plæne,  hvor  vi  kunde 
komme  til  at  bruge  Lassoen,  og  vi  Andre  red  saa  nær 
som  muligt,  parate  til  at  møde  dem  fra  den  anden  Side. 
Fem  Minuter  gik  hen  med  at  plukke  Jordbær,  som  paa 
dette  Sted  vare  modne,  da  et  Hyl  fra  vore  Kammerater 
bragte  os  i  Sadlen ,  og  vi  havde  den  Tilfredsstillelse  at  see 
den  ene  af  Tyrene  komme  lige  hen  iniod  os;  men  netop 
som  vi  skulde  til  at  galoppere  frem,  gjorde  den  kort  om- 
kring, gjorde  et  rasende  Stormløb  imod  sin  Forfølger  og 
kastede  sig  derpaa  ind  i  et  lille  Krat.  Strax  omringede 
vi  dette,  og  efter  at  være  steget  af  Hesten  listede  jeg  mig 
forsigtigt  nærmere  for  om  muligt  at  nedlægge  den  med 
min  Revolver.  Jeg  var  kun  en  halv  Snes  Skridt  fra  den 
og  tog  omhyggeligt  Sigte  bag  ved  en  Busk,  da  mine  Kam- 
meraters hidsige  Tilraab:  "Nærmere,  nærmere!«  fik  mig 
til  at  forlade  mit  Skjul;  i  det  Samme  blev  min  Spore  hæn- 
gende i  en  Trærod,  og  i  næste  -Øieblik  angreb  Tyren.  Slippe 
bort  kunde  jeg  ikke,  der  var  altsaa  ikke  Andet  for  mig 
at  gjøre  end  at  give  den  Skuddet  lige  i  øinene  for  om 
muligt  at  faae  den  til  at  forandre  Kurs,  og  med  det 
Samme  gjøre  mig  saa  tynd  som  muligt  for  at  undgaae  dens 
Horn.  Skuddet  fik  den  dog  ikke  til  at  standse;  i  næste 
øieblik  var  jeg  stødt  omkuld,  og  Tyren  galopperede  hen 
over  mig,  medførende  mit  Lommetørklæde,  som  var  gle- 
det af  mit  Hoved ,  i  Triumf  paa  sine  Horn  og  tog  Stilling 
bag  nogle  andre  Buske.  Da  jeg  atter  kom  paa  Benene 
og  naaede  tilbage  til  min  Hest,  fandtes  det,  at  jeg  havde 
brækket  to  Ribben.  En  af  mine  Kammerater  bestemte  sig 
nu,  trods  Caciquens  Advarsler,  til  at  gjøre  et  Forsøg  paa 
at  "lassO"  Dyret,  men  i  samme  øieblik,  som  han  vilde  til 
at  kaste  Slyngen ,  fik  den  fat  i  en  Gren ,  og  før  kan  kunde 
faae  den  løs  igjen,  var  Tyren  inde  paa  Livet  af  ham.  Vi 
saae  Hesten  slaae  voldsomt  ud  og  derpaa  blive  løftet  op 
og  kastet  om,  medens  Rytteren  foer  paa  Hovedet  ud  over 
.Halsen  paa  den.    I  samme -Øieblik  red  vi  frem  for  at  af- 

lede  Dyrets  Opmærksomhed  fra  vor  faldne  Kammerat,  som 
vi  ansaae  for  halv  død,  men  til  vor  Overraskelse  krab  han 
velbeholden  ud  af  Busken;  Hesten  var  derimod  dod. 

«Ved  dette  Uheld  gik  vi  Glip  af  vor  Julesteg,  thi 
Orkiki  gav  nu  Ordre  til  Tilbagetog,  og  skjondt  vi  forsøgte 
at  overtale  ham  til  at  lade  os  angribe  Tyren  paany  eller 
dog  i  alt  Fald  tillade,  at  vi  slog  os  til  Ro,  hvor  vi  vare, 
for  at  forsøge  vor  Lykke  den  næste  Dag,  var  han  ube- 
vægelig. Paa  Tilbageveien  saae  vi  adskilligt  Vildt,  og  Or- 
kiki <'bolaede»  en  Tyr,  men  den  slap  atter  løs  og  und- 
kom ind  i  Krattet.  Hen  imod  Aften  bemærkede  jeg  en 
Aalekrage,  og  dette  i  Forening  med  den  mærkelige  For- 
skjel  i  Temperaturen  lod  mig  formode,  at  vi  vilde  have 
naaet  Kysten  ved  det  stille  Hav,  dersom  vi  vare  trængte 
endnu  nogle  faa  Mil  længere  frem  mod  Vest".  — 

Ved  Tilbagekomsten  til  Toldoen  fortalte  Kvinderne, 
at  de  havde  seet  Oxer  i  Nærheden  af  Leiren.  Efter  Or- 
kikis  Sigende  fandtes  der  i  tidligere  Tider  store  Hjorder 
af  vildt  Hornkvæg  ude  paa  de  sydligere  liggende  Stepper, 
men  den  skarpe  Forfølgelse  havde  drevet  dem  ind  imellem 
Bjergene ;  selv  havde  han  engang  under  et  længere  Ophold 
paa  dette  Sted  fanget  og  tæmmet  adskillige,  og  han  paa- 
viste  for  Muster  Levningerne  af  en  Korral  fra  den  Tid. 

En  af  de  sidste  Dage  i  December  naaede  de  det  be- 
stemte Mødested  (under  43°  n.  B.  og  72°  ø.  L.).  Teckel, 
som  denne  Dal  kaldes,  er  paa  Grund  af  sine  fortrinlige 
Græsgange  et  yndet  Hvilested  for  Indianerne,  naar  Jagten 
paa  Guanacoerne  er  forbi,  og  forinden  de  drage  videre  imod 
Nord  for  at  afsætte  deres  Skind  i  Kolonien  ved  Rio  Negro 
eller  til  Indianerne  i  Las  Manzanas;  den  gjennemstrøm- 
mes  af  Chupat,  hvis  Kilde  Muster  havde  seet  inde  imel- 
lem Bjergene  længere  imod  Vest.  Det  traf  sig  saa  hel- 
digt for  de  udmattede  Heste,  at  en  lille  Dreng  kom  til 
at  slaae  sig  med  en  Bola,  hvilket,  som  sædvanligt,  havde 
tilfolge,  at  adskillige  Heste  bleve  slagtede  som  et  Slags 

Offer  og  Jagten  foreløbigt  blev  lagt  tilside ;  men  for  at  holde 
Hestene  i  Aande  holdtes  der  derimod  stadigt  Væddeløb, 
og  imidlertid  vare  Kvinderne  ivrigt  beskjæftigede  med  at 
sye  Kapper.  Efter  en  otte  Dages  Tid  begyndte  de  andre 
Indianere  at  indfinde  sig,  og  tilsidst  manglede  kun  Crimé, 
der,  som  det  hed  sig,  var  syg,  tillige  med  nogle  faa 
Toldoer.  Efter  tidligere  Aftale  tog  Muster  nu  Bolig  hos 
Casimiro,  og  det  var  med  gjensidig  Bedrøvelse,  at  han 
skiltes  fra  sine  gamle  Teltkammerater.  Den  gamle  Orkiki 
var  utrøstelig,  og  da  Muster  forærede  ham  en  Revolver  til 
Erindring,  blev  han  kun  endnu  mere  bedrøvet,  fordi  han 
ikke  havde  Noget  at  give  ham  til  Gjengjæld.  Musters 
Forsikring,  at  han  ikke  havde  givet  ham  Pistolen  i  For- 
ventning om  selv  at  faae  noget  Andet  i  Bytte,  trøstede 
endeligt  den  gamle  Høvding. 

Brilleslangen,  eller  som  den  ogsaa  kaldes,  Hætteslangen 
( Cohra  di  Capello)  har  faaet  sit  Navn  paa  Grund  af  det 
Udseende,  den  frembyder  i  ophidset  Tilstand,  naar  den 
bereder  sig  til  at  gjere  Anfald.  Den  bmer  da  Hovedet, 
som  er  temmeligt  lille,  nedad,  idet  den  med  det  Samme 
udspiler  Halsen,  paa  hvilken  der  viser  sig  Tegningen  af  et 
Par  Briller,  og  det  seer  da  ud,  som  om  den  havde  en  Hue 
eller  Hætte  paa  Hovedet.  At  den  saaledes  er  istand  til 
at  udspile  Halsen,  kommer  deraf,  at  de  forreste,  stærkt 
bevægelige  Ribben,  som  i  Reglen  ligge  bag  ud,  kunne 
fores  ud  til  Siderne,  ligesom  naar  en  Vifte  udfoldes,  og 
ved  denne  Bevægelse  udspændes  den  løse  Hud;  Brillerne 
derimod  skrive  sig  fra  et  tykt  Lag  af  et  sort  Farvestof, 
som  ligger  under  Skindet. 

Baade  i  Henseende  til  Hovedets  kraftigere  Bygning 
og  Gifttændernes  og  Giftkjertelens  relative  Størrelse  over- 
gaaer  Klapperslangen  den;  men  til  Gjengjæld  er  Brille- 
slangen en  Del  større  —  den  kan  blive  over  tre  Alen  lang  — 
og  da  den  ogsaa  er  mere  bevægelig  og  livlig,  bliver  den  fuldt 
saa  farhg,  som  den  da  ogsaa,  naar  der  tages  Hensyn  til  den 
Skade,  begge  anrette,  absolut  er  den  mest  fordærvelige.  Den 
opholder  sig  paa  tørre,  sandede  Steder  og  har  hjemme 
baade  i  Afrika  og  i  Asien,  men  det  er  dog  fornemligt  paa 
det  sidste  Sted,  i  de  tæt  befolkede  Lande  i  Ostindien,  at 
den  er  kaldet  til  at  spille  en  Rolle  ved  de  forfærdelige 
43fdelæggelser,  den  anretter.  En  officiel  Beretning  forAaret 
1869  angiver  Tabet  af  Menneskeliv,  foraarsaget  ved  gif- 

tige  Slangers  Bid ,  med  følgende  Tal:  Madras  760,  Bombay 
588,  Bengalen  14,787,  Nordvestprovindserne  2,474,  Pend- 
schab  1064,  Oudh  3,782,  Centralprovindserne  1,961,  Hy- 
derabad 226,  Birma  22  -  i  Alt  25,664,  og  saa  mang- 
lede der  endda  Efterretninger  fra  Kurg  og  enkelte  andre 
Landskaber.  En  Opgivelse  af  Ulykkestilfælde,  Selvmord 
o.s.  V.  for  Præsidentskabet  Madras  for  Aaret  1871  anfører 
585  Dødsfald  som  Følge  af  Slangebid,  medens  "Sønder- 
revet af  vilde  Dyr«)  kun  naaer  op  til  Tallet  247  ~  ganske 
det  samme  Forhold,  som  fremgaaer  af  Opgjørelsen  for  hele 
Indien  for  Aaret  1869,  hvor  25,664  «Døde  af  Slangebid« 
svarer  til  12,554  « Sønderrevne  af  vilde  Dyr».  Respekt  for 
Cobra  di  Capello! 

Og  virkelig  nærer  Hinduen  ved  Siden  af  sin  velbe- 
grundede Frygt  en  sky  Ærbødighed  for  dette  Dyr,  som 
han  tillægger  Prædikaterne  "kongeligt«  og  -helligt«;  Brille- 
slangen er  nemlig  efter  hans  Tro  en  Aabenbaring  eller  i 
alt  Fald  et  helligt  Symbol  paa  den  guddommelige  Klog- 
skab. Maaske  er  det  Dyrets  Bevægelser:  den  halvt  op- 
reiste  Stilling  og  den  idelige  Bevægelse ,  hvori  Hovedet  er, 
ret  som  om  Dyret  speidede  til  alle  Sider,  der  have  frem- 
kaldt disse  Forestillinger;  men  sikkert  er  det,  at  de  føre 
uendeligt  langt  tilbage  i  Tiden,  og  utvivlsomt  hænge 
sammen  med  en  særlig  Slange-Kultus,  hvoraf  der  jo  findes 
Spor  saa  omtrent  hos  alle  Oldtidens  Folk.  Saaledes  stod  da 
ogsaa  Cobraen  i  stor  Ære  hos  de  gamle  Ægyptere.  Ikke 
blot  troede  de ,  at  den  var  en  Slags  Skytsaand  for  det  Sted, 
hvor  den  opholdt  sig,  men  idet  de  betragtede  den  som  et 
Symbol  paa  den  Guddom,  der  styrede  Verden,  afbildede 
de  den  i  deres  Templer  paa  begge  Sidar  af  en  bevinget 
Globus.  I  Sammenhæng  med  samme  Forestilling  gjordes 
den  ligeledes  til  et  Emblem  paa  Kongeværdigheden,  og 
paa  saa  godt  som  alle  ægyptiske  Statuer  af  Guddomme  og 
Konger  findes  den  afbildet  foran  paa  den  eiendommelige 
Hovedbeklædning,  den  saakaldte  Tiara. 

Endnu  findes  der  fuldt  op  af  Cobraer  imellem  de  gamle 
Ruiner  og  paa  andre  øde  Steder  i  Ægypten ;  de  holde  ogsaa 
nok  af  at  liste  sig  ind  i  Fellahernes  Huse,  hvor  de  finde  et 
behageligt  Opholdssted  i  de  af  Solen  revnede  Lervægge,  og 
man  har  forment,  at  alt  Profeten  Amos  har  gjort  denne  lagtr 
tagelse,  idet  han  siger:  "Som  om  en  Mand  flygtede  for  en 
Løve,  og  en  Bjørn  mødte  ham;  eller  han  gik  ind  i  Huset  og 
støttede  sin  Haand  mod  Væggen,  og  en  Slange  bed  ham » . 
Det  er  dog  ikke  blot  Cobraen,  men  flere  andre  Slanger  og 
fornemligt  den  almindelige  og  uskadelige  ægyptiske  Hus- 
snog  (Coluher  atrovirens),  der  hjemsøge  Ægypterne  i  deres 
Huse,  og  ligesom  man  i  andre  Lande  har  "Kammerjægeres 
der  fordrive  Eotter  og  andet  Utøi,  saaledes  har  Ægypten 
sine  Slangebesværgere ,  der  gjere  sig  til  af  at  være  særligt 
begavede  af  Profeten  med  Magt  til  at  opspore  og  uddrive 
Slanger,  hvor  saadanne  ere  skjulte. 

Under  et  Ophold  i  Kairo  1869  gjorde  den  engelske 
Naturforsker  Prof.  Owen  sig  en  Fornøielse  af  at  undersøge 
denne  Sag  nærmere.  Slangebesværgerne  tilhøre  en  af  de  fire 
Dervischordener,  som  kaldes  Rifaajeh,  og  som  atter  er  inddelt 
i  tre  Sekter.  Medlemmerne  af  den  første  af  disse  —  Flora- 
nujeh  eller  Oular  lluan  —  udøve  den  Kunst  at  stikke  Jern- 
søm ind  i  øinene  paa  sig  selv,  at  gjennembore  sig  med 
et  Sværd  eller  stikke  en  skarp  Pind  gjennem  deres  Kinder 
uden  at  efterlade  noget  Saar;  fremdeles  æde  de  Slanger 
levende  og  sluge  glødende  Kul.  Mændene  af  den  anden 
Sekt,  «Sadujeh»,  sige  sig  istand  til  at  haandtere  giftige  Slan- 
ger og  Skorpioner  uden  at  tage  Skade;  ogsaa  de  æde  un- 
dertiden Slanger.  Og  endeligt  er  den  tredie  Sekt,  "Oulad 
SeiidiGoma»,  i  Besiddelse  af  den  særegne  Gave  at  kunne 
opdage  Slanger,  hvor  de  findes ,  lokke  dem  frem  af  deres 
Huller  og  æde  dem  helt  og  holdent.  Ordenen  er  stiftet 
af  en  vis  Seid  Ahmad,  Eifah  el  Kebur,  der  var  forlenet 
med  en  overnaturlig  Magt  over  Slanger,  som  han  atter 
meddelte  sine  Disciple.  Han  æres  som  en  Helgen,  og  hans 

Grav  er  fuld  af  Slanger,  thi  endnu  efter  Døden  udøver 
han  sin  Tiltrækningskraft  paa  dem.  Scheiken  for  Ordenen 
boer  i  Kairo. 

I  Følge  med  en  saadan  duelig  Mand  og  hans  Dreng 
begav  Owen  og  et  Par  af  hans  Venner  sig  til  et  Hus  i 
en  af  Forstæderne.  Da  de  traadte  ind,  gjorde  Scheiken  et 
Skridt  fremad,  speidede  til  Høire  og  Venstre,  og  idet  han 
af  og  til  mumlede  nogle  Ord  eller  fløitede,  gik  han  fra 
den  ene  Stue  til  den  anden  uden  at  finde  Noget.  I  det 
næste  Hus  fandtes  der  et  mørkt  Kammer,  til  hvilket  der 
kun  var  een  Indgang.  Her  stillede  Besværgeren  sig  midt 
i  Døren,  saa  at  han  spærrede  Adgangen  for  de  Andre, 
bankede  med  sin  Stok  paa  Væggen  og  vendte  sig  pludse- 
ligt om,  idet  han  udbrød:  <«Min  Fætter  Slangen  er  her». 
Derpaa  gik  de  med  ham  ind  og  fandt  ogsaa  en  alminde- 
lig Hussnog  ligge  halv  bedøvet  paa  Gulvet  —  fortryllet, 
forklarede  Scheiken.  Efter  gjentagende  Forsøg  kom  Owen 
til  den  Overbevisning,  at  Kunstneren  kun  kunde  finde 
Slanger  paa  visse  Steder,  hvor  Mørket  og  Pladsen  gjorde 
det  vanskeligt  at  kontrollere  ham,  og  senere  meddelte  en 
af  hans  Venner  ham  i  et  Brev,  at  de  ved  at  fortsætte 
Undersøgelserne  havde  faaet  Vished  om ,  at  de  hellige 
Mænds  Kunst  ikke  var  Andet  end  Gøgl  og  Bedrageri.  De 
havde  denne  Gang,  før  Tryllekunstneren  kom.  skjult  en 
Cobra  og  en  hornet  Slange  i  en  Kasse  under  en  Divan, 
men  ladet  Laaget  staae  aabent,  saa  at  Dyrene  kunde  komme 
ud.  Uden  at  ane  deres  Trædskhed  erklærede  Manden  sig 
villig  til  at  afsøge  Huset  og  udførte  sine  sædvanlige  Kunster, 
hvorved  et  Par  uskadelige  Snoge  kom  tilstede;  de  to  gif- 
tige Slanger  kunde  han  derimod  ikke  opdage,  og  da  de 
endeligt  kom  frem,  erklærede  han  temmelig  ilde  tilmode, 
at  de  vare  ude  fra  Ørkenen,  og  dem  forstod  han  ikke  at 
behandle.  Man  loe  nu  ad  ham,  og  fortrydelig  herover 
søgte  han  at  bevise  sin  Duelighed  ved  at  æde  en  af  sine 
egne  Slanger;  men  dette  vilde  dog  ikke  overbevise  hans 

vantroe  Tilskuere,  som  nu  lagde  en  Hussnog  i  en  Hat  og 
opfordrede  ham  til  at  kalde  den  ud.  «Nei'),  sagde  han, 
•<det  kan  jeg  ikke  gjore,  thi  naar  en  Slange  engang  er 
bleven  fortryllet  og  fanget,  kder  den  sig  ikke  oftere  for- 
trylle for  ikke  paany  at  blive  fanget«. 

Senere  fik  de  Drengen,  som  havde  ledsaget  den  uhel- 
dige Kunstner,  til  at  bekjende,  at  Manden  havde  de  Slan- 
ger, som  han  fangede,  skjulte  i  Poser  under  sin  Klædning, 
og  Kunsten  bestod  kun  i  at  kaste  dem  ubemærket  fra  sig. 
Nei,  saa  er  det  rigtignok  ganske  andre  Slangekunster,  der 
præsteres  i  Indien,  og  den  Slange,  som  man  der  opererer 
med,  er  Brilleslangen. 

«En  af  de  mest  originale,  hinduiske  Fester,  skriver  den 
franske  Ethnograf  Rousselet,  som  jeg  overværede  i  Bombay, 
er  '(Naga  pantchami»  eller  Slangefésten.  Dagen  er  helliget 
Ofringer  og  Bønner  til  disse  Dyr  for  at  afvende  deres  Vrede 
og  sikre  sig  mod  deres  Bid».  Efter  Beskrivelsen  er  det 
unegteligt  en  yderst  original  Fest,  som  nok  kan  sætte 
Fantasien  i  Bevægelse.  Tempelgaardene  ere  opfyldte  af 
myldrende  Skarer  af  pyntede  Offergjæster  og  de  tilstødende 
Gader  garnerede  med  Boder,  hvor  der  sælges  Kager,  Lege- 
toi  og  smaa  Afgudsbilleder.  Lange  Processioner  af  Kvin- 
der, draperede  med  malerisk  Skjonhed  i  deres  lange  Silke - 
slar,  drage  forbi  under  Sange,  medbringende  Ofre,  be- 
staaende  af  Ris  og  Sukker,  som  de  agte  at  nedlægge  for 
Krischna;  thi  det  var  paa  denne  Dag,  at  Guden  dræbte 
den  store  Python,  som  hjemsøgte  Djumnas  Bredder.  Fa- 
ner, uhyre  Kobbertrompeter  og  Fakler  sees  overalt  blandt 
den  brogede  Menneskemasse,  og  Bærestole  med  velnærede 
Brahminere  krydse  hverandre  i  alle  Retninger. 

Men  efterhaanden  presser  den  uhyre  Stimmel,  som  bøl- 
ger omkring  Pedoneh- Dammen,  sig  gjennem  de  tilstødende 
Gyder  henimod  en  nærliggende  aaben  Plads,  hvor  den  vig- 
tigste Ceremoni  ved  Festen  skal  foregaae.  Paa  dette  Sted 
ere  to  eller  tre  hundrede  Slangetæmmere  opstillede,  hver 

med  en  Kurv,  der  indeholder  en  halv  SnesCobraer,  foran 
sig,  og  de  fromme  Hinduere  bringe  dem  nu  Skaale  med 
Bøffelmælk,  som  disse  Dyr  holde  særdeles  meget  af;  samme 
Kjærlighed  til  Mælk  nærer  som  bekjendt  ogsaa  Snogen. 
Snart  ere  alle  Fadene  omringede  af  en  Kreds  af  Slanger, 
som  ligge  aldeles  ubevægelige,  med  Munden  dyppet  ned  i 
Mæiken.  Fra  Tid  til  anden  trækker  Slangetæmmeren  en 
af  dem  tilbage  for  at  gjøre  Plads  for  en  anden,  dog  ikke 
uden  en  energisk  Protest  fra  vedkommende  Dyr,  som,  ra- 
sende over  pludseligt  at  see  sig  distanceret,  reiser  sig,  ud- 
spiler sin  Hætte  og  forsøger  paa  at  bide  Enhver,  der  er  i 
Nærheden.  Den  brogede  Samling  af  Tilskuere,  Slangerne 
og  de  halvnøgne  Karle,  som  tage  det  giftige  Kryb  i  Hæn- 
derne uden  Spor  af  Frygt,  maae  unegteligt  frembyde  et 
yderst  mærkeligt  Skue. 

Hele  Dagen  igjennem  vedvarer  denne  eiendommelige 
Beværtning,  og  to  til  tre  tusinde  Slanger  blive  rigeligt 
beskjænkede.  Den  næste  Morgen  forlade  alle  Slangetæm- 
merne øen,  hvorpaa  Bombay  ligger,  for  at  slippe  hele 
deres  Menageri  løs  i  Kratskovene  inde  paa  Fastlandet,  og 
om  Aftenen  ere  Husene  illuminerede.  Processioner  med 
Fakler  gjennemlobe  Gaderne,  og  fra  alle  Sider  lyder  en 
bedøvende  Støi  af  Bækner,  Trommer  og  Hoboer.  Festen 
afholdes  sædvanligt  i  Juli  eller  August  Maaned ;  paa  denne 
Tid  er  Cobraen  allerfarligst,  og  rimeligvis  derfor  finde  de 
frygtsomme  Hinduer,  at  det  er  den  rette  Tid  til  at  for- 
milde disse  skrækkelige  Dæmoners  Vrede, 

Nu  kan  det  nok  være  rimeligt,  at  adskillige  af  de  Slan- 
ger, som  de  indiske  Gøglere  fremvise,  ikke  have  deres  Gift- 
tænder, men  meget  ofte  er  dette  dog  Tilfældet,  og  under  alle 
Omstændigheder  er  det  langtfra  nogen  fuldstændig  betryg- 
gende Forholdsregel  at  udbrække  Gifttænderne,  da  disse  hur- 
tigt fornyes,  saa  at  en  Slange,  hvis  Bid  er  uskadeligt  idag, 
om  ganske  kort  Tid  vil  være  et  yderst  farligt  Stykke  Legetøi. 
I  en  lille  Pose  eller  Fold  bag  ved  Gifttanden  findes  nemlig  et 


222 


Cobra  di  Capello. 


Udvalg  af  Reservetænder  i  alle  Grader  af  Udvikling,  lige 
fra  en,  som  er  tjenlig  til  at  bruges  om  et  Par  Dage,  og 
til  andre,  der  ikke  ere  stort  tykkere  end  et  Haar,  og  at 
Gifttænderne  saaledes  fornyes,  medens  dette  ikke  er  Til- 
fældet med  de  andre  Tænder,  er  ganske  naturligt  begrun- 
det i  den  Omstændighed,  at  Dyret  særligt  er  udsat  for  at 
miste  dem,  da  det  bruger  dem  til  at  gribe  sit  Bytte  med. 
I  zoologiske  Haver  eller  Menagerier  finder  man  ofte  disse 
Tænder,  som  Giftslangerne  have  skiftet. 

Vi  skulle  nu  see  Slangetæmmeren  ved  hans  Arbeide. 
Det  er  atter  et  -Øienvidne,  General  Campbell,  som  fortæller. 
I  hans  Have  i  Trinchinopoly,  hvor  han  laa  i  Kantonnement, 
var  der  en  tør  Brønd  eller  Cisterne,  som  var  et  yndet  Op- 
holdssted for  Slanger,  af  hvilke  han  skjod  adskillige.  En 
Morgen  opdagede  han  en  stor  Cobra  di  Capello,  som  laa 
nede  paa  Bunden  af  Cisternen  og  badede  sig  i  Solen ;  men 
medens  han  løb  ind  for  at  hente  en  Bosse,  fik  nogle  af 
de  indfødte  Tjenere  ogsaa  Dyret  at  see  og  begyndte  at 
kaste  Sten  ned  efter  det,  saa  at  Slangen  ilsomt  trak  sig 
tilbage  til  sit  Hul  i  Murværket.  Campbell  sendte  nu  Bud 
efter  et  Par  Slangetæmmere,  for  at  de  skulde  lokke  den 
ud.  Ved  Hjælp  af  et  Reb  bleve  de  hidsede  ned  i  Brøn- 
den, og  efter  at  den  Ene  af  dem  havde  foretaget  forskjel- 
lige  Besværgelser  og  strøet  noget  Aske,  tilvirket  af  Gjød- 
ningen  af  en  hellig  Ko,  over  sig  og  sin  Kammerat,  be- 
gyndte han  at  spille  en  gjennemtrængende  Melodi  paa  sin 
Fløite,  der  efter  Skik  og  Brug  var  prydet  med  Muslinge- 
skaller, Messingringe  og  Perler,  medens  hans  Ledsager 
tog  Plads  ved  Siden  af  Slangens  Hul,  forsynet  med  en 
Stok,  til  Enden  af  hvilken  der  var  fastgjort  en  Løkke  af 
Hestehaar. 

I  Begyndelsen  agtede  Dyret,  som  rimeligvis  var  blevet 
fortumlet  ved  den  Medfart,  det  havde  faaet,  ikke  paa  hans 
lokkende  Toner,  men  efter  en  halv  Times  vedholdende 
Spil  begyndte  Musiken  at  virke,  og  man  hørte  Slangen 

bevæge  sig  inde  i  Hullet;  endnu  et  Par  Minuter,  og  Dyret 
stak  Hovedet  frem;  i  næste  øieblik  laa  Løkken  om  dens 
Hals,  og  de  to  Mænd  bleve  halede  op  tillige  med  deres 
dinglende  Bytte. 

De  bragte  Slangen  hen  paa  en  aaben  Plads  og  slap 
den  der  fri.  »Øieblikkeligt  gjorde  det  rasende  Dyr  et  An- 
fald paa  de  omstaaende  Tilskueré  og  drev  dem  paa  Flugt, 
men  ved  at  smække  den  med  en  Kvist  over  Halen  fik 
Tryllekunstneren  den  strax  til  at  gjøre  Front  imod  ham, 
og  i  det  Samme  begyndte  han  at  spille.  Virkningen  var 
øieblikkelig.  Slangen  rullede  sig  sammen,  hævede  Hove- 
det, udspilede  Halsen  og  syntes  at  gjore  sig  rede  til  An- 
greb; men  istedetfor  at  fare  les  forblev  den  i  samme 
Stilling,  ligesom  tryllebunden  af  Musiken,  idet  den  med 
spillende  Tunge  fulgte  Bevægelsen  af  Mandens  Knæ,  me- 
dens han  vuggede  sig  fra  den  ene  Side  til  den  anden,  kun 
nogle  faa  Tommer  fra  dens  Hoved,  ret  som  om  han  vilde 
opfordre  den  til  at  bide. 

I  samme  -Øieblik,  som  Musiken  forstummede,  var 
Fortryllelsen  hævet,  og  Dyret  foer  frem  med  et  saadant 
Raseri,  at  Manden  havde  al  sin  Behændighed  nødig  for 
at  undgaae  dets  Tænder,  og  derpaa  søgte  det  at  slippe 
bort  saa  hurtigt  som  muligt.  Lyden  af  Fløiten  standsede 
den  dog  strax  og  tvang  den  atter  til  at  reise  sig  og  for- 
blive i  denne  Stilling,  saalænge  Musiken  varede.  Efterat 
Slangetæmmeren  havde  gjentaget  dette  Experiment  for- 
skjellige  Gange,  satte  han  en  Høne  hen  foran  den,  og  i 
næste  -Øieblik  huggede  Slangen  den.  Fuglen  gav  et  Skrig 
og  løb  saa  igjen  hen  til  sine  Kammerater,  hvor  den  be- 
gyndte at  oppille  sin  Føde,  som  om  Intet  var  hændet. 
Samtidigt  havde  Campbell  taget  sit  Uhr  op  for  at  see,  hvor 
lang  Tid  Giften  behøvede  til  at  virke. 

Efter  et  halvt  Minuts  Forløb  begyndte  Kammen  og 
Halslapperne  at  forandre  Farve,  indtil  de  næsten  vare 
sorte,  og  da  to  Minuter  vare  gaaede,  begyndte  Fuglen  at 

rave,  blev  grebet  af  Krampetrækninger,  faldt  om  og  ved- 
blev at  spjætte  voldsomt,  indtil  den  var  dod,  halvfjerde 
Minut  efter  at  den  var  blevet  bidt.  Da  den  blev  plukket, 
viste  det  sig,  at  Slangens  Tænder  kun  havde  berørt  den 
yderste  Ende  af  Vingen.  Saaret,  som  ikke  var  større  end 
en  Naalespids,  var  omgivet  af  en  mørk  Plet,  ligesom  Kam- 
men og  Hudlapperne,  hvorimod  den  ^øvrige  Del  af  Fuglen 
havde  sin  naturlige  Farve. 

Slangetæmmeren  tilbød  derefter  at  vise,  hvorledes  han 
haandterede  sine  Dyr.  Med  den  venstre  Haand  greb  han 
Slangen  om  Halsen,  og  lod  i  det  Samme  med  Lynets  Hur- 
tighed den  høire  Haand  løbe  hen  over  den,  indtil  han 
havde  den  om  Halsen,  som  han  greb  mellem  Tommel-  og 
Pegefingeren,  og  tvang  Dyret  til  at  aabne  Gabet  og  vise 
sine  Gifttænder.  Campbell  mente  nu,  det  var  bedst  at 
dræbe  Slangen  eller  i  alt  Fald  uddrage  dens .  Gifttænder, 
hvilket  let  lod  sig  gjøre  ved  Hjælp  af  en  Tang;  men  da 
det  var  et  smukt  og  stort  Exemplar,  bad  Dyretæmmeren, 
om  han  maatte  beholde  den,  som  den  var,  idet  han  for- 
klarede, at  det  ikke  var  sjeldent,  at  Operationen  medførte 
Dyrets  Død.  Han  fik  da  ogsaa  sin  Villie,  puttede  Dyret 
i  en  Kurv  og  bar  det  bort.  Senere  kom  han  flere  Gange 
for  at  fremvise  den,  og  den  var  da  bleven  saa  tam,  at 
han  kunde  behandle  den  med  største  Lethed  og,  som  det 
syntes,  uden  Tanke  om  Fare;  men  Gifttænderne  havde  den 
endnu,  og  det  bedste  Bevis  herfor  var,  at  den  nogle  Uger 
senere  bed  ham  og  voldte  hans  Død. 

Hvorfor  visse  Dyr  ere  i  Besiddelse  af  musikalsk  Sands 
eller  Modtagelighed  for  Musik,  medens  andre  fuldstændigt 
savne  den,  vil  neppe  kunne  forklares;  men  kuriøst  er  det 
at  see,  hvor  fuldstændig  en  Parallel,  der  i  denne  Hen- 
seende kan  drages  mellem  Mennesker  og  Dyr.  At  der  ikke 
blot  findes  musikalske  og  umusikalske  Mennesker,  men  at 
Sands  for  Musik  er  yderst  forskjelligt  udviklet  hos  de  for- 
skjelhge  Folkeslag,  ja  man  kan  vel  næsten  sige  hos  de 

forskjellige  Racer,  vil  vist  være  de  Fleste  bekjendt,  og  at 
denne  Sands  er  en  medfødt  Gave,  som  ikke  betinges  af 
det  hoiere  eller  lavere  Udviklingstrin,  hvorpaa  Vedkom- 
mende staaer,  vil  man  snart  komme  paa  det  Kene  med. 
Englænderne  og,  som  det  synes,  hele  den  angelsaxiske 
Kace  savne  den  f.  Ex.  stærkt  og  staae  i  saa  Henseende  ikke 
h;øiere  end  de  nordamerikanske  Indianere,  medens  alle 
Negerfolk  derimod  ere  modtagelige  for  Musik  indtil  Liden- 
skabelighed, skjandt  deres  egen  Musik  endnu  er  i  høieste 
Grad  barbarisk,  og  de  mangle  den  Smag,  som  udvikles 
ved  Kulturen.  Om  os  Danske  vil  man  vel  nærmest  sige, 
at  vi  ere  indifferente,  sammenlignede  f.  Ex.  med  Sven- 
skerne; det  Samme  gjælder  om  Nordtydskerne  i  Forhold 
til  Sydtydskerne  eller  til  deres  Naboer,  Slaverne,  som  dog 
ellers  enhver  god  Germaner  seer  ned  paa  med  Medliden- 
hed, og  den  samme  ulige  Fordeling  af  denne  naturlige 
Gave  vil  man  som  sagt  finde  hos  Dyrene. 

Blandt  de  mest  udviklede  og  begavede  Dyr  har  man 
iagttaget  denne  Modtagelighed  for  Musik  hos  Hesten  og 
Elefanten.  Buffon  lod  i  sin  Tid  anstille  en  Række  Ex- 
perimenter  med  en  Elefant  i  Jardin  des  Plantes,  og  det 
viste  sig  da,  at  simple  Melodier,  udførte  paa  Violin,  aa- 
benbart  behagede  den  særdeles,  hvorimod  den  ikke  syntes 
at  have  øre  for  Variationer;  men  da  en  Valdhornist  ud-  • 
førte  "Charmante  Gabrielle«,  en  af  Datidens  Yndlingsme- 
lodier,  kom  Dyret  i  Extase,  gav  sig  til  at  dandse  paa  sin 
Vis,  udstødte  Lyd,  som  om  den  vilde  synge  med,  stak 
tilsidst  sin  Snabel  ind  i  Instrumentet,  som  om  den  vilde 
trække  Tonerne  ud  af  det,  og  kjærtegnede  Musikanten  for 
at  vise  sin  Taknemlighed.  Hvad  vi  have  hørt  om  Brille- 
slangen, viser  jo,  at  den,  skjøndt  et  Dyr  af  meget  lavere 
Rang,  ganske  deler  Elefantens  Følelser  for  Musik;  det 
Samme  skal  være  Tilfældet  med  dens  Jevnbyrdige,  Firbe- 
net, eller  dog  visse  Arter  i  Vestindien,  som  Negrene  kunne 
lokke  frem  af  deres  Huller  ved  at  fløite  sagte,  og  paa  et 

endnu  lavere  Trin,  nemlig  hos  Edderkoppen ,  finde  vi  atter 
den  samme  Modtagelighed.  Michelet  anfører  et  Exempel, 
som  skyldes  en  beramt  Violinist  Berthones  Iagttagelser. 
Medens  Berthone  som  Barn  levede  meget  ensomt  og  i 
Reglen  ikke  havde  andet  Selskab  end  sin  Violin,  slut- 
tede han  Venskab  med  en  lille  Edderkop ,  som  ubemærket 
havde  taget  Bo  i  en  Krog  af  Stuen.  I  Begyndelsen  holdt 
den  sig  forsigtigt  i  sin  Krog,  men  efterhaanden  kom  den 
nærmere,  satte  sig  først  paa  Pulten,  hvor  Noderne  laae, 
og  havde  tilsidst  sin  Plads  paa  Drengens  Arm,  hvor  den 
blev  siddende  aldeles  ubevægelig,  medens  han  spillede, 
aabenbart  lyttende  og  fortryllet  af  Tonerne. 

1  Modsætning  til  musikalske  Dyr  af  lavere  Rang,  som 
Slanger,  Firben  og  Edderkopper,  kan  derimod  stilles  Oxe- 
familien,  som  synes  at  være  en  fuldstændig  John  BuU, 
hvad  musikalsk  Sands  angaaer;  og  naar  der  endeligt  fin- 
des Dyr,  paa  hvis  Nervesystem  Musiken  nærmest  maa  an- 
tages at  virke  pinligt  irriterende,  saaledes  som  Hunde  og 
Ulve,  mangler  Parallelen  jo  heller  ikke  her  ganske  sit  Til- 
svarende for  Menneskenes  Vedkommende;  thi  om  det  end 
er  sjeldent,  træffer  man  dog  undtagelsesvis  Folk,  for  hvem 
Musik  kun  er  en  ubehagelig  Støi.  Men  vi  maae  tilbage 
til  Indien  og  vor  Cobra  di  Capello. 

Det  frygtehge  Mandefald,  som  Giftslangerne,  men  først 
og  sidst  Brilleslangen,  aarligt  anretter  —  og  den  Skade,  de 
gjare  paa  Kvæget,  er  selvfølgeligt  nok  saa  stor  —  inde- 
holder en  bestemt  Opfordring  til  at  dræbe  disse  Dyr,  naar 
Leilighed  gives;  Regeringen  har  gjort  Opfordringen  større 
ved  at  sætte  en  Præmie  for  hver  død  Slange,  der  bringes 
vedkommende  Kontrollør;  men  de  sex  Skilling,  som  beta- 
les for  en  saadan,  staae  kun  i  daarligt  Forhold  til  de  Præ- 
mier, der  ere  udsatte  for  andre  skadelige  Dyr.  En  «Man- 
Eater«),  d.  e.  en  Tiger,  som  har  faaet  saa  stor  Smag  for 
Menneskekjød,  at  den  ikke  nøies  med  Andet,  betales  saa- 
ledes med  90  Rdl.,  hvilket  ikke  er  en  Smule  for  meget. 

naar  man  horer,  at  en  "Man-Eater«,  en  Hun,  som  1869 
fældedes  i  Distriktet  Coimsatore  i  Præsidentskabet  Madras, 
hvor  den  havde  huseret  i  adskillige  Aar,  ikke  havde  dræbt 
mindre  end  140  Mennesker;  en  uvan  Elefant  betales  med 
63,  en  Kongetiger,  som  ikke  er  Manddraber,  med  30,  og 
en  Ulv  eller  Hyæne  med  3  Rdl.  Paa  den  anden  Side  fore- 
komme Giftslangerne  i  saa  uhyre  Mængde,  at  Prisen  paa 
dem  derved  trykkes,  og  til  alt  Uheld  er  det  netop  i  de 
frugtbareste  Egne,  hvor  Vegetationen  er  frodigst  og  Befolk- 
ningen størst,  at  man  hjemsøges  af  denne  Plage. 

I  de  allerfleste  Tilfælde  vil  Brilleslangernes  Bid  have 
Døden  til  Følge;  Evropæerne  kjende  ingen  sikker  Modgift, 
og  naar  de  Indfødte  staae  i  den  Formening,  at  Slange- 
tæmmerne ikke  ville  tage  nogen  Skade,  om  de  blive  bidte, 
faaer  denne  Tro  dog  af  og  til  et  føleligt  Stød.  En  af  de 
mest  berømte  Slangetæmmere  i  Madras  fangede  en  Mor- 
gen en  stor  Cobra  og  bar  den  hjem.  Om  Aftenen,  da 
han  kom  tilbage  i  en  ikke  ganske  tilregnelig  Tilstand,  be- 
gyndte han  at  gjøre  Kunster  med  den  for  en  Kreds  af 
Tilskuere,  uden  at  huske  eller  agte  paa,  at  den  havde 
sine  Gifttænder,  og  Slangen  bed  ham  i  Hagen.  Den  ulyk- 
kehge  Mand  blev  strax  ædru.  «Jeg  er  dødsens«,  sagde 
han,  «Intet  kan  frelse  mig".  To  Timer  senere  var  han 
død.  Hans  Kunstbrødre  erklærede  vel,  at  han  kun  havde 
glemt  et  lille  Trylleord ,  og  forsikrede,  at  han  vilde  komme 
tillive  igjen.  Men  om  de  havde  havt  til  Hensigt  at  du- 
pere deres  overtroiske  Landsmænd,  lykkedes  det  ikke  denne 
Gang,  thi  de  engelske  Officerer  ved  den  nærliggende  Ba- 
rakleir  satte  Vagt  ved  Huset,  og  den  Døde  var  og  blev 
død. 

Imidlertid  synes  der  dog  at  være  et  Lægemiddel  for 
denne  Gift,  selv  om  kun  Enkelte  kjende  Hemmeligheden 
ved  det.  Den  engelske  Naturforsker  Buckland  fortæller 
saaledes  en  Begivenhed,  som  en  af  hans  Venner,  en  Mand, 
for  hvis  Paalidelighed  han  ubetinget  indestaaer,  selv  har 

oplevet.  Vedkommende  reiste  engang  over  en  ade  Slette, 
en  halv  Snes  Mil  fra  Bangalore,  da  han  i  nogen  Afstand 
bemærkede  flere  Mennesker,  staaende  i  en  Klynge,  som 
om  der  var  Noget  paafærde.  Da  han  kom  hen  til  Stedet, 
fandt  han,  det  var  Indfodte,  som  havde  fanget  Cobraer 
imellem  Stenene  og  Klipperne,  og  som  nu  stod  omkring 
en  af  deres  Kammerater,  der  var  bleven  bidt  i  Haanden. 
Ved  denne  Leilighed  var  Hjælpen  dog  tilstede  i  Form  af 
en  lille,  rund  Kugle,  som  en  af  Mændene  tog  frem  og 
trykkede  mod  Saaret,  idet  han  samtidigt  strøg  den  Syge 
gjentagne  Gange  med  en  lille  Stok  ned  ad  Armen,  som 
var  stærkt  opsvulmet.  Efter  faa  Minuters  Forlob  befandt 
den  Lidende  sig  allerede  bedre  og  kom  sig  snart  ganske. 
Bucklands  Ven,  som  havde  været  en  forbauset  Tilskuer 
ved  denne  Scene,  fik  et  Par  af  de  smaa  Kugler  af  Man- 
den og  anvendte  senere  en  af  dem  med  fuldkomment  Held 
paa  en  Mand,  som  ogsaa  var  bleven  bidt  af  en  Cobra. 
Siden  fik  Buckland  dem  og  lod  dem  undersøge,  men  uden 
andet  Resultat,  end  at  de  bestod  af  Plantetrevler. 

Selv  har  han  derimod  engang  personligt  gjort  den  Er- 
faring, hvorledes  Cobragiften  virker  paa  Systemet,  idet  han 
ved  et  underligt  Tilfælde  fik  en  lille  Dosis  ind  i  Blodet.  For 
at  anstille  et  Forsog  med  Hensyn  til  Giftens  Virkning  lod 
han  en  Dag  en  Rotte  sætte  ind  i  Buret  til  en  Cobra. 
Slangen  laa  sammenrullet  og  tilsyneladende  sovende  imel- 
lem nogle  Sten  inde  i  Midten  af  Buret,  da  Rotten  blev 
sat  ind  til  den.  Ved  at  høve  Støien  nøledes  den  med  at 
aabne  -Øinene,  stikke  Tungen  ud  og  hvæse  ad  Rotten,  som 
var  krøbet  ind  i  en  Krog  og  sad  og  vaskede  sig,  medens 
den  samtidigt  holdt  Udkig  med  sin  Fjende,  hvis  Udseende 
aabenbart  ikke  behagede  den.  I  næste  øieblik  aabnedes 
Fjendtlighederne,  idet  Rotten  løb  hen  over  Slangens  Krop 
og  derved  strax  fik  Cobraen  til  at  indtage  sin  bekjendte 
truende  Stilling.  Da  Rotten  atter  løb  forbi,  huggede  Slan- 
gen efter  den,  men  istedetfor  at  ramme  den  slog  den  Næ- 

sen  imod  Væggen.  Nu  blev  den  vred  for  Alvor,  udspilede 
Halsen,  saa  at  Skindet  bølgede  frem  og  tilbage,  hug- 
gede atter  efter  den  urolige  Gjæst  og  bed  den,  maaske 
dog  uden  at  Giften  kom  til  at  virke,  thi  Rotten  var  hur- 
tig som  et  Lyn,  og  nu,  da  den  mærkede,  det  var  Alvor, 
tog  Rotten  Offensiven.  Med  et  velberegnet  Spring  var  den 
i  Nakken  paa  Slangen  og  bed  den  eftertrykkeligt  et  Par 
Gange,  medens  Cobraen ,  som  hidtil  hele  Tiden  havde  holdt 
sig  opreist,  forgjæves  forsøgte  paa  at  dreie  Hovedet.  Da 
den  ikke  paa  denne  Maade  kunde  komme  sin  Fjende  til- 
livs, sænkede  den  Hovedet,  hvorpaa  Rotten  søgte  at  løbe 
bort,  men  denne  Gang  ramte  Slangens  Gifttænder  den 
eftertrykkeligt  i  Ryggen,  og  strax  følte  det  stakkels  Dyr 
ogsaa,  at  Kampen  var  forbi.  Den  trak  sig  tilbage  til  en 
Krog,  begyndte  at  gispe  voldsomt  med  vildt  opspilede 
øine  og  gabende  Mund,  medens  Cobraen  stod  opreist  over 
den  og  hvæsede  med  spillende  Tunge,  ret  som  om  den 
frydede  sig  over  sin  Seir. 

Tre  Minuter  efter  var  Rotten  død,  og  lidt  efter  blev 
den  trukket  ud,  hvorpaa  Buckland  gav  sig  til  at  under- 
søge Saaret  med  sin  Kniv  og  derpaa  gik  bort  med  en  Ven. 
«Jeg  havde  ikke  gaaet  hundrede  Skridt,  fortæller  han,  før 
der  paakom  mig  en  Fornemmelse,  aldeles  som  om  En 
bagfra  havde  givet  mig  et  voldsomt  Slag  i  Hovedet  og 
Nakken,  og  samtidigt  følte  jeg  en  gjennemtrængende  Pine 
og  Trykken  for  Brystet.  Af  Symptomerne  mærkede  jeg, 
at  jeg  maatte  være  forgivet,  og  sagde  det  til  min  Ven, 
idet  jeg  bad  ham  under  alle  Omstændigheder  holde  mig 
paa  Benene  og  give  mig  noget  Kognak  og  Ammoniak,  om 
jeg  skulde  falde.  Hvad  der  foregik  i  de  næste  Minuter, 
veed  jeg  ikke,  men  min  Ledsager  fortalte  mig  siden,  at 
jeg  ravede,  som  om  jeg  var  nær  ved  at  segne,  medens 
mit  Ansigt  blev  gulgrønt.  Lidt  efter  lidt  kom  jeg  dog 
atter  til  mig  selv  og  styrede  til  den  nærmeste  Apotheker, 
hvor  jeg  fik  en  dygtig  Portion  Ammoniak«.    Da  de  naaede 

Vennens  Bolig,  som  laa  tæt  ved,  fortsatte  Buckland  Kuren 
ved  at  drikke  fire  Vinglas  fulde  af  Kognak  uden  at  fele 
mindste  Spor  til  Beruselse,  men  forst  da  han  kom  hjem, 
forklarede  en  stikkende  Smerte,  som  fra  Neglen  paa  den 
ene  Tommelfinger  trak  op  igjennem  Armen  paa  ham,  hvor- 
dan han  havde  faaet  sin  Skade.  Han  havde,  lidt  forinden 
han  undersøgte  Rotten,  renset  Neglen  med  sin  Pennekniv 
og  derved  ridset  sig  lidt  i  Huden,  og  da  han  derpaa  gav 
sig  til  at  undersøge  Saaret  og  i  det  Oiemed  med  sin  Negl 
havde  skrabet  Undersiden  af  Skindet,  var  en  ubetydelig  Smule 
af  Giften  kommet  ind  i  Saaret. 

Lad  os  nu  i  Stedet  for  Kotten  stille  et  andet  lille 
Dyr,  knap  tre  Kvarter  langt,  med  et  spidst  Hoved  og 
lang,  velbehaaret  Hale  og  i  sit  Udseende  ikke  ulig  en  Maar 
—  ligeover  for  Brilleslangen,  saa  skal  Legen  nok  faae  en 
anden  Udgang.  Det  omtalte  Dyr  er  en  Mungo,  tilhørende 
Ichneumonens  velbekjendte  og  høitfortj ente  Familie,  og  en 
svoren  Fjende  af  Slanger,  Firben,  Rotter  og  Mus.  Af 
Farve  er  den  svagt  rødligbrun  med  gule  Stænk.  Mungoen, 
som  er  et  muntert  og  temmelig  godmodigt  Dyr,  lader  sig 
ret  vel  tæmme  og  holdes  ikke  sjeldent  som  Husdyr,  og  da 
holder  den  ogsaa  Huset  rent  baade  for  Rotter,  Mus  og 
Slanger,  baade  giftige  og  ikke  giftige.  Ikke  engang  den 
frygtelige  Brilleslange  kan  staae  sig  for  den,  men  maa 
bukke  under  i  Kampen  med  denne  Modstander.  Grunden 
hertil  ligger  ikke  blot  i  Mungoens  overordenlige  Behæn- 
dighed, men  fornemlig  i  den  Omstændighed,  at  dette  Dyr 
ikke  ligger  under  for  Slangegiften,  saaledes  som  andre.  De 
Indfødte  forsikre,  at  Mungoen  finder  en  Modgift  ved  at 
æde  en  meget  bitter  Rod,  hvis  medicinske  Egenskaber  de 
selv  paa  denne  Maade  have  erfaret;  og  at  der  ligger  No- 
get til  Grund  for  denne  Fortælling,  synes  at  fremgaae  af 
forskjellige  paalidelige  Iagttagelser. 

Det  er  ikke  ret  længe  siden,  at  en  navngiven,  bosid- 
dende Mand  i  Indien  meddelte  en  Beskrivelse  af  en  Kamp 

imellem  en  tam  Mungo  og  en  Cobra  di  Capello,  som  han 
havde  fanget.  Den  foregik  i  en  stor,  tom  Veranda,  hvor 
ingen  af  Parterne  kunde  finde  nogensomhelst  Dækning,  og 
i  samme  Nu,  som  Slangen  fik  øie  paa  sin  lille  Modstan- 
der,' syntes  dens  Instinkt  at  sige  den,  at  den  helst  burde 
undgaae  denne  Fjende;  medens  den  aabenbart  søgte  om 
en  Udgang  langsmed  Væggen,  blev  Mupgoen  et  6ieblik 
staaende  som  for  at  rekognoscere  og  aabnede  derpaa  uden 
Betænkning  Angrebet  med  en  lynsnar  Hurtighed  og  Energi, 
som  yderligere  betog  Modstanderen  Modet.  Flere  Gange 
fornyedes  del ,  og  tilsidst  var  Slangen  saa  udmattet  og  for- 
bidt, at  den  ikke  kunde  mere,  og  maatte  da  lade  sit  Liv. 
Men  Mungoen  var  heller  ikke  sluppet  ganske  helskindet 
ud  af  Laget;  midt  under  Kampen  fik  den  et  Bid  i 
det  ene  Ben,  som  aabenbart  var  velment,  thi  den  rystede 
gjentagne  Gange  Poten  som  i  stor  Pine.  Da  dens  Fjende 
var  dad,  og  Doren  blev  aabnet,  smuttede  den  strax  ud  og 
løb  bort  ind  i  Krattet,  sandsynligvis,  mener  Meddeleren, 
for  at  finde  Lægedom  for  sit  Saar;  i  hvert  Tilfælde  var 
den  fuldstændig  kvik  og  rask,  da  den  efter  et  Par  Timers 
Tid  atter  kom  tilstede,  og  det  var  ikke  til  at  spore,  at 
Giften  af  Biddet  havde  havt  nogen  Virkning. 

Yellowstones's  Vidundere. 

Ved  Kapt.  W.  Carstensen. 


Hele  det  Høidedrag,  hvorfra  Yellowstone  og  de  øvrige  af 
den  mægtige  Missouris  Bifloder  have  deres  Udspring,  er 
saa  rigt  paa  Naturmærkværdigheder,  at  det  med  Rette  be- 
tegnes som  Verdens  Vidunder-Land.  De  vulkanske  Bjerg- 
kjæder,  som  ere  Led  af  « Klippebjergene«),  hæve  sig  indtil 
12,000  Fod  over  Havets  Overflade,  og  de  Bjergstrømme, 
der  udspringe  fra  dem ,  soge  i  sydende  Vandfald  fra  Høide 
til  Høide  ned  i  Floddalene;  de  vidtstrakte,  øde  Høisletter 
imellem  Bjergene  tilbagevise  ved  deres  Klima  og  ved  Grun- 
dens vulkanske  Beskaffenhed  enhver  Tanke  om  Opdyrkning, 
men  frembyde  til  Gjengjæld  en  overvældende  Rigdom  af 
de  Skatte,  som  Naturforskeren  stræber  efter  at  finde.  I 
dette  Bjergstrøg  ligge  de  bekjendte  "terres  mortes»  eller 
"øde  Egne«,  hvis  sammenhobede  Klippestykker  paa  en  vid 
Strækning  have  en  skuffende  Lighed  med  Ruinerne  af  en 
kæmpemæssig  Fortids-Stad,  og  hvis  Forsteninger  af  for- 
svundne Dyreslægter  give  et  saa  fyldigt  Indblik  i  Forti- 
dens Naturhistorie*),  og  endeligt  er  det  her,  at  man  for 
knap  et  Aar  siden  har  stiftet  Bekjendtskab  med  en  saa- 
dan  Række  af  Naturens  Storværker ,  at  Yellowstones's  Navn 
snart  vil  faae  en  Klang,  der  overgaaer  de  Steders,  som 
mest  besøges  af  de  Lystreisende. 

Alt  i  en  lang  Aarrække  havde  man  af  Jægerne  og 
Bjergboerne  fra  Amerikas  « fjerne  Vesten«  hørt  eventyr- 
lige Beretninger  om  et  hemmelighedsfuldt  Land  i  Hjertet 


*;  Se  -Fra  alle  Lande-,  1864,  1ste  Bind,  Side  14  o.  f. 

af  Klippebjergene,  en  firsindstyve  engelske  Mil  Syd  for 
Grændsen  af  de  britiske  Besiddelser,  netop  det  Bjergstrøg, 
hvor  saavel  Kolumbiafloden  som  den  store  Yellowstoneflod 
har  sit  Udspring.  Man  fortalte  om  Vandfald,  mægtigere 
end  Niagaras,  om  Klippespalter  af  en  Fjerdingveis  Høide, 
om  varme  Kilder  og  ildsprudende  Bjerge.  Yellowstone- 
søens Bredder  skildredes  som  et  Sted,  der  var  rigt  paa 
svundne  Slægters  Afgudsbilleder ,  Vaaben  og  Redskaber,  og 
der  tilføiedes,  at  Indianerne  ikke  turde  betræde  dette  hem- 
melighedsfulde Land,  som  de  ansaae  for  de  onde  Aanders 
Hjem. 

Alle  disse  Beretninger  have  efterhaanden  ført  til,  at 
nogle  af  Indvaanerne  i  Provindsen  Montana  sidste  Efteraar 
sloge  sig  sammen  for  ved  en  Reise  til  de  meget  omtalte 
Bjergegne  at  bringe  Sandheden  for  Lyset.  Enhver  af  de 
ni  Reisefæller  var  vel  bereden  ocj  bevæbnet,  og  de  ledsa- 
gedes desuden  af  fem  Soldater,  som  den  kommanderende 
General  for  Distriktet  havde  stillet  til  deres  Raadighed,  og 
af  to  mexikanske  Muldrivere  med  deres  Dyr,  som  medførte 
Proviant  for  et  Par  Maaneder.  Landmaalingsinspektøren  i 
Montana,  Hr.  Washburn,  valgtes  enstemmig  til  Fører  for 
Expeditionen,  og  for  at  der  ikke  skulde  medgaae  for  me- 
gen Tid  med  Dyrenes  Afpakning  og  Opsadling,  blev  man 
enig  om,  at  der  kun  skulde  slaaes  Leir  een  Gang  i  Døgnet. 

Det  Første,  som  tildrog  sig  Opmærksomheden,  efter 
at  Expeditionen  havde  forladt  sit  Udgangspunkt,  den  frem- 
skudte Post  Fort  Ellis  i  Montana,  var  en  Række  spidse 
Lavatoppe  af  en  overordenlig  Udstrækning:  saa  langt  øiet 
kunde  række,  mødte  det  paa  Heiderne  en  Uendelighed  af 
høie,  skarpe  Spidser,  ikke  ulig  gothiske  Taarne,  der  hæ- 
vede sig  saa  rankt  iveiret,  at  Sneen  ikke  kunde  faae  Fæste 
paa  dem ,  men  først  samlede  sig  længere  nede  ved  Naale- 
træesskovene ,  som  prydede  Bjergtoppene. 

Expeditionen  naaede  snart  det  nederste  Khppesvælg, 
imellem  hvis  lodrette  Sider  Yellowstonefloden  bruser  afsted 

i  en  forfærdelig  Fart,  og  traf  hinsides  Bjergene,  der  danne 
Svælget,  paa  en  udstrakt  aabeu  Dal,  hvor  et  mærkværdigt 
Syn  fængslede  dens  Opmærksomhed.  To  parallele,  lodrette 
Vægge,  der  ragede  over  100  Fod  ud  fra  Bjerget,  strakte 
sig  lige  fra  Foden  til  Toppen  af  dette.  Disse  naturlige 
Mure  vare  omtrent  tredive  Fod  tykke,  og  den  øverste  Del 
af  dem  Var  bevoxet  med  Naaletræer.  Det  var  aabenbart, 
at  Bjerget  i  Tidens  Lob  var  blevet  sønderbrudt  og  bort- 
skyllet paa  begge  Sider  af  de  saaledes  fremkomne  kæmpe- 
mæssige Mure,  som  kun  ved  deres  umaadelige  Størrelse 
godtgjorde,  at  de  vare  Naturens  og-  ikke  Kunstens  Værk. 

Da  man  havde  naaet  det  Sted ,  hvor  Towrelven  falder 
i  Yellowstone,  havde  man  overskredet  Grændsen  for  den 
vulkanske  Region,  som  det  gjaldt  om  at  blive  bekjendt 
med.  Her  begynder  <«det  store  Svælg«),  som  strækker  sig 
i  en  Længde  af  en  halv  Snes  Mil  til  Foden  af  Yellowsto- 
nes's nedre  eller  store  Vandfald.  I  sit  Lob  igjennem  denne 
vældige  Klipperevne,  hvis  Dybde  vexler  mellem  tusinde  og 
næsten  fem  tusinde  Fod,  har  Floden  et  Fald  paa  henved 
3000  Fod,  og  paa  et  Sted,  hvor  den  har  banet  sig  Vei 
igjennem  en  Bjergkam,  er  selve  Klipperevnen  omtrent  en 
Fjerdingvei  dyb,  medens  Floden,  der  her  bryder  sig  i  en 
Uendelighed  af  sydende  Styrtninger,  paa  Afstand  tager  sig 
ud  som  et  smalt,  flagrende  Baand. 

Det  var  med  et  fuldstændigt  overvældende  Indtryk, 
at  man  fra  Høiden  stirrede  ned  i  det  dybe  Svælg,  hvor 
Floden  foer  afsted.  Udstrakte  paa  den  faste  Grund,  som. 
man  ængsteligt  klamrede  sig  til,  stak  de  Reisende  Hove- 
det frem  over  Kanten  af  Afgrunden  og  øinede  med  en 
svimlende  Fornemmelse  dybt,  dybt  nede  Vandet,  der  brød 
sig  Vei  imellem  de  mørke,  steile  Klippevægge.  Tiltrods 
for  Flodens  vilde  Løb,  især  paa  de  indsnevrede  Steder, 
høres  ikke  den  mindste  Lyd,  dertil  er  Afstanden  for  stor, 
og  denne  Dødens  Stilhed  forøger  end  mere  det  dybe  Ind- 
tryk, man  modtager  af  de  storartede  Omgivelser. 

Langs  den  lavere  Del  af  Svælget  frembyder  Flodens 
ostre  Bred  høist  interessante  Basaltformationer.  Række 
over  Række,  men  adskilte  ved  brede  Grusbælter,  hæver 
der  sig  en  Uendelighed  af  slanke  Basaltpiller  paa  en  tre- 
dive Fods  Høide,  som  staae  tæt  op  ad  hinanden  og  ud- 
mærke sig  ved  høist  regelmæssige  Former. 

Vandet  har  ved  sit  gjennem  Aarhundreder  fortsatte 
Arbeide  overalt  i  Svælget  frembragt  de  mest  fantastiske 
Figurer.  Nogle  ligne  massive  Fæstningstaarne,  andre 
strække  sig  slankt  iveiret  som  østens  Minareter,  og  alle 
blive  dobbelt  fremtrædende  ved  de  forskjellige  Farver,  fra 
Hvidt  til  Orange  og  Purpur,  som  ere  blevne  dem  med- 
delte af  de  talrige  mineralske  Kilder,  der  boble  frem  af 
Sprækker  og  Huller,  i  Klippevæggen. 

For  at  undgaae  den  lange  og  besværlige  Vei  langs 
Flodens  Bugtninger  havde  man  ved  et  Par  Blænkere  mær- 
ket sig  en  Vei  tvers  over  Bjergene  i  Retning  af  «det  store 
Vandfald'),  ved  hvis  Fod  det  saakaldte  « store  Svælg«  ender. 
Disse  Blænkere  besteg  en  steil  Bjergtinde,  der  hævede  sig 
10,580  Fod  over  Havets  Overflade,  og  fra  hvis  Top  —  400 
Fod  over  Grændsen  for  den  evige  Sne  —  de  kunde  følge 
Flodens  Løb  opefter  til  dens  Kilde,  Yellowstonesøen.  Un- 
der Nedstigningen  fra  Bjerget  traf  de  paa  en  lille  Elv,  som 
søgte  til  Hovedfloden,  og  idet  de  fulgte  den,  overskred  de 
en  Ophobning  af  vulkansk  Aske,  der  bredte  sig  i  en  Ud- 
strækning af  omtrent  1000  Fod  paa  begge  Sider  af  Elven. 
Lidt  længere  henne  kom  de  pludseligt  til  en  Bjergsnev- 
ring,  helt  opfyldt  af  Svovldampe,  som  udsendtes  af  en  sex, 
otte  meget  store,  koghede  Kilder.  Jorden  var  her  overalt 
bedækket  med  stivnede  Slagger  fra  Kilderne,  og  igjennem 
utallige  Aabninger  i  Grunden  opkastedes  der  varme  Vand  - 
straaler. 

Det  var  meget  vanskeligt  at  nærme  xsig  disse  kogende 
Vandspring,  som  førte  Tanken  hen  paa  Bjergtrolde  og 
Hexekjedler,  idet  den  Skorpe,  som  havde  dannet  sig  om 

dem,  gav  efter,  naar  man  nærmede  sig  Aabningen,  og 
slog  Revner,  ud  af  hvilke  der  sivede  en  slimet,  svovlhol- 
dig Vædske.  Imidlertid  lykkedes  det  En  af  Selskabet  ved 
at  lægge  sig  ned  paa  den  skjøre-  Masse ,  der  ligesom  ny- 
dannet Is  ikke  kunde  bære  ham,  naar  han  stod  opreist, 
og  ved  at  rulle  sig  frem  at  komme  et  af  Hullerne,  hvor- 
fra det  kogende  Vand  udstrømmede,  saa  nær,  at  han  kunde 
bemægtige  sig  en  Prøve  af  det  mineralske  Stof,  som  Spring- 
vandet havde'  afsat  ved  Aabningen. 

De  følgende  Dage  førte  vore  Reisende  igjennem  en 
klipperig  Egn  med  en  Mangfoldighed  af  Kløfter  og  Af- 
grunde, hyppige  Skove  og  en  stor  Mængde  af  omstyrtede 
Træer.  Derefter  fulgte  de  en  Bjergstrøm,  Crystal  Creek, 
som  løber  tæt  ved  Yellowstones^s  store  Vandfald,  og  som, 
kort  førend  den  falder  i  Floden,  gjør  et  Par  Spring  over 
Klippevægge  paa  henved  firsindstyve  Fods  Høide. 

Det  er  vanskeligt  at  tænke  sig  et  mere  storartet  Na- 
turbillede end  Yellowstoneflodens  nedre  Vandfald.  Floden, 
som  noget  høiere  oppe  er  et  Par  hundrede  Fod  bred,  bli- 
ver af  Klipperne  tvunget  ind  til  halvandet  hundrede  Fods 
Brede,  lige  før  den  styrter  ud  over  den  jevne  Bjergkant, 
hvor  den  forvandler  sig  til  et  vidtstrakt,  glindsende  og 
grønligt  Dække  med  regnbuefarvede,  skummende  Kanter. 

Flodsvælget,  som  begynder  ved  det  øverste  Fald,  en 
halv  Fjerdingvei  høiere  oppe,  er  her  mindst  2000  Fod 
dybt;  dets  lodrette  Sider  hæve  sig  steile  og  mørke  med 
glat  afskaarne  Toppe,  hvorfra  man  kan  skue  ned  paa  Van- 
dets vilde  Kamp  i  Dybet.  Den  gjaldende  Lyd  fra  Fossen 
og  det  brusende  Liv,  hvoraf  man  omgives,  staaer  i  for- 
underlig Modsætning  til  den  dybe  Stilhed,  der  rugede  over 
Svælget  en  Fjerdingvei  længere  nede:  der  var  Alt  Mørke, 
Taushed  og  Skygge,  her  var  det  lutter  Overgivenhed,  Liv 
og  vild  Bevægelse. 

Paa  Strækningen  imellem  det  nedre  og  det  øvre  Vand- 
fald naaer  Svælget  ikke  en  større  Dybde  end  henved  300 

Fod ;  det  øvre  Fald  er  vel  som  sagt  ganske  forskjelligt  fra 
det  nedre;  men  det  er  paa  sin  Maade  lige  saa  interessant. 
Floden,  som  ovenover  Faldene  deler  sig  i  vilde  Styrt- 
ninger, tvinges  sammen  af  Klipperne,  efterhaanden  som 
den  nærmer  sig  Nedskjæringen  i  Skrænten ,  og  bruser  der- 
efter frem  imellem  dennes  Stenkjæber  som  snehvidt  Skum 
med  et  Fald  paa  115  Fods  Hoide.  Den  frembyder  her  et 
mindre  storartet,  men  et  langt  mere  malerisk  Skue.  Klip- 
perne, som  omgive  Vandfaldet,  berøve  det  ikke  Lyset,  saa 
at  det  træder  dristigt  frem  i  det  storartede  Landskab  midt 
imellem  Naaleskovene,  som  krone  Bjergtoppene.  De  to 
Klippeafsatser,  hvorimellem  Vældet  bryder  frem,  hæve  sig 
dristigt  en  hundrede  Fod  iveiret,  og  deres  Toppe  hælde 
saa  nær  over  til  hinanden,  at  man  med  Lethed  kande 
kaste  en  Bro  over  dem.  Naar  det  engang  skeer,  vil  denne 
Bro  frembyde  det  stolteste  Naturskue,  som  findes  i  Verden. 

Expedition^n  havde  ondt  ved  at  løsrive  sig  fra  den 
ophøiede  Natur,  som  her  omgav  den,  og  da  den  efter 
nogle  Dages  Forløb  nølende  drog  videre,  fulgte  den  Flo- 
den op  imod  Yellowstonesøen.  I  nogen  Afstand  fra  det 
øverste  Vandfald  blev  Skraaningen  mindre,  medens  Floden 
udvidede  sig  til  en  Brede  af  fire  hundrede  Fod  og  gled 
roligt  frem  mellem  grønne  Bredder.  Man  overskred  en  Elv, 
som  var  meget  allunholdig,  og  kom  henved  en  Mil  læn- 
gere henne  til  et  Strøg,  der  var  opfyldt  af  varme  Kilder 
og  Kratere.  Hede  Dampe  skød  frem  fra  Huller  og  Rev- 
ner, hvis  Kanter  vare  besatte  med  krystalliseret  Svovl; 
længere  henne  traf  man  en  Hule,  fra  hvis  Munding,  der 
var  en  syv  Fod  i  Diameter,  Svovldampe  udstødtes  paa 
samme  Maade  og  med  samme  Lyd,  som  naar  Dampen 
udstødes  af  en  Høitryksmaskine.  Der  fandtes  ligeledes  en 
Allunkilde,  som  havde  afleiet  en  Mængde  næsten  rent  og 
kun  svagt  jernholdigt  Allun. 

Atter  lidt  længere  frem  paa  Reisen  kom  man  til  en 
anden  Forsænkning,  bedækket  med  Levningerne  fra  et  eller 

andet  udslukt  Krater  og  opfyldt  af  tredive  kogende  Slam- 
kilder. Disse  uhyggelige  Kjedler  vare  fra  to  til  ti  Fod  i 
Gjennemsnit,  og  den  boblende  Masse,  som  de  fleste  af 
dem  indeholdt,  kunde  nærmest  sammenlignes  med  tyk 
Oliefarve.  Denne  Masse  var  i  spillende  Kog,  som  man 
siger  i  daglig  Tale,  og  den  dannede  Bobler  paa  indtil  et 
Par  Fod,  der  sprang  med  et  svagt  Knald  og  udsendte  en 
afskyelig  Svovldunst.  Luften  var  saa  svanger  med  Svovl- 
brinte, at  Uhre  og  andre  Gjenstande  af  Metal  bleve  helt 
anløbne,  og  Vandet  i  den  nærliggende  Flod  havde  Afsmag 
af  de  mineralske  Salte,  det  havde  optaget. 

.  Da  man  en  Aften  vendte  tilbage  til  Leiren  fra  en 
Undersøgelse  af  denne  vulkanske  Forsænkning,  overraske- 
des man  af  en  tordnende  Lyd,  ikke  ulig  en  Kanonsalve. 
Man  opdagede  snart,  at  Stoien  kom  fra  et  Slamkrater  paa 
Skraaningen  af  en  tæt  bevoxet  Hol.  Dette  Krater  var  tre- 
dive Fod  i  Diameter  og  udstødte  omtrent  hvert  femte  Se- 
kund høie  Dampsøiler^  der  hvirvlede  frem  som  Røgen  fra 
en  Kanon  og  med  et  Knald ,  der  tydeligt  kunde  høres  i  en 
Fjerdingveis  Afstand.  Det  fremgik  tydeligt  af  de  frodige 
Væxter,  der  omgav  Krateret,  og  af  de  Klumper  af  tørret 
Lerjord,  som  endnu  hang  paa  Toppen  af  de  omgivende 
Træer,  at  dette  Krater  for  ganske  nyligt  var  opstaaet. 
Dets  første  Udbrud  maa  have  været  forfærdeligt;  thi  endnu 
125  Fod  ovenfor  Aabningen  fandt  man  Træer,  hvis  Grene 
vare  oversprøitede  med  Ler,  og  i  200  Fods  Omkreds  var 
der  overalt  Spor  af  Udbrudet. 

Morgenen  efter,  at  man  havde  forladt  dette  Sted,  over- 
skred de  Reisende  Yellowstonefloden  og  satte  Kursen  efter 
den  store  Sø  af  samme  Navn,  hvorfra  den  har  sit  Udløb. 

Yellowstonesøen  er  en  afsides,  men  tillokkende  Indsø, 
som,  omringet  af  Urskove,  gjemmer  sig  dybt  inde  i  Klippe- 
bjergene. Det  er  gjentagne  Gange  blevef  forsikret  af  Bjerg- 
boerne, som  besøge  disse  enlige  Høider,  at  Søen  skulde 
have  sit  Udløb  baade  i  Atlanterhavet  og  det  stille  Hav; 

men  dette  er  ikke  Tilfældet,  skjendt  rigtignok  Toppen  af 
Bjergkjæden,  der  danner  Vandskjellet,  ligger  ganske  nær 
ved  dens  søndre  Bred.  I  sin  Form  ligner  Soen  noget  en 
menneskelig  Haand  med  meget  udspredte  Fingre,  idet 
dens  nedre  Del  fremstiller  Hulingen  af  Haanden,  og  Fjor- 
dene i  den  sydlige  Del  Fingrene.  Søen  ligger  mere  end 
8000  Fod  over  Havets  Overflade  og  er  en  Snes  Mil  i  Om- 
kreds; mangfoldige  Smaaøer  oplive  dens  vidtstrakte  Flade. 
Efterhaanden  som  den  bliver  bekjendt  og  mere  tilgænge- 
lig, vil  den  vistnok  -blive  meget  sagt  af  de  Jagtelskere, 
der  drage  Verden  rundt  efter  Vildt;  thi  den  omsværmes 
af  Skarer  af  alle  Slags  Ferskvandsfugle,  den  vrimler  af 
store,  velsmagende  Foreller,  og  de  omgivende  Skove  ere 
rige  paa  Elsdyr,  Raadyr,  vilde  Gjeder  og  forskjellige  Slags 
mindre  Vildt,  medens  der  tillige  er  god  Udsigt  til,  at  man 
inde  imellem  Bjergene  kan  blive  overrasket  af  en  Bjørn, 
ja  endog  af  den  saakaldte  Bjergløve. 

Paa  en  Strækning  af  Søens  Bred  finder  man  en  stor 
Overflod  af  lunefuldt  formede  Skifergjenstande  i  alle  Stør- 
relser, «ligefra  en  Daler  til  et  Lokomotivs  man  finder 
Kar,  Skaale,  Cylindere,  ja  Efterligninger  af  Hænder,  Ben 
og  Fødder,  og  Alt  er  Frugten  af  Vandets  og  de  vulkanske 
Kræfters  forenode  Virksomhed.  Det  er  rimeligvis  disse 
mangfoldige  fantastiske  Figurer,  som  have  givet  Anledning 
til  Indianernes  Udsagn  om,  at  man  ved  Søen  fandt  Af- 
gudsbilleder, Vaaben  o.  L.  Soens  Bredder  give  overhove- 
det tydelig  Besked  om  Bestanddelene  af  de  Bjerge,  der 
omgive  den,  og  der  er  saaledes  et  Sted  paa  Stranden,  hvor 
man  kan  gjøre  store  Samlinger  af  Carnioler,  Agater  og 
Chalcedon-Sten. 

I  Nærheden  af  Søens  sydøstlige  Ende  findes  Bjerg- 
kjædens  høieste  Tinde,  som  hæver  sig  mere  end  11,000 
Fod  over  Havets  Overflade.  Den  Udsigt,  man  har  fra 
denne  Høide,  overgaaer  enhver  Beskrivelse.  Søen  og  Da- 
len ved  dens  Fod  synes  at  ligge  saa  nær,  at  man  i  et  Nu 

kunde  være  dernede;  hinsides  Søen  seer  man  tydeligt 
Dampsøilerne  fra  de  talrige  Geisere,  og  derefter  møder 
Øiet  en  hel  Bjergkjæde  med  mørke  Flodsvælg,  med  for- 
færdelige Afgrunde  og  med  høie  Piker,  der  som  kæmpe- 
mæssige Spir  glindse  i  Solskinnet.  Dalen  ved  Foden  af 
Bjergkjæden  prydes  hist  og  her  af  smaa  Indsøer  og  gjen- 
nemskjæres  af  Floden,  som  i  det  Fjerne  styrter  frem  fra  et 
Svælg  af  uhyre  Dybde,  der  næsten  forsvinder  i  Fraade  og 
Damp. 

Den  her  omtalte  Bjergkjæde,  den  høieste  af  Klippe- 
bjergenes Sidegrene,  betragtes  af  Indianerne  som  Verdens 
Toppunkt,  og  der  hersker  den  Tro  iblandt  « Sortfødderne », 
at  den,  som  naaer  dens  Top,  kan  see  ind  i  Aandernes 
Land  og  faae  øie  paa  de  velsignede  Jagtegne,  hvor  de 
gode  Skygger  hengive  sig  til  Indianernes  kjæreste  Tids- 
fordriv. 

Medens  Expeditionen  arbeidede  sig  frem  igjennem  de 
tætte  Skove,  som  bedække  Skraaningerne  af  Bjergene,  blev 
et  af  dens  Medlemmer,  Hr.  Everts,  skilt  fra  de  -Øvrige. 
Da  man  jevnligt  fjernede  sig  fra  hinanden  for  at  forfølge 
noget  Vildt  eller  for  at  gjøre  en  eller  anden  Iagttagelse, 
tillagde  man  ikke  dette  nogen  Betydning,  førend  Natten 
var  falden  paa,  uden  at  Hr.  Everts  var  kommen  tilbage. 
Det  vilde  have  været  vanskeligt  selv  for  en  Indianer  at 
finde  de  øvriges  Spor  igjennem  den  tætte  Skov  og  over 
dens  mange  omstyrtede  Træer,  og  for  Hr.  Everts,  som  var 
meget  kortsynet,  var  det  altsaa  en  ligefrem  Umulighed. 
Efter  at  man  jevnligt,  men  forgjæves  havde  affyret  Signal- 
skud og  tændt  Baal  paa  fremspringende  Pynter,  slog  man 
Leir  ved  Søens  Bred  og  beskjæftigede  sig  i  mere  end  en 
Uge  med  at  søge  efter  ham  i  alle  Retninger,  men  uden 
ringeste  Held.  Man  havde  allerede  naaet  Midten  af  Sep- 
tember, og  der  faldt  megen  Sne ,  hvilket  i  Forbindelse  med 
en  heftig  Storm  maatte  vække  Frygt  for,  at  den  Bort- 
komne var  gaaet  tilgrunde,  hvis  han  ikke  før  Uveiret  havde 

fundet  et  Tilflugtssted.  Da  alle  Anstrengelser  havde  vist 
sig  frugtesløse,  brød  man  op  fra  Yellowstonesøen,  dog 
først  efter  at  have  hvervet  to  erfarne  Bjergboere  til  endnu 
i  sex  Uger  at  søge  efter  ham.  Der  blev  lovet  dem  en  høi 
Belønning,  hvad  enten  de  fandt  ham  død  eller  levende. 
Langt  om  længe  lykkedes  det  dem  at  finde  ham  femten 
Mil  fra  det  nærmeste  beboede  Sted,  aldeles  forhungret  og 
udmattet.  Dagen  efter,  at  han  var  bleven  skilt  fra  sine 
Reisefæller,  var  hans  Hest  sluppen  fra  ham,  og  da  hans 
Gevær  og  Revolvere  vare  anbragte  paa  Sadlen,  var  han 
derved  tillige  bleven  berøvet  ethvert  Middel  til  at  ernære 
sig  ved  Vildt.  Under  Snestormen  havde  han  bygget  sig 
en  Hytte  af  Grankviste  tæt  op  til  en  varm  Kilde ,  og  han 
havde  i  37  Dage  levet  af  Rødder  og  to  Grundlinger,  som 
han  fangede  med  sin  Hat.  Det  varede  flere  Uger,  inden 
han  igjen  kom  til  Kræfter. 

Fra  Yellowstone  drog  Expeditionen  til  Madisonfloden, 
en  af  Missouris  tre  Kildefloder,  for  at  besøge  en  Indsø, 
hvorfra  Fireholefloden ,  Madisons  Hovedarm,  udspringer. 
De  troede,  at  den  interessante  Del  af  deres  Reise  nu  var 
tilende,  og  bleve  derfor  høiligt  overraskede  ved  ogsaa  her 
at  finde  et  sidste  Vidunder.  Dette  bestod  af  et  Bjergbæk- 
ken, der  bogstaveligt  myldrede  af  Geisere  og  Dampstraa- 
ler,  som  i  Omfang  og  Høide  stod  langt  over  Islands  be- 
rømte varme  Kilder.  De  opholdt  sig  her  i  flere  Dage, 
medens  de  grundigt  undersøgte  hele  Bækkenet,  som  var 
en  halv  Mil  langt  og  en  Fjerdingvei  bredt.  De  mest  frem- 
trædende af  Geiserne  bleve  efter  deres  Eiendommeligheder 
døbte  med  betegnende  Navne,  saaledes  som  « gamle  Tro- 
fast-), « Kastellet-.,  »Kæmpen'.,  « Grotten •>,  »Viften-,  « Kæm- 
pekonen»  og  »Bikuben-). 

"Gamle  Trofast •>  kunde  takke  sin  usædvanlige  Udhol- 
denhed for  sit  Navn,  den  hvilede  sig  aldrig  uden  høist  en 
Time  ad  Gangen  i  al  den  Tid,  man  opholdt  sig  i  dens 
Nærhed.    Den  steg  op  fra  et  Hul  paa  tre  til  fem  Fods 

Brede  og  hævede  sig  som  en  samlet  Vandsoile  til  en  Heide 
af  hen  ved  halvfemsindstyve  Fod.  Rundt  om  <<  Kastellets » 
Krater  havde  der  dannet  sig  den  største  Kegle  i  hele  Bæk- 
kenet. Grunden  steg  jevnt  op  til  Keglen  i  en  Strækning 
af  en  tre  hundrede  Fod,  og  selve  Keglen  var  omtrent  tre- 
dive Fod  høi.  Den  døbtes  « Kastellet«  paa  Grund  af  sin 
Størrelse  og  sin  dominerende  Stilling.  Ved  at  hugge  et 
Stykke  ud  af  Siden  paa  «Kæmpen»  fik  man  et  Blik  ind  i 
Kraterets  Indre:  det  var  en  cylindrisk  Ledning  med  et 
Gjennemsnit  af  sex  Fod.  Vandsøilen ,  som  steg  op  derfra, 
var  omtrent  hundrede  Fod  høi.  »Grotten"  havde  et  ud- 
hvælvet Krater,  der  var  fuldt  af  store,  snirklede  Revner. 
Man  krøb  igjennem  en  af  disse  for  at  undersøge  Aabnin- 
gen,  og  da  der  en  Time  senere  igjennem  den  samme  Aab- 
ning  udslyngedes  en  koghed  Straale  paa  tredsindstyve  Fods 
Høide,  fik  man  Syn  for  Sagn  for,  hvor  let  man  kunde 
være  blevet  levende  kogt.  ('Bikuben",  hvis  Krater  knap 
var  to  Fod  i  Diameter,  sendte  sin  forholdsvis  spinkle  Straale 
høiere  iveiret  end  alle  de  andre;  ved  nøiagtige  Maalinger 
viste  den  sig  at  være  250  Fod.  -Viften')  udkastede  to 
Straaler,  der  spredte  sig  hver  til  sin  Side  og  dannede  en 
meget  smuk,  regelmæssig  Figur. 

Af  alle  «Geiserne»)  synes  imidlertid  "Kæmpekvinden« 
at  bære  Prisen.  «Saalænge  den  forholdt  sig  rolig«,  siger 
en  af  de  Reisende,  »viste  den  sig  som  en  tragtformig  Be- 
holder, tyve  til  tredive  Fod  i  Gjennemsnit  foroven,  men 
kun  ti  til  femten  Fod  bred  en  halvhundrede  Fod  længere 
nede.  Denne  Beholder  var  fyldt  med  det  klareste  Vand, 
hvorigjennem  der  opsteg  perleagtige  Bobler  ligesom  i  et 
Glas  Champagne.  Pludseligt  og  uden  nogetsomhelst  Var- 
sel fik  Vandet  en  forfærdelig  Krampetrjpkning,  hævede  sig 
derpaa  med  en  forbausende  Styrke  tredsindstyve  Fod  ivei- 
ret i  en  Søile,  hvis  Gjennemsnit  svarede  til  den  umaade- 
lige  Aabning,  og  gjennem  Midten  af  denne  Vandmasse  opka- 
stedes sex  mindre  Straaler  til  en  Hoide  af  næsten  250  Fod. 


Yellowstones's  Vidundere. 


243 


Dette  mægtige  Udbrud  varede  i  hele  tyve  Minuter.  «Yi 
stod  paa  Solsiden  af  Geiseren  under  Udbrudet:  Solstraa- 
1erne  brød  sig  i  en  Uendelighed  af  Kegnbuer  i  den  spil- 
lende Soile,  og  disse  Regnbuer  vexlede  uafladeligt,  de 
bredte  sig  og  trak  sig  sammen,  snart  steg  de  og  snart 
sank  de  og  forsvandt  kun  for  at  afløses  af  andre,  medens 
den  Uendelighed  af  Stænk,  Draaber  og  Vandstøv,  som  om- 
svævede det  Hele,  forvandledes  til  skinnende  Pletter  og 
Punkter,  og  medens  der  i  hver  Skygge,  som  Vanddampene 
kastede  paa  Søilen,  fremstod  en  lysende  Ring,  der  straa- 
lede  i  alle  Prismens  Farvebrydninger.  Alt,  hvad  vi  hidtil 
havde  seet,  fordunkledes  overfor  den  storslaaede  Skjønhed, 
som  "Kæmpekvinden-)  bar  til  Skue«  . 

En  Mils  Vei  fra  <«Geiserne"  fandt  de  Reisende  ved 
Fireholeflodens  vestre  Bred  fire  kogende  Smaaseer,  hvoraf 
den  største  var  450  Skridt  i  Omkreds.  De  umaadelige 
Dampsøiler,  som  opsteg  fra  dem,  ledede  til  deres  Opda- 
gelse, og  de  gød  saa  meget  koghedt  Vand  ud  i  den  nær- 
liggende Flod,  at  denne  endnu  var  lunken  en  Mils  Vei 
længere  nede. 

Disse  Søer  var  den  sidste  af  de  Naturmærkværdighe- 
der, man  lærte  at  kjende  paa  en  Reise,  der  i  Amerika 
har  vakt  saa  overordenhg  Opsigt,  at  ikke  blot  Blade  og 
Tidsskrifter  have  beskjæftiget  sig  med  den,  men  at  den 
endog  af  Regeringen  er  gjort  til  Gjenstand  for  en  Medde- 
lelse til  Kongressen,  som  nu  har  vedtaget  et  Lovforslag, 
der  gaaer  ud  paa,  at  den  Strækning  paa  65  Mils  Længde 
og  55  Mils  Brede,  der  omfatter  det  her  omtalte  Strøg, 
under  Navn  af  Geiserregionen  ved  øvre  Yellowstone  skal 
fredes  som  Nationaleiendom.  Det  overdrages  ved  denne 
Lov  Indenrigsministeriet  at  træffe  Foranstaltninger  til,  at 
Intet,  det  være  sig  Stort  eller  Smaat,  borttages  eller  be- 
skadiges ,  at  Huse  kun  opføres  med  Regeringens  Samtykke, 
og  at  der  anlægges  let  tilgængelige  Veie  og  Stier  for  de 
Besøgende. 

De  store  Kapitaler,  som  ere  blevne  anvendte  paa  Dyrk- 
ningen af  Theplanten  i  Assam  i  Bramaputras  og  Surmahs 
Dale,  og  det  hurtigt  tiltagende  Antal  af  Evropæere,  som 
her  sjøge  en  ny  Mark  for  deres  Virksomhed  og  Foretagel- 
sesaand,  have  i  Forening  bidraget  til  at  vække  Interesse 
for  disse  Provindser  i  det  britiske  Indien,  som  indtil  den 
seneste  Tid  have  været  mindst  bekjendte.  Efter  en  lang 
Kamp  for  Tilværelsen  synes  Heldet  endelig  at  ville  til- 
smile Planterne  og  de  fleste  af  de  Vanskeligheder,  de 
have  havt  at  kæmpe  mod,  at  være  beseirede.  De  to  stør- 
ste Vanskeligheder  have  været  Mangelen  paa  tilstrækkelig 
Arbeidskraft  og  de  omboende,  fjendtlige  Stammers  Plyn- 
dringstog. 

Cachar-  og  Sylhetdistrikterne  i  det  nordostlige  Hjørne 
af  Indien  dannes  af  de  Dale,  som  fra  øst  til  Vest  gjen- 
nemstrømmes  af  Bramaputra  og  dens  Biflod  Surmah  eller, 
som  den  her  kaldes.  Barak.  Paa  alle  Sider,  undtagen  mod 
Vest,  er  dette  Dalstrøg  omgivet  af  Rækker  af  skovbevoxede 
Bjerge,  som  ere  beboede  af  vilde  Stammer;  selv  ere  disse 
Distrikter  for  største  Delen  tæt  bevoxede  med  tropisk  Krat- 
skov  (Jungle)  og  have  kun  en  meget  tynd  Befolkning. 
Det  er  ogsaa  langtfra  hele  Landet,  som  egner  sig  til  The- 
dyrkningen; denne  indskrænker  sig  til  de  smaa,  afrundede 
Bakker  og  Aase,  som  i  stort  Antal  hæve  sig  op  over  Da- 
lene og  ikke  ere  udsatte  for  Oversvømmelsen,  som  den 

største  Tid  af  Aaret  forvandler  det  lave  Land  til  en  Flade 
af  Vand,  Mudder  og  Krat. 

Den  indfødte  Befolkning  skaffer  sig  let  sit  Underhold 
ved  at  dyrke  Ris,  og  da  hver  Mand  har  sit  eget  Jord- 
stykke, ere  de  ikke  villige  til  at  tage  Tjeneste  hos  Plan- 
terne. Disse  have  derfor  seet  sig  nødsagede  til  at  indføre 
Arbeidere,  og  Erfaringen  har  vist,  at  de  nordvestlige  Pro- 
vindser  i  Indien  levere  de  bedste  Kolonister.  Alle  Indiere 
føle  sig  imidlertid  inderligt  knyttede  til  deres  Hjemstavn, 
og  det  er  kun,  naar  de  drives  af  Sult  eller  fristes  af  deres 
HovedUdenskab,  Gjerrighed,  at  de  ere  at  formaae  til  at 
knytte  deres  Skjæbne  til  et  fjernt  og  ubekjendt  Land. 
Sproget,  der  tales  i  Pendschab,  er  helt  forskjelligt  fra  det, 
der  tales  i  Assam,  og  Klimaet  i  de  to  Lande  er  ligesaa 
forskjelligt,  som  Petersborgs  er  fra  Mentonas.  Endeligt  fin- 
des der  kun  faa  Kratskove  i  Pendschab,  medens  Koloni- 
sternes nye  Hjem  kun  er  ryddede  Pladser  midt  i  den 
stærkeste  tropiske  Vegetation  i  Verden.  De  forlade  derfor 
deres  gamle  Hjetn  og  Venner  med  ringe  Haab  om  nogen- 
sinde at  see  dem  igjen,  og  de  Følelser,  Alle  have  ved  at 
forlade  Hjemmet,  ere  hos  dem  forhøiede  ved  deres  Uvi- 
denhed og  overtroiske  Frygt. 

Under  disse  Omstændigheder  kunne  Planterne  kun 
skaffe  sig  Arbeidere  ved  at  betale  høie  Haandpenge.  De 
Folk,  som  ere  villige  til  at  tage  Tjeneste,  indgaae  en  Kon- 
trakt om  at  tjene  tre  Aar  paa  Theplantagerne,  blive  der- 
efter sendte  ned  til  Kalkutta  og  befordres  derfra  videre 
med  Floddampskibene  op  til  Sylhet  og  Cachar.  Hver  Mand 
tager  hele  sin  Familie  med  sig,  og  naar  denne  endeligt 
naaer  sit  Bestemmelsessted,  har  hvert  Medlem  kostet  Plan- 
terne henved  halvtredsindstyve  Daler.  Forandring  af  Klima 
og  Føde  tilligemed  den  usunde  Luft  anretter,  som  sagt, 
store  ødelæggelser  mellem  dem,  og  skjøndt  hver  Planter 
efter  Loven  er  forpligtet  til  at  holde  en  indfødt  Læge  og 
i  sin  egen  Interesse  gjør  Alt,  hvad  der  staaer  i  hans  Magt, 

for  at  gjøre  Arbeiderne  deres  nye  Hjem  saa  hyggeligt  og 
Beskjæftigelsen  saa  let  for  dem  som  muligt,  døer  dog  en 
stor  Mængde  i  den  første  Tid. 

Hele  Familien  tager  Del  i  Arbeidet:  Manden  arbeider 
paa  Marken  med  Hakken,  medens  Konen  og  Børnene  sor- 
tere Bladene  i  Laderne,  og  da  de  blive  lønnede  efter  Fa- 
miliens Antal,  ere  de  ikke  alene  istand  til  at  leve  godt, 
men  ogsaa  til  at  lægge  Penge  op.  Hver  Kolonist  faaer 
sin  Bolig  og  sine  Køer,  og  Alle  blive  saa  godt  betalte  og 
saa  vel  behandlede,  at-  Mange  af  d'em  med  Glæde  fornye 
deres  Kontrakter  efter  Udløbet  af  de  tre  Aar,  som  de  op- 
rindeligt ere  antagne  for.  At  bevæge  dem  til  at  gjøre 
dette  er  Planternes  Hovedformaal,  da  de,  hvis  det  lykkes 
dem,  spare  den  betydelige  Udgift  ved  en  ny  Tilførsel  af 
Arbeidere,  og  de,  som-  allerede  have  lært  Arbeidet  og  ere 
blevne  akklimatiserede,  ere  naturligvis  langt  værdifuldere 
for  dem  end  nye  Folk.  Spørgsmaalet,  om  Arbeiderne  ville 
antage  Tjeneste  paany,  har  i  Virkeligheden  en  saa  indgri- 
bende Betydning,  at  det  er  umuligt  at  d'yrke  nogen  Plan- 
tage uden  med  Tab,  hvis  den  af  en  eller  anden -Grund 
mishager  de  indfødte  Tjenestefolk,  og  Eieren  finder  sig 
haabløst  ødelagt  i  det  øieblik,  da  han  troede  at  have 
naaet  Lykken. 

Adskillige  ere  de  Aarsager,  som  kunne  gjøre  Arbei- 
derne misfornøiede  med  en  Plantage,  først  dens  mere  end 
almindeligt  usunde  Beliggenhed  eller  Eierens  Mangel  paa 
Greb  til  at  vinde  sine  Folks  Hengivenhed  og  dernæst 
Faren  for  at  blive  myrdet  eller  slæbt  bort  af  de  vilde 
Bjergboere,  som  periodisk  gjøre  Streiftog  ind  paa  det  bri- 
tiske Territorium  og  i  Reglen  ustraffede  vende  tilbage  til 
deres  Bjergfæstninger,  belæssede  med  Bytte.  Hvorvidt 
Thedyrkningen  har  en  Fremtid  i  disse  Distrikter,  vil  beroe 
paa,  om  den  britiske  Regering  formaaer  at  ave  de  ombo- 
ende vilde  Stammer  og  kurere  dem  for  deres  røverske  Til- 
bøieligheder;  endnu  synes  der  i  saa  Henseende  kun  at 

være  opnaaet  Lidt,  og  Grunden  hertil  maa  væsenligt  søges 
i  den  Politik,  Englænderne  have  fulgt  overfor  disse  Stam- 
mer. Det  er  nemlig  ikke  nok  at  vinde  Høvdingerne  for 
sig  ved  at  forære  dem  Rom  og  andre  Luxusgjenstande, 
som  de  sætte  Pris  paa,  og  at  gjøre  dem  det  indlysende, 
hvilke  Fordele  Civilisationen  og  den  dermed  følgende  Han- 
del tilbyder  dem;  thi  Høvdingernes  Magt  strækker  sig  ikke 
vidt.  Alle  Bjergboerne  nære  stor  Kjærlighed  til  deres  Fri- 
hed og  Uafhængighed  og  ville  ikke  finde  sig  i  noget  Slags 
Underordningsforhold.  Den  Enkelte  sætter  sin  Stolthed  i 
at  være  en  dygtig  Jæger  og  Kriger,  og  hans  Anseelse 
blandt  hans  Landsmænd  afhænger,  ligesom  hos  Indianerne 
i  Nordamerika,  af,  hvormange  tørrede  Skalpe  han  har  hæn- 
gende i  sin  Hytte;  han  seer  derfor  med  Foragt  ned  paa 
Slettens  Beboere  og  deres  fredelige  Syssel  og  betragter 
dem  og  deres  Eiendom  som  sit  lovlige  Bytte.  Hver  Landsby 
udgjør  en  lille  Stat  for  sig,  som  ikke  skylder  nogen  anden 
Mand  Lydighed  end  sin  egen  Høvding,  som  ogsaa  villigt 
bliver  adlydt,  saa  længe  han  har  Held  i  Krigen;  men  mi- 
ster han  paa  Grund  af  Udygtighed  eller  legemlig  Svaghed 
sine  Folks  Tillid,  slutte  de  sig  uden  Betænkning  til  en 
anden  Høvding,  hvis  Ry  som  Kriger  giver  dem  større 
Haab  om  Bytte  og  Hæder.  Baandet  mellem  Høvdingen 
og  Undersaatterne  er  saaledes  meges  svagt,  og  Høvdingen 
er  ikke  istand  til  at  forandre  Stammens  Institutioner  efter 
sit  eget  personlige  Forgodtbefindende.  De  unge  Karle  maae 
have  Skalpe  for  at  kunne  indynde  sig  hos  Skjønhederne 
i  deres  Stamme,  og  Alle  have  de  god  Brug  for  Bytte, 
saa  at  selv  om  de  enkelte  Høvdinger  ere  klarsynede  nok 
til  at  vurdere  Englændernes  Venskab,  ere  de  dog  ikke 
mægtige  nok  til  at  forandre  de  ældgamle  Skikke,  og  de 
maae  enten  bøie  sig  for  deres  Undersaatters  Villie  eller  see 
dem  forlade  dem  for  at  slutte  sig  til  andre  Høvdinger. 
Der  gives  Exempler  paa,  at  en  Høvding  har  sluttet  sig 
til  Englænderne  og  har  beskyttet  britiske  Undersaatter  mod 

Overlast  samtidig  med,  at  den  største  Del  af  hans  Stamme 
deltog  i  Plyndringstog  mod  de  engelske  Kolonier. 

Nu  og  da  have  enkelte  af  Stammerne  afsluttet  Trak- 
tater om  Fred  og  Venskab  med  Englænderne,  men  hvil- 
ken Betydning  disse  Folk  tillægge  saadanne  Traktater,  kan 
en  Begivenhed,  som  forefaldt  i  Assam,  tjene  til  at  belyse. 
Der  meldte  sig  en  Stamme ,  som  svoer  paa,  at  den  i  Frem- 
tiden vilde  leve  i  Fred  og  Venskab  med  Englænderne,  og 
der  blev  til  Bekræftelse  af  det  indgaaede  Forlig  underteg- 
net en  Traktat,  hvoraf  der  behørig  blev  overgivet  Stam- 
men en  Afskrift.  Et  halvt  Aar  senere  plyndrede  imidler- 
tid denne  Stamme  værre  end  nogensinde  tidligere,  og  da 
Englænderne  bebreidede  dem  dette  Brud  paa  Tro  og  Love, 
svaredes  der,  at  Høvdingerne  havde  spist  Traktaten  og 
følgelig  ikke  længere  ansaae  sig  for  bundne  ved  den. 

Tiltrods  for  alle  Vanskeligheder  er  det  dog  lykkedes 
den  britiske  Regering  at  bringe  alle  de  Stammer,  som  boe 
i  Bjerglandene  Nord  og  øst  for  Sylhet-  og  Cachardistrik- 
terne,  til  at  holde  op  med  deres  Røvertog  og  at  forvandle 
dem  enten  til  flittige  og  troe  Undersaatter  eller  til  frede- 
lige Naboer,  som  danne  et  udmærket  Bolværk  mod  de 
fjernere  boende,  barbariske  Stammer.  Paa  Sydgrændsen 
ere  derimod  de  vilde  Stammer ,  som  indbefattes  under  Fæl- 
lesnavnet  Lewshaistammerne,  endnu  ikke  bragte  til  Ro,  og 
det  er  disse  Bjergboeres  gjentagne,  ødelæggende  Streiftog, 
som  true  med  at  tilintetgjøre  al  Thedyrkningen  i  disse 
Egne. 

Omtrent  tiedive  engelske  Mil  Syd  for  Barakfloden  hæ- 
ver der  sig  et  stort  Bjergland,  som  mod  Nord  og  Syd  er 
begrændset  af  de  britiske  Kolonier  Cachar  og  Chittagong, 
mod  øst  af  det  birmanske  Rige  og  mod  Vest  af  den  lille 
uafhængige  Stat  Tipperah.  Dette  Land  er  de  mange,  i 
Sprog  og  Skikke  indbyrdes  forskjellige  Lewshaistammers 
Hjem.  De  faa  Oplysninger,  vi  have  om  dets  Indre,  skyl- 
des Oberst  Lister,  som  i  nogle  Aar  var  Statholder  i  Ca- 

char  og  engang  trængte  et  Stykke  op  i  Landet  i  Spidsen 
for  en  Expedition,  og  Kaptain  Lewin,  som  fra  Chittagong- 
distriktet  har  gjort  en  Reise  op  i  den  sydlige  Del  af  Hm- 
landet. 

Bjergene,  som  løbe  i  parallele  Kjæder  lige  i  Syd  og 
Nord,  hæve  sig  jevnt,  indtil  de  naae  en  Høide  af  5000 
Fod,  og  Dalene  mellem  dem  ere  gjennemstrammede  af 
Floder,  som  enten  danne  Bifloder  til  Barak  eller  bane  sig 
Vei  mod  Syd  til  det  indiske  Ocean.  Hele  Landet  er  be- 
voxet  med  tætte  Skove,  og  Flodbredderne  ere  bedækkede 
af  tropisk  Græs  og  Rørskove ,  som  intet  andet  Dyr  end  en 
Elefant  kan  trænge  igjennem.  Bjergskraaningerne  ere  som 
oftest  meget  steile  og  fuldstændigt  skjulte  for  Blikket  af 
Bambusrør  og  store  Skovtræer,  som  ere  bedækkede  af  alle 
Slags  Slyngplanter,  og  det  Hele  er  saa  sammenfiltret,  at  Solens 
Straaler  kun  paa  enkelte  Steder  formaae  at  gjennemtrænge 
det  Bælgmørke,  som  hersker  nedenunder.  Bjergkammene, 
som  i  Almindelighed  ere  meget  smalle,  ere  vel  mindre 
tæt  bevoxede,  men  selv  her  kan  man  kun  bane  sig  Vei 
ved  at  følge  de  Stier,  de  vilde  Dyr  have  banet,  eller  ved 
stadigt  at  benytte  øxen.  Mil  efter  Mil  kan  man  reise 
igjennem  disse  uhyre  Skove,  uden  at  Stilheden  afbrydes  af 
Andet  end  en  Elefants  skingrende  Trompetstød,  en  sort 
Abes  klagende  Skrig  eller  Kratskovens  Knagen,  naar  et 
stort  Dyr  tager  Flugten  paa  Grund  af  det  uvante  Syn  af 
Mennesket. 

De  mange  Spor  af  vulkansk  Virksomhed,  de  store 
Strækninger,  som  ere  bedækkede  af  stillestaaende  Vand, 
og  de  uigjennemtrængelige,  mørkegrønne  Skove  bidrage  i 
Forening  til  at  give  Landet  et  mørkt  og  trist  Udseende; 
men  hist  og  her  træff'er  man  ogsaa  vidunderlig  smukke 
Landskaber,  hvor  man  ret  faaer  en  Forestilling  om  Natu- 
rens besynderlige  og  ødsle  Arbeiden  selv  i  de  fjerneste 
Afkroge.  Kaptain  Lewin  giver  os  en  Beskrivelse  af  et  saa- 
dant  Landskab  ved  en  af  de  Floder,  han  seilede  opad. 

<' Floden  lab  hurtigt  afsted  i  et  snevert,  stenet  Leie,  og 
dens  Bredder  hævede  sig  næsten  lodret  og  saa  heit,  at 
Solens  Straaler  kun  af  og  til  kunde  titte  ned  til  os.  Uhyre 
træagtige  Bregner  hængte  ud  over  Hovedet  paa  os  omtrent 
50  Fod  i  Veiret,  medens  Gurjuntræets  lige  Stammer  hæ- 
vede sig  uden  en  eneste  Gren  rundt  om  os  ligesom  hvide 
Sailer  i  et  Tempel.  Hist  og  her  afbrød  Pisanger  med  deres 
brede,  nedhængende,  lysegrønne  Blade  den  ensformige, 
mørkegrønne  Mur  af  Jungle,  som  taarnede  sig  op  i  Bag- 
grunden, og  fra  de  gamle,  knortede  Træer  paa  begge  Sider 
af  Floden  dannede  de  lange  Slyngplanter  en  naturlig  Bro 
tversovér  Floden.  Undertiden  saae  vi  et  Gab  i  den  grønne 
Mur  og  kunde  høre  Vandets  Rislen  bag  Løvet,  medens 
det  Sted,  hvor  Bækken  traadte  ud  i  Floden,  var  betegnet 
ved  en  stor,  graa  Dynge  af  afrundede  Klippestykker  og 
Rullesten,  der  vare  kastede  omkring  mellem  hinanden  paa 
en  Maade,  som  tydeligt  viste,  med  hvilken  Kraft  Vandet 
styrtede  ned  i  Regntiden.  Skarlagenfarvede  Guldsmede 
og  purpurfarvede  Sommerfugle  flagrede  ligesom  Juveler 
tversovér  vor  Vei,  og  Sølvfisk  med  raørkeblaae  Striber  og 
Baand  flygtede  foran  os  op  ad  Strømmen«. 

Lewshaidistriktet  er  meget  frugtbart,  men  tillige  no- 
get usundt  paa  Grund  af  de  skrækkelige  Regnskyl  og  tætte 
Taager  i  Regntiden.  Bjergskraaningerne  egne  sig. fortrin- 
ligt til  Bomuldsdyrkning,  hvorfor  Englænderne  ogsaa  have 
forsøgt  paa  at  formaae  Stammerne  til  at  dyrke  forbedrede 
Arter  af  denne  Plante,  men  uden  Held;  de  store  Skove 
over  hele  Distriktet  indeholde  udmærket  Tømmer,  navnlig 
findes  der  store  Strækninger  af  Fyrretræer  og  Kautschuk- 
træer  i  de  høitliggende  Egne  mod  øst,  men  det  uheldige 
Forhold,  Englænderne  staae  i  til  Bjergstammerne,  har 
hidtil  forhindret,  at  der  er  vundet  noget  Udbytte  af  disse 
værdifulde  Skovprodukter.  I  den  vildeste  Del  af  Landet 
findes  der  en  mærkelig  Slags  Slyngplanter,  som  Kaptain 
Lewin  beskriver  paa  følgende  Maade:  "Træerne  i  Skovene 

ere  behængte  med  talrige  Guirlander  af  Slyngplanter  fPAy- 
tocrene),  der  slynge  sig  i  en  Labyrinth  af  Snoninger  fra 
Træ  til  Træ,  og  af  hvilke  nogle  ere  saa  tykke  som  et 
Menneskes  Arm.  Naar  man  hugger  en  af  dem  af,  strøm- 
mer der  Vand  ud  af  den,  og  da  de  voxe  paa  de  høieste 
Steder,  hvor  det  ofte  er  vanskeligt  at  finde  Vand,  er  denne 
Egenskab  hos  dem  af  stor  Betydning  for  den  Reisende. 
Det  Morsomste  er  dog,  at  man  ikke  faaer  Vand,  hvis  man 
kun  hugger  Slyngplanten  over  paa  et  enkelt  Sted,  men  at 
man  for  at  faae  Vandet  til  at  strømme  ud  maa  hugge  et 
helt  Stykke  ud  med  to  hurtigt  paa  hinanden  følgende  Slag. 
Hvis  man  er  uøvet  i  Brugen  af  Oxen  og  maa  bruge  tre 
eller  fire  Slag  for  at  hugge  et  Stykke  løst,  faaer  man  kun 
en  tør  Stok,  medens  der  af  det  med  to  hurtige  Slag  af- 
hugne  Stykke  flyder  omtrent  et  halvt  Glas  klart,  koldt 
Vand  ud.  De  Indfødte  sige,  at  Vandet,  naar  Stammen 
er  hugget  over,  søger  at  løbe  bort  opad«. 

Næsten  ligesaa  stor  Betydning,  som  Sælen  har  for 
Beboerne  ved  det  nordlige  Ishav,  Kamelen  for  Araberne 
og  Rismarkerne  for  Kineserne,  have  Spanskrøret  og  Bam- 
busrøret, som  voxe  i  stor  Mængde  i  disse  Egne,  for  Lew- 
shaistammerne. Spanskrøret  tjener  dem  til  Reb;  af  det 
flette  de  deres  Kurve,  med  det  sammenføie  de  Bambus- 
rørene i  deres  Huse,  og  ved  dets  Hjælp  kunne  de  føre 
Broer  hen  over  Bjergstrømme,  som  det  ellers  vilde  være 
umuligt  at  komme  over;  men  af  en  endnu  større  Betyd- 
ning er  dog  Bambusrøret,  og  næsten  enhver  Del  af  det 
spiller  en  Rolle  i  deres  Husholdning.  Af  det  bygge  de 
deres  Huse  og  lave  deres  Husgeraad  og  Bohave.  Ved  at 
gnide  to  Stykker  Bambus  mod  hinanden  frembringe  de  Ild, 
og  Asken  af  det  er  et  udmærket  Gjødningsmiddel;  de  unge, 
sukkerholdige  Skud  afgive  en  velsmagende  Næring,  og  de 
fine  Trevler  kunne  enten  væves  til  smukke  Maatter  eller 
bruges  til  at  stoppe  Puder  med.  Mændenes  Piber  og  deres 
Jagt-  og  Fiskeriredskaber  saavelsom  de  Redskaber,  hvor- 

med  Kvinderne  væve  deres  Bomuldstei,  ere  af  Bambus, 
og  ganske  betegnende  er  endeligt  den  Skik,  at  den  Afdø- 
des Ligbaal  skal  antændes  med  et  Bambusrør.  Bjergstam- 
merne her  vilde  ikke  kunne  leve  uden  Bambusrøret,  og 
det  falder  dem  vanskeligt  at  troe ,  at  der  gives  Mennesker, 
som  ikke  kjende  det,  eller  Lande,  hvor  det  ikke  voxer. 
Man  kan  efter  det  Foregaaende  ikke  undre  sig  over,  at 
Bjergstammerne  holde  Bambusrøret  høit  i  Ære,  og  at 
Nogle  af  dem  betragte  det  som  en  Personifikation  af  Skov- 
guden. 

Den  Maade,  Lewshaistammerne  dyrke  Jorden  paa,  er 
ret  eiendommelig.  I  iVpril  Maaned  vælger  hver  Familie 
sig  et  Stykke  Land,  sædvanligt  paa  en  skovbevoxet  Skraa- 
ning;  de  rydde  den  frodige  Underskov  bort  og  fælde  de 
mindre  Træer,  medens  de  lade  sig  nøie  med  at  hugge 
Grenene  af  de  større.  Uagtet  det  ikke  er  noget  let  Ar- 
beide  at  rydde  et  saadant  Stykke  Land,  er  Bjergboens  Ar- 
beide  dog  let  og  behageligt  i  Sammenligning  med  Slette- 
beboernes; thi  disse  maae  i  en  glødende  Solhede  pløie  deres 
dyndede  Rismarker,  hvor  ikke  et  eneste  Træ  giver  Skygge, 
og  intet  Vindpust  forfrisker  dem,  medens  derimod  Skyggen 
fra  selve  det  Krat,  hin  fælder,  beskytter  ham  mod  Solens 
Straaler,  og  paa  det  ophøiede  Sted,  hvor  han  arbeider,  for- 
frisker og  afkøler  enhver  Luftning  ham.  Hans  Sind  oplives 
af  de  smukke  Omgivelser,  og  Arbeidet  gaaer  fra  Haanden 
under  Sang  og  Latter  og  munter  Kappestrid  mellem  de 
Familier,  som  have  deres  Marker  i  Nærheden  af  hinanden. 
Naar  hertil  kommer,  at  han  ved  sit  forholdsvis  lette  Ar- 
beide  kan  tjene  to  Rupier  for  hver  een,  den  fattige  Agerbru- 
ger paa  Sletten  kan  tjene  trods  al  sinMøie,  kan  man  ikke 
undre  sig  over,  at  han  med  Kjærlighed  hænger  fast  ved 
sin  gamle  Levevei  og  med  Foragt  afviser  ethvert  Forslag 
om  at  begynde  en  lignende,  ensformig  Dyrkningsmethope 
som  Slettebeboernes.  1  Begyndelsen  af  Mai  begynder  Saa- 
ningen,  som  hele  Familien  medvirker  til;  Manden  binder  en 

lille  Kurv,  der  er  fyldt  med  Bomulds-,  Kis-,  Melon-  og 
Maisfrø,  blandede  mellem  hinanden,  ved  sin  venstre  Side, 
tager  Dao'en,  en  Slags  Kniv,  i  Haanden  og  stiller  sig  op 
i  Række  med  de  Andre  tversover  Marken.  Et  Stik  med 
Dao'ens  sløve,  firkantede  Ende  frembringer  et  lille,  om- 
trent tre  Tommer  dybt  Hul,  hvori  der  bliver  lagt  en  lille 
Haandfuld  af  de  sammenblandede  Frøsorter,  og  paa  denne 
Maade  fortsættes  der,  indtil  hele  Marken  er  tilsaaet.  Mai- 
sen  bliver  først  moden,  dernæst  Melonerne  og  Græskarrene ; 
i  September  er  Risen  tjenlig,  forsaavidt  den  ikke  i  For- 
veien  er  bleven  opædt  af  Aberne  og  Skovfuglene,  og  en- 
deligt i  Oktober  afplukkes  Bomulden ,  og  dermed  er  Høsten 
forbi. 

Rotterne  ere  en  sand  Landeplage  for  dette  Land.  De 
komme  periodisk  i  store  Sværme  og  fortære  da  Alt,  hvad 
de  træffe  paa;  de  æde  Kornet  paa  Markerne  og  tømme 
Laderne,  og  Intet  forraaaer  at  standse  dem.  De  komme 
sydfra  og  forsvinde  igjen  ligesaa  hurtigt,  som  de  ere  komne. 
Bjergstammerne  troe  fuldt  og  fast  paa,  at  Rotterne,  naar 
de  forsvinde ,  blive  forvandlede  til  Skovfugle ,  og  anføre  til 
Bevis,  at  visse  Arter  af  de  her  levende  Fugle  have  en 
eiendommelig  nedhængende  Fjer  i  Halen,  som  ligner  en 
Rottehale. 

De  mange  Stammer,  som  beboe  Lewshaidistriktet, 
kunne  vel  være  meget  forskjellige  i  Sprog  og  Skikke  og 
staae  paa  et  høist  forskjelligt  Civilisationstrin,  men  ere 
dog  Alle  nær  beslægtede.  Deres  Ydre  har  et  stærkt  mon- 
golsk Præg;  de  ere  lavstammede  og  fladnæsede  med  brede 
Ansigter  og  fremstaaende  Kindben. 

Visse  Skikke  ere  fælles  for  alle  Stammerne,  saaledes 
Slaveriet,  som  kan  stiftes  paa  to  Maader,  dels  paa  Grund 
af  et  Gjældsforhold  og  dels  ved  Fangenskab  i  Krigen. 
Naar  en  Mand  laaner  Penge  af  en  Anden,  giver  han  som 
Sikkerhed  og  istedetfor  Renter  sine  Børn  eller  kvindelige 
Slægtninge  til  Kreditoren,  for  at  de  skulle  tjene  som  Ty- 

ende  hos  ham ,  indtil  Gjælden  bliver  betalt.  Krigsfangerne 
tilfalde  derimod  den,  som  tager  dem  i  Krigen,  som  hans 
fuldstændige  Eiendom,  og  han  kan  sælge  dem  paa  samme 
Maade  som  sit  Kvæg.  Slaverne  behandles  dog  i  det  Hele 
godt,  og  det  er  ikke  ualmindeligt,  at  en  Mand,  naar  hans 
Kone  døer,  gifter  sig  igjen  med  en  af  sine  Slavinder,  som 
derved  hæves  op  til  en  fri  Kvindes  Stilling  og  Rettigheder. 
Oprindelsen  til,  at  Krigsfangerne  gjores  til  Slaver,  maa 
søges  i  Bjergstammernes  Mangel  paa  Kvinder.  Hos  alle 
Bjergstammerne  maae  Kvinderne  udføre  det  haardeste  Ar- 
beide,  og  det  bestandige  Arbeide  i  alt  Slags  Veir  bevirker, 
at  der  døer  langt  flere  Kvinder  end  Mænd.  Deraf  kom- 
mer det,  at  man  hos  nogle  af  Stammerne  finder  Polyandri; 
men  i  de  fleste  Tilfælde  søge  Bjergboerne  at  gjøre  den 
Stærkeres  Ret  gjældende,  idet  de  Stammer,  som  have  for 
faa  Kvinder  ,  med  Vaaben  i  Hænde  drage  hen  og  tage  dem 
fra  de  svagere  Naboer. 

Alle  Lewshaistammerne  staae,  som  sagt,  paa  et  meget 
lavt  Kulturtrin;  deres  Sprog  er  et  Enstavelsessprog,  og 
kun  de  færreste  af  dem  have  et  Skriftsprog.  Dog  staae 
de  Stammer,  der  boe  nærmest  Sletten,  høit  i  Civilisation 
i  Sammenligning  med  Stammerne  i  Je  høieste  og  vildeste 
Bjergegne.  De  have  antaget  den  buddhaistiske  Religion  og 
troe  fast  paa  en  Sjælevandring.  Der  findes  intet  Kaste- 
væsen mellem  dem,  men  Alle  ere  lige,  og  Gudstjenestens 
Udførelse  er  ikke  overladt  til  et  arveligt  Præsteskab.  Et 
Bevis  paa  disse  Stammers  høiere  Civilisation  har  man  og- 
saa  i  den  bedre  Stilhng,  Kvinderne  her  indtage.  Skjøndt 
Moraliteten  hos  disse  Stammer  efter  evropæisk  Maalestok 
staaer  paa  svage  Fødder,  hører  man  dog  sjeldent,  at  en 
Hustru  er  sin  Mand  utro,  og  Farailiepligterne  opfyldes 
strengt.  Deres  Dragt  er  net  og  klædelig,  og  baade  Mænd 
og  Kvinder  holde  af  at  pynte  sig  med  Blomster  og  alle 
Slags  Prydelser.  Mændene  tatovere  sig  ofte,  og  især  er 
det  Brug  at  have  Guds  Navn  indridset  paa  Skulderen.  Der 

er  kun  een  af  deres  Skikke,  som  kan  støde  en  Evropæer, 
den,  at  de  ikke  kæmme  deres  Haar,  som  baade  Mænd  og 
Kvinder  bære  meget  langt,  med  hvad  Følger,  vil  man 
lettere  kunne  tænke  sig  end  beskrive.  Disse  Stammer 
dyrke  ikke  Dandsen,  men  deres  festlige  Sammenkomster 
oplives  af  et  Skuespillerselskab,  som  hvert  Aar  i  den  kolde 
Aarstid  reiser  rundt  og  giver  Forestillinger. 

Lewshaistammerne  i  den  høieste  Del  af  Bjergene  staae, 
som  allerede  bemærket,  langt  tilbage  for  deres  Stamme- 
frænder nærmere  ved  Lavlandet.  Deres  Landsbyer  ligge 
paa  de  hoieste  og  vanskeligst  tilgængelige  Steder;  Mæn- 
dene gaae  næsten  nøgne,  og  Kvinderne,  hvem  alt  det 
haardeste  Arbeide  paahviler,  og  som  i  det  Hele  have  en 
meget  underordnet  Stilling,  bære  i  Reglen  kun  et  enkelt, 
kort  Skjørt.  Deres  Religion  er  meget  primitiv ;  de  tilbede 
Elementerne  og  have  en  svag  Forestilling  om  en  styrende, 
guddommelig  Magt.  De  ere  grusomme  og  sætte  kun  liden 
Pris  paa  Livet,  ligesom  Ærbødighed  og  Agtelse  ere  ukjendte 
Følelser  for  dem,  og  de  hilse  hverken  deres  Høvdinger 
eller  de  Ældre  i  Stammen,  ja  deres  Sprog  indeholder  end 
ikke  Ord,  som  betegne  Tak  eller  Hilsen,  men  kun  Udtryk 
for  det  rent  uciviliserede  Livs  Fornødenheder  og  Følelser. 
Derimod  tillægge  de  Eden  Betydning;  de  benytte  den  som 
Bevis  i  kriminelle  Sager  og  til  Bekræftelse  ved  Indgaael- 
sen  af  Retshandler.  De  sværge  ved  de  Ting,  som  betinge 
deres  Tilværelse,  Vand,  Bomuld,  Ris  eller  Dao'en.  De 
ere  Monogamister  —  Hoer  straffes  med  Døden  —  og  i 
Reglen  gode  Fædre  og  Mænd. 

Det  er  disse  forskjellige  Stammer,  som  siden  1834 
med  større  eller  mindre  Afbrydelser  have  hærget  de  bri- 
tiske Kolonier  i  Bramaputradaleu.  Den  engelske  Regering 
har  ved  Underhandlinger  med  de  enkelte  Stammer  søgt  at 
bevæge  dem  til  at  opgive  deres  stadige  Plyndringstog,  og 
til  enkelte  Tider  syntes  disse  Forhandlinger  ogsaa  at  skulle 
føre  til  et  godt  Resultat,  men  Stammerne  ere  bestandig 

igjen  vendte  tilbage  til  deres  gamle  Vaner,  og  i  1870 
gjorde  de  et  saa  almindeligt  Anfald,  at  hele  Distriktet  Syd 
for  Barakfloden  blev  ødelagt;  de  afbrændte  Landsbyerne, 
myrdede  Indbyggerne,  plyndrede  Theplantagerne  og  slæbte 
Arbeiderne  bort  med  sig  som  Slaver.  De  mange  Klager, 
som  ere  indløbne  fra  Plantageeierne ,  have  nu  bevæget 
Regeringen  til  at  foretage  en  militær  Expedition  mod  dem, 
hvis  Udfald  dog  endnu  er  ubekjendt. 

Det  er  ikke  mere  end  en  halv  Snes  Aar  siden,  at  Fid- 
schiøerne  laae  ubekj endte  hen,  overladte  til  sig  selv,  eller 
rettere  sagt  til  deres  vilde  Befolkning,  som  med  fuldstæn- 
dig Ringeagt  for  det  nittende  Aarhundredes  hme  Civilisa- 
tion betragtede  Nydelsen  af  godt,  saftigt  Menneskekjød  som 
det  høieste  Gode  her  i  Livet.  Siden  den  Tid  have  For- 
holdene forandret  sig  mærkeligt.  Efter  at  først  enkelte 
Missionærer  og  forvovne  Eventyrere  havde  søgt  sig  et  Hjem 
paa  disse  ^er,  lokkede  det  frugtbare  Klima  snart  Andre 
efter,  og  de  Fremmede,  som  fra  først  af  til  Nød  bleve 
taalte,  udgjøre  nu  en  anseelig  Magt  i  Staten.  Thakom- 
bau,  Konge  i  M'Bau,  var  den  Høvding,  med  hvem  de 
Hvide  først  traadte  i  Forbindelse,  og  hvad  enten  han  har 
forstaaet  at  benytte  sig  af  Omstændighederne,  eller  det  er 
dem,  som  have  baaret  ham  frem,  er  han  i  dette  øieblik 
Konge  over  Fidschiøerne.  Den  brunladne,  gamle  Kanni- 
bal, som  for  en  halv  Snes  Aar  siden  fulgte  Lands  Skik, 
har  nu  tillige  med  sine  troe  Undersaatter  opgivet  sine  men- 
neskeædende  Lyster,  fremtræder  i  evropæisk  Dragt,  med 
velstivede  Fadermordere  og  kort  afklippet  Haar  istedetfor 
den  store,  traditionelle  Paryk  med  indflettede  Haifisketæn- 
der,  som  han  tidligere  bar.  Dronningen  af  England  var 
den  Første,  som  ved  sin  Konsul  anerkjendte  ham  for 
Konge  over  Fidschiøerne,  og  kun  Bjergstammerne  i  det 
Indre  af  den  store  ø  Viti  Levu  negte  ham  endnu  Lydig- 
hed, ligesom  de  ogsaa  fremture  i  deres  gamle  Vane  at 
æde  deres  Fanger. 

I  Februar  Maaned  1872  gjorde  man  atter  et  Skridt 
fremad  i  Civilisation  paa  Fidschioerne,  idet  de  fik  en  Konsti- 
tution, og  det  første  Parlament  aabnedes  i  Levuka.  Høi- 
tideligheden  foregik  med  passende  Pragt;  Gulvet  i  Huset, 
hvor  Forsamlingeu  holdtes,  var  bedækket  med  Tæpper, 
Vinduerne  forsynede  med  røde  Gardiner,  og  en  Snes  hvide 
Parlamentsherrer  havde  taget  Plads  paa  Bænkene.-  En  Ir- 
lænder, Patrick  Brougham,  aabnede  Forhandlingerne  i 
Kongens  Is^avn  og  lod  Medlemmerne  aflægge  Troskabseden 
til  Hans  Majestæt.  Til  Formand  valgtes  derefter  en  Hr. 
Butters,  der  paa  Grund  af  en  ubehagelig  Retsforfølgelse  i 
Australien  har  søgt  et  Asyl  i  den  nye  Stat;  men  i  et 
Samfund,  hvor  største  Parten  bestaaer  af  Folk,  som  paa 
en  eller  anden  Maade  have  lidt  Skibbrud  i  Livet,  spørger 
man  naturligvis  ikke  om  en  Mands  Fortid. 

Efter  at  de  Hvide  havde  faaet  Kong  Thakombau  til 
at  give  dem  en  Forfatning,  gik  Alt  fortræffeligt,  indtil 
Skatteopkrævningen  kom  og  fremkaldte  en  uheldig  Me- 
ningsforskjel;  de  -Hvide  vægrede  sig  nemlig  for  største 
Delen  ved  at  betale  Skat ,  skjøndt  den  var  bleven  bevilget 
af  Parlamentet.  Ministeriet  Burt  trak  sig  i  Uvillie  tilbage 
og  vilde  ikke  have  Noget  at  gjøre  med  Folk,  der  kun  vare 
frisindede,  saa  længe  det  Intet  kostede,  og  hele  det  nye 
Statsmaskineri  truede  med  at  gaae  istaa.  Der  var  tilmed 
endnu  et  andet  Punkt,  hvor  de  forskjellige  Anskuelser  om 
Ret  og  Billighed  i  Forhold  til  Vedkommendes  Hudfarve 
traadte  skarpt  frem.  En  hvid  Planter  havde  nemlig  dræbt 
en  indfødt  Høvding,  og  da  han  skulde  drages  til  Ansvar 
derfor,  tog  hans  Venner  ham  under  deres  Beskyttelse. 

Saaledes  stod  Sagen,  da  Kong  Thakombau  selv  tog-  den 
i  sin  Haand  som  en  Mand,  der  fuldkommen  var  Forholdene 
voxen.  Den  gamle,  forhenværende  Kannibal  sammenkaldte 
de  Hvide  og  holdt  en  lille,  fornuftig  Tale  til  dem.  Først 
spurgte  han  dem ,  hvorledes  det  var  at  forstaae,  at  de  først 
gav  Love,  som  skulde  gjælde  for  Alle  uden  Undtagelse, 

Hvide  saavel  som  Sorte,  og  dernæst  selv  ringeagtede,  ja 
satte  sig  op  imod  disse  Love.  Han,  deres  Konge  — 
fortsatte  han  videre  —  forlangte,  at  Lovene  skulde  over- 
holdes ærligt  og  uden  nogen  Personsanseelse,  men  saafremt 
de  Hvide  ikke  vilde  finde  sig  deri  og  holde  Fred  og  Ro, 
saa  vilde  han  paa  sin  Side  tage  under  nøiere  Overveielse, 
hvorvidt  det  ikke  maatte  være' bedre  for  ham  og  hansUn- 
dersaatter  at  vende  tilbage  til  de  gamle  Skikke. 

Rimeligvis  er  det  løbet  flere  end  En  koldt  ned  ad 
Ryggen  ved  denne  halve  Trusel,  thi  endnu  har  man  de 
Pæle  forøie,  til  hvilke  de  Krigsfanger,  der  vare  bestemte 
til  at  spises,  i  fordums  Tid  bleve  bundne  for  at  dræbes, 
som  Skik  og  Brug  fordrede  det.  Til  Slutning  bemærkede 
Kongen,  at  han  for  sin  Del  ikke  følte  nogen  Lyst  til  at 
gjenoptage  det  gamle  System ,  medens  han  dog  godt  kunde 
begribe,  hvor  stor  Forbitrelsen  og  Hadet  maatte  være 
blandt  de  Indfødte,  der  paa  saa  mange  Maader  bleve  for- 
urettede af  de  Hvide. 

Hans  Tale  havde  den  forønskede  Virkning.  Stiltiende 
skiltes  Forsamlingen  ad,  Skatterne  bleve  betalte,  Morde- 
ren udleveret,  og  Forfatningen  traadte  atter  i  Kraft,  sam- 
tidigt med  at  der  blev  oprettet  en  øverste  Domstol,  hvis 
Medlemmer  bestaae  af  to  hvide  Kolonister  og  en  indfødt 
Høvding.  Saaledes  endtes  denne  Krisis,  om  hvilken  <«The 
Fidji  Times »,  trykket  og  udgivet  i  Levuka,  har  bragt  Ef- 
terretningen ud  over  Verden.  Fra  «The  Fidji  Times»  er  den 
gaaet  over  i  det  tydske  Tidskrift  (»Globus«),  som  inderligt 
beklager,  at  Tydskland  ikke  i  rette  Tid  har  bemægtiget 
sig  den  herlige  øgruppe,  som  har  en  fortræffelig  Belig- 
genhed, staaer  i  regelmæssig  Dampskibsforbindelse  med 
San  Francisko,  Ny-Zeeland  og  Sydney,  har  et  sundt  Klima 
og  leverer  Bomuld,  Kokosolie,  Kaffe,  Sukker,  Kobber,  Ce- 
ment, Guld,  Kul  og  Petroleum;  men  det  maa  dog  be- 
mærkes, at  dengang  det  endnu  var  Tid  at  gribe  til,  exi- 
sterede  det  tydske  Keiserrige  endnu  ikke. 

Efter  de  statistiske  Opgivelser  for  1871  har  øen  Ova- 
lau  med  Havnestaden  Levuka  en  Befolkning  af  omtrent 
2000  Indfødte  og  450  Hvide;  Vanua  Levu  33,000  Indfødte 
og  500  Hvide,  Viti  Levu  70,000  Indfødte  og  450  Hvide; 
alle  øerne  tilsammen  140,000  Indfødte  og  2,040  Hvide. 

I  Aarets  Løb  blev  Havnen  Levuka  besøgt  af  et  Fregatskib, 

II  Dampere,  23  Barkskibe,  10  Brigger,  100  Skonnerter 
^og  34  Kuttere.    De  udførte  Varer  havde  en  Værdi  af 

452,800  Dollars.  Under  Indførsel  opføres  Heste  og  Faar 
til  Kvægavl  med  15,000  Dollars ;  Vin,  øl  og  Spiritus  naaer 
derimod  op  til  71,000  Dollars.  For  de  Indfødtes  Skyld  maa 
man  ønske,  at  de  Hvide  selv  drikke  Broderparten  deraf. 


Skerryvore. 

Af  Th.  Kumohr. 
III. 

Granada,  Beg-yndelsen  af  Marts  1872. 

Spanierne  ere,  eller  rettere,  ere  atter  blevne  et  primitivt, 
naivt  Folk;  Ordet  Frihed  opfatte  de  i  Ordets  videste  Be- 
tydning. Naar  en  Revolution  har  fundet  Sted,  bliver  strax 
i  hver  By  en  Gade,  en  Plads  eller  en  offenlig  Institution 
onidøbt  til  («Libertad»,  og  Enhver  er  nu  af  den  Mening,  at 
Alt  er  ham  tilladt,  at  han  tør  følge  ethvert  Lunes  Indsky- 
delse, og  at  han  ustraftet  kan  stjæle,  røve  eller  slaae  ihjel; 
han  er  jo  en  fri  Mand;  Samvittigheden  beroliges  med  den 
Formening,  at  Frihed  er  ensbetydende  med  Absolution  for 
fremtidige  Synder.  Men  Spanierne  ere  ogsaa,  og  det  i  en 
høiere  Grad  end  de  andre  sydhge  Nationer,  et  pynteligt 
Folk;  de  pynte  paa  deres  Huse,  paa  deres  Klædedragt, 
paa  deres  Tale,  ja  paa  selve  deres  Indbildningskraft.  Et- 
hvert nogenlunde  anstændigt  Hus  hvidtes  hvert  Foraar  og 
har  en  Patio  eller  Gaard  med  Marmorfontæne  og  udskaarne 
Hækker  eller  et  Tulipantræ,  der  seer  prægtigt  ud,  men  er 
uden  Duft;  i  Husets  Indre  derimod  er  Alt  bedækket  med 
aargamle  Stovlag.  Den  spanske  Løve  spadserer  hen  ad 
Alameda  med  Kappen  saaledes  kastet  over  Skulderen,  at 
det  brogede  Silkefoer  kommer  til  Syne;  men  den  er  fuld 
af  Støv  og  Dun  og  har  en  snavset  Rand  forneden,  hvilket 
Sidste  som  oftest  ogsaa  er  Tilfældet  med  Damernes  Silke- 
rober, hvis  lange  Slæb  lette  Gadefeierne  deres  Arbeide.  Om 
de  ligegyldigste  Ting  deklamere  de  med  høitravende  Ord, 

Fra  alle  Lande.    1872.    XVI.  18 

i  heroiske  Stillinger,  med  levende  Mimik,  og  et  Andra- 
gende til  en  eller  anden  Autoritet  slutte  de  gjerne  med 
den  Formel:  jeg  kysser  Deres  Haand.  Deres  Lands  Skjøn- 
hed  søge  de  at  forherlige  ved  romantiske  Navne  og  billed- 
lige Sammenligninger.  Byen  Granada,  hvis  Vaaben  og 
Sindbillede  er  et  bristende  Granatæble ,  ligne  de  ved  denne 
Frugt.  De  fleste  Bygninger  i  Byen  ere  amfitheatralsk  be- 
liggende paa  Skraaningerne  af  tre  Høie:  Torres  Bermejas 
(de  mørkerøde  Taarne),  der  skulle  hidrøre  fra  Eomernes  eller 
endog  fra  Føniciernes  Tider,  ligge  paa  den  ene  Høi;  Al- 
hambra  kneiser  paa  den  anden  og  høieste;  Kvarteret  Al- 
baycin  bedækker  den  tredie,  og  her  er  Granadas  fornem- 
ste Handelsgade  Zacatin,  der  er  snever  og  krum.  Mellem 
Albaycin  og  Alhambra  strækker  sig  et  dybt  Svælg  med 
yppig  Vegetation  og  gjennemstrømmet  af  den  lille  Flod 
Darro;  i  dette  Svælg  ligger  Stadens  fjerde  og  moderne 
Kvarter.  I  de  snevre  Gader  seer  man  endnu  mange  gamle 
Huse  af  arabisk  Bygningsform ,  Støv  og  Snavs  overalt, 
men  som  oftest  mied  Flisebrolægning  og  Marmorfortove. 
Den  fornemste  Promenade,  Alameda  eller  Paseo,  er  Plaza 
del  Triumfo,  med  en  hvid  Marmorsøile,  hvorpaa  en  Sta- 
tue af  den  hellige  Jomfru  hæver  sig  og  betragtes  med  dyb 
Ærefrygt  af  Befolkningen;  i  Nærheden  ligger  Puerta  de 
Elvira,  hvis  arabiske  Konstruktion  med  den  krenelerede 
Front  tager  sig  ærværdig  ud  mod  de  moderne  Omgivelser. 
Over  Plaza  Nueva,  hvor  det  elegante  Kaadhus  ligger,  gaaer 
man  op  ad  den  steile  Gade  Cuesta  do  los  Gomerés,  der 
fører  til  Alhambras  Høi.  Blandt  de  mange  andre  Prome- 
nader udmærke  sig  Paseo  de  invierno  (Vinterpromenaden) 
langs  den  lille  Flod  Xenils  Bredder,  og  Paseo  de  verano 
(Sommerpromenaden)  eller  Salonea  med  prægtige  Løvtræer. 
Gjennem  Puerta  de  Granada  (Karl  den  Femtes  Port)  for 
Enden  af  Cuesta  de  los  Gomerés,  kommer  man  ind  i  Pa- 
seos  de  la  Alhambra;  storartede  Alleer,  Buskadser  og  Ha- 
ver, gjennemkrydsede  af  Smaafloder;  den  midterste.  Hoved- 


Reiseskitser  fra  Spanien  og  Portugal. 


263 


alleen,  farer  forbi  Alhambra  op  til  de  mauriske  Kongers 
Sommerslot  ((Generalif»,  der  nu  er  en  Privatbolig;  Alleen 
til  Venstre  fører  til  Puerta  del  Juicio  (Domsporten),  gjen- 
nem  hvilken  den  sidste  mauriske  Konge  drog  ud  mod 
Ferdinand  og  Isabella.  Gjennem  en  anden  Port  kommer 
man  til  Plaza  de  los  Algibes  (Brandenes  Plads);  her  hæ- 
ver sig  en  Portions :  Puerta  del  vino,  et  endnu  prægtigt 
Murværk,  bedækket  med  arabiske  Indskrifter  og  Ornamen- 
ter samt  Alhamars  Devise:  »Kun  Gud  er  Seirherre»;  Karl 
den  Femtes  Devise  var  »Plus  oultre«  (Fremad).  Paa  den  an- 
den Side  af  Brandenes  Plads  ligger  Karl  den  Femtes  ufuld- 
endte Slot,  opført  i  Renaissancestil.  Hele  Alhambra  var 
nemlig  oprindeligt  omgivet  af  en  kreneleret  Mur  med  Taarne; 
Karl  den  Femte  nedbrød  den  nordlige  Side  af  Fa9aden  og 
opførte  der  sit  Palads,  der  i  Afstand  tager  sig  prægtigt 
ud,  men  seet  i  Nærheden  frembyder  Billedet  af  Ode,  og 
paa  Halvveien  viser  sammensunken  Storhed.  Patioen,  der 
danner  en  mægtig  Rundkreds  med  en  omløbende  Kolonnade 
af  slanke  Sailer,  udgjar  Slottets  Midtpunkt  og  giver  en 
Ide  om  dets  paatænkte  Stil  og  Pragt;  Fa9aderne  bære 
endnu  Spor  af  rige  Dekorationer,  Arabesker  sammenblan- 
dede med  den  romersk-græske  Arkitekturs  Ornamenter. 
Det  staaer  i  sær  Modsætning  til  Alhambras  fantastiske, 
sirlige  Former  og  brogede  Kupler  og  til  de  tilbageblevne 
saracenske  Mure  og  Taarne  rundt  om  Høien  eller  Bjerget. 

Gjennem  en  uhyggelig,  mark  Gang  bag  Slottet  kom- 
mer man  pludseligt  ind  i  Alhambras  Forgaard,  Patio  de 
los  Arayanes,  Myrthegaarden ,  ogsaa  kaldet  Kvindernes 
Badstue;  den  har  Marmorfliser  og  et  stort  Vandbassin, 
omgivet  af  Myrthehegn;  det  svævende  Galleri  ved  hvert 
Endepunkt  bæres  af  fine,  slanke  Sailer;  til  Venstre  farer 
en  Korridor  ud  til  en  fordums  Moske,  der  nu  er  for- 
vandlet til  en  kristen  Kirke ;  i  Baggrunden  hæver  sig  Taar- 
net  de  Comarés  op  i  den  klare  Luft  med  sine  rade  Knip- 
lings-Dekorationer. Under  et  af  Gallerierne  staaer  Al- 
is' 

hambras  Vase,  den  skjanneste  Levning  af  den  spansk- 
mauriske Fajence;  den  er  bedækket  med  Ornamenter  og 
Indskrifter  i  blaa  Farve  med  Guld  paa  hvid  og  gul  Grund. 
Fra  denne  Patio  træder  man  ind  i  Taarnet  de  Comarés 
eller  Sala  de  los  Embajadores  (Ambassadørernes  Sal),  en 
ligesidet  Firkant;  hver  Side  maaler  129  Fod,  Hoiden  er 
54  Fod,  og  Lyset  trænger  ind  gjennem  tre  mægtige  Vin- 
duer, et  paa  hver  af  de  tre  Sider.  Loftet,  af  Cedertræ, 
er  et  Monster  paa  den  arabiske  Arkitekturs  eiendomme- 
lige,  ligesom  mathematiske  Sammensætninger,  og  udgjør 
en  uendelig,  en  forvirrende  Forskjellighed  af  Tegninger; 
Murene  ere  ligeledes  bedækkede  med  en  Masse  sammen- 
trængte Ornamenter,  og  langs  Frisene,  over  Portalerne, 
om  Vinduesbuerne  sees  Indskrifter,  Sprog  af  Koranen, 
kun  afbrudte  af  Arabesker  og  Blomster  i  Stuk;  gjennem 
Port  og  Vinduer  opdager  man  Buskenes  og  Træernes  lyse- 
grønne Løv  med  glødende  Oranger  og  store  Blorasterklyn- 
ger  aftegnede  paa  den  blaae  Himmel.  Fra  Vinduet  paa 
Bagvæggen  er  en  foVbausende  Udsigt  over  en  Del  af  Sta- 
den og  Høiderne  omkring  Darros  dybe  Svælg. 

Samme  Stil,  samme  fine  Ornamentering  med  Spor  af 
Forgyldning  finder  man  i  de  andre  Sale,  saasom  i  den  mau- 
riske Dronnings  Boudoir,  "Peinador»,  i  hendes  Toiletværelse, 
(.Tocadort),  hvor  endnu  sees  smaaAabninger  mellem  Marmor- 
fliserne, gjennem  hvilke  Røgen  trængte  op  af  den  Røgelse, 
der  brændtes  under  Gulvet,  og  i  Salen  eller  Taarnpavillonen 
«Mirador»),  saaledes  kaldt  paa  Grund  af  den  fortryllende  Ud- 
sigt fra  Vinduerne.  Man  stiger  ned  i  Patio  de  la  Mezquita, 
en  lille  Have  med  Orientens  Blomsterflor  og  Myrther,  med 
tvende  Gallerier,  baarne  af  fine  Søiler  og  en  med  Guld- 
stjerner ornamenteret  Fontæne;  saa  kommer  man  ind  i 
Badekamrene,  Banos  reales.  Disse  ere  belagte  med  Mar- 
morfliser og  dækkede  af  en  Hvælving,  hvis  smaa  Teglsten 
danne  utallige  Aabninger  i  Form  af  Sjerner;  Badekar- 
rene ere  af  Marmor.    Tæt  ved  er  en  lille,  firkantet  Sal 

med  Forgylding  og  Mosaik,  omkredset  af  et  Galleri,  under 
hvilket  der  er  anbragt  tvende  Alkover,  baarne  af  hvide 
Marmorsøiler;  her  stod  i  sin  Tid  Senge,  hvor  Sultanin- 
derne udhvilede  efter  Badet,  idet  de  drømmende  lyttede  til 
Musikens  Toner  fra  Galleriet  deroppe;  mellem  Mosaiken 
af  ferniseret  Fajence  og  gyldne  Prikker  læser  man  de  tvende 
Deviser  fra  den  mauriske  og  kristne  Periode:  "Gud  alene 
erSeirherre«  og  "Fremad«.  I  Sala  de  Secretos,  konstrue- 
ret, i  Karl  den  Femtes  Tid,  morer  man  sig  over  det  akusti- 
ske Kunststykke :  at  hvad  der  hvidskes  til  Muren  i  det  ene 
Hjørne,  høres  høit  og  tydeligt  i  det  andet. 

Løvegaarden  er  en  Patio  af  96  Fods  Længde  og  60  Fods 
Brede,  omgiven  af  Gallerier,  hvis  skjønne  Buer  bæres  af  128 
hvide  Marmorsøiler;  paa  disses  Kapitæler  sees  endnu  Spor  af 
Forgyldning.  Denne  Patio  er  ogsaa  belagt  med  hvide  Mar- 
morfliser; den  har  et  lille  Springvand  under  hver  af  Gallerier- 
nes Portiker,  og  i  Midten  hæver  sig  en  Fontæne,  hvis  Skaal 
bæres  af  tolv,  temmelig  naivt  udmeislede  Løver;  Skaalen  kal- 
des El  Mar  (Havet),  og  saavel  fra  den,  som  fra  Løvernes  Gab 
sprudler  Vandet  ud.  Løvernes  Gaard  og  de  tilstødende  Sale : 
«Domssalen»,  "Sala  de  dos  Hermanos«  (de  to  Brødres)  og 
"Sala  de  los  Abencerages«  ere  egenligt  de  interessanteste 
Partier  af  Alhambra.  Paa  "Domssalens»  Hvælving  sees 
endnu  tydeligt  tvende  Billeder  fra  den  arabiske  Tidsalder, 
det  ene  forestillende  Løvegaarden,  og  disse  ere  maaske  de 
eneste  Prøver  paa  saracensk  Malerkunst,  der  ere  naaede 
til  vor  Tid.  Loftet  eller  Kuplen  i  "Sala  de  dos  Hormanos» 
er  et  formeligt  Underværk  af  Arbeide  og  Kunstnertaalmo- 
dighed,  som  en  fransk  Forfatter  bemærker;  Murene  ere 
fra  Frisen  indtil  tre  Alen  fra  Gulvet  bedækkede  med  Stuk- 
Broderier  af  en  utrolig  Mangfoldighed  og  Finhed;  saavel 
her  som  i  flere  af  de  andre  Sale  faaer  man  ved  at  see  i 
Veiret  Indtrykket  af  at  befinde  sig  i  en  Drypstenshvælving, 
eller  som  om  uhyre  Masser  af  sønderrevne,  hvide  Kniplin- 
ger hang  ned  fra  Kuplen.    Abenceragernes  Sal  er  deko- 

reret  paa  samme  forunderlige  Maade;  midt  i  Salen  er  et' 
stort  Marmorbassin  med  Vandspring;  i  det  var  det,  atZe- 
griernes  Stamme  kastede  de  afhuggede  Hoveder  af  sexog- 
tredive  abenceragiske  Prindser,  som  de  havde  lokket  her- 
hen; de  mørkerøde  Pletter  paa  Bassinets  Marmor  hidrøre 
fra  deres  Blod,  siger  Sagnet. 

Alhambra  begynder  øiensynligt  at  synke  sammen;  de 
saa  herligt  dekorerede  Mure  og  Piafonds  have  store  Rev- 
ner, og  mange  af  Søilerne  ere  halvt  forvitrede.  Men  Spa- 
nierne hjælpe  ogsaa  Tidens  Tand  med  ødelæggelsen;  un- 
der Skin  af  Restauration  bedækker  man  de  skjønneste  Lev- 
ninger af  arabisk  Kunst  med  Kalk;  hele  Mure  ere  over- 
hvidtede, og  gjennem  Kalken  skimter  man  kun  de  fine 
Dekorationer  og  Mosaiken.  Allerede  Karl  den  Femte  be- 
gyndte ødelæggelsens  Værk  ved  hist  og  her  at  afbære  en 
af  de  vidunderligt  skjønne  Kupler  eller  Portaler  for  at  faae 
Plads  til  sit  Vaabenskjold  og  sin  Devise. 

Gjennem  Puerta  de  los  Pieos  forlade  vi  Alhambra  og 
komme  forbi  Hotellet  Fonda  de  los  Siete  Suelos,  hvilket 
betyder:  Hotellet  med  de  syv  Etager,  skjøndt  det  kun  har 
tre.  Vi  gaae  ned  ad  en  brat  Hulvei,  der  krydser  Svælget 
de  los'Molinos  (Møllesvælget),  stige  derpaa  i  Veiret  til  en 
Bjergaas  og  nærme  os  Generalif,  engang  de  mauriske  Kon- 
gers Sommerresidens  eller  Lysthus,  som  Navnet  betyder. 
Dets  Ydre  er  noget  uanseeligt:  høie,  svære  Mure  uden 
Vinduer,  men  med  Terrasser  ovenpaa  og  et  Galleri  i  Ar- 
kader. Af  dets  oprindelige  arkitektoniske  Skjonhed  er  der 
kun  nogle  saadanne  Arkader  og  med  Arabesker  bedækkede 
Murstykker  tilbage,  og  selv  disse  ere  vansirede  af  over- 
strøget Kalk.  Men  Haverne  frembyde  Synet  af  den  orien- 
talske Flora  i  al  dens  Yppighed,  og  fra  Terrasser  og  Bal- 
koner har  man  et  forbausende  Panorama  hen  til  Alham- 
bra, som  herfra  kan  overskues  med  alle  dets  Omgivelser,  og 
til  Sierra  Nevada,  der  med  sine  skinnende  hvide  Toppe  synes 
at  ligge  ganske  nær.  Herfra  overseer  man  ogsaa  Gitanoer- 

nes  Kvårteer,  og  vil  man  see  ægte  Zigeunerdands,  skal 
man  begive  sig  derhen;  dog  er  det  ikke  tilraadeligt  at 
gjøre  en  saadan  Udflugt  uden  i  mandstærkt  Selskab. 

Ikke  langt  fra  Generalif  ligger  en  Villa,  der  eies  af 
den  spanske  Bankier  Galderen,  men  som  engang  ligeledes 
var  et  maurisk  Slot.  Selve  Bygningen  frembyder  intet 
Mærkeligt;  men  Haven  er  vidunderlig  skjon,  som  om  Alad- 
dins Aand  havde  fremtryllet  den  som  en  Kopi  af  Paradis. 
Gjennem  Gange,  dækkede  af  Myrther  og  Vinløv,  kommer 
man  op  paa  en  steil  Bro  over  en  rivende  Strøm,  hvis 
Vand  er  klart  og  gjennemsigtigt  som  Krystal;  omviftet  af 
Viol-  og  Rosenduft  overskuer  man  herfra  Haven  med  dens 
rige  Blomsterflor.  Man  seer  hen  over  disse  forunderlige 
Blomstertræer,  der  intet  Løv  have,  kun  lutter  store,  lilie- 
agtige  Blomster;  over  disse  Mandeltræer,  der  neddrysse 
de  fine  Blomster,  hen  til  den  lillebitte  Klippeø,  der  over- 
skygges af  et  eneste  Træes  nedhængende,  lysegrønne  Løv- 
tæppe, medens  Rosenbuske  klynge  sig  op  til  Stammen; 
hen  til  en  Skov  af  store  Laurbærtræer,  der  atter  overra- 
ges af  tvende  tusindaarige  Cedere,  hvis  knudrede  Kæmpe- 
stammer hæve  sig  som  Naaleklipper ,  og  hen  til  det  gi- 
gantiske Espalier  langs  den  høie,  mauriske  Mur,  hvor 
Oranger,  Citroner  og  en  kæmpemæssig  Frugt,  der  seer  ud 
som  Græskar,  hænge  i  tusindvis  mellem  Løvet. 

Med  sine  68,000  Indvaanere  indtager  Granada  endnu 
en  høi  Rang  blandt  de  spanske  Byer,  og  her,  hedder  det, 
er  Sædet  for  spansk  Videnskabelighed,  for  gode  Sæder,  og 
her  tales  det  reneste  Spansk.  Staden  har  et  Universitet, 
der  kaldes  literært,  med  et  righoldigt  Bibliothek,  med 
Akademier  for  Medicin  og  Kirurgi,  for  det  franske  Sprog, 
for  Mathematik  og  Tegning,  samt  et  artistisk  og  literært 
Lyceum.  Kathedralen  har  en  storslaaet  Fagade,  hvis  tre 
Porte  ere  smykkede  med  Statuer  og  Basreliefs;  Kirkens 
femten  Kapeller  ere  alle  overlæssede  med  kostbare  Kar  og 
Prydelser;  her  findes  dog  ogsaa  adskillige  værdifulde  Male- 

rier,  blandt  andre  et  gammelt  Billede:  Ntra  Sra  del  Po- 
pulo  (Folkets  Madonna),  der  skjænkedes  af  Paven  til  Isa- 
bella den  Katholske;  det  hænger  i  en  mørk  Krog,  men 
nedtages  en  Gang  hvert  Aar  og  forevises  Folket  til  Erin- 
dring om  Indtagelsen  af  Granada.  I  Capilla  (Kapellet) 
Ntra  Sra  de  la  Antigua  sees  tvende  Portræter:  af  Ferdi- 
nand og  Isabella,  malede  af  deres  Favorit,  Kunstneren  Anto- 
nio Rincon.  Capilla  Mayor  ansees  for  et  af  de  prægtigste  i 
Spanien;  det  bæres  af  tyve  korinthiske  Soiler,  af  hvilke  de 
tolv  ere  smykkede  med  kolossale  Statuer  af  Apostlene;  Buerne 
ere  prydede  med  sex  store  Billeder  af  Alonzo  Cano,  der 
gjælde  for  Mesterværker.  I  Capilla  Real  hvile  de  jordiske 
Levninger  af  Ferdinand  og  Isabella.  Ved  Høialteret  sees 
tvende  Mausoleer,  det  ene  af  karrarisk  Marmor,  og  dette 
indeslutter  Kongeparret;  paa  Sarkofagen  ligge  de  konge- 
lige Statuer:  Ferdinand  den  Femte  i  fuld  Rustning  med 
Kongekappen  om  Skuldrene ,  Kronen  paa  Hovedet  og  Svær- 
det i  Haanden,  og  Isabella  den  Katholske,  klædt  i  Hof- 
dragt og  ligeledes  med  Kronen  paa  Hovedet  og  Sceptret  i 
Haanden.  I  det  næste  Kapel  opbevares  Isabellas  Krone 
og  Scepter  og  Ferdinands  Sværd. 

Valencia,  Marts  1872. 

Fra  Byen  Menjibar,  hvorhen  vi  i  Diligence  gjorde 
Reisen  fra  Granada  over  og  gjennem  Sierra  Nevada,  vare 
vi  hele  Natten  igjennem  ilede  afsted  paa  Dampens  hvirv- 
lende Vinger,  gjennem  Tunneler  og  Svælg,  forbi  Klipper, 
Smaaskove  og  Ruiner;  Alt  var  floiet  forbi  som  fantasti- 
ske Drømmebilleder;  af  og  til  havde  vi  ogsaa  mødt  et  Tog, 
der  pibende,  hvæsende,  sprudlende  Gnister  baade  foroven 
og  forneden,  foer  os  forbi  som  et  reisende  Helvede.  Det 
klarede  i  øst,  Stjernerne  slukkedes,  Taagerne  kom  og 
spredtes  igjen,  og  Solen  glødede  frem  over  en  mørk  Sky- 
banke, kastede  pludseligt  sine  Straaler  hen  gjennem  de 
luftige  Skove,  oplyste  den  gamle  Borg  deroppe  paa  Toppen 


Reiseskitser  fra  Spanien  og^  Portugal. 


269 


af  et  isoleret  Bjerg  —  og  saa  dampede  vi  ned  i  Huerta 
de  Valencia,  Spaniens  Have,  Skuepladsen  for  uddøde 
Slægters  Romantik,  hvor  den  yppige  Vegetation  stod  i  fuld 
Flor  mellem  Vandløb  og  glindsende  Smaasoer.  De  blom- 
strende Mandel-  og  Ferskentræer  tog  sig  især  deiligt  ud; 
et  Mandeltræ  stod  i  Vand  til  langt  op  paa  Stammen  og 
bredte  sit  røde  og  hvide  Blomstertæppe  ud  derover,  ikke 
uligt  en  Baldame,  der  løfter  den  af  Guirlander  omslyngede 
Kjole  i  Veiret  for  at  den  ikke  skal  blive  vaad.  Det  gik 
forbi  Oliven-  og  Korkskove,  Cypresser,  Akasier,  Peber- 
træer med  det  som  Slør  nedhængende  Løv,  Vinhaver  og 
skyhøie  Palmer,  hvis  Kroner  i  den  straalende  Belysning 
tog  sig  ud  som  grønne  Porcelænsskaale  eller  som  de 
mexikanske  Incaers  Fjerkroner.  Saa  dampede  vi  ind  til 
Valencia,  der  breder  sig  vidt  paa  Sletten.  Gjennem  de 
snevre,  krumme  Gader  banede  vi  os  Vei  hen  mellem  disse 
Grupper  af  ørkesløse,  rygende  og  snakkende  Senores,  led- 
sagede af  en  Sværm  Tiggere,  deriblandt  forskrækkelige 
Skikkelser:  Enøiede,  Blinde  og  Vanskabninger  med  visne 
Arme  eller  Ben.  Med  Undtagelse  af  Kairo  har  jeg  intet 
Sted  seet  en  saadan  Mængde  elendige,  tiggende  Skabnin- 
ger, indhyllede  i  Levninger  af  fordums  Klædningsstykker; 
man  regner  at  en  Sjetedel  af  Valencias  Befolkning  ernæ- 
rer sig  ved  Tiggeri.  Omsider  slap  vi  ind  i  "Fonda  del 
Gid')  paa  Plaza  del  Arzobispo,  et  af  de  eleganteste  Hotel- 
ler, med  Purpur  og  Stads  i  alle  Sale  og  Kamre,  men  der- 
hos med  Støv  i  alle  Kroge  og  en  mefitisk  Luft  paa  Trap- 
per, Gange  og  i  Spisesalen,  hvor  dog  en  god  Diner  med 
deilige  Frugter  og  Vin  serveredes  paa  Table  d'hote.  Og- 
saa  vare  Sengene  forsynede  med  rene  Lagener,  Hovedpu- 
derne med  broderede  Overtræk;  men  de  mødige  Lemmer 
maatte  tage  tiltakke  med  gnistrende  Halmmadratser,  og 
om  Natten  blæste  det  ind  gjennem  Balkondørenes  tomme- 
brede Sprækker. 

Det  har  regnet  i  Nat  og  er  kjøligt  i  Morgenstunden; 

men  snart  sender  Solen  brændende  Straaler  ned  paaPlad-, 
sen,  titter  ogsaa  hist  og  her  ned  i  Gaderne.  Vi  skynde 
os  derud  for  at  tage  Stadens,  rigtignok  ikke  mange  Mærk- 
værdigheder i  -Øiesyn.  Paa  Pladsen  staae  et  Par  lur- 
vede Karle,  den  Ene  eneiet,  den  Anden  skeleiet,  og 
skraale  en  Arie  af  »Robert  le  Diable«,  der  staaer  i  stor 
Gunst  her,  ligesom  Operaen  « Faust«;  de  gjere  tragiske 
Gestus  med  den  ene  Haand,  og  med  den  anden  række  de 
Bulehatten  op  mod  Hotellets  Balkon,  hvor  en  Lady  i  ele- 
gant Morgendragt  netop  kommer  til  Syne.  I  de  gamle 
mauriske  Gyder,  i  de  noget  bredere,  moderne  Gader,  saa- 
som  Calle  de  Saragossa  og  Calle  de  San  Vincente,  ere  alle 
Butiker  —  som  et  Særsyn  i  Spanien  ere  Varerne  net  og 
symetrisk  udstillede  her  —  opfyldte  med  Kjøbelystne;  men 
man  seer  kun  franske  eller  engelske  Varer,  med  Undta- 
gelse af  de  eneste  specifikt  spanske  Artikler:  Vifter  —  fra 
Dukkevifterne  indtil  dem  af  en  Alens  Udstrækning  — 
flettede  Maatter,  Bliktøi  og  Sko,  hvis  Saaler  bestaae  af 
flettede  Seglgarnssnore.  De  cigaret- rygende  Senores  drive 
om  og  snakke;  unge  og  gamle  Senoras  med  sort  Slør  over 
Hovedet  trippe  til  Morgenmesse.  Ogsaa  vi  begive  os  først 
til  Kirke,  til  Kathedralen,  hvor  vi  forsigtigt  liste  os  hen 
mellem  de  paa  Fliserne  knælende  Andægtige.  Kirken  er 
høi  og  mægtig  i  sin  Konstruktion,  med  en  Indgangsport 
paa  Hovedfa^aden,  der  trykkes  af  Dekorationernes  Mængde, 
men  har  iøvrigt  intet  Mærkeligt,  kun  at  der  over  et  Side- 
portal sees  syv  Par  Hoveder,  huggede  i  Sten,  afvexlende 
kvindelige  og  mandlige.  Sagnet  fortæller,  at  syv  Riddere 
samtidigt  ægtede  syv  skjønne  Senoraer  fra  Omegnen  og 
bleve  Stamfædre  til  Kongeriget  Valencias  Adel ;  det  er  disse 
syv  Ægtepars  Hoveder  man  har  foreviget.  Som  i  de  fleste 
spanske  Kirker  er  Orgelet  lille  og  daarligt;  det  piber  som 
en  Lirekasse  under  de  vældige  Buer.  Vi  stege  op  til  det, 
endnu  bestandig  ufuldendte  Klokketaarns  Platform ,  og  her, 
fra  en  Høide  af  over  to  hundrede  Fod,  havde  vi  Udsigt 

til  Valencias  Havn,  der  ligger  i  en  Mils  Afstand,  over 
Stadens  Vrimmel  af  mauriske  og  moderne  Bygninger  og 
langt  ud  over  den  frugtbare  Slette,  der  virkelig  tager  sig 
ud  som  en  milevidt  udstrakt  Have,  overstrøet  med  Smaa- 
byer.  Villaer  og  Kirker,  og  forst  i  det  Fjerne  begrænd- 
set  af  blaalige  Bjerge  med  snedækkede  Toppe.  Museet 
i  Calle  Carmel,  et  forhenværende  Kloster,  er  snart  be- 
seet.  Gjennem  en  jernbeslaaet  Dor,  der  oplukkes  af  en 
tiggeragtig  Guardian  med  Uhyrer  af  Nøgler,  træder  man 
ind  i  de  gamle  Klosterhaller.  Væggene  ere  bedækkede 
med  støvede  og  som  oftest  utydelige  Billeder  fra  den 
mørke  Middelalder;  omkring  i  Krogene  sees  skamferede 
Kopier  i  Marmor  af  Hermaphroditen,  af  en  Gladiator,  af 
en  Satyr  o.  s.  v.  Dog  findes  her  ogsaa  adskillige  værdi- 
fulde Billeder  af  de  store,  spanske  Mestere,  navnlig  et 
storartet,  smukt  Maleri:  Don  Quixotes  Apotheose;  den 
laurbærkronede  Ridderkarrikatur  paa  sin  Rosinante  føres 
under  Folkets  Jubel  frem 'af  en  (Fantasiens)  Engel,  og  den 
gemytlige  Sancho  Pansa  paa  det  lille  Æsel  felger  sin  Herre. 
Blandt  de  gamle,  forgyldte,  tilstøvede  Brudstykker  af  Bal- 
dakiner og  andre  Auto  da  fé-Rekvisiter  fra  Inkvisitionens 
Dage  vises  ogsaa  endel  forrustede  Krigs-  og  andre  Red- 
skaber, der  skulle  have  tilhørt  Peter  den  Grusomme.  — 
Dernæst  gjøre  vi  en  Vandring  til  det  egenlige  National- 
theater:  Skuepladsen  for  Tyrefægtningerne.  Det  er  en  cir- 
kelrund Bygning  af  store  Dimensioner,  et  aabent  Amfi- 
theater,  der  rager  imponerende  op  over  alle  Omgivelser; 
en  Indskrift  forkynder  Verden  blandt  Andet,  at  dette  for 
en  Snes  Aar  siden  opførte  Morskabstheater  har  kostet  Sta- 
den henved  tre  Millioner  Realer.  «For  den  Sum  kunde 
Staden  have  opført  og  fonderet  et  godt  Fattighus«,  be- 
mærkede en  af  Selskabet;  men  vor  Guide  —  en  alvorsfuld 
Senor  med  den  rhabarberfarvede  Kappe  slænget  over  Skul- 
deren —  ytrede:  «Hvad  skulde  det  gjøre  godt  for?  Spa- 
nieren er  for  stolt  til  at  gaae  i  Fattighus;  om  han  end 

forpleiedes  nok  saa  godt,  vilde  han  ved  første  Leilighed 
føbe  sin  Vei  og  som  fri  Mand  atter  tage  fat  paa  Tigger- 
haandværket". 

Nu  have  vi  saa  omtrent  seet  Byens  Mærkværdigheder. 
Klokken  er  Tre,  den  Tid  paa  Dagen,  da  hele  Befolknin- 
gen nedlægger  Arbeidet,  og  vi  følge  med  Strømmen  hen 
til  et  gammelt  Hus,  vistnok  af  maurisk  Oprindelse.  Her 
træde  vi  gjennem  en  Sværm  af  pyntelige  og  lurvede  Men- 
nesker ind  i  en  Forstue,  hvor  der  loses  Indgangsbilletter; 
forundrede  see  vi  os  omkring,  da  vi  høre  Hanegal  fra  de 
numererede  Luger  i  en  der  opstillet  Rotunde.  Vi  ere 
komne  til  Skuepladsen  for  en  af  Spaniernes  Nationalfor- 
nøielser:  Hanekampen,  der  næst  efter  Tyrefægtningen  spil- 
ler den  vigtigste  Rolle  i  dette  Folks  Liv.  Vi  stige  jp  i 
en  Cirkus,  indrettet  ligesom  Cirkus  de  Toros,  men  i  Mi- 
niatur  og  forsynet  med  Glastag;  paa  et  Rundgalleri  under 
dette  tage  de  Reisende  og  den  finere  Portion  Plads,  me- 
dens det  beskednere  Publikum  leirer  sig  paa  Amfitheatrets 
Bænke.  Man  seer"  ned  paa  den  lille,  cirkelrunde  Arena, 
der  er  belagt  med  stampet  Ler  og  omgiven  af  en  lav 
Skranke.  Med  spændt  Forventning  stirrer  Publikum, 
hvoraf  Mange  sikkert  have  sammentigget ,  stjaalet  eller 
røvet  de  to  Realer  (atten  Skilling),  Entreen  koster,  hen 
til  den  snevre  Korridor,  gjennem  hvilken  Kæmperne  skulle 
indlades.  Der  hersker  en  høitidelig  Taushed ,  indtil  Døren 
aabnes,  og  Eierne  af  de  først  indskrevne  Haner  træde  ud; 
de  glatte  Fjerene  paa  de  smaa  Gladiatorer  og  kaste  dem 
derpaa  ind  paa  Arenaen.  I  dette  øieblik  afbrydes  Stil- 
heden af  hundrede  raabende  Stemmer;  man  indgaaer  nem- 
lig Væddemaal  saaledes,  at  enDuro  eller  mindre  Sølvmønt 
kastes  hen  paa  Skranken  med  det  Udraab:  «Jeg  holder 
paa  den  Røde»,  hvilken  Udfordring  besvares  med:  »Jeg 
holder  paa  den  Gule«,  og  snart  er  hele  Skranken  belagt 
med  Sølvmønter.    Imidlertid  skride  Kæmperne  gravitetisk 

hid  og  did;  den  Røde  hæver  sig  stolt  i  Veiret  og  galer; 
ved  dette  K.impraab,  der  fremkalder  Jubel  og  Applaus, 
standser  den  anden  og  maaler  sin  Modstander  med  funk- 
lende Blik;  saa  strække  de  Halsene  frem  og  lægge  Næ- 
bene an  som  Landser;  Staalsporer  blinke  paa  deres  Hæle. 
Det  er  store,  smukke  Fugle,  hvis  strudtende  Haler  kunde 
tjene  til  Monster  for  den  stolteste  Senoras  Vifte.  Efter 
at  have  holdt  denne  Stilling  et  Minut  eller  to,  lofte  de 
Slagfjerene  og  fare  i  et  halvt  flyvende  Spring  mod  hinan- 
den; de  baske  med  Vingerne,  synes  at  hugge  Sporerne  i 
hinandens  Sider,  hakke  i  Kammen  og  klemme  Næb  i  Næb. 
Sammenstødet  er  dog  undertiden  saa  voldsomt,  at  de 
begge  kastes  flere  Skridt  tilbage.  Den  Gule  styrter  bag- 
over* som  en  Ridder,  der  kastes  af  Sadlen,  hvilket  frem- 
kalder Vredesudbrud  fra  det  gule  og  Bifald  fra  det  røde 
Parti.  Men  den  Gule  er  hurtigt  igjen  paa  Benene  og 
byder  atter  sin  Modstander  Spidsen  af  Næbet.  Nu  lade 
de  det  ikke  blive  ved  at  slide  i  Næbene ;  de  hakke  og  støde 
hinanden  i  Nakken  og  Ryggen,  fare  hen  over  hinanden, 
hvorved  enhver  søger  at  komme  under  Modstanderens 
Bryst  og  hugge  i  Struben.  Den  Gules  Angreb  blive  sva- 
gere og  svagere;  den  lille  Arena  er  overstrøet  med  Blod- 
pletter og  Dun;  den  Gule  vakler  og  tumler  gjentagne 
Gange  til  Jofden ,  men  reiser  sig  igjen  og  søger  nu  kun  at 
afparere  den  andens  Stød.  En  stor  Kurv  uden  Bund  bæ- 
res ind;  begge  Hanerne  kastes  ned  deri,  for  at  de  i  dette 
snevre  Rum  ikke  skulle  kunne  undvige  hinanden,  og  Kam- 
pen begynder  forfra.  Men  den  Gule  kan  ikke  mere,  den 
ruller  hen  ad  Jorden.  Den  Røde  er  nu  høimodig  eller 
maaske  udmattet  nok  til  at  holde  inde  med  sit  Angreb,  og 
idet  den  reiser  sig  paa  Tæerne  som  en  Ridder  i  Sadlen,  galer 
den  en  Seirshymne  over  sin  faldne  Modstander.  Begge  de 
blødende  Kæmper  bæres  ud,  idet  man  omhyggeligt  under- 
søger deres  Saar.    Kampens  Chancer  fulgtes  af  Tilskuerne 

med  den  mest  levende  Interesse;  ethvert  kraftigt  Angreb,, 
der  bragte  Blodet  til  at  flyde,  lønnedes  med  rungende 
Jubel.  Lige  over  for  os  paa  Galleriet  havde  flere  Damer 
taget  Plads,  blandt  dem  en  ung  Moder,  der  havde  sit  Barn 
ved  Brystet  og  gav  det  Die,  medens  hun  med  glædestraa- 
lende  ørne  stirrede  ned  paa  de  smaa  Gladiatorer. 

Aftenen  tilbragte  vi  i  et  saakaldt  Gymnasium,  et 
Kaffe-  og  Skuespilhus,  hvor  der  under  Tobaksrøg  og  Gas- 
damp opførtes  «Los  Deoses  del  Olympo",  det  er:  »Orfeus 
i  Underverden ») ;  men  det  gaves  saa  maadeligt,  at  selve 
Karrikaturen  blev  karrikeret.  Paa  Tilbageveien  til  vor 
Fonda,  hen  imod  Midnat,  var  Alt  slukket  og  lukket  i  den 
store  By;  kun  Tiggerne  vare  endnu  oppe,  mødte  og  fulgte 
os  skarevis,  hvorved  jeg  maatte  tænke  paa  det  Optrin  i 
Victor  Hugos  « Notre  Dame  de  Paris«,  da  Gringoir  om 
Natten  flygter  til  Quartier  des  Bohemiens  og  anraabes, 
men  derpaa  overfaldes  af  de  fra  Krøblinger  pludseligt  til 
Banditer  forvandlede  Tiggere.  Hist  og  her  i  Murkrogen 
sad  et  lille,  sovende  Barn,  medens  Familiens  voxne  Med- 
lemmer forfulgte  enhver  Fodgænger,  der  havde  Udseende 
af  at  være  fremmed.  —  Vi  have  her  ogsaa  været  i  Opera. 
Kl.  7V<-'  Aften  kjørte  vi  til  det  principale  Theater  i  en  to- 
hjulet, sort  betrukket  Karre,  trukken  af  en  Hest;  Kud- 
skens lille  Sæde  var  anbragt  paa  den  høiré  Vognstang. 
Disse  Vogne,  der  ere  indrettede  som  smaa  Omnibusser  og 
ligne  en  Fattigligvogn,  bruges  her  istedetfor  Droschker,  da 
de  fleste  Gader  ere  for  snevre,  til  at  man  kan  vende  med  en 
firhjulet  Vogn.  De  ere  iøvrigt  ganske  praktiske  og  pynte- 
ligt udstyrede,  men  paa  den  daarlige  Brolægning  skrumles 
og  vippes  man  bestandigt  hid  og  did.  Ved  Ankomsten  til 
Operahuset  dreiede  Kudsken  behændigt  vor  Karre  saaledes, 
at  Bagdelen  med  Vogndøren  skubbedes  ind  under  Portalen. 
Theatret  er  bredt  og  dybt  med  fem  frit  svævende  Etager 
uden  en  eneste  Pille ;  alle  Loger  saavelsom  Parterrets  Læne- 

stole,  ere  betrukne  med  redt  Fløil;  den  store  kongelige 
Loge  lige  for  Scenen  bevogtes  af  en  forgyldt  Sphinx  paa 
hver  Side.  Men  Belysningen  var  maadelig;  de  utætte  Gas- 
ledninger udbredte  en  afskyelig  Lugt,  der  i  Forening  med 
Tobaksrøgen  gjorde  Atmosfæren  herinde  kvælende,  hvilket 
dog  ikke  syntes  at  genere  Herrer  eller  Damer  i  ringeste 
Maade.  Man  skulde  næsten  troe,  at  Spanierne  mangle 
Lugtesandsen;  jeg  har  ikke  seet  noget  Menneske  her,  end 
ikke  den  fineste  Senora,  rynke  Næsen  ad  den  mefitiske 
Luft,  der  paa  en  Vandring  i  Staden  strømmer  En  imøde 
fra  hver  Gyde,  hver  Port  eller  Dør. 

Et  italiensk  Selskab  gav  « Faust  og  Valencias  heau 
monde  havde  givet  Møde.  Det  var  en  glimrende  Kreds  af 
unge,  tildels  meget  smukke  Senoraer,  der  indtog  de  forreste 
Pladser  rundt  i  Logerne  af  primera  og  segunda  fila^  med 
monstrøse,  blomstersmykkede  Toupeer,  de  Fleste  iførte  sorte. 
Nogle  ogsaa  kirsebærrøde  eller  gule  Silkerober;  men  de 
sad  der  saa  stive  og  ubevægelige  som  Voxfigurer,  uden 
at  noget  Smil  var  at  opdage  paa  deres  blege  eller  brun- 
lige Ansigter;  kun  Vifterne,  disse  glimrende  Skalkeskjul, 
vare  i  stadig  Bevægelse,  og  en  mere  skarp  Iagttager  vilde 
af  de  Blik,  som  udsendtes  fra  disse  funklende  sorte 
-Øine,  have  kunnet  slutte  sig  til  Indholdet  af  mangen  Ro- 
man. De  mørkladne  Caballeros  med  de  blodløse  An- 
sigter sad  bagved;  af  og  til  henvendte  de  Ordet  til  Da- 
merne, der  dog  kun  svarede  med  en  Bevægelse  af  Viften 
og  med  nedslagne  ^ine.  Faust,  Mephistofeles  og  Mar- 
guerita,  hvis  Partier  udførtes  fortræffeligt,  bleve  levende 
applauderede  og  maatte  gjentage  saa  mange  Sangnumre, 
et  Operaen  egenligt  gaves  to  Gange.  Det  udgjorde  et  lille 
Intermezzo,  at  en  civilklædt  Senor  med  et  skarpt  og  mørkt 
Fysiognomi  traadte  ind  i  den  kongelige  Loge;  alle  Kik- 
kerter og  Lorgnetter  rettedes  paa  ham  og  man  mumlede 
om  Francisco  d' Assisi;  men  han  glemtes  snart  igjen,  da 

man  erfarede,  at  det  var  en  Englænder,  der  havde  leiet- 
hele  Logen  for  sin  egen  Person. 

Den  store  Promenade,  Alamedaen,  strækker  sig  langs 
den  anden  Flodbred  lige  over  for  Staden;  flere  Broer  føre 
over  Guadalaviår  lige  derhen.  Om  Sandagen  opføres  her 
Militærmusik;  Størstedelen  af  Valencias  Befolkning  vandrer 
da  omkring  i  de  brede,  naturligvis  støvede  Alleer,  eller 
staaer  tusindvis  i  Gi  upper  omkring  Musiken  og  lytter  med 
beundringsværdig  Taalmodighed  til  en  og  samme  Melodi, 
der  spilles  uafbrudt  en  stiv  Klokketime,  medens  Familierne 
leire  sig  i  de  smukke,  med  Fontæner  og  Statuer  smyk- 
kede Squarer  og  glæde  sig  over  deres  pyntede  Børneflok- 
kes Lege,  især  over  Dragerne,  der  stige  til  Veirs  paa  alle 
Kanter;  disse  ere  nemlig  for  Tiden  i  Mode  blandt  Spani- 
ens yngste  Ungdom ;  man  seer  anseelige  Butiker  alene  op- 
fyldte med  Drager  i  alle  Størrelser,  baade  siujple  og  pragt- 
fulde, smykkede  med  de  spanske  Farver ,  med  Forgyldning 
og  Silkeflag.  Det  er  ganske  morsomt  for  Turisten  at  iagt- 
tage hvorledes  visse  Lege,  saasom  at  trille  Tøndebaand, 
spille  Fjerboldt,  springe  igjennem  omsvungne  Keb,  gaae 
igjen  i  mange  Lande;  men  navnlig  er  der  en  Leg,  nemlig 
«Paradis'>,  der  synes  kjendt  og  yndet  af  Ungdommen  paa  de 
fleste  Steder,  hvilket  maaske  har  sin  Grund  i  Navnet  og  den 
mere  eller  mindre  bevidste  Tradition;  i  Frankrig,  Italien, 
Ægypten,  Syrien  og  nu  i  Spanien  har  jeg  seet  Drengene 
næsten  paa  en  og  samme  Maade  afridse  « Paradis«)  i  San- 
det og  gjøre  de  reglementerede  Hop  derigjennem.  En  an- 
den Leg,  men  som  leges  her  af  den  voxne  Ungdom  og 
har  Theatret  til  Tumleplads,  bestaaer  i,  at  et  Stykke  Pa- 
pir bøies  sammen  og  kastes  fra  en  Loge  saaledes  ud,  at 
den  sammenpressede,  skarpe  Kant  gjennemskjærer  Luften 
som  en  Pil.  De  spanske  Løver  af  alle  Klasser  besidde  en  utro- 
lig Færdighed  i  denne  Leg;  jeg  har  seet  et  saadant  Stykke 
udslynget  Papir  træff"e  og  hænge  fast  i  Chignonen  paa  den 

Senora,  man  vilde  tilkjendegive  sin  Opmærksomhed,  hvil- 
ket da  fremkalder  almindeligt  Bifald,  medens  den  ulykke- 
lige Skuespiller,  der  forvirres  ved  at  faae  et  saadant 
Projektil  paa  Næsen,  bliver  Gjenstand  for  en  homerisk 
Latter. 

Valencias  værste,  periodiske  Plage  er  Støvet,  der, 
ligesom  i  de  fleste  spanske  Byer,  farer  gjennem  Ga- 
derne, reiser  sig  som  Skyer  over  de  ubrolagte  Plad- 
ser, trænger  ind  gjennem  Døre  og  Balkonvinduer  og  be- 
dækker Alt  med  et  graaligt  Lag.  Det  er  Støvet,  man 
især  tilskriver  de  forfærdeligt  hyppige  øiensygdomme,  der 
som  oftest  ende  med  Blindhed  eller  dog  et  yderst  svagt 
Syn.  Derfra  hidrører  ogsaa  Befolkningens  eiendommelige 
Vane  at  klippe  med  linene;  de  fleste  Spaniere  ere  Erik 
Glippinger  og  det  i  mere  end  en  Betydning.  Spanierin- 
derne beskyttes  nogenlunde  af  Vifte  og  Slør.  I  Granada 
faldt  det  en  skjøn  Sommerdag  Øvrigheden  ind,  at  man 
maaske  kunde  dæmpe  Støvet  ved  Vanding,  og  den  beslut- 
tede at  skride  til  Værket,  hvilket  udførtes  saaledes,  at 
man  leiede  et  halvt  hundrede  Gitanoe  til  i  Promenadetiden 
med  Spande  at  øse  det  mudrede  Grøftevand  op  langs  Al- 
leerne og  kaste  det  hen  overVeien.  Følgen  beraf  var,  at 
det  henskyllede  Mudder  først  rigtigt  drev  Støvet  i  Veiret, 
og  der,  h-vor  Vandingen  fandt  Sted,  kjørte  Ekvipagerne, 
vandrede  Fodgængerne  og  jog  de  beredne  Løver  netop 
hen  gjennem  en  ophvirvlende  Støvsky;  men  man  trøstede 
sig  med,  at  der  dog  blev  vandet,  og  Magistraten  var  stolt 
af  sit  snilde  Indfald,  hvilket  jeg  dog  ikke  har  seet  efter- 
lignet i  andre  spanske  Stæder. 

Spanien  er  rigt  velsignet  med  alle  Naturens  Frembrin- 
gelser til  Menneskets  Ernæring  og  Vederkvægelse ;  nen  — 
saaledes  sige  i  det  mindste  de  engelske  og  franske  Turi- 
ster —  de  have  ingen  Sands  for  Kogekunsten,  og  de  for- 
staae  hverken  at  spise  eller  drikke  paa  en  fornuftig  Maade. 


Fra  alle  Lande,    1872.  XVI. 

Ved  et  spansk  Table  d'hote  serveres  i  Olie  stegte  Aspar- 
ges og  Ærteskokker;  fortræffelige  Høns,  men  ligeledes 
stegte  i  Olie  og  stegte,  indtil  de  see  ud  som  Mumier;  ud- 
mærket Skinke,  men  stegt  i  Olie;  en  deilig  Haresteg,  men 
overgydt  med  en  Chokoladesauce,  og  saa  til  Dessert  en 
Omelet,  det  vil  sige  en  stor,  sammenrullet  Pandekage, 
overgydt  med  Olie  og  Kom;  den  bæres,  ikke  flammende, 
men  bogstaveligt  brændende  ind,  ret  en  Helvedes  Ret. 

Saavel  paa  Grund  af  sin  isolerede  Beliggenhed  som  paa 
Grund  af  sin  Størrelse  og  Skj enhed  er  Skerryvore  det  af 
Skotlands  mange  Fyrtaarne,  som  har  mest  Interesse.  Det 
ligger  paa  en  Klippe  ude  i  Atlanterhavet,  paa  Høide  med 
Jden  Mull,  men  9  Mil  længere  ude  til  Soes  og  omtrent  SVs 
Mil  fra  det  nærmeste  Land;  dette  er  den  lille  0  Tyree, 
der  som  et  Slags  Tilliggende  til  Fyrtaarnet  kun  har  Betyd- 
ning som  Oplagssted  for  de  forskjellige  Ting,  der  ere  nød- 
vendige til  Fyrets  Vedligeholdelse,  og  som  Bopæl  for  Op- 
synsmændene og  deres  Familier.  Ved  den  lille  Havn  Hy- 
nish  paa  Øens  Sydside  ligge  Opsynsmændenes  nette,  vel- 
vedligeholdte  Huse,  omgivne  af  Kjokken-  og  Blomsterha- 
ver, tilligemed  Kirken,  Skolen  og  to  eller  tre  Pakhuse. 
I  selve  Havnen  ligger  der  en  lille  Skonnert,  ved  Hjælp  af 
hvilken  Samkvemmet  mellem  Skerryvore  og  Tyree  vedlige- 
holdes, og  paa  en  Banke  Syd  for  Byen  er  der  bygget  et 
Signaltaarn,  hvorfra  man  gjennem  en  Kikkert  kan  see 
Fyrtaarnet ,  og  herfra  vexles  der  hver  Morgen  Signaler  med 
det. 

Den  Klippe,  Skerryvore  er  anlagt  paa,  udgjør  en  Del 
af  et  stort  Rev,  som  strækker  sig  langt  ud  i  Havet  og 
for  største  Delen  er  skjult  af  dette,  medens  dog  hist  og 
her  enkelte  Toppe  titte  frem  i  Ebbetiden;  den  Del  af  det, 
hvorpaa  Fyrtaarnet  er  bygget,  ligger  endog  saa  hoit,  at 
det  ved  Lavvande  rager  15 — 18  Fod  op  over  Havfladen; 
men  naar  Søen  oprøres  af  en  heftig  Storm,  skjules  ikke 
alene  Klipperne,  men  Bølgerne  kunne  undertiden  endog 

slaae  op  til  det  nederste  Vindue,  som  er  anbragt  60  Fod 
over  Havspeilet.  Den  Voldsomhed,  hvormed  Havet  bryder  sig 
mod  dette  Rev,  gjorde  det  til  en  Skræk  for  alle  Sømænd, 
førend  det  nuværende  Fyrtaarn  blev  anlagt,  og  det  store 
Antal  Strandinger,  som  aarligt  forefaldt  her,  henledte 
snart  paa  en  sørgelig  Maade  Fyrvæsenets  Opmærksomhed 
paa  dette  Punkt.  Allerede  1814  blev  der  under  Fyrkom- 
missionens Rundreise  foretaget  en  nøiagtig  Undersøgelse 
af  Klippen  af  Ingeniøren,  Mr.  Robert  Stevenson.  Blandt 
dem,  der  ved  denne  Leilighed  besøgte  Stedet,  var  Skot- 
lands berømte  Digter  Walter  Scott,  som  i  sin  Dagbog  har 
givet  følgende  Beskrivelse  af  det:  «Da  jeg  Kl.  4  om  Mor- 
genen var  krøbet  op  paa  Dækket,  fandt  jeg,  at  vi  seilede 
til  Luvart  for  -Øen  Tyree;  Mr.  Stevenson  havde  nemlig 
fattet  den  Beslutning,  at  hans  Medkommissærer  skulde  be- 
søge et  Klipperev,  Skerry  Vhor,  hvor  han  ansaae  det  for 
hensigtsmæssigt  at  anlægge  et  Fyrtaarn.  Man  gjorde  vel 
høirøstede  Indsigelser  og  erklærede,  at  man  hellere  vilde 
tiltræde  et  hvilketsomhelst  Forslag  af  ham  end  længere 
finde  sig  i  den  forfærdelige  Søgang;  men  Mr.  Stevenson 
fastholdt  sin  Beslutning,  uagtet  Skibet  rullede  og  hoppede, 
som  om  det  syntes  ligesaa  lidt  om  Turen  til  Skerry  Vhor 
som  d'Hrr.  Kommissærer.  Tilsidst  fik  vi  da  øie  paa  det  lange 
Klipperev  (det  ligger  hovedsagelig  under  Vandet),  hvorpaa 
Havet  bryder  sig  med  stor  Voldsomhed.  Kun  ved  den  ene 
Ende  af  det  henved  en  Mil  lange  Rev,  viste  der  sig  nogle 
faa,  lave  Klipper,  der  aldrig  ere  fuldstændigt  under  Vand, 
skjøndt  Brændingen  skyller  hen  over  dem.  For  at  iagt- 
tage alle  Former  besluttede  jeg  at  følge  Mr.  Stevenson 
iland  paa  disse  nøgne  Khpper.  Med  stor  Vanskelighed 
roede  vi  igjennem  en  svær  Søgang  og  nærmede  os  den 
frygtelige  Brænding ,  som  skyller  hen  over  de  skarpe,  sorte 
Klipper.  Vore  Roerkarle  fik  dog  Baaden  ind  i  en  rolig 
Vig  mellem  to  Klippeblokke,  hvor  det  lykkedes  os  at  springe 
iland  efter  at  være  blevne  dygtig  gjennem blødte.  Jeg  saae 

intet  Mærkeligt  paa  min  Reise  undtagen  nogle  Sæler,  som 
vi  kunde  have  skudt,  hvis  vi  havde  havt  vore  Bøsser,  men 
da  det  var  usikkert,  om  Landingen  vilde  lykkes,  havde 
vi  ikke  brudt  os  om  at  tage  dem  med.  Vi  tog  Revet  i 
Besiddelse  i  Fyrvæsenets  Navn  og  gav  dets  Klipper  og 
Vige  vore  egne  store  Navne.  Klipperne  bleve  noiagtigt 
maalte  af  Mr.  Stevenson.  Det  vil  blive  det  mest  isolerede 
Sted  for  et  Fyrtaarn  —  Bell  Rock  og  Eddystone  ville  være 
rene  Leier  i  Sammenligning  med  det;  thi  det  nærmeste 
Land  er  den  ubeboede  0  Tyree«. 

Det  var  imidlertid  forst  i  Aaret  1838,  at  Fyrvæsenet 
lod  Anlæget  af  Fyrtaarnet  paabegynde  under  Ledelse  af 
Mr.  Stevensons  Søn,  hvem  Æren  for  at  have  lagt  Planen 
til  Bygningen  og  opført  den,  tilkommer.  Arbeidet  blev 
paa  engang  drevet  paa  tre  forskjellige  Steder,  paa  Mull, 
hvor  Stenene,  en  blegrød  Granit,  bleve  brudte,  i  Hynish, 
hvor  Kvadrene  bleve  tilhuggede  og  passede  sammen,  og 
endeligt  paa  selve  Klippen.  Desuagtet  kostede  det  sex 
Aars  uafbrudte  Anstrengelser  at  faae  Bygningen  færdig 
paa  Grund  af  de  stadige  Forstyrrelser,  som  i  Begyndelsen 
foraarsagedes  af  Havet,  og  det  skyldes  alene  Bygmesterens 
ubetvingelige  Udholdenhed,  at  Skerryvore  den  1ste  Februar 
1844  for  første  Gang  kunde  sende  sine  glimrende  Straaler 
ud  over  Havet, 

Skerryvore,  som  har  en  Høide  af  150  Fod,  er  Eng- 
lands høieste  Fyrtaarn;  Eddystone  udenfor  Plymouths 
Havn  er  kun  halvt  saa  høit,  og  Bell  Rock  ved  Skotlands 
Østkyst  er  en  Trediedel  lavere  end  det;  der  er  kun  et 
Fyrtaarn  i  Evropa  og  maaske  i  hele  Verden,  som  over- 
gaaer  det  i  Høide,  nemlig  «Tour  de  Corduan»  ved  Ga- 
ronnes  Munding,  som  er  197  Fod  høit.  Taarnets  Funda- 
ment, som  er  sænket  15  Tommer  ned  i  Klippen,  har  en 
Grundflade  af  42  Fods  Diameter  og  bestaaer  af  en  26  Fod 
høi,  kompakt  Stensøile,  som  veier  2000  Tons.  Oven  paa 
denne  Grundvold  hæver  Taarnet  sig  i  ti  Etager,  hvis  Yder- 


282 


Fyrtaarnet  Skerryvore. 


mure  gradvis  aftage  fra  9V2  til  2  Fods  Tykkelse.  Paa 
Grund  af  Bygningens  uhyre  Vægt  i  Forhold  til  dens  Høide, 
ligger  Tyngdepunktet  meget  lavt,  og  da  det  Materiale, 
som  er  anvendt  for  at  binde  Stenene  sammen,  tillige  er 
saa  fortrinligt,  at  Taarnet  næsten  bliver  en  Monolith,  vil 
Havet  selv  under  dets  vildeste  Rasen  ikke  være  istand  til 
at  omstyrte  det.  End  ikke  under  den  heftigste  Storm 
ryster  Taarnet,  og  Opsynsmændene  have  aldrig  følt  nogen 
Frygt  eller  havt  nogen  Følelse  af  Usikkerhed  ved  at  op- 
holde sig  i  det. 

En  steil  Kobberstige,  som  er  fastgjort  til  Taarnets 
østlige  Side  for  at  være  mindre  udsat  for  Bølgernes  Magt, 
fører  op  til  Indgangsdøren  i  Taarnets  Stuetage,  hvorfra 
saa  en  Trappe  fører  videre  op  gjennem  alle  ti  Etager, 
som  hver  især  udgjøre  et  Eum,  tolv  Fod  i  Diameter. 
Alt:  Vægge,  Loft  og  Gulv  bestaaer  udelukkende  af  Sten. 
De  nederste  Etager  benyttes  til  Oplagssted  for  Kul  og 
Olie,  og  i  en  af  dem  findes  der  forskjellige  Slags  Værktøi 
til  Opsynsmændenes  Afbenyttelse  i  deres  Fritid.  I  Eta- 
gerne ovenover  ere  Dagligstuen  og  Sovekamrene,  som  ere 
udstyrede  med  smukt  udskaarne  Egetræesmøbler;  det  Hele 
er  smagfuldt  og  hyggeligt  indrettet,  og  der  er  gjort  Alt, 
for  at  Opsynsmændene,  som  i  hele  Uger  ere  afspærrede 
fra  Samkvemmet  med  Omverdenen,  kunne  befinde  sig  vel 
og  føle  sig  hjemme  her.  I  den  øverste  Etage  findes  selve 
Fyret,  som  er  et  Blinkfyr,  hvis  Lys  kan  sees  i  en  Afstand 
af  18  engelske  Mil.  Her  er  der,  ligesom  i  andre  Fyr- 
taarne,  en  Stol  og  et  Bord  med  Skrivematerialier,  for  at 
den  vagthavende  Opsynsmand  kan  optegne,  hvad  Mærke- 
ligt der  maatte  forefalde  under  hans  Vagt,  og  en  Liste 
med  en  nøiagtig  Angivelse  af,  naar  Fyret  skal  tændes  eller 
slukkes  paa  hver  Dag  i  Aaret.  Denne  Etage  indeholder 
ogsaa  Skerry vores  Bibliothek,  som  bestaaer  af  de  Bøger, 
Fyrvæsenet  sender  Opsynsmændene  for  at  forkorte  de  en- 
somme Vagttimer  for  dem,  og  for  at  de  kunne  følge  med 

de  Begivenheder,  som  foregaae  i  Verden.  Saasnart  Fyret 
bliver  tændt,  maa  den  Opsynsmand,  hvis  Tur  det  er,  ind- 
tage sin  Plads  her;  hans  Vagt  varer  fire  Timer,  og  i 
denne  Tid  maa  han  ikke  tinder  nogen  Betingelse  forlade  sin 
Post.  Naar  Opsynsmanden  sidder  ved  Bordet,  har  han 
lige  over  sit  Hoved  den  store  Lampe  og  Lindseapparatet, 
og  ved  Siden  af  ham  staaer  det  Uhrværk,  hvorved  Lind- 
serne  dreies  rundt,  saa  at  der  hvert  Minut  frembringes 
en  Forandring  fra  fuldstændig  Marke  til  det  klareste  Lys. 
Rundt  om  den  ^øverste  Etage  løber  der  en  Balkon,  hvor 
der  hænger  en  Klokke  til  at  ringe  med  i  taaget  Veir, 
Klokken  er  sat  i  Forbindelse  med  det  Uhrværk ,  som  dreier 
Lindserne,  og  kan  derved  bringes  til  at  ringe  med  be- 
stemte Mellemrum.  Det  er  dog  tvivlsomt,  om  denne  Klokke- 
ringning er  til  stor  Nytte ;  thi  efter  den  Erfaring,  man  har 
andetsteds  fra,  kan  Lyden  kun  hores  i  kort  Afstand,  naar 
Taagen  er  tæt.  1  klart  Veir  har  man  fra  denne  Balkon 
en  vid  Udsigt  over  det  stadig  brusende  Hav;  derimod  kan 
man  ikke  see  noget  andet  Land  end  Tyree. 

Der  er  bestandigt  tre  Opsynsmænd  paa  Fyrtaarnet; 
hver  bliver  der  sex  Uger  ad  Gangen  og  faaer  saa  fri  i 
fjorten  Dage,  saa  at  hver  af  de  fire  Opsynsmænd,  som 
høre  til  Skerryvore,  er  ni  Maaneder  af  Aaret  paa  Fyr- 
taarnet og  tre  Maaneder  hos  sin  Familie  i  Hynish.  Om 
Vinteren  er  Havet  dog  ofte  saa  oprørt,  at  al  Kommunika- 
tion med  Tyree  standser,  og  Opsynsmændene  kunne  da 
komme  til  at  tilbringe  mere  end  den  dobbelte  Tid  paa 
Skerryvore  uden  at  kunne  blive  afløste.  Man  hører  dem 
dog  aldrig  beklage  sig  over  Ensomheden;  thi  deres  Pligter 
optage  en  stor  Del  af  deres  Tid,  og  i  deres  Fritid  kunne 
de  beskjæftige  sig  med  Læsning  eller  et  eller  andet  Haand- 
værk,  og  naarVeiret  er  smukt,  fiske  og  more  sig  paa  Klip- 
perne rundt  om  Taarnets  Fod.  Den  periodiske  Tilbage- 
venden til  deres  Familier  i  Hynish  bidrager  ogsaa  meget 
til  at  banlyse  enhver  Følelse  af  Ensomhed  og  Forladthed. 

Hvor  besynderligt  det  end  kan  synes,  ere  Posterne  som 
Opsynsmænd  ved  de  to  mest  isolerede  Fyrtaarne  ved  Skot- 
landskysten,  Bell  Rock  og  Skerryvore,  de  mest  attraaede. 
Grunden  hertil  maa  naturligvis  for  en  Del  søges  i  den 
høiere  Løn,  de  faae  her;  men  den  væsenligste  Grund  er 
dog,  at  Fyrvæsenet  for  disse  ensomme  Steders  Vedkom- 
mende drager  Omsorg  for,  at  Betjentenes  Børn  kunne  faae 
fornøden  Undervisning,  medens  den  almindelige  Klage  ved 
mange  af  de  Fyrtaarne,  som  ligge  paa  selve  Landet,  er, 
at  Skolerne  ligge  saa  langt  borte,  at  Børnene  ikke  til 
Stadighed  kunne  besøge  dem,  et  Savn,  der  maa  føles  me- 
get haardt  i  et  Land  som  Skotland,  hvor  Folkeoplysningen 
staaer  paa  saa  høit  et  Trin,  at  Undervisningen  skattes 
høit. 

Af  George  Muster. 


ill. 

De  ai'aucaniske  « Krigeres  "  Stammer.  —  Tog  til  Las  Manzanas. 

Den  21de  Januar  brød  Tehueltscbernes  samlede  Styrke  op 
—  to  hundrede  Mand  stærk  med  et  tilsvarende  Antal  af 
Kvinder  og  Børn  — for  at  forene  sig  med  de  Nord  for 
Chupat  boende  Afdelinger  af  de  araucaniske  Indianere,  og 
i  Selskab  med  dem  gjæste  Las  Manzanas;  kun  Crimé,  som 
stadigt  var  syg,  blev  tilbage  med  nogle  af  sine  Venner, 
men  vilde  senere  følge  efter.  Alt  var  Liv  og  Munterhed 
ved  Udsigten  til  det  forestaaende  betydningsfulde  Møde,  og 
Hestene  i  fortrinlig  Stand,  c}a  den  umaadelige  Kavalkade 
satte  sig  i  Marsch.  Casimiro  var,  som  alt  fortalt,  bleven 
anerkjendt  som  det  forenede  Selskabs  Cacique,  og  den 
Næste  i  Rangen  var  —  Muster,  en  Stilling,  som  han  be- 
klædte i  Kraft  af  det  ærefulde  Hverv,  der  var  ham  over- 
draget, at  forrette  Tjeneste  hos  Høvdingen  som  Sekretær; 
men  i  denne  Ære  fandt  han  kun  en  tarvelig  Erstatning 
for  at  have  ombyttet  sin  Plads  i  Madam  Orkikis  hyggelige 
og  nette  Toldo  mod  et  temmelig  uhyggeligt  Logi  hos  Ca- 
simiro. Foruden  Muster  og  Familien  selv,  bestaaende  af 
Mand,  Kone,  Sønner,  en  lille  Datter,  Svoger,  Svogers 
Kone  og  Søn ,  husede  Teltet  en  af  de  chilesiske  Flygtninge, 
Mena,  hvis  gode  Egenskaber  havde  skaffet  ham  en  bedre 
Stilling  hos  Indianerne  end  hans  Kammerater,  hvis  Tal  nu 
var  svundet  ind  til  Fire,  og  endeligt  en  gammel,  døvstum 

Kone,  som  havde  fundet  et  Asyl  hos  Casirairo;  thi  mang- 
lede den  gamle  Høvding  alle  andre  Dyder,  barmhjertig 
var  han  og  stedse  rede  til  at  hjælpe  Nødlidende  og  Svage. 

Landet  Nord  for  Chupat  bestaaer  paa  de  første  Dags- 
marscher  af  bare  Pampaer,  som  her  ere  bedækkede  med 
Masser  af  Klippeblokke  og  store  Sten;  en  Mængde  Smaa- 
strømme,  som  enten  løbe  ud  til  Chupat  eller  tabe  sig  i 
Laguner,  og  hvis  Bredder  ere  bevoxede  med  Dværgbøg, 
gjennemskjære  det  fra  Vest  til  Øst;  Dalene,  hvori  de  have 
deres  Løb,  frembyde  alle  jevne,  græsbevoxede  Skraaninger 
imod  Syd,  men  steile,  nøgne  Brinker  imod  Nord.  I  denne 
Del  af  Landet  synes  Strudse  og  Guanacoer  at  være  temme- 
lig sparsomt  tilstede,  men  derimod  fandtes  der  overalt  fuldt 
op  af  Pantserdyr.  De  ere  lette  at  fange  paa  Grund  af 
deres  langsomme  Bevægelser,  naar  man  kan  overraske  dem, 
medens  de  ligge  og  bade  sig  i  Solen;  men  ere  de  først 
slupne  ned  i  deres  Huller,  er  det  ingen  let  Sag  at  trække 
dem  ud.  Indianerne  koge  dem  i  Reglen  i  deres  egen  Skal, 
efter  først  at  have  udtaget  Indvoldene  og  fyldt  Bug-  og 
Brysthulen  med  ophedede  Sten.  Kjødet  har  en  behagelig 
Smag,  og  naar  de  ere  i  god  Stand,  er  et  Ben  tilstrække- 
ligt til  et  Maaltid  for  en  Mand,  da  der  ligger  et  Tomme 
tykt  Lag  Fedt  under  Huden.  Af  Pantseret  lave  Kvinderne 
Sykurve ,  eller  bruge  det  til  deri  at  opbevare  Farve  o.  s.  v. 

Efter  tre  Dages  Marsch  naaede  de  Reisende  en  stor, 
jevn  Slette,  indesluttet  paa  den  ene  Side  af  Kordillerne, 
paa  den  anden  af  en  nøgen,  øde  Høideryg;  ligefor  dem 
imod  Nord  udbredte  sig  en  stor  Lagune,  i  hvilken  en  utal- 
lig Mængde  Svaner  og  Flamingoer  svømmede  og  vadede 
omkring,  og  hinsides  den  laae  en  halv  Snes  Toldoer,  til- 
hørende en  Afdeling  araucaniske  Indianere  under  Anførsel 
af  Høvdingen  Quintuhual.  Allerede  et  Par  Dage  tidligere 
havde  Casimiro  underrettet  ham  om  sit  Komme  og  sine 
fredelige  Hensigter,  og  Quintuhual  havde  ligesaa  høfligt 
sendt  ham  Bud  tilbage  ved  sin  Søn,  at  han  glædede  sig 

til  det  forestaaende  Møde  med  Tehueltscherne.  Desto  mere 
overraskede  bleve  derfor  disse  ved  at  see,  at  Araucanierne 
ikke  traf  mindste  Anstalter  til  at  møde  dem  efter  Skik  og 
Brug,  medens  de  selv,  forinden  de  nærmede  sig  Leiren, 
havde  iført  sig  deres  bedste  Stads  og  skiftet  Heste,  for  at 
kunne  gjøre  Fyldest  ved  den  forestaaende  Høitidelighed. 
Endeligt  kom  en  Kvinde  fra  den  araucaniske  Leir  og  for- 
klarede, at  Mændene  vare  paa  Jagt,  men  ret  snart  vilde 
indfinde  sig,  da  der  var  afgaaet  et  Ilbud  til  dem.  Imid- 
lertid reiste  de  tehueltschiske  Kvinder  deres  Toldoer  paa 
en  grøn  Mark,  bevoxet  med  Jordbærplanter,  der  ved  et 
lille  Vandløb  var  skilt  fra  Araucaniernes  Leir,  og  efter  en 
halv  Times  Forløb  koip  disse  ansættende  i  strakt  Karriere. 
Deres  Kvinder  havde  sørget  for,  at  friske  Heste  stode  op- 
sadlede til  dem,  og  i  et  Nu  vare  de  atter  i  Sadlen  med 
Landsen  i  Haanden ,  rede  til  at  gjennemgaae  den  sædvan- 
lige Velkomst-Ceremoni.  « Deres  kjække  og  aabne  Ansig- 
ter overraskede  mig  behageligt,  og  i  deres  brogede  Pon- 
choer, hvide  Lærreds  Benklæder  og  hvide,  uldne  Trøier 
eller  Veste  toge  de  sig  helt  civiliserede  ud;  min  Sidemand, 
El  Sourdo,  betragtede  dem  aabenbart  med  andre  øine, 
idet  han  hviskede  til  mig:  «Det  er  nogle  rene  Djævlei 
disse  Indianere;  muligvis  faae  vi  en  Batailles  at  han 
kunde  tænke  sig  en  saadan  Mulighed ,  skjøndt  de  kun  vare 
Syvogtyve  i  Tallet,  taler  noksom  for,  at  Araucanierne  ikke 
uden  Grund  ere  berømte  for  deres  Mod». 

Som  tidligere  bemærket  ere  disse  Folk  ikke  udeluk- 
kende Jægere,  men  drive  tillige  Kvægavl.  Da  Muster 
vendte  tilbage  til  Toidoerne  efter  endt  Manøvre,  saae  han 
Nogle  af  dem  drive  deres  Faar  og  Kvæg  hjem  til  Leiren 
fra  de  nærliggende  Skove  imod  Nord,  og  i  den  østlige 
Side  af  Dalen  græssede  en  fire  til  fem  hundrede  Heste. 
For  mange  Aar  siden,  fortalte  Casimiro,  havde  han  truffet 
disse  Folk,  men  uden  Heste;  de  jagede  da  tilfods  med 
store  Hunde,  bar  selv  deres  Husgeraad  etc,  naar  de  vare 

paa  Vandring,  og  ophængte  Sække  med  Fedt  i  Træerne^ 
for  at  bevare  det  der,  indtil  de  senere  kom  tilbage.  Han 
havde  dengang  efterladt  dem  et  Par  Heste,  fra  hvilke  deres 
nuværende  Besætning  nedstammede. 

Høvdingen  Quintuhual  var  en  alvorlig  Mand;  ikke 
desto  mindre  fortaltes  der  om  ham ,  at  han  i  Drukkenskab 
var  aldeles  ustyrlig  og  ved  slige  Leiligheder  omgikkes  ufor- 
svarlig letsindigt  med  Knive  og  Kevolvere.  Mod  Muster 
viste  han  sig  meget  forekommende.  Muster  fik  her  de 
Breve  tilbage,  som  han  for  en  Stund  siden  havde  afsendt 
—  «ved  Godhed')  —  at  aflevere  i  Påtagenes;  de  vare  og- 
saa  blevne  bragte  til  den  nordligere  boende  Stamme  un- 
der Foyel;  men  uheldigvis  vare  de  skrevne  paa  rosenrødt 
Papir,  og  da  Indianerne  mente,  at  den  røde  Farve  tydede 
paa  en  Krigserklæring,  havde  de  sendt  dem  tilbage. 

Ved  en  afholdt  Raadsforsamling  blev  det  nu  besluttet, 
at  de  to  Partier  skulde  drage  sammen  til  Las  Manzanas 
under  Casimiros  Anførsel.  Quintuhual  og  hans  Folk  havde 
tilbragt  adskillige  Maaneder  paa  det  Sted,  hvor  Tehuelt- 
scherne  nu  traf  dem ,  beskjæftigede  med  Jagten  efter  unge 
Guanacoer  og  med  at  fange  og  tæmme  Vildoxer  imellem 
Kordillernes  Bjerge.  De  vare  ganske  anderledes  duelige  i 
Brugen  af  Lassoen  end  Tehueltscherne,  saa  at  een  Mand 
var  istand  til  at  indfange  og  bemægtige  sig  et  Dyr.  <<Foy- 
els  Indianere«,  den  næste  større  Afdeling  af  Araucanierne, 
som  havde  deres  Standkvarter  nogle  Dagsmarscher  længere 
imod  Nord,  drev  de  samme  Idrætter  med  saa  stort  Held, 
at  nogle  Chilesere  fra  Valdivia,  der  opholdt  sig  hos  dem, 
i  Løbet  af  et  Par  Aar  havde  samlet  sig  en  Hjord  paa 
henved  hundrede  Stykker  Kvæg,  hvormed  de  nu  tænkte 
paa  at  vende  tilbage  til  deres  eget  Land  hinsides  Bjergene. 

Da  Muster  efter  et  Par  Dages  Forløb  aflagde  et  Be- 
søg i  de  Allieredes  Leir,  hvor  han  strax  skaffede  sig  Ven- 
ner ved  at  eftersee  Laase  paa  Geværer  etc. ,  blev  han  an- 
raabt  af  en  ældre,  spansktalende  Dame,  som  tillige  med 

tre  kjønne,  unge  Piger  —  Datre  af  Quintuhuals  Broder  — 
var  travlt  beskjæftiget  med  at  sye  Skindkapper.  De  vare 
iførte  smukke,  brogede  Ponchoer,  og  havde  Silketørklæder 
bundne  omkring  deres  smukke,  glindsende  Haar,  der  var 
flettet  i  to  lange  Pidske.  Damerne  vare  nysgjerrige  i  An- 
ledning af  Musters  Forklaring,  at  han  kom  fra  den  Egn, 
hvor  Solen  staaer  op;  de  gjorde  ham  forskjellige  mærke- 
lige Spørgsmaal,  om  der  ikke  var  meget  varmt  der,  om 
han  nogensinde  havde  været  oppe  i  Luften,  om  han  ikke 
en  Gang  havde  været  død  og  atter  var  kommet  til  Live 
0.  s.  V.  Ogsaa  Høvdingen  bod  ham  ind  i  sit  Telt  og  for- 
ærede ham  et  skinnende  nyt  Tæppe,  som  hans  Døtre  netop 
havde  gjort  færdigt. 

Mødet  med  Araucanierne  festligholdtes  ved  et  stort 
Væddeløb  mellem  begge  Stammerne,  hvor  navnligt  Da- 
merne have  gjort  store  Indsatser;  det  blev  vundet  af  Te- 
hueltscherne,  som  hjemførte  en  Mængde  kostelige  Tæpper 
og  Kapper,  der  vare  blevne  forfærdigede  af  de  araucaniske 
Skjønheder.  Om  Aftenen  var  der  stort  Festmaaltid  og 
til  Slutning  Dands  foran  "Æresteltet». 

Efter  otte  Dages  Ophold  brød  hele  Selskabet  op  den 
5te  Februar  og  drog  videre  imod  Nord  gjennem  en  Kække 
vide  Dale,  gjennemstrømmede  afSmaafloder  og  med  Over- 
flødighed paa  Krat.  De  araucaniske  Kvinder  med  deres 
Heste  og  Kvæg  dannede  en  Kolonne  for  sig  selv,  medens 
Faarene  langsomt  fulgte  efter  under  Opsigt  af  nogle  Drenge. 
Om  Dagen -jagede  Mændene  sammen,  men  om  Aftenen 
indrettede  hver  Afdeling  sin  Leir,  dog  kun  i  ringe  Afstand 
fra  hverandre.  Man  reiste  i  al  Mag,  gjorde  jevnhge  Op- 
hold paa  et  Sted  i  flere  Dage,  og  søgte  i  det  Hele  at 
gjore  sig  Veien  saa  behagelig  som  muligt.  En  Dag 'gav 
et  Barns  Fødsel  Anledning  til  at  holde  et  to  Dages  Gilde 
paa  Hestekjød;  jevnligt  afholdtes  der  internationale  Vædde- 
løb, og  til  Afvexling  opførtes  der  ogsaa  en  enkelt  Gang 
en  Kamp  mellem  et  Par  Haner,  af  hvilke  den  ene,  som 

tilhørte  Orkiki,  repræsenterede  de  tehueltschiske  Interesser, 
medens  den  anden  kunde  glæde  sig  ved  Araucaniernes 
Sympathi,  som  tilhørende  en  Mand  af  deres  Stamme. 
Samme  Mand  havde  ogsaa  en  Høne,  som  laa  paa  Æg, 
og  paa  Marschen  udrugede  sex  Kyllinger  i  sin  Kurv,  der 
var  anbragt  paa  Ryggen  af  en  Hest.  Paa  denne  Reise 
lod  endeligt  nogle  af  Tehueltscherne  sig  bevæge  til  at 
smage  Fisk  og  fandt  saa  stort  Behag  i  den  nye  Ret,  at 
de  strax  gav  sig  til  at  lave  Snører  for  selv  i  Fremtiden 
at  drive  Fiskeriet.  En  mere  privat  Fornøielse  havde  Mu- 
ster, idet  Quintuhuals  ældste  Søn  sluttede  Fostbroderskab 
med  ham.  Paa  Veien  hjem  efter  endt  Jagt  erklærede  den 
unge  Indianer,  med  hvem  Muster  stedse  havde  staaet  paa 
en  meget  venskabelig  Fod,  at  han  ønskede  at  betragte 
ham  som  sin  Broder.  «Vi  gav  derefter  hinanden  Haan- 
den,  og  medens  vi  red  Side  om  Side,  erklærede  vi,  at  vi 
vare  ligesom  Brødre,  at  vi  altid  vilde  erindre  vort  Slægt- 
skab og,  om  det  gjordes  fornødent,  staae  hverandre  bi, 
hvor  det  saa  end  var  i  Verden.  Alt  dette  var  meget  til- 
fredsstillende, og  det  var  ogsaa  ganske  morsomt,  at  de 
kjønne,  unge  Piger,  som  havde  gjort  mig  de  løierlige 
Spørgsmaal  ved  vort  Mode  i  Esgel  og  fra  den  Tid  stadigt 
sendte  mig  et  venligt  Smil  — .  thi  tale  sammen  kunde  vi 
ikke  —  saaledes  bleve  mine  Kusiner«. 

At  det  Liv,  som  et  saa  primitivt  Folk  som  Patago- 
nierne føre,  naturligvis  maa  være  stærkt  betinget  af  Lan- 
dets Klima  og  naturlige  Forhold,  er  aabenlyst  nok;  men 
efter  den  Skildring,  som  Muster  giver  af  disse  Folk,  kunde 
man  fristes  til  at  antage,  at  Naturen  endog  indvirker  paa 
Folkets  Karakter  og  ligesom  afspeiler  sig  i  den.  Patago- 
niernes rastløse  Udholdenhed  og  Haardforhed  og  deres  hef- 
tige, opbrusende  Lidenskabelighed  staaer  i  bedste  Harmoni 
med  de  endeløse,  vilde  Pampaer  og  deres  forrygende  Storme. 
Men  Patagonien  har  dog  ogsaa  sine  Solskinsdage,  selv  om 
de  kun  ere  sjeldne,  og  Solen  kan  da  kaste  et  fuldkommen 

idyllisk  Skjær  over  Indianernes  fredelige  Leir.  Muster  for- 
tæller. «Det  prægtige  Veir,  som  vi  mærkværdigt  nok  be- 
holdt under  vort  Ophold  ved  «Lilly-haik)) ,  gjorde  disse 
Kastdage  særdeles  behagelige,  og  vi  nød  i  fuldt  Maal  de 
uskyldige  Glæder,  som  de  nærliggende  Skove  frembød. 
Undertiden  gik  vi  Tre,  Fire  i  Følge  over  Bakken  og 
Engen,  hvor  Hestene  og  Kvæget  græssede,  for  at  søge 
efter  Jordbær  i  Kløfterne  mellem  de  nærliggende  Bjerge, 
til^andre  Tider  klatrede  vi  op  i  Træerne  for  at  samle  Svampe, 
eller  vi  lagde  os  iraellem  de  vilde  Violer  for  at  nyde  øie- 
blikkets  dolce  far  niente.  Disse  Naturbørn  glædede  sig 
ganske  som  Børn  glæde  sig  over  en  Fridag,  naar  de  sam- 
lede Frugt  og  Blomster  og  streifede  om  i  Skovene.  En 
Dag  var  jeg  med  Casimiro  og  nogle  Andre  ude  for  at  ud- 
søge Træ  til  Sadler.  Paa  Hjemveien  fangede  vi  et  ungt 
Stinkdyr,  som  Casimiro  havde  isinde  at  tage  hjem  med  til 
Legekammerat  for  Børnene;  men  paa  min  Bøn  fik  det 
Lov  til  at  løbe  igjen.  Rimeligvis  vil  man  synes,  at  Stink- 
dyr kun  egne  sig  daarligt  til  at  være  til  Selskab  for  Men- 
nesker; men  Hintschel  havde  to  af  dem  i  sin  Tokio,  som 
vare  fuldkommen  tamme,  saa  lystige  som  Kattekillinger, 
og  som  løb  omkring  allevegne,  uden  nogensinde  at  gjøre 
Brug  af  deres  ubehagelige,  særegne,  naturlige  Begavelse; 
bleve  de  engang  imellem  borte  en  Timestid,  satte  Børnene 
Himmel  og  Jord  i  Bevægelse,  indtil  de  atter  kom  for  Da- 
gen. Høienes  Skraaninger  udgjorde  en  Have  af  Calceo- 
laria,  Alyssum,  vilde  Geranier  og  andre  Blomster,  der 
vare  mig  ubekjendte;  iblandt  dem  to  prægtige  Slyngplan- 
ter, den  ene,  som  lignede  en  Vinstok,  havde  pragtfulde, 
violette  Blomster  af  Form  som  en  Trompet,  den  anden  pran- 
gede med  glimrende,  orangefarvede  Blomster,  fra  hvis  Cen- 
trum der  udstraalede  sorte  Linier  ligesom  Egerne  i  et  Hjul«. 

Gjennem  ideligt  vexlende  Egne,  snart  jevne,  bølge- 
formede Sletter  med  afrundede  Bakkedrag,  grønne  Enge 
og  friske  Skove,  snart  øde  Pampaer,  opfyldte  af  Sten- 

blokke  Og  gjennémskaarne  af  steile  Kl^øfter,  fortsattes 
Keisen  saaledes  langsomt  imod  Nord,  medens  Stafetter 
sendtes  forud  med  Bud  og  Brev  til  de  araucaniske  Høv- 
dinger, og  en  Snes  Mil  Nord  for  Chupat  stødte  en  ny  Af- 
deling Indianere  til,  under  Anførsel  af  deres  Høvding  Foyel, 
efter  hvem  Stammen  har  faaet  Navn.  Mødet  høitidelig- 
holdtes  med  de  sædvanlige  Ceremonier,  og  endtes  ogsaa 
som  sædvanligt  med  en  stor  «ParlementO'),  hvor  det  atter 
bestemtes,  at  man  samlede  skulde  drage  til  Las  Manzanas 
for  at  formaae  Høvdingen  Cheoeque  til  at  indgaae  Forbund 
til  fælles  Forsvar  mod  Pampas-Indianerne  i  det  Nordlige. 

Det  Første  Foyel  spurgte  Muster  om,  da  denne  se- 
nere [besøgte  ham,  var  hans  Kompas,  hvis  Berømmelse 
var  løbet  det  forud,  og  medens  alle  de  andre  Indianere 
kun  havde  betragtet  det  med  Overtro,  forstod  han  strax 
dets  Brug;  han  blev  derfor  ogsaa  meget  fornøiet,  da  Mu- 
ster bad  ham  beholde  det,  svøbte  det  omhyggeligt  ind  i 
et  Stykke  Papir  og  gav  det  til  sin  Datter,  for  at  hun 
skulde  opbevare  [det.  Foyel  var  særdeles  gunstig  stemt 
for  en  venskabeligj  Forbindelse  med  de  Hvide.  ('Gud», 
sagde  han,  ((har  givet  os  disse  Sletter  og  Høie  til  Ophold- 
sted og  forsynet  os  med  Guanacoer,  af  hvis  Skind  vi  lave 
os  Toldoer  og  Klæder,  med  Strudse  og  Pantserdyr,  der 
tjene  os  til  Fade.  Vor  Forbindelse  med  de  Kristne  have 
i  de  senere  Aar  givet  os  Smag  for  Sukker,  Brød,  Mel  og 
andre  Luxusartikler,  som  vi  tidligere  ikke  kjendte,  men 
som  nu  næsten  ere  blevne  Nødvendighedsartikler  for  os. 
Kriges  vi  med  de  Hvide,  kunne  vi  ikke  blive  af  med  vore 
Skind,  Ponchoer,  Fjer  o.  s.  v. ,  og  derfor  er  det  til  vor  egen 
Fordel,  om  vi  leve  i  Fred  med  dem ;  her  er  desuden  Plads 
nok  for  Alle-).  Det  er  kun  paa  deres  aarlige  Jagttog  efter 
Guanacoer,  at  disse  Folk  streife  saa  langt  ned  imod  Syd; 
deres  egenlige  Opholdsted  er  omkring  Floden  Limay  (den 
sydlige  Hovedarm  af  Rio  Negro),  og  det  var  hans  ønske 
at  formaae  nogle  indianske  Familier  fra  Valdivia  i  Chili 

til  at  nedsætte  sig  hos  ham  og  forsøge  paa  at  opdyrke 
nogle  af  Dalene. 

Den  21de  Marts  slog  man  Leir  paa  en  Slette,  kaldet 
Geylum  —  afsat  paa  Kortet  under  41°,  nogle  faa  Mil  øst 
for  den  store  Sø  Nahuel-huapi  og  en  Snes  Mil  Syd  for 
Las  Manzanas  —  da  Cheoeque  havde  sendt  Bud  for  at 
melde,  at  hans  Folk  endnu  vare  beskjæftigede  med  Æble- 
og  Pinonhøsten  i  Kordillernes  Dale ;  snart  indfandt  der  sig 
ogsaa  nogle  af  disse  driftige  Indianere  med  en  Ladning 
Æbler,  Pinon-Nødder  og  Faareskindssække  med  Most  for 
at  drive  Handel,  og  et  storartet  Sviregilde  paafulgte.  1 
Foyels  Toldo  traf  Muster  en  kjøn,  ung  Pige,  en  Datter 
af  Høvdingen,  der  indtog  Værtindens  Plads.  Denne  unge 
Dame  nedlod  sig  ikke  til  at  udføre  noget  af  de  grovere 
Arbeider;  hendes  fine  Fingre  rørte  kun  nu  og  da  ved 
en  Naal,  og  en  tehueltschisk  Slavinde,  der  forrettede  Tje- 
neste hos  hende  som  Kammerpige,  flettede  dagligt  hendes 
lange,  sorte  Haar.  En  Medgift  af  firsindstyve  Hopper  og 
hendes  Faders  Indflydelse  var  i  og  for  sig  istand  til  at 
skaffe  hende  Beilere  nok,  men  hun  lod  dem  Alle  sukke 
forgjæves. 

Først  den  2den  April,  havde  Cheoeque  ladet  svare, 
vilde  han  være  istand  til  at  modtage  sine  Gjæster,  idet 
han  mærkeligt  nok  tilføiede,  at  de  skulde  medbringe  deres 
Vaaben,  og  Følgen  var,  at  de  paa  Grund  af  Kulde  og  Sne 
maatte  tilbringe  adskillige  høist  ubehagelige  Dage  i  Gey- 
lum, hvor  de  tilmed  ikke  vare  frie  for  at  lide  Sult,  da 
der  kun  fandtes  lidt  Vildt  i  Omegnen.  I  to  hele  Dage 
havde  Casimiro,  Mena  og  Muster,  der  var  Messekamme- 
rater, ikke  Andet  at  leve  af  end  et  Pantserdyr  og  et  Par 
Fisk,  som  den  Sidstnævnte  fangede  i  et  dybt  Hul  i  Bæk- 
ken; derimod  fandt  de  en  Dag  paa  Jagten  en  «mc/iei>,  et 
Skjulested,  der  tilhørte  nogle  af  Foyels  Indianere  og  inde- 
holdt en  Pakke,  vel  indsvøbt  og  tilbunden  med  Huder 
og  Remme;  dog  overvandt  de  Fristelsen  til  at  under- 

Søge  den  nærmere,  men  gav  Foyel  et  Vink  om,  at  Andre 
muligvis  ikke  vilde  være  saa  samvittighedsfulde.  Det  viste 
sig  saaledes  at  være  rigtigt  nok,  hvad  Casimiro  havde  for- 
talt, at  disse  Indianere  ere  saa  forsynlige  at  efterlade  Poser 
med  Fedt  og  Levnetsmidler  paa  Steder,  som  de  agte  at 
besøge  igjen  inden  ret  længe. 

Paa  den  til  Afreisen  bestemte  Dag  brød  Indianerne 
op,  250  Mand  stærke  og  fuldt  udrustede,  men  uden  Tol- 
doer  og  Bagage;  kun  nogle  faa  Kvinder  ledsagede  dem 
med  nogle  Heste,  belæssede  med  Skind  til  Telte,  Kapper 
0.  s.  V.,  for  at  varetage  Handelen  med  disse  Varer,  som 
de  haabede  at  kunne  sælge  med  Fordel  til  Araucanierne. 
Et  halvt  hundrede  Mand  bleve  tilbage  for  at  vaage  over 
Leiren  og  skaffe  Føde  til  Kvinderne  og  Børnene. 

De  havde  ikke  marscheret  ret  langt,  før  Veien  blev 
meget  besværlig;  den  jevne  Slette  afløstes  først  af  et  klip- 
pefuldt Høidedrag  med  dybe  Spalter  og  Kløfter ,  begrænd- 
sede  af  steile  Klippevægge,  og  bag  ved  dette  hævede  sig 
en  Række  Bjerge  af  et  Par  tusinde  Fods  Høide.  Her  frem- 
bød der  sig  en  pragtfuld  Udsigt.  «Lige  neden  under,  og 
som  det  syntes  i  ganske  ringe  Afstand,  skjøndt  den  i 
Virkeligheden  beløb  sig  til  omtrent  syv  Mil,  viste  sig  en 
mørk  Linie,  ligesom  en  dyb  Spalte,  der  betegnede  Floden 
Limays  Løb,  imod  Vest  begrændset  af  høie,  skovklædte 
Bjerge  med  bratte  Skraaninger.  Længere  borte  imod  Nord- 
vest ragede  et  mægtigt,  sneklædt  Fjeld  op,  rødmende  i 
Aftensolens  Straaler.  Nedenfor  imellem  dette  og  Floden 
udbredte  sig  en  Eække  skovklædte  Høie,  de  Lunde  af 
Æbletræer,  om  hvilke  vi* havde  hørt  saa  meget  tale,  og 
nedenfor  dem  hævede  sig  atter  et  steilt,  lille  Fjeld,  ved 
hvis  Fod  Cheoques  Toldoer  laae,  men  usynlige  for  vore 
øine.  I  flere  Uger  havde  Las  Manzanas  og  Høvdingen 
Cheoeque  været  den  stadige  Gjenstand  for  Samtalen,  og 
Spændingen,  som  alt  havde  været  stor  ved  vor  Afreise, 
steg  endnu  mere  ved  Synet  af  vort  fjerne  Maal.    Idet  vi 

holdt  stille,  løftede  alle  Indianerne  deres  Hænder  op  til 
Panden  for  at  hilse  den  fjerne  Flod  og  anraabe  den  Aand, 
der  herskede  paa  disse  Steder,  om  at  hjælpe  dem  til,  at 
deres  usikre  Foretagende  maatte  faae  et  lykkeligt  Udfald. 
Den  foregaaende  Aften  havde  Casimiro  gjort  opmærksom 
paa,  at  Solen  gik  røå  ned,  og  erklæret  det  for  et  Tegn 
paa  Krig;  men  selv  om  dette  Omen  ikke  betød  stort,  saa 
var  dog  Ankomsten  af  250  Tehueltscher,  opfyldte  af  øn- 
sket om  Fred ,  noget  saa  uhørt,  at  Cheoque  muligvis  kunde 
opfatte  Sagen  anderledes,  og  som  det  senere  viste  sig,  havde 
han  ingenlunde  følt  sig  sikker  med  Hensyn  til  vore  frede- 
lige Hensigter*). 

Da  hele  Skaren  var  samlet,  opdagedes  det,  at  Casi- 
miro, som  ikke  havde  været  med  til  Jagten  om  Eftermid- 
dagen ,  i  Selskab  med  nogle  Ligesindede  var  bleven  tilbage 
for  at  svire,  da  man  underveis  havde  mødt  nogle  Folk 
med  et  Par  Sække  Rom,  der  vare  bestemte  til  Foyel  og 
hans  Venner.  Skjøndt  Indianerne  ikke  ere  nøieregnende 
med  Hensyn  til  Umaadelighed,  hvad  Drik  angaaer,  vare 
Alle  dog  ved  denne  Leilighed  misfornøiede  og  dadlede  bit- 
tert Høvdingen  for  at  give  et  saa  slet  Exempel ,  netop  som 
man  stod  i  Begreb  med  at  gjæste  enEgn,  til  hvis  Beboe- 
res venlige  Sindelag  man  ikke  nærede  stor  Tillid. 

Om  Natten  tændte  man  Baal  i  en  Dal  ved  Bredden 
af  en  Flod,  hvor  det  opskyllede  Drivtømmer  leverede 
Brændsel  i  Overflødighed,  medens  det  høie  Pampasgræs 
gav  Læ  for  Vinden,  og  uden  at  vente  paa  den  forsinkede 
Høvding,  drog  Skaren  videre  før  Daggry,  efter  at  have 
overdraget  den  gamle  Guenalto  Kommandoen.  Snart  havde 
man  naaet  Limay.  Den  anseelige  Flod  løber  i  en  bred 
Dal,  begrændset  imod  Syd  af  steile  Skrænter;  mellem  disse 
og  Vandet  udstrakte  sig  en  flad,  græsgroet  Eng,  som  hist 
og  her  var  gjennemskaaret  af  mindre  Vandløb  og  bevoxet 
med  Træer.  Paa  den  modsatte  Side  syntes  Landet  at  være 
mere  aabent;  lige  over  for  havde  nogle  Indianere  af  Inacay- 

als  Stammer  —  nær  beslægtede  med  Foyel  Indianerne  — , 
opslaaet  deres  Telte,  og  rundt  om  .  græssede  Faar,  Oxer 
og  store  Flokke  af  Heste.  Paa  et  Sted,  hvor  tre  smaa 
øer  delte  Floden,  fandt  Overgangen  Sted.  Den  første  -0 
blev  let  nok  naaet,  men  Passagen  til  den  næste  syntes 
endog  ved  første  øiekast  at  forskrække  Tehueltscherne. 
Strømmen  løb  som  en  Mølleaa,  og  Vandet  brød  sig  mod 
den  ujevne  Bund  med  en  Larm,  saa  at  det  var  umuligt 
at  høre  et  Ord.  Imidlertid  kastede  dog  to  forvovne  Karle 
sig  ud  i  Vandet  med  deres  Heste,  og  da  de  naaede  den 
modsatte  Bred  i  Sikkerhed,  fulgte  de  Andre  snart  efter, 
idet  Mændene  tog  Kvinderne  op  bag  ved  sig.  Alt  gik 
vel,  og  paa  den  modsatte  Bred  bleve  de  gjæstfrit  modtagne 
af  Inacayal  og  hans  Indianere. 

Da  det  var  nødvendigt  at  oppebie  den  store  Cacique 
og  hans  Svirebrødre,  bivuakerede  man  ved  Flodbredden,  eg 
af  en  af  de- derboende  Indianere,  en  Broder  til  Quintuhual, 
fik  Muster  ved  denne  Leilighed  at  vide,  at  en  Landsmand 
af  ham,  en  Mr.  Cox,  engang  tidligere  havde  forsøgt  paa 
at  trænge  frem  gjennem  denne  Del  af  Patagonien.  Fra 
Valdivia  i  Chile  var  han  naaet  ind  til  den  store  Sø  Na- 
huel-huapi,  og  var  derfra  seilet  ned  ad  Floden  i  en  Baad, 
men  ikke  langt  fra  det  Sted,  hvor  Muster  og  hans  Keise- 
fæller  havde  passeret  Floden ,  var  han  ved  Nattetider  kuld- 
seilet  med  sin  Baad  og  havde  saa  fundet  Tilflugt  hos  In- 
dianerne, indtil  han  atter  kunde  vende  tilbage  ad  samme 
Vei,  som  han  var  kommen. 

Den  næste  Morgen  kom  Casimiro  over  Floden  med 
sine  Følgesvende,  men  som  sædvanligt  efter  en  Svir,  var 
han  saa  gnaven  og  ilde  tilpas,  at  han  ikke  var  at  formaae 
til  at  drage  videre  den  Dag.  Nær  havde  dette  Ophold 
bragt  det  hele  Foretagende  til  at  strande  og  forvandlet  den 
fredelige  Reise  til  et  blodigt  Krigstog.  Quintuhuals  gjæve 
Sønner  —  og  iblandt  dem  Musters  Fostbroder  —  fandt,  det 
var  morsommere  at  benytte  Tiden  til  en  lille  Udflugt  end 

at  ligge  stille,  og  i  Falge  med  deres  Farbroder  drog  de 
forud  for  at  opdrive  nogle  Æbler  og  Nødder.  Den  næste 
Dag  satte  de  Andre  sig  ogsaa  i  Bevægelse  og  havde  netop 
aldeles  gjennemblødte  af  Regnen  tændt  Baal  for  at  varme 
sig,  da  en  Rytter  kom  galopperende,  tilsølet  af  Blod  og 
frygtelig  ophidset  af  Lidenskab  og  Rom.  Det  var  en  af 
de  fem  Brødre.  Alle  flokkedes  omkring  ham  for  at  høre 
hans  Fortælling.  De  vare  trufne  paa  en  Afdeling  India- 
nere, som  førte  Drikkevarer  med  sig,  og  et  Sviregilde  var 
Følgen.  Under  dette  var  det  kommet  til  Klammeri,  og 
en  Mand  var  bleven  dræbt;  men  uden  at  lade  sig  forstyrre 
heraf  havde  de  Andre  dog  fortsat  Drikkelaget,  og  imidler- 
tid havde  Hundene  ædt  Liget,  som  man  havde  ladet  ligge 
udenfor  Toldoerne.  Da  man  opdagede  dette,  blev  en  af 
den  Afdødes  Kammerater  saa  rasende,  at  han  kastede  sig 
paa  sin  Hest  for  at  underrette  Cheoque,  til  hvis  Stamme 
de  hørte,  om  det  Forefaldne,  og  Høvdingen  havde  da  og- 
saa strax  udsendt  femogtyve  Ryttere  for  at  anholde  de 
Fremmede  og  forlange  Bøder  for  Drabet.  Da  de  negtede 
at  betale,  var  det  kommet  til  Kamp,  og  de  fire  af  Brødrene 
vare  blevne  paa  Pladsen,  gjennemborede  af  utallige  Landse- 
stik,  hvorimod  det  var  lykkedes  den  Yngste  at  undkomme, 
takket  være  en  af  Musters  Revolvere,  med  hvilken  han 
havde  nedlagt  fire  af  sine  Fjender,  som  forsøgte  paa  at 
spærre  ham  Veien. 

Det  var  ubehagelige  Nyheder,  og  medens  man  endnu 
raadslog  om,  hvad  der  skulde  gjøres,  kom  Høvdingen  Ina- 
cayal  galopperende  i  Spidsen  for  sine  Folk,  Alle  bevæb- 
nede med  Landser  foruden  deres  øvrige  Vaaben.  Strax 
efter  kom  Foyels  Stamme,  ligesaa  opsat  paa  Kampen, 
men  Tehueltscherne,  som  nok  havde  Lyst  til  at  afsætte 
deres  Handelsvarer,  tog  Sagen  mere  roligt  og  mente,  det 
var  bedst  at  vente  lidt.  Imidlertid  gjorde  dog  Alle  sig  rede 
til  Kamp,  og  en  Afdeling  blev  udsendt  for  at  opsamle  de 
.    Faldne,  medens  Muster  og  deres  øvrige  Slægtninge,  hvem 

det  fornemligt  paahvilede  at  hævne  deres  Død,  foreløbigt 
bleve  bevogtede  af  en  Skare  Tehueltscher.  Derpaa  satte 
hele  Toget  sig  atter  i  Bevægelse  og  gjorde  Holdt  en  Fjer- 
dingvei  fra  Cheoques  Toldoer,  medens  Sendebud  gik  frem 
og  tilbage  for  at  bringe  et  Forlig  istand;  tilsidst  kom  og- 
saa  en  gammel  Kone  over  fra  Cheoques  Leir  og  holdt  en 
lang  Tale,  hvori  hun  formanede  til  Fred,  men  Ingen  vilde 
ret  troe  paa  den.  Vagter  bleve  udstillede,  og  Alle  til- 
bragte Aftenen  med  at  lave  »Bolas  perdidas«,  d.  e.  Bolaer, 
bestemte  til  Krigsbrug  og  ikke  beregnede  paa  at  opsamles 
igjen.  Imidlertid  dæmpedes  Ophidselsen  dog  endel,  da 
der  noget  senere  kom  Efterretning  om,  at  ingen  af  Brø- 
drene vare  døde ;  det  var  derimod  gaaet  deres  Modstandere 
værre,  skjøndt  Partiet  havde  været  saa  ulige;  thi  Tre  af 
dem  vare  dræbte;  men  Quintuhuals  og  Foyels  Stammer 
ere  ogsaa  de  tapreste  Indianere  i  det  sydlige  Amerika,  og 
med  Ære  føre  de  det  stolte  Tilnavn  « Krigerne". 

Den  følgende  Morgen  besteg  Alle  derrs  bedste  Heste 
og  drog  samlede  frem  imod  Toldoerne,  som  laae  i  den 
tilstødende  Dal.  »Da  vi  fik  dem  i  Sigte,  saae  vi  Manza- 
naros-Indianerne,  iførte  straalende  Ponchoer  og  bevæbnede 
med  Landser,  manøvrere  i  nogen  Afstand;  de  vare  ord- 
nede i  fire  Eskadroner,  hver  med  sin  Anfører,  fra  hvis 
Landse  der  flagrede  en  lille  Vimpel,  og  den  Præcision, 
med  hvilken  de  formerede  Linie,  svingede  ud,  holdt  Af- 
stand 0.  s.  V.,  vilde  have  gjort  et  regulært  Kavalleriregi- 
ment  Ære.  I  nogle  hundrede  Alens  Afstand  bleve  vi  hol- 
dende; efter  en  halv  Times  Forløb  blev  der  udvexlet  Gid- 
sler, og  derpaa  fandt  Velkomstceremonien  Sted,  kun  med 
den  Forskjel,  at  begge  Partier  havde  deres  Bøsser  ogKe- 
volvere  skarpt  ladede,  saa  at  en  Kugle  nu  og  da  hvislede 
tæt  hen  over  Ens  Hoved.  Da  Høvdingerne  til  Slutning 
havde  givet  hverandre  Haanden,  red  Cheoque,  som  var  en 
ung  Mand  med  et  kløgtigt  Ansigt ,  og  vel  klædt  med  blaa 
Poncho,  Hat  og  Læderstøvler,  ned  ad  vor  Linie,  vexlede  . 

Haandtryk  med  Enhver,  og  gjorde  nogle  haflige  Sporgs- 
maal  eller  Bemærkninger  —  ligesom  en  anden  stor  Mand 
gjør  under  andre  Omstændigheder').  Den  paafølgende  Par- 
lemento  holdtes  til  Hest  og  varede  til  Solnedgang,  og  man 
var  da  kommen  til  det  Resultat,  at  de  tilstedeværende 
Stammer  for  Fremtiden  skulde  leve  i  Fred.  De  andre 
Spørgsmaal,  som  angik  Forholdet  til  de  nordligere  boende 
Indianere  og  de  Hvide,  opsattes  til  en  anden  Dag,  da  Alle 
vare  skrupsultne.  Snart  blussede  Baal  randt  om,  og  med 
gavmild  Haand  sørgede  Cheoque  for  Aftensmaden,  medens 
adskillige  driftige  Manzanaros-  og  Picunche-Indianere  -— 
en  Stamme  under  Cheoques  Herredømme,  der  boer  inde 
mellem  Bjergene  —  gik  rundt  og  tiltuskede  sig  Knive, 
Bolaer  o.s.v.  for  Æbler,  Pinon-Kjerner,  som  de  havde  trukket 
paa  Traade,  og  Mel  i  meget  smaa  Partier.  Pinon-Kjer- 
nerne,  der  ligne  Mandler,  men  ere  af  Størrelse  som  Blom- 
mer, spises  enten  stegte  ligesom  Kastanier,  eller  koges. 
Smagen  er  i  begge  Tilfælde  særdeles  behagelig;  ogsaa 
Æblerne  ere  saftige  og  velsmagende.  For  at  forhindre 
Spektakler  og  Slagsmaal  havde  Cheoque  .  forbudt  alt  Salg 
af  Drikkevarer,  indtil  man  den  følgende  Dag  kunde  faae 
gjemt  alle  Vaaben  paa  et  sikkert  Sted  —  saa  skulde  det 
staae  Enhver  frit  at  drikke  sig  saa  fuld,  han  lystede. 

Cheoques  Leir  bestod  kun  af  fire  Toldoer,  som  tilhørte 
Høvdingen  selv  og  hans  Svoger;  alle  de  andre  Indianere 
vare  komne  til  Mødet  længere  borte  fra  og,  ligesom  Tehu- 
eltscherne,  uden  at  være  ledsagede  af  Kvinder  og  Børn. 
En  velfyldt  Strøm  vandede  Dalen ,  som  strakte  sig  fra  Vest 
til  Ost,  ved  den  vestlige  Ende  indelukket  af  Bjerge  og 
delvis  bevoxet  med  Skov.  En  Mils  Vei  derfra  laae  Æble- 
lundene. Tre  Faareflokke,  som  hver  især  tilhørte  en  af 
Cheoques  Koner,  græssede  i  Dalen,  og  bagved  Toldoerne 
laa  en  Korral  eller  Kvægfold,  men  Besætningen  manglede; 
rimeligvis  vare  Dyrene  drevne  ind  i  en  afsides  Dal  i  Nær- 
heden for  ikke  at  friste  Nogen.    Omkring  denne  Korral 

havde  Cheoques  Folk  leiret  sig,  og  længere  nede  imod 
Floden  vaiede  det  argentinske  Flag  over  Tehueltschernes 
Baal.  De  Toldoer,  som  Muster  saae  her,  vare  faste  Bo- 
liger, indrettede  paa  samme  Vis  som  de  øvrige  Patagonie- 
res,  men  meget  større  og  solidere,  da  de  ikke  vare  be- 
regnede paa  at  flyttes.  Saaledes  var  Cheoques  Toldo  fulde 
otte  Alen  høi  og  stor  nok  til  at  rumme  fyrretyve  Mand; 
i  den  fbrreste  Afdeling  brændte  tre  Baal.  Teltet  var  fuld- 
stændigt lukket,  med  en  Dør  i  det  ene  Hjørne,  som  dæk- 
kedes af  et  Tæppe;  foran  det  var  opført  en  Slags  Veranda 
af  sammenflettede  Grene,  under  hvilken  Mændene  sad  og 
røg  Tobak;  Sengene  inde  i  Teltet  vare  anbragte  paa  en 
Forhøining  af  Træ,  og  i  det  Hele  var  der  udbredt  saa 
stærkt  et  Skjær  af  Civilisation  over  Stedet,  at  man  godt 
kunde  troe  sig  hensat  til  en  Estancia  paa  Grændsen  af  en 
af  Kolonierne. 

Tidligt  om  Formiddagen  bleve  Drikkevarerne,  som 
havde  været  gjemte  i  en  anden  Dal,  bragte  tilstede,  og 
saasnart  som  Sækkene  vare  blevne  aflæssede  i  Cheoques 
Toldo ,  blev  der  givet  Ordre  til,  at  alle  Vaaben  skulde  af- 
leveres; efter  nogle  Vanskeligheder  bleve  de  ogsaa  næsten 
alle  samlede  og  gjemte  paa  et  sikkert  Sted.  Derefter  fik 
Høvdingerne  en  formel  Indbydelse  til  Drikkelaget,  og  hvem 
der  ellers  kom,  blev  budt  ind  og  gavmildt  beværtet  af  Che- 
oeque,  der  ved  dinne  Leilighed  viste,  at  ligesom  han  over- 
gik de  andre  indianske  Høvdinger  i  Magt,  saaledes  var 
han  ogsaa  deres  Mester  i  at  drikke.  Tehueltscherne  hen- 
gav sig  ganske  til  øiebUkkets  Nydelse,  og  Drukkenskaben 
mellem  dem  var  almindelig;  derimod  holdt  Foyel  og  Quin- 
tuhual  med  deres  Ledsagere  sig  saa  meget  som  muligt  til- 
bage fra  Festlighederne,  og  allerede  den  følgende  Dag 
marscherede  de  bort  og  drog  hjemad,  fulgte  af  en  Mængde 
Tehueltscher,  da  de  store  Væddeløb,  der  skulde  være  af- 
holdte, vare  opgivne,  for  at  den  gjensidige  Mistillid,  som 

Overfaldet  paa  Quintuhuals  Sønner  havde  vakt,  ikke  skulde 
give  Anledning  til  yderligere  Blodsudgydelse. 

Baade  Foyels  og  Quintuhuals  Indianere  stod  tidligere 
'under  Cheoeques  Herredøname ;  men  da  de  to  Høvdinger 
følte  sig  forurettede  og  misfornøiede,  drog  de  bort  med 
deres  Stammer  og  tog  Ophold  Syd  for  Limay  Floden. 
Siden  den  Tid  herskede  der  et  slet  skjult  Nag  imellem 
begge  Parter,  og  om  det  ved  denne  Leilighed  var  kommet 
til  Fjendtligheder,  vilde  Kampen  rimeligvis  være  bleven 
haardnakket,  da  begge  Parter  omtrent  vare  lige  stærke.  Aa- 
benlyst  viste  Cheoeque  sig  rigtignok  kun  med  halvfemsinds- 
tyve Landser,  men  en  betydelig  Del  af  hans  Folk  laa 
skjult  i  Skovene.  Et  Par  Hundrede,  som  ogsaa  vare 
stævnede  til  Mødet,  vare  derimod  vendte  om,  de  de  hørte 
om  Angrebet  paa  Quintuhuals  Sønner,  rimeligvis  fordi  de 
stod  i  Venskabs-  og  Slægtskabsforhold  til  Foyel  og  derfor 
helst  vilde  holde  sig  neutrale  i  Tilfælde  af  en  Kamp. 

Dagen  efter  Drikkelaget  blev  ofret  til  Kjøbmandsfor- 
retninger,  med  Opsættelse  af  de  diplomatiske  Anliggender, 
da  Casimiro  behøvede  fireogtyve  Timer  for  at  blive  sin 
Hovedpine  kvit,  og  takket  være  Cheoeques  Gjæstfrihed 
gjorde  Tehueltscherne  en  god  Handel  og  bleve  de  lykke- 
lige Eiere  af  en  Mængde  Heste,  Sølvprydelser  og  Tæpper. 

Efter  at  Forholdet  til  Udlandet  var  blevet  drøftet  ved 
en  følgende  Parlemento,  gav  Cheoeque  til  Slutning  et 
Festmaaltid  for  alle  de  forsamlede  Caciquer  og  deres  Søn- 
ner. Over  tre  store  Baal  i  den  rummelige  Toldo  stod 
Jerngryder  opstillede  paa  Trefødder,  indeholdende  Oxe-, 
Lamme-  og  Hestekjød.  Gjæsterne  sad  rundt  om,  som  de 
bedst  kunde,  medens  Værten  selv  sad  paa  Skrævs  over  en 
rigtig  Stol,  iført  en  prægtig  Kappe  af  Vildkatteskind  og 
med  en  Eidepidsk  i  Haanden,  hvormed  han  nu  og  da  gjorde 
Udfald  mod  en  næsvis  Hund  eller  mod  en  af  hans  mange 
Sønner,  naar  de  kom  for  nær  eller  gjorde  for  megen  Støi. 
Drengene  syntes  at  være  vante  til  den  Leg  og  viste  lige 

saa  stor  Behændighed  i  at  undgaae  Slaget,  som  Ligegyl- 
dighed, naar  det  ramte  dem.  Høvdingens  tre  Hustruer 
præsiderede  ved  Gryderne,  og  Træbakker,  belæssede  med 
mægtige  Portioner  Kjad  og  Fedt,  bleve  sendte  rundt  til 
første  Ret.  God  Tone  fordrede,  at  Vedkommende  spiste 
op,  og  naar  Bakken  var  tom,  blev  den  [vasket  ren  og  fyldt 
til  en  Anden.  •  Den  næste  Ket  bestod  af  Æbler  og  Pinoner, 
raae  eller  kogte  efter  Enhvers  Smag  og  Behag,  og  det  var 
atter  en  stiltiende  Fordring,  at  Enhver  spiste  op  eller  stak 
i  Lommen,  hvad  han  levnede.  Drikkevarerne  indskrænkede 
sig  til  Vand;  kun  et  Par  af  de  mest  begunstigede  Gjæster 
fik  et  Glas  af  en  vis,  privat  Flaske.  Efter  at  Honoratiores 
vare  blevne  bespiste,  kom  Turen  til  andre  Gjæster,  thi 
Høvdingen  sørgede  for  Alle,  der  vare  tilstede  ved  Mødet, 
Tehueltscher  saavel  som  Araucanier. 

Muster  følte  sig  i  høi  Grad  slaaet  af  den  Ærbødighed 
og  Lydighed,  som  Las  Manzanas-Indianerne  viste  deres 
Cacique.  Hans  Herredømme  strækker  sig  indtil  Mendoza 
imod  Nord,  over  en  Strækning  af  mere  end  hundrede  Mil; 
men  hans  Ord  er  en  Lov  for  de  fjerneste  af  hans  Under- 
saatter,  og  paa  hans  Bud  forlade  de  deres  Boliger  og  Fa- 
milier og  møde  hos  ham  for  at  yde  den  Tjeneste,  han 
forlanger;  Cheoeque  er  dertil  en  rig  Mand,  der  foruden 
sine  Hjorder  eier  en  Formue  i  Sølvprydelser,  Ponchoer, 
0.  s.  V. ;  den  ene  af  hans  Toldoer  benyttedes  udelukkende 
til  Opbevaringssted  for  disse  Herligheder.  Muster  var' 
netop  nærværende,  da  et  af  Høvdingens  Sendebud  ankom. 
Indianeren  vovede  ikke  at  træde  ind,  før  han  blev  opfor- 
dret dertil,  satte  sig  ærbødig  i  en  passende  Afstand  fra 
Høvdingen,  sagde,  hvad  han  havde  at  sige,  modtog  sine 
Ordrer  og  trak  sig  derpaa  tilbage,  og  da  han  var  færdig 
til  Afreisen,  meldte  han  sig  først  for  at  modtage  den  en- 
delige Besked,  og  red  derpaa  strax  bort. 

Ogsaa  de  underordnede  Caciquer,  hvis  Stilling  og  Rang 
ere  arvelige,  havde  et  finere  og  mere  intelligent  Ydre  end 

den  store  Hob,  uden  at  Muster  drister  sig  til  at  afgjøre, 
hvorvidt  dette  er  begrundet  i  Raceforskjel  eller  en  F^lge  af 
deres  hoiere  Plads  i  Samfundet.  Hos  Tehueltscherne  be- 
mærkede han  derimod  ikke  en  saadan  Forskjel  mellem  Ca- 
€iquerne  og  deres  Underordnede,  om  man  ellers  overho- 
vedet kan  benævne  Forholdet  som  et  underordnet.  De 
halvciviliserede  Araucanier  ere  deres  sydligere  Naboer  over- 
legne i  Alt,  undtagen  i  legemlige  Kræfter,  og  rimeligvis 
er  det  Forspring,  som  de  have  taget,  væsenligt  begrundet 
deri,  at  deres  Land  er  frugtbarere  og  Klimaet  mildere; 
medens  de  Andre  udelukkende  ere  Nomader,  finder  man 
hos  dem  Begyndelsen  til  Agerbrug,  idet  de  dyrke  lidt 
Hvede;  af  deres  Æbler  brygge  de,  som  alt  omtalt,  en  usæd- 
vanlig stærk  Most,  og  af  Algarroba-Bønnen  destilere  de 
ligeledes  en  berusende  Drik.  Med  Hensyn  til  deres  Per- 
son ere  Araucanierne  særdeles  nette  og  renlige,  og  hver 
Morgen  for  Daggry  vandre  baade  Mænd,  Kvinder  og  Børn 
flokkevis  ned  til  Floden  for  at  faae  deres  Morgenbad.  Deres 
Ceremonier  ere  i  mange  Tilfælde  nærbeslægtede  med  de 
egenlige  Patagonieres ;  men  de  synes  at  være  mere  over- 
troiske og  mere  tilbøielige  til  at  troe  paa  Trolddom  end 
disse:  saaledes  begynde  de  aldrig  noget Maaltid  uden  først 
at  kaste  lidt  Suppe  eller  et  lille  Stykke  Kjød  paa  Jorden, 
medens  de  samtidigt  mumle  en  Formular  for  at  forsone 
den  onde  Aand  Qualitschu. 

Efter  Casimiros  Fortælling  er  det  almindelig  Skik,  at 
den  unge  Araucanier  bortfører  sin  Brud.  Uden  at  gjøre 
sig  den  Uleilighed  at  forvisse  sig  om  Pigens  Følelser,  af- 
gjør  han  Sagen  som  en  almindelig  Forretning  med  hendes 
Fader,  og  efter  at  have  betalt  den  forlangte  Medgift,  ga- 
lopperer han  afsted,  snapper  Pigen  og  fører  hende  med 
sig  til  Skoven ;  fra  denne  eiendommelige  Bryllupsreise  vende 
de  derpaa  efter  et  Par  Dages  Forløb  tilbage  som  Mand  og 
Kone.  Et  uheldigt  Træk,  som  maaske  skyldes  den  nær- 
mere Berørelse ,  i  hvilken  disse  Folk  fra  tidligere  Tid  have 

staaet  til  de  Hvide,  er  deres  Tilbøielighed  til  Slaveri.  Og 
det  er  ikke  alene  deres  Krigsfanger,  som  de  gjøre  til  Sla- 
ver; men  de  baade  kjøbe  og  stjæle  Mennesker,  naar  Lei- 
lighed  gives;  der  er  vist  ingen  Tvivl  om,  at  denne  Skik 
er  kommen  til  dem  fra  deres  hvide  Naboer  «Los  Christia- 
nos»  —  et  Navn,  som  i  Indianernes  Mund  betyder  om- 
trent det  samme  som  Djævle  —  et  saa  bittert  Had  nære 
de  til  dem;  efter  Musters  Mening  er  det  rimeligvis  ogsaa 
dette  Naboskab,  der  er  Skyld  i,  at  der  forholdsvis  kun  er 
faa  Kvinder  iblandt  dem. 

Cheoeque  gav  Muster  Tilladelse  til  at  reise  hele  hans 
Land  igjennem  imod  Nord  indtil  de  argentinske  Provind- 
ser;  men  hvor  stor  Fristelsen  ogsaa  var,  syntes  Muster  dog, 
at  han  burde  holde  fast  ved  den  Aftale,  han  engang  havde 
truffet  med  sine  tehueltschiske  Venner:  at  følge  med  dem 
til  Påtagenes.  Ved  Afskeden  uddelte  Cheoeque  Gaver  til 
Tehueltscherne  til  Gjengjæld  for  de  mange  Foræringer,  han 
havde  faaet  af  dem;  Muster  fik  en  af  de  eiendommelige 
Landser,  som  Araucanierne  bruge,  med  et  otte  til  ni  Alen 
langt  Skaft,  lavet  af  et  Kør,  ikke  uligt  Bambus,  der  voxer 
i  Skovene  inde  mellem  Bjergene,  og  velfornøiede  med  Ud- 
faldet af  Mødet  tog  Tehueltscherne  atter  Veien  imod  Syd. 
Ved  Limay  naaede  man  dem,  som  tidligere  vare  dragne 
bort,  og  hele  Skaren  var  nu  atter  samlet.  Medens  man 
bivuakerede  her  efter  Inacayals  Indbydelse,  sendte  Orkiki 
Bud  efter  Muster.  Efter  at  de  havde  røget  den  nødven- 
dige Pibe  Tobak ,  bad  den  gamle  Høvding  ham  om  at  gaae 
med  hen  og  see  paa  de  nye  Heste,  han  havde  faaet,  og 
sige  ham,  hvilken  han  ansaae  for  den  bedste.  Muster  ud- 
pegede en.  "Godt»,  sagde  den  Gamle,  «tag  den,  det  er 
din;  jeg  har  endnu  ikke  givet  Dig  Noget  til  Gjengjæld  for 
den  Revolver,  Du  forærede  mig  i  Techel".  —  Det  er 
maaske  igjennem  slige  .betegnende  Smaatræk,  at  en  Ka- 
rakter allerbedst  beskrives. 

De  fandt  Limay  mere  opsvulmet  end  paa  Udveien, 

men  slap  dog  over  i  god  Behold,  fulgte  et  Spor  længere 
inde  under  Bjergene  mod  Vest,  hvor  en  Kondor  nu  og  da 
saaes  siddende  paa  en  nogen  Klippe  i  ensom  Majestæt, 
fik  deres  Kapper  gjennembladte  om  Dagen  og  stivfrosne 
om  Natten,  og  Muster  maatte  selvanden  ride  halvveis  til- 
bage for  at  opsøge  nogle  Heste,  som  om  Natten  havde 
forladt  Flokken  for  at  søge  deres  gamle  Hjem,  naaede  saa 
ud  paa  Aftenen  deres  Leir  i  Geylum  og  vare  Alle  glade 
ved  at  komme  under  Telt,  efter  at  have  tilbragt  fjorten 
Dage  og  Nætter  i  fri  Luft,  uden  anden  Beskyttelse  mod 
det  stormfulde  og  urolige  Veir  end  deres  Kapper.  Et  Par 
Dage  derefter  bleve  flere  Børn  og  gamle  Folk  angrebne  af 
Feber  og  Hovedpine,  og  af  Frygt  for,  at  Sygdommen  skulde 
udbrede  sig  videre,  brød  de  fleste  Tehueltscher  op  den 
16de  April  og  satte  sig  i  Marsch  i  Retning  af  Patagones, 
som  ligger  90  Mil  lige  øat  for  Geylum.  To  Toldoer,  den 
ene  af  dem  Casimiros,  bleve  tilbage  paa  Grund  af  Bebo- 
ernes Sygdom.  Om  Aftenen,  da  Alt  var  stille,  hørtes  der 
pludseligt  Raab  og  Skrig  fra  Foyels  Telte,  og  Alle  paa  Ca- 
simiro  nær  greb  deres  Vaaben  og  styrtede  ud,  i  den  Tro, 
at  Manzanas-Indianerne  lumskeligt  havde  overfaldet  dem. 
Efter  et  lille  Ophold  saaes  en  Række  Mænd  komme  hen 
imod  dem  under  høie  Skrig,  idet  de  svingede  deres  Vaa- 
ben og  affyrede  dem  i  Luften,  og  nu  forklarede  Casimiro 
leende,  at  disse  Folk  vare  ifærd  med  at  drive  Sygdommen 
paa  Porten.  Efter  at  have  banket  los  paa  Teltovertrækket 
med  deres  Landser  for  at  skræmme  Gualitschu  bort,  trak 
de  sig  atter  tilbage. 

Det  var  bestemt  at  Foyel  og  hans  Stamme  skulde 
gjøre  Tehueltscherne  Følgeskab  til.Patagones,  medens  deres 
Kvinder  og  Børn  bleve  tilbage  med  nogle  Drenge  til  at 
passe  Kvæget;  men  da  de  ikke  rigtigt  stolede  paa  Cheoe- 
ques  fredelige  Hensigter,  fandt  Foyel  og  Quintuhual  det 
rigtigst  foreløbigt  at  blive  ved  deres  Leir  og  senere  ind- 
hente deres  Venner  paa  Marschen  ved  at  ride  rask  til. 

Ikke  uden  Vemod  tog  Muster  Afsked  med  disse  Folk 
«Miss  Foyel,  som  altid  havde  vist  mig  den  st^ørste  Ven- 
lighed, og  hvis  naturlige  Ynde  og  nette  Væsen  vilde  have 
været  en  Pryd  i  et  civiliseret  Hus,  indbød  mig  til  om 
muligt  at  komme  tilbage  til  dem,  og  hendes  Fader  bad 
mig  om  at  skaffe  ham  en  Lirekasse,  da  Casimiro  havde 
fortalt  ham,  at  han  havde  seet  Folk  gjøre  Musik  ved  at 
dreie  paa  et  Haandtago.  Tilsidst  lod  Quintuhual  et  Faar 
høitideligt  slagte  for  at  give  sine  Venner  det  med  paa 
Reisen,  og  under  en  almindelig  Tagen  Afsked  besteg  Mu- 
ster og  Casimiro  deres  Heste  for  at  indhente  deres  Sel- 
skab, som  alt  var  brudt  op.  —  "For  min  Del  var  det  med 
blandede  Følelser,  thi  med  Sorg  skiltes  jeg  fra  mine  nye 
og  elskværdige  Slægtninge,  og  med  glad  Forventning  hi- 
gede jeg  efter  at  naae  Patagones  for  der  at  finde  Efter- 
retninger fra  Hjemmet;  alt  som  vi  galopperede  fremad, 
kastede  jeg  Blikket  tilbage  mod  de  skovklædte  Skraaninger 
og  snedækkede  Toppe  af  Cordillerne,  hvis  mageløse  Skjøn- 
hed  gjorde  Tanken  om  det  øde  Land,  der  laa  for  os,^ 
dobbelt  uhyggelig«. 

Forhaabenlig  vil  «Fra  alle  Lande"  maaske  allerede  i  det 
næste  Hefte  kunne  byde  sine  Læsere  Begyndelsen  af  Stan- 
leys Fortælling  « om  hvorledes  han  fandt  Livingstone » ,  og 
forhaabenlig  vil  hans  Fortælling  blive  en  Slags  Indledning 
til  Livingstones  egen  Beretning  om  hans  sidste,  store  Reise, 
som  omfatter  Opdagelsen  af  Nilens  Kildefloder.  Det  er  i 
denne  Anledning  at  disse  Linier  fremkomme. 

Der  er  nemlig  den  Omstændighed  ved  Livingstones 
Reiser,  at  de  paa  det  Nøieste  ere  knyttede  sammen  til  et 
sammenhængende  Hele,  —  det  ene  Skridt  har  ligesom 
med  en  indre  Nødvendighed  ført  det  næste  efter  sig,  og 
alle  de  modige  Fjed,  Livingstone  har  gaaet  i  Afrika,  alle 
sigte  de  hen  mod  et  og  samme  Maal,  hvad  enten  han 
færdes  ved  N'gami-Søen,  ved  Zambese  eller  ved  Nilens 
Kilder.  Hans  Vandringer  gjælde  noget  Mere  end  denne 
eller  hin  geografiske  Opdagelse,  thi  hvor  mange  Lande, 
Floder  og  Søer  han  end  har  gjort  Verden  bekjendt  med, 
videnskabelige  Undersøgelser  og  Opdagelser  ere  for  ham  dog 
kun  et  Middel  til  Opnaaelse  af  et  høiere  og  større  Maal, 
og  dette,  til  hvilket  han  under  sine  Vandringer  trøstigt 
har  seet  hen  som  den  endelige  Udgang,  som  den  lykke- 
lige Løsning  af  hans  Livs  Opgave  er:  at  aabne  det  indre 
Central- Afrika  for  Civilisation  og  Kristendom.  Vi  skulle  i 
det  Følgende  vise,  hvorledes  denne  Tanke  er  kommen  til 
ham,  hvor  trofast  han  i  femogtyve  Aar  har  arbeidet  paa 
at  gjøre  den  til  Virkelighed,  og  hvorledes  den  Skridt  for 
Skridt  har  ført  ham  fra  Kap  til  Nilens  Kilder. 

I. 

Da  Livingstone  1849  begyndte  sine  Vandringer,  kjendte 
man  saa  at  sige  Intet  til  det  indre  Sydafrika  fra  25°  syd- 
lig til  henimod  10°  nordlig  Brede  —  en  Strækning  af  om- 
trent 450  Mil.  Tager  man  et  Kort  for  sig  fra  den  Tid, 
finder  man  med  Undtagelse  af  en  smallere  eller  bredere 
Bord  langs  Kysten  næsten  ikke  en  eneste  bestemt  Angi- 
velse. Hele  det  Indre  staaer  saa  godt  som  blank,  kun 
hist  og  her  vises  en  afbrudt  eller  punkteret  Linie,  hvor 
der  formodenlig  løber  en  Flod  eller  findes  en  So;  er  Nav- 
net sat  til,  er  der  ogsaa  i  Reglen  foiet  et  Sporgsmaals- 
tegn  efter  for  at  advare  Læserne  imod  at  fæste  for  megen 
Lid  til  Rigtigheden;  midtveis,  lidt  Nord  for  Ækvator,  seer 
man  de  berømte  Maanebjerge  anbragte,  som  Geograferne 
have  arvet  fra  Ptolemæus,  og  fra  dem  hopper  Nilen  frem 
som  en  navnløs,  punkteret  Linie. 

Under  saadanne  Omstændigheder  besluttede  Living- 
stone sig  til  at  drage  ind  i  det  Indre  af  Afrika.  Han  var 
dengang  ansat  som  Missionær  blandt  Betschuanerne,  Nord 
for  Gariep-Floden,  hvor  Tørke  og  Mangel  paa  seilbare 
Floder  gjør  al  Samfærdsel  til  en  Lidelse  for  Mennesker  og 
Dyr,  og  i  høi  Grad  besværliggjør  Missionærernes  Arbeide. 
Omstændighederne  og  ikke  frit  Valg  havde  ført  Missionen 
til  disse  af  Naturen  saa  stedmoderligt  behandlede  Egne 
langs  Randen  af  den  store  Kalahari-ørken,  til  Namaquaerne 
imod  Nord- Vest,  Betschuanerne  imod  Nord-Øst  og  Gri- 
quaerne  noget  sydligere,  midt  imellem  dem.  Bagved  havde 
man  nemlig  Kapstaten  at  støtte  sig  til,  og  den  religiøse 
Iver  førte  ganske  naturligt  til,  at  man  i  Tidernes  Løb  for- 
søgte paa  at  udbrede  Evangeliet  videre  og  videre  ved  unge 
Skud  fra  den  gamle  Stamme,  der  havde  slaaet  kraftige 
Rødder  Syd  for  Gariep.  Med  Ydmyghed  tog  man  Forhol- 
dene, som  de  vare,  men  saare  møisommehgt  var  Arbeidet, 
og  Høsten  var  aldrig  rig,  men  derimod  stedse  vanskehg. 
Ofte  naar  en  nidkjær  Missionær  omsider  saae  sine  Anstren- 

gelser  kronede  med  Held  og  havde  faaet  samlet  en  Menig- 
hed om  sig,  kunde  et  eller  to  Aars  vedvarende  Tørke  og 
Misvæxt  splitte  hans  Flok  som  Avner  for  Vinden. 

Saaledes  var  der  blevet  arbeidet  i  halvtredsindstyve 
Aar,  og  selv  om  x^rbeidet  ikke  havde  været  forgjæves,  laa 
den  Tanke  dog  nær,  at  imedens  man  her  under  disse 
uheldige  Forhole  havde  ofret  saa  store  Midler,  opslidt  saa 
megen  Iver  og  Dygtighed,  laa  der  efter  al  iSandsynlighed 
en  ganske  anderledes  rig  Mark  for  Missionen  i  det  Indre, 
hvor  Millioner  og  Millioner  af  Mennesker  levede  i  Barbari 
og  Vankundighed.  Maaske  var  denne  Tanke  opstaaet  hos 
mange  Andre  før  end  hos  Livingstone,  men  hos  ham  mod- 
nedes den  til  en  Beslutning  om  selv  at  drage  ud  for  om 
muligt  at  bane  nye  Veie  for  Evangeliet.  For  dem,  der  troe 
paa  en  høiere  Styrelse  her  i  Verden,  maa  det  dog  vistnok 
synes,  som  om  Forsynet  netop  havde  ført  ham  saaledes,  at 
han  maatte  komme  til  denne  Beslutning.  Oprindeligt  havde 
det  været  Livingstones  Hensigt  at  ofre  sig  for  Missionen  i 
Kina;  « Opiumskrigen •>  havde  forstyrret  denne  Plan  for 
ham,  og  han  drog  derfor  til  Kap,  hvor  han  ventede  at 
finde  Arbeide  blandt  Betschuanerne ,  hos  hvem  MofFat,  en 
Landsmand  af  ham  og  senere  hans  Svigerfader,  havde  vir- 
ket med  mageløs  Udholdenhed  i  mange  Aar.  Hans  Iver 
og  tillige  vel  hans  stærke  Uafhængighedsfølelse  førte  ham 
snart  ud  til  Kolobeng,  dengang  den  længst  fremskudte 
Forpost  for  Missionen  imod  Nord;  men  han  mødte  her  en 
afgjort  fjendtlig  Stemning  hos  de  nærboende  Boer*).  Skjøndt 
disse  Folk  selv  vare  Kristne,  saae  de  dog  meget  ugjerne, 
at  Kristendommen  vandt  Indgang  iblandt  de  omboende 
Stammer,  da  deres  Politik  ligeover  for  de  Indfødte  var  alt 
Andet  end  kristelig,  og  den  Voldsomhed  og  Forbitrelse, 
hvormed  de  optraadte,  gjorde  lidt  efter  lidt  Livingstones 


*)  Efterkommere  af  de  oprindelige,  hollandske  Kolonister  i  Kap, 
som  Nord  for  Gariep  havde  dannet  en  Slags  Fribytter-Republik. 
Fr«  alle  Lande.    1872.    XVI  21 

Stilling  i  høi  Grad  pinlig  og  uholdbar.  Selv  ansaae  han  sig 
vel  ikke  for  personlig  truet,  men  Boerne  ramte  ham  maa- 
ske  endnu  smerteligere  ved  at  lade  deres  Forbitrelse  gaae 
ud  over  de  Indfødte,  som  havde  sluttet  sig  til  ham  og 
viste  ham  Gjæstevenskab. 

I  Aaret  1849  tiltraadte  han  da  den  første  af  sine  Op- 
dagelsesreiser,  uden  endnu  at  ane,  hvor  langt  disse  skulde 
føre  ham;  thi  det  var,  som  vi  i  det  Følgende  ville  see, 
først  lidt  efter  lidt,  at  han  fik  det  fulde  Syn  paa  den  Mis- 
sion, der  var  ham  bestemt.  Veien  gik  igjennem  Kalahari- 
ørkenen,  og  Maalet  var  N'gami-Søen,  om  hvis  Beliggen- 
hed han  havde  faaet  Oplysninger  af  sine  betschuanske 
Venner  i  Kolobeng,  ihvorvel  Ingen  af  dem  i  mange  Aar 
havde  vovet  at  gjøre  Keisen  dertil  igjennem  den  frygtede 
^rken,  hvis  Klima  Aar  for  Aar  syntes  at  blive  mere  tørt. 
Videre  strakte  hans  Planer  sig  ikke  for  -Øieblikket,  og  vi- 
dere kunde  de  ikke  strække  sig,  før  han  fik  noget  nær- 
mere at  vide  om  Beskaffenheden  af  det  Land,  der  laa 
Nord  forKalahari.  Geografien  lærte  dengang,  at  hele  det 
indre  Afrika  var  en  stor,  tør,  sandet  Høislette;  hermed 
stemte  rigtignok  ikke  de  Beskrivelser,  han  havde  faaet  af 
Betschuanerne;  men  det  var  dog  først,  da  han  nærmede 
sig  N'gami,  at  han  fik  sikrere  Underretning.  Han  traf 
nemlig  her  en  bred  Strøm,  der  kom  fra  Nord,  fra  et  Land, 
fortalte  de  Indfødte ,  der  var  fuldt  af  Floder  og  store  Træer, 
og  denne  Opdagelse  gav  hans  Planer  større  Bestemthed. 
Han  havde  her  fundet  en  Indgangsport  til  det  Indre.  "Ud- 
sigten«, siger  han,  «til  at  finde  en  Vandvei,  der  kunde 
befærdes  med  Baade,  hen  til  en  fuldkommen  ubekjendt 
og  meget  folkerig  Egn,  satte  sig  fra  den  Stund  fastere  og 
fastere  i  Hovedet  paa  mig,  og  det  i  den  Grad,  at  da  vi 
virkelig  naaede  Søen,  optog  denne  Tanke  mit  hele  indre 
Syn  saameget,  at  Opdagelsen  selv  kun  forekom  mig  at 
være  af  liden  Vigtighed«. 

Livingstone  havde  den  største  Lyst  til  strax  at  fort- 

sætte  Reisen  for  at  besøge  Makololoernes  Høvding  Sebi- 
tuane,  om  hvis  Magt  og  Berømmelse  han  alt  i  Kolobeng 
havde  hørt  saa  meget,  at  det  maatte  være  ham  af  største 
Vigtighed  at  vinde  denne  Mands  Venskab.  Makololoernes 
Land  laa  efter  Sigende  ikke  mere  end  et  halvt  hundrede 
Mil  Nord  for  N'gami,  men  det  var  ikke  Livingstone  mu- 
ligt at  skaffe  sig  Vei visere,  og  et  Forsøg  paa  at  bygge  en 
Tømmerflaade ,  der  kunde  føre  ham  og  hans  Ledsagere  op 
ad  Floden,  mislykkedes.  Han  vendte  da  tilbage  til  Kolo- 
beng, men  kun  for  paany  det  følgende  Aar  at  begive  sig 
paa  Marschen  med  sin  Familie  for  at  gjæste  Sebituane. 
Denne  Gang  nødte  Sygdom  ham  til  at  vende  om.  Det 
tredie  Forsøg  kronedes  endeligt  med  Held,  men  først  efter 
usigelige  Besværligheder  og  Lidelser,  thi  de  Eeisende  foer 
vild  ude  paa  de  vandløse  Stepper  ^st  for  N'gami-Søen, 
og  i  flere  Dage  gruede  de  stakkels  Forældre  for  at  see 
deres  Børn  omkomme  af  Tørst. 

Ved  at  naae  Makololoernes  Land  Nord  for  Zam be- 
ses Biflod  Chobe  —  under  10°  s.  Br.  og  omtrent  125 
Mil  Nord  for  Kolobeng  —  haabede  Livingstone  sikkert,  at 
han  nu  havde  fundet  et  blivende  Sted.  Høvdingen  Sebi- 
tuane, der  havde  hørt  om  hans  tidligere  Forsøg  paa  at 
trænge  frem  til  hans  Land,  og  imødeseet  hans  Komme 
med  stor  Glæde,  modtog  ham  med  aabne  Arme.  Det 
var,  siger  Livingstone,  den  bedste  af  alle  de  indfødte  Høv- 
dinger, med  hvem  han  nogensinde  var  kommen  i  Berø- 
ring; han  og  hans  Folk  hørte  til  den  betschuanske  Fami- 
lie, med  hvis  Sprog  Livingstone  var  fuldkommen  fortrolig, 
og  hans  Herredømme  strakte  sig  vidt  og  bredt  over  frugt- 
bare., folkerige  Egne,  der  jo  maatte  frembyde  saa  rig  en 
Virkekreds,  som  den  mest  nidkjære  Missionær  kunde 
ønske  sig.  Den  gamle  Høvding  var  ogsaa  inderlig  glad 
ved  at  høre,  at  Livingstone  tænkte  paa  at  blive  hos  ham, 
og  lovede  selv  at  vise  ham  om  i  sit  Land,  for  at  han 
skulde  udsee  sig  en  Egn,  hvor  han  kunde  have  Lyst  til 

at  bosætte  sig.  Alt  syntes  saaledes  et  feie  sig  saare  vel, 
og  allerede  havde  Livingstone  trulfet  Aftale  med  sin  Eeise- 
fælle  Oswell,  der  hidtil  havde  ledsaget  ham  under  hans 
Omflakken,  at  han  skulde  drage  alene  videre  imod  øst 
for  at  opsøge  Zambese  eg  følge  dens  Lob  ud  til  Havet, 
medens  Livingstone  blev  tilbage  for  at  fortsætte  sin  Mis- 
sionsvirksomhed  blandt  Makololoerne,  da  Døden  pludseligt 
bortrev  Sebituane.  Hans  Datter,  hvem  Herredømmet  til- 
faldt som  det  ældste  af  hans  Børn ,  gav  imidlertid  de  Rei- 
sende Tilladelse  til  at  drage  frit  omkring  i  hendes  Land, 
og  tredive  Mil  østligere  opdagede  de  da  i  Slutningen  af 
Juni  1851  til  deres  Overraskelse  Zam besefloden  midt  inde 
i  Afrika.  Efter  Portugisernes  Angivelser  havde  man  tid- 
ligere antaget,  at  denne  Flod  udsprang  meget  længere 
imod  øst  og  følgeligt  var  meget  kortere,  og  nu  traf  de 
den  allerede  under  25°  østl.  L.  —  eller  175  Mil  fra  dens 
Udløb  —  midt  i  den  tørreste  Aarstid  som  en  dyb  Flod 
med  en  Brede  af  indtil  900  Alen ;  det  var  følgeligt  en  af 
de  store,  naturlige  Hovedveie  for  Forbindelsen  med  den 
civiliserede  Verden,  som  de  her  havde  fundet. 

Men  det  Sted,  som  Livingstone  søgte  for  sig  selv, 
fandt  han  derimod  ikke.  Det  Land.,  han  havde  gjennem- 
reistNord  forChobe,  var  fuldkommen  ^fladt  som  en  Pande- 
kage, uden  andre  Høider  end  de  uhyre  Myretuer;  paa  mange 
Steder  var  det  sumpet,  til  sine  Tider  udsat  for  Oversvøm- 
melser og  altid  hjemsøgt  af  Febre.  Det  var  udelukkende 
strategiske  Hensyn,  der  bevægede  Makololoerne  til  at  fore- 
trække denne  Egn,  hvor  Floden  frembød  en  udmærket 
Forsvarslinie  lige  over  for  deres  gamle  Fjender  Matebele- 
Kafferne  imod  Syd-øst,  fremfor  at  nedsætte  sig  i  de  sun- 
dere, men  aabne  Distrikter,  over  hvilke  deres  Herredømme 
strakte  sig  mod  NoM;  men  at  udsætte  sin  Familie  for  det 
usunde  Klima  her  vovede  Livingstone  ikke. 

HansReise  havde  forsaavidt  været  omsonst,  men  der- 
for tabte  han  ikke  Modet,  tvertimod,  med  det  Samme  at 

dette  Haab  glippede  for  ham,  antog  hans  Planer  langt 
videre  Dimensioner,  og  hans  fremtidige  Virksomhed  fik 
derved  en  anden  Karakter.  Hidtil  havde  han  arbeidet  paa 
at  bane  sig  selv  en  Vei  i  det  ubekjendte,  indelukkede 
Land ;  nu  besluttede  han  at  ofre  sine  Kræfter  paa  at  finde 
og  bane  Vei  for  dem,  der  skulde  komme  efter  ham;  thi 
efter  hvad  han  selv  havde  seet  og  erfaret,  stod  det  ham 
nu  klart,  at  som  Forholdene  vare  i  det  indre  Afrika,  var 
det  først  og  fremmest  nødvendigt,  at  Landet  blev  opdaget 
og  undersøgt,  forinden  man  for  Alvor  tænkte  paa  at  er- 
obre det  for  Civilisationen  og  Kristendommen.  De  Erfa- 
ringer, han  havde  gjort,  viste  tilfulde,  hvor  utilgjængeligt 
det  Indre  af  Sydafrika  var  for  Evropæeren,  ikke  blot  paa 
Grund  af  selve  Reisens  Besværligheder,  men  ogsaa  og 
maaske  fuldt  saa  meget  paa  Grund  af  det  Afspærrings- 
system  ,  som  er  almindeligt  herskende  hos  de  yderst  boende 
Stammer. 

Hvis  nemlig  ikke  Høvdingerne  for  de  sydligere  boende 
Stammer  havde  lagt  Livingstone  saa  mange  Hindringer 
iveien ,  vilde  han  sandsynligvis  have  naaet  Sebituanes  Land 
allerede  paa  den  første  Reise;  men  Alle  som  En  søgte  de 
at  standse  ham  paa  hans  Marsch,  først  til  N'gami-Søen 
og  senere  til  Makololoernes  Land;  her  tilkastede  man 
Brøndene  for  ham ,  for  at  faae  ham  til  at  vende  om ,  og 
hist  negtede  man  ham  de  fornødne  Veivisere.  Og  imid- 
lertid var  Sebituane  paa  sin  Side  ligesaa  ivrig  efter,  at  den 
hvide  Mand  skulde  komme  til  ham,  og  sendte  sine  Stam- 
mefrænder imod  Syd  Foræringer  med  Bøn  om  at  staae  de 
Reisende  bi.  Deres  Bevæggrund  var  let  forklarlig.  Alle 
ønske  de  nemlig  at  have  den  hvide  Mand  for  sig  selv,  for 
at  drage  den  størst  mulige  Fordel  af  Handelen  med  ham, 
paa  samme  Tid  som  hele  Markedet  i  de  bagved  liggende 
Lande  staaer  til  deres  fulde  Raadighed.  Paa  denne  Maade 
etablere  de  ikke  blot  en  yderst  fordelagtig  Mellemhandel 
ved  at  tiltuske  sig  Skydevaaben  for  Elefanttænder,  som 

kun  have  ringe  Værdi  i  de  Egne,  hvor  de  evropæiske  eller 
arabiske  Handelsmænd  ikke  komme,  men  styrke  tillige  in- 
direkte deres  Magt  ved  at  forhindre  Naboerne,  som  i  Afrika 
altid  betragtes  med  mistroiske  øine,  fra  at  komme  i  Be- 
siddelse af  de  saa  meget  attraaede  Geværer.  At  Living- 
stone ikke  selv  befattede  sig  med  Handel,  forandrede  ikke 
Sagen  stort;  thi  dels  havde  der  været  en  Handelsmand  i 
Følge  med  ham  paa  hans  forskjellige  Tog,  og  dels  vidste 
man  godt,  at  naar  en  Hvid  først  har  fundet  Vei  til  et 
Sted,  ville  Andre  snart  følge  efter. 

Men  Livingstone  havde  tillige  hos  Makololoerne  gjort 
en  anden  Erfaring,  som  havde  endnu  mere  Indflydelse  paa 
hans  Beslutning.  Han  havde  nemlig  med  egne  6ine  seet, 
at  Slavehandel,  Slavejagt  og  alle  de  deraf  følgende  Ulyk- 
ker stadigt  vandt  Terrain  i  det  Indre  af  Landet,  naar 
Mellemhandelen  var.  j  Hænderne  paa  Folk ,  der  havde  For- 
bindelser med  Slavemarkederne  langs  med  Øst-  og  Vest- 
kysten af  Afrika.  Kort  før  hans  Ankomst  havde  saaledes 
Makololoerne  faaet  Besøg  af  Handelsmænd  fra  Benguela, 
hvor  Slaveri  er  en  Institution  hos  mange  af  de  indfødte 
Stammer.  I  ældre  Tid  havde  disse  Folk  drevet  Forret- 
ninger med  en  af  de  Høvdinger,  som  senere  blev  under- 
tvungen af  Sebituane;  i  adskillige  Aar  var  derpaa  denne 
Forbindelse  afbrudt,  indtil  Handelsmændene  1850  kom 
igjen  med  en  Del  gamle ,  portugisiske  Gevæ-rer.  Sebituane 
fandt,  at  disse  vilde  kunne  gjøre  god  Nytte,  om  hans 
gamle  Fjender  Matebelerne  skulde  faae  isinde  at  gjæste 
ham  paany,  og  tilbød  Kjøbmændene  Elfenben  og  Kvæg  til 
Bytte  for  dem,  men  de  vilde  ikke  modtage  anden  Beta- 
ling end  halvvoxne  Drenge.  Makololoerne  syntes  vel  slet 
ikke  om  denne  Handel,  thi  de  havde  aldrig  for  hørt  tale 
om  at  sælge  Mennesker,  og  Kjærlighed  til  Børn  er  tilmed 
et  af  de  smukkeste  Træk  i  Betschuanernes  Karakter;  men 
Fristelsen  var  dem  for  stor,  og  Handelen  blev  sluttet. 
Dette  første  Skridt  havde  til  Følge,  at  de  strax  ved  det 

næste  Tog  mod  en  oprørsk  Stamme  bortførte  et  Par  hun- 
drede  Fanger,  af  hvilke  de  paa  Hjemveien  solgte  en  Del 
til  nogle  Arabere  fra  Zanzibar. 

Hvis  nu  —  dette  var  Livingstones  Tanke  —  Stam- 
merne i  det  Indre  af  Landet  ved  lovlig  Handel  kunde  blive 
forsynede  med  Varer  af  evropæisk  Fabrikat,  vilde  rimelig- 
vis al  Slavehandel  ophore  af  sig  selv;  men  dette  kunde 
kun  opnaaes,  naar  der  blev  aabnet  en  alfar  Vei  fra  Ky- 
sten ind  i  Landet. 

Man  vil  see,  at  ligesom  det  havde  været  et  saare  be- 
sværligt Arbeide  for  ham  at  trænge  ind  i  det  Indre  af 
Landet,  saaledes  trængte  han  ogsaa  først  lidt  efter  lidt 
ind  i  sin  store  Livsopgave,  og  det  var  først,  da  han  var 
naaet  tre  hundrede  Mil  ind  i  Afrika,  og  saa  at  sige  havde 
arbeidet  sig  fast  i  det  ugunstige  Terrain  mellem  Floderne 
Chobe  og  Leeambye  —  det  var  først,  da  det  uhyre  Fastland 
i  hele  sin  storartede  Vildhed  slog  sammen  over  ham  og 
paa  alle  Sider  spærrede  ham  Udsigten  med  sine  Ørkener, 
Skove  og  febersvangre  Sumpe,  at  Synskredsen  udvidede 
sig  for  hans  indre  øie.  Med  det  Samme,  han  saae,  hvor 
afsondret  og  vildsomt  dette  Land  var,  hvor  hjælpeløs  Be- 
folkningen laa  hen  som  et  Bytte  for  alle  onde  Instinkter 
og  Lidenskaber,  med  det  Samme  indsaae  han  ogsaa,  at 
al  videre  Fremgang  her  til  Syvende  og  sidst  efter  menne- 
skelig Beregning  vilde  komme  til  at  beroe  derpaa,  om  der 
kunde  findes  en  naturlig  Adgang  for  en  frisk  og  stadig 
Kulturstrømning  gjennem  en  regelmæssig  og  ordnet  Han- 
delsforbindelse med  den  civiliserede  Verden.  Lykkedes 
først  dette,  saa  var  dermed  Veien  ogsaa  banet  for  Missio- 
nen, og  Maalet  vilde  naaes  hundrede  Gange  lettere  og  hun- 
drede Gange  hurtigere  end  ellers. 

I  Livingstones  Sted  vilde  sandsynligvis  de  Allerfleste 
under  disse  Forhold  have  slaaet  sig  til  Ro  i  den  Tanke, 
at  Forsynet  havde  spærret  dem  Veien  her,  for  at  de  skulde 
vende  om  og  et  andet  Sted  finde  den  Virkekreds,  der  var 

dem  beredt.  Men  denne  Resignation,  hvor  den  dybeste 
Fromhed  undertiden  kan  være  vævet  sammen  med  den 
mest  valne  Feighed ,  stemte  ikke  overens  med  Livingstones 
Karakter.  Hos  saadanne  Handlingens  Mænd  giver  Troen 
paa  en  hoiere  Styrelse  sig  netop  tilkjende  ved  den  fulde 
Udfoldelse  af  deres  egen  stærke  Villieskraft  -  «den,  der 
vil  tjene  Gud«,  siger  han  selv,  emaa  tjene  ham  som  en 
Mand»).  —  Opgavens  Storhed  og  Vanskelighed  var  ham 
kun  en  Opfordring  til  at  anspænde  alle  sine  Kræfter,  og 
han  beredte  sig  øieblikkeligt  til  at  tage  fat  paa  Værket  — 
«for  at  seirfc  eller  døe«. 

H. 

Efter  at  have  fulgt  sin  Kone  og  sine  Bjørn  ned  til 
Kap  for  at  see  dem  indskibe  sig  til  Evropa  —  thi  fra  nu 
af  betragtede  han  sig  selv  som  en  hjemløs  Vandringsmand, 
drog  han  tilbage  til  Makololoernes  Land  for  derfra  at  ud- 
strække sine  Vandringer  videre  i  nye  Retninger.  At  der 
ikke  kunde  tilveiebringes  en  tilfredsstillende  Forbindelse 
mellem  Kapstaten  og  det  Indre,  var  indlysende  allerede 
paa  Grund  af  de  mellemliggende,  vandlåse  Stepper  og  ør- 
kener, men  den  lange,  besværlige  Transport  vilde  tillige 
fordyre  alle  Handelsvarer  i  en  ganske  uhyre  Grad.  Naar 
nu  Livingstone  ikke  desto  mindre  fastholdt  Makololoernes 
Land  som  Udgangspunkt  for  sin  videre  Fremtrængen,  iste- 
detfor  at  søge  sig  en  ny  og  lettere  Operationsbasis  et  eller 
andet  Sted  ude  paa  Kysten,  saa  var  det  dels  fordi  han 
indsaae,  at  den  Reisende,  der  kom  fra  det  Indre,  og  hvis 
Tilstedeværelse  i  Landet  var  en  fait  accompli^  vilde  møde 
langt  færre  Vanskeligheder  hos  de  Stammer,  der  vare 
mistroiske,  end  den,  der  skulde  trænge  frem  ude  fra  Ky- 
sten; men  dernæst  var  det  venskabelige  Forhold,  hvori  han 
stod  til  Makololoerne,  og  dette  Folks  Modtagelighed  for 
Kristendommen  endnu  stadigt  den  Grundsten,  hvorpaa 
han  byggede  sine  Planer  for  Fremtiden.    Det  var  ogsaa 

nærmest  dette  Hensyn,  som  gjorde,  at  det  britiske  Mis- 
sionsselskab  beredvilligt  gik  ind  paa  hans  Anskuelser  og 
ydede  ham  sin  Understøttelse;  men  den  bedste  Hjælp  fik 
han  unegteligt  af  Makololoerne  selv.  Disse  begavede  Folk, 
som  aldrig  før  havde  seet  en  hvid  Mand ,  havde  strax  faaet 
en  sikker  Følelse  af,  at  denne  fredsommelige  Vandrings- 
mand, som  hverken  spurgte  efter  Elfenben  eller  Slaver, 
men  som  ene  og  alene  var  kommen  den  lange  Vei  for  at 
tale  gode  Ord  til  dem,  var  deres  Ven  og  fortjente  deres 
Tiltro,  og  da  han  senere  havde  fremsat  sin  Plan  for  dem 
og  vist,  at  den  sigtede  til  at  skaffe  dem  Fred,  greb  de 
den  med  begge  Hænder.  Det  var  i  Virkeligheden  ogsaa 
deres  Høvding  Sekeletu  —  Sebituanes  Sen  —  som  udsty- 
rede Livingstone  til  hans  videre  Keise;  thi  den  lange  Tur 
fra  Kap  havde  omtrent  opslugt  alle  hans  Midler,  og  det 
var  med  en  Flok  af  deres  unge  Mandskab,  at  han  til- 
traadte  sit  eventyrlige  Togt  for  at  trænge  ud  til  Vestkysten 
ved  Loanda. 

Den  Ilte  November  1853  indskibede  han  sig  med  sit 
Reiseselskab  for  at  seile  op  ad  Leeambye,  som  Zambese 
kaldes  ved  dens  øvre  Løb,  før  den  har  naaet  det  vSted, 
hvor  den  danner  det  storartede  Victoria  Fald,  og  den  ]ste 
Mai  1854  naaede  han  Havet  ved  den  portugisiske  By  Lo- 
anda. Han  var  da  mere  død  end  levende,  saa  frygteligt 
havde  Feberen  medtaget  ham .  og  alle  de  nye  Venner,  han 
traf  paa,  raadede  ham  paa  det  Bestemteste  til  at  benytte 
den  gunstige  Leilighed,  som  frembød  sig,  til  at  reise  hjem, 
da  der  netop  laa  flere  engelske  Orlogsmænd  paa  Reden. 
Men  hvor  lokkende  denne  Tanke  end  var,  fristede  den  dog 
ikke  Livingstone  et  øieblik;  hans  Vei  førte  tilbage  ind  i 
Afrika,  om  han  ikke  yilde  løbe  bort  fra  den  Opgave,  han 
havde  sat  sig,  thi  denne  var  langtfra  løst. 

Vel  havde  ban  naaet  Kysten,  men  kun  ved  at  bane 
sig  Vei,  hvor  der  af  Naturen  ingen  Vei  var.  Da  han  be- 
stemte sig  til  at  drage  fra  Makololoernes  Land  ud  til  Vest- 

kysten  af  Afrika,  gjorde  han  det  i  den  Tro,  at  Coanza- 
floden  paa  en  meget  betydelig  Strækning  vilde  frenobyde 
en  god  Vandvei;  men  det  viste  sig,  at  denne  Flod  var 
afsat  ligesaa  urigtigt  pan  de  portugisiske  Kort  som  Zam- 
bese,  og  at  dens  Kilde  og  hele  Løb  laae  meget  længere 
imod  Vest  og  nærmere  ved  Kysten,  end  Livingstone  maatte 
formode  i  Henhold  til  Kortet,  og  istedetfor  at  give  ham 
en  nem  Seilads  ned  ad  denne  Strøm,  førte  hans  Kurs  ham 
derimod  paatvers  af  en  Mængde  andre  Floder,  som  læn- 
gere inde  i  Landet  søge  imod  Nord  for  tilsidst  at  danne 
Congo.  Veien  maatte  altsaa  søges  ad  en  anden  Kant. 
Men  der  var  tillige  et  andet  Hensyn,  som  bevægede  Li- 
vingstone til  at  vende  om.  Det  kunde  ikke  et  øieblik 
falde  ham  ind  at  svigte  sine  troe  Makololoer,  som  havde 
vist  ham  en  saa  ubegrændset  Tillid,  og  han  følte  sig  for- 
pligtet til  at  føre  dem  i  Sikkerhed  tilbage  til  deres  Hjem. 
Efter  at  have  samlet  Kræfter  og  udstyret  sig  til  Reisen, 
saa  godt  som  de  600  Daler,  han  havde  til  sin  Raadighed, 
vilde  tillade,  tiltraadte  han  altsaa  Tilbagetoget  ad  samme 
Vei,  som  han  var  kommen,  og  i  Slutningen  af  August 
1855  havde  han  atter  naaet  sit  Udgangspunkt  Sescheke. 
Det  var  en  Reise  p^a  over  600  Mil,  og  største  Delen  af 
Veien  havde  Livingstone  tilbagelagt  paa  Ryggen  af  sin  hor- 
nede Ganger  « Sindbad »,  hvis  uberegnelige  Luner  tidt  skaf- 
fede ham  mangt  et  alvorligt  Knubs;  hvad  Bagage  han  førte 
med  sig,  havde  hans  troe  Ledsagere  baaret,  saa  længe  der 
var  Noget  at  bære,  men  Veien  var  saa  lang,  og  der  maatte 
efter  Lands  Skik  og  Brug  gjeres  saa  mange  Foræringer, 
at  Selskabet  kom  hjem  omtrent  lige  saa  tomhændet,  som 
det  var  draget  ud. 

Ikke  desto  mindre  vare  Alle  u^en  Undtagelse  tilfredse 
med  Resultatet  af  Reisen:  Makololoerne,  fordi  Livingstone 
paa  fredelig  Vis  havde  banet  dem  en  Vei  gjennem  Lande, 
hvor  Mødrene  før  havde  brugt  deres  frygtede  Navn  til  at 
kyse  de  uartige  Børn  med,  saaledes  at  de,  som  de  haa- 

bede,  for  Fremtiden  selv  kunde  bringe  deres  Elfenben  ud 
til  Kysten  for  at  sælge  det  til  de  hvide  Kjobmænd,  og 
Livingstone,  som  var  mindre  nøisom  i  sine  Fordringer  til 
en  Landevei,  kunde  dog  ikke  Andet  end  fale  sig  tilfreds 
ved  at  have  gjort  den  Erfaring,  at  hele  det  Indre  laa  aa- 
bent  for  ham,  undtagen  paa  de  enkelte  Strækninger,  hvor 
den  stadige  Forbindelse  med  Slavebandlerne  havde  demo- 
raliseret de  Indfødte.  Allerede  strax  paa  Udveien  havde 
nemlig  Høvdingerne  overalt  modtaget  ham  med  største  Vel- 
villie,  og  de  mest  Forstandige  iblandt  dem  havde  lyttet 
med  Opmærksomhed  til  hans  Planer,  som  de  ret  vel  ind- 
saae  sigtede  til  at  skaffe  Fred  og  Ro  i  Landet,  Noget, 
hvorefter  Alle  længtes;  men  da  han  vendte  tilbage,  blev  han 
modtaget,  hvor  han  kom  frem,  som  en  gammel  Ven,  og  Alle 
som  En  vilde  de  gjerne  have  beholdt  ham  hos  sig.  «Ved  An- 
komsten til  Libonta,  —  skriver  han  —  en  af  de  nordligste 
Byer  i  Barotse-Dalen  (ved  Zambese),  som  stod  under  Sehe- 
letus  Herredømme,  bleve  vi  modtagne  med  saadanne  Glæ- 
desudbrud,  som  jeg  aldrig  før  havde  seet  Mage  til.  Kvin- 
derne kom  os  dandsende  imøde  med  skingrende  «Lullilu'). 
Nogle  af  dem  bar  en  Kjæp  og  en  Maatte,  som  skulde  fore- 
stille Spyd  og  Skjold,  Andre  styrtede  frem  og  kyssede  dem 
iblandt  os,  som  de  kjendte,  paa  Hænder  og  Kinder.  Man 
betragtede  os  som  opstandne  fra  de  Døde,  thi  de  kyndig- 
ste Spaamænd  havde  forlængst  forkyndt,  at  vi  vare  om- 
komne. I  denne  By  gav  Mændene  os  to  smukke  Slagte- 
nød, og  Kvinderne  forsynede  os  rigeligt  med  Mælk,  Æg 
og  Smør,  Alt  uden  Betaling,  og  jeg  var  ganske  skamfuld 
over,  at  jeg  intet  Vederlag  kunde  give  dem.  Da  mine 
Folk  fortalte,  hvorledes  jeg  havde  forbrugt  al  vorEiendom, 
svarede  Libonteserne :  "Det-gjør  ikke  Noget,  I  have  banet 
os  Vei,  og  vi  ville  faae  Hvile«.  Fra  Omegnen  strømmede 
Beboerne  til  i  hele  Skarer,  og  de  Færreste  kom  tomhæn- 
dede. Paa  samme  Maade  gik  det  med  Resten  af  Reisen 
ned  igjennem  Barotsedalen.    I  hver  Landsby  forærede  man 

OS  en  stud  eller  to,  og  Beboerne  vare  mærkværdig  gode 
imod  os.  Jeg  var  dem  meget  taknemlig  og  er  det  endnu, 
og  jeg  søgte  at  gavne  dem  paa  den  eneste  Maade,  jeg 
kunde,  ved  at  give  dem  Kundskab  om  den  Frelser,  som 
kan  troste  og  hjælpe  dem  paa  Nodens  Dag;  og  jeg  beder 
til,  at  han  vil  sende  dem  sin  gode,  hellige  Aand  for  at 
oplyse  og  føre  dem  til  hans  Rige.  At  vi  vendte  tilbage 
lige  saa  fattige,  som  vi  vare  dragne  ud,  svækkede  ikke 
min  Anseelse.  De  saae,  at  jeg  havde  anstrengt  mig  for 
deres  eget  Vel,  og  endog  mine  Folk  ytrede:  «0m  vi  end 
komme  hjem  ligesaa  fattige,  som  vi  drog  ud,  have  vi  dog 
ikke  reist  forgjæves'>.  —  Hvilket  smukt  og  fyldigt  Vidxxes- 
byrd  indeholder  ikke  denne  simple  Fortælling! 

Efter  at  have  udhvilet  sig  begyndte  Livingstone  at 
tænke  paa  sin  videre  Reise,  og  det  gjaldt  da  om,  mod 
hvilket  Punkt  paa  østkysten  han  skulde  rette  sin  Marsch. 
Medens  han  havde  været  borte,  havde  nogle  arabiske  Kjob- 
mænd  fra  Zanzibar  fundet  Vei  til  Makololoernes  Land,  og 
disse  Folk  forsikrede,  at  denne  Vei  laa  aaben,  gjennem 
lutter  fredelige  Lande.  Af  dem  hørte  Livingstone  ogsaa 
for  første  Gang  Tale  om  Tanganyika  Soen,  hvis  sydlige 
Ende  de  beskrev  som  saa  flad,  at  man  kunde  stage  sig 
frem  hele  Veien,  skjøndt  Seiladsen  varede  tre  Dage,  hvor- 
for man  maatte  ligge  over  paa  øerne.  Makololoerne,  som 
kjendte  Landet  imod  -Ost  indtil  Kafues  Sammenløb  med 
Zambese,  hvor  de  tidligere  havde  boet,  raadede  ham  der- 
imod enstemmigt  til  at  følge  Zambeses  Løb,  og  da  han 
her  havde  Udsigt  til  at  finde  den  Vandvei,  han  søgte,  be- 
stemte Livingstone  sig  for  denne  Kurs,  skjøndt  han  saa 
vilde  blive  nødt  til  at  føre  sine  Makololoer  igjennem  et 
Landskab ,  hvor  de  fra  tidligere  Tid  betragtedes  af  Beboerne 
som  fjendtlige  Voldsmænd. 

Da  Regntiden  indtraf  i  Slutningen  af  Oktobet,  beredte 
han  sig  til  Afreisen.  Hans  Følge  var  denne  Gang  voxet 
op  til  114  Mand,  dels  Barotser,  dels  Makololoer,  der  alle 

frivilligt  havde  meldt  sig;  Sekeletus  Moder  lavede  selv  hans 
egen  Madpose  istand  —  en  Sæk  fuld  af  Jordnødder,  stegte 
i  Fløde  nied  lidt  Salt,  hvilket  betragtes  som  Mad  for  en 
Høvding  —  medens  Høvdingen  gavmildt  forsynede  ham 
med  Stude,  Mel,  Smør,  Honning  o.  s.  v.,  tillige  med  Hak- 
ker og  Perler,  for  hvilke  han  skulde  kjøbe  sig  Kanoer,  naar 
han  kom  nedenfor  det  store  Vandfald.  Selv  fulgte  Seke- 
letu  ham  paa  Vei,  og  da  de  den  første  Aften,  gjennem- 
blødte  af  et  voldsomt  Uveir,  gjorde  Holdt  for  at  tilbringe 
Natten,  som  de  bedst  kunde  paa  den  vaade  Jord,  viste  han 
endnu  engang  paa  en  rørende  Maade  sit  Venskab  ved  at 
tage  sin  egen  Kappe  af  og  brede  den  over  Livingstone, 
hvis  Tøi  var  sendt  forud  med  Bagagen.  —  Det  er  umu- 
ligt at  læse  alle  de  smaa  Træk,  som  Livingstone  anfører 
for  at  vise,  hvilken  Hengivenhed  og  Tillid  Makololoerne 
viste  ham,  uden  at  den  Tanke  paatrænger  sig  En,  at  han 
ved  Samlivet  med  disse  Folk  i  væsenlig  Grad  er  bleven 
bestyrket  i  sin  Tro  paa  det  Gode  hos  de  vilde  Stammer, 
blandt  hvilke  han  skulde  færdes ,  det  er  denne  Tro  til  Men- 
neskene tilligemed  hans  ligesaa  urokkelige  Tillid  til  For- 
synets Styrelse ,  som  giver  hans  Optræden  blandt  de  Vilde 
det  forunderlige  Præg  af  Ro  og  Sikkerhed,  der  under  alle 
Forhold  har  været  hans  b^ste  Skjold. 

Reisen  mod  -6st  langs  med  Zambese  medtog  fire  Maa- 
neder,  og  først  i  Marts  naaede  Livingstone  Tete,  den  længst 
fremskudte  Koloni,  som  Portugiserne  have  paa  denne  Side 
af  Afrika.  Reisen  var  gaaet  yderst  fredeligt  af,  og  efter 
at  have  passeret  de  nærmeste  Landsbyer  hinsides  Grændsen 
mellem  Makololoernes  og  Batokaernes  Land,  hvor  Stem- 
ningen var  noget  sur  som  Følge  af  de  idelige  Feider, 
mødte  Livingstone  overalt  den  hjerteligste  Velvillie  hos  de 
Indfødte,  som  paa  de  fleste  Steder  gjæstfrit  beværtede  ham 
og  hans  store  Følge. 

Skjøndt  Portugiserne  burde  kjende  Zambese,  da  de 
gjøre  Fordring  paa  Overhøiheden  over  denne  Flod,  var 

Livingstones  Tog  dog  for  en  stor  Del  en  fuldstændig  Op- 
dagelsesreise.  Først  midtveis  mellem  Sekeletus  By  Linyanti 
og  Havet,  paa  det  Sted,  hvorZambese  fra  Nord  optager  den 
store  Biflod  Loangwa,  traf  han  de  første  Spor  af  Portugiser- 
nes Herredømme  i  Kuinerne  af  den  gamle  Koloni  Zumbo. 
Vest  for  dette  Sted,  paa  en  Strækning  af  over  hundrede 
Mil,  var  han  kommen  igjennem  fuldstændig  ubekjendte 
Lande,  hvor  de  Indfødte  aldrig  før  havde  seet  nogen  Hvid 
og  ikke  engang  kjendte  Portugiserne  af  Navn*).  I  Tete 
blev  Livingstone  modtaget  med  hjertelig  Gjæstfrihed  af 
Kommandanten,  Major  Sicard.  De  portugisiske  Autoriteter 
ved  Zambese  havde  alt  forlængst  faaet  Underretning  om, 
at  en  reisende  Missionær  rimeligvis  vilde  komme  ud  fra 
det  Indre  ad  den  Vei;  men  saaledes  som  Forholdene  ere  i 
Nærheden  af  de  portugisiske  Besiddelser,  hvor  Krig  og 
Blodsudgydelse  høre  med  til  Dagens  Orden  som  Følge  af 
den  ulykkelige  Slavehandel,  betragtede  de  en  saadan  Reise 
—  af  en  ensom  Vandringsmand  —  midt  igjennem  Afrika 
for  en  ligefrem  Umulighed,  indtil  endeligt  nogle  Indfødte 
kom  ned  ad  Floden  med  den  Underretning,  «at  Guds  Søn 
var  kommen  og  kunde  trække  Solen  ned  fra  Himlen  og 
tage  den  under  Armen »,  først  da  gik  det  op  for  Major 
Sicard,  at  det  var  Livingstone  •og  hans  astronomiske  In- 
strumenter, hvorom  der  var  Tale. 

Da  der  var  Hungersnød  i  Egnen  omkring  Kilimani  ved 
Flodens  Udløb  maatte  Livingstone  lade  de  fleste  af  sine  Folk 
blive  tilbage  i  Tete.  Her  var  det  nemlig  deres  Hensigt  at 
oppebie  hans  Tilbagekomst,  hvorfor  Major  Sicard  ædelmodigt 
gav  dem  et  Stykke  Jord  til  Hjælp  til  deres  Underhold;  gjerne 


*)  Det  gamle  Sagn  om,  at  Portugiserne  engang  havde  en  fortlø- 
bende Række  af  Kolonier  tvers  igjennem  Landet  lige  til  Ca- 
conda  (i  Benguela),  anseer  Livingstone  for  en  Fabel,  da  de 
saa  nødvendigvis  ogsaa  maatte  have  kjendt  Victoria-Faldet,  det 
mest  storartede  Vandfald  i  Verden,  og  vidst,  at  Zambeses  Løb 
midt  inde  i  Afrika  er  fra  Nord  til  Syd. 

vilde  de  have  fulgt  Livingstone  endnu  længere,  saaledes 
som  Sekeletu  i  sit  Ukjendskab  til  Forholdene  havde  befa- 
let dem:  ikke  at  vende  om,  før  de  kom  til  »Ma  Robert« 

—  Livingstones  Hustru  —  og  bragte  hende  med  tilbage; 
men  herom  kunde  der  naturligvis  ikke  være  Tale.  En 
halv  Snes  Stykker  fulgte  Livingstone  ned  til  Kilimani, 
hvor  han  tog  Afsked  fra  dem  med  det  Løfte,  at  Intet 
uden  Døden  skulde  forhindre  ham  fra  at  komme  tilbage 
for  at  føre  dem  hjem.  Synet  af  det  aabne  Hav  rokkede 
ikke  Makololoernes  Tillid  til  deres  Ven;  de  svarede:  Nei, 
Fader,  Du  doer  ikke.  Du  kommer  nok  tilbage  og  forer 
os  hjem  til  Sekeletu ». 

Den  12te  Juli  1856  forlod  Livingstone  Kilimani  om- 
bord paa  en  engelsk  Orlogsbrig,  og  sin  bedste  Mand  Se- 
kwebu  tog  han  med  sig,  det  var  en  Slags  Taknemligheds- 
gjæld  han  betalte.  »Du  døer%  havde  Livingstone  sagt  til 
ham,  (»dersom  Du  kommer  til  mit  Land,  der  er  saa  koldt«. 

—  "Ligemeget"),  var  Svaret,  "lad  mig  da  døe  ved  dine 
Fødder ».  Sekwebu  naaede  dog  ikke  længere  end  til  Mau- 
ritius. Alt  det  meget  Nye,  han  fik  at  see,  virkede  for 
voldsomt  paa  hans  Forstand,  og  i  et  Anfald  af  Vanvid 
sprang  han  overbord  og  gik  til  Bunds  ned  ad  Ankerkjæt- 
tingen. 

HL 

I  det  øieblik  Livingstone  lovede  Makololoerne,  at  In- 
tet uden  Døden  skulde  forhindre  ham  fra  at  komme  til- 
bage og  føre  dem  hjem,  vare  hans  Udsigter  alt  Andet  end 
lovende.  Medens  han  opholdt  sig  i  Kilimani,  fik  han 
nemlig  et  Brev  fra  det  londonske  Missionsselskab,  hvori 
det  opsagde  ham  Huldskab  og  Troskab.  «Man  havde  ikke 
frie  Hænder  til  at  understøtte  Planer,  som  kun  stod  i 
fjernere  Forbindelse  med  Evangeliets  Udbredelse,  og  Sel- 
skabets Pengesager  vare  saaledes  stillede,  at  de  foreløbigt 
ikke  gav  noget  Haab  om,  at  det  kunde  indlade  sig  paa 

uforsøgte,  fraliggende  og  vanskelige  Missionsforetagender« 

—  med  andre  Ord,  Selskabet  var  blevet  træt  af  Living- 
stones  endeløse  Vandring;  det  havde  ikke  Resignation  nok 
til  i  Længden  at  undvære  at  see  Frugterne  af  sit  Arbeide 

—  eller  rettere  af  Livingstones  Arbeide  og  Selskabets 
Penge  —  og  kunde  derfor  ikke  følge  ham  længere*).  Ved 
at  modtage  dette  Brev,  som  Livingstone  ikke  uden  Grund 
ansaae  for  dikteret  af  en  vis  ynkelig  Vankelmodighed,  vaag- 
nede  den  stærke,  skotske  Uafhængighedsfølelse  i  ham,  og 
uden  at  betænke  sig  besluttede  han  ikke  mere  at  træde  i 
noget  Selskabs  Tjeneste,  men  hellere  paa  egen  Haand  for- 
følge sit  Maal ,  idet  han  trygt  stolede  paa  sine  kjære  Ma- 
kololoers  Hjælp. 

Den  Modtagelse,  der  blev  ham  til  Del  ved  hans  Hjem- 
komst til  England,  viste  ham  imidlertid  strax,  at  han  ikke 
vilde  komme  til  at  staae  alene.  Han  kunde  nu  udførligt 
gjøre  Rede  for  sine  Opdagelser,  og  med  største  Interesse 
lyttede  man  til  hans  Beretning,  som  gjorde  en  brat  Ende 
paa  de  Forestillinger,  man  hidtil  havde  næret  om  det  indre 
Central- Afrika.  Istedetfor  en  vandløs,  tør  Høislette  havde 
han  fundet,  at  den  midterste  Del  af  Landet  var  en  af  de 
mest  vandrige  Egne  i  Verden,  en  Slette,  som  tilsynela- 
dende udgjorde  Bassinet  af  en  tidligere,  uhyre  Sø,  hvoraf 
N'gami  nu  var-  den  sidste  Levning,  indesluttet,  saavidt 


*)  Noget  senere  udsendtes  et  Selskab  Missionærer,  bestaaende  af 
22  Personer,  fra  Natal  til  Makololoernes  Land.  Efter  at  have 
udstaaet  mange  Lidelser  i  Ørkenen,  hvor  den  bekjendte  Bald- 
win  traf  dem  og  rimeligvis  frelste  dem  fra  Hungersdøden,  naa- 
ede  de  yderst  udmattede  og  medtagne  deres  Bestemmelsessted 
Linyanti,  hvor  de  strax  blev  angrebne  af  T^eber,  som  i  Løbet 
af  tre  Maaneder  bortrev  fem  Evropæere  og  fire  af  deres  ind- 
^  fødte  Tjenestefolk  fra  Natal.  Den  Missionær,  som  da  endnu 
var  i  Live,  havde  kun  været  kort  Tid  i  Afrika,  kjendte  kun 
lidt  til  de  Indfødtes  Sprog  og  havde  endnu  mindre  Kjendskab 
til  Forholdene;  han  kunde  derfor  ikke  tage  nogen  klogere  Be- 
slutning end  at  forlade  Landet  snarest  muligt. 

hans  Erfaring  strakte  sig,  af  brede  Høidedrag  —  5,000 
Fod  høie  —  hvis  Retning  tilnærmelsesvis  var  Syd  til  Nord. 
Paa  sin  Keise  ud  til  Loanda  havde  han  passeret  den  ene 
af  disse  Landrygge  under  lO"*  s.  Br.  og  nogle  faa  Mil  -Øst 
for  Congo,  og  den  tilsvarende  modsatte  Rand  mente  han 
at  have  fundet  i  Egnen  -Ost  for  det  store  Vandfald;  men 
hvorvidt  disse  hævede  Bjergmasser  strække  sig,  om  de 
overhovedet  danne  en  fuldstændig  Rand,  kunde  han  selv- 
følgeligt ikke  oplyse.  I  hele  sin  Brede  syntes  Landet  gjen- 
nemstrømmet  af  en  uendelig  Mængde  Floder,  og  efter  de 
Indfødtes  Sigende  dannede  disse  paa  sine  Steder  et  fuld- 
stændigt Flodnet,  saaledes  at  man  kunde  seile  fra  en  Flod 
op  ad  en  anden  og  fra  denne  igjen  ned  ad  en  tredie  for 
atter  at  naae  den  første.  Kongen  imellem  alle  disse  Vand- 
løb erZambese,  som  tillige  med  sine  Bifloder  dræner  stør- 
ste Delen  af  Landet  mellem  12  og  18°  s.  Br.;  og  saa  uhyre 
er  den  Vandmasse,  den  forer  med  sig,  at  den  ved  sit  øvre 
Løb,  i  Barotsedalen,  stiger  indtil  40  Fod  i  Regntiden;  nede 
ved  Kebrabasas  Strømhvirvler,  tæt  ovenfor  Tete,  angav  Flod- 
mærkerne endog  en  Stigen  af  80  Fod.  En  saadan  Flod, 
hvor  Seiladsen  kun  paa  ganske  enkelte  Punkter  var  af- 
brudt eller  vanskehg,  var  unegtelig  en  Vandvei,  og  denne 
Vei  førte  igjennem' nogle  af  de  frugtbareste  Egne  i  Afrika, 
med  en  talrig  Befolkning,  der  fortrinsvis  elskede  Agerbrug, 
og  som  ikke  ønskede  Noget  høiere  end  Fred. 

Landet  var  vel  ikke  overalt  lige  skikket  til  Beboelse 
for  Evropæere;  de  lavtliggende,  sumpede  Egne  vare  mere 
eller  mindre  hjemsøgte  af  Febre,  men  paa  den  brede  Høi- 
deryg, -Øst  for  det  store  Vandfald,  havde  Livingstone 
fundet  en  Egn,  hvis  udmærkede  Klima  og  hvis  Beliggen- 
hed, i  umiddelbar  Nærhed  af  Zambese  og  tæt  ved  Makolo- 
loernes  og  Barotsernes  Land,  gjorde  den  fortrinlig  skikket 
til  Anlæget  af  en  Koloni.  Saaledes  var  i  al  Korthed  Re- 
sultatet af  Livingstones  Opdagelsesreise,  og  for  praktiske 
Folk  som  Englænderne  maatte  dette  Resultat  synes  høist 

tilfredsstillende;  men  ganske  afseet  fra  det  praktiske  Ud- 
bytte i  forskjellige  Eetninger,  som  denne  Keise  muligvis 
kunde  faae,  var  det  Stykke  Arbeide,  Livingstone  havde 
udført ,  en  saa  glimrende  Bedrift ,  den  Maade ,  hvorpaa  han 
havde  udført  sine  Planer,  saa  enestaaende,  og  de  Bevæg- 
grunde, der  havde  tilskyndet  ham  til  at  udsætte  sig  for 
saa  uendelig  mange  Lidelser,  Savn  og  Farer,  saa  ophøiede 
og  ædle,  at  enhver  Englænder  maatte  føle  sig  stolt  af  at 
være  hans  Landsmand.  Den  Anerkjendelse,  som  han  mødte 
fra  alle  Sider,  var  derfor  ogsaa  glimrende,  og,  hvad  der 
for  ham  var  mest  glædeligt,  den  gav  ham  Midler  til  at 
fortsætte  det  begyndte  Værk.  Han  blev  udnævnt  til  Æres- 
borger i  London,  og  ved  en  Subskription  indsamledes  der 
20,000  £  som  en  Hædersgave  til  ham;  han  blev  udnævnt 
til  Æresborger  i  Glasgow,  og  Byen  paatog  sig  Omsorgen 
for  hans  Børn,  medens  han  var  borte  paa  den  nye  paa- 
tænkte Reise,  eller  om  han  skulde  døe;  Regeringen  gav 
ham  et  Tilskud  af  10,000  £,  lod  bygge  en  Dampbaad  af 
Jern,  særlig  bestemt  til  Flodseilads,  og  paatog  sig  at  føre 
ham  og  hans  Expedition  tilbage  til  Zambese. 

Imidlertid  gjorde  Livingstone  en  Reise  til  Lissabon  for 
at  indlede  Forbindelse  med  den  portugisiske  Regering  i 
Anledning  af  den  forestaaende  Reise,  og  tilsyneladende  var 
man  her  meget  villig  til  at  gaae  ind  paa  hans  Planer,  idet 
man  forsikrede  ham  om,  at  der  vilde  blive  draget  Omsorg 
for  hans  efterladte  Mandskab  i  Tete,  indtil  han  kom  tilbage ; 
—  hvor  meget  disse  Løfter  betød,  fik  han  snart  at  vide. 
I  Begyndelsen  af  Marts  var  Expeditionen  færdig  til  at  af- 
gaae  fra  England,  ombord  paa  en  stor,  tremastet  Damper,  og 
denne  Gang  var  Sagen  grebet  stort  an ,  thi  foruden  Living- 
stone bestod  Selskabet  af  sex  Medlemmer,  der  varetog  de 
forskjellige  Poster  som  Navigatør,  Læge,  Maskinmester, 
Fotograf,  Meteorolog,  Botaniker,  Geolog  o.  s.  v. ,  o.  s.  v. 
En  lille  Dampbaad,  indrettet  til  at  skille  ad  og  særligt  be- 
regnet paa  Flodseilads,  førte  Selskabet  med  sig.  -  -  Program- 

met  lød  paa :  at  udvide  den  allerede  vundne  Kundskab  om 
øst-  og  Mellemafrikas  forskjellige  Forhold,  at  gjøre  sig 
bedre  bekjendt  med  Indbyggerne,  søge  at  bevæge  dem  til 
at  lægge  sig  efter  Industri  og  Agerdyrkning  for  at  frem- 
bringe Raastoffer,  der  kunde  omsættes  med  engelske  Fa- 
briksvarer, meddele  dem  Religionsundervisning,  saavidt 
de  var  modtagelige  derfor,  indprente  dem  Fredsomme- 
lighed og  indbyrdes  Velvillie,  samt  foregaae  dem  i  denne 
og  alle  andre  Henseender  med  et  godt  ExempeL  Det  var 
Regeringen,  under  hvis  Ægide  denne  Expedition  udgik,  og 
Udstyringen  stod  da  ogsaa  i  forunderlig  Modsætning  til  de 
ringe  Midler,  hvormed  Livingstone  havde  udført  sin  første 
Reise  —  saa  ringe,  at  han  ikke  engang  havde  været  istand 
til  at  føre  en  ordenlig  Dagbog.  Beretningen  om  de  Rei- 
sendes Opdagelser  og  Undersøgelser  give  derfor  ogsaa  et 
saa  fyldigt  Billede  af  de  opdagede  Lande,  deres  Naturmærk- 
værdigheder og  Beboere,  at  man  næsten  overvældes  af  det 
rige  Stof;  vi  skulle  søge  at  fremstille  de  Punkter,  som  det 
her  gjælder  om  at  fremhæve,  saa  kort  som  muligt. 

Efter  Livingstones  første  Reise  maatte  Forventnin- 
gerne jo  naturligvis  være  henvendte  paa  Zambese-Landene 
ved  Flodens  høiere  Løb,  Vest  for  Tete,  og  det  Første,  Li- 
vingstone havde  at  gjøre,  efter  at  have  faaet  sit  lille 
Dampskib,  <»Ma Robert«,  i  Vandet  ved  Zambeses Munding, 
var  naturligvis  at  dampe  op  til  Tete  for  at  see  til  sine 
efterladte  Venner,  Makololoerne.  Han  fandt  Skaren  bety- 
deligt sammensmeltet  ved  Sygdom,  og  erfarede  til  sin 
Skuffelse,  at  den  portugisiske  Regerings  Løfter  om  at  ville 
sørge  for  hans  Folk,  kun  havde  været  et  tomt  Ord;  de 
havde  imidlertid  slaaet  sig  godt  igjennem  ved  deres  Ar- 
beide.  Fra  Tete  gjorde  han  en  Tur  op  til  de  tidligere 
omtalte  Strømhvirvler,  femten  Mil  længere  imod  Vest, 
og  overbeviste  sig  derved  om,  at  «Ma  Robert«  ikke  havde 
Dampkraft  nok  til  at  arbeide  sig  op  mod  Strømmen  i 
Snevringen,  naar  den  store,  aarlige  Flom  indtraf  og  ved 

sin  uhyre  Vandmasse  udjevnede  Faldene.  Derfor  beslut- 
tede han  at  udsætte  Reisen  ind  i  det  Indre,  indtil  han 
kunde  faae  et  stærkere  Skib  sendt  ud  fra  England,  og 
vendte  sig  imidlertid  mod  Shire,  den  farste,  store  Biflod, 
som  Zambese  optager  fra  Nord,  naar  man  kommer  ude 
fra  Havet,  kun  nogle  og  tyve  Mil  fra  Mundingen. 

Skjøndt  Shires  Udløb  kun  er  nogle  faa  Mil  fra  Senna, 
var  det  dog  atter  her  en  fuldstændig  Opdagelsesreise ,  han 
stod  i  Begreb  med  at  foretage;  thi  af  Frygt  for  de  tapre,  men 
krigerske  Manganjaer  og  deres  forgiftede  Pile  vovede  Ingen 
sig  nogensinde  op  ad  denne  Flod,  og  Portugiserne  vidste 
Intet  om  de  Egne,  hvorfra  den  kom.  I  Begyndelsen  af 
Aaret  1859  tiltraadte  Livingstone  det  første  af  sine  Shire- 
tog,  som  optog  det  Meste  af  hans  Tid  paa  denne  Reise. 
Begyndelsen  tegnede  truende  nok,  thi  ved  alle  Landsbyer, 
som  han  kom  forbi,  løb  Indbyggerne  sammen  med  Buer 
og  Pile,  aabenbart  rede  til  at  modtage  et  Angreb,  og  omsi- 
der naaede  Skibet  en  By,  hvor  adskillige  hundrede  Vilde 
havde  samlet  sig,  og  tilraabte  de  Reisende,  at  de  skulde 
standse.  Dette  skete,  Livingstone  gik  alene  i  Land  til 
dem,  og  da  han  forklarede  dem,  at  han  ikke  var  en  Portugi- 
ser, og  at  han  kom  i  fredeligt  Ærmde  for  at  formaae  dem 
til  at  dyrke  Bomuld  istedetfor  at  sælge  deres  Medmenne- 
sker, lagde  Ophidselsen  sig  strax,  og  senere  modtoges  han 
overalt  med  Velvillie  af  Befolkningen. 

Disse  Reiser  op  igjennem  Shiredalen  medtog  Tiden 
indtil  November,  og  Undersøgelserne  ledede  til  følgende 
Resultat:  Paa  en  Strækning  af  omtrent  50  Mil  fra  Syd  til 
Nord  fandtes  et  udmærket  frugtbart  Land  med  en  talrig 
Befolkning,  som  ikke  blot  drev  et  udviklet  Agerbrug,  men 
hvor  Bomuld  dyrkedes  og  forarbeidedes  af  de  Indfødte,  paa 
sine  Steder  endog  efter  en  temmelig  storartet  Maalestok. 
Floden  selv  havde  sit  Udspring  fra  en  stor  Sø,  Nyassa, 
som  med  vexlende  Brede  —  paa  det  Bredeste  tolv  Mil  — 
strækker  sig  andre  50  Mil  mod  Nord.    Omkring  Sydenden 

^  af  denne  Sø  gaaer  Arabernes  Karavanevei  —  d.  e.  Slave- 
vei  —  fra  det  Indre  ud  til  Mozambique.  Seiladsen  paa 
Shire  afbrydes  kun  paa  et  Sted,  omtrent  midtveis,  hvor 
Floden  kaster  sig  ned  igjennem  en  Række  Fosser  fra 
Høisletterne  til  det  lave  Land;  dersom  der  nu  oprettedes 
en  Missionskoloni ,  og  et  lille  Dampskib  fik  stadig  Station 
her  et  Sted  paa  Søen,  vilde  Slavehandlen  snart  af  sig  selv 
forsvinde,  og  en  betydelig  Landstrækning  med  en  meget 
vigtig  Beliggenhed  være  vundet  for  Civilisationen.  Dette 
var  den  Tanke,  som  Livingstones  fremsatte  i  de  Beret- 
ninper,  han  sendte  hjem. 

Det  nye  Dampskib  var  endnu  ikke  kommet,  og  Li- 
vingstone vilde  nu  ikke  tøve  længere  med  at  opfylde  sit 
Løfte  og  føre  Makololoerne  hjem.  Mange  af  dem  havde 
hidtil  gjort  Tjeneste  ombord  paa  det  skammeligt  slette 
Dampskib,  som  man  havde  medgivet  Expeditionen,  og  in- 
derligt kjede  af  at  hugge  alt  det  Brænde,  som  « den  Hvæ- 
sende«' —  saaledes  havde  de  døbtBaaden  —  kunde  sluge, 
vare  de  Kebrabasa  meget  taknemlige,  fordi  det  forhindrede 
dem  fra  at  seile  hjem  til  Sekeletu. 

Paa  denne  Reise  gjorde  Livingstone  en  sørgelige  Er- 
faring: at  han  nemlig  ved  at  aabne  de  Lande,  hvortil  Por- 
tugiserne tidligere  ikke  vovede  sig,  meget  imod  sin  Villie 
aabnede  Vei  for  Slavehandelen.  Det  er  fornemligt  den 
elendige,  blandede  Race,  som  er  fremkommet  ved  Portugi- 
sernes Forbindelser  med  de  Indfødte,  der  personligt  beskjæf- 
tiger  sig  med  denne  skrækkelige  Forretning.  Med  et  Følge  af 
400  bevæbnede  Slaver  vare  To  af  disse  Mulatter  nogen  Tid  i 
Forveien  dragne  ud  fra  Tete  for  at  drive  Elfenbenshandel 
og  Elefantjagt.  Efter  at  de  havde  naaet  Zumbo,  indlod 
den  Ene  af  dem  sig  med  en  Indfødt  af  Stammen  Batonga 
og  paatog  sig  mod  en  Betaling  af  ti  store  Elefanttænder 
at  myrde  hans  Høvding.  Ifølge  denne  Aftale  drog  Ban- 
ditten altsaa  hen  for  at  gjæste  sit  udkaarne  Offer,  Mpangwe, 
der  modtog  ham  med  al  den  Opmærksomhed  og  Gjæstfri- 

hed,  som  vises  ansete  Fremmede,  og  da  Mulatten  efter  ^. 
endt  Maaltid  foreslog  at  lade  sine  Folk  affyre  deres  Bøsser 
for  at  more  de  Tilstedeværende,  gav  Mpangwe  fornoiet  sit 
Samtykke.  Banditterne  fyrede  da  en  dødbringende  Salve 
paa  de  umistænksomme  Tilskuere,  hvorved  Høvdingen  og 
tyve  af  hans  Folk  faldt;  Resten  flygtede,  men  Børnene  og 
de  unge  Kvinder  bleve  indfangne  og  gjorte  til  Slaver,  og 
Byen  blev  plyndret.  —  Dette  var  den  Historie,  som  Li- 
vingstone hørte  ved  sin  Ankomst  til  Batongaernes  Land, 
og  siden  havde  han  den  Sorg  og  Ærgrelse,  at  en  Trop  af 
disse  Banditter  vare  fulgte  i  hans  Spor  endnu  en  tredive, 
fyrretyve  Mil  imod  Vest,  idet  de  udgav  sig  for  hans  Børn 
og  gjorde  glimrende  Forretninger  ved  at  kjobe  Elfenben 
og  unge  Piger  for  nogle  faa  usle  Glasperler  uden  Værdi. 

Allerede  længe  forinden  havde  Livingstone  overbevist 
sig  om,  at  den  portugisiske  Regering,  maaske  uden  at  have 
det  til  Hensigt,  spillede  dobbelt  Spil.  Den  havde  vel  gi- 
vet alle  Autoriteter  Ordre  til  at  hjælpe  Expeditionen  paa 
enhver  mulig  Maade,  men  det  viste  sig  tydeligt,  at  Ved- 
kommende samtidigt  fik  privat  Paalæg  om  at  holde  et 
vaagent  øie  med  den,  «men,  siger  Livingstone,  her,  hvor 
Alle  ligefra  Guvernøren  og  til  Soldaten  med  den  sorte  Ko- 
karde ere  Slavehandlere,  kunde  disse  Ordrer  kun  betyde: 
Se  vel  til,  at  Eders  Slavehandel  følger  dem  saa  nær  i  Hæ- 
lene som  muligt".  Det  var  med  bitter  Sorg,  han  saae 
det  Gode,  som  han  tilsigtede,  blive  vendt  til  det  Onde, 
og  om  han  ikke  havde  følt  sig  forpligtet  til  at  føre  Ma- 
kololoerne  hjem,  vilde  han  strax  have  opgivet  Zambese 
for  at  finde  en  anden  Vei  op  ad  Floden  Rovuma  lidt  Nord 
for  Kap  Delgado  (11°  s.  Br.).  En  Reise  til  denne  Flod, 
hvis  nederste  Løb  blev  beskrevet  som  seilbart  og  godt,  var 
allerede  dengang  paatænkt,  og  ved  Efterretningen  herom 
skyndte  den  portugisiske  Generalguvernør  sig  ogsaa  op  til 
Zanzibar  for  at  bevæge  Sultanen  til  at  lade  denne  Flod 
være  Grændsen  imellem  hans  Lande  og  de  portugisiske 

Besiddelser  mod  Syd;  men  denne  Manøvre,  som  ene  til- 
sigtede at  lamme  Expeditionen,  hvis  den  søgte  derhen, 
forhindredes  ved  den  engelske  Konsuls  Mellemkomst,  og 
Portugiserne  maatte  nøies  med  Kap  Delgado  som  yderste 
Grændse  for  deres  Herredømme  imod  Nord. 

De  frugtbare  Lande  mellem  Loangwe  og  Kafue  vare 
passerede,  de  skjønne,  aabne  Høisletter,  som  opfylde  Bato- 
kalandet,  laae  bag  dem,  og  den  4de  August  kunde  de 
Reisende  fra  Randen  af  Høidedraget  see  ud  over  Makolo- 
loernes  store  Dal  nedenfor  og  med  blotte  øine  følge  Røg- 
søilerne,  der  hævede  sig  op  fra  det  store  Vandfald,  4 — 5 
Mil  imod  Vest.  Her  fik  Livingstone  Bekræftelse  paa,  at 
det  var  sandt,  hvad  Rygtet  havde  fortalt  om  det  sørgelige 
Udfald  af  de  natalske  Missionærers  Forsøg  paa  at  grund- 
lægge en  Station  i  Linyanti.  Her  fik  man  endvidere  at 
vide,  at  Sebituane  var  bleven  spedalsk  og  levede  alene  paa 
en  lilleø,  at  Hosten  var  slaaet  feil,  saa  at  der  var  Hun- 
gersnød i  Landet  ^  og  de  Efterretninger,  som  Flere  af  de  til- 
bagevendende Makololoer  fik  om  deres  Familie,  vare  lige- 
saa  nedslaaende;  der  var  Sorg  den  Aften  i  Leiren,  og  da 
Alt  var  stille,  affyrede  en  af  Makololoerne  sin  Bøsse  og 
raabte:  «Jeg  græder  for  min  Kone,  minGaard  er  øde,  jeg 
har  intet  Hjem  !»>  hvorpaa  han  istemte  et  vildt  Klagehyl.  — 

De  Forhaabninger ,  som  Livingstone  og  Mange  med 
ham  havde  bygget  paa  Makololoernes  Magt  og  Indflydelse 
i  Landene  ved  Zambeses  øvre  Løb,  skulde  aldrig  gaae  i 
Opfyldelse.  Ved  at  knytte  de  overvundne  Stammer  til  sig 
og  give  dem  lige  Rettigheder  med  Makololoerne,  havde 
Sebituane  grundlagt  et  stort  og  stærkt  Rige,  men  Seke- 
letu  fulgte  den  sædvanlige  afrikanske  Erobringspolitik,  der 
drager  en  skarp  Linie  mellem  Seirherrerne  og  de  Over- 
vundne, men  som  derfor  ogsaa  kræver,  at  Høvdingen  har 
en  stærk  Haand  og  «en  Løves  Hjerte »;  Følgen  af  hans 
Sygdom  var  da  ogsaa,  at  det  store  Rige  begyndte  at 
smuldre  hen,  idet  de  fjernere  Stammer  løsrev  sig,  og  da 

han  døde  1864,  splittedes  ikke  blot  Riget,  men  Makolo- 
loernes  egen  Stamme ;  en  Del  drog  Syd  paa  til  deres  Fræn- 
der ved  N'gami-Søen,  og  de  Andre  bosatte  sig  oppe  i  Ba- 
rotsedalen.  Hermed  ender  Historien  om  dette  Folk,  med 
hvis  Rige  det  gik,  som  det  er  gaaet  og  vil  gaae  med  saa 
mange  andre  i  Afrika.  En  enkelt  Mands  Energi  og  Dygtig- 
hed er  ofte  tilstrækkelig  til  at  samle  Stammerne;  men  den 
indre  Sammenhæng,  som  skulde  give  Riget  Væxt,  mangler, 
og  ved  hans  Død  styrter  ogsaa  hans  Værk  sammen,  idet  de 
forskjellige  Stammer  splittes  ad,  for  maaske  at  indgaae 
nye  Forbindelser  til  den  modsatte  Side.  Det  er  et  Spil 
af  Tilfældigheder,  ligesaa  flygtigt  og  omskifteligt  som  Bøl- 
gernes Leg  med  Sandet  paa  Strandbredden. 

IV. 

Fulgte  af  to  Makololoer  med  en  Skare  Batokaer,  som 
skulde  hente  Medicin  til  Sekeletu,  naaede  Livingstone  og 
hans  Ledsagere  Tete  i  Begyndelsen  af  I}ecember  1860,  og 
seilede  derfra  videre  ned  ad  Floden.  Men  « den  Hvæsende«) 
kunde  ikke  mere,  og  i  Nærheden  af  Senna  gik  den  til- 
bunds. En  Maanedstid  senere  ankom  det  nye  Skib  Pio- 
neren, og  samtidigt  bragte  et  Par  engelske  Krydsere  et 
Selskab  Missionærer,  sex  Englændere  og  fem  Farvede  fra 
Kap,  som  under  Biskop  Makenzies  Ledelse  skulde  grunde 
en  Mission  iblandt  Stammerne  ved  Shire  og  Nyassa-Søen. 
Skjøndt  denne  Mission,  der  var  udsendt  af  de  engelske  Univer- 
siteter, ikke  direkte  vedkom  Livingstones  Expedition,  udgjør 
dens  Historie  dog  et  nødvendigt  Led  i  denne  Fortælling. 

Efter  at  have  gjort  en  Sviptur  op  til  Rovuma  og  over- 
bevist sig  om,  at  Vandstanden  for  øieblikket  var  for  lav 
til  at  den  kunde  befares  —  thi  Planen  var  nu,  om  muligt 
at  trænge  frem  ad  denne  Vei  til  Nyassa,  eftersom  Portu- 
giserne ved  deres  Toldlove  o.  s.  v.  havde  afspærret  Zambese 
for  alle  andre  evropæiske  Nationer  —  vendte  Livingstone 
atter  tilbage  for  at  føre  Biskoppen  og  hans  Følge  op  til 

deres  Bestemmelsessted.  Den  første  Del  af  Reisen  op  ad 
Shires  nedre  Løb  tegnede  helt  lovende,  men  da  de  naaede 
Chibisas  By  i  Nærheden  af  Fosserne,  fik  de  at  vide,  at 
der  var  Krig  i  Landet,  og  at  Slavehandelen  gik  strygende; 
Portugiserne  i  Tete  vare  komne  Livingstone  i  Forkjøbet 
og  havde  ogsaa  denne  Gang  benyttet  sig  af  hans  Opda- 
gelser. 

Paa  en  af  de  tidligere  Shirefarter  var  Dr.  Kirk  i  Følge 
med  Livingstones  Broder  trængt  frem  over  Land  fra  Chi- 
bisa  til  Tete,  som  ligger  under  samme  Bredegrad,  men 
tyve  Mil  længere  mod  Vest,  og  skjøndt  Veien  var  kort, 
havde  det  været  en  saare  besværlig  Tur,  thi  denne  Egn  er 
ganske  vandløs.  Ikke  desto  mindre  havde  nu  Portugiserne 
her  aabnet  en  ny  Slavevei,  og  det  havde  været  dem  en 
let  Sag  at  bringe  Trafiken  i  Gang  ved  at  sætte  sig  i  For- 
bindelse med  Ajawaerne,  et  eiendommeligt,  vagabonderende 
Folkefærd,  Handelsmænd  af  Profession  og  Tilbøielighed, 
der  boede  spredte  omkring  i  Manganjaernes  Land.  For 
lettere  at  blive  forsynede  med  Varer,  havde  Slavehandlerne 
ophidset  Ajawaerne  til  at  paafere  deres  Gjæstevenner  Krig, 
og  da  de  vare  vel  forsynede  med  Skydevaaben,  medens 
Maganjaerne  ingen  havde  og  heller  ikke  vare  knyttede 
sammen  til  Forsvar  under  en  fælles  Overhøvding,  vandt 
de  allevegne  en  let  Seir.  De  gjorte  Fanger  vandrede  som 
Slaver  til  Tete.  Under  disse  Forhold  besluttede  Living- 
stone og  hans  Venner  at  vove  Alt  for  at  gjøre  en  Ende 
paa  dette  skammelige  Uvæsen,  som  truede  med  at  tilin- 
tetgjøre  alle  deres  Planer  for  Fremtiden,  og  da  de  paa 
deres  Marsch  op  i  Høilandet  mødte  forskjellige  Slavedrif- 
ter, satte  de  uden  videre  Fangerne  i  Frihed,  uden  Hen- 
syn til,  at  adskillige  af  disse  vare  kjøbte  for  Guvernørens 
egen  Kogning.  Slavehandlerne  flygtede  over  Hals  og  Ho- 
ved, og  med  de  befriede  Fanger  nedsatte  Biskop  Makenzie 
sig  foreløbigt  ved  den  lille  Flod  Magomero,  en  halv  Snes 
Mil  fra  Shire,  medens  Livingstone,  hans  Broder  og  Dr. 

Kirk  gik  videre  mod  Nord  med  en  Skare  Makololoer,  for 
at  befare  Nyassa-Søen  i  en  Baad,  som  de  lod  bære  uden 
om  Fosserne. 

Paa  denne  Reise  naaede  Livingstone  op  til  Nordenden 
af  Søen  og  fandt  overalt  Landet  frugtbart  og  tildels  vel- 
dyrket;  men  imod  Nord  havde  de  krigerske  Mazituer  (en 
Kafferstamme,  beslægtet  med  Matebeler  og  Zuluer  mod  Syd), 
som  beboe  Høisletterne  længere  mod  Vest,  lagt  det  fuld- 
stændigt øde,  og  ogsaa  her  gik  Slavehandlen  strygende. 
Midtveis  ved  Søen  havde  to  Arabere  indrettet  en  Færge, 
og  den  var  i  stadig  Fart  fra  den  ene  Side  til  den  anden. 
Slaveveien  ved  Sydenden  af  Søen  gaaer  ud  til  Mozambi- 
que; denne  Vei  førte  derimod  ud  til  Iboe;  en  tredie  Vei 
gaaer  ud  til  Kilvra.  Tre  portugisiske  Stationer,  som  ikke 
have  nogensomhelst  anden  Betydning  end  den,  at  være 
Endepunkt  for  hver  sin  Slavevei,  der  fører  henved  hun- 
drede Mil  ind  i  Landet,  dette  er  betegnende  for  det  por- 
tugisiske »Herredømme«)  i  ^'st- Afrika. 

Efter  Opgivelser  fra  den  engelske  Konsul  i  Zanzibar, 
angiver  Livingstone,  at  der  alene  paa  denne  O  aarligt 
udskibes  19,000  Slaver  fra  Nyassas  Opland;  hertil  komme 
nu  alle  de  Stakler,  som  udføres  til  de  portugisiske  Slave- 
markeder, og  saa  er  dette  endda  kun  en  Brøkdel  af  de 
Ulykkelige,  der  gaae  tilgrunde  ved  denne  skjændige  Tra- 
fik. ('Først  da  vi  saae  dette  Uvæsen  —  fortæller  han  — 
saa  at  sige  ved  dets  Kilde,  fik  vi  en  Forestilling  om  dets 
skrækkelige  Natur.  Her  havde  Satan  sandelig  sit  Sæde. 
Foruden  dem,  som  fanges,  blive  Tusinder  dræbte  eller 
døe  af  deres  Saar  og  Sult,  naar  Slavejagten  har  drevet 
dem  bort  fra  deres  Byer.  De  mange  Benrade,  vi  traf  i 
Bjerge  og  Skove,  ved  de  smaa  Vandsteder  og  langs  med 
Stierne  gjennem  det  ubeboede  Land,  vidnede  om  den  grue- 
lige -Odslen  med  Menneskeliv,  der  er  en  Følge  af  denne 
Helvedes  Idræt.    Det  er  min  faste  Overbevisning,  at  ikke 

en  Femtedel  —  ja  for  Shiredalens  Vedkommende  ikke  en 
Tiendedel  af  disse  Ulykkelige  blive  i  Live». 

Det  er  egenligt  forst  disse  Kjendsgjerninger  og  Tal- 
størrelser, som  give  den  rette  Forstaaelse  af  det  Arbeide, 
Livingstone  havde  for  ved  Shire  og  Nyassa,  og  man  ind- 
seer nu,  hvorfor  han  saa  nødigt  saae  sine  Planer  glippe; 
thi  hvad  vilde  der  ikke  være  naaet,  om  man,  saaledes 
som  han  havde  tænkt  sig,  paa  en  Strækning  af  henved 
hundrede  Mil  fra  Nord  til  Syd  kunde  krydse  og  hæmme 
denne  Slavetrafik  ved  en  fredelig  Handel. 

Da  han  i  November  1861  kom  tilbage  til  Chibisa, 
mødte  Biskop  Makenzie  ham  med  Efterretninger  fra  Ma- 
gomero,  som  gav  godt  Haab  for  Fremtiden.  Det  havde 
rigtignok  været  ^nødvendigt  at  drive  Ajawaerne  tilbage  med 
væbnet  Magt;  men  efter  at  de  vare  blevne  slagne,  havde 
de  sendt  Bud  for  at  sige,  at  de  ønskede  at  leve  i  Fred 
med  de  Engelske,  og  en  Mængde  Manganjaer  havde  ned- 
sat sig  omkring  Magomero  for  at  nyde  godt  af  hans  Be- 
skyttelse. Man  haabede,  at  Missionen  snart  vilde  kunne 
underholde  sig  selv  med  Levnetsmidler,  og  den  lille  Ko- 
loni havde  i  Mellemtiden  faaet  en  værdifuld  Forøgelse  i 
en  driftig  Kjøbmand,  Mr.  Burrup,  og  en  ung  Læge.  Be- 
gyndelsen var  saaledes  lovende  nok,  men  det  kom  aldrig 
videre  end  til  Begyndelsen. 

Et  Par  Maaneder  senere  ankom  et  Orlogsskib  til  Zam- 
beses  Munding  med  de  forskjellige  Dele  af  det  lille  Jern- 
dampskib, der  var  bestemt  til  Farten  paa  Nyassa.  Fru 
Livingstone ,  Biskop  Makenzies  Søstre  og  Mr.  Burrups  Kone 
vare  med  som  Passagerer,  men  inden  de  Sidste  naaede 
deres  endelige  Bestemmelsessted,- vare  baade  Makenzie  og 
Burrup  døde.  Efter  Livingstones  Afreise  havde  Missionen 
atter  havt  et  Sammenstød  med  nogle  Ajawaer  i  en  fjernt- 
liggende Landsby.  Disse  Folk  havde  overfaldet  et  Par  af 
Missionærerne,  der  vare  udsendte  for  at  undersøge  Egnen 
Syd  for  Magomero,  og  opsnappet  et  Par  af  deres  indfødte 

Ledsagere.  For  at  befrie  disse  drog  Biskoppen  da  ud,  led- 
saget af  Livingstones  Makololoer,  som  nu  havde  bosat  sig 
ved  Chibisa;  Hensigten  med  Toget  opnaaedes  ogsaa,  men 
som  F;ølge  af  Strabadserne  —  thi  det  var  lige  i  Regnti- 
den —  kom  Missionærerne  mere  eller  mindre  syge  hjem. 
Strax  efter  begav  Biskoppen  og  Burrup  sig  igjen  afsted 
for  i  rette  Tid  at  naae  det  Sted  —  en  lille  O  i  Shire, 
en  halv  Snes  Mil  Syd  for  Chibasa  —  hvor  de  efter  Aftale 
med  Livingstone  skulde  modtage  de  ventede  Damer.  Tre 
Makololoer  førte  dem  i  en  Kano  ned  ad  Floden,  som  paa 
den  Tid  var  allerstridest,  og  da  de  vare  saa  uforsigtige 
at  fortsætte  Seiladsen,  efter  at  det  var  blevet  mørkt, 
kæntrede  Baaden  i  en  Malstrøm,  og  al  Proviant,  Klæder 
og  Medicin  gik  tabt.  Følgen  var ,  at  Biskoppen  fik  Feber, 
strax  efter  at  de  naaede  øen  Malo,  og  gik  til  Sengs  for 
aldrig  mere  at  reise  sig.  Ved  denne  Leilighed  beviste  Ma- 
kololoerne  endnu  engang  paa  en  smuk  Maade  deres  Tro- 
skab mod  Livingstone  og  hans  Venner.  I  tre  Uger  veg  de 
ikke  fra  den  Syge,  og  da  de  havde  begravet  ham,  førte 
de  Burrup,  som  nu  ogsaa  var  haardt  angreben,  saa  langt 
de  kunde,  i  Kanoen,  og  bar  ham  derefter  paa  en  Baare 
af  Grene  tilbage  til  Magomero,  hvor  han  kort  efter  døde. 

Dette  var  et  haardt  Slag  for  Missionen,  og  snart  stødte 
andre  Ulykker  til.  Ophidsede  af  Portugiserne  begyndte 
Ajawaerne  atter  deres  Røvertog  og  ødelagde  rundt  om  den 
lovende  Hest;  derefter  kom  Tørke  og  Dyrtid,  med  ond- 
artede Sygdomme  blandt  de  Indfødte,  og  under  disse  Om- 
stændigheder ansaae  Missionærerne  det  for  bedst  at  flytte 
ned  til  Chibisa,  for  lettere  at  kunne  faae  Tilførsel;  men 
her  paa  dette  lave,  usunde  Sted  bortrev  Feberen  atter  to 
af  dem,  og  fra  nu  af  førte  det  lille  Samfund  en  kummer- 
lig, kraftesløs  Tilværelse,  indtil  Missionen  blev  endeligt 
opgivet. 

Livingstone  havde  saaledes  mistet  sin  bedste  Støtte, 
men  samtidigt  indfandt  Ulykken  sig  ogsaa  i  hans  Leir,  og 

een  for  een  saae  han  sine  Planer  briste.  Efter  at  han 
havde  begravet  sin  Kone,  som  Feberen  bortrev  i  Slutningen 
af  April  Maaned,  tiltraadte  han  en  længere  Reise  op  ad 
Rovuma  for  grundigt  at  undersoge  Forholdene  der;  men  det 
viste  sig,  at  denne  Flod  havde  saa  ringe  en  Vandmasse, 
at  den  ikke  egnede  sig  til  nogen  større  eller  stadig  Han- 
delstrafik —  at  fere  «Lady  Nyassa»>  op  ad  den  var  umu- 
ligt. Zambese  var  og-  blev  den  eneste  naturlige  Vei  ind  til 
det  Indre  paa  denne  Kyst  af  Afrika,  og  til  den  vendte  han 
da  tilbage  i  Slutningen  af  A  iret  1862  i  den  Hensigt  at 
gjøre  en  sidste  Kraftanstrengelse  for  at  slaae  sig  igjennem 
Forhindringerne.  Man  vilde  seile  op  ad  Shire  til  Fosserne, 
der  vilde  han  skille  Dampbaaden  ad,  fore  den  over  Land 
forbi  Strømhvirvlerne  og  saa  atte  samle  den,  sætte  den  i 
Vandet  og  bringe  den  op  til  Nyassa-Søen. 

Men  medens  han  var  borte,  havde  Portugiserne  slup- 
pet endnu  en  Djævel  løs  paa  det  ulykkelige  Land,  som 
Livingstone  havde  opdaget  og  aabnet  for  dem.  Nede  i 
Nærheden  af  Shires  Sammenløb  med  Zambese  havde  der 
tidligere  Doet  en  Slavejæger,  en  halvblods  Mulat  ved  Navn 
Mariane,  der  var  en  af  de  grummeste  og  mest  hensyns- 
løse af  det  hele  Broderskab;  tilsidst  drev  han  dog  sin 
Frækhed  og  Ondskab  saa  vidt,  at  Portugiserne  selv  følte 
sig  oprørte  derved,  og  Guvernøren  i  Kilimani  skred  ind 
imod  ham.  Mariane  satte  Haardt  imod  Haardt,  men 
trak  det  korteste  Straa  og  blev  ført  fangen  til  Mozam- 
bique. Man  var  dog  ikke  slem  imod  ham,  thi  skjøndt 
han  havde  gjort  sig  skyldig  i  aabenbart  Oprør,  for  ikke 
at  tale  em  Røveri  og  Mord,  nøiedes  man  med  at 
idømme  ham  tre  Aars  Fængsel  og  en  Pengebøde;  og  da 
han  ikke  havde  Penge  nok  hos  sig  til  at  betale  Bøden, 
lod  man  ham  reise  tilbage  til  Kilimani  fer  at  inddrive 
nogle  Fordringer,  som  han  foregav  at  have  der.  Da 
han  kom  ned  til  Kilimani,  befandtes  det  imidlertid,  at 
han  havde  Pengene  tilgode  længere  inde  i  Landet,  og  hans 

gode  Venner  formaaede  da  Guvernøren  til  at  lade  ham 
reise  derind  for  at  ordne  sine  Sager  r  tillige  fik  han  Lov 
til  at  medtage  adskillige  hundrede  Basser  og  en  Mængde 
Ammunition.  Saaledes  •  udstyret  fandt  den  gode  Mand,  at 
det  var  bedre  at  tage  fat  paa  det  gamle  Haandværk  end 
at  indsamle  Elfenben  til  at  betale  Bøder  med,  og  da  Gu- 
vernøren i  dydig  Indignation  drog  ud  for  at  fange  den 
Troløse,  kunde  han  ikke  faae  fat  i  ham. 

Efter  at  Mariano  saaledes  havde  faaet  Lov  til  at  løbe 
bort  med  en  rigelig  Forsyning  af  Vaaben,  lagde  han  ikke 
Hænderne  i  Skjødet.  Den  tapre  Høvding  Tingane,  som 
hidtil  havde  spærret  Shires  nedre  Løb  for  Slavejægerne  — 
den  samme  Mand,  der  havde  anholdt  Livingstone  paa  hans 
første  Tog  —  var  blevet  slaaet,  hans  Folk  adsplittede  og 
hele  Landet  hærget.  Da.  Livingstone  i  Januar  1863  dam- 
pede op  ad  Shire,  fik  han  at  see,  hvor  forfærdelig  øde- 
læggelsen var.  "Hver  Dag  kom  Lig  drivende  forbi,  og 
hver  Morgen  maatte  vi  rense  Hjulene  for  døde  Mennesker, 
som  vare  komne  ind  imellem  Skovlerne.  Milevidt  var  hele 
Dalens  Befolkning  som  blæst  bort,  og  Dødens  Taushed 
rugede  over  de  engang  saa  folkerige  Bredder;  Byerne  vare 
nedbrændte  og  en  trykkende  Ensomhed  herskede,  hvor 
man  før  saae  Skarer  af  ivrige  Sælgere.  Allevegne  havde 
vi  Synet  og  Lugten  af  døde  Kroppe;  mange  Benrade  laae 
ved  Veisiderne,  hvor  de  udmattede  Stakler  havde  opgivet 
Aanden;  uhyggelige  Skikkelser  af  halvdøde  Drenge  og  Piger 
med  sløve  Blik  krøb  sammen  ved  enkelte  af  Hytterne. 
Et  Par  Dages  Sult  til  og  de  vilde  være  blandt  de  Døde».^ 
—  Saaledes  saae  der  ud  i  Dalen  nedenfor  Chibisas  By,  og 
ikke  bedre  stod  det  til  paa  Høisletterne  ovenfor;  men  med 
desto  mere  Iver  tog  de  brave  Mænd  fat  paa  deres  Værk, 
at  anlægge  en  Vei  og  at  skrue  den  lille  Dampbaad  fra 
hinanden  for  at  føre  den  rundt  om  Murchinsons-Faldene; 
«thi  de  kunde  ikke  tænke  dem  noget  ædlere  eller  mere 
menneskekjærligt  Værk  end  at  lede  Lys  og  Frihed  ind  i 

en  Krog  af  denne  skjenne  Jord ,  som  Menneskenes  Begjær- 
lighed  paa  det  allernærmeste  havde  gjort  til  sit  Helvede«. 

Her  ved  Chibisa  døde  Thornton,  som  Følge  af  en 
yderst  anstrengende  Reise,  han  havde  gjort  over  Land  til 
Tete  for  at  hente  en  Drift  Faar  og  Geder  til  de  hjælpeløse 
Missionærer,  og  derefter  bleve  alle  de  Andre  angrebne  af 
Dysenteri,  som  Følge  af  den  strenge  Skibskost  i  Forbin- 
delse med  den  nedtrykkende  Følelse,  at  nogle  faa  dom- 
fældte Skurke,  med  hvem  de  portugisiske  Embedsmænd 
saae  igjennem  Fingre,  lammede  alle  deres  Bestræbelser  og 
forvandlede  det  Gode,  de  tilsigtede,  til  et  Onde.  Tilsidst 
vare  Kirk  og  Charles  Livingstone  saa  medtagne,  at  det 
blev  anseet  for  nødvendigt,  at  de  reiste  hjem;  men  forin- 
den blev  Livingstone  selv  saa  voldsomt  angrebet,  at  Kirk  nu 
maatte  til  at  passe  ham,  og  først  efter  at  det  Værste  var 
overstaaet,  skiltes  Vennerne  ad  den  19de  Mai. 

Livingstone  og  Maskinmesteren  Piae,  som  nu  vare  ene 
tilbage,  arbeidede  endnu  ufortrødent,  da  en  Depesche  i  Be- 
gyndelsen af  Juli  naaede  dem  med  det  Budskab,  at  Expedi- 
tionen  var  hjemkaldt  og  Foretagendet  opgivet. 

V. 

Saaledes  vare  altsaa  Livingstones  Planer  og  Forhaab- 
ninger  om  et  praktisk  Udbytte  af  denne  Expedition  bri- 
stede; men  sin  særlige  Opgave  havde  han  i  Virkeligheden 
løst  i  det  -Oieblik,  da  Efterretningen  kom,  at  Arbeidet  var 
opgivet.  Han  havde  jo  for  det  Første  godtgjort,  at  Zam- 
bese  i  det  mindste  efter  afrikanske  Forhold  var  en  ud- 
mærket Vandvei ;  han  havde  opdaget  udstrakte  Lande,  som 
i  Frugtbarhed  kunde  stilles  ved  Siden  af  Nildalen,  E^ne, 
hvor  baade  Bomuld  og  Sukkerrør  trivedes  fortrinligt,  hvor 
Indigo  af  Mandshøide  voxede  vildt,  og  hvor  de  alminde- 
lige Kornsorter  undertiden  gav  en  næsten  uberegnelig  Af- 
grøde; Mais  f.  Ex.  indtil  400  Fold.  Den  eneste  Skygge- 
side var  den  periodiske  Tørke,  som  efter  de  Indfødtes  Si- 

geiide  indfandt  sig  omtrent  hver  femte  Aar  i  Egnene  mel- 
lem den  15de  og  20de°,  men  derimod  kun  hver  tolvte 
Aar  i  Egnen  mellem  10  og  15°,  uden  dog  nogensinde  at 
hjemsøge  hele  Landet.  Men  Zam beselandene  dele  i  saa 
Henseende  kun  Skjæbne  med  hele  Sydafrika,  og  her  vilde 
en  driftig  og  oplyst  Befolkning  i  stor  Udstrækning  kunne 
raade  Bod  derpaa  ved  kunstig  Vanding  fra  de  utallige 
Floder.  Hvad  Klimaet  angik,  da  var  dette  meget  for- 
skjelligt;  de  aarlige  Oversvømmelser  avlede  i  Reglen  Febre 
i  de  lave  Dalstrøg;  men  bag  ved  disse  laa  der  som  oftest 
sur^de  Høisletter,  og  intetsted  havde  han  fundet  det  død- 
bringende Klima,  som  har  gjort  de  evropæiske  Kolonier 
ved  Vestkysten  af  Afrika  saa  berygtede;  det  bedste  Bevis 
herpaa  var,  at  det  første  Dødsfald  blandt  hans  Mandskab 
først  indtraf,  efter  at  han  i  S'/a  Aar  havde  færdedes  frem 
og  tilbage  og  selvfølgeligt  tidt  havde  været  nødt  til  at 
stille  store  Fordringer  til  sin  egen  og  sine  Ledsageres  kraf- 
tige Konstitution.  Saa  at  sige  overalt  havde  han  fundet 
en  velsindet  og  vindskibehg  Befolkning,  der  ikke  ønskede 
Noget  hellere  end  at  see  hans  Planer  til  en  fredelig,  ord- 
net Handelsforbindelse  kronede  med  Held,  og  selv  paa  de 
Steder,  hvor  Slavehandelen  havde  vundet  Indpas,  mødte 
Expeditionen  ingen  Modstand  hos  de  Indfødte.  Det  var 
kun  den  Omstændighed,  at  det  portugisiske  Flag  vaiede 
over  Zambese,  der  bragte  Foretagendet  til  at  strande; 
Veien,  som  førte  ind  til  det  Indre  af  Afrika,  var  der; 
Livingstone  havde  i  Menneskehedens  Interesse  eftersporet 
og  undersøgt  denne  Vei  i  en  Længde  af  hundrede  og  hun- 
drede Mil;  men  Nøglerne  til  Porten  gjemtes  i  Lissabon, 
og  den  kristelige  portugisiske  Regering  holdt  Porten  luk- 
ket for  alle  menneskekjærlige  Bestræbelser. 

Livingstone  har  oplyst  Verden  om  mange  mærkelige 
Ting  og  Forhold  i  Afrika,  men  hvad  han  beretter  om  det 
portugisiske  »Herredømme')  i  Østafrika,  er  noget  nær  det 
mærkehgste  af  Alt.    Dette  Herredømme  strækker  sig  over 

en  Kyst  af  300  Miles  Længde,  og  paa  denne  Strækning 
holde  de  kun  en  halv  Snes  Punkter  besatte  —  og  hvorle- 
des! Ved  Delagoa-Bugten  have  de  et  lille  Fort,  men  eie 
ikke  en  Fodsbred  Jord  udenfor  dets  Mure;  høiere  oppe  ved 
Inhambane  have  de  Indfødte  overladt  dem  en  smal  Land- 
strimmel; dernæst  følger  Kilimani.  Fra  dette  Sted,  Nord 
efter,  havde  de  paa  en  Strækning  af  150  Mil  kun  en  lille 
Skandse,  som  i  Forbindelse  med  en  armeret  Kutter  i  Mun- 
dingen af  Angoxi-Floden  forhindrer  fremmede  Skibe  fra  at 
drive  Handel;  saa  naaer  man  Mozambique,  hvor  de  eie 
den  lille  O,  paa  hvilken  Fortet  ligger,  og  inde  paa  Fast- 
landet en  Strimmel  Land,  lidt  over  en  halv  Mil  lang,  med 
nogle  enkelte  Avisgaarde,  der  kun  beskyttes  mod  fjendt- 
lige Overfald  ved  Erlæggelsen  af  en  aarlig  Tribut  til  de 
Indfødte.  Næst  i  Rækken  kommer  den  lille  ø  Iboe,  hvor 
der,  som  allerede  er  omtalt,  udskibes  en  forfærdelig  Mængde 
Slaver,  og  endeligt  blev  der  i  Livingstones  Tid  anlagt  et 
lille  Fort  og  gjort  Forsøg  paa  at  grunde  en  Koloni  ved 
Pombabugten,  men  Foretagendet  mislykkedes  fuldstændigt. 

Dette  er  den  Oversigt,  Livingstone  giver  over  "Herre- 
dømmet« langs  med  Kysten,  og  ligesaa  daarligt  staaer  det 
til  med  Provindserne  inde  ved  Zambese,  hvor  der  reside- 
rer en  Guvernør  i  Senna  og  en  anden  i  Tete,  to  usle 
Smaabyer  af  laveste  Rang,  der  tjene  til  Opholdsted  for 
en  Udskuds-Garnison,  en  halv  Snes  Kjøbmænd  og  en 
Sværm  Slaver.  Om  en  af  de  tidligere  Guvernører  i  Senna 
fortæller  Livingstone,  at  da  han  ved  sine  private  Midler 
og  paa  den  hæderligste  Maade  havde  erhvervet  sig  en  stor 
Strækning  Land  længere  imod  Syd,  fratog  Regeringen  ham 
uden  videre  største  Delen  af  hans  Eiendom  for  at  give 
den  til  Andre;  «thi,  hed  det  sig,  det  kunde  aldeles  ikke 
gaae  an,  at  en  Undersaat  eiede  mere  Land  end  den  por- 
tugisiske Krone ».  Derimod  finder  Kronen  det  ikke  ufor- 
eneligt med  sin  Værdighed,  at  dens  Undersaatter  i  Senna 
maae  betale  en  aarlig  Tribut  til  Matebele-Kafferne,  og 

baade  paa  dette  Sted  og  i  Tete  have  Kjøbmændene  gjen- 
tagne  Gange  maattet  kjøbe  Fred  af  de  Indfødte,  medens 
de  ynkelige  Garnisoner,  som  skulde  forsvare  dem,  søgte 
Tilflugt  i  Fortet.  Under  saadanne  Forhold  har  det  ikke 
noget  Mærkeligt  ved  sig,  om  en  eller  anden  fræk  Slave- 
jæger, somMariano,  undertiden  byder -Øvrigheden  Spidsen. 

For  .Landet  og  de  Indfødte  have  Portugiserne  Intet 
gjort ;  hvad  den  gamle  Jesuiter-Mission  muligvis  i  sin  Tid 
har  udrettet,  er  i  alt  Fald  nu  sporløst  forsvundet;  der 
findes  ligesaa  lidt  Skoler  som  Veie,  man  nøies  med  at  lære 
de  Indfødte  at  røve  og  sælge  Mennesker,  og  man  lader 
Slavedrifterne  selv  bane  sig  de  fornødne  Stier,  det  er  Alt. 
Men  ikke  engang  for  sig  selv  have  Portugiserne  formaaet 
at  gjøre  Noget;  Staten  betaler  sit  Herredømme  med  et 
aarligt  Tilskud,  og  findes  der  nogen  Velstand  iblandt  dens 
Undersaatter,  er  den  opdynget  paa  enkelte  Kjøbmænds 
Hænder.  Grunden  hertil  ligger  ene  i  Slavesystemet.  Frit 
Arbeide  kjendes  ikke,  og  her  som  alle  andre  Steder  æder 
det  tvungne  Arbeide  omtrent  hele  Fortjenesten.  Et  Par 
Exempler  tU  Oplysning.  Under  hele  denne  Del  af  Afrika 
synes  der  at  strække  sig  et  mægtigt  Stenkulslag,  der  paa 
flere  Steder  viser  sig  i  Brinkerne  langs  med  Floderne. 
Ansporet  af  Livingstones  Exempel  udsendte  Kong  Pedro 
1859  eller  1860  et  lille  Dampskib,  der  skulde  fare  paa 
Zambese  og  forsynes  med  Kul  fra  et  af  disse  Lag  i  Nær- 
heden af  Tete.  Men  eftersom  Arbeidet  med  at  bryde  disse 
Kul  blev  udført  af  Slaver,  kom  Kullene  til  at  koste  saa 
meget  (4^2  Rdl.  Tønden),  at  de  billigere  kunde  forskrives 
•fra  England.  Af  »amme  Grund  indføres  alt  det  Sukker, 
der  bruges,  fra  Mauritius.    Endnu  et  Exempel: 

Da  Livingstone  1860  vendte  tilbage  fra  Makololoernes 
Land  til  Tete,  var  netop  en  stor  Skare  Slaver,  som  til- 
hørte Kommandanten,  kommen  tilbage  fra  en  Handelsreise 
til  Matebelernes  Høvding  Mosilikatse.  De  havde  bragt 
ham  tusinde  Bøsser  og  en  Mængde  Krudt,  og  tiltraadte 

Tilbagetoget  med  Masser  af  Elfenben  og  Strudsfjer,  tusinde 
Faar  og  Geder  og  tredive  Stykker  Kvæg.  Underveis  brændte 
imidlertid  de  fleste  Strudsfjer,  da  der  en  Nat  udbrød  Ild- 
las i  Leiren;  Kvæget  blev  drevet  igjennem  en  Tsetse-Egn 
og  dade,  og  af  Faarene  og  Gederne  fortærede  de  nidkjære 
Tjenere  600,  inden  de  naaede  Tete. 

Tiltrods  for  disse  dyrekjøbte  Erfaringer  holdt  man 
dog  saa  fast  paa  det  gamle  System,  at  Guvernøren  i  Ki- 
limani  ligefrem  lagde  de  Enkelte,  som  forsøgte  at  løsgjøre 
sig  fra  Slavehandel  ved  at  anlægge  Plantager  eller  drive 
Agerbrug,  saa  mange  Hindringer  i  Veien  —  de  maatte 
f.  Ex.  løse  Pas  for  at  reise  op  i  Landet  til  deres  Gaarde  — 
at  de  opgav  Forsøget;  men  han  var  da  rigtignok  ogsaa 
selv  en  af  de  største  Slaveexportører.  I  Virkeligheden  er 
Portugisernes  "Herredømme-)  paa  disse  Steder  maaske  til 
ligesaa  stor  Plage  for  dem  selv,  som  det  er  til  Forban- 
delse for  de  Indfødte,  og  at  blive  udsendt  til  Zambese  er 
ligesaa  vel  en  Straf  for  den  hæderlige  Embedsmand,  som 
for  de  degraderede  Soldater;  thi,  som  man  spydigt  bemær- 
kede til  Livingstone:  man  har  godt  ved  at  give  Love  i 
Lissabon,  vedrørende  Forhold,  som  man  ikke  forstaaer, 
men  Veien  herud  er  saa  lang,  at  disse  Love  underveis 
miste  deres  Kraft  —  og  Demoralisationen  er  saa  almindelig, 
at  den  enkelte  retsindige  Mand  Intet  kan  udrette,  da  han 
kun  har  en  Skare  bevæbnede  Slaver,  eller  en  Flok  upaa- 
lidelige  Soldater  til  at  haandhæve  sin  Myndighed. 

Med  Undtagelse  af  Tete  ere  alle  Stationer  ved  Zam- 
bese anlagte  paa  saa  usunde  Steder,  som  om  de  skulde 
tjene  til  Feberudrugnings-Anstalter,  og  Sygdom,  Lovløs- 
hed i  alle  Forhold,  Kjedsomhed  og  idelige  Kvaler  med  de 
"dovne,  ligegyldige  og  tyvagtige«  Slaver,  gjør  Opholdet 
der  til  et  sandt  Helvede,  saa  Alle  istemme  Koret  eet  for- 
bandet Land!" 

Men  hvor  ynkeligt  i  alle  Maader  Livingstone  end  fandt 
det  portugisiske  Regimente ,  saa  maatte  han  dog  gjøre  den 

harmelige  Erfaring,  at  den  evropæiske  Folkeret  til  Spot 
for  al  Retfærdighed  gav  deres  Flag  Kraft  til  at  dække  alle 
Forbrydelser  og  Usselheder,  og  at  deres  Skinherredømme 
var  tilstrækkeligt  til  at  lukke  Zambese.  Strax  i  Begyn- 
delsen havde  det  vel  seet  ud,  som  om  man  i  Lissabon 
havde  Lyst  til  at  laane  Haand  til  hans  Planer,  idet  man 
der  nærede  det  naive  Haab,  at  der  vilde  blive  oprettet  et 
Handelsselskab,  baseret  paa  engelske  Kapitaler,  som  skulde 
bryde  Veien,  sætte  Forestillingen  i  Scene,  og  derpaa  efter 
ti  eller  femten  Aars  Forløb  træde  tilbage  for  at  overgive 
den  portugisiske  Regering  alle  sine  Anlæg  og  Frugterne  af 
sit  Arbeide.  Efter  at  dette  Haab  var  glippet  for  Regerin- 
gen, gjorde  dens  Embedsmænd  i  Afrika  deres  Bedste  for 
at  faae  Expeditionen  til  at  strande  og  blive  de  besværlige 
Gjæster  kvit,  medens  man  stadigt  i  Lissabon  forsikrede 
den  engelske  Gesandt,  at  man  var  rede  til  at  imødekomme 
ethvert  af  hans  ønsker,  og  da  endeligt  Expeditionen  var 
strandet,  erklærede  den  officielle  Tidende  i  Lissabon,  <'at 
deres  Politik  kun  gik  ud  paa  at  lamme  den  engelske  Re- 
gerings gridske  Planer  med  Hensyn  til  Herredømmet  over 
Ost- Afrika«).  Men  man  kan  ogsaa  gjøre  en  Skjelm  Uret; 
i  dette  Tilfælde  var  det  virkeligt  nærmest  private  Mænds 
menneskekjærlige  Følelser,  som  havde  fremkaldt  Expedi- 
tionen; den  engelske  Regering  havde  kun  laant  den  Navn 
og  Anseelse  og  vilde  hellere  finde  sig  i  at  see  denne  An- 
seelse haanet  og  lade  Sagen  falde  end  være  nødt  til  at 
skride  alvorligt  ind  for  at  yde  Foretagendet  den  behørige 
Understøttelse  i  Lissabon.  Ingen,  som  kjender  lidt  til  Eng- 
lændernes Politik,  vil  undre  sig  herover  —  kun  dette  skal 
bemærkes,  at  disse  Jammerligheder  tildels  foregik  under 
Lord  Russels  Regimente  —  den  Samme,  som  i  den  for- 
trykte Menneskeheds  Navn  opløftede  sin  Røst  saa  kraf- 
tigt imod  den  danske  Regering,  fordi  en  uvorn  Gadedreng 
havde  faaet  Ris  i  Slesvig. 

VI. 

Det  var  i  Juli  Maaned  1863,  at  Depeschen  med  Bud- 
skabet om  Expeditionens  Hjemkaldelse  traf  Livingstone  ved 
Chibasa,  og  som  det  synes,  har  det  været  en  temmelig 
gnaven  Depesche,  der  kort  og  godt  lod  ham  vide,  at  Fol- 
kenes Hyre  under  ingen  Omstændigheder  vilde  blive  ud- 
betalt længere  end  til  Udgangen  af  Aaret.  Men  før  Flo- 
den naaede  sin  fulde  Vandstand  i  December  kunde  Pione- 
ren ikke  lobe  ud  til  Kysten,  og  den  mellemliggende  Tid 
benyttede  Livingstone  derfor  til  at  gjore  endnu  en  Tur 
imod  Nord.  Dette  Tog  danner  Bindeledet  mellem  hans 
anden  og  tredie  store  (endnu  ikke  fuldendte)  Reise,  men 
paa  den  anden  Side  fører  det  ogsaa  med  Nødvendighed 
Tanken  tilbage  til  hans  første  Reise  fra  Makololoernes  Land 
ud  til  Vestkysten  ved  Loanda.  Medens  han  nemlig  den 
Gang  drog  hen  over  de  uhyre,  flade  Høisletter,  som  ud- 
brede sig  Sydøst  for  Congos  Hovedarm  Kasai,  gjorde  han 
den  Opdagelse,  at  han  her  befandt  sig  4000  Fod  over  Ha- 
vet, paa  en  Landryg,  som  danner  Vandskjellet  mellem 
Congos  og  Zambeses  Flodsystemer.  Først  paa  Tilbageveien 
faldt  han  over  denne  Opdagelse  ved  at  see,  at  den  lille 
Sø  Dilolo  (under  11°  32'  s.  Br.  og  22°  27'  ø.  L.)  havde  to 
Udløb,  et  imod  Nordvest  til  Kasai  og  et  andet  imod  Syd- 
øst gjennem  en  Biflod  til  Zambese,  og  da  han  nu  ind- 
hentede Oplysninger  hos  de  arabiske  Handelsmænd  og  de 
Indfødte  fra  det  Indre  af  Londa,  et  stort  Rige,  som  under 
Matiamvos  Overherredømme  strækker  sig  fra  Kasai  over 
hundrede  Mil  imod  øst  til  henimod  Nyassa-Søen  —  kom 
han  til  det  Resultat,  at  den  store  Længdedal,  som  det 
Indre  af  Central-Afrika  danner,  ved  en  bred,  flad  Tvær- 
ryg er  delt  fra  -Ost  til  Vest  mellem  6  og  12°  s.  Br.,  og 
fra  dette  sumpige,  vandrige  Høidedrag,  som  skiller  mel- 
mem  de  store  Flodsystemer,  udgaaer  imod  Syd  Zambese 
og  dens  Bifloder,  men  imod  Nord  Congo  (Kasai),  og  læn- 
gere ovre  imod  -Ost  sandsynligvis  ogsaa  Nilon.  Saaledes 

fremstiller  Livingstone  Sagen ,  som  den  stillede  sig  for  ham 
i  Juli  Maaned  1855,  og  hans  senere  Undersøgelser  synes 
at  bekræfte  hans  Formodning  i  Et  og  Alt*). 

1855  havde  han  seet  den  paagjældende  Landryg  ved 
dens  vestlige  Ende,  i  September  1863  fik  han  dette  Vand- 
skjel  fat  ved  den  modsatte  Ende,  120  Mil  længere  imod 
øst  Efter  at  have  naaet  Midten  af  Nyassa-Søen  vendte 
han  sig  nemlig  denne  Gang  imod  Vest,  og  ad  en  jevnt 
stigende,  bolgeformig  Skraaning  naaede  han,  ikke,  som 
han  havde  troet,  Ryggen  af  en  Bjergkjæde,  men  Randen 
af  et  Plateau,  3,500  Fod  over  Havet  og  2,200  Fod  høiere 
end  Nyassa-Søens  Vandspeil;  og  ved  at  fortsætte  Reisen 
femten  Mil  ind  over  Høisletterne  imod  Vest,  —  hvor  de 
sivgroede  og  sumpede  Vandløb  overraskede  ham  ved  deres 
paafaldende  Lighed  med  Kasais  og  Leebas**)  Kildefloder 
paa  Høisletterne  ved  Dilolo  —  overbeviste  han  sig  om,  at 
han  atter  her  stod  ved  Vandskjellet  mellem  Syd  og  Nord. 
Paa  den  ene  Side  havde  han  nemlig  Kilderne  til  Loangwa, 
der  falder  i  Zambese  ved  Zumbo,  og  paa  den  anden  Side 
havde  han  Kilderne  til  en  Strøm,  Moitava,  en  Biflod  eller 
Arm  af  Chambeze,  som  under  forskjellige  Navne  (Luapula, 
Lualaba)  fortsætter  sit  Løb  imod  Nord  gjennem  en  Række 
Søer  (Bangweolo,  Moero,  Ulenge  o.  s.  v.)  —  indtil  den 
omsider  kaldes  —  ja  Navnet  mangler  endnu. 

Hermed  ender  Livingstones  anden  Reise ;  thi  eftersom 
Regeringen  havde  sagt  ham  op  til  1ste  Januar,  var  Tiden 
saa  knap,  at  han  ikke  kunde  gjøre  Andet  end  indhente 


*)  Medens  andre  Reisende  saa  ofte  beklage  sig  over,  at  de  Ind- 
fødtes Angivelser  have  været  vildledende  for  dem ,  kan  Living- 
stone ikke  klage  i  saa  Henseende;  tvertimod,  de  Oplysninger, 
som  de  Indfødte  have  givet  ham,  have  i  Reglen  været  mærk- 
værdig paalidelige;  oftere  tegnede  de  Flodernes  Løb  for  ham  i 
Sandet,  og  naar  han  senere  kom  til  de  paagjældende  Egne, 
havde  han  næsten  Intet  at  rette  paa  sit  Kort. 
**)  Biflod  til  Zambese. 

saa  mange  Oplysninger  hos  de  indfødte  Handelsmænd  som 
muligt,  og  deipaa  vende  op.  I  Januar  Maaned  dampede 
Pioneren  og  Lady  Nyassa  for  sidste  Gang  ned  ad  Shire, 
medførende  Levningerne  af  Biskop  Makenzies  Mission  og 
hans  Efterladte:  nogle  hjælpeføse  Enker  og  tredive  Slave- 
børn,  som  han  havde  antaget  sig.  I  Mozambique  skiltes 
man;  en  Orlogsmand  tog  Missionærerne  tilligemed  deres 
Følge  ombord  for  at  afgaae  til  Kap  med  Pioneren,  som 
var  Regeringens  Skib,  paa  Slæb,  og  Livingstone  fortsatte 
Reisen  med  Lady  Nyassa,  som  var  hans  persolige  Eien- 
dom ,  først  til  Zanzibar  og  derfra  til  Indien.  Tre  engelske 
Søfolk  (en  Fyrbøder,  en  Matros  og  en  Tømmermand),  som 
havde  været  med  ham  i  Afrika,  og  syv  In  fød  te  fra  Zam- 
bese  udgjorde  Besætningen;  selv  var  han  Skipper,  og  no- 
gen daarlig  Skipper  maa  han  vel  neppe  være,  siden  han 
lykkelig  og  vel  førte  sin  lille  Skude  til  Bombays  Rhed  efter 
en  Reise  paa  mere  end  550  Mil.  Saa  lille  var  Skibet,  at 
man  aldeles  ikke  lagde  Mærke  til  dets  Komme. 

Det  var  Livingstones  Hensigt  at  sælge  sit  Skib;  men 
da  ^ieblikket  kom,  følte  han  en  saa  stærk  Utilbeielighed 
til  at  opgive  Sagen  <'0g  lade  Ostkysten  af  Afrika  forblive 
i  Slavehandlernes  Vold«),  at  han  besluttede  at  reise  hjem 
for  at  høre  sine  Venners  Raad.  Resultatet  blev  da,  at 
han  ved  Hjælp  fra  forskjellige  Sider  skulde  gjøre  et  nyt 
Forsøg  paa  at  bane  en  Vei  ind  i  Landet  Nord  for  Portu- 
gisernes Besiddelser,  og  i  Mai  1866  træffe  vi  atter  Living- 
stone paa  den  afrikanske  Kyst  ved  Rovuma.  Langs  med 
denne  Flod  gik  han  Vester  paa,  rundt  omkring  Sydenden 
af  Nyassa-Søen,  og  omtrent  paa  det  Sted,  hvor  han  maatte 
standse  1863,  optog  han  atter  sit  Arbeide,  som  denne 
Gang  i  geografisk  Henseende  gik  ud  paa  at  bestemme 
Vandskjellet  Nord  for  Nyassa-Søen  og  Zambese-Basinet. 
I  sex  Aar  har  han  nu  flakket  om  langs  med  og  Nord  for 
det  Høidedrag,  hvis  yderste  Ender  han  fandt  paa  sin  første 
og  anden  Reise,  men  de  Oplysninger,  han  har  sendt  hjem, 

eie  saa  faa,  at  man  ikke  kan  følge  ham  paa  Kortet  og 
endnu  i  dette  ^ieblik  ikke  veed,  om  den  uhyre  Mængde 
Floder,  Aaer,  Søer,  Kilder  og  Oversvømmelser,  som  han 
er  truflet  paa,  tilføre  Nilen  eller  Congo  deres  Vande.  Me- 
dens f.  Ex.  den  engelske  Geograf  Ch.  Beke  har  anvendt  al  sin 
Skarpsindighed  paa  at  vise,  at  Livingstone  har  fundet  Ni- 
lens Kilder,  og  at  dennes  Hovedarm  ikke  er  nogen  anden 
end  Kasai-Floden ,  som  han  fandt  1855,  har  den  berømte, 
tydske  Geograf  Petermann  i  de  sidste  Dage  med  ligesaa 
stor  Skarpsindighed  bevist,  at  Livingstone  udelukkende  har 
været  beskjæftiget  med  Opdagelsen  af  Congos  Kilder. 

Men  under  dette  uhyre,  geografiske  Arbeide  seer  Li- 
vingstone endnu  som  før  ud  til  sit  store  Maal.  «Jeg  be- 
klager«, skriver  han  saaledes  i  et  Brev  til  sin  Ven  Bartle 
Frere,  «at  Nilen  har  forhindret  mig  fra  at  udføre,  hvad 
jeg  tilsigtede  til  Bedste  for  disse  Folk,  men  nærer  dog  det 
Haab,  at  jeg  ved  at  gjøre  dette  Land  og  dets  Beboere  mere 
kjendte,  og  ved  nu  og  da  at  meddele  dem  lidt  Kundskab, 
dog  maaske  arbeider  i  Overensstemmelse  med  det  alvise 
Forsyns  Planer  for  den  gode  Tid,  der  endnu  kan  komme«. 
—  Der  klinger  en  vis  vemodig  Resignation  igjennem  disse 
Ord,  men  maaske  er  Maalet  nærmere,  end  Livingstone 
synes  at  vente.  I  de  sidste  sex  Aar  har  den  Sag,  som 
han  kæmper  for,  vundet  saa  stor  Indgang,  at  det  nu  sy- 
nes, som  om  den  engelske  Regering  har  isinde  at  tage 
alvorligt  fat  paa  det  øst-afrikanske  Slavevæsen;  men  selv 
om  Livingstone  ikke  skulde  opleve  at  see  Resultatet  af  sin 
Livsgjerning,  saa  giver  denne  ham  allerede  nu  Rang  som 
en  af  vort  Aarhundredes  mest  storslaaede,  mandigste  og 
ædleste  Personligheder,  hvem  Verdenshistorien  engang,  naar 
Afrika  er  blevet  aabnet  for  Civilisationen,  vil  give  en  Plads 
blandt  Menneskehedens  store  Heroer. 


Spanske  Almuesfolk  improvisere  en  Dands. 

Af  Th.  Rumohr. 


IV. 

(Slutning), 

Spanierne  ere  et  livslystent,  et  bevægeligt  Folk,  et  dand- 
sende  og  syngende  Folk,  og  det  have  de  været  fra  Arilds 
Tid  af.  Uagtet  al  Raahed  have  de  bevaret  en  vis  Roman- 
tik i  Karakteren,  en  Levning  fra  den  mauriske  og  gammel- 
spanske  Riddertid,  og  da  de  ere  hundrede  Aar  tilbage  for 
den  øvrige  Verdens  fremadskredne  Civilisation,  synes  de 
at  leve  mere  i  Fantasien  end  i  Virkeligheden;  dette  i  For- 
ening med  en  barnlig  Overtro  og  det  fra  Munkevæsenets 
Tider  nedarvede  Bigotteri  gjør  det  let  forklarligt,  at  Spa- 
nierne endnu  bestandigt  betragte  Røveri  og  Zigeunerliv  fra 
den  romantiske  Side,  at  Tyrefægtninger  og  andre  vold- 
somme Skuespil  eller  blodige  Optrin  ere  deres  kjæreste 
Forlystelse,  og  at  de  med  Lidenskabelighed  styrte  sig  ind 
i  den  ene  Revolution  efter  den  anden.  En  Kronpræten- 
dent  bedømme  de  ikke  saa  meget  efter  hans  Statsmands- 
kløgt eller  almindelige  Hæderlighed  som  efter,  om  han  er 
rede  til  at  fare  i  Harnisk  og  er  begavet  med  hensynsløst 
Mod  og  ridderligt  Sind.  At  Hertugen  af  Montpensier  efter 
Dronning  Isabellas  Forjagelse  pludseligt  distanceredes  fra 
Tronen,  kan  især  tilskrives  den  Omstændighed,  at  han 
undlod  at  vise  sig  paa  Kamppladsen.  Foran  en  Boghand- 
lers Vindue  i  Calle  Mayor  i  Madrid  saae  jeg  en  Klynge 
Politikere  af  forskjellige  Farver  forsamlede;  de  betragtede 
en  udstillet  Bog,  et  vidtløftigt  Værk,  hvori  Kong  Amadeos 

Hoved  var  frenologisk  beskrevet  og  behandlet;  paa  Titel- 
bladet var  det  fremstillet  i  Skyggerids,  linieret  og  punk- 
teret. Alle  studerede  de  ivrigt  Kongens  Organer;  de  Fleste 
paastod,  at  Modets  og  det  krigerske  Sinds  Organer  vare 
mest  fremtrædende,  medens  nogle  andre  Politikere  rystede 
paa  deres  egne  Hoveder  med  mørke  Miner. 

Klostrene  ere  vel  ophævede  og  det  for  mange  Aar 
siden,  og  de  hellige  Fædre  adspredte  omkring  paa  den 
pyrenæiske  Halvø ,  hvor  de  Fleste  søgte  Tilflugt  i  Bjergene 
og  ernærede  sig  ved  Røveri;  mange  af  dem  ere,  endog  i 
den  nyeste  Tid,  optraadte  som  Chefer  for  de  revolutionære 
Bander.  Ikke  desto  mindre  har  Bigotteriet  vedligeholdt 
sig  blandt  Almuen,  baade  i  Byerne  og  paa  Landet;  Reli- 
gionen ha¥  udviklet  sig  til  denne  forunderligt  barnlige  Tro, 
der  sammenblander  det  Himmelske,  det  Guddommelige 
med  det  rent  Jordiske  og  Menneskelige.  Ligesom  David 
dandsede  foran  Arken  i  Templet,  saaledes  opføres  ogsaa  i 
Spanien  ved  visse  religiøse  Fester  verdslige  Dandse  i  Kir- 
ken under  Sang  og  Klang  af  Tamburin  og  Kastagnetter; 
Drengebørn  oplæres  til  denne  religiøse  Lystighed,  ja,  nogle 
Steder  dandser  man  ved  Begravelsen,  navnlig  af  et  Barn; 
thi  herover  sørges  ikke,  tvertimod,  det  er  glædeligt;  Bar- 
net gaaer  direkte  ind  i  Paradis,  hvor  jo  ogsaa  Englene 
dandse.  Medens  Moderen  og  maaske  de  smaa  Sødskende 
græde  og  bede  i  Stilhed,  bevæge  nogle  dandsende  Par  efter 
Kastagnetternes  Klang  sig  i  raske  Svingninger  omkring  Baa- 
ren,  hvorpaa  det  lille,  blomstersmykkede  Lig  hviler.  Den 
franske  Maler  Doré  har  givet  en  Illustration  af  en  saadan 
Ligstue,  og  Rigtigheden  heraf  kan  jeg  bekræfte.  Da  jeg  i 
Granada  passerede  en  Gyde  og  nærmede  mig  et  Sted,  hvor 
en  Overbygning  tvers  over  Gaden  forbandt  tvende  Gjenbo- 
huse,  hørte  jeg  deroppe  fra  lystig  Sang  og  klingende  Ka- 
stagnetter; efter  nogle  Minuters  Forløb  forstummede  dog 
Lystigheden  og  afløstes  af  en  Mængde  Stemmers  klagende 
Hyl;  det  var  Grædekonerne,  og  paa  min  Forespørgsel  for- 

klarede  en  eneiet  Gitano,  at  Senora  Losadas  Datter  var 
død  om  Morgenen. 

Paa  Theatrene  afvexle  religiøse  Forestillinger  og  Mar- 
tyrlegender med  heroiske  Dramaer,  Komedier  og  Vaude- 
viller; Spanierne  ere  flittige  Komediegængere,  og  langt 
anderledes  end  Italienerne  gaae  de  til  og  nyde  et  Skuespil 
for  dettes  egen  Skyld.  De  spanske  Theatre  ere  derhos  i 
de  større  Stæder  opførte  og  mdrettede  i  storartet  Stil,  som 
oftest  prægtigt  udstyrede,  og  Præstationerne  ere  ikke  sjel- 
den  fortræffelige;  ligesom  den  klassiske  Tids  Romere  kunne 
Spanierne  for  en  Tid  slaae  Kamp  og  Revolutioner  af  Tan- 
kerne, naar  der  stadigt  bydes  dem  Skuespil  og  Brød.  Ved 
Lyden  af  Kastagnetter,  Tamburin  og  Guitar,  men  især  af 
den  baskiske  Tromme  og  Sækkepiben,  synes  Unge-  og  Gamle, 
Mænd  og  Kvinder  at  gribes  af  en  Begeistringsrus  og,  me- 
dens de  hengive  sig  til  Dandsens  lunefulde  Svingninger,  at 
glemme  Fattigdom  og  Sorger,  deres  Elendighed  og  hele 
den  øvrige  Verden,  kun  med  Undtagelse  af  Skinsygen,  der 
i  et  øieblik  kan  bringe  den  glade  Dandser  til  at  drage 
Kniven  med  Blikket  gnistrende  af  Raseri.  Saavel  ved  Kirke- 
dandsen,  som  naar  Ungdommen,  lokket  hid  af  Musikens 
Toner,  iler  frem  til  Dands,  i  Stæderne  paa  de  offenlige 
Pladser,  paa  Landet  ud  for  Landsby  kapellet,  under  Orange- 
og  Laurbærlundens  glindsende  Løv,  afsynges  populære  Vi- 
ser, i  Almindelighed  af  et  mindre  poetisk  og  næsten  altid 
religiøst  Indhold,  til  Ære  for  en  eller  anden  Helgen  eller 
Helgeninde,  saasom  den  hellige  Xantippe  eller  den  hellige 
Paula,  som  i  en  gammel,  endnu  brugelig  Vise  kaldes 
«Guds  Svigermoder«;  i  Julen  dandser  og  synger  man  og- 
saa  til  Ære  for  Jesusbarnet,  der  i  en  saadan  Bondevise, 
«la  Villanesca« ,  omtales  som  «Hans  kongelige  Majestæt«. 
Ved  slige  Lystigheder  er  det  gjerne  en  vandrende  Skjald, 
en  Troubadour,  der  intonerer  Sangen,  og  Tilskuerne,  der 
flokke  sig  i  Kreds  om  de  Dandsende,  istemme  da  Refrai- 
net.    Dandserinderne  optræde  for  det  meste  barfodede, 

medens  Dandserne  bære  hvide  Lærredssko  med  Seglgarns 
Saaler. 

Spanierne  ere  i  hei  Grad  patriotiske  og  opflammes 
ved  Mindet  om  deres  Lands  fordums  Hæder  og  Vælde;  de 
kjende  kun  Lidet  eller  Intet  til  andre  Nationers  Heroer  og 
Hædersminder.  Ved  at  færdes  i  længere  Tid  blandt  den 
pyrenæiske  Halvøes  Befolkning  faaer  man  i  det  Hele  Ind- 
trykket af,  at  Cervantes  i  sin  karikerede  Ridderroman  har 
overleveret  os  et  tro  Billede  af  denne  Befolkning,  som  den 
var  for  nogle  hundrede  Aar  siden,  og  som  den  i  de  væ- 
senlige Karaktertræk  endnu  er  den  Dag  i  Dag. 

For  et  Par  Aar  siden  havde  jeg  læst,  jeg  husker  ikke 
mere  hvor,  at  der  paa  et  Theater  i  Madrid  var  opført  et 
originalt,  lille  Stykke:  »Den  Gale  paa  Kvistkamret«,  der 
havde  gjort  Furore  gjennem  en  hel  Saison,  og  Stykkets 
Ide  havde  interesseret  mig.  Nysgjerrige  efter  at  see  og 
høre,  hvordan  en  spansk  Vaudeville  tager  sig  ud,  begave 
vi  os  en  Aften  Kl.  8V.:  til  «Teatro  Zarzuela«),  dog  uden  at 
vi  havde  givet  Agt  paa,  hvad  der  gaves.  Der  var  stor 
Tilstrømning  af  Skuelystne,  saa  at  vi  med  Nød  og  neppe 
tilkæmpede  os  Pladser  i  "Butaga«,  det  vil  sige  Parterret  og 
Parkettet.  Theatret  er  af  Størrelse  omtrent  som  vort  Ga- 
sino,  men  med  tre  Rækker  Loger,  der  bygge  frit  frem  og 
kun  lade  tvende  slanke  Jernsøiler  til  Syne.  Salens  ud- 
strakte Gulv  er  besat  med  rødt-betrukne  Bænke  i  Læne- 
stoleform; de  staae  vel  tæt  paa  hinanden,  men  hver  Stol 
maaler  en  Alen  i  Brede,  og  hele  Parkettet  eller  Parterret 
er  ved  en  bred  Gang  i  Midten  delt  i  Høire  og  Venstre. 
Det  ikke  talrige,  men  godt  indspilte  Orkester  udførte  et 
Musikstykke,  hvori  forekom  Passager  af  smukke  National- 
melodier, og  saa  gik  Tæppet  op.  Scenen  forestillede  et 
simpelt  udstyret  Værelse  med  Udgang  til  Venstre  og  til 
Høire  Døren  ind  til  et  Kammer.  En  Senorita  i  middel- 
alderlig, huslig  Dragt,  er  i  Samtale  og  synger  en  Duet 
med  sin  Onkel;  hun  klager  over,  at  hendes  Broder  paa 

den  senere  Tid  er  bleven  saa  menneskesky;  han  sidder 
altid  derinde  i  sit  Kammer  og  skriver  og  slaaer  op  i  gamle 
Folianter,  undertiden  til  langt  ud  paa  Natten;  naar  hun 
vil  udspørge  ham  om  Grunden  til  dette  sære  Væsen,  svarer 
han  hen  i  Taaget;  men  det  Besynderligste  er,  at  hun  af 
og  til  hører  ham  skoggerlee,  endog  midt  om  Natten  —  her 
hører  man  Latter  fra  Kamret  til  Hoire.  Paa  Onklens  Raad 
sender  hun  Bud  efter  en  Læge  og  en  Præst,  thi  hendes 
Broder  maa  jo  enten  være  syg  eller  besat  af  en  ond  Aand. 
Lægen  og  Præsten  komme;  man  tager  Plads,  og  en  Cri- 
ada  (Tjenestepige)  ombyder  Chokoladen,  der  nydes,  efter  at 
Præsten  har  meddelt  Velsignelsen  til  hver  især.  Senorita 
foredrager  Beskrivelsen  af  sin  Broders  ubegribelige  Tilstand, 
hvorover  man  høiligen  undrer  sig  og  ryster  betænkelig  paa 
Hovedet,  medens  man  derhos  farer  gysende  sammen,  naar 
Latteren  høres  derindefra.  Efter  nogen  Raadslagning  gaae 
Lægen  og  Præsten  ind  i  Kamret;  Senorita  og  Onklen  lytte 
i  spændt  Forventning  og  slaae  Hænderne  sammen  af  For- 
bauselse  ved  at  hore  dem  alle  Tre  lee  hjerteligt  derinde. 
Præsten  og  Lægen  komme  endnu  leende  ud  og  ile  bort 
uden  at  meddele  videre  Oplysning.  Paa  Onklens  Raad 
skikker  nu  Senorita  Bud  til  en  Øvrighedsperson,  som  strax 
indfinder  sig,  iført  sin  hele  spanske  Værdighed,  og  begiver 
sig  ligeledes  ind  i  Kamret;  men  man  horer  ogsaa  ham 
skoggerlee  og  en  anden  høirøstet  Stemme,  medens  Senorita 
og  Onklen  ere  ude  af  dem  selv  af  Skræk  og  Forundring. 
En  Skare  Naboer  af  begge  Kjon,  der  allerede  have  hørt 
om  Hexeriet  her  i  Huset,  strømme  steiende  ind,  korsende 
sig  og  snakkende  i  Munden  paa  hinanden;  paa  Senoritas 
ængstelige  Vink  tier  den  hele  Forsamling  et  -Øieblik  og 
lytter  til  Latteren  derinde;  saa  trænger  hele  Flokken  ind 
i  Kamret,  og  snart  hører  man  dem  Alle  lee  i  Kor.  Døren 
aabnes;  Flokken  kommer  ud  igjen  og  begiver  sig  ilsomt 
bort;  saa  kommer  øvrighedspersonen,  og  endeligt  træder 
den  formentlig  Gale  ud.    Det  er  Cervantes  —  *'Den  Gale 

paa  Kvistkamret').  Han  har  et  Manuskript  i  Haanden, 
Manuskriptet  til  Don  Quixote.  Jiollen  gaves  fortræffeligt 
af  en  endnu  ungdommelig,  kraftigt  bygget  Mand  i  gammel- 
spansk  Dragt.  Med  en  sonor  Røst  og  et  smukt  Foredrag, 
der  mindede  om  vor  afdøde  Professor  Nielsen,  forklarede 
han  Grunden  til  sin  Aandsfraværelse  og  sære  Opførsel  i 
den  senere  Tid;  han  havde  arbeidet  rastløst,  men  med 
Aanden,  ikke  for  Brødet  eller  for  6ieblikkets  Krav,  nei! 
for  sit  Eftermæle ,  for  Efterverden ,  naar  han  selv  forlængst 
er  hensmuldret,  og  da  skal  man  gjennem  sene  Slægter 
endnu  lee  hjerteligt  ved  at  læse  hans  Bog  —  han  rækker 
Manuskriptet  i  Veiret.  øvrighedspersonen  saavelsom  Læ- 
gen og  Præsten ,  der  ere  komne  tilbage,  trykke  hans  Haand 
og  gaae  tankefulde  bort;  han  bliver  alene  med -Søsteren, 
som  med  foldede  Hænder  lytter  til  hans  Ord;  i  al  sin  En- 
foldighed synes  hun  at  ane  hans  Begeistring  og  synker 
ned  for  hans  Fod,  idet  Tæppet  falder. 

Saaledes  opfattede  jeg  dette  lille,  interessante  Stykke; 
har  jeg  taget  Feil  i  Enkelthederne,  maa  saadant  undskyl- 
des med  mit  ringe  Kjendskab  til  det  spanske  Sprog.  Til- 
skuerne havde  i  dyb  Taushed  lyttet  til,  hvad  der  foredroges 
paa  Scenen;  men  da  Cervantes  traadte  frem,  foer  en  Bi- 
faldsmumlen gjennem  hele  Salen,  og  efter  Tæppets  Fald 
fulgte  en  Storm  af  Klap  og  Bifaldsraab.  Det  andet  Stykke: 
"Reisen  fra  Madrid  til  Biariz«,  var  en  pudserlig  Farce 
uden  Hoved  og  Hale,  og  Udførelsen  stod  bogstaveligt  i 
skrigende  Modsætning  til  den,  der  blev  det  første  Stykke 
til  Del. 

I  tidligere  Tider  havde  næsten  enhver  af  de  spanske 
Provindser  eller  Kongeriger  sin  særegne  Nationaldands ; 
men  nuomstunder  opføres  de  forskjellige  Dandse  i  Flæng, 
naar  ikke  de  Dandsende  udføre  Trin,  Svingninger  og  Mi- 
mik efter  øieblikkets  Indskydelse  og  Sangens  Cadence, 
altsaa  en  choregrafisk  Improvisation.  Af  ældre  National- 
dandse,  der  nogenlunde  have  vedligeholdt  sig  i  den  op- 

rindelige  Form,  har  jeg  seet:  La  danza  prima,  der  skal 
hidrøre  fra  Gothernes  Tid;  de  dandsende  Par  danne  en 
Rundkreds  og  holde  hinanden  i  Hænderne,  idet  hvert 
efter  sin  Tur  istemmer  Verset  af  en  Vise,  hvis  Refrain 
gjentages  i  Kor,  medens  hele  Kredsen  svinger  rundt.  La 
jota  valenciana,  hvori  Sancho  Pansa  er  Hovedfiguren,  om 
hvilken  Alle  gruppere  sig;  denne  Figur  vækker  altid  Mun- 
terhed og  Jubel.  Sequidilla,  en  udbredt  Nationaldands, 
der  skifter  Navn  i  de  forskjellige  Provindser  eller  Byer;  vi 
saae  den  opføres  i  Sevilla,  hvor  den  kaldes  Gitana  eller 
Sevillana;  det  var  en  anstændig  Dands  med  livlige,  smukke 
Bevægelser,  hvilket  ingenlunde  kan  siges  om  alle  spanske 
Dandse,  og  i  saa  Henseende  er  det  karakteristisk  nok,  at 
det  i  en  yndet  Dandsevise  hedder:  Til  Dandsen  maa  Knø- 
sen først  og  fremmest  medbringe  dygtige  Lægge,  og  i  en 
anden  Vise  stilles  den  samme  samt  nogle  andre  lignende 
Betingelser  til  Dandserinderne.  Dog,  .for  alle  spanske 
Dandse  synes  mere  eller  mindre  Fandango,  maaske  ogsaa 
Bolero,  at  være  Grundtypen;  Fandango  er  under  alle  Om- 
stændigheder den  egenhge  spanske  Nationaldands,  der  i 
mangfoldige  Variationer  spores  i  alle  de  andre,  og  den  har, 
som  en  fransk  Forfatter  fortæller,  sin  egen  Historie.  Blandt 
andre  vigtige  Kirkespargsmaal  beskjæftigede  sig  nemlig  det 
romerske  Konsistorium  engang  for  Alvor  med  det,  om  den 
formentlig  skadelige  Indflydelse,  de  overstadigt  lystige  Na- 
tionaldandse  kunde  have  "paa  den  spanske'Befolknings  ellers 
saa  strenge  Religiøsitet,  og  det  gik  især  ud  over  Fandango, 
der  beskreves  som  en  for  sandselig  Lystighed;  man  be- 
sluttede at  udtale  en  høitidelig  Fordømmelses-  og  Døds- 
dom over  denne  Dands.  En  gammel  Kardinal,  en  Spa- 
nier, fremkom  imidlertid  med  den  Bemærkning,  at  man 
vel  burde  høre  den  Anklagede,  forinden  man  afsagde  en 
saadan  Dom ,  der  desuden  kunde  have  uberegnelige  Følger, 
og  de  øvrige  Medlemmer  samtykkede  heri.  Til  Sagens 
Foretagelse  fastsattes  en  Dag,  hvortil  to  spanske  Dandsere 

Og  to  Dandserinder  høitideligt  indstævnedes;  for  det  sani- 
lede  Konsistorium  opførte  disse  derpaa  en  Dands,  der  i 
den  Grad  fortryllede  de  strenge  Kirkefyrster,  at  de  gave 
sig  til  at  dandse  med,  og  Fandango  blev  frifunden.  En 
Ballet  eller  et  Divertissement,  der  opfortes  i  Valladolid, 
havde  aabenbart  Hentydning  til  denne  Historie. 

Valladolid,  med  et  Universitet  og  nogle  og  tyve  tu- 
sinde Indvaanere,  bar  eller  i  alt  Fald  havde  ved  vor  An- 
komst dertil  et  øde  og  trist,  et  ubeskriveligt  gammeldags 
Udseende;  dog  hidrørte  maaske  saadant  fra  det  Humør, 
gjennem  hvis  Glar  vi  saae  derpaa.  Det  var  Sneveir,  og  i 
nogle  Minuter  vare  Gaderne  hvide;  i  Byens  fornemste 
Hotel,  "Fonda  Siglio'>  i  Calle  St.  Maria  Molina,  var  der 
høie,  prægtige  Sale  og  Kamre  med  kostbare  Tæpper  paa 
Gulvene  og  Marmortrappen;  men  Døre  og  Vinduer  klap- 
rede ved  hvert  Vindstød,  og  der  var  koldt  baade  inde  og 
ude.  Som  sædvanligt  i  Spanien,  kunde  der  sjelden  fyres 
i,  uden  at  Røgskyer  med  Aske  og  Gnister  væltede  ud  gjen- 
nem de  store  Kaminers  Gab ;  vi  maatte  behjælpe  os  med  en 
Brasero  (Kulpande),  der  stilledes  hen  paa  det  prægtige  Gulv- 
tæppe, og  hvis  Trækulsdamp  truede  med  at  kvæle  os.  Sta- 
den har  en  Domkirke,  der  ligesom  alle  spanske  Kathedraler 
kaldes  berømt  og  mærkværdig.  Ved  Indtrædelsen  forbau- 
ses  man  rigtignok  over  Hvælvingens  svimlende  Høide,  Ko- 
rets og  Pillernes  vældige  Dimensioner;  men  af  den  øvrige 
Herlighed  opdager  man  kun  Lidet,  paa  Grund  af  det,  især 
i  Graaveir,  her  herskende  Tusmørke;  de  mange  Jerngit- 
tere,  de  mørke  Kroge  og  Præsternes  Sang  i  Koret,  der 
lyder  som  fra  en  Gravkjælder ,  gjøre  et  uhyggeligt  Indtryk, 
fremmane  gruelige  Billeder  fra  Inkvisitionens  Dage.  Det 
er  overhovedet  karakteristisk  for  største  Delen  af  de  ka- 
tholske  Kirker,  at  Dagens  Lys  søges  udelukt  derfra,  som 
om  man  frygtede  for  at  lade  Lægfolk  see  det  Hellige  alt- 
for tydeligt.  —  Byens  Museum  er  anbragt  i  en  gammel 
Klosterbygning,  hvor  man  vandrer  gjennem  de  skumle, 

tøndehvælvede  Gange  og  Haller  og  betragter  med  Forun- 
dring disse  sælsomme  Overleveringer  af  Middelalderens 
Kunst,  disse  ældgamle,  afblegede  Billeder,  saasom:  "Jesu 
Liv«,  halvt  udført  med  Farver,  halvt  med  indlagt  Perle- 
mor; «Jesu  circumcision« ;  «Madonna,  der  (uden  al  Hoiti- 
delighed)  giver  Jesusbarnet  Die»;  en  Mængde  gamJe  Alter- 
tavler og  store,  i  Træ  udskaarne  Figurer,  forestillende  Op- 
trin fra  Frelserens  Vandring  til  Golgatha  og  Korsfæstelsen. 
Her  saae  vi  ogsaa  det  berømte  Hoved  af  den  halshuggede 
Paulus;  det  ligger  paa  en  Dreieskive  og  er  et  fortræffeligt 
udført,  men  gyseligt  Kunstværk  at  see  til.  —  Theatret  i 
Valladolid,  «Gran  Teatro  de  Calderon  de  la  Barcas  er 
opført  i  storartet  Stil  og  pragtfuldt  udstyret,  saa  at  det 
næsten  kan  maale  sig  med  San  Carlo  Theatret  i  Neapel. 
Der  opdages  ingen  Søile  eller  Pille  i  hele  den  store  Sal; 
alle  fem  Logerækker  hænge  ud  fra  Væggen,  som  om  de 
svævede  i  Luften.  Ogsaa  Belysningen  var  god,  dog  kun 
i  Førstningen;  en  Sky  af  Tobaksrøg  bredte  sig  snart  over 
Tilskuerne,  da  de  fleste  Senores  sad  med  Cigaretter  i 
Munden.  Der  var  fuldt  Hus;  i  primera  og  segunda  fila 
saaes  mange  elegante  Toiletter;  men  de-høiere  Kegioner, 
fjerde  og  femte  Etage,  vare  opfyldte  af  Almuesfolk,  Mange 
klædte  i  Pjalter,  men  ogsaa  Adskillige  i  karakteristiske 
Nationaldragter. 

Paa  de  pompøse  Programmer  i  Rødt  og  Gult  stod 
anmeldt:  «At  det  spanske  dramatiske  Selskab,  dirigeret  af 
den  eminente  Skuespiller  Don  Victorino  Tamayo  y  Baus, 
under  Medvirkning  af  Kunstens  Udvalgte:  Dona  Amalia 
Losada  og  Don  José  Maria  Albalat,  vilde  opføre  en  stor- 
slaaet,  herlig  Komedie  i  tre  Akter,  dette  Theaters  Fryd 
og  originalt  af  den  udødelige  Don  Leandro  Fernandez  Mo- 
ratin, betitlet  « Døtrenes  Ja",  endvidere  den  graciøse  Pa- 
rodi overPylades  ogOrestes,  kaldet  «Pancho  yMendrugo», 
og  til  Slutning  en  fortryllende  Ballet,  et  henrivende  Di- 
vertissement«. 


Fra  alle  Lande.    1872.  XVI. 

Det  var  især  denne  Slutningsforestilling,  der  havde 
lokket  og  befolket  Theatrets  øvre  Etager.  Den  spanske 
Almuesmand  udgiver  sin  sidste  Real  (9  Skilling)  for  at  see 
en  Ballet,  ubekymret  for  den  Dag  i  Morgen,  om  Famai- 
lien  maaske  mangler  Brød.  Komedien  og  Parodien  gik 
med  ret  godt  Spil  over  Scenen  og  vakte  af  og  til  Mun- 
terhed. Men  først  da  Tæppet  for  femte  Gang  rullede  i 
Veiret,  syntes  Publikum  at  vaagne  til  Liv  og  Lyst.  Som 
et  Vindstød  foer  et  tusindstemmigt  «Ah!»  gjennem  Salen, 
medens  Befolkningen  i  de  høiere  Regioner,  der  syntes  at 
svæve  i  Køgskyerne,  reiste  sig  larmende  og  lænede  sig  ud 
over  Brystværnet. 

Man  tænke  sig  Scenen  forestillende  en  landlig  Egn 
med  Palmer,  Kaktus,  Pebertræer  og  et  orientalsk  Blom- 
sterflor; til  Venstre  en  Landsbykirke;  til  Høire  et  Klippe- 
parti med  en  skummende  Cascade;  foran  Kirken  et  op- 
dækket Bord  med  Vindunke  og  Glas,  og  mod  Baggrunden 
Udsigt  til  maleriske  Bjerge,  hvis  Sneaase  farves  af  den 
dalende  Sols  rødlige  Straaler.  En  Flok  Andægtige  knæle 
i  Kreds  om  den  fornemme  Geistlige,  der  med  nogle  Em- 
bedsbrødre  er  paa  Gjennemreise  og  benytter  Tiden,  medens 
Mulerne  faae  et  Foder,  til  at  holde  en  opbyggelig  Tale  til 
Landsbyens  Befolkning  og  give  den  sin  Velsignelse  til  Tak 
for  de  nydte  Forfriskninger.  Bag  Scenen  spilles  der  plud- 
seligt op  med  Sækkepibe  ogFløite;  der  opstaaer  Uro  i  For- 
samlingen; man  lytter  og  nikker  til  hinanden,  saa  reiser 
man  sig;  nogle  af  de  Unge  liste  sig  bort,  og  snart  tager 
den  hele  Flok  Flugten;  Præsten  gjør  mange  Ophævelser, 
truer  efter  dem  og  kalder  derpaa  sine  tre  Embedsbrødre 
ud  fra  Kirken  for  at  fortælle,  hvad  der  er  foregaaet,  og 
alle  Fire  løfte  de  Hænderne  mod  Himlen  i  heftig  Forar- 
gelse, da  den  dandsende  Flok  kommer  til  Syne  i  Bag- 
grunden; det  besluttes  at  udtale  Forbandelsen  over  denne 
ugudelige  Dands.  Men  en  af  disse  geistlige  Herrer,  der 
imidlertid  har  nærmet  sig  Lystighedens  Tumleplads  og  seet 

til,  beder  dem  holde  inde  med  Forbandelsen  og  først  un- 
dersøge Sagen  lidt  nærmere,  hvortil  de  Andre  omsider 
give  deres  Minde.  Nu  bruser  Musiken  frem  i  hoie  Toner; 
hele  den  landlige  Befolkning  strømmer  hid  og  opfører  en 
hvirvlende  Runddands;  saa  grupperer  Mængden  sig  i  en 
Halvkreds  omkring  Hovedfigurerne,  tvende  unge  Par  i  an- 
dalusisk Nationaldragt;  nogle  af  de  ældre  Tilskuere  klimpre 
paa  Guitar,  blæse  paa  Fløite  og  Sækkepibe.  Med  lette, 
svævende  Bevægelser,  med  halvt  udstrakte  Arme  nærme 
eller  fjerne  de  Dandsende  sig  fra  hinanden,  svinge  sig  om 
hinanden  i  hurtigere  og  hurtigere  Tempo.  Pigerne  fare 
ud,  snart  med  den  ene  Haand  paa  Hoften  og  løftende  den 
anden  i  Veiret  med  den  Idingende  Kastagnet,  snart  bøi- 
ende  sig  i  forføreriske  Stillinger  ned  til  Siden  og  derpaa 
spillende  med  Kastagnetterne  i  begge  de  løftede  Hænder; 
med  elastiske  Trin  ile  de  frem  mod  de  unge  Knøse,  der 
svinge  sig  om  med  kraftige  Spring,  men  saa  fare  undvi- 
gende tilbage  som  for  at  snoe  sig  ud  af  de  vinkende  Arm^ 
Der  er  Liv  og  Energi  i  disse  Dandserythmer  efter  den 
vilde,  larmende  Musik;  Optrinet  synes  ogsaa  lidt  efter  lidt 
at  bringe  de  fire  geistlige  Herrer  i  en  Stemning,  der  just 
ikke  er  saa  ganske  forenelig  med  deres  hellige  Karakter; 
de  nikke  bifaldende,  klappe  i  Hænderne  og  begynde  at 
bevæge  Fødderne  efter  Musikens  Takt,  indtil  de,  omrin- 
gede af  en  Flok  gjækkende  Piger,  omsider  fare  i  Armene 
paa  dem  og  hvirvle  hen  i  Runddandsen,  der  nu  udføres 
af  hele  Befolkningen  i  rasende  Virvar.  Orkestret  falder 
ind  med  Pauker,  Fløiter  og  Horn,  og  Dækket  falder  un- 
der stormende  Jubel  fra  alle  Loger  og  Parkettet.  — 

Farten  fra  Valencia  til  Barcelona  er  som  en  Tanke- 
flugt tilbage  i  Fortiden  gjennem  en  fantastisk  Verden. 
Toget  bruser  hen  mellem  blomstrende  Enge,  Olivenskove 
og  Vinhaver,  saa  paa  en  Strækning  langs  Havet,  over  hvis 
gyngende  Speil  den  opadgaaende  Sol  sendte  sine  blændende 
Straaler;  forbi  Murviedro,  hvor  Sagunts  Ruiner  og  Mure 

gruppere  sig  om  Toppen  af  et  Bjerg;  langs  en  Række  vilde 
Klippepartier  forbi  Byer,  der  endnu  ere  omgivne  af  Lev- 
ninger fra  Romernes  Tid;  gjennem  Tortosa  og  Tarragona, 
der  paa  alle  Kanter  ere  omgivne  af  maleriske  Bjerge. 

Barcelona  paa  den  middelhavske  Kyst  er  Spaniens 
vigtigste  Sø-  og  Handelsstad,  egenlig  den  eneste,  hvor 
man  sporer  Liv  og  Handelsvirksomhed,  ogsaa  nogen  In- 
dustri; navnlig  findes  her  en  storartet  Shawlsfabrik. 

Det  er  Palmes;øndag,  tidlig  om  Morgenen.  Der  lyder 
Kanonskud  dundrende  ud  over  Havnen  og  det  solbeskin- 
nede Hav,  baade  fra  Fæstningen  hait  deroppe  paa  Klip- 
pen og  fra  de  tvende  spanske  Vagtskibe,  der  ligge  for 
Anker  paa  Rheden  indenfor  Moloen;  Krudtrøgen  fra  Ski- 
bene hvirvler  op  ad  Klippens  Væg,  forener  sig  med  Røgen 
deroppefra  og  drager  saa  som  lette  Sommerskyer  ud  over 
Søen,  over  de  i  Brændingen  fraadende  Bølger.  Gevær- 
og  Pistolskud  knalde  paa  alle  Kanter,  i  Gaderne,  paa 
Pladserne,  fra  Tage  og  Balkoner  og  i  den  store  Allee  ud 
for  vor  Fonda,  Promenaden  «Rambla»>,  der  strækker  sig 
gjennem  hele  Byen  ned  til  Havnedæmningerne  og  paa  denne 
sidste  Strækning  minder  om  vor  St.  Annæ  Plads.  Fra 
Balkonen  kan  jeg  oversee  en  Del  af  Rambla,  hvor  det 
myldrer  af  hid  og  did  ilende  Mennesker,  Alle  med  smaa, 
sammenflettede  Palmeblade  i  Hænderne,  der  see  ud  som 
Fastelavnsris,  eller  bærende  indtil  femten  Fod  høie  Palme- 
grene. Der  lyder  Trommer,  Piber  og  Hornmusik;  med 
flyvende  Faner  drager  et  Regiment  forbi '  under  de  allerede 
løvrige  Træer;  i  Spidsen  rider  en  igaar  fra  Madrid  an- 
kommen General,  som  skal  inspicere  Fæstningen  og  træff'e 
Anstalter  til  at  møde  et  forventet  Angreb  af  de  carlistiske 
Bander;  disse  have  vist  sig  paa  mange  Punkter  af  Landet, 
og  paa  Veien  fra  Madrid  er  et  Jernbanetog  nylig  blevet 
standset  og  plyndret  af  en  Flok  Bevæbnede,  uvist  om  Car- 
lister eller  Røvere,  maaske  begge  Dele.  Vi  skynde  os  der- 
iied  og  blande  os  i  Sværmen,  hvis  Hovedstrøm  tager  Veien 

til  Havnen.  Vi  fortsætte  Veien  op  ad  Skraaningen  til 
"Murpromenaden«,  der  i  en  anseelig  Høide  strækker  sig 
fra  Enden  af  Rambla  rundt  om  Havnen  hen  til  Forstaden 
Barcelonetta,  en  Fisker-  og  Skipperby.  Det  er  en  herlig 
Udsigt,  et  storartet  Panorama,  man  har  fra  Murpromena- 
den ud  over  Havn  og  Rhed,  der  vrimler  af  store  og  smaa 
Skibe  og  Dampere;  de  flage  alle;  det  spanske  rod-gule 
Flag  skinner  sært,  som  Lynstraaler  mod  Himlens  dybe 
Blaa;  man  seer  langt  derud,  hvor  Moloen  strækker  sin 
krumme,  vældige  Stenarm  frem  i  Middelhavets  skummende 
Soer.  Histhenne  til  Høire,  i  Havnens  umiddelbare  Nær- 
hed drager  det  smukke,  spanske  Regiment  endnu  be- 
standig med  klingende  Spil  op  ad  Veien,  der  slynger  sig 
i  Zigzag  omkring  Bjerget  til  Fæstningen.  Vi  vare  for 
nogle  Dage  siden  deroppe  og  førtes  af  Kommandanten  og 
en  anden,  fransktalende  Officer,  Begge  forekommende  og 
mod  Damerne  yderst  galante  Caballeros ,  omkring  i  de  med 
vældige  Ildsvælg  spækkede  Bastioner  og  de  store  Plateauer, 
hvorfra  Udsigten  over  Byen  og  Havnen  dybt  dernede  og 
ud  over  den  umaadelige  Havflade  er  ubeskrivelig  skjøn. 

Paa  Murpromenaden  vrimler  det  af  spadserende  Fa- 
milier. Hver  Familie  synes  at  have  sin  hele'  Husstand 
med;  Alle  bære  de  Palmeblade  eller  Grene  og  føre 
pyntede  Skjødehunde  ved  rødgule  Baand;  men  ikke  alene 
Hundene  føre  de  med,  ogsaa  smaa  Lam,  der  hoppe  mel- 
lem de  jublende  Børn;  en  og  anden  Familiefader  af  Al- 
muen bar  med  værdige  Miner  sit  sprællende  Paaskelam  i 
Favnen. 

Fra  Murpromenaden  fortsatte  vi  Spadsereturen  om 
Stadens  Udkant  hen  til  den  store  Kirkegaard,  der  dog  ved 
første  Blik  ingenlunde  tager  sig  ud  som  en  saadan.  Den 
.  største  og  interessanteste  Kirkegaard ,  jeg  hidtil  havde  seet, 
var  den  i  Scutari  paa  den  asiatiske  Kyst  ligeover  for  Kon- 
stantinopel, en  stor  Skov  af  tildels  ældgamle  Cypresser, 
hvor  foruden  adskillige  prægtige,  men  smagløse  Mauso- 

leer,  Hundredtusinder  af  opretstaaende  Ligstene,  hver  med 
en  Turban  paa  Toppen,  betegne  de  til  Profetens  Paradis 
indgangne  Muselmænds  Hvilesteder,  hvor  den  dybe  Stil- 
hed og  Ensomhed  er  saa  gribende,  at  man  paa  Van- 
dringen hen  under  Skovens  mørke  Skygger  uvilkaarligt 
samtaler  med  hviskende  Stemme.  I  sær  Modsætning 
dertil  kommer  man  paa  Barcelonas  Kirkegaard  ind  i  en 
ny  Stad,  en  Dødens  Residensstad  med  snorlige  Gader, 
hvis  Huse  ere  fortløbende  høie  Mure  med  Begravelser  i 
sex  Etager,  egenligt  et  uhyre  Columbarium,  lutter  firkan- 
tede Stenplader,  af  hvilke  hver  lukker  for  en  Grav;  det 
Hele  danner  gjennem  Gadens  Længde  sex  Rækker  Firkan- 
ter, fra  Murens  Fod  op  til  dens  Rand  eller  Tag;  Sten- 
pladerne ere  numererede,  og  paa  hver  er  indskrevet  Aars- 
tal  og  Datum  for  den  sidst  stedfundne  Begravelse.  Paa 
de  fleste  Stenplader  i  Stueetagen  er  anbragt  et  lille  Git- 
ter, indenfor  hvilket  sees  smaa,  naivt  udpyntede  Altere 
eller  Borde  med  Dukker,  Dukkestads,  smaabitte  Lysestager 
og  Urtepotter  samt  allehaande  Nips,  som  oftest  tillige  et 
Fotografi  af  den  Afdøde.  Paa  en  særegen,  den  aristokra- 
tiske. Afdeling  af  Kirkegaarden  sees  en  Mængde  kolossale 
Marmormonumenter  eller  Mausoleer,  det  ene  prægtigere 
end  det  andet,  nogle  opførte  i  Form  af  Templer  og  Ka- 
peller. 

Under  vort  Besøg  fandt  tvende  Begravelser  Sted,  en 
fattig  Mands  og  en  Rigmands.  En  Gitano  kom  løbende 
i  sm.aat  Trav,  bærende  paa  Hovedet  en  simpelt  sammen- 
tømret Kiste  uden  Laag,  hvori  laa  udstrakt  det  ubedæk- 
kede Lig  af  en  Mand  i  pjaltede  Klæder  og  med  snavsede 
Sko  paa  Fødderne,  der  stak  frem  over  Endestykket  af  den 
vel  korte  Kiste;  fulgt,  ligeledes  i  Trav,  af  Familien,  hvis 
kvindelige  Medlemmer  dog  vare  klædte  i  Sort,  fortsatte  • 
Ligbæreren  sit  Løb  hen  i  den  lange,  ensomme  Gade. 
Dette  Optog  gjorde  et  melankolsk  Indtryk,  langt  mere  end 
det  andet  og  pyntelige  Ligtog,  der  drog  langsomt  frem  med 

den  lukkede  Kiste  af  brunt,  poleret  Træ,  hvis  flade  Laag 
var  bedækket  med  et  selvindvirket  Tæppe  og  mange  Blom- 
sterkrandse.  Midt  i  Gaden  sattes  Kisten  ned,  og  medens  det 
talrige  Falge,  hvoriblandt  flere  Geistlige,  i  al  Stilhed  sam- 
lede sig  i  en  Halvkreds ,  steg  en  Graverkarl,  bevæbnet  med 
-Øxe,  Hammer  og  Brækjern,  op  ad  Trappen  til  et  ved 
Muren  opstillet,  kjørende  Stillads,  hvorpaa  var  hensat  en 
Ballie  med  Kalk.  Med  kraftige  Slag  l;øsnede  han  hurtigt 
og  borttog  Stenpladen  Nr.  122,  1ste  Marts  1855.  Gjennem 
Aabningen  saae  man  inde  i  Nichen  en  skimlet  Kiste,  som 
han  med  nogle  ^xeslag  skilte  ad,  hvorpaa  han  fremdrog  et 
Skelet,  paa  hvilket  Hovedet  var  gaaet  los.  De  halvt  for- 
vitrede Pjalter  og  den  sønderbrudte  Kiste  kastede  han  ned 
paa  Gaden,  hvorved  en  Støvsky  og  hæslig,  muggen  Lugt 
bredte  sig  over  Forsamlingen;  den  nye,  prunkende  Kiste 
slæbtes  af  hans  Medhjælpere  op  ad  Trappen  og  skubbedes 
ind  i  Nichen;  Benraden  puttede  han  ind  paa  Siden  af 
Kisten  og  kastede  ligeledes  Hovedskallen  derind;  derpaa 
satte  han  atter  Stenpladen  for  Aabningen  og  murede  den 
til.  Hele  Arbeidet  medtog  tyve  Minuter,  og  strax  efter 
bortfjernede  Ligfølget  sig  ligesaa  stille  og  taust,  som  det 
var  kommet. 

Ve'd  at  tage  Veien  gjennem  den  fra  Rambla  udmun- 
dende fornemste  Handelsgade,  Calle  San  Francisco,  nu  om- 
døbt til  Calle  Libertad,  og  derpaa  bøie  om  ad  en  snever 
og  steil  Gyde  naaede  vi  op  til  Kathedralkirken,  en  ko- 
lossal, noget  forfalden  Bygning,  hvis  Ydre  ikke  er  impo- 
nerende, ligesom  ei  heller  dens  Indre  frembyder  noget 
sært  Mærkeligt.  Gjennem  Kathedralens  høie  og  brede 
Skib  op  til  Hovedalteret  vandrede  Folkemængden  i  høiti- 
delig  Taushed  frem  og  tilbage,  baade  Lægfolk  og  Geist- 
lige med  Palmegrene  i  Hænderne,  medens  de  Andægtige 
laae  i  stille  Bøn  omkring  Sidekapellerne.  Fra  alle  Kroge 
lød  dumpe  Hammerslag,  blandet  med  Lyden  af  Skralder; 
det  var  de  strenge  Katholikers  Smaabørn,  der  paa  denne 

Dag  banke  Jøderne  ud.  Paa  vor  Vandring  gjennem  Sta- 
den havde  vi  allerede  hørt  den  samme  Lyd  fra  Gadedøre, 
Porte  og  Patioer;  i  Fondaens  Gaard  eller  Patio  saae  jeg 
vor  Værts  fireaarige  Søn  løbe  legende  omkring  med  en 
Træhammer  og  banke  paa  Døre  og  Trappetrin.  — 

Barcelona  har  tvende  store  Theatre:  "Principal')  og 
"Liceos  begge  beliggende  ved  Kambla.  Især  Teatro  Li- 
ceo,  der  rummer  4000  Tilskuere ,  er  fortræffeligt  konstrue- 
ret og  udstyret;  men  heller  ikke  i  dette  Kunstens  værdige 
Tempel,  hvor  Alt  straaler  af  Forgyldning  og  Purpur,  und- 
gaaer  man  Tobaksrøgen.  I  «Principal')  bivaanede  vi  gj en- 
tagne  Gange  Opførelsen  af  en  spansk  Opera  "Jone«,  der 
forenede  et  ikke  uinteressant  Emne  med  melodiøs  Musik 
og  ypperlig  Sang.  Her  opførtes  ogsaa  atter  og  atter  en 
Ballet,  « Ildens  Datter »,  der  var  noget  af  det  Skjønneste, 
jeg  veed  at  have  seet  af  denne  sceniske  Kunstart;  især 
var  Slutningstableauet  overraskende.  Taagen,  der  næsten 
har  skjult  Scenen,  spreder  sig  lidt  efter  lidt;  en  sælsom 
Klarhed  begynder  at  oplyse  Omgivelserne,  indtil  man  paa 
een  Gang  seer  den  grønklædte  Jordklode  svæve  frem  i  Ver- 
densrummets mørkeblaae  Dyb,  medens  Solen  kaster  en 
Straale  hen  derover. 

I  Teatro  Liceo  bivaanede  vi  en  Forestilling  af  en  hel 
anden  Art,  nemlig  et  Passions-Skuespil.  Som  bekjendt 
opføres  denne  Art  Skuespil  jevnlig  i  Bayern,  Syditalien 
0.  fl.  St.;  men  her  i  Barcelona  fremstilledes  Kristi  Lidelses- 
historie med  alle  dens  gribende  Optrin  paa  et  moderne, 
pragtfuldt  Theater  af  Skuespillere  og  Skuespillerinder  af 
første  Eang,  som  ethvert  andet  "interessant')  Skuespil, 
med  en  ypperlig  Udstyrelse  baade  med  Hensyn  til  Ko- 
stumer, Dekorationer  og  Musik  —  den  af  blæsende  In- 
strumenter udførte  Marsch  paa  Vandringen  til  Golgatha 
lyder  endnu  ofte  for  mit  øre  — ;  Publikum  klappede 
for  Kristus  og  raabte  Bravo,  og  i  Scenen,  hvor  Pe- 
trus fornegter  ham,  galede  det  bageste  Parterre  og  Gal- 

leriet  i  lystigt  Kor,  medens  man  horte  enkelte  hysteriske 
Skrig  og  de  gamle  Senoraers  Hulken.  Skuespillets  Slut- 
ning, nemlig  Fremstillingen  af  Helvede  i  al  dets  Gyselig- 
hed, hvor  Satan  kommer  slæbende  ind  med  Judas,  syntes 
at  interessere  og  bevæge  det  spanske  Publikum  mere  end 
de  mest  gribende  Scener  af  Lidelseshistorien. 


Følgende  et  os  givet  Vink  om  at  begive  os  paa  Rei- 
sen over  Pyrenæerne,  forinden  Maaneskinnet  var  forbi,  for- 
lod vi  noget  pludseligt  Barcelona.  Faa  Dage  efter  vor 
Afreise  rykkede  en  stor  carlistisk  Bande  ind  i  Staden,  og 
der  fandt  en  haardnakket  Kamp  Sted,  som  dog  endte  med 
Bandens  Fordrivelse. 

Skjøndt  Englændernes  Særhed  jo  næsten  er  bleven  til  Ord-' 
sprog,  saa  er  det  vist  ikke  det  store, -læsende  Publikum 
bekjendt,  hvor  vidt  Særheden  kan  gaae,  selv  med  Hensyn 
til  de  vigtigste  Forhold  i  Livet,  og  hvor  seigt  Englænderne 
af  pur  Konservatisme  kunne  hænge  ved  de  urimeligste 
Anomalier  og  Lakuner  i  Lovgivningen,  blot  for  ikke  at 
bryde  med  det  Nedarvede.  Man  maa  f.  Ex.  ikke  troe,  at 
Lov  og  Ret  er  ens  i  England,  Skotland  og  Irland;  tvert- 
imod,  hver  af  disse  Landsdele  har  endnu  i  mange  Ret- 
ninger sine  særegne  Love,  saaledes  f.  Ex.  hvad  angaaer 
Reglerne  for  Gyldigheden  af  en  Vielse.  Intet  Sted  i  Ver- 
den kan  denne  Handling  tilendebringes  med  saa  faa  Ce- 
remonier, som  i  Skotland,  hvor,  saavidt  vides,  endnu  den 
Dag  i  Dag  en  gjensidig  Erklæring  mellem  en  Kvinde  og 
en  Mand  om,  at  de  ansee  sig  for  rette  Ægtefolk  at  være, 
naar  den  afgives  indenfor  .  Skotlands  Grændser  i  Vidners 
Paahør,  knytter  de  Paagjældende  lige  saa  uløseligt  til  hin- 
anden, som  nogen  Art  kirkelig  Vielse  eller  borgerligt  Bryl- 
lup. Enhver  har  vel  læst  eller  hørt  om  Giftermaalene  i 
Gretna;  men  nedenstaaende  Linier,  tagne  af  «Casseirs 
Magazino'),  ville  dog  mulig  indeholde  Enkeltheder,  der 
for  Mange  have  Nyhedens  Interesse. 

Simon  Langs,  den  sidste  Gretna-Præsts  Død,  har. 
for  nyligt  givet  mange  engelske  Blade  Stof  til  ledende  Ar- 
tikler om  et  efter  engelske  Begreber  mærkværdigt  Forhold, 
nemlig  de  skotske  Giftermaal.    Vi  føle  os  ikke  opfordrede 

til  at  forsvare  de  hinsides  Englands  nordlige  Grændser 
gjældende  Love  angaaende  Ægteskabet;  vist  er  det,  at 
Skotterne  holde  med  Haardnakkethcd  paa  dem.  Vi  maae 
iøvrigt  ikke  glemme,  at  den  Tid,  hvor  man  ikke  behø- 
vede at  uleilige  sig  til  Gretna-Green  for  at  holde  Bryllup 
uden  mange  Omsvøb  eller  store  Udgifter,  ikke  ligger  læn- 
gere tilbage,  end  at  endnu  levende  Menneskers  Forældre 
have  nydt  godt  af  disse  Lettelser;  Sagen  lod  sig  uden  Van- 
skelighed bringe  i  Orden  i  Fleet-Streets  Nabolag. 

I  Tidsrummet  i  Nærheden  af  1753  fandtes  der  i  Lon- 
don i  Omegnen  af  Fleet- Fængslet  ikke  mindre  end  tre- 
sindstyve Vielseshuse.  De  havde  Skilte  ude  ligesom  Værts- 
huse, dog  med  den  Forskjel,  at  alle  Vielseshusenes  Skilte 
vare  ens:  to  korslagte  Hænder.  I  Dørene  stod  « Kapere » 
for  at  byde  de  Forbigaaende  træde  indenfor,  ligesom  man 
i  vore  Dage  bliver  tiltalt,  naar  man  gaaer  forbi  et  Me- 
nageri. Ved  en  Retssag  i  Shrewsbury  i  Aaret  1827  blev 
det  bevist,  at  der  i  Fleet-Street-Husene  blev  ført  over 
sex  hundrede  Ægteskabs-Protokoller. 

Fleet- Street- Giftermaalene  bleve  gjorte  ugyldige  for 
Fremtiden  ved  en  under  Georg  den  Anden  i  1753  udstedt 
Lov,  og  Registrene  bleve  derefter  opbevarede  i  Biskoppen 
af  Londons  Arkiv.  Lord  Broughams  Lov  gjorde  i  vore 
Dage  Ende  paa  Gretna-Green-Brylluperne,  som  iøvrigt  til- 
sidst  rettere  burde  kaldes  Murrays-Bryllupperne,  efter  en 
Mand  ved  Navn  Murray,  der  var  Forpagter  af  Grændse- 
bommen.  Han  havde  nemlig  næsten  taget  Luven  fra 
Gretna  ved  at  forklare  de  fra  Englandssiden  kommende, 
giftelystne  Par,  at  de  kunde  spare  sig  de  sidste  to  (en- 
gelske) Mils  Reise,  da  Ægteskabet  vilde  være  ligesaa  gyl- 
digt i  hans  Bomhus,  der  laa  nord  for  Grændsen,  som  i 
Gretna.  Han  havde  drevet  det  til ,  paa  een  Dag  at  knytte 
to  og  fyrretyve  Par  sammen.  I  Aaret  1856  « viede«  han 
ikke  mindre  end  syv  hundrede  og  syv  og  haflvtresindstyve 

Par.  Ved  det  nævnte  Aars  Udgang  var  det  forbi  med 
hans  Forretning. 

Langtfra  alle  Bortforeiser  bleve  legaliserede  i  Gretna. 
Det  fortælles  saaledes  feilagtigt  om  den  beromte  Lord- 
Overdommer  Erskine,  der  vel  blev  viet  paa  Skotsk  til  sin 
Elskerinde,  Miss  Sarah  Buck;  men  dette  skete  i  Cold- 
stream,  i  Benrickshire,  hvor  mærkehgt  nok  ogsaa  to  an- 
dre af  Englands  juridiske  Celebriteter,  Lorderne  Elton  og 
Brougham,  bleve  knyttede  i  Hymens  Baand.  Alle  tre  Lor- 
der stod  for  Alteret  i  Gjæsteværelset  i  "Newcastle  Arms«, 
det  bedste  Værtshus  i  denne  smukke  lille  By,  hvor  saa 
mange  høitstaaeride  Mænd  i  forbigangne  Tider  have  til- 
bragt deres  Hyrdetimer. 

Det  antages,  at  den  Første,  der  gav  sig  af  med  at 
knytte  Hymens  Baand  i  det  siden  saa  beromte  Gretna,  var 
en  Mand  ved  Navn  Rigg,  der  begyndte  sin  Forretning  om- 
trent i  1750.  Man  veed  forøvrigt  meget  Lidt  om  ham. 
George  Gordon,  en  afskediget  Soldat,  blev  hans  Efterføl- 
ger. Efter  ham  kom  den  bekj endte  Josef  Paisley,  som 
først  fik  Øgenavnet  "Smedens  hvorved  hentydedes  til  Vul- 
kans Embede  som  Olympens  Præst  ved  Bryllupper.  Lord 
Westmoreland,  Lord  Deerhurst  og  adskillige  andre  Med- 
lemmer af  det  høie  Aristokrati  betalte  samme  Josef  mindst 
hundrede  Pund  for  hans  Uleilighed,  og  selv  de  mindre 
Velhavendes  Ydelser  vare  ofte  saa  store,  at  Paisley  kunde 
have  levet  lystigt  og  dog  været  død  som  en  rig  Mand,  hvis 
han  havde  baaret  sig  fornuftigt  ad. 

Han  døde  i  1814,  men  havde  alt  længe  før  den  Tid 
havt  en  farlig  Medbeiler  i  David  Lang,  Faderen  til  den 
nys  afdøde  Hædersmand.  Den  nu  saa  almindelige  Benæv- 
nelse Gretna  Green  hidrører  fra  Josef  Paisleys  Bolig, 
der  laa  paa. et  Overdrev  (((Green»),  en  halv  Mil  øst  for 
Gretna,  til  hvilken  By  han  for  Bekvemligheds  Skyld 
flyttede  i  1791.  Aaret  efter  begyndte  David  Lang,  der 
tidligere  havde  været  Bissekræmmer,  at  forrette  præstelig 

Gjerning,  og  i  næsten  et  halvt  Aarlmndrede  « gjorde  han 
udmærkede  Forretninger  i  Brudevielsesfaget«,  sonri  han  selv 
pleiede  at  sige.  Han  viede  ikke  faa  Skud  af  gammel  og 
høitstaaende  Æt,  saasom  af  Slægterne  Villiers,  Beauclerc 
og  Coventrie.  Lang  sagde,  at  der  vist  iklce  fandtes  noget 
Shire  i  England,  Wales  eller  Irland,  i  hvilket  han  ikke 
skulde  være  istand  til  at  paavise  En  eller  Anden,  som 
havde  staaet  Ansigt  til  Ansigt  med  ham.  Han  holdt  mere 
af  at  vie  Englændere  end  Walesere  og  Irlændere.  <«  Eng- 
lænderne ere  de  flotteste;  naar  jeg  har  gjort  mine  Sager 
godt,  vanker  der  ofte  en  Halvtresindstyve-Punds  Note». 

Indtil  1825  var  der  intet  Værtshus  i  Byen;  de  An- 
komne, der  ønskede  at  blive  viede  uden  Ophold,  maatte 
begive  sig  til  « Præstens »>  Hus.  I  det  sidstnævnte  Aar  blev 
aabnet  en  Kro,  som  fik  det  stolte  Navn  »Gretna  Hall«; 
her,  i  den  joviale  Krofaders,  Sandy  Lintons,  Bagstue,  op- 
slog gamle  Lang  sit  Hovedkvarter  i  Egenskab  af  Hymens 
Præst.  De  Besøgende  fandt  ham  i  Reglen  hver  Eftermid- 
dag i  den  Tilstand,  man  kalder  « kanonfuld »> .  Da  en  Kunde 
udtalte  sin  Tvivl  om,  hvorvidt  han  i  denne  Tilstand  vilde 
kunne  udføre  sit  Hverv,  sagde  David,  idet  han  reiste  sig 
halvt  op  i  Lænestolen  —  videre  turde  han  ikke  vove  sig: 
<«Gud  velsigne  Dem!  Hvad  forstaaer  De  Dem  paa  de  Dele? 
Jeg  er  saa  ædru,  som  jeg  kan  være;  men  i  ethvert  Til- 
fælde, bryd  De  Dem  bare  om  Ingenting.  Jeg  har  viet 
over  hundrede  Par  paa  Tider,  hvor  jeg  ikke  kunde  see  ud 
af  øinene!" 

1827  arvede  Simon  Lang  sin  Faders  "Bispedømme«; 
hans  Fader  var  nemlig  længe  i  alt  fortroligt  Samkvem 
bleven  tituleret  Biskop.  En  snu  Krabat  ved  Navn  Elliot 
gjorde  vel  Fordring  paa  Titlen ,  og  han  var  snedig  nok  til  i 
nogle  Aar  at  tilliste  sig  en  god  Forretning;  men  tiltrods  for 
al  Konkurrence  sad  Simon  dog  i  en  glimrende  Næring, 
idet  han,  som  han  udtrykte  sig,  « ernærede  sig  paa  lovlig 
Maade  ved  at  vie  Folk  til  hinanden,  ved  Væven,  og  saa 

ved  til  Afvexling  en  Gang  imellem  ved  i  al  GemytJighed 
at  smugle  lidt-).  Han  overlevede  alle  sine  Konkurrenter 
og  saae  Gretnas  gyldne  Dage  forsvinde.  Den  ældre  og 
den  yngre  Lang  drev  tilsammen  Forretningen  i  omtrent 
firsindstyve  Aar.    Fred  være  med  deres  Aske! 

I  Begyndelsen  af  den  Periode,  i  hvilken  de  Elskende, 
for  hvis  Forbindelse  Forældre  eller  Formyndere  lagde  Hin- 
dringer i  Veien,  søgte  til  Gretna,  beløb  Antallet  af  de  her 
udførte  Vielser  sig  i  Gjennemsnit  til  tresindstyve  aarligt; 
i  de  sidste  Tider  steg  Antallet  til  fire  hundrede.  Beta- 
lingen vexlede  fra  en  halv  Guinea  til  halvtresindstyve  Pund, 
ja  naaede  endog,  som  ovenfor  sagt,  det  dobbelte  Be- 
løb; den  rettede  sig  efter  Vedkommendes  Stand  og  Stil- 
ling, hvorom  Præsten  fik  Underretning  gjennem  de  fra 
Carlisle  kommende  Postilloner,  der  stod  i  hans  Sold. 
Undertiden  er  dog  et  Par,  der  var  stærkt  i  Knibe  for 
Penge,  blevet  viet  for  en  Snaps  Whisky,  naar  Paisley  eller 
Lang  ogsaa  vare  i  Betryk  og  dertil  mere  end  sædvanligt 
tørstige.  Naar  der  blev  fulgt  nogetsomhelst  Ritual,  hvil- 
ket ikke  altid  var  Tilfældet,  brugtes  den  anglikanske  Kir- 
kes Ceremoniel. 

Det  var  vist  neppe  ofte  Tilfældet,  at  Vielsen  var  en- 
ten formel  eller  høitidelig,  især  naar  »Biskoppen«)  var,  som 
han  selv  kaldte  det,  «saa  drukken  som  en  Allike".  Under 
slige  Omstændigheder,  der  langtfra  vare  sjeldne,  blev  der 
kun  udstedt  en  Vielsesattest,  der  i  Forveien  var  under- 
skreven med  to,  naturligvis  imaginaire,  Vitterlighedsvid- 
ners Paategning.  Det  langt  overveiende  Antal  af  de  bort- 
løbne eller  bortførte  Brude  med  deres  Brudgomme  havde 
naturligvis  hjemme  i  England;  men  man  veed  mærkeligt 
nok  ogsaa  at  fortælle  om  flere  Par,  der  kom  fra  det  nord- 
ligste Skotland  til  Gretna-Green  for  at  feire  et  Bryllup, 
som  efter  Landets  Lovgivning  lige  saa  godt  kunde  være 
bragt  i  Orden  i  deres  Hjem  ved  et  Par  af  ivrigheden 

skrevne  og  af  to  Vidner  attesterede  Linier.  Men  saa  vilde 
jo  alt  det  Komantiske  være  gaaet  tabt  for  de  Elskende. 

Af  de  mange  morsomme  Historier,  der  knytte  sig  til 
Gretna-Green,  skulle  vi  meddele  en  enkelt: 

Det  hændte  sig  i  1794,  at  to  forbitrede  Fædre  traf 
sammen  i  Kroen  i  Longtown ,  den  Ene  paa  vild  Jagt  efter 
sin  Søn,  den  Anden  lige  saa  ivrig  i  Forfølgelsen  af  sin 
Datter,  medens  de  to  Unge  havde  et  Par  Mils  Forspring 
for  dem  ad  Veien  til  Gretna.  De  to  Fædre  mødtes  med 
gjensidig  Forbitrelse,  beskyldte  hinanden  for  at  have  ladet 
det  mangle  paa  behørigt  Opsyn  hver  over  sit  Barn,  da 
ellers  denne  syndige  Flugt  kunde  være  forhindret,  o.  s.  v. 
Medens  de  trættes,  gjøre  de  den  Opdagelse,  at  Stationen 
ikke  er  istand  til  at  afgive  Forspand  til  mere  end  een 
Vogn.  Have  de  ikke  Begge  samme  Maal  for  deres  Reise? 
De  blive  enige  om  at  være  halvt  om  Befordringen.  Da 
de  ankomme  til  den  nærmest  Gretna  liggende  Station, 
opdage  de,  at  der  hverken  for  gode  Ord  eller  Betaling  er 
Kjøretøi  eller  Rideheste  at  opdrive.  De  Heste,  hvormed 
de  ere  komne  fra  Longtown,  ere  for  udasede,  til  at  der 
kan  være  Tale  om  at  kjøre  videre  med  dem.  De  to  gamle 
Herrer  overveie  Stillingens  Vanskelighed;  det  er  efterhaan- 
den  blevet  umuligt  i  rette  Tid  at  indhente  det  unge  Par. 
Som  fornuftige  Mænd  finde  de  sig  i  det  Uundgaaelige, 
give  hinanden  Hænderne  og  beslutte  at  blive,  hvor  de  ere, 
og  at  give  de  Nygifte,  naar  disse  vende  tilbage,  deres  fa- 
derlige Velsignelse. 

I  Irland  spillede  Portpatrick,  paa  Kysten  af  V\^igton- 
shire,  i  lang  Tid  med  stort  Held  samme  Rolle  som  Gretna- 
Green  i  Skotland.  Veien  over  St.  Georgs-Kanalen  var  kun 
enogtyve  Mil,  hvilket  overhovedet  er  den  korteste  Afstand 
mellem  Storbritannien  og  Erins  Flygtende  Elskende 
behøvede  blot  at  henvende  sig  umiddelbart  til  Stedets 
Præst  og  for  ham  godtgjøre,  at  der  ikke  var  nogen  lovlig 
Hindring  for  deres  Forbindelse  —  naturligvis  en  tom  For- 

malitet,  der  let  lod  sig  ordne  —  saa  blev  der  umiddel- 
bart efter  deres  Ankomst  lyst  for  dem  i  Sognekirken,  og 
strax  derefter  bleve  de  viede.  Ægteskabet  blev  punktligt 
registreret  i  Kirkebogen  og  med  Underskrift  bevidnet  af 
Præsten  og  to  Vitterlighedsvidner.  Betalingen  rettede  sig 
efter  Vedkommendes  Stilling  i  Samfundet.  I  1826  ophæ- 
vedes denne  ved  Sædvane  vundne  Ret  ifølge  en  Beslut- 
ning af  den  geistlige  Domstol,  efter  at  den  havde  bestaaet 
i  omtrent  et  halt  hundrede  Aar  og  affødt  et  hundrede  og 
otte  og  halvfemsindstyve  Vielser.  Ogsaa  den  skotske  Kirke 
gjorde,  hvad  den  kunde,  for,  som  det  kaldtes,  «at  nedrive 
det  i  Gretna  opreiste  Baals  Alter«,  men  forgjæves.  De 
Elskende  brød  sig  kun  lidet  om  Kirkens  Banstraale,  og 
Exkommunikation  var  jo  den  eneste  Straf,  Kirken  kunde 
idømme.  Derfor  maatte  der  tilsidst  en  Parlamentsakt  til 
for  at  gjøre  en  Ende  paa  det  skandaløse  Uvæsen,  mod 
hvilket  den  skotske  Generalsynode  var  og  blev  afmægtig. 

Af  Kaptain  W.  Carstensen. 

Vel  har  Naturen  med  gavmild  Haand  udslet  sin  Fylde  paa 
de  tropiske  Himmelstrøg,  hvis  rige  Frembringelser  krydre 
vore  Maaltider  og  paa  forskjellige  Maader  pirre  vore  Sand- 
ser;  men  selv  den  taknemlige  tropiske  Jordbund  giver  in- 
gen Høst  uden  Arbeide,  og  dette  Arbeide  under  en  bræn- 
dende Sol  stiller  Fordringer  til  Helbreden ,  som  kun  kunne 
tilfredsstilles  af  de  varme  Landes  Beboere. 

Efterhaanden  som  nye  Lande  opdagedes  af  den  gamle 
Verdens  søvante  Nationer,  kastede  Kolonisationen  sig  over 
disse  vide  Marker  for  Handel  og  Vandel;  men  næsten  over- 
alt i  de  lokkende  Egne  imellem  Vendekredsene  var  den 
indfødte  Befolkning  for  ringe  og  for  lidet  arbeidsvant  til 
at  yde  den  fornødne  Arbeidskraft,  og  man  bødede  da  som 
bekjendt  herpaa  ved  at  gaae  Aarhundreder  tilbage  i  Tiden, 
idet  man  til  Jordens  Opdyrkning  skaffede  sig  Slaver,  som 
hentedes  fra  Afrikas  store  Negerbeholdning.  Handelen 
med  Negerslaver  blev  saaledes  Nøglen  til  den  Velstand, 
man  øste  af  Kolonierne  i  Vestindien,  Brasilien  og  andre 
tropiske  Dele  af  det  nyopdagede  Amerika,  den  blev  Be- 
^  tingelsen  for  deres  Indvielse  og  Udvikling;  men  den  blev 
ogsaa  i  Tidens  Løb  Kilden  til  hjerteskærende  Livsbegiven- 
heder, til  vidtløftige  diplomatiske  Brevvexlinger,  og  endelig 
bar  den  Skylden  for  en  af  Verdens  største  Krige.  Jo  mere  Sla- 
vehandelen blomstrede,  jo  kraftigere  udviklede  imidlertid  Ko- 
lonierne sig,  og  det  var  derfor  intet  Under,  at  Menneskeven- 
nen Wilberforce  stødte  paa  en  meget  seig  Modstand  hos  sine 
koloniserende  Landsmænd,  da  han  i  Slutningen  af  forrige 

Fra  alle  Lande.    1872.    XVI.  25 

Aarhundrede  dristede  sig  til  i  England  at  fremkomme  med 
Forslag  om  Slavehandelens  Afskaffelse,  og  at  det  varede 
næsten  en  Menneskealder,  forend  han  naaede  sit  Maal  at 
faae  England  til  i  Forbindelse  med  andre  søfarende  Na- 
tioner at  erklære  sig  imod  Slavehandelen.  Slavehandelens 
Afskaffelse  gav  imidlertid  ikke  Kolonierne  Dødsstødet,  thi 
ved  denne  Afskaffelse  forstod  man  Forbudet  imod  Udforse- 
len af  Negre  fra  Moderlandet  Afrika,  og  der  var  ikke  saa 
lille  et  Spring  fra  Erklæringens  Udfærdigelse  til  dens  Gjen- 
nemførelse.  Man  havde  desuden  i  de  fleste  Kolonier  efter- 
haanden  samlet  sig  en  nogenlunde  tilstrækkelig  Arbeider- 
stok,  hvis  Afkom  i  Forbindelse  med  indsmuglede  «nye 
Varer«)  holdt  Styrken  vedlige.  Slaverne  steg  vel  endel  i 
Pris,  men  de  vare  dog  til  at  opdrive,  og  dem,  man  en- 
gang havde,  var  man  fuldstændig  Herre  over.  Slavehan- 
delens Afskaffelse  blev  altsaa  ikke,  som  det  var  bebudet, 
noget  dødbringende  Saar  for  Kolonierne;  men  hvad  der  i 
mange  Tilfælde  har  været  og  endnu  er  et  om  just  ikke 
uhelbredeligt,  saa  dog  meget  farligt  Saar  for  dem,  det 
er  Negrenes  Frigivelse  i  selve  Kolonierne,  den  saakaldte 
Negeremancipation. 

De  nordlige  Landes  Beboere  have  som  oftest  Villien 
til  at  arbeide,  men  paa  Evnen  dertil  brister  det,  naar  det 
gjælder  Arbeidet  i  Troperne;  Negeren  derimod  har  Evnen 
til  at  arbeide  fra  Solopgang  til  Solnedgang  i  det  mest 
brændende  Klima,  men  han  mangler  som  oftest  baade  Lyst 
og  Villie  dertil.  I  Varmen  stiller  Naturen  kun  ringe  For- 
dringer til  Klæder  og  Brændsel,  og  den  til  Livets  Ophold 
fornødne  Næring  kan  Negeren  forskaffe  sig  ved  lidet  og 
let  Arbeide;  han  gjør  sig  derfor  i  Reglen  ingen  Sorger, 
lever  fra  Haanden  til  Munden  og  lader  med  lattermild 
Letsindighed  Fem  være  lige.  Men  Plantagedriften  kræver, 
hvcid  enten  det  er  Sukker,  Kaffe  eller  Bomuld,  der  dyr- 
kes, en  især  paa  visse  Tider  af  Aaret  stadig  og  vedhol- 
dende Arbeidskraft,  som  Planteren  er  fuldstændig  Herre 

over,  og  derfor  er  den  frie,  i  sin  Frihed  uberegnelige  Ne- 
ger en  høist  utilfredsstillende  Arbeider. 

Ligesom  Slavehandelens  Afskaffelse  havde  vanskelig- 
gjort Dannelsen  af  nye  Kolonier  i  Troperne,  saaledes  har 
Negrenes  Emancipation  paafort  alle  ældre  Kolonier  en  al- 
vorlig Fare.  Foretagelsesaanden  lader  sig  imidlertid  ikke 
saa  let  afskrække,  især  naar  den  drives  frem  af  det  Mis- 
forhold, som  findes  imellem  de  forskjellige  Verdensdeles 
Folkemængde.  Kolonierne  ere  ikke  længere  nu  som  forhen 
en  Luxusartikel,  de  ere  blevne  til  en  Velfærdssag  for  den 
gamle  Verden,  som  trænger  til  et  Afløb  for  sin  Overbe- 
folkning, og  selv  om  den  evropæiske  Udvandrings  første 
Strøm  er  rettet  mod  de  tempererede  Strøg,  hvor  Udvan- 
dreren selv  kan  arbeide,  medfører  dog  denne  Hovedstrøm- 
ning en  stadig  Bevægelse  hen  imod  Troperne. 

Fra  Kolonisationens  Standpunkt  blev  det  altsaa  ved 
Negernes  større  eller  mindre  Forsvinden  fra  Arbeidermar- 
kedet  til  en  bydende  Nødvendighed  at  erstatte  dem  ved 
andre  Kræfter,  og  det  var  Slavehandelens  tidligste  og  mest 
energiske  Modstandere,  Englænderne,  som  opfandt  Midlet 
til  inden  visse  Grændser  at  raade  Bod  paa  den  Fare,  der 
truede  Kolonierne.  Dette  Middel  tager  sig  overmaade  ny- 
deligt ud  paa  Papiret,  og  det  bærer  det  nette  Navn  "fri- 
villig Udvandrings  men  i  Virkeligheden  har  Navnet  kun 
tjent  til  at  dække  en  lemfældigere  Menneskehandel,  og 
det  med  Folk,  hvis  Legemsbygning  og  Karakter  i  de  hyp- 
pigste Tilfælde  gjøre  dem  fuldt  saa  meget  til  Ofre  som 
den  Negerslægt,  de  afløse. 

•  Saalænge  Ud-  og  Indvandringen  foregaaer  fra  og  til 
Steder,  som  staae  under  en  fuldmyndig  Regerings  samvit- 
tighedsfulde Kontrol,  kan  der  vel  siges  at  være  en  vis 
Frivillighed  tilstede.  De  Arbeidere,  der  under  Fællesnav- 
net Kulier  udvandre  fra  Englands  ostindiske  Besiddelser, 
og  som  oftest  føres  til  Kolonierne  i  Vestindien,  blive  ind- 
og  udskibede  under  engelske  Myndigheders  Opsyn,  binde 

25* 


376  "^o*"^  Aarhundredes  Menneskehandel. 


sig  for  et  vist  Antal  Aar  og  skulle  mod  en  bestemt  Løn 
foruden  Underhold  ved  deres  Arbeide  i  disse  Aar  aftjene 
den  Sum,  deres  Ud-  og  Hjemreise  har  været  anslaaet  til. 
Komme  de  i  Hænderne  paa  skikkelige  Plantere,  vil  Alt 
kunne  gaae  efter  Programmet,  og  man  har  Exempler  paa, 
at  Kulier  ere  vendte  hjem  igjen  med  en  kjøn  lille  Spare- 
skilling; men  det  kan  ligesaa  let  hændes  og  hændes  kun 
altfor  ofte,  at  den  Herre,  de  bindes  til,  ved  forskjellige 
Kunstgreb  for  længere  Tid  reducerer  dem  til  ligefrem  at 
være  Slaver.  Der  er  dog  som  sagt  en  vis  Garanti  i  Ud- 
vandrerforholdene fra  Ostindien  til  de  engelske  Kolonier; 
men  denne  svinder  ind  til  et  bedragerisk  Skyggebillede 
overalt,  hvor  der  ikke  holdes  et  vaagentOie  med  de  lem- 
fældige Bestemmelser,  som  skulde  sikre  mod  Misbrug, 
hvad  man  let  vil  overbevise  sig  om  ved  lidt  noiere  at  be- 
tragte Udvandringen  f.  Ex.  fra  Kina  til  Peru  lige  fra  dens 
Barndom  og  indtil  den  nyeste  Tid.  De  frivillige  Udvan- 
drere, der  for  nogle  og  tyve  Aar  siden  begyndte  at  finde 
Veien  fra  Kina  til  Peru,  vare  i  Keglen  dels  Forbrydere, 
der  søgte  bort  for  at  undgaae  en  velfortjent  Straf,  dels 
hjemløse  Stakler,  som  forlod  det  overbefolkede,  himmelske 
Rige,  lokkede  af  Agenternes  Løfter  om  Guld  og  grønne 
Skove  i  den  spanske  Republik  paa  Sydamerikas  Vestkyst. 
Udvandrerskibene,  der  i  hele  deres  Indretning  havde  en 
uhyggelig  Lighed  med  Fortidens  berygtede  Slaveskibe,  fik 
Lasten  pakket  fuld  af  Gode  og  Onde  imellem  hinanden 
og  begav  sig  paa  den  lange  Reise  over  Sydhavet.  Efter 
nogle  Dages  Forløb  begyndte  de  urolige  Hoveder  i  Svær- 
men at  anke  over,  at  man  ikke  i  Tide  havde  forklaret 
dem,  at  de  skulde  saa  langt  bort;  de  vilde  behand- 
les som  Passagerer  og  ikke  som  en  Flok  Kvæg  o.  s.  v. 
Der  anvendtes  Tvang  for  at  skaffe  Orden  tilveie,  Kine- 
serne rottede  sig  sammen  under  en  eller  anden  forslagen 
Karls  Ledelse  og  kastede  sig  over  Besætningen ,  som  i  en- 
kelte Tilfælde  overmandedes  og  myrdedes.    Saaledes  vare 

de  første  Reiser,  og  dermed  var  Systemet  givet  for  den 
fremtidige  Disciplin  i  « Udvandrerskibene » :  en  forholdsvis 
ringe  hvid  Besætning,  væbnet  indtil  Tænderne,  ligeover- 
for en  i  Lasten  sammenstuvet  Skare  Kinesere,  der  be- 
handledes omtrent  som  Dyr  i  et  Menageri  eller,  om  man 
vil,  som  Negrene  ombord  i  Slaveskibene.  De  holdtes  paa 
hele  Reisen  under  de  tilstængede  Luger,  kom  kun  skifte- 
vis i  frisk  Luft  en  Timestid  hver  Dag,  og  det  ringeste 
Forsøg  paa  ikke  at  vise  Wind  Lydighed  besvaredes  med 
en  Strikke  om  Halsen  eller  en  Kugle  for  Panden.  Det  er 
ganske  vist,  at  slige  Forholdsregler  vare  en  Slags  Nødven- 
dighed ligeoverfor  det  Skrabsammen,  man  havde  at  gjøre 
med,  naar  man  ikke  Dag  og  Nat  vilde  gaae  med  Livet  i 
Hænderne;  men  denne  Nødvendighed  var  en  ligefrem  Følge 
af  den  mere  end  mangelfulde  Kontrol,  som  øvedes  ved 
Indskibningen.  Overreisen  var  imidlertid  kun  Indlednin- 
gen; ved  Ankomsten  til  Bestemmelsesstedet  indtraadte  først 
det  egenlige  Kontraktforhold  for  de  «frie  Arbeidere»,  som 
vare  hvervede  til  at  dyrke  Jorden.  Enhver,  der  har  fulgt 
lidt  med  Perus  Historie,  kan  danne  sig  et  Begreb  om, 
hvilke  Garantier  man  i  Menneskehghedens  Interesse  kan 
vente  sig  af  denne  Republik,  hvor  Ærgjerrigheden  er  den 
høieste  Lov,  hvor  der  Ingen  og  Intet  er,  som  ikke  kan 
kjøbes  for  Guld  —  som  en  peruansk  Minister  engang 
ytrede  —  og  hvor  Mordet  afløser  Bestikkelsen,  naar  Gul- 
det ikke  strækker  til.  Vi  have  selv  været  Vidne  til  den 
Maade,  hvorpaa  en  stor  Ladning  Kinesere  fik  Kontrakten 
opfyldt:  man  satte  dem  til  at  grave  Guano  paa  de  ude- 
lukkende af  Gjødning  bedækkede  Klipper,  som  kaldes  Chin- 
chasøerne,  idet  man  støttede  sig  til,  at  de  vare  hvervede 
til  Agerdyrkning,  og  at  Guanoen  ene  og  alene  anvend- 
tes hertil.  Dette  Arbeide  er  i  Længden  fuldstændigt  øde- 
læggende for  Helbreden;  men  man  lod  sig  hverken  røre 
af  Kinesernes  Bønner  eller  af  deres  Sygdomme ;  de  maatte 
slide,  indtil  de  segnede  under  Arbeidet,  og  de  Flestes 

Timeglas  var  udløbet,  da  den  kontraherede  Tid  stundede 
til  Enåe. 

Denne  fuldstændigt  sanddrue  Fremstilling  vil  vise, 
hvorledes  den  frivillige  Udvandring,  selv  naar  alle  lovbe- 
stemte Fordringer  tilsyneladende  fyldelstgjøres ,  kan  udarte 
til  et  Menneskeplageri,  som  ikke  giver  Slavehandelen  det 
Mindste  efter;  ja,  man  vil  endog  kunne  opvise  talrige  Ex- 
empler  paa,  at  den  saakaldte  frivillige  Arbeider  faaer  en 
slettere  Pleie  og  en  haardere  Behandling,  end  Negersla- 
verne fik,  og  det  af  den  simple  Grund,  at  disse  vare  en 
Værdigjenstand,  hvis  Værd  man  ikke  gjerne  forringede, 
medens  den  frivillige  Arbeider  er  et  Redskab,  som  man 
kun  raader  over  en  bestemt  begrændset  Tid,  og  som  man 
derfor  er  samvittighedslos  nok  til  at  slide  op,  medens 
man  har  det*). 

Siden  Peru  for  en  tyve,  tredive  Aar  siden  begyndte 
at  indføre  kinesiske  Arbeidere,  er  det  troligt  vedblevet  at 
behandle  disse  værre  end  Slaver  og  har  derved  erhvervet 
sig  et  velfortjent  Ry  som  et  sandt  Martersted  for  de  ud- 
vandrede Kinesere.  Man  skulde  vel  antage,  at  den  kine- 
siske Regering  har  maattet  faae  Nys  om  den  Medfart,  dens 
Undersaatter  maae  lide;  men,  selv  om  saa  var,  vilde  den 
ikke  kunne  udrette  Stort  herimod,  da  Indskibningen  af 
Kulier  til  Peru  næsten  udelukkende  er  foregaaet  fra  Ko- 
lonien Macao,  hvis  portugisiske  Embedsmænd  beskyldes 
for  af  bedste  Evne  at  have  virket  til  at  skaffe  den  ind- 
bringende Forretning  et  saa  stort  Opsving  som  muligt. 
Ladning  paa  Ladning  af  Kinesere  er  uafbrudt  afgaaet  til 

*)  Det  var  ogsaa  ved  Hjælp  af  den  »frie  Udvandring«,  at  den  por- 
tugisiske Slavehandel  paa  Østkysten  af  Afrika  tog  et  usædvan- 
ligt Opsving,  imedens  Livingstone  færdedes  paa  Zambese  under 
sin  anden  Reise.  Øen  Mauritius  blev  nemlig  forsynet  med  Ar- 
beidere fra  de  portugisiske  Kolonier,  og  det  var  først  efter  at 
være  bleven  oplyst  om  Forholdene  ved  Livingstones  Skildring, 
at  Napoleon  den  Tredie  1864  satte  en  Stopper  for  denne  Trafik. 

Red.  Anm. 

de  syd-  og  mellem  afrikanske  Republiker;  men  selv  herved 
har  man  ikke  formaået  at  tilfredsstille  den  stadig  voxende 
Trang  til  Arbeidskraft,  som  ved  den  nyere  Tids  Fremskridt 
er  opstaaet  i  disse  saa  rigt  udstyrede ,  men  længe  forsømte 
Lande.  For  at  afhjælpe  denne  Trang  fandt  man  da  paa 
at  lokke  de  umyndige  Sydhavs-Oboere  hen  til  Fastlandet, 
og  den  Maade,  hvorpaa  dette  gjordes,  gav  den  frie  Ud- 
vandring et  saa  uhyggeligt  Udseende,  at  de  fremmede 
Magters  Repræsentanter  langt  om  længe  fandt  sig  beføiede 
til  at  blande  sig  i  Sagen. 

Det  er  vanskeligt  nøie  at  opgive,  hvor  stort  et  An- 
tal kinesiske  Arbeidere  der  til  Dato  er  blevet  indført  i 
Peru;  men  vist  er  det,  at  kun  en  forsvindende  Del  af 
dem  har  gjenseet  Fødelandet,  og  af  den  aarlige  Tilførsel 
blot  til  Chinchasøerne  lader  det  sig  let  udregne,  at  disse  i 
de  sidst  forløbne  femogtyve  Aar  have  modtaget  henimod 
125,000  Mennesker,  af  hvilke  bevisligt  40,000  ere  omkomne 
ved  den  dødbringende  Guanogravning.  Slige  Kjendsgjer- 
ninger  afgive  en  gyselig  Maalestok  for  de  Nederdrægtig- 
heder, den  frie  Udvandring  kan  forvandles  til  i  Hænderne 
paa  samvittighedsløse  Kolonister. 

Vi  have  i  det  Foregaaende  nærmest  dvælet  ved  de 
ældre  Kolonier,  hvor  Negrenes  Frigivelse  og  den  stigende 
Udvikling  hver  for  Sig  eller  i  Forening  havde  fremkaldt 
den  store  Trang  til  Arbeidskraft,  som  man  søgte  at  af- 
hjælpe ved  Kulier  fra  Ostindien  og  Kina.  Vi  skulle  nu 
gaae  over  til  at  slutte  Bekjendtskab  med  nogle  af  de  nyere 
Kolonier,  som  ere  opstaaede  i  den  vestlige  Del  af  Syd- 
havet, og  vi  ville  da  see,  hvorledes  Trangen  til  Arbeidere 
der  har  ført  til  slet  og  ret  Menneskerov.  De  Kolonier, 
som  i  denne  Henseende  i  de  senere  Aar  have  tiltrukket 
sig  en  ingenlunde  smigrende  Opmærksomhed,  ere  Fidji- 
øerne  og  den  Landstrækning  paa  Nordøstenden  af  Nyhol- 
land,  som  bærer  Navn  af  Queensland. 

Nyholland  er,  som  Enhver  veed,  i  sin  Egenskab  af 

Forbryderkoloni  fra  forst  af  blevet  koloniseret  af  Evropæ- 
erne,  der- begyndte  med  at  bosætte  sig  i  Landets  sydøst- 
lige Del;  men  efterhaanden  som  en  større  og  større  Del 
af  øen  blev  inddraget  i  Kolonisationen,  naaede  man  Nord- 
østkysten med  det  hede  Klima,  som  tilsteder  Sukkeravlen, 
og  hvor  den  hvide  Arbeider  ikke  ret  kan  trives.  Guldfe- 
beren lagde  desuden  saa  stærkt  Beslag  paa  alle  ledige 
Arme,  at  man  kun  udenfor  Landet  kunde  søge  de  Folk, 
man  trængte  til,  og  Ny-Hebriderne  bleve  for  Queensland, 
hvad  Vestkysten  af  Afrika  havde  været  for  Brasilien  og 
Vestindien. 

Fidjiøerne  eller,  som  de  Indfødte  kalde  dem,  Viti- 
øerne,  bestaae  af  over  to  hundrede  større  og  mindreøer, 
der  ligge  imellem  15V2°  og  19^  q°  s.  Br.,  177°  østlig  og 
178°  vestlig  Længde,  altsaa  omtrent  en  tre  hundrede  Mil 
Nord  for  Ny-Zeeland  og  en  tresindstyve  Mil  Nordvest 
for  Venskabsøerne.  Hovedsædet  Lavuka  ligger  paa  den 
største  0,  Viti  Levu.  Den  indfødte  Befolkning  er  en  smuk 
Kace,  som  i  legemlig  Henseende  fuldstændigt  kan  maale 
sig  med  Maorierne  paa  Ny-Zeeland;  i  aandelig  Henseende 
staae  de  derimod  noget  tilbage,  skjøndt  de  ere  uforfær- 
dede og  meget  krigerske.  Mod  deres  Høvdinge  vise  de 
den  største  Lydighed.  De  holde  ikke  af  anstrengende  Ar- 
beide,  og  det  er  kun  med  deres  Høvdingers  Bistand,  at 
man  kan  faae  dem  til  at  foretage  Noget.  Som  Arbeidere 
ville  de  aldrig  komme  Kolonisationen  tilgode.  —  De  to 
største  -Øer  ere  stærkt  befolkede,  men  af  en  vild,  menne- 
skeædende  Race,  der  endog  er  fjendtlig  stemt  mod  de 
Hvide,  og  disse  maae  derfor,  naar  de  ville  bygge  deres 
Fremtid  paa  øerne,  gribe  til  alle  optænkelige  Kunstgreb 
for  at  skaffe  sig  Arbeidskraft.  Den  frie  Udvandring  er 
atter  her  det  frelsende  Middel,  der  skaffer  dem  Folk  fra 
andre  Oer  og  da  navnlig  fra  Kingsmill-Gruppen,  som  lig- 
ger Nord  for  Fidjiøerne  og  altsaa  i  en  gunstigere  Retning 

for  Passaten  end  Ny-Hebriderne,  hvorfra  dog  enkelte  Lad- 
ninger paa  visse  Tider  af  Aaret  ere  blevne  hentede. 

Kolonisterne  paa  øerne  ere  for  Størstedelen  Eventy- 
rere, som  forgjæves  have  sogt  Lykken  paa  Ny-Holland, 
og  som  ikke  lade  sig  paalægge  noget  Baand  af  Stedets 
eneste  evropæiske  øvrighed ,  den  engelske  Konsul,  og  langt 
mindre  af  den  indfødte  Fyrste.  Der  kan  vel  træffes  en 
enkelt  hæderlig  Person  iblandt  Planterne ,  men  Størstede- 
len af  dem  ere  dog  Folk,  hvem  man  selv  i  det  fordomsfrie 
Ny-Holland  vilde  stemple  som  «de  største  Slyngler  under 
Solen ».  De  behandle  ogsaa  deres  Arbeidere  paa  den  mest 
gruopvækkende  Maade,  og  endnu  for  ganske  faa  Aar 
siden  har  man  havt  Exempler  paa,  at  de  lod  disse  «frie 
Arbeidere«  pidske  tilblods  og  det  blodige  Saar  indgnide 
med  rødt  Peber.  Ja,  en  af  dem  lod  endog  Tæerne  hugge 
af  en  Kvinde,  som  havde  mishaget  ham. 

Overhovedet  hersker  der  nogle  ganske  forunderlige ' 
Begreber  hos  Eventyrerne  om  den  Eet,  de  have  over  deres 
Medmennesker,  naar  disse  høre  til  en  farvet  Befolkning, 
Der  kom  saaledes  en  skjon  Dag  til  Viti-Levu  to  Lykke- 
riddere, som  fortalte  de  forbausede  Indfødte,  at  en  stor 
Landstrækning,  som  omgav  deres  Landsby,  var  de  Ny- 
ankomnes retmæssige  Eiendom.  Landet  skulde  nu  opdyr- 
kes, sagde  de,  og  de  Indfødte  maatte  derfor  oieblikkeligt 
rømme  deres  Huse.  Da  man  ikke  vilde  føie  dem  heri, 
satte  de  Ild  paa  Byen.  De  Indfødte,  som  af  den  engel- 
ske Konsul  vare  blevne  advarede  imod  at  tage  sig  selv 
tilrette,  lode  sig  nøie  med  forsvarligt  at  gjennemprygle  de 
selvbeskikkede  Landeiere;  men  neppe  vare  disse  slupne  ud 
af  de  Indfødtes  Hænder,'  før  de  tyede  op  paa  en  lille  Høi 
tæt  ved  Byen  og  derfra  med  Rifler  gav  sig  til  at  skyde 
til  Maals  efter  Befolkningen,  ,hvorpaa  de  forsvandt  ligesaa 
pludseligt,  som  de  vare  komne. 

Fidjiøerne  regeres  af  en  indfødt  Høvding  ved  Navn 
Thakombau ,  som  de  Hvide  have  indsat  til  Konge  over  hele 

Arkipelet.  Han  har,  som  tidligere  er  meddelt  i  «Fra  alle 
Lande«,  sin  lovgivende  Forsamling  eg  et  passende  Antal 
Ministre,  der  Alle  ere  Hvide. 

I  Anledning  af  forskjellige  Klager,  der  vare  fremkomne 
over  den  Maade,  hvorpaa  de  Indfødte  fra  afsidesliggende 
øgrupper  bortførtes  af  engelske  Skibe,  blev  Kaptain  Pal- 
mer af  den  engelske  Marine  beordret  til  med  Korvetten 
«Eosario»  at  gjere  sig  bekjendt  med  Forholdene  paaFidji- 
øerne  og  de  øgrupper,  hvorfra  de  fleste  Udvandrere  vare 
tilførte  Australien.  Han  forlod  Sidney  den  4de  Marts  1869 
og  begav  sig  til  Ny-Kaledonien,  hvis  stedlige  Regering 
især  havde  fremkaldt  denne  Undersøgelse  ved  sin  Klage 
over  de  Menneskerøverier,  der  bleve  begaaede  paa  øer,  som 
vare  underlagte  det  franske  Herredømme.  Ikke  mindre 
end  tretten  engelske  Skibe,  næsten  alle  fra  Sidney,  havde 
siden  Mai  1865  været  beskjæftigede  med  at  føre  Indfødte 
fra  Venskabsøerne  til  Queensland  og  Fidji  og  havde  for 
hver  Mand,  de  medbragte,  modtaget  imellem  fyrretyve  og 
halvtredsindstyve  Rigsdaler  i  Reisepenge.  Disse  Skibe  ud- 
klarerede under  Paaskud  af  at  drive  Handel  med  Kokos- 
olie og  andre  af  øernes  Produkter;  men  i  de  fleste  Til- 
fælde seilede  de  efter  Indfødte,  som  de  forledte  ved  fal- 
ske Løfter  eller  bemægtigede  sig  ved  Vold. 

Franskmændene  indføre  vel  selv  Arbeidere  til  Ny-Ka- 
ledonien; men  dette  foregaaer  under  en  streng  Kontrol, 
ved  Skibe,  som  fragtes  af  Regeringen,  og  hvis  Agenter 
paasee,  at  Ingen  forlader  sit  Hjem  uden  af  egen  fri  Villie. 
Ved  Ankomsten  til  Kolonien  bliver  endvidere  hver  eneste 
Mand  forhørt  af  tre  Regeringsagenter,  og  ved  Udløbet  af 
den  kontraherede  Tid  føres  de  tilbage  af  Marinens  egne 
Skibe,  hvis  intet  Koffardiskib  er  til  at  opdrive. 

Fra  Ny-Kaledonien  seilede  Palmer  til  Ny-Hebriderne, 
som  ligge  i  nordøstlig  Retning  for  den  franske  Koloni, 
imellem  14°  og  21°  s.  Br.  Det  er  en  Klynge  af  maleriske, 
skovgroede  øer,  som  hæve  sig  dristig  op  fra  Havet,  og  af 

hvilke  Tanna  især  udmærker  sig  ved  sine  vulkanske  For- 
mer. Der  er  det  Eiendommelige  ved  Befolkningen  paa 
Ny-Hebriderne,  at  den  ikke  kan  henføres  til  en  bestemt 
Typus,  og  ligesom  det  Ydre  hos  forskjellige  af  øernes 
Beboere  tyder  paa  en  forskjellig  Stamme,  saaledes  er  det 
Sprog,  som  tales  paa  den  ene  -0,  ofte  helt  uforstaaeligt 
for  en  anden,  ikke  fjerntliggende  øes  Indvaanere.  lait 
tales  der  fire  helt  forskjellige  Tungemaal  paa  denne  øgruppe. 
Den  sydligste  af  øerne ,  Aneiteum ,  er  Hovedsædet  for  den 
presbyterianske  Mission.  Missionschefen  bekræftede,  at  man 
i  længere  Tid  her  havde  øvet  Menneskerov;  men  tilfaiede, 
at  de  Indfødte  nu  vare  blevne  saa  mistroiske,  at  her  ikke 
længere  var  Forretninger  at  gjore  for  Slaveskibene.  Under 
et  Besøg,  han  fornylig  med  Missionens  Skonnert  havde 
aflagt  paa  flere  af  Gruppensøer,  var  der  almindeligt  ble- 
vet klaget  over  den  Maade,  hvorpaa  de  Hvide  kom  og 
stjal  Indfødte  bort  fra  deres  Hjem.  Indvaanerne  vare  der- 
ved overalt  blevne  fjendske  imod  de  Hvide,  uagtet  de  tid- 
ligere havde  været  meget  venligt  stemte  imod  dem  og  især 
imod  Missionærerne.  Disses  Bisp,  Patteson,  som  har  sit 
Hovedkvarter  paa  Norfolk-Øen,  færdedes  dog  endnu  jevn- 
ligt  iblandt  dem  med  sin  Skonnert  og  mødte  overalt  Til- 
tro og  Velvillie. 

I  forskjellige  af  Øernes  Havne  lod  Palmer  flere  Ind- 
fødte, der  vare  blevne  ham  udpegede  som  bekjendte  med 
de  Forhold,  han  undersøgte,  kalde  til  sig  og  udspurgte 
dem.  Alle  de  Forklaringer,  han  fik,  stemmede  fuldstæn- 
digt overens  med  de  paa  Ny-Kaledonien  og  hos  Missionæ- 
rerne indhentede  Oplysninger.  Der  var  navnlig  en  Agent, 
som  gik  under  Navnet  Charlie,  der  havde  indlagt  sig  et 
bedrøveligt  Ry  iblandt  de  Indfødte  ved  sin  Virksomhed  i 
denne  Retning.  Engelske  Skibe  lokkede  de  Indfødte  paa 
Siden  i  deres  Kanoer,  trak  dem  med  Vold  op  paa  Dækket 
og  stødte  derefter  Kanoerne  bort  fra  Skibet.  Ofte  benyt- 
tede de  nogle  af  de  Indfødte  selv  til  Haandlangere ,  idet 

disse  ikke  altid  kunde  modstaae  de  fristende  Løfter  om 
Ammunition,  Geværer  og  Tobak.  Mange  af  de  Folk,  der 
saaledes  vare  blevne  hvervede,  havde  vel  frivilligt  paataget 
sig  at  ville  arbeide  i  fremmed  Land  i  et  Aar;  men  flere 
Aar  vare  nu  forløbne,  og  Ingen  af  dem  var  endnu  kom- 
men tilbage.  Hvergang  Skibene ,  som  drev  denne  Forret- 
ning, kom  i  Nærheden  af  Land,  bleve  de  frie  Arbeidere 
pakkede  ned  i  Lasten,  hvorover  Lugerne  bleve  lagte.  Der 
opstod  da  stundom  Stridigheder  imellem  de  Fangne  fra 
forskjellige  Oer,  og  for  at  gjwe  Ende  paa  en  saadan  Strid, 
der  havde  medført  blodige  Optrin,  havde  Besætningen  i 
det  berygtede  Skib  "Young  Australian«  givet  sig  til  at 
fyre  med  Kevolvere  paa  de  Indfødte,  af  hvilke  en  Høv- 
ding og  to  Mand,  som  man  lidt  før  under  Vold  og  Mis- 
handling havde  slæbt  ud  af  deres  Kanoer,  bleve  dræbte 
og  kastede  overbord. 

Paa  Erromangaøen  havde  den  saa  frygtede  Charlie 
især  drevet  sit  Uvæsen.  Han  havde  narret  de  Indfødte 
ombord  ved  at  fortælle  dem,  at  han  bragte  fede  Grise  og 
Tobak  med  til  en  nær  forestaaende  Fest,  og  da  et  klækkeligt 
Antal  havde  samlet  sig  for  at  tiltuske  sig  disse  kjærkomne 
Varer,  bleve  alle  Kanoer  kappede  fra  Skibet,  medens  de 
overraskede  øboere  joges  sammen  i  Lasten. 

Det  er  dog  ikke  altid,  at  de  underkuede  Indfødte 
have  ladet  sig  behandle  efter  Menneskerøvernes  Luner. 
Paa  et  Skib,  der  havde  skrabet  280 Indfødte  sammen,  ka- 
stede disse  sig  over  Kaptainen  og  Supercargoen ,  dræbte 
dem  og  smed  dem  overbord.  Styrmanden  og  en  indfødt 
Haandlanger  værgede  sig  med  deres  Revolvere,  men  bleve 
snart  overmandede  og  myrdede,  og  da  Skibet  under  Alt 
dette  drev  hurtigt  bort  fra  Land,  sprang  alle  de  Indfødte 
overbord  for  at  svømme  ind  til  Kysten;  men  af  de  280 
øboere  druknede  de  —  250  af  Udmattelse  underveis. 

Kaptain  Palmer  sluttede  sin  Rundreise  med  at  besøge 
Fidjiøerne,  hvor  han  udspurgte  flere  af  de  fra  Kingsmill- 

jøerne  indførte  Arbeidere.  En  af  disse  fortalte,  at  han  var 
kommen  til  at  udvandre  paa  følgende  Maade:  En  Skonnert 
havde  vist  sig  udenfor  den  -0,  hvor  han  hørte  hjemme, 
og  han  var  gaaet  ombord  i  den  for  at  sælge  Maatter  og 
Fjerkræ.  Henimod  Solnedgang  havde  de  Hvide  sagt  til 
de  Indfødte,  som  vare  komne  ombord  for  at  drive  Han- 
del —  ialt  70  Mænd  og  15  Kvinder  —  at  det  var  bedst, 
de  sov  ombord,  da  det  var  blevet  saa  sent.  De  gik  ned 
i  Lasten  og  lagde  sig,  men  da  de  kom  op  den  følgende 
Morgen ,  var  Skibet  tilsøes  og  intet  Land  i  Sigte.  Super- 
cargoen  stillede  dem  tiltaals  ved  at  sige  dem,  at  de  kun 
skulde  til  en  O  tæt  ved  deres  egen,  og  det  var  først  ved 
Ankomsten  til  Fidjiøerne,  at  man  forklarede  dem,  at  de 
vare  komne  til  et  fjerntliggende  Sted,  hvor  de  skulde  blive 
i  tredive  «Maaner»)  for  at  arbeide,  hvorpaa  de  skulde  faae 
Betaling  og  blive  førte  hjem  igjen.  De  bleve  da  fordelte 
imellem  forskjellige  Plantere,  som  havde  Brug  for  Ar- 
beidere. 

Eh  anden  Indfødt  fra  en  af  Kingsmilløerne  gav  en 
fuldstændig  tilsvarende  Forklaring  og  tilføiede,  at  Super- 
cargoen  havde  trøstet  ham  med,  at  han  vilde  give  ham 
Penge,  naar  de  kom  til  Fidji.  Han  erklærede  ligeud,  at 
han  ikke  holdt  af  at  arbeide,  og  sagde,  han  vilde  hænge 
sig,  hvis  man  ikke  snart  gav  ham  fri  igjen.  Disse  Folk 
fra  Kingsmilløerne  ere  meget  forskjellige  saavel  fra  Fidji- 
folkene  som  fra  Beboerne  paa  N-y-Hebriderne.  Deres  øer 
ligge  lige  under  Ækvator,  og  deres  Føde  bestaaer  af  Fisk, 
Kokosnødder  og  lidt  Fjerkræ.  De  ere  af  malaisk  Herkomst, 
indesluttede  og  hævngjerrige  og  i  enhver  Henseende  uskik- 
kede til  det  Arbeide,  man  vil  aftvinge  dem. 

Da  Mennesketyvene  efterhaanden  havde  gjort  sig  saa 
bemærkede  paa  de  øgrupper,  de  jevnligt  gjæstede,  at  de 
ved  deres  sædvanlige  Fif  ikke  længere  formaaede  at  lokke 
de  Indfødte  ombord  til  sig,  fandt  de  paa  at  drage  sig  den 
Tillid  til  Nytte,  som  Biskop  Patteson  havde  erhvervet  sig 

hos  øboerne.  Palmer  giver  følgende  Fremstilling  af  den 
Maade,  hvorpaa  denne  Kjæltringestreg  udføres.  Et  Far- 
tøi,  der  er  malet  hvidt  ligesom  Bispens  Missions-Skonnert, 
staaer  ind  til  den  man  vil  bestjæle;  fra  Skibet  roer 
der  en  Baad  iland  med  en  ældre  Mand  af  et  hoist  agt- 
værdigt Udseende,  som  bærer  blaae  Briller,  en  Bog  under 
Armen  og  Paraply  i  Haanden;  øieblikkeligt  udbreder  den 
Efterretning  sig,  at  Bispen  er  kommen  for  at  besøge  de 
Indfødte.*  Baaden  lægger  til;  men  det  er  ikke  Bispen, 
den  bringer,  derimod  er  det  en  fremmed  Missionær,  som 
taler  lidt  af  de  Indfødtes  Sprog,  og  som  fortæller,  at  Bi- 
spen har  brækket  sit  Ben  og  derfor  ikke  kan  komme  iland, 
men  dog  saa  gjerne  vilde  see  de  kjære  Indfødte  ombord 
hos  sig.  Man  samler  i  en  Fart  Frugter  og  Forfriskninger, 
og  den  ene  Kano  efter  den  anden  roer  ud  til  Skonnerten, 
som  imidlertid  har  fjernet  sig  lidt  fra  Kysten.  Naar  en 
halvhundrede  Kanoer  ere  paa  Veien  ud,  roer  den  frem- 
mede Missionær  tilbage  til  Skibet,  hvor  alle  de  Indfødte 
ere  blevne  meget  venligt  modtagne,  men  hvor  man  har 
bedet  dem  om  at  give  lidt  Tid,  da  Bispen,  der  trænger 
til  frisk  Luft,  ikke  kan  see  mere  end  Tre  til  Fire  ad  Gan- 
gen i  den  lille,  indeklemte  Kahyt.  Der  gaaer  altsaa  kun 
nogle  Stykker  ad  Gangen  ned  ad  Kahytstrappen;  men 
neppe  ere  de  komne  ned,  før  de  med  en  spændt  Pistol 
trues  tilTaushed,  bagbindes  og  skubbes  igjennem  en  Aab- 
ning  i  Skodtet  ind  i  Lasten,  hvor  Alt  er  rede  til  at  mod- 
tage dem.  Kvinderne  komme  imidlertid  paa  Siden  med 
Frugter,  som  indlades,  hvorefter  Skonnerten  med  sine 
Passagerer  og  Provianten  i  Tilgift  seiler  bort  under  Veraab 
fra  de  Bedragne. 

Under  den  engelske  Orlogsmands  Ophold  ved  Fidji- 
øerne  havde  et  "Emigrantskib",  Skonnerten  Daphne,  det 
Uheld  at  løbe  lige  i  Løvens  Gab,  idet  den  med  en  Lad- 
ning Indfødte  stod  ind  i  Havnen,  hvor  Orlogsmanden  laa. 
Ved  Undersøgelsen  af  dens  Papirer  viste  det  sig,  at  der 

var  begaaet  saa  mange  Forfalskninger,  at  Palmer  lod  den 
besætte  og  føre  til  Sidney,  hvor  han  ved  sin  Ankomst 
lagde  Sag  an  imod  den.  Anklagen  lod  paa,  «at  Skibets 
Florer  og  Supercargo  paa  aaben  S-ø,  med  eget  Vidende  og 
Villie,  paa  bedragerisk  og  røveragtig  Vis  havde  modtaget 
eller  bemægtiget  sig  Personer  af  ubekjendte  Navne  i  den 
Hensigt  at  føre  dem  til  Fidjiøerne  og  med  det  Maal  der 
at  bruge  dem  og  handle  med  dem  som  Slaver».  —  Den 
Maade,  hvorpaa  Forhørene  afholdtes  og  Sagen  i  det  Hele 
blev  ført  i  Ny-Holland,  gjøres  til  Gjenstand  for  en  skarp 
Kritik  af  den  engelske  Kaptain,  der  dog  ikke  kan  lade 
være  at  see  Tingens  komiske  Side,  idet  han  skildrer  For- 
svarerens Optræden  paa  følgende  Maade: 

"Det  var  ubetaleligt  at  see  den  lille,  spinkle  Proku- 
rator med  sin  stramme,  sorte  Kjole  staae  op  og  holde  sit 
Foredrag  med  Hat,  lysegraae  Handsker  og  Stok  i  Haanden. 
Jeg  beklager  høiligt,  at  jeg  ikke  kan  huske  Halvdelen  af 
den  aandrige  Snak,  denne  lige  saa  morsomme  som  op- 
vakte Advokat  opvartede  os  med;  men  jeg  mindes  dog 
godt  de  Slutningsord,  som  han  udtordnede  til  den  høiti- 
delige  Forsamhng,  der  krympede  sig  under  hans  Veltalen- 
hed; de  lød  saaledes: 

"Det  er  oprørende,  mine  Herrer,  at  engelske  Skibe, 
der  virke  i  deres  lovlige  Kald,  ikke  kunne  seile  i  Fred  i 
disse  Farvande.  Den  Tanke,  at  de  til  et  hvilketsomhelst 
øieblik  kunne  være  udsatte  for  at  opbringes  af  denne  Syd- 
havets V\^ilberforce ,  er,  det  siger  jeg,  latterligt  og  forar- 
geligt, og  den  kan  ikke  taales  et  eneste  -Øieblik!  Det  er 
desuden  tydeligt  bevist,  at  disse  indfødte  Passagerer  hver- 
ken have  været  Slaver  eller  bestemte  til  at  handles  med 
som  Slaver,  og  der  er  derfor  ingen  Anledning  til  at  lade 
Sagen  komme  for  en  Jury«.  — 

Efter  at  have  skildret,  hvorledes  Loven  paa  enhver 
Maade  bliver  omgaaet,  gjennemgaaer  Palmer  dens  enkelte 
Bestemmelser  og  fremhæver  det  Utilfredsstillende  i  disse 

ved  at  paapege,  hvorledes  der  nu  fra  Lovens  Side  Intet 
er  iveien  for: 

At  man  forhyrer  et  Skib,  ruster  det  aldeles  som  en 
afrikansk  Slavehandler  og  udklarerer  det  fra  en  engelsk 
Kolonihavn  til  en  anden  Koloni,  som  man  aldrig  har  isinde 
at  anljøbe. 

At  man  hos  Autoriteterne  i  Queensland  faaer  Bemyn- 
digelse til  at  hverve  Sydhavs- Arbeidere  til  Kolonien, 

At  man  medfører  ladte  Geværer,  naar  man  hverver 
disse  frie  Arbeidere,  og 

At  man  smører  en  hvilkensomhelst  Kontrakt  op  med 
de  uvidende  -Øboere,  som  ikke  have  det  ringeste  Begreb 
om,  hvad  en  Kontrakt  betyder. 

Men  ikke  nok  hermed,  Loven  og  dens  Haandhævere 
synes  ligefrem  at  lægge  an  paa  at  sikre  Misbrugene  en 
Udvei:  Skibets  Logbog,  der  overalt  andetsteds  gjælder  for 
et  ukrænkeligt  Dokument,  kan  saaledes  benyttes  til  at 
oplyse,  at  Udvandrerskibet  paa  en  bestemt  Dag  og  Time 
var  i  aaben  Sø,  medens  det  af  Kjendsgjerninger  tydeligt 
fremgaaer,  at  det  paa  den  anførte  Tid  hvervede  Indfødte 
ved  en  eller  anden  S.  Selv  i  det  Tilfælde,  at  man  kom- 
mer i  den  ubehagelige  Nødvendighed  at  skyde  en  Passa- 
ger, som  ikke  vil  finde  sig  i  den  gode  Behandling,  han 
nyder,  vil  man  ved  lidt  Snildhed  kunne  slippe  med  et  Par 
Aars  Fængselsstraf,  og  man  vil  til  sin  Trøst  af  Ny-Hol- 
lænderen blive  betragtet  som  en  Martyr  for  den  gode  Sag ; 
thi  da  de  Indfødtes  Vidnesbyrd  ikke  tages  tilfølge,  vil  man 
altid  kunne  sikkre  sig  «paalidelige»  Vidner.  Skulde  man 
endeligt  ved  et  uheldigt  Sammenstød  af  Omstændigheder 
komme  i  en  saa  ubehagelig  Stilling,  at  Hendes  britiske 
Majestæts  Konsul  og  Chefen  paa  en  engelsk  Orlogsmand 
ere  fuldstændigt  paa  det  Rene  med,  at  man  fortjener  at 
hænges,  vil  man  dog  kunne  slippe  for  Strikken,  blot  fordi 
man  er  født  med  en  hvid  Hud.  — 

Denne  tilsyneladende  saa  skarpe  og  bitre  Fremstilling 
er  desværre  fuldstændig  berettiget.  Autoriteterne  i  Queens- 
land, fra  hvem  bedre  Tilstande  skulde  udgaae,  ere  saa 
aldeles  hildede  i  stedlige  Interesser,  at  der  kun  ved  en 
kraftig  Indgriben  fra  Moderlandets  Side  kan  ventes  en 
Forandring  til  det  Bedre,  men  endnu  idetmindste  spores 
ikke  Frugterne  af  en  saadan  Indgriben,  thi  Menneskerovet 
skal  fremdeles  blomstre  i  Sydhavet. 

Det  er  umuligt  at  gjennemlæse  Palmers  dagbogsagtige 
Fremstilling  af  hans  Undersøgelsesreise  uden  at  blive  over- 
bevist om,  at  hvert  Ord,  han  fremfører,  er  den  tørre, 
usminkede  Sandhed,  og  naar  man  har  fulgt  ham  Skridt 
for  Skridt  fra  Kjendsgjerning  til  Kjendsgjerning,  gribes 
man  af  en  dyb  Smerte  ved  at  see,  hvorledes  en  Sværm 
af  alle  Landes  Udskud  har  forvandlet  de  ved  deres  Natur- 
skjønhed  og  Klima  lige  henrivende  Sydhavsøer  til  Skue- 
pladsen for  Misgjerninger,  der  søge  deres  Lige  i  den  ældre 
Slavehandels  mørkeste  Tildragelser.  Der,  hvor  Hvalfan- 
gerne for  knap  en  Menneskealder  siden  som  velkomne 
Gjæster  søgte  Hvile  efter  deres  besværlige  Gjerning,  der, 
hvor  øboerne  dengang,  saasnart  et  Skib  viste  sig,  strøm- 
mede glade  ned  til  Stranden  for  at  drive  Tuskhandel  med 
de  Hvide  —  der  rømme  de  nu  som  oftest  Kysten  ved 
Synet  af  en  Seiler,  og  der,  hvor  de  Skibbrudne  før  kunde 
vente  Medfølelse  og  Pleie,  der  venter  dem  nu  Udplyndring 
og  stundom  Døden.  Det  Galgenfrø,  som  i  Sydhavet  pres- 
ser Formuer  ud  af  de  Indfødtes  Frihed,  af  deres  Liv  og 
Blod,  har  paa  en  smuk  Maade  fuldendt  den  hovmodige 
Hvides  civilisatoriske  Værk  i  disse  Himmelstrøg:  Efter  at 
disse  øers  Naturbørn  i  legemlig  Henseende  alt  vare  blevne 
paaførte  de  værste  af  den  gamle  Verdens  Sygdomme  og 
Svagheder,  have  de  Hvide  nu  efter  bedste  Evne  søgt  at 
dræbe  alle  de  gode,  aandelige  Spirer  hos  dem  for  kun  at 
vække  deres  slette  Tilbøieligheder,  deres  Had,  Mistro  og 

Fra  alle  Lande.   1872.    XVI.  26 

Hævnsyge.  Det  er  en  blodig  Sæd,  der  er  udsaaet,  og  at 
den  vil  bære  blodig  Frugt ,  derom  vidne  de  Mord ,  de  Ind- 
fødte sidste  Aar  øvede  paa  Santa  Cruz  Arkipelet,  og  mest 
af  Alt  det  Sorgens  Budskab,  at  den  ene  af  de  Myrdede 
var  den  for  sine  sjeldne  Egenskaber  bekjendte  og  af  alle 
Øboere  hidtil  priste,  ærede  og  elskede  Biskop  Patteson! 

En  Dag  i  et  japanesisk  Theater. 

Frit  efter  E.  H.  House  ved  W.  Bauditz. 

Den,  der  vil  skaffe  sig  en  klar  Forestilling  om  et  japanesisk 
Theaters  forskjellige  Eiendommeligheder  —  om  dets  frem- 
trædende Fortrin  og  iøinefaldende  Mangler,  om  Modsæt- 
ningerne mellem  dets  plumpe  Simpelhed  og  dets  ødsle 
Pragt,  om  dets  hurtige  Vexlen  fra  den  fuldstændigste  Il- 
lusion til  den  største  Mangel  paa  Alt ,  hvad  der  kan  skuffe 
Sandserne,  om  Uoverensstemmelsen  mellem  ægte  dramatisk 
Sands  paa  den  ene  Side  og  den  raaeste  Tilsidesættelse  af 
det  i  æsthetisk  eller  almindelig  menneskelig  Henseende 
Passende  og  Anstændige  paa  den  anden  Side  —  maa  ofre 
dette  Emne  idetmindste  en  hel  Dags  uafbrudte  Studium, 
maa  komme  tidligt  og  ikke  gaae,  før  Alt  er  til  Ende.  I 
den  Kække  af  Forestillinger,  der  bUver  givet  paa  een  Dag, 
vil  Tilskueren  rimeligvis  faae  gode  Exempler  paa  næsten 
alle  de  Genrer,  hvori  Skuespillerne  optræde.  Medens  Ki- 
neserne flere  Dage  i  Kad  med  Interesse  følge  en  og  samme 
indviklede  Tragedies  langsomme  og  uklare  Gang,  et  eller 
andet  kunstigt  bygget  Dramas  Slyngninger,  fordre  Japa- 
neserne  Afvexling,  Rigdom  paa  Stof  og  hurtig  Udvikling 
ved  deres  mimisk-dramatiske  Forestillinger.  Deres  livlige 
Natur  kræver  Nyhedens  Pirring;  naar  de  have  betalt  for 
en  Dags  Fornøielse ,  saa  gjøre  de  Eegning  paa  —  og  ikke 
'»uden  Værto  —  at  faae  en  fuldstændig  poloniusk  Række 
af  Forestillinger  med  Tillæg  af  det  Slags  dramatiske  Fylde- 
kalk, der  af  Hamlet  omtales  som  værende  efter  Polonius's 
Smag.    Eet  Besøg  vil  derfor  uden  Tvivl  være  nok,  til  at 

en  evropæisk  Tilskuer  kan  fælde  en  begrundet  Dom  om, 
paa  hvilket  Punkt  Skuespillet  i  Nipon  staaer. 

Lad  mig  være  Veiviser  for  en  Dag  og  følg  med  mig 
til  Asakusa,  et  af  Yeddos  travleste  og  muntreste  Kvarte- 
rer. Her,  midt  i  Forretningslivets  uafbrudte  Røre,  finder 
man  alle  den  store  Stads  bedste  Forlystelsessteder,  de  fleste 
liggende  i  Skyggen  af  det  majestætiske  Tempel  Kuan-non, 
der  i  Modsætning  til  de  fleste  andre  Templer  altid  er  aa- 
bent,  maaske  som  en  Modgift  mod  det  stærke  Handelslivs 
demoraliserende  Indflydelse.  Her  findes  Haver  med  de 
løierligste  Kuriositeter;  her  ere  Baner  til  Bueskydning, 
hvor  fingernemme,  orientalske  Dianaer  hjælpe  En  til  at 
faae  den  urolige  Pil  stemmet  mod  den  undvigende  Bue- 
streng; Menagerier,  i  hvilke  de  grummeste  Dyr  ere  døsige 
Slanger  og  ondskabsfulde  Aber,  og  Voxkabinetter  med  saa 
vidunderligt  naturlige  Figurer,  at  selv  den  berømte  Madam 
Tussauds  i  Sammenligning  med  dem  maae  kaldes  rene  Ka- 
rikaturer. Her  findes  ogsaa  Theatrene,  af  hvilke  tre  ligge 
tæt  op  ad  hinanden.  Udvendigt  ligne  de  alle  hverandre; 
vaiende  Flag  og  uhyre  store  Lamper  hænge  ned  fra  Bal- 
konerne, og  Murene  ere,  ligesom  paa  mange  Theatre  i 
England,  bedækkede  med  Transparenter,  forestillende  de 
mest  gribende  Scener  i  Dagens  Yndlingsstykker.  Det  første 
Theater,  vi  komme  til,  har  udsolgt,  og  i  det  andet  er  Fore- 
stillingen alt  begyndt,  skjøndt  Klokken  kun  er  lidt  over  otte 
(om  Morgenen).  Ved  Indgangen  til  det  tredie  staaer  En- 
treprenøren eller  hans  Substitut  ligesom  for  at  modtage 
os,  bukker  og  smiler,  forhører  sig  om,  hvor  vi  ville  have 
Pladser,  og  gaaer  foran  os  for  at  vise  Vei  og  skafte  os 
gjennem  Trængslen.  Om  Betaling  høre  vi  ikke  et  Ord 
paa  dette  Stadium;  denne  ubehagelige  Formalitet  opsættes 
til  et  senere  Tidspunkt.  For  øieblikket  er  vor  Ledsagers 
eneste  Opgave  den  at  indrette  en  Loge  saa  hyggeligt  som 
muligt  for  os,  at  skaffe  flere  Puder  tilveie  for  at  mildne 
Virkningen  af  Gulvbræddernes  skarpe  Kanter  og  at  bringe 

os  Kander  med  duftende  The  for  at  formindske  vor  Utaal- 
modighed  over  den  lange  Tid,  der  endnu  vil  hengaae, 
inden  Forestillingen  begynder.  Vi  kunne  faae  evropæiske 
Stole,  hvis  vi  ønske  det;  men  for  at  føle  os  saa  japane- 
siske  somr  muligt  afslaae  vi  Tilbudet,  sætte  os  ned  paa 
det  med  Maatter  belagte  Gulv  og  tage  Bygningens  Indre 
og  det  forsamlede  Publikum  i  nærmere  øiesyn. 

Det  overdækkede  Rum  er  omtrent  saa  stort  som  et 
evropæisk  Theater  af  Middelstørrelse,  men  ikke  saa  hoit 
til  Loftet.  Fire  stærke  Ydermure  ere  foroven  sammen- 
bundne og  støttede  ved  svære,  gjennemgaaende  Bjælker, 
der  bære  et  Tagværk,  i  hvilket  talrige  Aabninger,  forsy- 
nede med  store  Skodder,  ere  anbragte  saaledes,  at  der  ved 
Hjælp  af  dem  kan  tilveiebringes  kraftige  Lys-  og  Skygge- 
virkninger paa  Scenen.  Der  er  intet  Loft  og  intet  Puds 
paa  Træværket,  som  heller  ikke  er  malet.  Tilskuerpladsens 
Indretning  er  ikke  ulig  den,  man  finder  i  mindre  franske 
Theatre.  Gulvets  midterste  Del  er  optagen  af  Nummer- 
pladser og  Loger,  adskilte  fra  hverandre  ved  Skillerum  af 
knap  en  Fods  Høide  og  hver  især  beregnede  paa  bekvemt 
at  kunne  give  Plads  til  fire,  høist  sex  Personer.  Fra  Til- 
skuerpladsens Baggrund  føre  to  Gange  op  paa  Scenen,  der 
ikke  ved  nogen  skarp  Begrændsning  er  skilt  fra  Parkettet ; 
begge  ligge  ogsaa  i  samme  Niveau.  Disse  Gange  synes 
mest  beregnede  paa  at  tjene  som  Veie  for  Skuespillerne 
til  og  fra  Scenen ,  thi  Tilskuerne  naae  i  Reglen  deres  Plad- 
ser ved  at  spadsere  hen  ad  Overkanten  paa  de  temmelig 
brede  Skillerum  mellem  Logerne.  Langs  med  de  to  Gange 
strækker  sig  en  Række  Loger,  og  foruden  dem  findes  der 
foroven  et  Galleri;  Alt  i  Alt  rummer  Huset  bekvemt  1200 
Tilskuere,  og  naar  det  proppedes  paa  evropæisk  Vis,  vilde 
man  nok  kunne  presse  2000  Mennesker  ind  i  det.  Der  er 
Overflødighed  af  Maatter  og  Puder,  men  andre  Bekvem- 
ligheder findes  ikke  og  fordres  heller  ikke  af  Nogen.  Ud- 
smykningen bestaaer  kun  i  nogle  malede  Gardiner,  an- 

bragte  fra  Husets  ene  Side  til  den  anden;  ved  Grændsen 
mellem  Scenen  og  Tilskuerpladsen  ere  nogle  Rader  Papirs- 
lygter  ophængte,  ogsaa  nærmest  til  Pynt,  og  Taistrimler, 
bemalede  med  populære  Skuespilleres  Navne,  med  Skyts- 
guders Vaabenskjolde  og  med  Navne  paa  Stykker,  der  have 
gjort  Lykke,  dække  tildels  Ballustraderne  foran  Logeræk- 
kerne. Fortæppet  indtager  samme  Plads  som  i  evropæiske 
Theatre,  men  der  findes  intet  Proscenium  og  overhovedet 
Intet,  der  forhindrer  en  nysgjerrig  Tilskuer  fra  at  trænge 
ind  paa  Scenen,  undtagen  hans  egen  Falelse  for  det  Pas- 
sende. Det  er  ikke  let  at  komme  paa  det  Rene  med,  hvor 
den  rette  Grændse  i  denne  Henseende  findes ,  thi  selv  lige 
før  Forestillingens  Begyndelse  seer  man  nu  og  da  Til- 
skuere fra  de  nærmeste  Loger  løfte  Fortæppet  op,  krybe 
ind  under  det  og  atter  komme  tilsyne  henne  ved  en  Side, 
idet  de  øiensynligt  foretrække  denne  nemmere  Maade  at 
slippe  ud  paa  for  en  Spadseretur  langs  de  smalle  Logeskille- 
rum; smaa  Barn  forlade  ogsaa  nu  og  da  deres  Pladser, 
lobe  ned  ad  Gangene  og  kige  ind  under  Tæppet,  uden  at 
Nogen  hindrer  dem  deri  eller  skjænder  paa  dem  derfor. 

Klokken  er  bleven  halv  ni,  og  to  Trediedele  af  Plad- 
serne ere  besatte,  men  Forestillingen  begynder  dog  ikke 
endnu.  Tilskuerne  føre  imidlertid  en  lystig  Passiar  og 
synes  ikke  at  tage  sig  Forsinkelsen  nær;  de  fleste  af  de 
Tilstedeværende  ere  komne  her  i  den  Tanke  at  gjøre  sig 
en  glad  Dag,  og  det  kommer  dem  ikke  an  paa,  om  de 
maae  vente  en  halv  Time  mer  eller  mindre.  Det  fineste 
Publikum  indtager  de  øverste,  nærmest  Skuepladsen  lig- 
gende Loger,  men  ogsaa  i  den  nedre  Logerække  og  i 
Logerne  midt  paa  Gulvet  sees  mange  elegante  Toiletter 
og  aristokratiske  Personer.  Paa  Gulvet,  langt  fremme 
mod  Scenen,  er  der  samlet  en  Klynge  af  næsten  hundrede 
Børn,  mest  Smaapiger,  som  ere  i  høi  Grad  tiltrækkende 
i  deres  yndefulde,  barnligt  uskyldige  Glæde.    Jeg  kan  al- 

drig  blive  kjed  af  at  lovprise  den  Elskværdighed,  der  er 
et  Særkjende  for  japanesiske  Børn  i  de  høiere  Samfunds- 
klasser. Som  de  sidde  der,  lige  neden  under  os,  i  deres 
bedste  Pynt,  danne  de  et  Billede,  som  mangen  Maler 
vilde  give  Meget  for  at  faae  paa  sit  Lærred.  I  Modsæt- 
ning hertil  ville  vi  vende  Blikket  mod  Galleriets  bagerste 
Loger,  der  ere  tagne  i  Besiddelse  af  en  Flok  Soldater, 
hvis  Udseende  ikke  er  malerisk,  i  hvert  Tilfælde  ikke  smukt. 
Den  japanesiske  «Samaurai»,  som  staaer  midt  imellem  at 
være  Magnatens  leiede  Følgesvend  og  en  Slags  National- 
gardist, er  langt  fra  at  være  et  Skjønheds-Ideal.  Hans  nye 
militære  Stilling  ki'æver,  at  han  aflægger  sin  klædelige, 
men  lidet  hensigtsmæssige  Kjole  og  ifører  sig  evropæisk 
Uniform.  Dette  gjør  han  paa  en  keitet  Maade,  og  Over- 
gangen er  gradvis.  Resultatet  er  da  en  Række  af  de  mærk- 
værdigste Kombinationer,  man  kan  tænke  sig:  de  vidun- 
derligste Frisurer,  som  vægre  sig  ved  at  bøie  sig  for  den 
reglementerede  Uniformshue;  stribede  Buxer,  smøgede  op 
til  midt  paa  Laarene  for  at  befrie  Benene  for  den  uvante 
og  trykkende  Varme;  Mesalliancer  mellem  den  flagrende, 
japanesiske  Trøie  med  lange,  vide  Ærmer  og  tætsluttende 
Knæbenklæder  —  ja  endog  undertiden  kun  uldne  Under- 
benklæder —  og  omvendt  mellem  de  vide,  japanesiske 
Buxer  og  en  tæt  knappet  evropæisk  Uniformskjole.  I  mange 
Tilfælde,  hvor  alle  andre  Vanskeligheder  ere  blevne  besei- 
rede,  hænger  Japaneseren  dog  haardnakket  ved  sine  San- 
daler og  høihælede  Trætøfler,  der  i  og  for  sig  ere  tilstræk- 
kehge  til  at  fjerne  ethvert  Tilløb  til  militær  Holdning, 
saaledes  som  vi  Evropæere  opfatte  den.  Tapperhed  er 
imidlertid  ikke  afhængig  af  Paaklædningen,  og  er  der  no- 
gen Egenskab,  som  den  japanesiske  "Samaurai»  besidder 
i  høiere  Grad  end  andre ,  saa  er  det  aldrig  svigtende  fy- 
sisk Mod.  Bag  ved  Soldaternes  Klynge  sidder  en  Flok 
net  klædte  Tjenere,  øiensynligt  hørende  til  nogle  Yakuni- 
ners  Følge ,  og  disse ,  der  indtage  nogle  af  de  bedste  Plad- 

ser  i  hele  Theatret,  tilhøre  atter  en  meget  høitstaaende 
Embedsmands  Følge;  denne  sidder  med  et  lille  Selskab  i 
en  halvt  skjult  Loge,  som  stærkt  minder  om  de  Loger, 
der  i  gammeldags  franske  Theatre  findes  paa  Siderne  af 
Scenen  bag  Tæppet.  Det  Skue,  som  hele  det  store,  høist 
uensartede  Publikum,  der  efterhaanden  fylder  alle  Pladser 
i  Huset,  frembyder,  er  høist  interessant.  Hvor  'høflige, 
godmodige  og  omgængelige  alle  disse  Mennesker  ere !  Deres 
Dragter  tyde  paa,  at  de  høre  til  forskjellige  Samfundsklas- 
ser, men  efter  at  de  første  gj ensidige  Hilsener  ere  udvex- 
lede,  gjør  Forskjellen  i  Rang  og  Stand  ikke  mindste  Skaar 
i  den  livlige,  almindelige  Samtale.  'Skjøndt  de  sandsyn- 
ligen  Alle  ere  fremmede  for  hverandre,  smile  de  dog  til 
hverandre,  spøge  og  byde  hverandre  Snus  og  Frugter, 
kandiserede  eller  friske.  Hvilke  Masser  af  søde  Sager  der 
fortæres  her,  og  hvilken  Raaben  og  Skrigen  af  Folk,  der 
forhandle  alle  mulige  Slags  Forfriskninger!  Medens  vi 
more  os  over  den  Alvor,  hvormed  de  ungdommelige  Kun- 
der afslutte  deres  Kjøb,  kommer  vor  gode  Ven,  Direktø- 
rens Assistent  eller  Entreprenørens  Substitut,  eller  hvad 
han  nu  er,  for  at  lade  os  vide,  at  nu  skal  Forestillingen 
begynde.  Han  rækker  os  et  Bundt  Programmer  —  og  det 
Programmer,  som  have  vasket  sig!  Hverken  Evropa  eller 
Amerika  kan  fremvise  Noget,  der  kan  sammenlignes  med 
dem,  hverken  hvad  Textens  Udførlighed  eller  Billedernes 
Rigdom  angaaer.  Det  er  ikke  et  Ark  Papir,  men  smaa, 
net  indbundne  Bøger,  der  give  en  Fortegnelse  over  de 
Forestillinger,  man  vil  faae  at  see  i  Dagens  Løb,  med 
Skuespillernes  Navne  samt  Portræter  af  de  mest  fremtræ- 
dende af  dem ,  hvorpaa  følger  et  fyldigt  Uddrag  af  de  for- 
skjellige Stykkers  Indhold,  med  kolorerede  Billeder  af  de 
vigtigste  Scener.  Prisen  er  kun  en  halv  Penny  for  Styk- 
ket. Samtidigt  med,  at  vi  betale  for  Programmerne,  er- 
fare vi  ogsaa,  hvad  vi  have  at  erlægge  for  vore  Pladser. 
Priserne  for  disse  vexle  efter  den  Tid,  paa  hvilken  man 

er  kommen,  og  da  vi  ere  iblandt  de  tidligste  Gjæster,  maae 
vi  ogsaa  give  høieste  Betaling,  nemlig  knap  to  «Bu» 
eller  omtrent  en  halv  spansk  Pjaster  for  Personen.  Kan 
Nogen  sige  mig,  hvor  i  al  Verden  jeg  saaledes  kan  faae 
Smæk  for  Skillingen! 

Publikums  Opmærksomhed  vækkes  nu  ved  en  skarp 
Lyd  bag  Tæppet,  som  fremkommer  derved,  at  man  slaaer 
to  Klodser  af  haardt  Træ  mod  hinanden  —  en  overalt  i 
Japan  meget  almindelig  Maade  at  «slaae  til  Lyd»  paa. 
Efter  en  ti  til  tolv  af  disse  Eap  hores  tre  Slag  paa  en 
Tromme,  Tæppet  trækkes  hurtigt  bort,  fra  venstre  over 
imod  høire  Side  af  Skuepladsen,  og  midt  paa  Scenen 
viser  sig  et  saa  nydeligt  og  smagfuldt  anlagt  Haveparti, 
at  man  neppe  kan  tænke  sig  det  fuldstændigere  eller  kor- 
rektere  tegnet.  Det  Rum,  der  optages  af  Haven,  er  kun 
lille,  omtrent  to  Trediedele  af  Scenens  Lysningsbrede ,  og 
i  Dybden  kun  Pladsen  fra,  hvad  der  i  et  evropæisk  Thea- 
ter vilde  kaldes  «tredie  Kulisse«.  Om  man  end  maatte 
kunne  paavise  Et  eller  Andet,  der  ikke  er  ganske  natur- 
tro, saa  seer  man  intet  Spor  til  den  barbariske  Slendrian, 
som  er  betegnende  for  de  kinesiske  Theatre,  hvor  man 
anbringer  det  støiende  Orkesters  Medlemmer  paa  Skue- 
pladsen bag  Skuespillerne,  og  hvor  Fordringerne  til  sce- 
nisk Illusion  ikke  gaae  videre,  end  at  et  lille  Busk- Sæt- 
stykke  forestiller  en  Skov  og  et  Skjærmbrædt  med  en  Dør 
en  befæstet  Stad.  Ere  end  mange  af  Japanesernes  Scene- 
arrangementer ufuldkomne,  bedømte  fra  vort  Standpunkt, 
saa  maa  det  dog  indrømmes,  at  de  i  mange  Enkeltheder 
endog  ere  fortrinlige.  Den  Maade,  hvorpå^  de  anbringe 
deres  Musici,  giver  derimod  Anledning  til  Kritik,  men 
skjøndt  Japaneserne  selv  anerkjende  det  Urimelige  i  Ar- 
rangementet, krympe  de  sig  dog  ved  at  omstøde  de  gamle 
Traditioner.  Fra  det  Sted,  der  vilde  indtages  af  Prosce- 
niet, til  det  Sted,  hvor  første  Kulisse  skulde  staae  —  hvis 
det  japanesiske  Theater  overhovedet  havde  Proscenium  og 

Kulisser  —  strækker  sig  paa  hver  Side  af  Scenen  en  For- 
høining,  fem  Fod  hmere  end  Gulvet,  og  herpaa  ere  Or- 
kestrene og  Korene  anbragte.  Der  findes  sædvanligt  paa 
hver  Side  tre  « Samisen »,  d.  e.  Guitarspillere,  og  tre  San- 
gere. At  disse  Personer  sidde  paa  en  saa  ioinefaldende 
Plads,  er  maaske  begrundet  deri,  at  disse  Kors  Bistand 
ofte  udkræves  for  at  forklare  Skuespillets  Gang.  Deres 
melodramatiske  Fremtræden  giver  ofte  den  fornødne  For- 
klaring af  Meget,  som  ellers  vilde"? være  uforstaaeligt,  og 
overflødiggjør  en  Mængde  Dialoger  og  Monologer,  som 
ellers  ikke  vilde  kunne  undværes. 

Forestillingen  aabnes  med  et  Slags  pantomimisk  Præ- 
ludium som  en  Velkomsthilsen  til  Publikum.  Efter  at  de 
ovenomtalte  Musikanter  og  Sangere,  Alle  iførte  folderige 
og  smukke  Kjoler  uden  pralende  Farver,  have  indtaget 
deres  sædvanlige  Pladser,  aabne  Dørene  i  en  af  Havede- 
korationens Pavilloner  sig,  og  tolv  Personer  træde  frem 
paa  Scenen,  bærende  Instrumenter,  som  ikke  anvendes  i 
Orkestrene,  men  som  dog  ere  meget  i  Brug  i  Japan, 
nemlig  Fløiter,  et  Slags  Zithre  (Kotos)  og  smaa  Trommer 
af  forskjellig  Form  og  Tone,  nogle  brede  og  flade  som 
Tamburiner,  andre  tynde  og  lange,  og  endeligt  nogle  af 
Timeglasform.  Disse  Musikanter  sætte  sig  ned  paa  Hug 
i  Kække  og  begynde  strax  en  livlig,  musikalsk  Kappe- 
strid ,  et  Slags  Tone-Turnering,  med  deres  høiere  siddende 
Kammerater.  Kampen  udvikler  sig  gradvis,  og  der  gaaer 
nogen  Tid,  før  de  alle  Fireogtyve  samtidigt  ere  i  fuld  Virk- 
somhed. Først  høres  Lyden  af  en  af  de  timeglasformede 
Trommer,  som  Spillemanden  lægger  over  sin  høire  Skul- 
der, medens  han  behændigt  slaaer  paa  den  med  sin  ven- 
stre Haand,  og  samtidigt  synger  et  monotont  Kecitativ. 
Guitarspillerne  paa  Forhøiningerne  lade  nu  deres  Instru- 
menter høre,  først  svagt  og  frygtsomt,  som  om  de  ikke 
ret  turde  vove  sig  frem,  men  derpaa  høiere  og  høiere, 
indtil  de  true  med  at  overdøve  Lyden  af  den  ensomme 

Tromme,  som  nu  faaer  Undsætning  af  en  Slags  Floite. 
En  af  Sangerne  paa  Forheiningen  blander  sig  dernæst  ud- 
fordrende i  Kappestriden  og  faaer  Svar  af  alle  de  paa  Sce- 
nen staaende  Sangere;  de  Tolv  paa  Forheiningen  udbryde 
i  en  melodiøs  Sats,  de  Tolv  paa  Gulvet  besvare  den,  og 
nu  hvirvle  alle  Trommerne,  alle  Guitarerne  og  Zithrene 
klinge,  og  alle  de  Musicerende  paa  Floitenisterne  nær 
istemme  af  fuld  Hals  Sangen. 

Pludseligt  forøges  Allarmen  ved  lydelige  Skrig  fra 
Publikum ,  og  ved  at  følge  Retningen  af  Mængdens  Blikke 
see  vi,  at  to  Figurer  ere  komne  ind  i  Parterrets  Baggrund 
og  nu  langsomt  bevæge  sig  henad  de  til  Skuepladsen  fø- 
rende Gange.  Støien  blandt  Publikum  er  en  Velkomst- 
hilsen; de  to  Skuespillere  ere  øiensynligt  yndede,  thi  de 
hilses  ikke  blot  med  Bifaldsraab  og  Klappen  i  Hænderne, 
men  deres  Navne  lyde  atter  og  atter  fra  deres  mest  be- 
gei&1;rede  Beundreres  Læber.  Udvortes  urørte  af  Bifaldet 
ligesom  glide  de  hen  til  Midten  af  Gangene,  standse,  hilse 
hinanden  og  Publikum  og  fortsætte  derpaa  deres  eiendom- 
melige  Gang,  hvorved  deres  Fødder  ikke  synes  at  forlade 
Gulvet,  indtil  de  naae  Scenen,  hvor  de  blive  staaende  ube- 
vægeligt i  nogle  Sekunder,  i  mærkværdigt  frie  og  ynde- 
fulde Stillinger.  Den  almindelige  Bevægelse  har  nu  lagt 
sig,  og  der  hersker  dyb  Stilhed,  kun  afbrudt  af  nogle 
ligesom  henaandede  Toner  af  Guitarerne  og  Zithrene  og  af 
et  enkelt  <(Juahachi!»  eller  «Kimi-tagu!»  —  Skuespiller- 
nes Navne  —  fra  en  eller  anden  Tilskuer,  der  maa  give 
sin  Begeistring  Luft.  Nu  have  vi  Tid  og  Leilighed  til  at 
gjøre  vore  Iagttagelser.  Begge  optræde  i  kvindelige  Eol- 
ler,  der  som  sædvanligt  i  Japan  spilles  af  Mænd,  og  med 
Undtagelse  af,  at  de  ere  høie,  dog  ikke  i  nogen  overor- 
denlig Grad,  er  der  i  deres  hele  Optræden  Intet,  som 
kunde  forraade  deres  Kjøn ;  hvert  Spor  af  Mandens  haarde 
og  stive  Bevægelser  er  fjernet.  Men,  hvad  der  ved  første 
^iekast  mest  overrasker  os,  er  deres  pragtfulde  Dragter; 

aldrig  har  jeg  paa  amerikanske  og  evropæiske  Theatre  seet 
Dragter,  der  samtidigt  vare  af  saa  udsøgte  Stoffer,  af  saa 
levende  Farver  og  dog  i  al  deres  Glands  saa  fuldkomment 
smagfulde.  Silke  og  Fløil  af  det  bedste  Slags,  der  kan 
faaes  i  Japan,  det  vil  altsaa  sige  i  hele  Verden,  udgjore 
Stoffet  i  dem;  Snittet  er  ens  i  begge,  men  Farver  og  Pry- 
delser ere  saaledes  valgte,  at  den  ene  Person  synes  at  være 
klædt  helt  i  luende  Guld,  den  Anden  helt  i  skinnende 
Salv.  Begge  have  de  paa  Hovedet  en  høi,  blank  Hat, 
fra  hvis  Rand  en  Fryndse  af  Cantiller  hænger  ned,  saa  at 
den  ganske  skjuler  Haaret.  Hals  og  Skuldre  ere  indsvøbte 
i  guld-  og  sølvvirkede  Shawler.  En  lang  Kjole  med  over- 
ordenligt lange  Ærmer  indhyller  hele  Figuren;  ned  imod 
Anklerne  bliver  Klædningen  snevrere  og  breder  sig  der- 
fra stærkt  ud  over  Fødderne ,  i  Form  lig  en  omvendt  Lotus- 
blomst. Om  Livet  er  slynget  et  bredt  Bælte,  bundet  paa 
Ryggen  i  en  stor  Sløife,  og  i  dette  Bælte  ere  forskjel- 
lige  Vaaben  og  Prydelser  anbragte.  Efter  nogle  stadselige 
Gestus  kaster  Skuespilleren  Hatten  og  den  yderste  Kjole 
og  viser  sig  nu  i  en  anden,  ganske  forskjellig  Dragt,  som 
ikke  i  nogen  Henseende  staaer  tilbage  for  den  første ; 
efter  at  have  bevæget  sig  Scenen  rundt  kastes  ogsaa 
denne,  og  Skuespillerne  vise  sig  i  deres  tredie Dragt,  den 
prægtigste  af  alle.  En  stadselig  Dands  begynder.  Jeg  kal- 
der det  Dands,  skjøndt  det  kun  lidet  ligner  det,  vi  for- 
staae  under  denne  Benævnelse.  I  den  japanesiske  Kore- 
grafi  ere  alle  springende  og  hoppende  Bevægelser  udeluk- 
kede for  Kvindernes  Vedkommende.  Mændene  ere  Vidun- 
dere af  Livlighed,  men  Kvinderne  altid  forholdsvis  af- 
maalte  og  blye  i  deres  Bevægelser.  Deres  Fødder  synes 
ikke  at  forlade  Gulvet,  idet  de  ligesom  glide  hen  over  det, 
med  Ynde  vugge  Overkroppen  efter  Takten  og  bevæge  Ar- 
mene; nu  og  da  standse  de  i  kokette  Attituder,  vinke  med 
en  lille  Vifte  og  lokke  med  et  forførerisk  Smil.  Den  Dands, 

vi  saae,  var  saaledes  ikke  videre  livlig,  men  dog  fuld  af 
Ynde,  og  den  Nøiagtighed,  hvormed  de  to  Dandsende  fulgte 
og  greb  ind  i  hinandens  Bevægelser,  var  aldeles  mage- 
løs; vi  deltog  derfor  med  god  Villie  i  det  stormende  Bi- 
fald, der  rungede  gjennem  Huset,  da  de  efter  en  Bravur- 
finale forsvandt  bag  Pavillonens  Gardiner. 

Under  den  Tummel,  som  nu  opstaaer  ved  Tilskuernes 
livlige  Passiar,  Forfriskningssælgernes  Kaaben  og  Rumlen 
bag  Tæppet,  hvor  man  forandrer  Dekorationen,  kige  vi  i 
vort  Program  for  at  erfare,  hvad  der  nu  skal  spilles.  Styk- 
ket hedder  Bumhuku  Chagama  og  er  et  af  de  for  Japan 
typiske  Dramaer ,  baade  hvad  Grundlag  og  Behandling  an- 
gaaer,  hvorfor  jeg  her  vil  give  en  Oversigt  over  det.  Lan- 
dets Literatur  er  fuld  af  eiendommelige  Legender  og  Fab- 
ler, hvoraf  nogle  mensynligt  stamme  fra  fremmede  Kilder 
og  kun  løst  ere  knyttede  til  japanesiske  Traditioner,  medens 
nogle  ubetinget  ere  fuldstændigt  nationale  og  kaste  et  svagt 
Lys  over  den  raae,  mythologiske  Overlevering,  som  her 
findes.  I  det  sidst  omtalte  Slags  Legender  spiller  hyppigt 
Ræven ,  Grævlingen  eller  et  andet  Dyr  en  Rolle ,  fremstillet 
i  sælsomt  idealiseret  Skikkelse.  Legenderne  ere  meget 
gamle,  som  oftest  korte  og  altid  meget  læste  og  afholdte 
af  Folket.  Da  de  ere  stærkt  udbredte  i  Form  af  smaa, 
net  udstyrede  Flyveskrifter,  der  ere  forsynede  med  mor- 
somme Billeder  og  sælges  til  den  billige  Pris  af  en  halv 
Penny  (knap  to  SkilHng)  Dusinet,  saa  kjender  hvert  Barn 
dem  i  Hundredevis.  Dramatiske  Gjengivelser  af  disse  For- 
tællinger udgjøre  omtrent  Halvdelen  af  det  staaende  Re- 
pertoire paa  Yeddos  Theatre,  og  af  dette  Slags  Dramaer 
er  «Bumbuku  Chagama«)  et  af  de  mest  udbredte  og  hyp- 
pigst spillede,  skjøndt  den  Fortælling,  hvorpaa  det  er 
bygget,  er  meget  lidt  romantisk  og  næsten  slet  ikke  har 
nogen  almenmenneskelig  Interesse.  Den  lyder  saaledes  i 
ordret  Oversættelse: 

»Bumbuku  Chagama  eller  den  spilkogende 
Thepotte«. 

"Der  var  en  Gang,  fortælles  der,  i  det  under  Navn 
af  Morin-ji  bekjendte  Tempel  en  meget  gammel  Grævling. 
I  Templet  var  ogsaa  en  Jern-Thepotte,  som  kaldtes  Bum- 
buku  Chagama,  og  som  var  en  stor  Skat  for  dette  hellige 
Sted.  En  Dag,  da  Ypperstepræsten,  som  holdt  meget  af 
The  og  altid  havde  Potten  hængende  i  sin  egen  Daglig- 
stue, var  ifærd  med  at  tage  den  ned  for  som  sædvanligt 
at  lave  sin  The  i  den,  kom  der  en  Hale  ud  af  den.  Han 
foer  gysende  tilbage  og  kaldte  paa  alle  sine  smaa  Skole- 
drenge, for  at  de  skulde  see  Synet.  Da  de  antog,  at  det 
var  en  Eæv  eller  en  Grævling,  som  her  drev  sit  Spil,  og 
da  de  vilde  see  at  komme  paa  det  Rene  hermed,  saa  gjorde 
de  de  fornødne  Forberedelser.  Nogle  af  dem  bandt  Tørklæ- 
der om  Hovederne,  smøgede  deres  Kjoler  ned  til  Bælte- 
stedet, saaledes  som  Arbeidsfolk  gjøre,  naar  de  berede  sig 
til  et  haardt  Stykke  Arbeide,  og  bevæbnede  sig  med 
Kjeppe  og  Brændeklodser.  Men  da  de  vilde  til  at  slaae 
Potten  ned,  kom  der  Vinger  ud  af  den,  og  den  fløi  nu 
omkring  fra  den  ene  Side  til  den  anden  som  en  Guld- 
smed, saa  de  kunde  hverken  ramme  eller  fange  den.  En- 
deligt, da  de  havde  lukket  alle  Vinduer  og  Skydedøre,  og 
efter  at  de  havde  jaget  den  voldsomt  fra  et  Hjørne  til  et 
andet,  lykkedes  det  dem  at  faae  den  jaget  ind  i  en  Krog 
og  tilsidst  at  fange  den«. 

"Medens  de  snakkede  frem  og  tilbage  om,  hvad  de 
skulde  gjøre  med  den,  kom  meget  beleiligt  en  simpel 
Kjøbmand,  hvis  Forretning  bestod  i  at  samle  og  sælge 
Papir  -  Affald ,  ind  i  Templet,  og  de  viste  ham  Thepotten 
i  den  Hensigt  om  muligt  at  afhænde  den  til  ham.  Da 
han  mærkede,  hvor  opsatte  de  vare  paa  at  blive  af  med 
den,  bød  han  dem  en  Pris  langt  under,  hvad  den  var 
værd;  men  da  den  nu  var  bleven  en  Vederstyggelighed  i 
Templet,  overlod  de  ham  den  til  denne  Spotpris.  Meget 

glad  tog  han  den,  bragte  den  hurtigt  bort  og  naaede  sit 
Hjem  høist  tilfreds  med  sit  Indkjøb,  da  han  nærede  det 
Haab,  at  han  skulde  tjene  godt  den  næste  Dag  ved  at 
sælge  Potten  til  en  lidenskabelig  Thedrikker». 

"Natten  kom;  han  lagde  sig  til  Hvile  paa  sine  Puder, 
dækkede  sig  til  med  Tæpper  og  sov  snart  sødeligt.  Men 
henimod  Midnat  forvandlede  Thepotten  sig  atter  til  en 
Grævling  og  krøb  ud  af  den  Papir  -  Kurv ,  hvori  den 
var  bleven  lagt.  Kjøbmanden  vaagnede  ved  Støien  og  saae 
Thepotten,  idet  den  gav  sig  paa  Flugt.  Ved  at  behandle 
den  med  Venlighed  vandt  han  dens  Tillid  og  Venskab;  i 
Tidens  Løb  blev  den  endog  saa  føielig  og  lærvillig,  at  han 
lærte  den  Linedands  og  andre  Kunster ». 

"Kygtet  om,  at  Bumbuku  Chagama  havde  lært  at 
dandse,  udbredte  sig  snart,  og  Kjøbmanden  blev  indbu- 
den  til  forskjellige,  store  og  smaa  Provindser,  hvor  han 
maatte  fremvise  Vidunderet  for  Daimioerne  (Fyrsterne),  der 
skjænkede  ham  store  Gaver  af  Guld  og  Sølv.  I  Tidens 
Løb  randt  det  ham  ofte  i  Hu,  at  det  jo  kun  var  ved  den 
Thepotte,  som  han  havde  kjøbt  saa  billigt,  at  han  var 
bleven  saa  rig;  han  følte  derfor,  at  det  var  hans  Pligt 
atter  at  give  den  tilbage  til  Templet  og  desuden  at  give 
dette  en  Gave.  Han  bragte  den  derfor  derhen,  fortalte 
Ypperstepræsten  om  sin  store  Lykke,  tilbød  at  give  Pot- 
ten tilbage  og  at  skjænke  Templet  det  Halve  af  den  For- 
mue, han  havde  erhvervet  sig». 

« Ypperstepræsten ,  som  var  vel  tilfreds  med  hans  Tak- 
nemlighed og  Gavmildhed,  indvilligede  i  at  modtage  Ga- 
verne. Grævlingen  blev  gjort  til  Templets  Skytsaand,  og 
Bumbuku  Chagamas  Navn  er  forblevet  berømt  i  Morin-ji 
til  den  Dag  idag  og  vil  altid  blive  mindet  til  de  sidste 
Tider  som  en  Legende  fra  gamle  Dage«. 

Det  er  hele  Historien,  saaledes  som  den  læses  i  Folke- 
skrifterne. Vi  skulle  nu  see,  hvorledes  den  er  bleven  ud- 
videt og  smykket  til  Brug  paa  Scenen. 

Idet  Tæppet  bliver  draget  tilside,  skimte  vi  det  Indre 
af  en  Præsts  Værelse  i  Templet.  Det  er  overladt  Tilsku- 
erne at  tænke  sig  en  Væg  for  den  Side  af  Værelset,  som 
vender  mod  Publikum,  men  Dørens  Plads  er  antydet  ved 
en  Eamme,  gjennem  hvilken  man  kommer  ud  i  en  Have 
med  Buskads,  hvis  Løv  er  bedækket  med  et  tykt  Lag 
Sne.  Det  er  en  stormfuld  Nat,  og  det  uhyggelige  Mørke 
forøges  ved,  at  de  fleste  store  Vinduer  i  Theatrets  Loft 
holdes  lukkede.  .  Vinden  hyler,  og  de  visne  Træers  Grene 
knage  og  rasle.  Inde  i  Værelset  sidder  Præsten  paa  Hug 
ved  sin  Ildgryde  og  læser  ved  en  Papirslygtes  svage  Skin. 
Jern-Thepotten  hænger  paa  Bagvæggen,  og  den  fredelige, 
lune  Stue  staaer  i  skarp .  Modsætning  til  det  raae  Veir 
udenfor. 

Langs  en  af  Gangene  nærmer  sig  en  Jægersmand, 
klædt  i  Pelsværk,  med  sin  Luntebøsse  paa  Skulderen  og 
sin  Jagttaske  ved  Siden.  Han  udtrykker  pantomimisk  sin 
Beklagelse  over  den  Vanskjæbne,  der  denne  Gang  har  fulgt 
ham:  den  faldende  Sne  har  slukket  hans  Lunte,  da  han 
mest  trængte  til  den ;  hans  af  Frosten  stivnede  Fingre  have 
svigtet  ham  i  det  øieblik,  han  vilde  fyre  Bøssen  af;  han 
har  mistet  sin  sædvanlige  Sikkerhed  i  Haand  og  Fod,  har 
flere  Gange  skudt  forbi  og  er  ofte  falden  paa  den  glatte 
Jord;  han  er  træt,  kold  og  sulten.  Alt  dette  fortæller  han 
ved  en  udtryksfuld  Mimik,  ledsaget  af  passende  Gestus. 
Pludseligt  opdager  han  Lyset  i  Templet;  han  iler  derhen 
og  beder  om  at  blive  indladt.  Den  gamle  Præst  modtager 
ham  gjæstfrit,  lytter  med  Deltagelse  til  Beretningen  om 
hans  Uheld,  tager  Puder  frem  fra  deres  Gjemme  bag  et 
Skjærmbrædt,  gaaer  ud  for  at  hente  Fødevarer  og  anmo- 
der Jægeren  om  at  fylde  Vand  i  Thepotten  og  faae  det 
bragt  i  Kog. 

Den  taknemlige  Gjæst  tager  den  tunge  Potte  ned  af 
dens  Krog  og  hænger  den  op  over  Ildgryden.  Ikke  saa 
snart  begynder  Ildens  Varme  at  virke  paa  den,  før  dens 

Forside  aabner  sig,  og  et  grinende  Grævlingehoved  strækker 
sig  ud  deraf.  Han  viger  tilbage,  stuna  af  Rædsel,  og  me- 
dens han  stirrer  paa  Synet,  forvandler  det  sig  til  et  men- 
neskeligt Ansigt  —  en  tækkelig  Kvindes.  Han  springer 
hen  imod  det,  men  i  samme  -Oieblik  kommer  Præsten 
tilbage,  og  Thepotten  antager  atter  sin  sædvanlige  Skik- 
kelse. 

Skjælvende  af  Sindsbevægelse  fortæller  Jægeren  hur- 
tigt Præsten  den  mærkelige  Begivenhed,  han  har  oplevet. 
Præsten  søger  at  berolige  ham  og  slaaer  paa,  at  hans 
Hjerne  er  fortumlet  som  en  Følge  af  Sult  og  Udmattelse. 
Jægeren  modsiger  ham,  men  Præsten  vil  ikke  lade  sig 
overbevise.  Hans  Vantro  bliver  imidlertid  snart  gjort  til 
Skamme.  Han  nærmer  sig  Thepotten  for  at  kaste  den 
aromatiske  Urt  i  den,  da  den  lige  med  Et  forsvinder,  og 
i  dens  Sted  staaer  en  blomstrende  ung  Pige,  bly,  undse- 
lig og  forvirret,  skjælvende  af  Sindsbevægelse.  Baade  Præ- 
sten og  Jægeren  ere  høist  forbausede.  men  ikke  mindre 
blændede  af  hendes  Yndigheder  og  gjøre  sig  Umage  for 
at  berolige  hende;  vel  er  hun  i  Begyndelsen  sky  og  vil 
ikke  lade  sig  tale  tilrette,  men  omsider  lader  hun  sig  dog 
berolige.  Vi  lægge  Mærke  til,  at  hun  hele  Tiden  stand- 
haftigt vender  Ansigtet  mod  sine  to  Tilbedere,  og  naar 
hun  vender  Ryggen  mod  Tilskuerne,  see  disse,  at  den 
skjønne,  unge  Dame  er  forsynet  med  en  busket  Hale; 
herved  gjøres  vi  delagtige  i  den  Hemmelighed,  at  den 
smukke  Gjæst  trods  sit  forførende  Ydre  i  Virkelig- 
heden er  en  Slags  Trold  og  i  Grunden  slet  og  ret  en 
Grævling.  De  to  Ofre  lade  sig  imidlertid  fuldstændigt 
skuffe.  Præsten  forsvinder  atter  for  at  hente  Forfrisknin- 
ger, der  kunne  tiltale  den  nye  Gjæsts  fine  Smag.  Da  Jæ- 
geren og  Skjønheden  blive  alene,  begynde  de  at  kokettere 
med  hinanden;  Koketteriet  gaaer  med  hurtige  Skridt  over 
til  Scener,  der  lige  saa  lidt  kunne  beskrives,  som  enkelte 
Optrin  i  Offenbachs  « Gerolstein »  eller  <«Géneviéve'».  Præ- 

sten  kommer  tilbage,  bliver  rasende  og  vrider  sig  i  Skin- 
sygens Pinsler.  Han  gjør  sig  skyldig  i  en  .Lavhed,  der  er 
lige  uværdig  for  ham  i  hans  Egenskab  af  Vært  og  i  hans 
Egenskab  af  Buddhas  Discipel:  han  kiger  ind  gjennem  en 
Sprække  i  Skjærmbrædtet.  Hvad«  kan  opdager  eller  troer 
at  opdage,  maa  man  slutte  sig  til  af  den  Taktik,  han  nu 
slaaer  ind  paa;  han  prøver  nemlig  paa  at  omgaae  sin 
kvindelige  Gjæst  og  falde  hende  i  Ryggen.  Hun  er  smi- 
dig og  behændig,  men  Præsten  er  besjælet  af  en  stærk 
Villieskraft ,  fremkaldt  af  forskjellige  Bevæggrunde.  Han 
er  nær  ved  at  revne  af  Nysgjerrighed ;  han  føler  sig  mo- 
ralsk indigneret,  og  tilmed  driver  Skinsygens  Djævel  ham 
fremad  med  uimodstaaelig  Magt.  Jægeren  angriber  des- 
uden Damen  saa  stærkt  i  Fronten,  at  der  kun  levnes 
hende  liden  Tid  til  Eftertanke.  Præsten  tager  Leiligheden 
i  Agt  og  griber  —  ikke  blot  det  rette  øieblik,  men  og- 
saa  den  forræderske  Hale.  Nu  faaer  han Oinene  op;  For- 
klædningen falder,  og  vi  see  ikke  længer  en  Kvinde,  men 
en  sædvanlig  Grævling  i  al  dens  usminkede  Grimhed.  For 
Jæ-gersmandens  øie  vedbliver  imidlertid  Illusionen;  han 
troer  endnu  paa  den  skjønne  Kvinde,  og  medens  Præsten 
jager  efter  en  firbenet  Kjendsgjerning  med  en  busket  Hale, 
forfølger  han  et  af  hans  egen  Indbildningskraft  fremtryllet 
menneskeligt  Væsen  med  skinnende  -Øine,  røde  Læber  og 
en  deilig,  kunstig  Ansigtsfarve.  Præstens  Iver  og  Udhol- 
denhed gaaer  omsider  af  med  Seiren;  Grævlingen  er  ikke 
længer  istand  til  at  opretholde  og  forsvare  sin  dobbelte 
Personlighed  og  springer  atter  ind  i  Thepotten,  som  der- 
paa  af  Præsten  kastes  ud  af  Vinduet.  Med  et  Udbrud  af 
Fortvivlelse  springer  Jægeren  efter  den,  og  den  skikkelige 
Præst,  som  ikke  vil  opgive  sit  gode  Værk,  følger  besvær- 
ligt efter,  idet  han  tilraaber  Jægeren  Formaninger  og  Ad- 
varsler. 

Scenen  forvandles  nu  langsomt  til  en  Kirkegaard;  de 
mørkfarvede  Gravstene  ere  bedækkede  med  Rimfrost,  og 

Lygtemænd  hoppe  fra  Grav  til  Grav.  Thepotten  ligger  paa 
Jorden,  lige  saa  tom  og  forladt  som  dens  Omgivelser; 
Grævlingen  er  øiensynligt  undsluppen.  Jægeren  kommer 
løbende  ind,  seer  sig  om  til  alle  Sider,  kiger  bag  Grav- 
stenene og  lytter  efter  enhver  Lyd,  der  kunde  fore  ham 
paa  Spor  efter  hans  tabte  Skat.  Han  faaer  øie  paa  den, 
halvt  skjult  bag  en  Busk;  hurtigt  flygter  den,  og  han  iler 
efter  den;  Præsten  viser  sig  atter,  opdager  de  Flygtende, 
forfølger  og  indhenter  dem,  og  nu  driver  han  Grævlingen 
foran  sig,  idet  han  overdænger  den  med  Slag  af  sin  Lygte- 
stav. Jagten  fortsættes  længe,  idet  Aanden  stadigt  viser 
sig  i  Menneskeskikkelse  for  Jægerens  Blikke,  men  i  sin 
sande  Egenskab  for  Præsten.  Snart  deltage  flere  Græv- 
linge  i  Lystigheden  og  opføre  en  Slags  orientalsk  Hexe- 
dands.  Men  Intet  kan  beseire  Præstens  Udholdenhed,  og 
den  oprindelige  Grævling  maa  omsider,  udaset  og  forknyt, 
endnu  en  Gang  søge  sin  Frelse  i  Thepotten.  Præsten 
knuser  den  med  et  Brudstykke  af  en  gammel  Gravsten  i 
tusinde  Stykker.  Idet  den  saaledes  sønderbrydes,  synes  en 
sælsom  Fortryllelse  samtidigt  at  være  hævet;  de  modby- 
delige Dyr  trække  sig  hylende  tilbage.  Gravstenene  falde 
om ,  Blomster  og  smagfulde  arkitektoniske  Prydelser  ind- 
tage deres  Plads.  Kirkegaarden  er  forvandlet  til  en  hen- 
rivende smuk  Have,  midt  i  hvilken  der  staaer  en  yndig 
Kvinde  —  denne  Gang  uden  Hale  —  og  beredt  til  med 
aabne  Arme  at  modtage  sin  Tilbeder.  Præsten  smiler 
velsignende  til  det  lykkelige  Par,  og  Alt  ender,  som  sig 
hør  og  bør,  pludseligt,  men  godt. 

Dette  kan  tjene  som  et  Exempel  paa  japanesiske  Dra- 
maer, som  de  ere  flest.  Det  overnaturlige  Element  er  vel 
ikke  saa  overveiende  i  dem  alle,  men  det  benyttes  hyp- 
pigt og  er  altid  velkomment.  Efterhaanden  som  Formid- 
dagen lider,  opdage  vi,  at  Lystspil  og  hvad  vi  kalde  <« bor- 
gerlige Komedier«  ere  meget  gængse;  historiske  Episoder, 
der  enten  dreie  sig  om  politiske  Intriger  eller  om  Krigs- 

27* 

bedrifter,  ere  meget  yndede,  næsten  lige  saa  meget  som 
de  dramatiserede  Fabler.  I  de  fleste  af  disse  er  der  Meget 
at  more  sig  over,  Noget  at  hundse  og  Lidt  at  lee  af;  Spil- 
let har  flere  Fortrin  og  færre  Feil,  end  man  kunde  vente. 
I  Fremstillingen  af  heftige  Sindsbevægelser,  Stolthed,  Ræd- 
sel, vild  Harme,  overtræffes  disse  Skuespillere  neppe  af 
noget  andet  Lands;  de  vide  stedse  at  give  deres  Spil  et 
Præg  af  Sandhed;  som  et  Exempel  herpaa  kan  anføres  en 
Spøgelsescene,  der  gives  med  et  saadant  Liv,  at  en  Flok 
Børn  i  Parkettet  i  den  Grad  deler  en  af  Skuespillernes 
paatagne  Skræk,  at  de  flygte  bort  fra  deres  Pladser  i  alle 
Retninger  og  søge  ud  af  Huset.  Blide  Følelser  gjengive 
de  imidlertid  ikke  med  samme  Held,  og  i  en  Scene  imel- 
lem Elskende  forsvinde  for  os  Evropæere  alt  det  Pathetiske, 
naar  vi  vide,  at  begge  de  Spillende  ere  Mandfolk.  I  et 
Lystspil  har  dette  imidlertid  mindre  at  sige,  og  man  maa 
indrømme,  at  de  japanesiske  Skuespillere  med  stor  Dyg- 
tighed efterabe  Fruentimmernes  Væsen  og  Lader.  Det 
Ydre  er,  som  vi  før  have  sagt,  udmærket  skuffende  gjen- 
givet,  men  en  uoverstigelig  Vanskelighed  ligger  i  Stem- 
men; Japaneserne  forsøge  nemlig  ikke  som  Kineserne  at 
efterligne  Kvindens  Stemme  ved  at  fistulere,  men  tale 
med  deres  naturlige  Stemme;  og  heri  gjøre  de  Ret,  thi 
Kineseren  opnaaer  kun  at  blive  rent  ud  komisk,  hvilket 
Skjær  Japaneseren  undgaaer,  om  han  end  maa  give  Afkald 
paa  træffende  at  gjengive  Kvindens  bløde  Mæle.  I  det 
Hele  har  jeg  modtaget  det  Indtryk,  at  de  japanesiske  Skue- 
spillere som  Fremstillere  af  deres  Landsmænds  Sæder  og 
Følelser  staae  paa  samme  Trin  som  evropæiske  Skuespil- 
lere*).  Der  er  stedse  i  deres  Spil  ubedragelige  Spor  af 


*)  Det  er  maaske  nødvendigt  her  at  bemærke,  at  en  Englænders 
Dom  i  denne  Henseende  neppe  er  ganske  kompetent,  da  — 
som  bekjendt  —  Skuespillet  i  England  for  Tiden  staaer  paa  et 
yderst  lavt  Standpunkt,  baade  hvad  de  Stykker  angaaer,  der 
gives,  og  den  Maade,  hvorpaa  Rollerne  spilles.     Overs.  Ånm- 

Studium  og  Dannelse;  deres  mest  iøinefaldende  Feil  er 
ikke  Mangel  paa  Kunst,  men  Tilsidesættelse  af  det  Na- 
turlige. 

I  en  af  Mellemakterne,  efter  at  Tæppet  har  unddra- 
get os  Synet  af  en  hoist  spændende  Mord-  und  Todt- 
schlags-Finale,  kommer  vor  Ven,  Vice- Direktøren  eller 
hvad  han  nu  er,  der  hele  Tiden  med  en  beskyttende  Mine 
har  omsvævet  os,  atter  ind  og  fortæller  os  hviskende,  at 
Mellemakten  vil  blive  lang,  og  at  vi  derfor,  om  vi  ellers 
have  Lyst,  under  hans  Ledsagelse  gjerne  kunne  aflægge 
et  Besøg  "bag  Kulisserne ».  Vi  modtage  naturligvis  med 
Begjærlighed  dette  fristende  Tilbud  og  befinde  os  snart 
midt  i  den  bekjendte  Forvirring  og  Uorden,  der  —  maa 
jeg  antage  —  er  uundgaaelig  overalt,  hvor  Skuespilkunsten 
dyrkes;  den  mindste  Berørelse  med  Kulisserne  gjør  Folk 
til  Medlemmer  af  et  Slags  Frimureri,  som  strækker  sig 
over  hele  Verden.  Tømrere  løbe  omkring  med  svære  « Sæt- 
stykker«  paa  Hovedet,  Maskinmesteren  og  hans  Folk  mod- 
tage og  uddele  Rekvisiter  og  Inventariegjenstande,  Regis- 
søren springer  omkring  som  en  Kakerlak,  skjænder  og 
skjælder  paa  Alle  og  Alt  og  opfører  sig  overhovedet  med 
hele  det  Raseri,  der,  som  bekjendt,  er  nødvendigt,  hvis 
ikke  Dramaet  skal  gaae  rent  i  Hundene.  Ere  vi  virkeligt 
i  Japan?  Det  Hele  kunde  lige  saa  godt  være  en  Mellem- 
akt bag  Kulisserne  i  et  af  Londons  større  Theatre;  kun 
er  der  her,  trods  al  Tumlen,  udbredt  en  vis  Høflighed 
over  det  Hele,  som  andre  Steder  ikke  synes  at  kunne  for- 
enes med  den  høie  Kunst.  Vor  Ledsager  fører  os  omkring 
allevegne,  op  ad  Trapper,  ned  ad  Trapper,  endog  ind  i 
Skuespillernes  Værelser,  og  forsikkrer  os,  at  vi  som  Frem- 
mede ere  velkomne  overalt.  Man  Viser  os  det  Gangspil, 
hvorved  hele  Scenen  kan  dreies.  Apparater  til  at  gjengive 
Lyden  af  Vindens  Hylen  og  Regnens  Dryppen,  Malersalen 
og  Rekvisitoplaget;  tilsidst  blive  vi  forestillede  for  de  mest 
fremragende  Skuespillere,  som  Alle  med  Hjælp  af  Paa- 

klædningsassistenter  ere  ifærd  med  at  pynte  sig  til  deres 
forestaaende  Optræden.  De  hilse  meget  venligt,  men  have 
ikke  Tid  til  at  tale  med  os;  en  Herre,  hvis  helePaaklæd- 
ning  bestaaer  i  pragtfuld  Overmaling,  er  imidlertid  færdig 
med  sit  Toilette,  slutter  sig  til  os  og  henleder  vor  Op- 
mærksomhed paa  mange  interessante  Ting.  Vi  bemærke, 
at  vi  endnu  ikke  have  seet  ham  spille,  men  at  vi,  naar 
han  nu  optræder,  ville  faae  saa  meget  desto  mere  at  see 
af  ham  —  hvorved  vi  sigte  til  hans  Nogenhed.  Han  gaaer 
med  Lethed  ind  paa  vor  Spøg  og  forklarer  os,  at  han  skal 
forestille  en  "Betos  det  vil  sige  en  Hestepasser,  en  Klasse 
af  Mennesker,  som  i  hele  Japan  udmærker  sig  ved  stærk 
og  smukt  udført  Tatovering,  og  at  han  derfor  hele  Dagen 
har  været  under  Behandling  af  en  Maler,  der  med  stor 
Dygtighed  har  efterlignet  denne  Staldkarlenes  permanente 
Prydelse.  For  at  naae  dette  Maal  har  han  i  Dagens  Lob 
maattet  give  Afkald  paa  flere  store  Koller.  Er  dette  ikke 
en  Begeistring,  som  minder  om  den  Skuespiller,  der  for 
at  kunne  spille  Othello  rigtigt  fyldestgjorende  lod  sig 
sværte  over  hele  Kroppen? 

Guitarernes  Lyd  underretter  os  om,  at  det  er  paa 
Tiden,  at  vi  forlade  Scenen.  Da  vi  atter  ere  komne  til 
Sæde  i  vor  Loge,  see  vi,  at  Skuepladsen  er  indrettet  til 
Fremstilling  af  en  Slags  Ballet.  Talrige  Dandse  afløse  nu 
hverandre,  nogle  overgivne,  andre  mere  adstadige,  men 
ingen  saa  strengt  alvorhg  som  den,  hvormed  Dagens 
Forestilling  begyndte.  Pantomimen  spiller  en  stor  Rolle  i 
Dandsene.  Der  gives  en  Viftedands,  i  hvilken  dette  Da- 
mernes Legetøi  benyttes  paa  en  mere  koket  Maade,  end 
selv  en  Rosina  nogensinde  har  drømt  om.  Der  opføres 
en  Fjerboldt-Dands,  i*  hvilken  baade  Raketter  ogFjerboldte 
ere  imaginære,  men  hvor  Alt  gjengives  høist  skuffende 
ved  Miner  og  Bevægelser.  Et  yndet  Slags  Spil  med  en 
elastisk  Boldt  er  omdannet  til  en  Dands;  det  er  en  sand 
Fryd  at  see,  med  hvilken  tilsyneladende  Iver  de  falske 

Damer  strides  om  at  faae  Fingre  i  Boldten  —  som  slet 
ikke  er  til  —  og  hvorledes  de,  naar  de  ere  komne  i  Be- 
siddelse af  dette  luftige  Intet,  kaste  det  videre  og  videre 
og  forsvare  det  til  det  Yderste  imod  alle  Medbeilere.  Der 
udføres  ogsaa  Dandse  af  Mænd  i  Mandfolkedragter,  og  her 
faaer  man  rigelig  Erstatning  for,  hvad  der  fattes  den  kvin- 
delige Dands  i  Livlighed.  Mændene  have,  ligesom  Pseudo- 
Damerne,  deres  Fjerboldt-Dands,  og  de  voldsomme  An- 
strengelser, de  Sammenstod  og  Fald,  de  Krænkelser  over 
ikke  at  ramme  Fjerboldten  og  den  Glæde,  de  føle  over 
et  heldigt  Slag,  kort  alle  de  forskjellige  Situationer,  de 
herved  fremstille,  ere  uimodstaaeligt  lattervækkende,  i  Sær- 
deleshed fordi  der  heller  ikke  her  er  enten  Raketter  eller 
Fjerboldte  tilstede.  Paa  samme  imaginære  Maade  gjøre 
de  de  bekjendte  Kunster  med  Sommerfugle  eller  med  et 
sammenknyttet  Lommetørklæde  samt  udføre  Spring  over 
usynlige  Mennesker  og  Gjenstande.  Til  Slutningen  gives 
der  en  Paraplydands,  som  er  fuld  af  de  mærkeligste  Paa- 
fund  og  de  mest  forbausende  Overraskelser;  hvad  vi  af 
dette  Slags  Dands  have  seet  i  Evropa,  er  kj edeligt  og  flaut 
i  Sammenligning  dermed.  Paraplyen  er  saaledes  indrettet, 
at  den  i  sammenfoldet  Tilstand  synes  os  ganske  at  ligne 
enhver  almindelig  Paraply;  men  naar  den  lukkes  op,  an- 
tager den  efter  Behag  en  halv  Snes  forskjellige  Skikkelser, 
Farver  og  Størrelser  og  kan  bruges  til  de  mest  himmel- 
vidt forskjellige  Formaal.  Halvtlukket  bæres  den  som  høi- 
pullet  Hat;  med  Haandgrebene  bøiede  kunne  flere  paa 
Scenens  Gulv  henlagte  Paraplyer  forestille  Blomsterparter- 
rer, imellem  hvilke  de  Dandsende  spadsere  om;  opslaaede, 
rullende  paa  Høikant  hen  ad  Gulvet  blive  de  til  Hjul  paa 
en  Harlekins-Ekvipage,  i  hvilken  Ballettens  Dronning  sy- 
nes at  kjøre.  —  Slutningsdandsen  har  ikke  en  saa  eien- 
dommelig  japanesisk  Karakter;  Kvindeskikkelserne  frem- 
træde vel  ogsaa  heri  med  deres  statelige  Anstand;  men 
Mændene  opføre  en  Slags  vild  Kankan,  der  ikke  vilde 

gjøre  Bal  Mabille  Skam,  ja  hvori  de  næsten  kunne  raaale 
sig  med  de  endnu  raaere  Barokdandsere,  som  uden  Hen- 
syn til  Kjønnenes  Forskjel  optræde  i  New  Yorks  Burlesker. 

Eftermiddagens  Program  frembyder  meget  lidt  Nyt. 
Vi  blive  regalerede  med  endnu  en  historisk  Episode,  med 
et  Tryllespil,  hvori  en  Kat  først  i  Skikkelse  af  en  Trold- 
mand leder  en  Familie  i  Fordærvelse  og  dernæst  i  sin 
Katteskikkelse  æder  alle  dens  Medlemmer  op  —  med  en 
udtværet  borgerlig  Komedie  og  tilsldst  med  endnu  en 
Ballet.  Da  Tusmørket  begynder  at  indtræde,  berede  vi 
os  til  at  gaae,  men  blive  indstændigt  anmodede  om  at 
blive  lidt  endnu  for  at  bivaane,  hvad  Franskmændene  kalde 
en  «Solennité»  —  en  første  Forestilling  • —  der  oven  i 
Kjøbet  foregaaer  ved  Lys ,  her  noget  Usædvanligt.  Vi  lade 
os  naturligvis  overtale.  Netop  lige  før  Ballettens  Slutning 
bliver  der  givet  en  Extraforestilling  af  en  Slags,  som  og- 
saa  er  vel  bekjendt  i  engelske  Theatre.  En  i  almindelig 
Dragt  klædt  Skuespiller  reiser  sig  blandt  Tilskuerne,  til- 
trækker sig  ved  Raaben  og  keitede  Fagter  Opmærksomhed, 
baner  sig  Vei  til  Skuepladsen,  og  da  han  er  naaet  derop, 
slaaer  han  over  i  en  anden  Tone  og  forkynder,  at  hans 
-Øiemed  kun  var  at  skaffe  sig  -Ørelyd  for  at  kunne  med- 
dele Publikum  Underretning  om  den  Nyhed,  de  endnu 
have  i  Vente,  og  som  ikke  er  nævnt  i  Programmet.  En- 
hver har  reist  sig  for  at  gaae  bort,  men  Alle  sætte  sig 
atter,  og  strax  derefter  see  vi  gjennem  Halvmørket  en 
uhyre  Mængde  Mennesker  strømme  ind  fra  Gaden  og  hur- 
tigt fylde  hver  en  Krog  i  hele  Huset.  Det  lader  til  at 
være  en  almindelig  Ski'k,  hver  Gang  et  Stykke  opføres 
første  Gang,  at  dette  da  skeer  ved  Slutningen  af  en  Dags 
Forestillinger,  og  at  der  da  gives  Alle  og  Enhver  fri  Ad- 
gang. Hensigten  hermed  er  vist  den  samme  som  i  Ev- 
ropa  med  at  avertere  i  Aviserne.  Hvis  et  Stykke  faaer 
en  gunstig  Modtagelse,  saa  er  tusinde  Menneskers  rosende 
Omtale  ikke  noget  daarligt  Avertissement,  og  enhver  an- 


En  Dag  i  et  japanesisk  Theater. 


413 


den  Slags  offenlig  Bckjendtgj øreise  er  i  Japan  en  Umulig- 
hed. Som  vi  ved  mange  lignende  Leiligheder  have  iagt- 
taget, ere  disse  Frigængere  den  mest  fordringsfulde  Del  af 
Pubhkum;  medens  de  øvrige  Tilskuere  ere  taalmodige  og 
rolige,  begynde  de  strax  at  brøle,  stampe  og  pibe  paa  en 
Maade,  der  stærkt  minder  os  om  Parterret  og  Galleriet  i 
et  Londoner-Theater.  Før  man  er  færdig  med  de  for- 
nødne Foranstaltninger  paa  Scenen,  er  Skumringen  gaaet 
over  til  Mørke,  hvilket  snarere  bliver  mere  ieinefaldende, 
end  det  formindskes  derved,  at  der  bliver  hensat  sex  svagt- 
brændende  Lys  i  den  Linie,  hvor  Lamperækken  har  sin 
Plads  i  vore  Theatre.  Da  Tæppet  trækkes  til  Side,  er  det 
ganske  umuligt  at  skjelne  nogen  Gjenstand,  og  vi  begynde 
at  troe,  at  vi  maae  nøies  med  at  høre  Dialogen  og  iøv- 
rigt  forestille  os  Handlingen;  men  vi  kjende  endnu  ikke 
alle  Theatrets  Ressourcer.  Idet  de  to  Skuespillere,  som 
først  optræde  i  det  nye  Stykke,  nærme  sig  Scenen  ad 
Gangene,  see  vi  foran  dem  et  Par  lygtemandsagtige  Blus 
hoppe  op  og  ned  paa  Enden  af  lange  Stænger,  der  bæres 
af  deres  Følgesvende.  Hver  Gang  en  ny  Skuespiller  kom- 
mer ind  paa  Scenen,  gjentager  det  Samme  sig,  og  da  der 
først  er  kommet  en  fem,  sex  Lygtemænd  tilstede,  bliver 
det  Hele  over  al  Beskrivelse  komisk  at  skue.  Dette  over- 
skrider langt  de  Grændser,  indenfor  hvilke  det  er  muligt 
at  bevare  lidt  Illusion.  Vi  ophøre  at  betragte  Forestillin- 
gen som  Andet  end  som  en  Kuriositet;  men  selv  som 
saadan  bliver  den  os  snart  alt  for  drøi.  Mængden  af  Til- 
skuerne nyder  den  imidlertid  med  Henrykkelse  og  synes 
ikke  at  finde  Belysningen  loierlig  eller  utilstrækkelig.  De 
følge  Stykket  —  en  kort  Farce  —  med  spændt  Opmærk- 
somhed, Huset  gjenlyder  af  deres  Latter  over  de  komiske 
Scener ,  og  da  Tæppet  atter  drages  for  Scenen ,  er  Bifaldet 
saa  stormende,  at  Skuespillerne  kunne  være  visse  paa,  at 
Stykket  vil  trække.  Lysene  slukkes,  og  vi  maae  nu  i 
Forening  med  andre  2000  Mennesker  famle  os  frem  gjen- 

nem  en  Labyrinth  af  Gange  og  ned  ad  steile  Trapper,  til 
vi  omsider  med  en  Følelse  af  at  være  befriede  atter  be- 
finde os  ude  i  den  livlige ,  godt  oplyste  Gade.  —  Den  sid- 
ste halve  Timestid  har  været  lidt  lang,  men  forøvrigt  — 
ja,  jeg  har  jo  alt  i  det  Foregaaende  udtalt  min  Dom  og 
overlader  derfor  nu  til  Læseren  at  fælde  sin. 

I  de  sidste  tyve  Aar  har  Interessen  for  de  Forenede  Sta- 
ter spredt  sig  mere  og  mere  over  hele  det  nordlige  Ev- 
ropa.  Der  er  snart  ikke  en  Familie  i  Skandinavien,  der 
ikke  har  Slægtninge  eller  idetmindste  Bekjendte  bosatte 
i  Amerika,  og  gjennem  deres  Breve  og  Fortællinger  vide 
de  Fleste  nogenlunde  god  Besked  med  en  stor  Del  af  Sta- 
terne. Chikago,  Illinois,  Wisconsin,  Minnesota  og  Kansas 
ere  blevne  velbekjendte  Navne  overalt  i  Norden,  og  Skan- 
dinaverne danne  en  betydelig  og  vel  anseet  Del  af  Befolk- 
ningen i  de  nordvestlige  Stater.  Saaledes  er  der  i  den 
lovgivende  Forsamling  i  Wisconsin  atten  skandinaviske 
Medlemmer,  og  vore  Landsmænd  blive  overalt  betragtede 
som  de  bedste  Indvandrere  fra  Evropa.  Vest  for  disse 
Stater  er  der  imidlertid  en  uhyre  Landstrækning,  som  end- 
ogsaa  de  fleste  Amerikanere  kun  kjende  Lidt  til,  og  da 
den  nordlige  Stillehavsjernvei  snart  vil  gjøre  dette  Land 
tilgængeligt  og  utvivlsomt  vil  lokke  mange  af  vore  Lands  - 
mænd  dertil,  vil  det  vistnok  interessere  mange  Danske  at 
høre  Lidt  derom. 

Vest  for  Mississippi  hæver  Landet  sig  gradvis  og  næ- 
sten umærkeligt,  til  det  ved  Foden  af  Klippebjergene  naaer 
en  Høide  af  4—5,000  Fod,  og  dette  Sletteland  udgjør  de 
berømte  Prærier,  der  ere  blevne  saa  meget  omtalte  og 


*)  Forfatteren  heraf  drog-  som  ung  Student  til  Amerika,  hvor  han 
nu  i  flere  Aar  har  været  bosat  1  det  fjerne  Vesten  i  den  lidet 
kjendte  Egn ,  som  her  er  beskrevet. 

saa  lidt  forstaaede  før  i  den  sidste  halve  Snes  Aar.  Det 
var  overalt  den  almindelige  Tro,  at  denne  Høislette  var 
uskikket  til  Dyrkning,  at  Indianere  og  Bøfler  vare  de  ene- 
ste Beboere,  den  nogensinde  vilde  blive  et  Hjem  for,  og 
paa  de  fleste  Kort  var  hele  denne  Landstrækning  paa  begge 
Sider  af  Bjergene  mærket  med  store  Bogstaver  som  «den 
store  amerikanske  -Ørken". 

I  Begyndelsen  af  dette  Aarhundrede  var  alt  Landet 
Vest  for  Mississippi  et  terra  incognita.  Hvor  St.  Louis 
nu  staaer  med  300,000  Indbyggere,  var  der  nogle  faa 
Hytter,  og  enkelte  forvovne  Jægere  vare  trængte  op  ad 
Missouri  og  havde  jaget  paa  dens  Bifloder,  hvor  Bævere 
og  Oddere  vare  talrige;  men  endnu  havde  Ingen  naaet  op 
til  Klippebjergene.  Da  besluttede  Regeringen  i  1802  at 
sende  en  Expedition  til  det  stille  Hav  under  Lewis  og 
Clarke.  De  udholdt  næsten  utrolige  Besværligheder  i  de 
tre  Aar,  deres  Opdagelsesreise  varede,  og  dem  skylde  vi 
de  første  paalidelige  Efterretninger  om  Montana  og  Idaho. 
De  forvildede  sig  imellem  de  uveisomme  Bjerge  langs  med 
Kolumbiaflodens  sydlige  Arm,  og  kun  efter  uhørte  Lidel- 
ser og  Anstrengelser,  efter  mange  Gange  at  have  været 
nær  ved  at  omkomme  af  Sult  og  Kulde,  lykkedes  det  dem 
at  trænge  igjennem  til  det  stille  Hav.  Da  de  vendte  til- 
bage, havde  de  indianske  Veivisere  og  fandt  ingen  Van- 
skelighed ved  at  komme  over  Bjergene.  De  indbildte  sig, 
at  Bjergdalene  i  det  nuværende  Montana  vare  saa  høit 
over  Havet,  at  de  vare  aldeles  uskikkede  til  Agerbrug,  og 
skjøndt  talrige  Jægere  og  Pelsværkshandlere  siden  gjen- 
nemstreifede  Bjergene  i  alle  Retninger  og  vandt  et  senere 
høist  værdifuldt  Kjendskab  til  alle  Passene  og  Vandløbene, 
faldt  det  Ingen  ind,  at  dette  Land  nogensinde  vilde  blive 
befolket  af  Andre  end  omstreifende  Indianere. 

I  1841  foretog  den  senere  bekjendte  General,  den- 
gang Løitnant,  Fremont  sin  første  Opdagelsesreise  til 
Klippebjergene,  og  hans  Fortælhnger  vakte  en  almindelig 

Interesse  for  denne  Egn.  Kalifornien  og  Oregon  lokkede 
Mange  til  at  foretage  den  lange  og  besværlige  Landreise 
over  Sletterne  og  Bjergene  til  det  stille  Havs  Kyster.  Mor- 
monerne bosatte  sig  ved  Saltsøen,  og  efterhaanden  som 
de  vandt  Erfaring,  viste  det  sig,  at  Vanding  var  Alt,  hvad 
der  behovedes  for  at  avle  en  forbausende  rig  Host.  Gul- 
det i  Kalifornien  blev  fundet,  og  Tusinder  drog  dertil  for 
at  faae  Del  i  den  gyldne  Host.  Men  endnu  tænkte  Ingen 
paa  at  bosætte  sig  paa  Heisletterne  eller  i  de  deilige  Flod- 
dale.  Tilsidst  fandtes  Guld  i  selve  Klippebjergene,  og  den 
saakaldte  « Pikes  Peak- Feber«  brød  ud  og  spredte  sig  som 
en  Epidemi  over  hele  Vesten.  Pikes  Peak  er  et  Bjerg  i 
det  nuværende  Colorado,  hvor  der  opdagedes  Guldminer  i 
1858:  men  de  havde  ikke  stort  at  betyde.  De  vildeste 
Kygter  vandt  imidlertid  Tiltro,  Mange  troede  bogstaveligt, 
at  de  kunde  skovle  Guldet  op ,  og  man  har  Exempler  paa, 
at  Mænd  drog  lige  fra  St.  Louis  til  Bjergene  (300  Mil!) 
med  deres  Levnetsmidler  og  Redskaber  paa  en  Trillebør. 
Faa  havde  mere  end  det  Allernødvendigste  for  at  naae 
Minerne.  Da  de  kom  dertil  og  saae,  at  de  vare  blevne 
skuffede,  tabte  de  Fleste  Modet  og  vendte  hjem  efter  at 
have  gjennemgaaet  store  Besværligheder  og  Farer.  Mange 
døde  af  Mangel,  Nogle  slog  sig  igjennem  til  Kalifornien; 
men  Andre  spredte  sig  i  Bjergene  i  Colorado,  idet  de  be- 
standig søgte  efter  Guld.  Deres  Haab  slog  heller  ikke 
feil.  Guldet  fandtes  paa  mange  Steder,  men  Placermi- 
nerne,  d.  e.  de  Miner,  der  kunne  drives  uden  nogen  egen- 
lig Bjergværksdrift,  ere  ikke  synderlig  udstrakte  i  Colorado, 
og  "prospecting  parties«  trængte  langt  Nord  paa  til  det 
nuværende  Montana,  hvor  de  fandt  mere  eller  mindre  Guld 
næsten  overalt,  og  i  1861—62  begyndte  Rygtet  derom  at 
brede  sig.  I  Aaret  1863  bleve  Minerne  omkring  Virginia 
opdagede,  og  Aaret  efter  Minerne  ved  Helena  og  Diamond, 
de  rigeste  i  Verden.  Hertil  strammede  nu  Folk  fra  alle 
Sider,  og  Udbyttet  af  Placerminerne  til  Enden  af  Aaret 

1868  beløb  sig  til  næsten  200  Millioner  Rigsdaler.  Men 
det  gik  her  som  i  Australien  og  Kalifornien.  De  rigeste 
og  lettest  tilgængelige  Placerminer  bleve  snart  udvaskede, 
og  det  er  først  i  de  senere  Aar,  at  de  uudtømmelige  Guld- 
og  Sølv-Kvartsminer  have  begyndt  at  tiltrække  sig  Op- 
mærksomheden; men  da  disse  ikke  kunne  drives  fordelag- 
tigt uden  betydelig  Kapital  og  kostbare  Maskiner,  gaaer 
det  selvfølgeligt  langsomt  med  deres  Udvikling. 

Imidlertid  vare  i  de  første  Aar  Levnetsmidler  og  an- 
dre Nødvendighedsgjenstande  overordenlig  dyre,  da  de 
maatte  bringes  den  lange  Vei  fra  Staterne  eller  Oregon  i 
saakaldte  prairie-sclwoners ,  d.  e.  uhyre  Vogne,  trukne  af 
6—12  Par  Oxne.  Der  var  Tider,  da  Hvedemel  kostede 
en  til  to  Rigsdaler  Pundet,  alt  Andet  blev  betalt  i 
samme  Forhold,  og  Mange  begyndte  at  tænke,  at  en  Hvede- 
mark maaske  vilde  være  den  rigeste  Guldmine,  de  kunde 
finde.  De  talrige  og  store  Floddale  begyndte  nu  at  til- 
drage sig  Opmærksomhed,  og  det  viste  sig  snart,  at  de 
vare  udmærket  skikkede  til  Agerdyrkning,  skjøndt  de  laae 
saa  høit  mod  Nord  og  4-6,000  Fod  over  Havet. 

Det  nuværende  Territorium  Montana  strækker  sig  fra 
den  45de  til  den  49de  nordlige  Bredegrad  og  ligger  imel- 
lem den  104de  og  116de  Længdegrad  Vest  for  Greenwich. 
Det  er  omtrent  60  Mil  fra  Nord  til  Syd,  160  Mil  fra  øst 
til  Vest  og  udgjør  en  7,000  Kvadratmil,  hvoraf  idet- 
mindste  Halvdelen  er  skikket  til  Agerdyrkning,  medens 
en  stor  Del  af  det  øvrige  er  bedækket  med  Gran-  og  • 
Fyrreskove.  Selve  Navnet  Montana  viser,  at  Landet  er 
bjergfuldt,  og  det  er  vel  fortjent.  Klippebjergene  danne 
her  ikke  som  Andesbjergene  i  Sydamerika  en  lang,  sam- 
menhængende Bjergkjæde.  De  bestaae  af  en  Mængde  min- 
dre Aase  og  fritliggende  Bjergmasser,  adskilte  ved  brede 
Floddale  og  bølgeformede  Høisletter,  og  mange  af  disse 
Sidegrene  ere  høiere  end  selve  Hovedkjæden.  I  det  syd- 
østlige Hjørne  af  Montana  naae  lave  Grene  fra  de  sorte 

Høie  (black  hills)  ind  i  dette  Territorium,  medens  deres 
Hovedmasse  er  i  Wyoming.  Dette  er  ogsaa  Tilfældet  med 
Wind  River  og  Big  Horn -Bjergene,  der  imidlertid  strække 
sig  høit  op  imod  Yellowstonefloden  og  ere  iblandt  de  vil- 
deste og  høieste  Bjerge  i  Amerika.  De  ere  fulde  af  dybe 
Kløfter  (Canons)  og  snevre  Passe;  Floder  og  Aaer  bane 
sig  en  skummende  Vei  over  og  igjennem  Klipperne,  dybe, 
mørke  Bjergsøer  ere  leirede  mellem  steile  Klipper ,  næsten 
uigjennemtrængelige  Fyrreskove  groe  op  ad  deres  Sider, 
og  over  dem  taarne  sig  nøgne,  utilgængelige  Høider; 
mange  af  dem  ere  dækkede  med  evig  Sne.  Store  ere  de 
Besværligheder,  Jægerne  og  Fangerne  have  udholdt  i  disse 
Bjerge,  som  de  ofte  trængte  ind  imellem  under  deres  Sø- 
gen efter  Bævere  og  Oddere ,  og  Mange  vare  glade  ved  at 
slippe  ud  af  dem  med  Livet  efter  at  have  mistet  deres 
Heste,  Fælder  og  Alt,  hvad  de  eiede.  Fra  disse  Bjerge 
komme  Yellowstonefloden  og  alle  dens  betydelige  Bifloder: 
Eosebud,  Big  Horn,  Clarks,  Tongue  og  Powder.  Alle  disse 
løbe  gjennem  brede,  frugtbare  Floddale,  som  vi  endnu 
kun  kjende  meget  Lidt  til,  da  hele  denne  Strækning  Syd 
for  Yellowstone  tilhører  Crow-Indianerne,  som  ugjerne  til- 
lade Nogen  at  trænge  derind.  Men  mange  Indvandrere 
kom  dog  til  Montana  ad  denne  Vei,  og  enkelte  prospec- 
ting  parties  have  opholdt  sig  der  en  kort  Tid,  skjøndt  de 
Alle  ere  blevne  nødte  til  at  vende  tilbage.  Saa  Meget 
vide  vi,  at  hvor  alle  disse  Floder  bryde  gjennem  Bjergene, 
findes  en  af  de  smukkeste  og  frugtbareste  Landstrækninger 
i  Montana,  medens  Guld  findes  overalt,  skjøndt  det  endnu 
ikke  er  fundet  i  store  Kvantiteter.  Stillehavsbanen  vil 
imidlertid  snart  gjøre  det  nødvendigt  at  flytte  disse  India- 
nere bort,  og  da  vil  det  blive  en  af  de  mest  tiltrækkende 
Dele  af  Montana,  medens  den  vidunderlige  Bridges  Canon, 
3,000  Fod  dyb,  gjennem  hvilken  Big  Horn- Floden  bryder 
ud  af  Bjergene,  vil  lokke  mange  Turister  dertil.     I  den 

evre  Yellowstonedal  findes  de  allerede  verdensberømte  Gei- 
sere  i  Fire-hole-Bassinet. 

Fra  Klippebjergenes  Hovedkjæde  komme  Gallatin,  Ma- 
dison og  Jefferson-Floderne,  der  tilsammen  danne  Mis- 
souri. De  løbe  gjennem  frugtbare  Dale,  der  allerede  ere 
delvis  befolkede  og  dyrkede,  medens  Tusinder  af  Heste  og 
Kvæg  græsse  paa  Engene  langs  Vandløbene  og  paaBjerg- 
skraaningerne ,  bvor  det  nærende  Buskgræs  groer.  Hoved- 
kjæden  er  intetsteds  over  9,000  Fod  høi,  og  talrige  lave 
Passe  lede  over  den.  Jeg  har  kjort  over  den  gjentagne 
Gange  paa  flere  forskjellige  Steder  ad  fortrinlige  Veie, 
der  næsten  umærkeligt  naae  op  til  Toppen.  Over  det  saa- 
kaldte  Deer-Lodge-Pas  (5,000  Fod  over  Havet)  er  Vandet 
i  en  lille  Aa.  der  løber  ud  i  Jefferson  og  altsaa  til  den 
mexikanske  Bugt,  ledet  over  Bjergkammen  i  en  Grøft,  der 
kun  er  18  Fod  dyb,  til  Deer Lodge-Floden,  som  gjennem 
Colorado  finder  sin  Vei  til  det  stille  Hav.  Mod  Vest  er 
Montana  begrændset  af  Coeur  d' Alene- Bjergene,  en  høi, 
steil  Bjergkjæde,  der  mod  Nord  strækker  sig  op  tilPend'- 
d'Oreilles-Søen  (saa  kaldet  efter  en  Indianerstamme  af  dette 
Navn)  i  Idahos  Territorium.  Talrige  Grene  forbinde  disse 
Bjerge  med  Hovedkjæden  og  opfylde  hele  den  sydlige  og 
vestlige  Del  af  Landet  med  Undtagelse  af  de  brede  og 
prægtige  Dale  langs  Floderne,  der,  omgivne  af  Bjerge  paa 
alle  Sider,  danne  deilige  Malerier,  indfattede  i  prægtige 
Rammer;  ogsaa  her  ligge  mange  Gaarde  spredte  omkring, 
medens  Placerminer  drives  i  Kløfterne,  og  her  og  der 
Dampskorstenen  i  en  Kvartsmine  opsender  sin  Røg. 

Missouri  løber  mod  Nord-Nordvest  langs  Foden  af 
Klippebjergene  til  den  48de  Bredegrad,  hvor  den  vender 
sig  mod  øst  efter  at  have  taget  Afsked  med  Bjergene  i 
en  Række  smukke  Fald,  tilsammen  4— 500  Fod  høie.  Da 
Lewis  og  Clarke  trængte  op  ad  Missouri  i  1802,  beskrev 
Indianerne  disse  Fosser  og  omtalte  en  -Ørnerede  i  Toppen 
af  et  Træ  paa  en  Klippe  midt  i  den  ene  Fos.    De  fandt 

ogsaa  ganske  rigtig  denne,  og  endnu  den  Dag  idag  er 
denne  ørnerede  der,  og  den  er  endnu  beboet,  skjondt  det 
vel  er  tvivlsomt,  om  det  er  det  samme  -Ørnepar. 

Ost  og  Nord  for  Missouri  findes  enkelte  Bjergmasser, 
men  den  største  Del  af  denne  Afdeling  af  Montana  er  en 
udstrakt  Høislette  og  den  mindst  tillokkende  Del  af  Lan- 
det. Denne  Slette  er  næsten  træløs.  Langs  Floderne  og 
da  navnlig  Missouri  er  der  betydelige  Poppelskove,  og 
Floddalene  ere  frugtbare,  men  snevre.  Paa  nogle  Steder 
groe  ogsaa  spredte  Fyrretræer  og  Graner;  men  den  største 
Del  er  aldeles  træløs.  Ikke  en  Busk  afbryder  Ensformig- 
heden, det  Hele  danner  en  uhyre  Græsgang,  undtagen 
hvor  den  er  afbrudt  af  de  saakaldte  « Bad-Lands«,  som 
jeg  siden  skal  omtale.  Disse  Sletter  ere  Bøflens  Ynd- 
iingshjem.  Jeg  har  reist  over  Landet  mellem  Missouri  og 
Milkfloden  næsten  tyve  Mil  gjennem  een  uhyre  Flok  Bøfler, 
og  skjøndt  jeg  kunde  see  mange  Mil  til  alle  Sider,  kunde 
jeg  intetsteds  see  Ende  paa  Flokken.  De  vilde  neppe  løbe 
af  Veien  for  os,  og  mange  vare  næsten  altid  indenfor 
Skudvidde.  Græsset  var  overalt  saa  tæt  afgnavet,  at  vore 
Heste  Intet  kunde  finde  at  æde,  og  Bøflernes  Gjødning 
bedækkede  næsten  Jorden.  Paa  disse  træløse  Sletter,  hvor 
der  saa  godt  som  aldrig  falder  Regn,  er  denne  Gjødning 
(bois  de  vaclie  eller  huffalo-clups)  det  eneste  Brændsel,  den 
Reisende  finder.  Den  bliver  saa  tør,  at  den  brænder  lige- 
som Tørv,  og  en  huffalosteak,  ristet  paa  Kullene,  smager 
ganske  fortrinligt,  især  efter  en  lang  Dags  Ridt.  Man 
maa  imidlertid  ikke  troe,  at  det  er  en  jevn  Slette;  den  er 
overalt  bølgeformet  og  ofte  gjennemskaaret  af  dybe  Kløf- 
ter, i  hvilke  der  om  Foraaret  løber  en  Bæk.  Men  om  Som- 
meren blive  de  tørre,  og  den  Reisende  priser  sig  lykkelig, 
hvis  han  kan  finde  et  Hul  med  lidt  mudret,  lunkent 
Vand.  Disse  Sletter  ville  vistnok  en  Gang  i  Tiden  yde 
Græsgang  til  store  Faareflokke.  Klimaet  er  saa  tørt,  at 
de  kun  kunne  dyrkes  de  faa  Steder,  hvor  der  er  Vand  nok 

til  at  vande  dem  med.  Det  er  dog  ikke  umuligt,  at  der 
kan  faaes  Vand  ved  Brendboringer,  uden  at  det  bliver 
nødvendigt  at  bore  alt  for  dybt,  og  Jordbunden  er  de  fleste 
Steder  rig.  Der  er  kun  faa  Floder  af  Betydenhed  i  denne 
Del  af  Montana.  Missouri  løber  derigjennem  og  optager 
Syd  fra  Muscle-shell  og  Judith,  Nord  fraTeton,  Maria  og 
Milk.  Om  Foraaret,  naar  Sneen  smeltes  i  Bjergene,  hvor 
de  have  deres  Kilder,  ere  disse  Floder  rivende  Strømme, 
vanskelige  at  passere;  men  senere  hen  paa  Sommeren  kan 
man  gaae  tørskoet  over  dem  nær  ved  deres  Udløb.  Nær-, 
mere  deres  Udspring  ere  de  smukke,  klare  Bjergstrømme 
hele  Aaret,  men  den  løse,  tørstige  Flodbund  sluger  Vandet. 

De  saakaldte  « Bad  Lands »  (Mauvaises  terres^  daarlige 
Egne)  ere  et  fremtrædende  Træk  i  Landskabet  og  fortjene 
ærligt  deres  Navn.  Det  er  umuligt  at  forestille  sig  noget 
mere  forladt,  ørkenagtigt  Syn,  end  man  har,  naar  man 
staaer  midt  i  disse  «Bad  Lands«.  Man  fristes  til  at  troe, 
at  en  Forbandelse  hviler  over  dem.  De  bestaae  af  lutter 
Smaahøie,  de  høieste  omtrent  200  Fod,  og  ikke  en  Busk, 
ikke  et  Græsstraa  groer  paa  dem.  Jordbunden  er  en  for- 
underlig Slags  Ler,  lost  og  med  dybe  Revner,  naar  det 
er  tørt;  men  den  mindste  Regn  gjør  det  saa  seigt  og  sam- 
menhængende, at  det  næsten  er  umuligt  at  gaae  over  det, 
saa  store  Kager  bliver  der  hængende  ved  Fødderne.  Over- 
alt i  denne  Egn  er  Jorden  stærkt  gjennemtrængt  af  Salte 
(Alkalier),  der  paa  sine  Steder  dække  den  som  et  blændende 
hvidt  Snelagen.  Forsteninger  ere  her  meget  talrige.  Fiske, 
Muslinger  og  andre  Sødyr  vise,  at  i  den  tertiære  geologi- 
ske Periode  var  denne  Heislette  Bunden  af  et  stort  Hav. 
Men  der  findes  ogsaa  andre  Forsteninger,  der  vise,  at, 
efterhaanden  som  dette  Hav  trak  sig  sammen,  skjod  der 
store  Skove  op  af  Popler,  Bøge,  Magnolier,  Plataner,  Sas- 
safras  og  enkelte  Palmer,  i  hvilke  Skove  Næshorn,  Ele- 
fanter og  Mastodoner  tumlede  sig.  Da  skjød  Gletscherne 
længere  og  længere  imod  Syd,  indtil  hele  Nordamerika  var 

dækket  af  Is  til  den  40de  Bredegrad,  medens  Landet  ri- 
meligvis hævede  sig  paa  samme  Tid.  Da  det  igjen  var 
sunket  og  Isen  forsvundet,  synes  den  store  amerikanske 
Slette  ikke  mere  at  være  bleven  bevoxet  med  Skov  Vest 
for  Mississippi. 

Dette  er  et  kort  Omrids  af  Montanas  Geografi.  Kli- 
maet passer  godt  for  en  Nordbo.  Den  betydelige  Heide 
over  Havet  og  den  store  Tørhed  gjør  det  overordenlig 
sundt,  og  skjøndt  Thermometret  undertiden  stiger  til  30° 
R.,  er  Heden  aldrig  trykkende,  og  om  Natten  trænger 
man,  selv  efter  den  varmeste  Dag,  til  et  Par  tykke,  uldne 
Tæpper  over  sig.  Vinteren  har  i  Reglen  enkelte  meget 
kolde  Dage;  men  jeg  føler  ikke  her  20^  Kulde  saa  meget, 
som  jeg  i  Danmark  pleiede  at  føle  10°,  formodenlig  paa 
Grund  af  Luftens  overordenlige  Tørhed.  Naar  det  er  rig- 
tig koldt,  er  Sneen  saa  tør,  at  det  næsten  er,  som  om 
man  kjørte  i  Sand.  I  Bjergene  falder  der  hver  Vinter 
megen  Sne;  men  i  mange  af  de  større  Dale  er  der  næsten 
aldrig  saa  meget,  at  man  kan  kjøre  i  Slæde.  Sidste  Vin- 
ter var  en  Undtagelse,  thi  Sneen  laa  da  næsten  overalt 
1  —  3  Fod  dyb.  Da  der  er  saa  lidt  Sne  i  Dalene  og  langs 
Foden  af  Bjergene,  løbe  Heste  og  Kvæg  ude  baade  Som- 
mer og  Vinter.  Mange  fodre  aldrig  deres  Kvæg,  og  selv 
i  Vinter,  da  Sneen  var  saa  usædvanhg  dyb,  var  det  ikke 
ret  mange  Høveder,  der  omkom.  Hvis  en  Fremmed  kom 
hertil  om  Efteraaret  og  saae  Dale  og  Bakker  dækkede  af 
visnet  Græs,  vilde  han  vistnok  troe,  at  det  aldrig  kunde 
due  til  Noget;  men  han  vilde  tage  meget  feil.  Dette 
Græs,  der  seer  ud,  som  var  der  hverken  Saft  eller  Kraft 
i  det,  er  bedre  Foder  end  det  bedste  Kløverhø,  og  det 
beholder  sin  nærende  Kraft,  til  det  unge  Græs  begynder 
at  skyde  næste  Foraar.  Dette  saakaldte  Buskgræs  groer 
overalt  i  Montana  paa  Sletterne  og  de  lavere  Bjerge.  I 
Floddalene  groer  der  fortrinligt  Enggræs.  Denne  naturlige, 
næsten  uudtømmelige  Græsgang  er  en  af  vore  bedste  Rig- 

domskilder.  Den  Tid  vil  snart  komme,  da  Montana  vil 
udføre  Kvæg,  Uld,  Smør  og  Ost  fra  sine  Græsgange  til 
et  større  Beløb  end  Guld  og  Sølv  fra  sine  rige  Miner. 
Da  ville  Kvæget  og  Faarene  blive  drevne  op  paa  Sæteren  om 
Sommeren  ligesopa  nu  i  Schweiz  og  Norge,  medens  Da- 
lene ville  blive  bedækkede  af  veldyrkede  Marker  og  Haver. 
Ikke  alene  de  ædle  Metaller  ville  da  blive  eftersøgte,  Kob- 
ber-, Jern-  og  Kulminer  ville  blive  aabnede,  og  de  rivende 
Bjergstrømme  ville  drive  talløse  Fabriker  og  Savmøller, 
hvor  Jernet  og  Tømret  fra  vore  Bjerge  og  Ulden  fra 
vore  Sletter  ville  blive  forarbeidede. 

Jordeieren  vil  saaledes  være  vis  paa  et  godt  Marked 
for  sine  Produkter,  uden  at  han  behøver  at  sende  dem  langt 
bort  fra  sin  egen  Dør.  Hvedemel  koster  nu  10  Kd.  pr. 
100  Pund,  Havre  og  Byg  3—4  Skill.  Pundet,  Kartofler 
det  Samme,  medens  alle  Grøntsager  og  Frugter  ere  meget 
dyre.  Alle  Landmandsprodukter  blive  her  solgte  efter 
Vægt.  Smør  koster  fra  4  til  8  Mark  Pundet,  Æg  lige  saa 
Meget  Dusinet.  Ved  den  saakaldte  Landmandsudstilling 
ifjor  Efteraar  i  Helena  blev  der  givet  Præmier  for  følgende 
Avl:  af  Hvede  19Tdr.,  Havre  40  Tdr.,  Rug  19  Tdr.,  Kar- 
tofler 200  Tdr.  pr.  Tønde  Land,  og  det  med  meget  ufuld- 
kommen Dyrkning  og  uden  Gjødning,  saa  det  er  ikke  saa 
underligt,, at  alle  de  Jordeiere,  der  due  til  Noget,  hurtigt 
blive  velhavende.  Der  behøves  ingen  stor  Kapital  til  at 
begynde  med.  Regeringen  tilbyder  Enhver,  der  vil  betale 
Omkostningerne  ved  Opmaalingen  (35  Rd.),  110  Tdr.  Land. 
Der  paalægges  ham  blot  den  Forpligtelse  at  bosætte  sig 
paa  det  og  opdyrke  det  eller  en  Del  deraf  i  Løbet  af  fem 
Aar.  Efter  den  Tid  er  det  da  hans,  og  han  kan  gjøre 
dermed,  hvad  han  lyster.  Enhver  kan  ogsaa  kjøbe  af  Re- 
geringen Land  for  3  Rdl.  Tønden,  naar  han  har  boet  sex 
Maaneder  paa  det.  Men  der  sælges  intet  Land  til  Speku- 
lanter; Ingen  kan  kjøbe  mere  end  110  Tdr.  af  Regerin- 
gens Land.    En  Fremmed  har  samme  Ret  som  en  Ind- 

født,  hvis  han  vil  opgive  sin  Borgerret  i  sit  .Fødeland  og 
erklære  det  for  sin  Hensigt  at  erhverve  sig  amerikansk 
Borgerret.  Den  kan  han  faae,  naar  han  har  været  fem 
Aar  i  de  Forenede  Stater,  med  alle  de  samme  Rettigheder 
og  Privilegier  som  de  Indfødte.  Kun  kan  han  ikke  blive 
Guvernør  over  en  Stat  eller  Præsident;  men  da  der  vel 
ikke  er  ret  Mange  af  os,  der  ville  tragte  efter  disse  Em- 
beder, har  denne  Indskrænkning  jo  ikke  stort  at  betyde 
for  os.  Kirker  og  Skoler  have  vi  allerede  mange  Steder, 
og  Indianerne  er  der  kun  liden  Fare  for  undtagen  paa  den 
yderste  Grændse  af  Nybygderne,  hvor  der  er  stationeret 
Soldater  til  Beboernes  Beskyttelse,  og  det  vil  ikke  vare 
mange  Aar,  fer  man  kan  reise  lige  saa  sikkert  over  den 
største  Del  af  Montana  som  paa  Landeveiene  hjemme  i 
Danmark.  Regeringen  føder  nu  mange  af  disse  Indianere 
og  skaffer  derved  et  godt  Marked  for  mange  Produkter. 
Arbeide  bliver  om  Sommeren  godt  betalt.  I  Minerne  be- 
tales der  enArbeider  8—10  Daler  om  Dagen  og  paaGaar- 
dene  90 — 100  Rdl.  om  Maaneden.  Men  herved  maa  man 
naturligvis  huske  paa,  hvor  meget  dyrere  alle  Livsfornø- 
denheder  ere  end  i  Danmark,  saaledes  som  det  tidligere 
er  blevet  omtalt.  Om  Vinteren  kan  det  være  vanskeligt 
at  faae  godt  Arbeide;  men  naar  en  Mand  først  bliver 
kjendt  som  stræbsom  og  paalidelig,  behøver  han  dog  sjel- 
den  at  ligge  ledig.  En  Evropæer  kan  ingen  Forestilling 
danne  sig  om  de  Forretninger,  som  gjøres  her,  uagtet  Ter- 
ritoriet kun  tæller  omtrent  30,000  Indbyggere.  Her  i  Boze- 
mon  i  den  frugtbare  Gallatindal  paa  den  østlige  Grændse 
af  det  beboede  Land  er  der  ikke  over  300  Indbyggere,  og 
Landet  rundt  om  er  kun  sparsomt  befolket,  og  dog  har 
det  Firma,  med  hvilket  jeg  er  forbunden,  i  den  forløbne 
Maaned  solgt  Varer  for  mere  end  20,000  Rdl.,  og  i  et  Aar 
løber  Omsætningen  i  denne  lille  By  op  til  over  700,000 
Rdl.  Vi  have  en  daglig  Postgang  og  en  daglig  Diligence, 
der  gaaer  til  Helena,  den  største  By  i  Territoriet,  paa  een 

Dag,  uagtet  Afstanden  er  25  Mil.  Vi  have  en  Bank,  to 
Hoteller,  en  Telegraf,  en  Skole,  en  Kirke  og  ville  bygge 
en  anden  til  Efteraaret,  og  endnu  have  vi  dog  neppe  be- 
gyndt at  udvikle  vore  Rigdomskilder. 

Montana  er  et  deiligt  Land.  Enten  man  seer  det 
dækket  af  det  hvide  Snelagen,  naar  « Granen  staaer  med 
Rimfrost  i  de  dunkle  Lokker »,  og  de  kneisende  Bjergtin- 
der, kolde  og  utilgængelige  i  deres  pletlose,  straalende 
Dragt  staae  paa  Vagt  om  de  lune  Dale,  eller  naar  det  om 
Foraaret  smiler  i  sit  lysegrønne  Klædebon,  smykket  med 
de  deiligste  Blomster  lige  til  den  evige  Sne,  medens  hvert 
Træ,  hver  Klippe  tegner  sig  skarpt  mod  den  mageløs  rene, 
klare  Himmel,  eller  naar  den  varme  Sommersol  har  ud- 
tørret Alting,  saa  at  Dale,  Sletter  og  Bjerge  klæde  sig  i 
Brunt  og  Graat,  der  spiller  i  tusinde  Nuancer,  medens 
den  disede  Luft  giver  Bjergene  bløde,  gaadefulde  Omrids 
—  altid  er  det  vidunderligt  deiligt.  Det  er  ikke  yndigt 
som  Danmark  med  dets  Bøgeskove;  det  har  en  streng  og 
storartet  Natur.  Kun  Granen  og  Fyrren  passe  til  de  nøgne 
Klipper  og  de  brusende  Bjergstrømme;  men  jeg  har  her 
lært  at  forstaae,  hvordan  det  er,  at  Bjergboens  Hjerte 
brister  af  Hjemve,  naar  han  skilles  fra  sine  elskede  Bjerge. 

En  Englænder,  Charles  Horne,  som  under  et  mangeaarigt 
Ophold  i  Indien  har  havt  Leilighed  til  at  samle  et  rigt 
Materiale  til  Belysning  af  dette  Lands  naturhistoriske  og 
ethnografiske  Forhold  —  Læserne  af  «Fra  alle  Lande«  ville 
sandsynligvis  endnu  have  hans  Notiser  om  den  indiske 
Ulv  i  frisk  Minde  —  har  fornyligt  gjort  en  mærkværdig 
Meddelelse*)  om  Begravelsesskikkene  i  Staden  Lhassa  i 
Thibet,  ledsaget  af  nogle  ligesaa  kuriøse  Billeder. 

I  Aaret  1857,  fortæller  han,  traf  en  af  hans  Venner, 
Major  Hay,  som  da  opholdt  sig  i  Staden  Lahoul  i  Kulu- 
Landet  mellem  Himalaya-Bjergene,  sammen  med  en  rei- 
sende Lama  fra  Lhassa,  som  ved  Efterretningen  om  Op- 
røret i  Bengalen  slog  sig  til  Ro  der,  da  han  frygtede  for 
at  drage  videre.  Denne  Lama  gav  Hay  mange  interes- 
sante Oplysninger  om  Sæder  og  Skikke  i  Thibet  —  et 
Land,  som  maaske  fremfor  alle  andre  pirrer  de  reiselystne 
Englænderes  Ny sgjerrighed,  fordi  Thibetanerne  med  en  vel- 
begrundet eller  dog  letforklarlig  Mistænksomhed  holde 
Grændsen  imod  Indien  fuldstændigt  afspærret  og,  som  man 
vil  erindre  fra  tidligere  Meddelelser,  tilbagevise  Enhver, 
der  forsøger  paa  at  trænge  ind  i  deres  Land  fra  denne 
Kant.  Iblandt  Andet  gav  Lamaen  Hay  en  nøiagtig  Be- 
skrivelse af  Thibetanernes  Begravelses-Skikke,  ledsaget  af 
oplysende  Tegninger,  og  det  er  disse  Tegninger  med  den 
Indfødtes  skrevne  Forklaringer,  som  Horne  meddeler. 

1  sine  Reiseerindringer  fortæller  den  franske  Missio- 
nær Hue  (en  af  de  meget  Faa, '  ja  foruden  hans  Reisefælle 
Gabet  maaske  den  eneste  Evropæer,  der  nogensinde  har 
besøgt  Lhassa)  ganske  korteligt  om  den  Maade,  hvor- 
paa  man  begraver  eller  rettere  skiller  sig  ved  de  D^de  i 
Thibet.  «Den  forbausende  Masse  Hunde,  man  seer  i  Lhassa, 
finder  sin  Forklaring  i  den  Anseelse,  som  disse  Dyr  nyde 
hos  Tliibetanerne ,  og  den  Brug,  de  gjore  af  dem  ved  Be- 
gravelsen af  deres  Afdøde.  I  Thibet  bruger  man  fire  for- 
skjellige  Begravelsesmaader:  enten  brænder  man  Ligene, 
eller  man  kaster  dem  i  Floderne  og  Søerne,  eller  man 
henlægger  dem  paa  Toppen  af  Bjergene,  eller  ogsaa  — 
og  dette  er  den  mest  hædrende  Maade  —  hugger  man 
Ligene  i  Stykker  og  lader  Hundene  æde  dem.  Dette  er 
det  Almindeligste.  De  Fattige  have  ganske  simpelt  ingen 
andre  Gravsteder  end  Hundene  i  Forstæderne;  men  de 
Fornemme  gaae  mere  formelt  til  Værks,  og  der  gives  La- 
maserier —  Klostere  —  hvor  man  i  dette  øiemed  holder 
særlige,  hellige  Hunde ,  og  der  lade  de  rige  Thibetanere  sig 
begrave«. 

Hvad  Lamaen  berettede  Hay,  stemmer  fuldstændigt 
overens  med  Hues  Fortælling,  og  paa  sine  Billeder  har 
han  fremstillet  Scener,  som  illustrere  den. 

Det  ene  af  disse  Billeder  forestiller  en  firkantet,  aaben 
Plads,  omgiven  med  en  lav  Mur.  Midt  paa  den  forreste 
Side  er  der  en  slet  og  ret  Aabning  i  Muren,  som  tjener 
til  Indgang,  og  et  Par  Trin  foran  den  antyde,  at  Pladsen 
indenfor  er  hævet  op  over  det  omgivende  Terrain.  Lige- 
for og  i  Nærheden  af  Bagmuren  kneiser  et  Slags  Alter 
med  et  Billede  af  «Triloknath') ,  ved  hvilket  Navn  formo- 
denligt menes  Buddha,  og  nedenfor  dette,  midt  paa  Plad- 
sen, er  man  ifærd  med  « Begravelsen ».  Liget  ligger  ud- 
spændt imellem  fem  opretstaaende  Sten,  til  hvilke  det  er 
bundet,  og  tre  Mænd  ere  beskjæftigede  med  at  skjære  det 
i  Stykker,  medens  tre  Hunde  have  travlt  med  at  æde 

disse.  Der  er  Intet  glemt,  som  kunde  kaste  Lys  over 
Fremgangsmaaden;  ved  den  ene  Side  ligger  et  Par  Ham- 
mere, hvormed  Benene  skulle  knuses,  og  ved  den  anden 
Side  sees  en  Mand  med  en  lille  Beværtning,  hvor  de  flit- 
tige Arheidere  kunne  faae  sig  en  Hjertestyrkning.  Uden- 
for Muren  til  Venstre  er  fremstillet  en  Brønd,  og  paa  den 
modsatte  Side  i  Baggrunden  ligger  et  IJus.  Som  saadant 
anmelder  det  sig  strax  ved  to  regelmæssige  Vinduer,  me- 
dens derimod  Tegningen  lader  En  i  Uvished  om  Murens 
Beskaffenhed;  thi  Tegneren  har  her  havt  en  Opgave,  hvis 
Vanskelighed  han  kun  kunde  antyde,  men  ikke  løse.  Hu- 
set er  nemlig  bygget  af  Horn  og  beboet  af  de  Folk,  der 
besørge  Begravelser.  Af  saadanne  Huse  findes  der  et  hun- 
drede Stykker  i  Forstæderne  til  Lhassa,  foruden  to  hun- 
drede, som  beboes  af  Slagterne. 

Saaledes  lyder  Lamaens  Forklaring,  som  atter  i  dette 
Tilfælde  supplerer  Hue.  « Husene  i  Lhassa,  fortæller  han,  ere  i 
Almindelighed  store,  med  flere  Etager  og  forsynede  med  et 
fladt  Tag,  der  danner  en  Terrasse.  Udvendigt  ere  de  hvidtede 
fra  Øverst  til  Nederst;  Vinduesrammer  og  Døre  ere  derimod 
malede  gule  og  røde.  Lamaernes  Livfarver;  men  ligesaa  ren- 
ligt og  straalende,  som  de*  udvendigt  see  ud,  ligesaa  skident, 
uordenligt  og  usselt  er  det  Indre  !•>  —  Den  nærmere  Beskri- 
velse udelades  her.  —  « Husene  ere  dels  byggede  af  hugne 
Sten,  dels  af  Mursten  og  dels  klinede  med  Ler.  Men  i 
Forstæderne  findes  der  et  Kvarter,  hvor  Bygningerne  helt 
og  holdent  ere  opførte  af  Horn,  dels  af  Oxer,  dels  af 
Væddere.  Disse  løierlige  Bygninger  ere  overordenligt  so- 
lide og  tage  sig  tilmed  særdeles  godt  ud^  thi  da  Kohor- 
nene  ere  glatte  og  af  en  lys  Farve,  medens  Væddernes 
Horn  ere  knobrede  og  sorte,  egner  dette  aparte  Materiale 
sig  fortrinligt  til  at  sammenstilles  paa  mange  forskjellige 
Maader  for  at  danne  en  Uendelighed  af  vexlende  Mønstre  i 
Muren.  Mellemrummene  mellem  Hornene  ere  fyldte  med 
Kalk,  og  disse  Bygninger  ere  de  eneste,  som  ikke  ere  hvid- 


430 


Gravskikke  i  Thibet. 


tede.  Thibetanerne  have  havt  den  gode  Smag  at  beholde 
dem ,  som  de  ere  af  Naturen ,  uden  at  tøie  Noget  til  deres 
vilde,  fantastiske  Skjonhed«.  —  Lamaen  fortæller  videre: 
«Togdunerne  (Graverne)  samle  sig  mange  Penge,  dels  fordi  de 
blive  godt  betalte  af  de  Afdødes  Slægtninge,  og  dels  ved  at 
tigge,  og  om  Nogen  giver  dem  en  Ubetydelighed,  spytte 
de  paa  Mynten  og  kaste  den  bort  med  de  Ord:  «Hvis  I 
ikke  skamme  Eder  ved  at  give  saa  Lidt,  saa  skammer  jeg 
mig  ved  at  tage  imod  det». 

Paa  et  andet  Billede  har  Kunstneren  afbildet  en  men- 
neskelig Figur,  udspilet  imellem  fem  Træpinde;  til  den 
femte  Pind  —  ligesom  ovenfor  til  den  femte  Sten  —  er 
den  Døde  fastgjort  ved  sit  lange  Haar.  Thibetanerne  bære 
nemlig  Haaret  langt;  først  i  de  senere  Aar,  siger  Hue, 
er  det  blevet  Mode  blandt  de  flotte  unge  Herrer  i  Lhassa 
at  anlægge  kinesisk  Frisure,  og  de  pryde  da  deres  Pidsk 
med  Guldstads,  Ædelstene  og  Koralperler.  Stillingen,  som 
den  Døde,  der  forøvrigt  mest  ligner  en  Sprældemand,  ind- 
tager, er  paa  begge  Billeder  den  samme;  men  paa  det 
sidste  Billede  har  Figuren  et  andet  Udseende,  idet  den  er 
regelmæssigt  overstreget  paalangs  og  paatvers;  Stregerne 
forestille  Flænger,  som  Togdunerne  i  dette  Tilfælde  have 
skaaret  med  deres  Knive,  hvorefter  de,  som  ogsaa  frem- 
stillet, have  trukket  sig  tilbage  til  en  passende  Afstand 
for  at  give  Gribbene  Leilighed  til  at  fuldføre  deres  Del  af 
Arbeidet,  medens  de  selv  opmuntre  sig  ved  en  Dram. 
Den  Døde  er  nemlig  bestemt  til  at  ædes  af  Himlens  Fugle, 
og  en  halv  Snes  Stykker  sees  allerede  sværmende  rundt 
omkring  ham  eller  ifærd  med  at  gjøre  deres  Pligt;  og  da 
Gribbene  altid  findes  i  Mængde  i  Nærheden  af  disse  Be- 
gravelsessteder,  er  Arbeidet  hurtigt  endt,  saa  at  Mændene, 
naar  de  komme  tilbage  fra  deres  Udflugt  til  Beværtningen, 
kun  finde  Skelettet.  Benene  bære  de  hen  til  en  bred, 
flad  Sten,  hvor  de  knuses  ved  Hjælp  af  Stene  og  Ham- 
mere, for  derefter  at  kastes  til  Gribbene,  thi  Hunde  taa- 


Gravskikke  i  Tliibet. 


431 


les  ikke  paa  dette  Sted.  Et  andet  lille  Sidebillede  viser  en 
Figur  med  etParKjeppe  i  Hænderne;  en  Fugl  svæver  over 
hans  Hoved;  det  er  en  Togdun,  som  bortjager  en  Grib, 
der  er  for  hidsig  paa  det  og  ikke  vil  vente,  til  Liget  er 
blevet  flænget,  som  det  sig  hor  og  bør*). 

Endeligt  findes  Ligbrændingen  fremstillet.  Forklarin- 
gen, som  ledsager  Billedet,  er  følgende.  »En  Bygning 
bliver  først  opført  med  et  Hul  eller  en  Fordybning  i  Midten; 
i  denne  anbringes  Liget  i  opreist  Stilling.  Ansigtet  be- 
dækkes med  et  rødt  Silkeklæde,  og  Veddet,  der  bruges  til 
Baalet,  er  Ceder  og  Røgelse.  En  Lama  nærer  Flammen 
med  smeltet  Smør,  medens  Andre  opsende  Bønner  og  for- 
rette Ofre  ved  Ilden.  I  deres  Hænder  holde  de  den  hel- 
.  lige  Klokke.  Hos  dem  staaer  Fade  med  Sukkerrør  o.  s.  v., 
der  blive  brændte  tillige  med  Liget.  Denne  Begravelses- 
maade  bruges  af  fornemme  Folk  —  i  dette  Punkt  ere  de 
to  Hjemmelsmænd  altsaa  uenige  —  men  døer  en  fornem 
Mand  af  Kopper,  bliver  han  ikke  brændt,  men  begravet, 
og  et  Monument  af  tilhugne  Sten  opreises  over  Graven;  er 
den  døde  Koppepatient  en  ringere  Mand,  tues  der  kun  en 
lille  Dynge  Sten  over  hans  Grav. 

Idet  Hue  omtaler  Gravskikkene  i  Thibet,  henleder 
han  Opmærksomheden  paa,  at  disse  Skikke  ere  af  æld- 
gammel Dato  i  Asien.  Den  græske  Geograf  Strabo,  som 
levede  paa  Kristi  Tid,  fortæller  saaledes  om  Baktrierne, 
hos  hvem  de  skythiske  Skikke  havde  bevaret  sig:  «I  Bak- 
triernes  Hovedstad  opfeder  man  Hunde,  der  have  et  sær- 
egent Navn,  og  dette  Navn  vilde  i  vort  Sprog  hedde  "Gra- 
verkarle«.  Disse  Hunde  have  den  Forretning  at  opæde 
Alle  dem,  som  ere  blevne  svage  ved  Alder  eller  Sygdom. 
Deraf  kommer  det,  at  man  ikke  seer  en  eneste  Grav  i 
Omegnen  af  denne  By,  men  indenfor  Murene  er  der  fuldt 


*j  Disse  to  Billeder  ere  nøiagtigt  gjengivne  paa  det  medfølg-ende 
Træsnit  som  Prøve  paa  tliibetansk  Kunst. 

op  af  Ben.  Man  siger,  at  Alexander  har  ophævet  denne 
Skik... 

Cicero  henfører  den  samme  Skik  til  Hyrcanierne,  naar 
han  siger:  «I  Hyrcania  føder  Almuen  de  olFenlige  (herre- 
løse) Hunde,  men  Adelen  de  tamme.  Men  vi  vide,  at 
dette  er  en  ædel  Race  af  Hunde  »  Justin,  en  la- 
tinsk Historieskriver  fra  det  2det  Aarhundrede,  har  en 
lignende  Beretning  om  Partherne.  — 

Det  er  saaledes  hoist  sandsynligt,  at  det  er  en  æld- 
gammel Skik,  som  har  bevaret  sig  i  Thibet;  men  noget 
mere  isoleret  Gjemmested  end  dette  Land,  for  hvilket  Hi- 
malaya danner  Ydermuren  imod  Syd,  findes  vel  hellerikke 
i  hele  Verden,  og  efterhaanden  som  de  skjulte  Dale  mel- 
lem disse  uhyre  Bjergmasser  opdages,  finde  de  indiske 
Arkæologer  og  Ethnografer  da  ogsaa  her  flere  og  flere 
Levninger  af  primitive  Folk  og  urgamle  Skikke  og  Over- 
leveringer, der  vise,  at  Livet  ligesom  er  blevet  staaende 
stille  her,  medens  Sletterne  ved  Bjergenes  Fod  vare  Scenen 
for  Kampe  og  Omvexlinger  af  den  voldsomste  Slags.  Vi 
skulle  ved  en  anden  Leilighed  komme  tilbage  til  disse 
Egne  for  at  meddele  Et  og  Andet  om  den  Skik,  som  en- 
kelte Stammer  endnu  følge,  at  opføre  Sten-Gravkamre  til 
deres  Døde  og  hædre  dem  ved  Bautasten,  saaledes  som 
man  gjorde  det  her  i  Norden  for  Aartusinder  siden. 

Af  George  Muster.' 


(Slutning). 

Reisen'  fra  Geylum  til  Patagones  gav  Muster  Leilighed  til 
at  see  de  mørkeste  Skyggesider  ved  et  saadant  omflak- 
kende Liv,  som  Tehueltscherne  føre;  det  gav  ham  ogsaa 
Leilighed  til  at  see  nogle  af  de  mest  øde  og  ubeboelige 
Egne  i  Patagonien.  En  lige  Linie  trukken  under  41°  s.  Br. 
tvers  igjennem  Landet  fra  Kordillerne  ud  til  Atlanterhavet 
vil  paa  det  Nærmeste  angive  de  Keisendes  Kurs. 

Som  man  vil  erindre,  var  det  Udbrudet  af  en  epide- 
misk Sygdom,  der  havde  bevæget  Indianerne  til  over  Hals 
og  Hoved  at  bryde  op  fra  Geylum,  i  det  Haab,  at  man 
muligvis  kunde  reise  Sygdommen  agterud,  og  da  Casi- 
miro  og  Muster,  som  vare  blevne  forsinkede  ved  at  tage 
Afsked  med  Foyel  og  Quintuhual,  trætte  og  gjennemblodte 
indhentede  deres  Teltkammerater  sent  paa  Eftermidda- 
gen, fandt  de  Alt  i  Uorden  og  Forvirring,  idet  to  af  Kvin- 
derne og  et  Barn  underveis  vare  blevne  angrebne  af  Syg- 
dommen. De  maatte  da  selv  tage  Haand  med  i  Arbeidet 
for  at  faae  tændt  Baal  og  gjort  Toldoen  beboelig,  men 
Børnenes  Klageskrig  og  Kvindernes  Jamren  over  dem 
gjorde  al  Søvn  umulig  den  Nat.  Den  næste  Morgen  var 
Veiret  godt,  og  man  besluttede  derfor  at  drage  videre  med 
de  Syge,  men  det  var  under  disse  Omstændigheder  næsten 
ligesaa  vanskeligt  at  faae  Karavanen  sat  i  Gang,  som  det 
havde  været  at  faae  Toldoen  reist.    Mena  var  redet  tilbage 

ad  Geylum  til  for  at  søge  om  en  Hest,  Casimiro  passede 
Crimé,  som  laa  for  D^den,  og  Alle  havde  nok  at  vare- 
tage med  deres  syge  Venner  eller  Børn,  saa  Muster  ene 
maatte  paatage  sig  det  Hverv  at  samle  Hestene.  Derefter 
havde  han  endnu  et  Par  Timers  Arbeide  med  at  indfange 
sin  egen  nye  Hest,  som  Orkiki  havde  givet  ham,  og  efter 
at  det  endeligt  var  lykkedes  ham  ved  en  god  Vens  Hjælp, 
maatte  de  skynde  sig  afsted  for  at  slutte  sig  til  deres 
Kammerater,  som  allerede  havde  begyndt  Jagten, 

«Vor  Vei  førte  os  forbi  den  syge  Crimé,  som  laa 
stønnende  af  Smerte,  fuldt  udstrakt  paa  et  Leie  af  Tæp- 
per, der  var  blevet  anbragt  paa  Ryggen  af  en  Hest,  som 
hans  grædende  Kone  førte  ved  Tøilen;  men  da  Trøst  her 
ikke  var  til  nogen  Nytte,  red  vi  stiltiende  forbi  og  kom 
snart  op  paa  en  udstrakt,  sandet  Slette,  som  var  spar- 
somt bestrøet  med  forkrøblede  Buske  og  imod  -Øst  be- 
grændset  af  en  Række  høie,  takkede  Bjerge,  der  strakte 
sig  imod  Syd,  saa  langt  øiet  kunde  række.  Medens  jeg 
sad  under  en  Busk  ved  Ilden,  fik  jeg  et  Anfald  af  Hoved- 
pine og  Ildebefindende,  hvormed  Sygdommen  begynder, 
men  da  jeg  atter  steg  til  Hest  for  at  deltage  i  Jagten, 
fortog  Ondet  sig  dog  tildels«.  —  I  Beskrivelsen  af  denne 
Dags  Hændelser  er  omtrent  Programmet  for  de  ni  første 
Dagsmarscher  givet. 

Da  de  under  deres  Ophold  i  Las  Manzanas  havde 
bortbyttet  største  Delen  af  deres  Jagtredskaber  for  Æbler, 
Pinon-Kjerner  o.  s.  v.,  slog  de  hen  imod  Aften  Leir  i  en 
lille  Dal,  indelukket  af  vulkanske  Bjerge,  hvor  de  om- 
spredte Lavastykker  frembød  et  rigt  Materiale  til  Bolaer, 
og  paa  dette  Sted  fik  Crimés  Lidelser  en  Ende.  Skjøndt 
den  Syge  ikke  var  ved  sin  Forstand,  kjendte  han  dog  alle 
sine  Venner,  og  Muster  fik  ogsaa  Anmodning  om  at  komme 
til  ham.  Han  krævede  dem  Alle  til  Vidne  paa,  at  det 
var  en  Syd-Tehueltscher,  hvem  han  nævnede  og  beskrev, 
der  havde  voldet  hans  Død,  og  pegede  ud  i  det  tomme 

Rum  med  det  Kaab:  «Se,  der  staaer  han!»  Derpaa  bad 
han  Muster  »føle  sin  Arm)',  og  medens  denne  holdt  ham 
i  Haanden ,  drog  han  det  sidste  Suk.  Ifølge  Skik  og  Brug 
trak  alle  Mændene  sig  nu  tilbage,  medens  Teltet  gjenlod 
af  Enkens  og  de  forsamlede  Kvinders  Klageskrig.  Begra- 
velsesceremonierne bleve  foretagne' i  al  Hast,  thi  de  Fleste 
vare  saa  opfyldte  af  deres  egne  Bekymringer,  at  de  ikke 
følte  sig  opfordrede  til  at  deltage  i  dem.  Endnu  samme  Nat 
døde  der  tre  Børn,  Flere  laae  paa  det  Yderste,  og  da  der 
var  Overflod  paa  Hestekjød  som  Følge  af  de  m.ange  Døds- 
ofre, opgav  man  foreløbig  enhver  Tanke  om  at  drage  vi- 
dere, og  hele  Leiren  gjenlød  af  Veklager.  I  Casimiros 
Toldo  vare  Alle  syge;  Muster  og  Casimiro  maatte  som  de 
Raskeste  see  efter  Hestene. 

Paa  en  Strækning  af  30  Mil -Øst  for  Geylum  bestaaer 
Landet  af  nøgne,  sandede  Sletter  med  en  yderst  sparsom 
Vegetation,  gjennemkrydsede  af  sønderrevne,  uregelmæs- 
sige Bjergmasser.  I  disse  Egne  spiller  Jagten  paa  den 
patagoniske  Hare  en  ikke  uvigtig  Rolle.  Disse  smaa  Dyr 
grave  sig  Huler,  men  findes  som  oftest  ude  paa  fri  Mark 
om  Dagen.  De  ere  overordenligt  hurtige,  men,  ligesom 
Tilfældet  er  med  den  patagoniske  Ræv,  blive  de  hurtigt 
trætte.  Saasnart  de  Reisende  kom  til  en  Slette  eller  en 
Dal,  hvor  der  var  god  Græsning,  og  hvor  de  som  Følge 
deraf  kunde  være  temmelig  sikre  paa,  at  der  ogsaa  var 
mange  Harer,  skyndte  Alle  sig  med  at  tilstoppe  Hullerne 
med  Grene  og  Græs,  for  at  Dyrene  ikke  skulde  undslippe, 
og  derefter  begyndte  Jagten.  Kjødet  er  velsmagende,  men 
noget  tørt;  Skindene  anvendes  til  Kapper,  men  have- ikke 
stor  Værdi,  da  Haarene  hurtigt  gaae  af  dem. 

Paa  en  af  disse  Sletter  viste  sig  et  forunderligt  Fæ- 
nomen. Om  Morgenen,  da  Muster  med  flere  Andre  red 
ud  for  at  see  efter  Hestene,  drev  Stormen  Sandet  i  Veiret 
i  tætte  Skyer,  og  til  sin  Forundring  bemærkede  Muster, 
at  dette  Sand  var  brændende  hedt.    Næsten  blændede  red 

de  ned  i  en  Fordybning,  men  her  syntes  Jorden  at  være  i 
Brand,  thi  idet  Hestene  stak  Benene  igjennem  den  bløde 
Overflade,  blev  Hovskjæget  svedet  helt  af,  og  de  forskræk- 
kede Dyr  havde  nær  kastet  deres  Ryttere  paa  Hovedet  ned 
i  den  glohede  Gryde.  Da  Muster  senere  undersøgte  Ste- 
det nærmere,  fandt  han*  Jorden  dækket  af  en  gul  Skorpe 
af  brændt  Ler,  og  naar  denne  sonderbrødes,  steg  der  en 
hvidlig  Damp  op  fra  den  underliggende  sorte  Muld.  In- 
dianerne mente,  at  denne  underjordiske  Forbrænding  var 
opkommet,  da  de  for  nogle  Aar  tilbage  havde  antændt 
det  tørre  Græs  høiere  oppe  i  Dalen;  men  da  der  fandtes 
varme  Kilder  ikke  ret  langt  derfra,  skyldtes  Fænomenet 
snarere  vulkanske  Kræfter. 

Saasnart  det  paa  nogen  Maade  lod  sig  gjøre,  satte 
Karavanen  sig  atter  i  Bevægelse,  men  neppe  havde  man 
naaet  den  næste  Leirplads,  før  Sygdommen  brød  løs  igjen 
med  fornyet  Voldsomhed ,  og  atter  døde  der  adskillige  Børn. 
Som  Følge  deraf  maatte  igjen  endel  Heste  bøde  med 
Livet,  og  de  bedrøvede  Forældre  ofrede  tillige  adskillige 
Ponchoer,  Prydelser  og  anden  Eiendom  til  Flammerne. 
Overalt  var  der  Sorg  og  Veklage,  og  da  det  blev  mørkt, 
leverede  man  efter  Medicinmandens  Raad  den  onde  Aand 
Gualitschu  en  Bataille.  Efter  at  Enhver  havde  faaet  Ordre 
til  at  holde  sig  rede  med  sine  Vaaben,  bleve  alle  Baal 
paa  et  givet  Signal  slukkede,  og  derpaa  begyndte  der  en 
almindelig  Fyren  med  Geværer  og  Pistoler,  Klirren  med 
Sværd  og  Banken  løs  paa  Toldoerne,  medens  Kvinderne 
kastede  Brande  op  i  Luften,  og  Alle  hylede  i  Kor.  "Det 
var  en  forunderlig  vild  Scene;  den  mørke  Nat  oplystes 
kun  af  Glimtene  fra  Geværerne  og  Gnisterne  af  Brandene, 
som  hvirvlede  op  i  Luften.  Paa  et  givet  Tegn  blev  Alt 
pludseligt  stille  og  mørkt,  derefter  tændtes  Baalene  paany, 
og  Leiren  antog  sit  sædvanhge  Udseende". 

Den  næste  Dag  fandt  der  en  virkelig  Bataille  Sted, 
og  en  Mand  blev  saaret;  Slægtninge  og  Venner  vare  alle- 

rede  ifærd  med  at  ordne  sig  paa  beg^e  Sider  for  at  ud- 
kæmpe Striden,  da  Hinchel,  Muster  og  nogle  Andre,  som 
havde  været  ude  for  at  prøve  deres  nye  Heste  ved  et  Vædde- 
løb, heldigvis  kom  til  og  fik  Stormen  dæmpet. 

Omsider  naaede  de  Grændsen  af  det  øde  Land,  som 
havde  omgivet  dem,  siden  de  forlod  Geylum,  og  efter  at 
have  passeret  en  dyb  Kløft  og  endnu  en  Bjergkjæde,  ud- 
bredte der  sig  et  storartet  Panorama  for  dem  imod  øst 
ud  over  en  vidtudstrakt,  bølgeformet  Slette;  men  de  Fle- 
ste vare  for  syge  og  nedtrykte  til  at  agte  videre  paa  Na- 
turskj enheder,  og  til  alt  Uheld  styrtede  tilmed  Medicin- 
mandens Hest  paa  den  stelle  Skraaning  og  havde  nær 
knust  sin  Eytter.  Forfærdelsen  var  almindelig,  thi  nu  var 
der  Ingen  til  at  hjælpe  de  Syge  og  bekæmpe  den  ondskabs- 
fulde Gualitschu,  som  naturligvis  blev  beskyldt  for  at  have 
spændt  Ben  for  sin  Modstanders  Hest  for  i  Fremtiden  at 
kunne  drive  sit  Spil,  som  han  selv  lystede. 

Den  Egn,  som  de  havde  passeret,  er  berygtet  for 
sin  Usundhed,  og  efter  Indianernes  Sigende  blive  de  sta- 
digt angrebne  af  den  samme  Epidemi,  naar  deres  Marsch 
fører  dem  igjennem  dette  Land;  de  havde  derfor  ogsaa 
gjort  usædvanligt  lange  Dagsmarscher,  og  Anstrengelsen 
havde  rimeligvis  bidraget  Sit  til  at  gjøre  Ondet  større; 
inden  de  naaede  Margenscho,  30  Mil  øst  for  Geylum, 
vare  næsten  Halvdelen  af  Børnene  og  adskillige  ældre  Folk 
døde.  «Det  er  umuligt  at  beskrive  den  almindelige  Nød 
og  Elendighed.  Regnen  havde  stadigt  gjennemblødt  os, 
og  Kvinderne  vare  saa  optagne  af  deres  Omsorg  for  de 
syge  Børn  eller  af  deres  Sorg  over  dem,  de  havde  mistet, 
at  de  ikke  kunde  opfylde  deres  huslige  Pligter;  vore  Kap- 
per trængte  til  at  eftersees  og  ydede  kun  en  daarlig  Be- 
skyttelse mod  Regnen,  ingen  ringe  Plage  i  dette  Klima, 
og  Toldoerne  manglede  fuldstændigt  den  sædvanlige  Hygge. 
Alle  havde  tabt  deres  gode  Humør  og  Munterhed,  og  Kum- 
mer, Sygdom  og  bitter  Mistanke  (om  at  deres  araucanske 

Venner  paa  en  eller  anden  Maade  havde  forgivet  dem)  ka- 
stede en  mørk  Skygge  over  Leiren.  Een  Plage,  nemlig 
Hunger,  havde  vi  undgaaet,  takket  være  den  Mængde 
Hestekjød,  der  stadigt  var  tilstede;  men  skjøndt  vi  tidli- 
gere baade  havde  prøvet  Hunger,  Anstrengelse  og  Fare, 
havde  det  dog  ikke  efterladt  et  saa  uudsletteligt  Minde 
som  Marschen  fra  Geylum  til  Margenscho«. 

Paa  det  sidstnævnte  Sted  skiltes  Muster  fra  sit  Reise- 
selskab for,  ledsaget  af  Mena  og  en  Indianer  ved  Navn 
Nacho,  at  drage  forud  til  -Patagones  som  "Chasqui*).  At 
blive  betroet  et  Hverv  som  Chasqui  eller  Herold  er  en 
Ære,  som  i  Reglen  forbeholdes  Høvdingernes  nærmeste 
Slægtninge;  men  denne  Ære  medfører  strenge  Pligter;  man 
stiller  den  Fordring  til  ham,  at  han  skal  ride  saa  hurtigt 
og  saa  langt  hver  Dag,  som  Hesten  kan  bære  ham;  han 
maa  ikke  dreie  af  fra  den  lige  Vei  eller  gjøre  Ophold,  end 
ikke  for  at  jage,  og  dersom  ikke  en  Struds  eller  noget 
andet  Vildt  tilfældigt  krydser  hans  Sti,  maa  han  gaae  til- 
sengs uden  Aftensmad  efter  at  have  redet  12 — 14  Mil  om 
Dagen ;  Sengen  er  forøvrigt  hurtigt  redt ,  thi  den  bare  Jord 
udgjør  hans  Leie,  og  til  Beskyttelse  mod  Vind  og  Veir  har 
han  kun  sin  Kappe.  Men  naar  Chasqui'en  paa  sin  Vei 
træffer  andre  Indianere  eller  kommer  til  en  Leir,  modta- 
ges han  med  Æresbevisninger  og  beværtes  græstfrit,  og  i 
Reglen  kan  han  ogsaa  gjøre  Regning  paa  at  blive  forsy- 
net med  friske  Heste,  dersom  han  behøver  det,  for  at  fort- 
sætte sin  Reise. 

Efter  at  Brevet,  som  Muster  havde  skrevet,  og  som 
indeholdt  en  Fremstilling  af  Casimiros  Bestræbelser  for  at 
befæste  Freden  mellem  de  forskjellige  Stammer  og  Afde- 
linger, tilligemed  Begjæringer  om  « Rationer«)  (Heste,  Kvæg 
etc.)  til  de  forskjellige  Høvdinger,  der  mente  at  have  Krav 
paa  den  argentinske  Regerings  Taknemlighed,  endnu  en- 
gang var  blevet  oplæst  for  de  forsamlede  Høvdinger,  brød 
Muster  og  hans  Ledsagere  op  den  Ile  Mai  for  at  tiltræde 

deres  lange  og  besværlige  Reise,  medens  de  ældre  Damer 
istemte  en  melodisk  Sang,  der  skulde  skræmme  Djævlen 
bort  fra  deres  Vei.  Hver  af  Rytterne  medførte  et  Stykke 
Kjad  og  to  Reservelieste,  Miister  tillige  en  civiliseret  Dragt 
de  sidste  Levninger  af  hans  tidligere  Garderobe.  I  det 
sidste  -Oieblik  sluttede  endnu  en  fjerde  Mand  sig  til  dem, 
en  Panapas-Indianer,  som  havde  gjort  Tehueltscherne  Sel- 
skab fra  Las  Manzanas  paa  Veien  til  sin  egen  Stamme, 
som  han  ventede  at  træffe  nogle  Dagsreiser  længere  imod 
-Øst,  og  da  fire  Ryttere  reise  mere  selskabeligt  sammen 
end  tre,  var  denne  Forøgelse  ret  velkommen. 

Veien  førte  langs  med  Brinken  af  en  udvasket  Dal, 
derpaa  videre  frem  over  steile  Bakker  og  sandede  Slet- 
ter, indtil  de  ved  Aftentid  gjorde  Holdt  i  Læ  af  et  Fjeld. 
De  havde  underveis  seet  Guanacoer  og  Strudse  i  Mængde, 
men  ikke  givet  sig  Stunder  til  at  anstille  nogen  Jagt;  kun 
et  Bæltedyr  havde  været  saa  uheldigt  at  komme  dem  i 
Veien  og  var  blevet  opsnappet  i  Farten.  Efter  at  have 
bundet  deres  Heste,  for  at  de  ikke  skulde  desertere  om 
Natten,  gjort  Ild  paa  og  fortæret  deres  Bytte,  indsvøbte 
Enhver  sig  i  sin  Kappe  for  at  søge  Hvile  i  Søvnen,  sove 
med  det  ene  øie  og  holde  Udkig  efter«  Hestene  med  det 
andet,  og  Morgenstjernen  skinnede  endnu  klart,  da  de 
igjen  sad  i  Sadlen.  Veien  gik  foreløbigt  hen  over  en 
Pampa,  hvor  Jordbundens  stenede  Beskaffenhed  nødte  dem 
til  at  ride  Fod  for  Fod  af  Hensyn  til  deres  uskoede  Heste, 
medens  en  bidende  Vind,  nu  og  da  ledsaget  af  lidt  Regn, 
lod  dem  føle,  at  de  vare  vaagnede  til  Livets  Gjenvordig- 
heder.  Saaledes  forløb  et  Par  Timer,  saa  stod  Solen  op, 
jog  Taagen  og  Regnen  paa  Flugt  og  bragte  atter  Ligevægt 
i  Sindet,  og  da  de  lidt  efter  gjennem  en  Hulvei  kom  ned 
i  en  lun  Dal,  gik  det  atter  fremad  i  Galop,  forbi  Smaa- 
søer  og  Kjær  med  Tusinder  af  Vandfugle,  stadigt  fremad, 
indtil  det  atter  lakkede  ad  Aften;  saa  gjorde  de  Holdt  ved 
en  Kilde  i  Nærheden  af  en  udstrakt  Saltsø.  Store  Flokke 

af  Guanacoer  og  Strudse  viste  sig  lokkende  ude  paa  Slet- 
ten, tæt  ved  deres  Baal  var  der  friske  Spor  af  en  Puma, 
men  Dyret  var  klogeligt  gaaet  sin  Vei,  og  de  trætte  Rei- 
sende maatte  lade  sig  noie  med  et  Stykke  tort  Kjød  til 
deres  Aftensmad. 

Den  næste  Dag  indbragte  dem  et  Par  Agerhøns,  men 
til  Gjengjæld  var  Vandet  saltholdigt,  hvor  de  gjorde  Holdt 
om  Aftenen,  og  Hestene  vilde  ikke  drikke  det,  men  strei- 
fede  om,  saa  det  var  nødvendigt  at  holde  Vagt  over  dem 
om  Natten,  og  da  det  var  Tid  til  at  bryde  op,  savnedes 
to;  de  havde  været  klogere  end  deres  Herrer  og  fundeten 
Kilde  en  halv  Mils  Vei  derfra.  Den  næste  Aften  var  Spi- 
sekamret saa  omtrent  helt  tomt,  og  de  maatte  trøste  sig 
ved  Tobaken,  hvormed  Musters  Venner  rigeligt  havde 
forsynet  ham.  ~  Saaledes  er  det  Liv,  en  Chasqui  fører. 

Medens  de  en  Dag  holdt  stille  i  en  Dal  for  at  lade 
deres  Heste  puste  et  Øiebhk,  saae  de  en  Rytter  nærme 
sig  fra  den  modsatte  Side  med  en  Flok  Heste.  Det  var 
en  Pampas-Indianer,  vel  udstyret  med  Poncho,  hvide  Ben- 
klæder og  et  Silketørklæde  bundet  om  Hovedet,  og  en 
Flok  fortrinlige  Heste  havde  han  med  sig.  Med  sit  kjække 
Ansigt,  sine  spillende,  urolige  -Øine  og  flotte  Ydre  frem- 
bød han  en  særdeles  malerisk  Figur,  men  rigtignok  af 
noget  tvetydig  Karakter,  og,  som  det  senere  viste  sig,  havde 
han  ogsaa  efter  al  Sandsynlighed  stjaalet  de  Heste,  han 
førte  med  sig  fra  en  større  Afdehng  Indianere  af  blandet 
Race,  halvt  Tehueltscher,  halvt  Pampas,  som  havde  slaaet 
Leir  nogle  Mil  længere  imod  -Øst. 

Hos  disse  Folk ,  til  hvem  han  havde  Hilsen  fra  Casi- 
miro,  udhvilede  Muster  sig  en  Dags  Tid,  og  da  det  netop 
traf  sig  saa,  at  en  af  Høvdingerne  i  det  Samme  kom  til- 
bage fra  Patagones,  kvor  han  Havde  hentet  Stammens  Ra- 
tioner: et  hundrede  Stykker  Heste  og  Kvæg  tillige  med 
Rom  og  andre  gode  Sager,  kom  de  nødlidende  Reisende 
uventet  til  Gilde. 

Paa  de  sidste  tyve  eller  femogtyve  Mil  Sydøst  for 
Rio  Negro  gaaerVeien  igjennem  en  af  de  berygtede  «Tra- 
visias"  —  en  høitliggende  Slette,  overstrøet  med  smaa 
Rullesten  og  mere  eller  mindre  tæt  begroet  med  Krat,  i 
hvilket  en  Busk  med  skarpe  Torne  paa  en  ubehagelig 
Maade  gjør  sig  særligt  bemærket  af  den  Reisende.  Man- 
gel paa  Vand  og  Græsning  gjør  disse  Egne  omtrent  util- 
gængelige om  Sommeren,  og  selv  senere  paa  Aaret  — 
som  det  nu  var  —  naar  Regnen  hist  og  her  har  samlet 
sig  i  Laguner,  er  Marschen  høist  besværlig  og  ikke  uden 
Fare.  At  forvilde  sig  her  vilde  være  den  visse  Død,  og 
det  er  nødvendigt  at  passe  godt  paa  Hestene,  for  at  de 
ikke  skulle  løbe  bort  om  Natten;  til  Trods  for  alle  For- 
sigtighedsregler mistede  Muster  to  af  sine.  Hvor  øde  Lan- 
det end  er,  har  det  dog  sine  Beboere,  og  da  der  baade 
findes  vilde  Heste,  Guanacoer,  Pumaer  og  andet  Vildt, 
maa  der  vel  ogsaa  være  Kilder  og  Vandløb,  om  hvis  Til- 
værelse Indianerne  ikke  have  Kundskab.  Nordøst  for  denne 
Ørken  udbreder  Rio  Negros  brede  Floddal  sig,  og  efter 
.  fire  Dages  forcerede  Marsch  fik  de  Reisende  endeligt  den 
21de  Mai  øie  paa  de  anseelige  Piletræer,  som  betegne 
Flodens  Løb,  og  fra  Enden  af  en  lille  Sidedal  saae  Muster 
i  det  Fjerne  en  ensom  Avlsgaard,  den  første  civiliserede 
Bolig,  han  havde  seet,  siden  han  forlod  Santa  Cruz. 

Den  argentinske  Koloni  ved  Rio  Negro  bestaaer  af 
den  lille  By  Påtagenes  eller,  som  den  oprindeligt  blev  kaldet, 
Carmen,  ved  Flodens  Munding,  tillige  med  en  Del  o^nspredte 
Avisgaarde,  der  strække  sig  en  Snes  Mil  op  igjennem  Da- 
len. Byen  selv,  som  kun  har  et  Par  tusinde  Indvaanere, 
er  anlagt  paa  begge  Sider  af  Floden,  har  et  Par  Kirker, 
den  ene  endog  med  to  Taarne,  et  Par  Hoteller,  det  one 
endog  bygget  af  Sandsten,  og  et  forfaldent  Fort,  saa  skrø- 
beligt, at  en  Del  af  Murene  en  smuk  Dag  for  nogle  Aar 
siden  styrtede  sammen,  da  en  amerikansk  Orlogsmand 
kom  op  ad  Floden  og  gav  Salut.    Husene,  som  enten  ere 

opførte  af  brændte  eller  soltørrede  Sten,  ligge  amfithea- 
tralsk  paa  Skraaningerne  af  Dalen,  medens  Haver  og  Hvede- 
marker indtage  Pladsen  foran  ned  imod  Floden,  der  af  og 
til  oversvømmer  de  lavere  Dele  af  Dalen;  Veié  og  Gader 
ere  saa  slette  som  vel  muligt,  og  Dynger  af  Brokker  og 
alt  Slags  Affald  findes  spredte  i  Udkanterne  hele  Byen 
rundt:  men  et  Bolværk,  som  Byens  store  Kapitalist  og 
Faktotum ,  Senor  Aquirre ,  har  opfort  foran  sit  Pakhus  paa 
den  nordre  Bred ,  og  et  Dampskib ,  der  gaaer  frem  og  til- 
bage paa  Floden,  vise  paa  den  anden  Side  den  Fremmede, 
at  man  i  Påtagenes  veed,  hvad  Tiden  fordrer. 

Foruden  Efterkommerne  af  de  oprindelige  spanske  Ko- 
lonister og  de  senere  fremmede  Emigranter  bestaaer  Be- 
folkningen af  Negre  og  Forbrydere  fra  Buenos  Ayres.  De 
oprindelige  Kolonister  vare  Udvandrere  fra  den  spanske 
Provinds  Galicien,  og  med  ægte  spansk  Stolthed  have 
deres  Børn  bevaret  Kacen  ren  og  ublandet,  saa  at  de 
danne  et  lille,  afsluttet  Samfund,  hvor  Mændene  udmærke 
sig  ved  deres  Gjæstfrihed  og  Høflighed,  Kvinderne  ved 
deres  Ynde  og  Skjønhed,  og  Alle,  baade  Mænd  og  Kvin- 
der, ved  deres  Ærbødighed  for  Religionens  Forskrifter; 
Ingen  forsømmer  nogensinde  at  være  tilstede  ved  Messen, 
hvilket  Muster  havde  Leilighed  til  at  overbevise  sig  om,  da 
han  en  Dag  var  tilstede  ved  en  Fest,  som  en  Don  Crespo 
gav  i  i^nledning  af  sin  Datters  Fødselsdag,  thi  da  Vesper- 
klokken begyndte  at  kime,  reiste  Alle  sig  fra  Bordet  og 
skyndte  sig  til  Kirke. 

De  andre  Emigranter  af  evropæisk  Herkomst  udgjere 
en  broget  Blanding  af  Eventyrere  fra  forskjellige  Lande, 
fornemligt  dog  fra  Italien  og  Spanien.  Negrene,  der  i 
sin  Tid  ble  ve  indførte  som  Slaver,  leve  nu  som  frie  Ar- 
beidere  og  adskille  sig  paa  en  hæderlig  Maade  ved  deres 
Flid  og  Tarvelighed  fra  deres  Landsmænd  i  Brasilien;  men 
militær  Udskrivning  og  Koppe-Epidemier  formindske  sta- 
digt dette  lille  Samfund. 

Strax  efter  sin  Anlæggelse  blev  Carmen  gjort  til  en 
«presidio'>  eller  Stralfekoloni  og  ligner  i  saa  Henseende 
Puerto  Arenas.  Men  af  den  strenge  Disciplin,  som  ud- 
mærker den  chilesiske  Koloni,  findes  der  ikke  Spor  i  Pa- 
tagones.  Det  mangler  den  ikke  paa  Tilførsel;  Deserterer, 
Røvere  og  Gavtyve  af  enhver  Slags  sendes  stadigt  ned  til  de 
ulykkelige  Kolonister  fra  Buenos  Ayres  for  ved  deres  An- 
komst enten  at  indlemmes  i  Garnisonen  eller  slippes  los 
paa  Samfundet,  idet  man  overlader  til  dem  selv  at  for- 
skaffe sig  deres  Ophold,  som  de  beds:  kunne.  Undslippe 
kunne  de  ikke,  thi  det  er  saa  omtrent  umuligt  for  dem 
at  komme  bort  med  et  Skib,  imod  Syd  spærrer  Travisiaen 
dem  Veien  til  Patagonien,  og  vende  de  sig  imod  Nord, 
venter  Død  eller  Fangenskab  dem  hos  Pampas- Indianerne; 
men  i  andre  Henseender  er  der  ikke  lagt  •  noget  Baand  paa 
dem.  Hestetyveri  er  derfor  ogsaa  ligefrem  et  Haandværk, 
Røverier  af  alle  Slags  forefalde  stadigt,  men  straffes  kun 
sjeldent,  og  et  Mord  har  kun  til  Følge,  at  Forbryderen  — 
hvis  han  forøvrigt  opdages,  hvilket  kun  sjeldent  er  Til- 
fældet —  sendes  tilbage  til  Buenos  Ayres  for  at  faae  sin 
Dom,  som  bestaaer  i,  at  han  paany  sendes  tilbage  til  Rio 
Negro.  Man  udpegede  for  Muster  en  Mand  ved  Navn 
Ruiz,  der  var  bleven  sendt  fire  Gange  frem.  og  tilbage 
mellem  Buenos  Ayres  og  Patagones  for  begaaede  Mord, 
og  Fyren  pralede  skjemtende  af,  at,  naar  han  ønskede  at 
gjøre  en  lille  Tur,  behøvede  han  kun  at  slaae  en  Mand 
ihjel.  En  anden  Person,  der  havde  bestjaalet  Biskoppen 
i  Buenos  Ayres  for  et  kostbart  Uhr,  var  ansat  som  Mar- 
kør paa  Hotellet  og  nød  Anseelse  som  en  Pokkers  flink 
Fyr,  medens  Kommandantens  Ordonnans  var  tilstede  som 
Følge  af  et  Mord,  han  havde  begaaet. 

Tilstanden  i  et  saadant  Samfund,  hvor  enhver  Skurk 
gaaer  frit  omkring  og  er  forsynet  med  en  Kniv,  som  han 
er  tilbøielig  til  at  bruge  ved  enhver  given  Leilighed,  lader 
sig  let  tænke.    Overfald  skeer  paa  aaben  Gade,  og  Mord 

forefalde  hver  Uge;  Enhver  gaaer  derfor  stadigt  bevæbnet, 
og  Ingen  vover  sig  udenfor  Byen  uden  at  medfore  ladte 
Pistoler.  Kirkegaarden  spiller  saaledes  en  fremtrædende 
Rolle  i  Patagones,  og  Byen  holder  hele  to,  en  ny,  net 
holdt,  med  Mur  og  Jernport,  og  en  gammel,  grændselos 
forsømt,  hvor  Kisterne  paa  mange  Steder  rage  frem  af 
Sandet,  medens  Ben  ligge  spredte  rundt  om;  ved  sit  Be- 
sog  saae  Muster  en  Kat  springe  ud  af  en  Kiste ,  hvor  den 
havde  opslaaet  sit  Paulun. 

Dalen,  gjennem  hvilken  Rio  Negro  snoer  sig,  udmær- 
ker sig  ikke  ved  sin  Skjonhed,  thi  med  Undtagelse  af  en 
smal  Bræmme  af  store  Piletræer  langs  med  Bredderne  er 
den  aldeles  trælos,  men  Jordbunden  er  fortrinlig  frugtbar: 
Hvede  dyrkes  uden  Skifte  paa  samme  Plet  det  ene  Aar 
efter  det  andet,. Kartofler,  Grøntsager  og  Frugttræer  tri- 
ves ogsaa  særdeles  godt;  det  Samme  gjælder  om  Tobak, 
og  Vinavl  er  i  de  senere  Aar  bleven  forsøgt  med  saa  stort 
Held,  at  den  tegner  til  at  blive  til  en  Velstandskilde  for 
Kolonien;  Huder,  Talg,  Salt,  Hvede,  Strudsfjer  og  Pels- 
værk udgjøre  for  øieblikket  de  vigtigste  Udførselsartikler. 

Men  det  argentinske  Herredømme  over  Rio  Negros  Mun- 
ding og  nederste  Løb  synes  endnu  saa  temmeligt  at  beroe 
paa,  om  Indianerne  ville  taale  det  eller  ei.  ørkenen,  som 
udbreder  sig  Syd  for  Dalen,  danner  paa  denne  Side  et 
sikkert  Bolværk  imod  Tehueltscherne;  men  imod  Vest  lig- 
ger Kolonien  aaben  for  et  Indfald  af  de  forskjellige  Afde- 
linger af  Araucaniere,  som  boe  langs  med  Flodens  høiere 
Løb,  og  fra  Nord  trues  den  stadigt  af  de  vilde  Pampas- 
Indianere.  Det  er  da  ogsaa  i  Virkeligheden  for  saa  vidt  mu- 
ligt at  sikre  sig  mod  Røverier  og  Indfald,  at  den  argen- 
tinske Republik  med  rund  Haand  uddeler  Rationer  til  de 
mere  indflydelsesrige  Høvdinger  i  de  forskjellige  Stammer; 
thi  om  noget  virkeligt  Overherredømme  er  der  aldeles  ikke 
Tale.  Da  Muster  i  sin  Egenskab  af  Chasqui  præsenterede 
sig  for  Kommandanten  og  gjorde  ham  bekjendt  med  Høv- 

dingernes  -Ønsker,  erklærede  ogsaa  Senor  Murgas  strax,  at 
de  vilde  faae  Alt,  hvad  der  tilkom  dem,  og  dette  var  ikke 
saa  ganske  Lidt;  alene  for  Casimiros,  den  store  Caciques 
Vedkommende  belab  det  sig  efter  vore  Forhold  til  en  hel 
Formue,  eftersom  han  i  flere  Aar  ikke  havde  hævet  sin  Gage 
eller  Forsyning,  som  for  hvert  Aar  udgjorde  200  Køer, 
100  Heste,  500  Faar  samt  en  Del  Klæder  og  Mel.  Og 
Casimiro  var  endda  ikke  den  Høvding,  der  fik  Mest;  Mu- 
ster saae  ikke  mindre  end  1000  Stykker  Kvæg  blive  drevne 
Vester  paa  til  den  araucanske  Høvding  Rouque,  hvis  Terri- 
torium ligger  ved  Rio  Negro  mellem  Cheoques  Land  og 
Patagones,  og  medens  han  var  i  Las  Manzanas,  hørte  han, 
at  Cheoque  ventede  en  Drift  paa  ikke  mindre  end  1200 
Stykker  Kvæg. 

Disse  Hjorder  bringes  af  Leverandører  ned  fra  Tandil 
til  Patagones,  og  det  er  en  god  Forretning,  disse  Folk  gjøre; 
thi  undertiden,  helst  naar  de  ere  drukne,  skille  Indianerne 
sig  ved  deres  »Rationer')  for  en  ren  Ubetydelighed,  og 
Kvæget  vandrer  da  tilbage  til  Leverandøren  for  at  optælles 
til  en  ny  Ration,  maaske  til  den  samme  Cacique.  Saaledes 
gavne  disse  Gaver  ikke  Indianerne  stort,  men  koste  Re- 
geringen betydeligt. 

Muster  havde  sendt  Mena  tilbage  til  Casimiro  med 
Kommandantens  Brev ,  og  en  fjorten  Dage  senere  begyndte 
Tehueltscherne  at  indfinde  sig  i  Patagones.  Underveis 
havde  de  slaaet  en  Svir  af,  der  som  sædvanligt  havde  ledet 
til  Klammeri  og  var  endt  med  en  almindelig  Bataille,  ved 
hvilken  Flere  vare  faldne ,  og  Muster  savnede  til  sin  Sorg 
et  Par  af  sine  gamle  Venner.  Indianerne  vare  meget  til- 
fredse ved  at  høre,  at  deres  Rationer  uden  Ophold  vilde  blive 
udleverede  til  dem,  og  en  af  de  Gladeste  var  den  gamle  Or- 
kiki,  som  paa  Musters  indstændige  Anmodning  var  bleven 
optaget  paa  Listen  over  de  ånerkjendte  mindre  Høvdin- 
ger; men  derimod  vare  Alle  meget  misfornøiede  medKjøb- 


446 


»Hjemme  blandt  Patagonierne « 


mændene  og  de  usle  Priser,  de  gav  for  Strudsfjer  og  Skind, 
og  erklærede  ikke  uden  Grund,  at  de  Alle  tilhobe  vare 
nogle  Snydere.  Ikke  blot  blive  de  ofte  ligefrem  bedragne 
ved  falsk  Maal  og  Vægt,  men  Alt,  hvad  de  kjøbe,  maae 
de  betale  i  dyre  Domme.  De  have  for  Skik  at  bivouakere 
i  Gaardene  og  Kvægfoldene  i  den  sydlige  Del  af  Byen, 
hvor  de  reise  deres  Toldoer  og  tænde  Baal  ligesom  paa 
Marschen,  men  ikke  desto  mindre  maae  de  tilsidst  betale 
deres  Ophold  ligesaa  dyrt,  som  om  de  havde  boet  i  et  af 
de  første  Hoteller  i  London  eller  Paris.  Senere  ankom 
ogsaa  nogle  af  Quintuhuals  og  Foyels  Indianere,  men  deres 
Optræden  var  en  helt  anden.  Med  stolte  Miner  spadserede 
de  omkring  uden  at  nedlade  sig  til  at  beundrey  eller  bede 
om  Noget,  og  da  Færgemanden  en  Dag  havde  fort  En  af 
dem  over  Floden,  negtede  Indianeren  haanligt  at  give  ham 
Betaling,  idet  han  for  end  yderligere  at  betone  sin  Væg- 
ring trak  Revolveren  frem. 

Sidst  af  Alle,  som  det  anstod  en  saa  stor  Mand, 
ankom  Casimiro,  ledsaget  af  Mena,  der  nu  beklædte 
Posten  som  Sekretær.  Hans  Dragt  havde  lidt  Adskil- 
ligt som  Følge  af  det  urolige  Liv,  han  havde  ført, 
og  en  Flænge  over  Ansigtet  bidrog  ikke  til  at  give  ham 
et  bedre  Udseende;  men  han  var  jo  dog  den  store  Ca- 
cique,  og  som  en  stor  Mand  indkvarterede  han  sig  i 
Hotellet,  leiede  Garnisonens  Pibere  og  Trommeslagere  til 
at  gjøre  Musik  for  ham ,  medens  han  holdt  Frokost,  holdt 
aabent  Hus  for  Alle  og  Enhver  i  to  Dage  og  var  i  høie- 
ste  Grad  drukken,  naar  Dagen  var  tilende.  Efter  denne 
Svir  præsenterede  man  ham  en  Regning,  som  slugte  Halv- 
delen af  hans  Rationer  og  gjorde  ham  ædru,  og  efter  Mu- 
sters Raad  begav  han  sig  nu  til  Sauce  Blanco,  en  Snes 
Mil  høiere  oppe  ved  Floden,  for  at  see  efter  sine  Folk  og 
efter  sit  Kvæg,  som  han  skulde  modtage  der.  Lidt  efter 
lidt  drog  Skaren  bort,  og  medens  Tehueltscherne  atter 
vendte  sig  imod  Vest  for  at  begynde  deres  vandrende  Liv, 

førte  en  Damper  fra  Buenos  Ayres  Muster  bort  fra  Pata- 
goniens Kyst. 

Reisen  er  endt;  men  inden  vi  tage  Afsked  med  dette 
Land  og  dets  Beboere ,  som  vi  ved  Muster  have  lært  per- 
sonligt at  kjende,  maae  vi  endnu  kaste  et  Blik  tilbage, 
medens  vor  Fører  i  Sammenhæng  fremstiller,  hvad  han 
har  seet  og  iagttaget  vedrørende  disse  Menneskers  Sæder 
og  Skikke. 

Patagonierne,  d.  e.  Tehueltscherne ,  ere  en  usædvanlig 
velvoxen  Race.  Efter  gamle  hollandske  Beretninger,  hvis 
Kilde  endnu  spores  i  Traditioner,  som  have  holdt  sig  i 
Punta  Arenas  og  Santa  Cruz,  findes  der  undertiden  i  de 
indianske  Grave  Skeletter,  der  maale  fem  til  sex  Alen; 
men  saadanne  Kæmper  lever  der  i  alt  Fald  ikke  nu  i  Lan- 
det; tre  Alen,  lidt  over  og  lidt  under,  det  er  gjennem- 
gaaende  Størrelsen.  To  Mænd,,  som  Mr.  Clarke  i  Santa 
Cruz  havde  maalt  nøiagtigt  paa  Grund  af  deres  Størrelse, 
vare  tre  Alen  og  fire  Tommer  heie.  I  den  nordlige  Del 
af  Landet,  hvor  Racen  er  bleven  blandet  ved  Ægteskabs- 
forbindelser  med  Pampas-Indianere  og  Araucaniere,  er  Høi- 
den  derimod  gjennemgaaende  noget  ringere.  Muskeludvik- 
lingen svarer  fuldkommen  til  Legemets  Høide ;  Bryst,  Arme 
og  Ben  ere  overordenlig  stærkt  udviklede  og  vel  proportio- 
nerede. Fødderne  forholdsvis  smaa  og  Vristen  usædvanlig 
høi.  I  legemlig  Styrke  overgaaes  Tehueltscherne  ikke  af 
nogen  anden  Race,  og  det  Samme  gjældcr  om  deres  Ud- 
holdenhed. Saa  længe  deres  Sind  er  i  Oprør,  og  det 
truer  med  Uroligheder,  spise  de  sjeldent  Noget,  og  naar 
en  Tehueltscher  reiser  som  Chasqui  rider  han  ofte  to,  ja 
endog  tre  Dage  uden  at  smage  Føde.  Paa  den  tidligere 
beskrevne  Udflugt  til  Bjergene  døiede  Muster  ikke  saa  lidt 
af  Sult,  eftersom  vilde  Frugter  udgjorde  deres  Føde  i  to 
hele  Døgn,  hvorimod  hans  Kammerater  ikke  syntes  i  mind- 
ste Maade  besværede  derved.  Deres  Armkræfter  ere  al- 
deles forbausende;  Crimé  og  adskillige  Andre  <<bolaede'» 

uden  Vanskelighed  en  Struds  i  over  hundrede  Alens  Af- 
stand, og  Muster  saae  dem  undertiden  udfolde  en  uhyre 
Styrke. 

Udtr^dcket  i  deres  Ansigter  er  selvfølgeligt  vexlende 
efter  Omstændighederne,  men  i  Eeglen  er  det  fornøiet  og 
godmodigt,  saalænge  de  leve  deres  frie  Liv  ude  paa  den 
kjære  Pampa.  "To  af  mine  Venner,  den  kæmpestærke 
Waki  og  Cayuke,  vil  jeg  aldrig  kunne  mindes  uden  tillige 
at  mindes  det  glade  Smil,  som  jeg  altid  mødte  paa  deres 
x\nsigter»,  Naar Tehueltscherne  lee,  fremvise  de  to  skin- 
nende hvide  Rækker  Tænder,  som  de  holde  i  Orden  ved 
at  tygge  en  ArtGum^mi,  der  sveder  ud  af  Røgelsebuskens 
Grene;  dette  Stof,  som  har  en  ganske  behagelig  Smag, 
indsamles  derfor  ogsaa  omhyggeligt  af  Kvinderne  og  Bør- 
nene. Deres  -Øine  ere  klare  og  Udtrykket  i  dem  kløgtigt; 
Næsen  er  i  Reglen  smukt  krummet.  Panden  hvælvet  og 
Hovedet  bedækket  af  en  kraftig  Haarvæxt,  som  skjuler 
dets  Form;  men  da  baade  Muster  og  flere  af  de  chilesiske 
Rømningsmænd  kunde  passe  Hat  med  Orkiki,  Hintschel 
og  andre  Tehueltschere,  kan  denne  vel  ikke  være  meget 
afvigende  fra  det  Almindelige.  Hudfarven  er  rødlig-brun. 
Det  sparsomme  Skjæg,  ja  selv  Øienbrynene  udpille  de  om- 
hyggeligt ved  Hjælp  af  en  lille  Sølvtang,  og  de  forsøgte  man- 
gen Gang  at  formaae  Muster  til  at  underkaste  sig  samme 
Operation;  deres  lange  Haar  holde  de  derimod  under  Røgt 
og  Pleie  paa  en  mere  rimelig  Maade  og  lade  en  eller  an- 
den kvindelig  Haand  rede  det  igjennem  idetmindste  een 
Gang  om  Dagen;  graae  Haar  ere  saare  sjeldne,  og  kun 
en  meget  gammel  Mand  iblandt  dem  udmærkede  sig  ved 
sine  snehvide  Lokker. 

Kvindernes  Høide  er  omtrent  fem  Fod  og  sex  Tom- 
mer. Deres  Haar,  som  er  grovt  og  kort  og  neppe  saa  langt 
som  Mændenes,  bære  de  flettede  i  to  Pidske,  som  de  ugifte 
Damer  paa  Festdage  forlænge  ved  kunstige  Tilsætninger 
af  Hestehaar,  indflettede  med  blaae  Perler  og  prydede  i 

Enderne  med  Sølvstads.  De  unge  Kvinder  see  i  Reglen 
godt  ud,  sunde  og  rødmussede,  naar  deres  Kinder  ikke 
dækkes  af  Farve;  deres  Væsen  er  net  og  kvindeligt,  men 
de  ere  ligesaa  udlærte  Koketter,  som  om  de  vare  vante 
til  at  bevæge  sig  i  et  mere  civiliseret  Samfund.  Saaledes 
kunde  den  smukke  Enke,  som  satte  sine  Garn  ud  for  Muster, 
ved  given  Leilighed  anraabe  om  Hjælp  med  Ord  og  Miner 
ligesaa  overtalende  som  en  ung  Dame,  der  ikke  veed, 
hvordan  hu*i  skal  komme  over  en  Stente.  Arbeidet  og  det 
anstrengende  Liv,  de  fore,  tage  ikke  saa  stærkt  paa  deres 
Skjønhed,  som  man  skulde  vente,  men  naar  de  endeligt 
blive  gamle,  blive  de  ogsaa  til  Gjengjæld  forfærdeligt 
grimme. 

Mændenes  Dragt  bestaaer  af  «Chispa->,  et  Slags  Ben- 
klæder, der  dog  ikke  række  længere  end  til  midt  paa  Laa- 
rene,  og  den  store,  varme  Skindkappe,  som  gjør  alle  an- 
dre Klædningsstykker  overflødige;  den  bæres  med  Haar- 
siden  vendt  ind  imod  Kroppen,  er  malet  paa  den  glatte 
Yderside  og  vil  i  lang  Tid  kunne  holde  Regnen  ude.  Som 
oftest  aflægges  dette  Klædningsstykke  under  Jagten ;  bærer 
Rytteren  det,  er  det  fastgjort  omkring  Livet  paa  ham  med 
en  Læderrem;  denne  aflægges  derimod  i  Leiren,  og  Ved- 
kommende draperer  sig  da  « malerisk«,  men  sørger  først 
og  fremmest  for  at  holde  Munden  godt  dækket  af  Pels- 
værket, eftersom  de  kolde  Vinde  give  ømme  Gummer. 

Støvlerne  laves  af  Skindet  af  et  Heste-  eller  Puma- 
Ben;  uden  at  skjæres  op  flaaes  det  helt  af  og  trækkes, 
imedens  det  endnu  er  fugtigt,  paa  Foden  og  op  til  Knæ.et, 
og  naar  det  efter  et  Par  Dages  Forløb  har  formet  sig  efter 
Foden,  skjæres  det  af  og  syes  sammen  ved  Tæerne.  Af 
økonomiske  Hensyn  bruges  disse  Støvle- Sokker  i  Reglen 
kun,  naar  man  er  tilhest;  skjøndt  selv  en  Tehueltscher  fin- 
der det  ubehageligt  ved  Daggry  at  gaae  paa  bare  Ben  ud 
i  det  vaade  eller  frosne  Græs ;  brogede,  vævede  Baand  eller 
Remme  med  massive  Sølvspænder  holde  dem  fast  ved  Knæet. 

Deres  Hovedbeklædning  indskrænker  sig  sædvanligt  til  et 
Pandebaand,  men  kan  en  Hat  præsteres,  møder  Vedkom- 
mende med  den  ved  høitidelige  Leiligheder. 

Kvindernes  Dragt  bestaaer  af  en  Kappe  af  samme 
Slags  som  den,  Mændene  bære,  men  fastgjort  i  Halsen 
med  en  stor  Salvnaal,  et  Søm  eller  en  Torn,  alt  efter 
Formue  og  Leilighed;  under  Kappen  bære  de  en  løs  Bluse 
eller  Kjole  af  Uld  eller  Bomuld,  der  naaer  dem  ned  til 
Anklerne,  og  naar  de  reise  —  altid  til  Hest  ^  fastgjøres 
Kappen  omkring  Livet  ved  Hjælp  af  et  bredt  Bælte,  der 
er  prydet  med  blaae  Perler  og  Sølv-  eller  Messing-Dopper. 
Ogsaa  deres  Støvler  ere  af  samme  Slags  som  Mændenes, 
kun  med  den  Forskjel,  at  de  lade  Haarene  blive  siddende 
paa  Skindet,  medens  de  omhyggeligt  skrabes  af,  naar 
Støvlerne  ere  bestemte  til  en  Mand.  Børnene  endeligt 
have  paa  samme  Vis  deres  smaa  Kapper  og  smaa  Støvler, 
men  foretrække  som  oftest  at  løbe  nøgne  omkring,  hvilket 
ogsaa  tillades  dem,  indtil  de  blive  6 — 8  Aar  gamle.  Vug- 
gerne til  de  smaa  Børn  laves  af  Vidier  og  Læderremme, 
som  ere  flettede  sammen  og  forsynede  med  et  Laag,  der 
holder  Sol  og  Regn  ude.  Som  alt  fortalt,  fastgjøres  de  bag- 
ved Sadlen,  og  have  Forældrene  Raad  dertil,  ere  de  smyk- 
kede med  smaa  Bjælder  og  Plader  af  Messing  eller  Sølv. 

Kvinderne  holde  meget  af  Stads  og  bære  gjerne  storei 
firkantede  Sølvprydelser,  som  ved  en  lille  Ring  ere  fast- 
gjorte til  -Øret;  ligeledes  Halsbaand  af  Sølv  eller  blaae 
Perler.  Mændene  give  dem  dog  ikke  Noget  efter  i  saa 
Henseende,  ogsaa  de  have  Halsbaand  og  smykke  gjerne 
deres  Bælte,  Pibe,  Kniv  og  Ridetøi  med  Sølvstads;  den 
største  og  mest  attraaede  Luxus  er  dog  et  Par  Stigbøiler 
og  Sporer  af  Sølv.  Med  Undtagelse  af  Perlerne  forfærdige 
de  selv  deres  Smykker  af  Sølvmynter,  som  de  ophede  og 
derefter  udhamre.  Baade  Mænd  og  Kvinder  bemale  deres 
Ansigt  og  undertiden  ogsaa  deres  Legeme,  dog  nærmest 
for  at  beskytte  Huden ,  og  ved  at  efterligne  deres  Exempel 

overbeviste  Muster  sig  om,  at  Sminken  baade  skjermede 
imod  de  skarpe  Vinde  og  den  brændende  Sol.  Det  Stof, 
de  benytte,  er  enten  md  Okker  eller  sort  Jord  blandet 
med  Marven  af  de  fældede  Dy-rs  Knokler;  disse  samles  der- 
for omhyggeligt  af  Kvinderne  for  ved  given  Leilighed  at 
knuses  og  koges  i  store  Gryder.  Ved  festlige  Leiligheder, 
navnlig  naar  der  skal  dandses,  hvidte  Mændene  sig  end 
yderligere  med  Gips. 

Naar  det  paa  nogen  Maade  lader  sig  gjøre,  tage  baade 
Mænd  og  Kvinder  sig  strax  om  Morgenen  et  Bad  i  Flo- 
den, før  det  endnu  er  blevet  lyst;  hvert  Kjøn  bader  altid 
for  sig.  Derefter  paatage  Kvinderne  sig  en  Frisars  Hverv 
og  passe  ved  dette  Arbeide  nøie  paa,  at  ethvert  lost  Haar 
bliver  brændt,  for  at  ikke  en  eller  anden  ildesindet 
Person  ved  Hjælp  af  dette  kraftige  Medium,  skal  me  ska- 
delig Trolddom  imod  Vedkommende;  af  samme  Grund  ere 
de  ligesaa  omhyggelige  med  deres  Negle,  naar  de  klippe 
dem.  (Man  vil  sikkert  ogsaa  endnu  kunne  finde  Spor  af 
den  samme  Overtro  her  i  Landet,  hvor  den  gaaer  tilbage  til 
Hedenskabets  Dage).  Ere  de  færdige  med  Haaret,  tage  de 
Ansigtet  under  Behandling  og  male  det  —  sort,  hvis  der 
er  Sorg  i  Familien  —  sort  med  hvide  Strøg  under  Oinene, 
hvis  Manden  belaver  sig  paa  at  gaae  i  Strid;  det  Hvide 
gjør  da  Udtrykket  endnu  vildere.  Derefter  male  Damerne 
indbyrdes  hverandre,  og  om  En  af  dem  eier  en  Stump 
Speilglas,  maler  hun  sig  selv.  Begge  Kjøn  lade  sig  tato- 
vere paa  Underarmen,  hvor  der  ved  Hjælp  af  en  Pren  og 
blaa  Farve  indprikkes  en  Række  parallele  Linier  eller  et 
Par  Triangler. 

Tiltrods  for  deres  Renlighed  —  og  Tehueltscherne  bade 
sig  gjerne  flere  Gange  om  Dagen,  svømme  og  dykke  ofte 
timevis  i  Floden  og  vaskede  gjerne  hele  deres  Toldo  med 
Sæbe,  om  de  havde  nok  dertil  —  ere  de  dog  stærkt  pla- 
gede med  Utøi,  hvilket  deres  hele  Levevis  og  Klædedragt 
naturligt  medfører;  det  er  en  Plage,  men  dog  ikke  større, 

end  at  man  hurtigt  vænner  sig  til  den  —  siger  Muster; 
men  Enhver  kan  jo  i  denne  Henseende  beholde  sin  egen 
Mening. 

Tehueltschernes  Vaaben  ^  saavel  til  Jagt  som  til  Krig 
kjende  vi.  Forinden  Skydevaaben  indførtes,  var  den  tidli- 
gere omtalte  Bola  perdida  deres  vigtigste  Angrebsvaaben, 
en  tilhugget,  kantet  Sten,  ombunden  medet  Stykke  Skind, 
af  hvilket  kun  Spidsen  stikker  frem;  den  udslynges  ved 
Hjælp  af  en  Kem  og  er  endnu  stadigt  et  dødbringende 
Kasteskyts  i  deres  Hænder.  Pigafetta,  som  har  beskrevet 
Magelians  Reise,  fortæller,  at  Indianerne  dengang  brugte 
Buer  og  Pile,  men  formodenlig  er  dette  Udsagn  enten  at 
henfore  til  Ildlænderne  nede  ved  Strædet  eller  til  en  Af- 
deling Pampas-Indianere  i  Rio  Negros  Dal;  thi  medens 
Pilespidser  af  Flint  forekomme  i  Mængde  paa  det  sidst- 
nævnte Sted,  findes  de  ikke  i  hele  Patagonien;  derimod 
træffer  man  ikke  saa  sjeldent  gamle  Bolaer,  som  India- 
nerne sætte  stor  Pris  paa;  de  ere  st;erre  end  dem,  man 
*    nu  bruger,  og  forsynede  med  en  Rille. 

De  Forhold,  hvorunder  Indianerne  i  Patagonien  leve, 
gjor  det  til  en  Nødvendighed,  at  enhver  Mand  maa  lære 
saavidt  muligt  at  hjælpe  sig  selv;  Tehueltscherne  ere  der- 
for ikke  blot  flittige  Folk,  men  i  visse  Retninger  duelige 
Haandværkere ;  først  og  fremmest  optræde  Mændene  som 
Sadelmagere.  Af  et  Stykke  Tømmer,  hentet  fra  Skovene 
paa  Kordillernes  Skraaninger,  udspalter  Sadelmageren  først 
to  tynde  Bræder;  hertil  benytter  han  en  lille  Tværøxe, 
der  ligesom  de  nordamerikanske  Indianeres  Tomahawk  og 
Sneøxerne  fra  Sydhavsøerne  er  fastbundet  til  Enden  af  en 
kroget  Gren,  og  med  dette  Redskab  former  han  de  to 
Fjæle,  som  skulle  udgjøre  Sidestykkerne  af  Sadlen,  nøi- 
agtigt  efter  Hestens  Ryg,  borer  saa  Huller  ved  begge  En- 
der af  dem  og  fastgjør  dem  derpaa  ved  Remme  til  de  to 
Sadelbuer,  som  han  har  tilhugget  af  et  Par  « Knæer •>; 
hele  Konstruktionen  overtrækkes  derefter  med  friske  Gua- 

naco-Skind,  der  syes  sammen  med  Sener,  som  senere, 
naar  de  tørre  ind,  tjéne  til  at  binde  det  Hele  forsvarligt 
sammen.  Ved  Afreisen  fra  Santa  Cruz  lavede  Casimiro 
Muster  en  saadan  Sadel,  og  skjøndt  den  var  sammentom- 
ret  i  al  Hast  og  ikke  engang  betrukken  med  Skind,  pas- 
sede den  dog  saa  vel  til  Dyrets  Ryg,  at  han  brugte  den 
i  adskillige  Uger  uden  at  faae  sin  Hest  det  Mindste  gna- 
vet. Et  tykt  Dækken  under  Sadlen  og  et  Puma-  eller 
Guanaco  -  Skind  over  den  fuldstændiggjør  Udstyringen. 
Araucanierne  væve  derimod  glimrende  Sadeltæpper,  for 
hvilke  Kjøbmændene  i  Påtagenes  forlange  henved  50  Rd. 
dansk.  Sadelgjorden  bestaaer  af  flettede  Remme,  Stigbøi- 
1erne  ere  enten  helt  udskaarne  i  Træ  eller  bestaae  af  en 
smal  Stump  Træ,  der  ved  begge  Ender  er  fastgjort  til  en 
kort  Rem ,  saaledes  at  der  er  Plads  for  Foden,  og  de  hænge 
ned  fra  Sadlen  i  en  flettet  Lædersnor.  En  Stump  Jern  eller 
haardt  Træ,  fastgjort  med  en  Rem  under  Underkjæben, 
udgjør  Bidselet  paa  Ridetøiet,  men  som  oftest  noies  Ryt- 
teren med  en  simpel  Læderrem.  Sporer  laver  han  sig  en- 
ten af  to  haarde  Pinde  eller  Søm ,  der  anbringes  paa  begge 
Sider  af  Hælen  i  et  fladt  Stykke  Træ,  som  holdes  paa  sin 
Plads  ved  Remme,  der  gaae  under  Foden  og  fastbindes 
over  Vristen.  Forarbeidelsen  af  disse  forskjellige  nødven- 
dige Riderekvisiter  tilligemed  Tømmer,  Lassoer  o.  s.  v. 
"lægger  først  og  fremmest  Beslag  paa  Mandens  Tid;  har 
han  Leilighed  og  det  fornødne  Materiale,  morer  han  sig 
med  at  smede,  og  Sten  tjener  ham  da  baade  til  Ambolt 
og  Hammer;  en  Fil  eller  to,  som  han  har  faaet  fra  et 
Vrag  eller  i  en  af  Kolonierne ,  fuldstændiggjør  Listen  over 
hans  Værktøi,  og  med  disse  simple  Redskaber  bearbeider 
han  ikke  uden  Dygtighed  baade  Sølv  og  Jern. 

Kvindernes  vigtigste  Beskjæftigelse  i  Leiren  bestaaer 
i  at  lave  Kapper.  Først  udspiles  Skindene  i  Solen  for  at 
tørres,  skrabes  derefter  rene  med  Flækker  af  Flint,  Obsi- 
dian  eller  Agat  og  indgnides  derefter  med  Fedt,  saa  at 

de  blive  biede  nok  til  at  kunne  æltes  med  Hænderne ;  der- 
efter tilskjæres  de  og  syes  sammen  af  fire  eller  fem  rappe 
Syersker;  først  den  ene  Halvdel  af  Kappen.  Er  den  fær- 
dig, udspændes  den  for  at  males.  Farst  fugtes  Skindet 
lidt  og  indgnides  derpaa  med  Okker,  bvis  Bunden  skal 
være  rød,  og  ovenpaa  denne  anbringes  derpaa  de  forskjel- 
lige  Mønstre,  parallele  eller  Zigzag-Linier  og  smaa  Kors 
i  Blaat,  Gult  og  Sort.  Arbeidet  gaaer  forbausende  rask 
fra  Haanden  og  udføres  med  ligesaa  forbausende  Nøiagtig- 
hed.  Naar  de  to  Halvdele  hver  for  sig  ere  blevjie  gjorte 
færdige,  syes  de  sammen.  Den  ugifte  Tehueltscher  maa 
gaae  paa  Akkord  med  en  eller  anden  flink  Syerske,  men 
efter  hvad  Muster  erfarede,  gaaer  der  en  utrolig  Mængde 
Skind  til  hans  Kappe.  Kapper  af  Stinkdyr  og  Vildkatte- 
skind  ansees  for  store  Luxusartikler,  da  dette  Pelsværk  kan 
afsættes  med  størst  Fordel  i  Kolonierne. 

Foruden  Kapper  forfærdige  Kvinderne  Hynder  og  Over- 
træk til  Toldoer,  tilberede  Huder  til  Sengeleie,  væve  Skjærf 
og  Baand,  hente  Brændsel  og  Vand,  koge  Maden  og  passe 
Børnene,  saa  de  mangle  ikke  Beskjæftigelse ,  men  finde 
dog  Tid  til  at  drøfte  Dagens  Begivenheder,  skumle  over 
deres  Naboer  og  faae  sig  undertiden  et  Slag  Kort.  Bør- 
nene efterligne  i  deres  Lege,  hvad  de  see  de  Voxne  fore- 
tage sig;  Drengene  lave  sig  smaa  Bolaer  og  more  sig  med 
at  fange  Hundene  i  deres  Lassoer;  Pigerne  opføre  derimod 
smaa  Toldoer  og  indrette  sig  der  saa  standsmæssigt  som 
muligt,  idet  de  lægge  Beslag  paa  enhver  Gjenstand,  som 
synes  dem  passende. 

Tehueltscherne  synes  at  have  Ore  for  Musik,  men 
deres  Sange  ere  fuldstændigt  meningsløse,  hvad  Ordene  an- 
gaaer;  efter  Casimiros  Sigende  pleiede  de  gamle  Mænd  tid- 
ligere at  foredrage  Stammens  berømmelige  Gjerninger  i 
Sang,  men  denne  Skik  er  nu  gaaet  fuldstændigt  af  Brug, 
og  de  have  tabt  enhver  Tradition  om  deres  Forfædre. 

Om  deres  Levemaade  og  Kogekunst  have  vi  hørt  i 


« Hjemme  blandt  Patagonierne » 


455 


det  Foregaaende.  Det  er  saa  langt  fra,  siger  Muster,  at 
disse  Folk  ere  graadige  Ædere,  at  de  tvertimod  spise  Min- 
dre end  civiliserede  Folk.  Deres  hele  Levevis  fører  det 
med  sig,  at  de  ikke  kunne  spise  til  bestemte  Tider;  de 
stille,  deres  Sult,  naar  den  indfinder  sig,  og  finde,  at  Folk, 
der  gjøre  anderledes,  bære  sig  ad  som  nogle  Tosser.  De 
fleste  Mænd  ere  lidenskabelige  Tobaksrøgere,  og  adskillige 
af  Damerne  dele  denne  Lidenskab  med  dem.  For  at  nyde 
Tobaken  rigtigt  maa  man  efter  deres  Begreber  ligge  ned. 
Piben,  som  er  udskaaret  af  Træ  eller  Sten  og  gjerne  for- 
synet med  en  kort  Mundspids  af  Sølv,  stoppes  og  tændes, 
og  efter  at  Røgeren  har  blæst  noget  Røg  mod  alle  fire 
Verdenshjørner,  medens  han  samtidigt  mumler  sit  mysti- 
ske Fadervor,  synker  han  adskillige  Mundfulde,  hvil- 
ket beruser  og  halvveis  gjør  ham  bevidstløs.  Et  Par  Mi- 
nuter vedvarer  denne  Tilstand,  og  imidlertid  undgaae 
hans  Kammerater  omhyggeligt  at  forstyrre  ham;  naar  han 
derefter  igjen  kommer  til  sig  selv,  drikker  hen  en  Mund- 
fuld Vand  og  tager  saa  atter  Del  i  Samtalen  eller  fort- 
sætter sit  Arbeide. 

Væddeløb  og  Spil  af  forskjellig  Slags,  med  Tærninger, 
Smaasten  eller  Kort,  udgjøre  Tehueltschernes  bedste  For- 
nøielser;  Alt,  hvad  der  tabes  i  Spil  betragtes,  som  enÆres- 
gjæld,  der  strax  betales.  Indsatserne  ere  ofte  store,  saa 
store,  at  en  lidenskabelig,  men  uheldig  Spiller  altid  vil 
være  en  fattig  Mand,  hvor  duelig  og  flittig  han  end  er. 
En  mere  oplivende  Fornøielse  er  de  unge  Mænds  Boldt- 
spil,  der  lægger  Beslag  paa  al  deres  Smidighed  og  Styrke. 
Til  disse  dagligdags  Idrætter  og  Adspredelser  komme  nu 
de  særlige  Fester,  der  holdes  i  Anledning  af  et  Barns 
Fødsel,  et  Bryllup  eller  en  Begravelse. 

Saasnart  et  Barn  er  født,  underrette  Forældrene,  hvis 
de  ere  velstaaende  Folk,  strax  Medicinmanden  --  Stam- 
mens beskikkede  Doktor  og  Præst  —  Høvdingen  og  deres 
Slægtninge  om  den  lykkelige  Begivenhed,  og  efter  at  Dok- 

toren  har  aareladt  sig  selv  med  en  Pren  enten  i  Tindin- 
gen, eller  paa  den  ene  Arm,  eller  paa  det  ene  Ben,  op- 
reises  Æresteltet,  og  et  Gilde  holdes,  som  tidligere  be- 
skrevet. Kort  efter  Fødselen  oversmores  den  Nyfødte  med 
fugtig  Gibs,  og  ofte  endnu  den  selvsamme  Dag  sidder 
Moderen  igjen  til  Hest  med  den  Spæde  bag  ved  sig  i 
Vuggen.  Førend  den  Lille  endnu  kan  skjønne,  begaves 
den  med  Heste  og  andet  Udstyr,  som  Forældrene  derefter 
ikke  have  Raadighed  over;  det  Navn,  som  Barnet  faaer, 
laanes  i  Reglen  fra  Stedet,  hvor  det  er  fedt;  Familienavne 
synes  ukjendte,  men  Øgenavne  ere  derimod  gængse. 

Drengene  lære  snart  at  bruge  Lassoen  og  Bolaen,  og 
baade  Drenge  og  Piger  ride,  næsten  forinden  de  have  lært 
at  gaae.  Forst  naar  Drengen  er  ti  eller  tolv  Aar  gam- 
mel, ledsager  han  sin  Fader  paa  Jagten,  og  naar  han 
bliver  nogle  Aar  ældre,  indtager  han  ogsaa  sin  Plads  ved 
de  forefaldende  Kampe.  Medens  der  for  Pigernes  Vedkom- 
mende drages  en  bestemt  Grændse  mellem  Barndom  og 
Ungdom,  hvilket  Tidspunkt  hoitideligholdes  ved  en  Fest, 
er  dette  derimod  ikke  Tilfældet  for  Drengenes  Vedkom- 
mende. Naar  Pigebarnet  er  en  halv  Snes  Aar  gammel, 
begynder  hun  at  tage  Del  i  Moderens  Arbeider;  naar  hun 
er  sexten  Aar,  er  hun  giftefærdig,  men  i  Reglen  indlader 
hun  sig  ikke  saa  tidligt  i  Ægteskab,  og  dette  er  altid  en 
Hjertesag;  hvis  en  Beiler  ikke  finder  Naade  for  hendes 
øine,  tvinge  Forældrene  hende  ikke  til  at  indgaae  For- 
bindelsen, hvor  ønskelig  den  end  maatte  synes  i  deres 
-Oine. 

Naar  Frieren  har  faaet  den  unge  Dames  Ja,  sender 
han  i  Reglen  sin  Broder  eller  en  god  Ven  til  hendes  For- 
ældre med  Tilbud  om  saa  og  saa  mange  Heste  eller  Sølv- 
prydelser for  Pigen,  og  findes  Tilbudet  antageligt,  indfin- 
der den  unge  Mand  sig ,  saasnart  Forholdene  tillade  det, 
iført  sin  bedste  Stads  og  ridende  paa  sin  bedste  Hest,  ved 
Svigerforældrenes  Toldo  for  at  overlevere  Brudegaven.  Pi- 

gens  Forældre  give  en  Medgift  af  samme  Størrelse,  og  i  Til- 
fælde af  Skilsmisse  — Noget,  som  meget  sjeldent  hændes  — 
bliver  denne  Medgift  Konens  Eiendom.  Er  denne  Sag  ord- 
net, hjemfører  den  unge  Mand  sin  Brud  under  sine  Ven- 
ners Jubelraab  og  Kvindernes  Sang,  og  dernæst  kommerj 
det  sædvanlige  Hesteslagteri  mod  paafølgende  Gilde.  Stor 
Omhu  udvises,  for  at  Hundene  ikke  skulle  komme  til  at  røre 
ved  Maden  eller  Alfaldet,  thi  det  vilde  ansees  for  Ulykke. 
Hovedet,  Rygraden  og  Halen  tilligemed  Hjertet  og  Leveren 
af  de  slagtede  Dyr  bringes  op  paa  Toppen  af  nærmeste  Høi 
som  Offer  til  den  onde  Aand  Gualitschu.  De  fleste  In- 
dianere have  kun  een  Kone,  Nogle  have  to,  og  meget Faa 
have  Flere,  men  det  staaer  Enhver  frit  for  at  have  saa 
mange,  som  han  lyster. 

Naar  en  Tehueltscher  døer,  blive  alle  hans  Heste, 
Hunde  og  hvilke  andre  Dyr,  han  ellers  maatte  have,  dræbte ; 
hans  Ponchoer,  Prydelser,  Bolaer  og  andre  personlige  Eien- 
dele  lægges  i  en  Dynge  og  brændes,  medens  Enken  og  de 
andre  kvindelige  Slægtninge  jamre  og  klage.  Kjødet  af 
de  slagtede  Heste  uddeles  til  Slægt  og  Frænder,  og  efter 
at  Enken  har  afskaaret  sit  Haar  over  Panden  og  anlagt 
den  sorte  Malning,  begiver  hun  sig.  med  sine  personlige 
Eiendele  til  sin  nærmeste  Slægtnings  eller  til  Høvdingens 
Toldo,  dersom  hun  staaer  ganske  ene. 

Den  Døde  iføres  sin  Rustning,  dersom  han  eier  en 
saadan,  indsyes  i  sin  Kappe  og  begraves  i  siddende  Stil- 
ling med  Ansigtet  imod  øst.  En  Stendynge  tues  over 
Graven,  desto  større,  jo  rigere  og  mere  anseet  den  Døde  har 
været ;  men  skjøndt  Indianerne  hver  føie  sin  Sten  til  Høien, 
naar  de  senere  passere  den,  nævnes  den  Afdøde  aldrig  mere 
—  Død  er  for  dem  det  Samme  som  Forglemmelse ;  Muster 
giver  ingen  Oplysning  om,  hvorvidt  disse  Folk  have  nogen  Fo- 
restilling om  en  fortsat  Tilværelse.  Stærkest  og  mest  rørende 
lægger  deres  Sorg  sig  for  Dagen,  naar  den*  Afdøde  er  et 
Barn.    Den  Hest,  som  den  Lille  har  pleiet  at  ride,  føres 

frem,  fuldt  opsadlet,  lige  indtil  den  lille  Vugge,  og  saa- 
ledes  smykket  kvæles  den  med  Lassoer.  Ridetøiet,  Vuggen 
og  Barnets  øvrige  Sager  brændes,  og  som  vi  have  hørt  i 
det  Foregaaende,  kaste  de  bedrøvede  Forældre  tidt  deres 
Æ^egne  Kostbarheder  med  paa  Ilden  for  paa  synlig  Maade 
^^at  tolke  deres  Sorg.  Ved  en  Leilighed,  hvor  et  Par  rige 
Folk  mistede  deres  eneste  Barn,  blev  der  ofret  ikke.  min- 
dre end  fjorten  Heste,  medens  Slægt  og  Venner  sendte  de 
bedrøvede  Forældre  Gaver  for  at  lede  deres  Tanker  bort 
fra  deres  Tab.  — 

Det  er  ikke  lykkedes  Muster  at  komme  til  fuldstæn- 
dig Klarhed  over  Tehueltschernes  Religion,  og  Grunden 
hertil  ligger  i  den  Sky,  de  nære  ved  at  indlade  sig  paa 
en  Drøftelse  af  Emner,  der  angaae  Aandeverdenen;  thi  en 
Aandeverden  troe  de  paa  og  ere  i  høi  Grad  overtroiske. 
Deres  Religion  adskiller  sig  derved  fra  Pampas-Indianernes 
og  Araucaniernes,  at  der  ikke  hos  dem  findes  mindste  Spor 
af  nogen  Soldyrkelse,  hvorimod  de  hilse  Nymaanen  med 
m  ærbødig  Bevægelse,  ledsaget  af  nogle  sagte,  fremmum- 
lede Ord,  som  Muster  aldrig  tik  at  høre. 

Afgudsbilleder  findes  ikke  hos  dem,  og  deres  Tilbe- 
delse knytter  sig  overhovedet  ikke  til  synlige  Gjenstande. 
De  troe  paa  en  stor  og  god  Aand,  som  har  skabt  In- 
dianerne og  Dyrene;  men  uheldigvis  giver  han  sig  ikke 
mere  af  med  Menneskene,  og  de  andre  Aander,  som  disse 
have  med  at  gjøre,  ere  overv elende  onde  eller  dog  ond- 
skabsfulde, i  bedste  Tilfælde  lunefulde.  Alle  deres  Ofrer 
gaae  ud  paa  at  stille  den  tidtnævnte  Guahtschu  tilfreds  — 
deres  ondskabsfulde  Plageaand,  som  skjuler  sig  bag  ved 
Toldoen  for  at  gjøre  Beboerne  Fortræd,  naar  han  kan  see 
sit  Snit;  naar  Nogen  bliver  syg,  er  det  ham,  der  er  krøbet 
ind  i  Vedkommendes  Legeme.  Muster  vilde  gjerne  have 
at  vide,  hvordan  denne  Husdjævel  saae  ud,  men  herpaa 
vilde  Doktoren  ikke  svare  ham.  Foruden  denne  vagabon- 
derende Djævel  eller  Dj ævlefamilie,  thi  hver  omvandrende 

Bande  har  sin  Plageaand,  findes  der  mange  andre  Gualit- 
schuer,  der  residere  under  Jorden,  og  hver  især  hersker 
over  sit  bestemte  Distrikt;  med  skyldig  Ærefrygt  hilse  In- 
dianerne enhver  berygtet  Skov,  Flod  eller  Klippe,  der 
huser  en  saadan  Djævel. 

Det  er  nu  Medicinmandens  Opgave  at  trækkes  med 
disse  onde  Aander  og  bekæmpe  dem,  naar  de  gjøre  Angreb. 
Hertil  benytter  han  for  det  Første  forskjellige  Tryllemid- 
ler, som  han  holder  omhyggeligt  skjulte  i  en  Pose  for  alle 
nysgjerrige  Blikke,  men  dernæst  anvender  han  adskillige 
virkelige  Lægemidler,  som  Andre  dog  ogsaa  kjende.  Værst 
er  han  faren,  naar  man  forlanger,  at  han  skal  see  ind  i 
Fremtiden  og  forudsige  Begivenhedernes  Gang;  hans  Trylle- 
midler narre  ham  da  undertiden,  og  ofte  boder  han  der- 
for med  Livet;  men  saalænge  der  ikke  tilstøder  ham  et 
saadant  alvorligt  Uheld,  fører  han  et  behageligt  Liv,  ny- 
der stor  Ære  og  beriges  med  Gaver. 

Tehueltscherne  leve  et  frit  Liv  og  elske  Friheden, 
Høvdingernes  Magt  beroer  væsenligt  paa  deres  personlige 
Anseelse,  og  i  de  fleste  Tilfælde  er  den  af  meget  tvivl- 
som Beskaffenhed.  De  forskjellige  Bander  forene  sig  og 
skilles  igjen  ad,  som  hver  Mand  selv  finder  for  godt,  og 
Caciquens  Myndighed  gjælder  kun  Marschordenen  og  Jag- 
ten. Ikke  desto  mindre  ere  Tehueltscherne  meget  cere- 
monielle Folk;  saaledes  forhindrer  f.  Ex.  Skik  og  Brug  en 
Høvding  fra  at  gaae  ind  i  en  anden  Mands  Toldo,  med- 
mindre de  forinden  have  udvexlet  Foræringer;  ligeledes  er 
det  stridende  mod  Etiketten  at  vende  Ansigtet  imod  sin 
Svigerfader,  naar  man  taler  med  ham;  naar  to  Afdelinger 
mødes  og  komme  hinanden  saa  nær,  at  Røgen  fra  Jagt- 
baalene  tydeligt  kan  sees,  afs,endes  der  fra  begge  Sider  en 
Chasqui,  og  naar  disse  mødes,  begive  de  sig  samlede  til 
den  største  Leir;  flere  Ryttere  ile  dem  her  imøde  og  føre 
den  Fremmede  til  Høvdingens  Toldo,  hvor  man  tager  vare 
paa  hans  Hest,  medens  han  selv  med  stor  Formalitet  brin- 

ges  til  Sæde  for  taalmodigt  og  med  heitidelig  Mine  at 
besvare  alle  de  Sporgsmaal,  man  har  Lyst  til  at  gjøre  ham ; 
først  da  forebringer  han  sit  Budskab,  og  naar  dette  er 
skeet,  bliver  han  beværtet  paa  bedste  Maade. 

Tehueltscherne  ere  af  de  Fleste,  der  have  skrevet  om 
dem,  blevne  meget  ufordelagtigt  og  haardt  bedømte;  man 
har  kaldt  dem  blodtørstige  Vilde ,  ørkenens  Røvere  o.  s.  v. 
Muster  giver  dem  et  andet  Vidnesbyrd,  og  Læserne  ville 
nu  selv  kunne  bedømme,  hvorvidt  han  har  Ret.  «De  ere 
venlige,  godmodige,  stærkt  bevægelige  Naturbørn,  der 
elske  varmt  og  hade  bittert,  trofaste  Venner  og  vedhol- 
dende Fjender.  De  ere  ganske  naturligt  mistænksomme 
ligeoverfor  Fremmede,  navnlig  imod  dem,  der  ere  af  spansk 
Herkomst,  eller  som  de  kalde  dem  (»Cristianos« ;  men  betæn- 
ker man,  med  hvilken  forrædersk  Grusomhed  de  ere  blevne 
behandlede  af  de  indtrængende  Erobrere,  og  hvor  kjæltringe- 
agtigt  de  blive  udplyndrede  af  Kolonisterne,  kan  man  ikke 
undre  sig  derover«.  Hvad  deres  Handlemaade  angaaer, 
siger  han  videre,  kan  man  fuldstændigt  stole  paa  dem, 
saalænge  man  ikke  selv  svigter  deres  Tillid,  og  at  det  gik 
de  fleste  af  de  chilesiske  Rømningsmænd  saa  ilde,  var  ene, 
fordi  de  førte  sig  slet  op  og  gjentagne  Gange  havde  pøn- 
set paa  at  overrumple  og  myrde  Indianerne;  de  Enkelte, 
som  der  var  noget  Godt  ved,  kom  derimod  i  stor  Gunst. 
Derimod  kan  man  aldrig  fæste  Lid  til  de  Nyheder,  de 
bringe  tiltorvs;  det  er  dem  en  ren  Fornøielse  at  "fortælle 
Historier",  og  Madam  Orkiki  var  aldrig  gladere,  end  naar 
hun  kunde  binde  Muster  Noget  paa  Ærmet;  gamle  Orkiki 
holdt  sig  derimod  til  Sandheden,  men  tilføiede  stadigt  for 
en  Ordens  Skyld:  «Jeg  lyver  ikke». 

Patagoniens  Befolkning  formindskes  Aar  for  Aar  med 
rivende  Hurtighed,  navnlig  som  Følge  af  Rommen  og  de 
smitsomme  Sygdomme,  Evropæerne  have  indført;  snart 
ville  Tehueltscherne  rimeligvis  være  uddøde;  men  noget 
Godt  døer  der  med  dem.    Det  smukkeste  Træk  i  deres 

Karakter  er  den  Kjærlighed,  som  knytter  Familien  sam- 
men; huslige  Stridigheder  ere  saare  sjeldne  mellem  disse 
uciviliserede  Mennesker,  og  det  er  ikke  sjeldent,  at  en 
Mand  af  Sorg  over  sin  Kones  Død  ødelægger  hele  sin 
Formue,  slaaer  Dyrene  ned  og  brænder  det  øvrige  Gods. 
Muster  traf  et  Par  Indianere,  som  paa  denne  Maade  fra 
rige  Folk  vare  blevne  til  Stoddere,  fortvivlede  Spillere  og 
Drukkenboldte,  der  ikke  længere  brød  sig  om  at  leve.  — 
Deres  naturlige  Begavelse  sætter  Muster  meget  høit  og 
forundrer  sig  over,  at  Missionærerne  ikke  have  kunnet 
udrette  Mere  iblandt  Børnene ;  selv  lærte  han  med  største 
Lethed  sin  Ven  Hintschels  Søn  at  skrive;  naar  han  til 
Ungdommens  Fornøielse  tegnede  Skibe  for  dem  paa  et 
Brædt,  efterlignede  de  dem  nok  saa  kvikt,  og  da  Hintschel 
selv  en  Dag  vilde  forklare  ham ,  hvorledes  Rio  Negros  Løb 
var  paa  en  vis  Strækning,  tegnede  han  paa  staaende  Fod 
et  Kort  paa  Brædtet  med  de  forskjellige  Bugter,  Floden 
beskrev,  og  senere  fandt  Muster  det  i  Et  og  Alt  ganske  nøi- 
agtigt.  —  Umoralitet  i  Betydning  af  Usædelighed  kjendes 
saagodt  som  ikke  blandt  Tehueltscherne ;  deres  Lidenskab 
for  Spiritus  er  deres  værste  Last  og  farligste  Fjende;  hvor 
store  Ulykker  den  afstedkommer,  have  vi  seet  Exempler 
nok  paa;  men  Muster  nærer  det  Haab,  at  det  maaske  vil 
blive  bedre  i  Fremtiden,  eftersom  der  nu  er  mange  unge 
Mennesker,  der  aldrig  smage  stærke  Drikke. 

Hermed  skulle  vi  slutte;  men  for  det  Tilfælde,  at  no- 
gen af  Læserne  muligvis  engang  af  Skjæbnen  skulde  blive 
henkastet  paa  Patagoniens  Kyster,  ville  vi  til  Bedste  for 
ham  anføre  Musters  Raad  til  fremtidige  Reisende  i  disse 
Egne.  «Vis  aldrig  Indianerne  Mistillid,  vær  aabenhjertig, 
ligesom  de  ere,  giv  Dig  ikke  Mine  af,  at  Du  er  noget 
Mere  end  de,  thi  det  forstaae  de  ikke,  undtagen  Du  viser 
din  Overlegenhed  i  Gjerningen.  Hjælp  Dig  selv;  vær  al- 
tid den  Første  til  at  sætte  over  Floder,  eller  hvor  der  er 

andre  Vanskeligheder  at  overvinde,  og  de  ville  lidt  efter 
lidt  lære  at  agte  Dig.  Med  andre  Ord,  som  Du  behand- 
ler dem,  ville  de  behandle  Dig-).  I  disse  Ord  ligger  na- 
turligvis Forklaringen  til,  at  Muster  har  seet  Tingene  med 
et  saa  aabent  øie  for  det  Gode  og  Smukke  og  selv  blev 
som  ('hjemme  hos  Patagonierne'). 

(Efter  Frasers  Magazine). 

Naar  man  i  Almindelighed  antager,  at  Torpedoen  er  en 
hel  ny  Opfindelse,  saa  er  dette  ikke  saa  ganske  rig- 
tigt; men  det  er  rigtignok  forst  i  de  seneste  Tider,  at 
dette  frygteligt  ødelæggende  Vaaben  har  faaet  Betydning. 

Efter  at  man  først  har  betragtet  denne  Opfindelse 
som  Humbug  og  dernæst,  da  den  endeligt  efter  forskjel- 
lige  mere  eller  mindre  mislykkede  Forsøg  kom  til  Anven- 
delse i  Nordamerika  og  under  Krimkrigen,  fordømt  den 
som  en  ukristelig,  djævelsk  Maade  at  føre  Krig  paa,  har 
den  nu,  som  det  synes,  indtaget  en  varig  Plads  imellem 
Bagladegeværer,  Kuglesprøiter,  Miner  og  Kæmpekanoner 
som  et  saare  virksomt  og  ønskeligt  Middel  til  at  ødelægge 
en  Fjende.  Vi  skulle  derfor  give  en  Fremstilling  af  denne 
Opfindelses  Historie,  hvorefter  det  forhaabenligt  vil  staae 
mere  klart  for  Læseren,  hvad  det  er,  som  man  med  det 
fremmede  Navn  kalder  Torpedo. 

Anvendt  om  et  exploderend'e  Skib,  der  flyder  paa 
Vandet  ligesom  ethvert  andet,  er  Torpedoen  en  meget 
gammel  Opfindelse.  Hollænderne  anvendte  dem  tillige  med 
Brandere  1585  for  at  sprænge  en  Bom,  som  Hertugen  af 
Parma  havde  ladet  bygge  ved  Beleiringen  af  Antverpen, 
og  dræbte  paa  denne  Maade  800  Spaniere,  medens  Her- 
tugen selv  blev  saaret.  For  at  sprænge  disse  Skibe  i  Luf- 
ten anvendte  Ingeniøren,  en  Italiener  ved  Navn  Jambelli, 
et -Slags  Uhrværk,  som  efter  en  vis  Tids  Forløb  bragte  en 
tændt  Lunte  i  Forbindelse  med  Krudtet. 

1628  anvendte  Englænderne  en  Slags  « flydende  Pétar- 
der»  for  at  ødelægge  de  franske  Skibe  vedRochelle;  Prin- 
cipet  var  der  en  Fjer,  som  sattes  i  Bevægelse  ved  Sam- 
menstødet; men  disse  Maskiner  synes  ikke  at  have  gjort 
synderlig  Skade.  Atter  1804,  da  Napoleon  pønsede  paa 
en  Landgang  i  England,  brugte  Englænderne  svømmende 
(drivende)  Torpedoer  imod  den  franske  Flaade  i  Boulogne. 

Ideen  til  disse  Maskiner,  der  kaldtes  Catamaran,  skyld- 
tes den  samme  Robert  Fulton,  som  først  undfangede  Pla- 
nen til  at  seile  ved  Hjælp  af  Damp  istedetfor  Vind.  Ca- 
tamaranen  var  en  Slags  Koffert,  omtrent  ti  Alen  lang  og 
halvanden  Alen  bred;  en  tyk  Planke,  foret  med  Bly  og 
kalfagtret  og  tjæret,  dannede  Laaget;  den  hele  Maskine 
var  dernæst  betrukken  med  Seildug,  som  var  gjort  vand- 
tæt ved  Hjælp  af  Beg.  Fyldt  veiede  den  to  Tons  eller 
4000  Pund.  Indholdet  bestod  foruden  Krudt  og  andre 
brændbare  Sager  af  et  Uhrværk ,  som  blev  sat  igang,  naar 
man  borttog  en  Pind  ved  Laaget,  og  efter  en  vis  given 
Tid  —  sex  eller  ti  Minuter  —  affyrede  dette  Uhrværk  en 
Bøsse  og  sprængte  derved  Catamaranen  i  Luften.  Foruden 
disse  Sager  var  Maskinen  fyldt  med  saa  megen  Ballast, 
at  netop  Laaget  var  over  Vandet.  Det  var  nødvendigt  at 
bugsere  dem  hen  i  Nærheden  af  Fjenden,  og  man  overlod 
derpaa  til  Strømmen,  naar  Floden  satte  ind,  at  føre  dem 
ind  mellem  de  fjendtlige  Fartoier,  til  hvilke  de  skulde 
hage  sig  fast  ved  Hjælp  af  Jernkroge;  men  al  den  Skade, 
der  skete,  var,  at  nogle  franske  Matroser  mistede  Livet, 
idet  deres  Baad  drev  ned  paa  en  af  dem. 

1809  sprængte  den  engelske  Admiral  Lord  Cochrane 
ved  Hjælp  af  et  exploderende  Skib  en  Bom,  som  beskyt- 
tede den  franske  Flaade  paa  Rheden  ved  Basque,  saa  at 
Branderne  kunde  komme  til  at  gjøre  deres  ødelæggende 
Værk;  men  saa  at  sige  alle  Nationer  have  af  og  til  be- 
nyttet Krudt  paa  denne  Maade ,  og  det  sidste  Forsøg  *  af 
denne  Slags  var  maaske  det,  som  skete  1865,  da  den 

amerikanske  Admiral  Porter  forsøgte  at  ødelægge  Fort  Fi- 
sher ved  at  sprænge  et  Dampskib,  der  var  ladet  med  180 
Tons  Krudt,  i  Luften.  Skjøndt  Skibet  laa  ganske  tæt 
ved  Fortet,  gjorde  det  ikke  Fjenden  mindste  Skade. 

Ved  alle  disse  Exempler  har  der  kun  været  Tale  om 
Maskiner  eller  Fartøier,  der  flød  paa  Vandets  Overflade; 
da  man  først  gjorde  den  Opdagelse,  at  det  var  muligt  at 
bevirke  en  Explosion  under  Vandet,  gjorde  man  ogsaa  det 
første  Skridt  henimod  Torpedo-Krigsførelsen.  David  Bush- 
nell,  en  Amerikaner,  der  blev  født  i  Aaret  1742,  tilkom- 
mer Æren  for  denne  Opdagelse,  som  han  bragte  til  An- 
vendelse mod  Englænderne  under,  den  nordamerikanske 
Frihedskrig.  Først  lod  han  to  Unzer  Krudt  explodere  et 
Par  Alen  under  Vand  for  at  godtgjøre  for  nogle  af  de 
fornemste  Personer  i  Connecticut,  at  Krudt  kunde  antæn- 
des under  saadanne  Forhold,  og  derpaa  konstruerede  han 
et  undersøisk  Fartøi,  der  skulde  fastgjøre  et  Sprængnings- 
apparat  til  et  Skib.  Paa  denne  Maade  gjorde  han  et  for- 
gjæves  Forsøg  paa  at  sprænge  Lord  Howes  Flagskib  i  Luf- 
ten. 1777  fornyede  han  sine  Forsøg  mod  en  engelsk  Fre- 
gat, og  han  opnaaede  denne  Gang  at  ødelægge  en  Skonnert, 
som  laa  lige  bag  ved  den.  Det  følgende  Aar  blev  berømt 
i  de  engelsk-amerikanske  Annaler  ved  <iKjedelslaget»  — 
saaledes  kaldet  efter  et  Forsøg  af  samme  Bushneil  paa  at 
sprænge  den  engelske  Flaade  i  Luften  ved  Hjælp  af  Kj ed- 
ler,  der  vare  fyldte  med  Krudt  og  exploderede  ved  Hjælp 
af  en  Springfjer,  som  sattes  i  Bevægelse  i  det  ^Tieblik, 
Sammenstødet  skete.  Forsøget  skete  paa  Delaware-Flo- 
den, og  Kjedlerne,  som  drev  ned  medstrømmen,  holdtes 
i  en  bestemt  Dybde  ved  Hjælp  afBøier,  men  al  den  Skade, 
der  skete,  var,  at  en  Baad  blev  knust,  og  fire  Mand  bleve 
dræbte.  Ikke  desto  mindre  er  der  ingen  Tvivl  om,  at  Bush- 
neil var  et  opfindsomt  Geni.  Hans  undersøiske  Baad,  som 
kun  var  bestemt  til  at  rumme  een  Person,  var  idetmindste 
ligesaa  vellykket  som  de,  der  senere  bleve  konstruerede. 

skjøndt  Washington  ikke  selv  troede,  at  denne  Opfindelse 
vilde  svare  til  Forventningerne,  har  han  dog  udtalt  sin 
Anerkjendelse  af  Bushneils  Geni.  Navnet  Torpedo  an- 
vendtes først  om  dennes  Apparat;  det  var  Publikum,  der 
gav  det  dette  Navn,  hvormed  man  i  Amerika  benævner 
den  elektriske  Rokke,  der  siges  at  skulle  dræbe  sit  Bytte 
som  ved  Lynild. 

Bushnell  var  den  Første,  der  forsøgte  paa  at  kon- 
struere et  Fartøi,  der  kunde  seile  under  Vandet,  og  efter 
ham  optog  Robert  Fulton  Planen  og  gjorde  sig  til  Tals- 
mand for  Torpedo -Krigsførelsen.  Hans  Baad  blev  bygget 
i  Frankrig,  og  saavel  Opfinderen  som  flere  andre  Personer 
gjorde  hyppigt  undersøiske  Smaature  med  den;  ved  en 
Leilighed  fortælles  der,  at  Opfinderen  og  hans  Ledsagere 
opholdt  sig  fire  Timer  og  tyve  Minuter  under  Vandet,  og 
i  Aaret  1801  blev  der  anstillet  et  Forsøg  med  et  gammelt 
Skib,  som  han  sprængte  i  Luften  fra  denne  eiendommelige 
Dykkermaskine.  Af  Misfornøielse  med  den  franske  Rege- 
ring gik  han  siden  til  England  og  tilbød  Admiralitetet  der 
sine  Tjenester;  der  blev  nedsat  en  Kommission  for  at  un- 
dersøge hans  Projekt,  men  den  erklærede  det  for  aldeles 
uudførligt. 

Det  næste  Forsøg  paa  at  konstruere  Dykkerbaade 
skete  under  Lord  Palmerstons  Regering,  men  mislykkedes 
fuldstændigt,  og  de  tolv  Mand,  der  vare  ombord,  vare  lige 
ved  at  drukne.  Endelig  har  den  berømte  Kaptain  Maury, 
som  stod  i  Spidsen  for  Sydstaternes  « Torpedo-Bureau »  un- 
der den  nordamerikanske  Krig,  givet  en  Beretning  om  et 
saadant  Fartøi,  ved  Hjælp  af  hvilket  et  af  Nordstaternes 
Skibe  1864  blev  sprængt  i  Luften  ud  for  Charleston.  <.Det 
var  bygget  af  Jernplader,  omtrent  35  Fod  langt,  og  havde 
en  Bemanding  af  ni  Mand,  af  hvilke  de  Otte  arbeidede 
ved  Skruen ,  som  drev  Baaden  frem ,  medens  den  Niende 
styrede  og  regulerede  dennes  Bevægelser  under  Vandet.  Far- 
tøiet  kunde  efter  Behag  sænkes  saa  dybt,  det  skulde  være, 

eller  drives  frem  paa  Vandets  Overflade.  I  stille  Vand 
kunde  dets  Bevægelser  fuldstændigt  styres,  og  det  havde 
da  en  Fart  af  fire  Knob.  Planen  gik  ud  paa,  at  det 
skulde  nærme  sig  et  Skib,  der  laa  for  Anker,  gaae  neden 
under  Kjolen  og  trække  en  svømmende  Torpedo  efter  sig, 
for  at  denne  skulde  explodere,  idet  den  slog  imod  Bunden 
eller  Siden  af  Skibet.  Dykker-Fartoiet  kunde  være  under 
Vandet  i  en  halv  Time,  uden  Besvær  for  Mandskabet.  Kort 
efter,  at  det  var  ankommet  til  Charleston,  tilbød  Loitnant 
Paine  at  angribe  Nordstaternes  Flaade  med  det.  Medens 
Forberedelserne  bleve  trufne,  sank  Baaden  pludseligt  — 
Katastrofen  fremkaldtes  ved  Skvalpet  fra  en  forbiseilende 
Damper  —  og  Alle,  der  vare  ombord,  druknede  med  Und- 
tagelse af  Løitnant  Paine,  som  var  paa  Dækket.  Derefter 
blev  Baaden  taget  op  igjen,  bragt  i  Orden,  og  Løitnant  Paine 
overtog  atter  Kommandoen;  men  i  Nærheden  af  Fort  Sum- 
ter kuldseilede  den  paany  og  sank.  Leitnant  Paine  slap 
dog  ogsaa  denne  Gang,  tilligemed  et  Par  Andre,  derfra 
med  Livet;  men  efter  at  den  var  taget  op,  overtog  en  af 
Opfinderne,  Mr.  Aunly,  Kommandoen  og  gjorde  en  Prøve- 
fart med  den  paa  Cooper-Floden.  Medens  den  her  be- 
fandt sig  under  Vandet  paa  en  stor  Dybde,  blev  Maski- 
neriet uklart,  og  Alle,  der  vare  ombord,  druknede.  Endnu 
engang  blev  der  anstillet  en  Prøve  med  den  under  Ledelse 
af  Løitnant  Dixon.  Han  tilligemed  otte  Andre  gik  ud 
med  den  og  angreb  det  fødererede  Dampskib  «Housatonic») 
udenfor  Charlestons  Havn.  Dampskibet  sank,  men  til 
Torpedobaaden  hørte  man  aldrig  Noget;  uden  Tvivl  er  den 
gaaet  tilbunds  med  det  Samme«. 

Nordstaterne  havde  ogsaa  et  saadant  Fartøi,  der  var 
konstrueret  af  en  Franskmand;  men  der  blev  ikke  udret- 
tet Noget  med  det,  og  tilsidst  gik  ogsaa  det  tilbunds 
•  med  sin  Besætning  i  en  Storm  udfor  Kap  Hatteras.  Ikke 
bedre  gik  det  en  Tydsker,  P'lack,  der  1866  havde  opfun- 
det og  konstrueret  en  Dykkerbaad  i  Valparaiso.    I  Selskab 

med  en  Del  Venner  sænkede  han  sit  Fartøi  for  at  foretage 
en  Lysttur  under  Vandet  ude  i  Bugten  paa  tredive  Favne 
Vand  og  blev  borte  med  det  Samme. 

Hermed  tage  vi  Afsked  fra  disse  undersmske  Fartøier 
for  at  meddele  Noget  om  selve  Torpedoerne.  Efter  at  Ro- 
bert Fulton  i  Misfornøielse  havde  forladt  Frankrig,  gik 
han  som  sagt  til  England  for  at  forelægge  Ministeriet  der 
sine  Planer.  Paa  Pitts  Befaling  blev  han  sat  i  Spidsen 
for  den  omtalte  Catamaran-Expedition ,  og  han  anstillede 
senere  et  Forsøg  med  sine  Torpedoer  paa  en  dansk  Brig, 
som  var  stillet  til  hans  Disposition.  Med  to  Torpedoer, 
som  tilsammen  indeholdt  170  Pund  Krudt,  sprængte  han 
den  i  tusinde  Stykker  i  Paasyn  af  en  talrig  Skare  Til- 
skuere. Admiralitetsherrerne  saae  til  med  mørke  Miner  i 
Følelsen  af,  at  der  her  viste  sig  et  nyt  Vaaben,  mod  hvil- 
ket den  tapreste  Sømand  og  det  bedste  Skib  vare  værge- 
løse, og  Admiral,  Lord  St.  Vincent  udtalte  som  sin  Me- 
ning, «atPitt  var  den  største  Tosse,  der  nogensinde  havde 
existeret,  siden  han  vilde  rækde  Haand  til  at  indføre  et 
Vaaben,  som  de,  der  havde  Herredømmet  tilsøes,  ikke 
behøvede,  men  som  derimod  kunde  berøve  dem  dette 
Herredømme,  hvis  Opfindelsen  svarede  til  sin  Hensigt ». 
Den  Maade,  hvorpaa  Fulton  anvendte  sine  Torpedoer,  be- 
stod ganske  simpelt  i  at  lade  et  Par,  der  vare  forbundne 
ved  en  Line,  drive  hen  for  Boven  af  et  Skib,  hvor  de  da 
exploderede  ved  Sammenstødet. 

Efter  at  have  aflagt  disse  Prøver  forlod  Fulton  Eng- 
land, da  man  ikke  var  tilbøielig  til  at  gaae  videre  ind 
paa  Sagen,  og  reiste  hjem  til  Amerika  med  15,000  £, 
som  han  havde  faaet  for  den  havte  Uleilighed  og  Bekost- 
ning ved  de  anstillede  Experimenter;  derimod  havde  han 
afslaaet  40,000  £,  hvilken  Sum  man  bød  ham  for  at  holde 
sin  Opfindelse  skjult.  I  Amerika  fortsatte  han  sine  Un- 
dersøgelser, og  fremstillede  senere  Resultaterne  i  en  Bog, 
kaldet  « Torpedo -Krigen  eller  undersøiske  Explosioner«. 

Han  foreslog  heri  at  udlægge  Torpedoer  i  Seilløbene  ved 
Hjælp  af  faste  Bøier,  for  at  Skibene  skulde  løbe  paa  dem; 
ligeledes  mente  han ,  at  de  vilde  kunne  fastgjøres  til  en 
Harpun,  som  blev  udskudt  af  en  Kanon,  og  udtalte  sin 
Overbevisning  om,  at  en  halv  Snes  Baade,  der  vare  ud- 
styrede med  saadanne  Apparater,  vilde  kunne  gjøre  det 
af  med  en  Fregat.  Dernæst  konstruerede  og  fremviste  han 
en  Model  af  et  Torpedo-Skib,  et  meget  sværtbygget  Far- 
tøi,  der  var  forsynet  med  fire  lange,  udstaaende  Tver- 
bomme,  til  hvilke  Torpedoerne  vare  befæstede.  Man  gav 
ham  nu  ogsaa  Lov  til  at  forsøge  sin  Opfindelse  imod  en 
lille  Orlogsmand,  kommanderet  af  en  Søofficer  ved  Navn 
Kodger;  men  denne  forsvarede  sig  saa  vel  ved  Hjælp  af 
Net,  Bomme  og  lignende  almindelige  Midler,  at  Fulton 
Intet  kande  udrette  imod  ham,  og  dermed  døde  Sagen 
hen  for  Fultons  Vedkommende,  men  kun  for  at  blive  op- 
taget af  en  Anden. 

Denne  Mand  var  Oberst  Colt,  Opfinder  af  Revolveren. 
Som  det  synes,  var  det  dog  mere  Torpedoen  end  Revolve- 
ren, der  beskjæftigede  Oberstens  Opfindsomhed,  thi  fra 
1829  til  1842  beskjæftigede  han  sig  stadigt  med  at  ud- 
vikle den  Plan,  som  Rob.  Fulton  havde  ladet  falde:  at 
anvende  Elektricitet  for  at  antænde  undersøiske  Miner. 
1841  var  han  kommen  saa  vidt,  at  han  i  et  Brev  til  den 
daværende  Præsident  kunde  skrive,  at  han  havde  opfundet 
et  Middel,  hvorved  han  var  istand  til  at  ødelægge  et  hvil- 
ketsomhelst  Skib,  der  seilede  ind  i  en  eller  anden  Havn, 
medens  det  ligesaa  fuldt  stod  i  hans  Magt  at  lade  dem 
passere,  som  han  ønskede;  og  Alt  dette  kunde  han  gjøre, 
medens  han  selv  var  helt  udenfor  Fare,  og  uden  at  Fjen- 
den anede  Uraad. 

Obersten  fik  følgeligt  Lov  til  at  fortsætte  sine  Expe- 
rimenter  under  Krigsministeriets  Tilsyn,  og  det  følgende 
Aar  ødelagde  han  tre  Skibe  med  sine  Torpedoer ,  som  han 
antændte  ved  Hjælp  af  en  elektrisk  Ledning,  saaledes  at 

han  i  det  ene  Tilfælde  var  over  en  Mil  fra  Stedet,  hvor 
ødelæggelsen  skete.  Disse  Skibe  laae  for  Anker;  men  det 
følgende  Aar  gjorde  han  det  Kunsstykke  at  sprænge  en 
Brig  paa  fem  hundrede  Tons  i  Luften,  medens  den  for 
fulde  Seil  gik  op  ad  Potomac- Floden,  skjondt  han  atter 
denne  Gang  befandt  sig  over  en  Mil  derfra. 

Herved  blev  det;  Colt  fik  en  Sum  Penge  for  sine  Ex- 
perimenter,  men  Opfindelsen  forblev  en  Hemmelighed,  der 
døde  med  ham.  Hans  elektriske  Kabel  var  den  første 
undersøiske  Traad  af  denne  Slags ,  tidligere  end  nogen  un- 
dersøisk Telegrafledning,  og  for  at  isolere  Traaden  brugte 
han  Asfalt  og  Vox;  Guttapercha  var  dengang  ukjendt. 

Vi  komme  nu  til  "Helvedsmaskinerne»>  fra  Krimkri- 
gen. Den  allierede  fransk-engelske  Flaade  opsamlede  en 
halvtreds  Stykker  af  dem  ved  Indløbene  til  Havnene  i 
Østersøen,  og  et  Par  Skibe  bleve  ogsaa  ramte  af  dem, 
men  uden  at  lide  stor  Skade.  Disse  Sprængningsapparater 
vare  kegleformede  og  indeholdt  kun  8—9  Pund  Krudt; 
det  eneste  Nye  ved  dem  varMaaden,  hvorpaa  de  antænd- 
tes. Fra  selve  Torpedoen  udgik  et  Glasrør,  der  indeholdt 
Svovlsyre ,  og  dette  Rør  var  atter  omgivet  af  et  Blyhylster ; 
Mellemrummet  var  fyldt  med  en  Blanding  af  Chlorat  af 
Potaske  og  Sukker.  Idet  det  tunge  Blyhylster  bøiedes  ved 
et  Sammenstød,  knækkede  Glasrøret,  og  naar  Svovlsyren 
saaledes  kom  i  Forbindelse  med  det  andet  Stof,  be- 
virkede det  en  Antændelse,  hvorved  Torpedoen  explode- 
rede.  Det  Mislige  ved  dette  Apparat,  som  ved  alle  Tor- 
pedoer, der  explodere  ved  Berøring,  var,  at  det  var  lige 
farligt  for  Ven  og  Fjende;  men  det  havde,  tillige  den  Man- 
gel, at  det  var  for  svagt  til  at  kunne  gjøre  stor  Skade. 

1859  ved  Forsvaret  af  Venedig  benyttede  Østerri- 
gerne undersøiske,  elektriske  Miner,  der  vare  ladede  med 
Skydebomuld,  og  1866  vare  de  forsynede  med  lignende 
Apparater  efter  en  forbedret  Konstruktion,  der  vare  be- 
stemte til  at  forsvare  Havnestæderne  ved  den  dalmatiske 


Torpedoens  Historie. 


471 


Kyst,  men  de  kom  ikke  til  Anvendelse.  Derimod  spillede 
de  en  ikke  ringe  Kolle  under  den  nordamerikanske  Krig. 
De  officielle  Kapporter,  som  dog  langtfra  give  Oplysning 
om  alle  Tilfælde,  udvise  følgende  Hesultat: 

Nordstaterne  mistede  25  Orlogsskibe  af  alle  Størrelser, 
som  enten  bleve  gjorte  fuldstændigt  ubrugelige  eller 
gik  tilbunds  med  det  Samme,  medens  9  Skibe  bleve 
mere  eller  mindre  beskadigede. 
Sydstaterne  fik  1  Skib  ødelagt  af  Fjenden,  og  3  gik  til- 
grunde for  dem  selv  ved  deres  egne  Torpedoer. 
I  Alt  ødelagdes  38  Skibe  af  alle  mulige  Konstruktioner,  Træ- 
skibe og  Pantserskibe,  Kanonbaade,  Monitorer,  Vædere,  Fly- 
debatterier  og  almindelige  Orlogsdampere.  Af  de  29  Skibe, 
som  gik  fuldstændigt  tilgrunde,  bleve  de  27  ødelagte  ved 
undersøiske  Mineapparater;  men  kun  i  et  Tilfælde  skete 
Antændelsen  ved  Hjælp  af  en  elektrisk  Ledning  inde  fra 
Land.  "Commodore  Jones«  (en  Damper  af  de  forenede 
Staters  Marine)  «var  paa  denne  Tid«,  hedder  det  i  Rap- 
porten, «et  godt  Stykke  forude,  og  dampede  langsomt  op 
af  Floden,  med  svære  Net  ude  fra  Agterstevnen.  Alle 
Flaadens  Smaafartøier  gik  forude  og  rundt  om  den,  ogsaa 
med  "Drag')  ude  for  at  rense  Løbet,  da  << Jones«  pludse- 
ligt og  uden  nogen  tilsyneladende  Grund  saaes  bogstave- 
ligt at  blive  hævet  i  Veiret,  saa  at  Hjulene  snurrede  rundt 
i  Luften,  og  Flere  forsikre,  at  de  kunde  see  det  grønne 
Græs,  som  sad  under  Bunden  paa  den.  Derpaa  skyder  en 
umaadelig,  skummende  Fontæne  igjennem  den  og  høit  op 
i  Luften,  fulgt  af  en  mørk,  tæt  Søile  af  Dynd  og  Vand. 
" Jones«  blev  fuldstændigt  knust,  skiltes  ad  oppe  i  Luften 
og  indhylledes  i  en  Sky  af  Skum,  Mudder,  Vand  og  Røg«. 

Den  undersøiske  Mine  blev  betjent  af  tre  Mænd;  af 
disse  blev  den  Ene  dræbt,  og  de  to  Andre  toges  tilfange; 
af  Mandskabet  paa  <•  Commodore  Jones«  blev  Halvdelen 
dræbt  eller  saaret.  Minen  bestod  i  dette  Tilfælde  af  1750 
Pund  Krudt,  der  var  anbragt  paa  Bunden  af  Floden,  os: 

Oieblikket  til  Antændelsen  bestemtes  ved  Krydspeilinger. 
I  Sammenligning  med  denne  vare  de  andre  Torpedoer  rig- 
tignok kun  smaa,  men  ikke  desto  mindre  farlige  nok.  I 
Konstruktion  og  Form  vare  de  yderst  forskjellige;  enten 
holdtes  de  paa  deres  Plads  ved  Hjælp  af  en  Beie  en  halv 
Snes  Fod  under  Vandets  Overflade,  eller  de  støttedes  til 
Tømmerværk,  som  var  nedrammet  i  Bunden,  hvor  Vandet 
var  lavere;  nogle  vare  kegleformede,  andre  lavede  af  -Øl- 
tønder, og  de  mest  yndede,  « Singers  Torpedoer«,  lignede 
et  Hattefoderal;  nogle  antændtes  paa  samme  Maade  som 
de  russiske;  andre  vare  forsynede  med  et  lignende  Appa- 
rat som  Fængnaalsgeværerne. 

Hidtil  have  vi  nærmest  omtalt  Torpedoerne  som  et 
ubevægeligt  Forsvarsvaaben ;  man  blev  dog  ikke  staaende 
herved,  men  benyttede  dem  tillige  til  direkte  Angreb,  og 
Fultons  gamle  Plan  med  Udrigger-Torpedoer  blev  paany 
optaget.  Ved  Erobringen  af  Pantserskibet  « Atlanta«  kom 
Nordstaternes  Søofficerer  først  til  Kundskab  om  Beskatten- 
heden  af  dette  nye  Vaaben;  dette  Skib  var  nemlig  forsy- 
net med  en  Bom,  der  ragede  frem  under  Vandet  fra  For- 
stavnen, og  ved  Enden  af  denne  fandtes  Torpedoen  fastgjort. 

Det  første  Forsøg  med  dette  Apparat  blev  gjort  af 
Rebellerne  imod  Skibet  «New  Ironside«,  en  Kolos  paa 
3,486  Tons,  som  laa  ud  for  Charleston  i  Oktober  1863. 
"Klokken  ni  om  Formiddagen  saae  man  en  lille,  mørk 
Gjenstand  nærme  sig  Fregatten.  Da  man  pralede  den, 
svaredes  der  med  et  Riff"elskud,  som  dræbte  den  vagtha- 
vende Officer ,  og  strax  efter  rystede  en  voldsom  Explosion 
Fregattens  svære  Skrog  og  oversvømmede  Dækket  med 
Vand.  Torpedo- Baaden  drev  derpaa  af  og  var  snart  ude 
af  Syne,  men  Kaptainen  paa  den  og  en  anden  Mand  bleve 
fiskede  op  af  Fregattens  Folk.  Idet  Explosionen  fandt 
Sted,  vare  nemlig  de  fire  Mand,  som  udgjorde  Besætningen 
paa  den  lille  Baad,  sprungne  overbord,  i  Forventning  om, 
at  den  vilde  gaae  tilbunds.  Maskinmesteren  kom  dog  atter 

op  i  den  og  førte  den  derpaa  lykkelig  tilbage  til  Havnen. 
Fartøiet  var  en  lille  Damper,  60  Fod  lang  og  6  Fod  bred, 
af  Form  som  en  Cigar  og  saa  dybtliggende,  at  kun  ti 
Fod  af  Skrogets  Længde  vare  synlige  en  Alen  over  Vand- 
fladen. I  Forstavnen  sad  der  en  fem  Alen  lang  Jernstang, 
og  paa  Enden  af  den,  sex  Fod  under  Vandet,  hang  Tor- 
pedoen, som  var  ladet  med  60  Pund  Krudt;  Antændelsen 
skete  ved  Hjælp  af  det  tidligere  omtalte  Glasrør,  der  knu- 
stes ved  Sammenstødet.  De  Konfødererede  havde  døbt 
dette  lille  Torpedo- Skib  « David »,  og^  dette  blev  siden  Fæl- 
lesnavn for  alle  saadanne  smaa  Fartøier,  ligesom  den  før- 
'  ste  Monitor  har  givet  alle  den  Slags  Skibe  deres  særegne 
Navn. 

Dette  Angreb  havde  til  Følge,  at  Nordstaternes  Offi- 
cerer fordoblede  deres  Opmærksomhed,  men  ikke  desto 
mindre  blev  dog  «Housatonic»,  et  Skib  paa  1240  Tons,  et 
halvt  Aar  senere  sprængt  i  Luften  ved  Sammenstødet  med 
en  undersøisk  Baad,  saaledes  som  vi  alt  have  fortalt.  I 
en  Afstand  af  nogle  faa  hundrede  Alen  havde  man  seet 
det  lille  Fartøi  nærme  sig;  Korvetten  havde  strax  kappet 
Anker  og  bakkede,  det  Bedste  den  kunde,  men  Sammen- 
stødet kunde  ikke  undgaaes,  og  fem  Minuter  senere  stod 
"Housatonio  paa  Bunden  af  Charlestons  Rhed  med  halvan- 
dethundrede Mand  hængende  i  Rigningen.  En  Maaned 
derefter  undgik  et  andet  Skib  med  Nød  og  neppe  samme 
Skjæbne.  David'en  kom  denne  Gang  bagfra,  og  idet  den 
store  Orlogsdamper  kappede  Anker  og  satte  sig  i  Bevæ- 
gelse, knækkede  Skruen  Torpedobommen  paa  den  farlige 
Fjende. 

Atter  forøgede  Nordstaternes  Flaade  Antallet  paa  sine 
Vagtbaade,  men  det  varede  dog  ikke  mere  end  en  Maaned, 
før  Flagskibet  "Minnesota«,  paa  3,307  Tons,  blev  angrebet 
og  slemt  beskadiget  af  en  anden  David,  som  afbrændte  en 
Torpedo  med  53  Pund  Krudt  under  Minnesotas  Laaring 
Det  angribende  Fartøi  var  en  ganske  almindelig  Damp- 

baad,  som  efter  denne  Bedrift  slap  uskadt  tilbage  til  Hav- 
nen ,  skjjøndt  Linieskibet  sendte  en  Hagi  af  store  og  smaa 
Kugler  efter  den.  Blokade -Eskadren  havde  i  dette  Tilfælde 
særligt  stolet  paa  en  Vædder,  der  skulde  labe  slige  smaa 
Fartøier  i  Sænk,  men  i  det  afgjorende  Øieblik  havde  den 
ikke  Damp  nok  oppe. 

Nu  optog  Nordstaterne  selv  denne  Krigsførelse  og 
armerede  en  Del  Dampbaade  med  Torpedo -Udriggere; 
med  det  Samme  forbedrede  de  Konstruktionen,  forlængede 
Bommen,  indrettede  Torpedoen  med  et  Luftkammer,  saa 
at  den  kunde  flyde,  og  istedetfor  ved  Glasrørs- Systemet  blev 
den  efter  Forgodtbefindende  affyret  ved  Hjælp  af  en  Line. 
Med  en  af  disse  nye  Davider  angreb  de  den  28de  Oktober 
1864  et  Vædderskib,  «Albemarle%  hvormed  Rebellerne 
havde  voldet  dem  stor  Skade.  Skibet  var  beskyttet  ved 
stærke  Bomme  i  femten  Fods  Afstand;,  men  Damperen  var 
dog  istand  til  at  tvinge  dem  nogle  Fod  tilbage  imod  Væd- 
deren, som  gik  tilbunds  ved  Explosionen;  den  nedstyr- 
,tende  Vandmasse  bordfyldte  ogsaa  Torpedobaaden :  to  Mand 
druknede.  Elleve  bleve  tagne  tilfange,  og  kun  To  undslap, 
iblandt  dem  den  kommanderende  Officer;  men  dette  var 
jo  kun  et  ringe  Tab  i  Sammenligning  med  ødelæggelsen 
af  det  stærke  Vædderskib.  Efter  de  anførte  Exempler  vil 
det  skjannes,  at  en  Torpedo-Expedition  idetm'indste  den- 
gang var  et  fortvivlet  farligt  Foretagende. 

Efterat  Torpedoen  havde  spillet  en  saa  betydelig  Rolle 
under  Krigen  i  Nordamerika,  er  dette  nye  Vaaben  blevet 
gjort  til  Gjenstand  for  et  omhyggeligt  Studium,  og  rundt 
om  i  de  forskjellige  Lande  har  der  været  nedsat  særlige 
Kommissioner,  som  have  anstillet  Prøver  og  Experimenler 
af  forskjellig  Art.  Adskillige  Forbedringer  ere  blevne  ind- 
førte, og  et  og  andet  Nyt  er  der  ogsaa  kommet  til.  Vi 
maae  her  indskrænke  os  til  et  Par  af  disse  Opfindelser,  som 
gaae  ud  paa  at  gjøre  Torpedoen  til  et  bedre  Angrebsvaa- 
ben.  Den  første  af  disse  er  den  «harveyske»  Torpedo,  ogsaa 

kaldet  « Odder-Torpedoen  •>  og  opfundet  af  en  Kaptain  Har- 
vey. Maskinen  bestaaer  af  en  smal  Kasse,  som  udgjer 
en  Rektangel,  der  er  ladet  med  Skydebomuld,  Dynamit 
eller  Krudt,  som  antændes  ved  et  Slags  Fængnaalsapparat, 
idet  Maskinen  tørner  imod  det  fjendtlige  Skib.  I  denne 
Hensigt  tages  Torpedoen,  som  holdes  oppe  af  en  Bøie, 
paa  Slæb  af  et  hurtigtseilende  Skib,  og  der  udfordres  da 
baade  Forsigtighed  og  dristig  Behændighed  for  ikke  selv 
at  komme  i  Berøring  med  denne  Odder,  men  derimod  faae 
den  til  at  ramme  det  paagjældende  Skib  under  Vandlinien. 
Seet  i  Bevægelse  skal  den  efter  Beskrivelsen  ligne  Ryg- 
finnen paa  en  stor  Hai,  der  følger  i  Kjølvandet  paa  det 
agerende  Skib.  Den  engelske  Regering  har  anstillet  Prø- 
ver med  denne  Torpedo  og  derefter  kjøbt  Opfindelsen,  som 
dog  ogsaa  har  fundet  Vei  til  Rusland,  Preussen,  Italien 
og  andre  Lande. 

Mærkeligere  er  Fiske-Torpedoen ,  en  endnu  senere  Op- 
findelse, som  skyldes  en  østerrigsk  Ingeniør.    Det  er  en 
Maskine  af  Form  som  en  Cigar,  lavet  af  Smedejern  med 
en  Kjøl  forneden  og  en  tilsvarende  Kam  foroven  samt 
forskjellige  Ror  til  at  regulere  dens  Bevægelse  og  Stilling 
under  Vandet.    Den  forreste  Del  af  Kassen  indeholder 
Sprængladningen,  som  antændes  ved  et  Sammenstød;  den 
større,  bagerste  Del  af  den  er  derimod  fyldt  med  sam- 
menpresset Luft,  som  sætter  en  firbladet  Skibsskrue  i  Be- 
vægelse.    De  største  af  disse  Maskiner  ere  fjorten  Fod 
lange  og  sexten  Tommer  i  Tversnit,  bestemte  til  at  rumme 
henved  70  Pund  Skydebomuld,  en  Ladning,  der  svarer  til 
mellem  to  og  tre  hundrede  Pund  Krudt;  de  mindre  ere 
ligesaa  lange,  men  noget  tyndere.    Hele  Apparatet  ud- 
sendes ved  en  egen  Mekanik  gjennem  et  Rør,  der  er  an- 
bragt i  Boven  paa  det  agerende  Skib,  og  samtidigt  med,  at 
Torpedoen  skydes  ud  i  Vandet,  sættes  dens  Maskineri  i 
Bevægelse,  saa  at  den  nu  med  en  Fart  af  1—Vh  Knob 

bevæger  sig  hen  imod  sit  Maal,  og  den  skal  efter  Opfin- 
derens Beregning  kunne  tilbagelægge  tre  tusinde  Fod. 

Ogsaa  med  denne  Torpedo  har  man  ifjor  anstillet  flere 
Forsøg  i  England  imod  en  gammel  Fregat,  og  Kommis- 
sionen ,  der  forestod  disse  Prøver,  kom  derved  til  den  Over- 
bevisning, at  den,  udskudt  i  en  Afstand  af  600  Fod, 
vilde  ramme  Bredsiden  af  et  Skib.  Ved  det  første  Forsøg 
med  den  største  «Fisk»  ramtes  Fregatten  under  Laarin- 
gen,  og  Torpedoen  slog  et  Hul  i  Siden  paa  den,  saa  stort 
som  en  Ladeport,  saa  at  Fregatten  øieblikkeligt  sank.  Ved 
et  følgende  Forsøg  med  det  mindre  Apparat  fangede  man 
derimod  Fisken  i  et  udhængt  Net,  saa  at  den  ingen  Skade 
gjorde. 

Baade  den  østerrigske  og  engelske  Kegering  siges  at 
have  kjøbt  Ketten  til  at  benytte  Opfinderens  Patent,  og  i 
England  indrettes  der  for  Tiden  et  Skib  til  at  udsende 
disse  Vaaben.  Imidlertid  synes  Tydskland  særligt  at  have 
stillet  sig  den  Opgave  at  konstruere  Torpedo- Skibe.  I 
deres  Ydre  lader  det  til,  at  disse  Fartøier  have  megen 
Lighed  med  den  amerikanske  David;  de  ere  kun  40  Fod 
lange,  meget  dybtliggende  og  "bevæge  sig  (efter  Tydsker- 
nes  Sigende)  med  Lynets  Hurtighed  over  de  natlige  Bøl- 
ger«;  til  at  hede  Dampmaskinerne  bruges  Petroleum,  og 
endelig  hedder  det  om  dem,  at  de  ere  ganske  usaarlige, 
naaar  der  ikke  anvendes  det  allerværste  Skyts  imod  dem. 
Den  tydske  Marine  har  sex  af  disse  Fartøier,  af  hvilke  tre 
allerede  flyde  paa  Vandet. 

Og  hvad  er  saa  Kesultatet  af  alle  disse  Opfindelser? 
Hvad  maa  den  nødvendige  Følge  blive,  dersom  man  f.  Ex. 
skulde  drive  det  til  at  kunne  armere  et  Skib  med  et 
helt  Batteri  undersøiske  Fiske-Torpedoer?  Først  og  frem- 
mest vistnok  det,  at  man  for  en  stor  Del  vil  komme  til- 
bage til  det  gamle  System  med  Træskibe,  da  det  ikke  vil 
være  muligt  at  bepantsre  et  Skib  indtil  femten  Fod  under 

Vandgangen,  og  dernæst,  at  man  vil  anvende  al  sin  Op- 
findsomhed paa  at  forøge  Skibenes  Hurtighed.  Endnu  har 
Torpedo-Opfindelsen  vel  neppe  naaet  sitMaal,  men  at  den 
vil  medføre  en  Revolution  i  Krigsførelsen,  synes  der  ikke 
at  kunne  være  nogen  Tvivl  om.. 

Krig  er  et  Onde,  men  sikkert  ogsaa  et  nødvendigt 
Onde,  der  spotter  alle  menneskelige  Deklamationer;  thi 
Udviklingen  her  i  Verden  synes  nu  engang  at  kræve  sine 
stærke  Modsætninger,  og  sandsynligvis  behøver  ethvert 
Folk  nu  og  da  et  føleligt  Stød,  der  kan  vække  dé  slum- 
rende Livsaander,  for  at  ikke  den  hele  Slægt  lidt  efter 
lidt  skal  degenerere;  og  naar  den  menneskelige  Opfind- 
somhed i  vore  Dage  saa  stærkt  beskjæftiger  sig  med  at 
udfinde  nye  Odelæggelsesmidler,  tør  vi  vel  ogsaa  haabe, 
at  de  Opdagelser  og  Erfaringer,  man  herved  gjør,  ogsaa 
ville  finde  en  mere  fredelig  Anvendelse  i  den  industrielle 
Verden  og  føre  videre  end  til  blot  at  bygge  sindrige 
"Helvedesmaskiner«. 

•Hvorledes  jeg  fandt  Livingstone- . 

Reiser,  Eventyr  og  Opdagelser  i  Central  -  Afrika. 
Af  Henry  M.  Stanley. 


Saaledes  er  Titlen  paa  det  nyeste  Værk  i  den  geografiske 
Verden,  en  Bog,  760  Sider  tyk,  med  Billeder  og  Kort, 
skrevet  og  trykt  i  Løbet  af  nogle  faa  Maaneder,  som 
den  berømte  Korrespondent  for  «New  York  Herald«)  nu 
har  sendt  ud  i  Verden;  og  en  kuriøs  Bog  er  det,  baade 
hvad  Form  og  Indhold  angaaer.  Det  er  aabenbart,  at 
Forfatteren  ikke  har  havt  Tid  til  at  veie  sine  Ord,  og  det 
er  ligesaa  aabenbart,  at  han  har  skrevet  sin  Bog  under 
Indflydelse  af  den  krænkende  og  uhyggelige  Følelse,  at 
den  off"enhge  Mening  —  navnlig  i  England  —  betragtede 
ham  som  et  Stykke  af  en  Charlatan;  men  har  man  tidli- 
gere bedømt  ham  uretfærdigt  og  haardt,  saa  slaaer  han 
nu  til  Gjengjæld  løs,  saa  det  har  Fynd  og  Klem.  En  stor 
Del  af  den  foreliggende  Bog  er  ofret  denne  Polemik,  og 
Resten  indeholder  foruden  en  nøiagtig  Beskrivelse  af  selve 
hans  Reise  og  Samliv  med  Livingstone,  den  mest  minu- 
tiøse Redegjørelse  for  Alt,  hvad  der  angaaer  en  saadan 
Expedition;  Folk,  der  i  Fremtiden  ville  gjøre  Turen  fra 
Zanzibar  til  Søerne  i  det  Indre,  have  her  faaet  en  Reise- 
haandbog.  Adskilligt  af,  hvad  han  har  skrevet,  burde  han 
utvivlsomt  have  udeladt  for  sin  egen  Skyld,  og  Meget  er 
der  i  Bogen,  som  de  fleste  Læsere  ville  finde  trættende 
og  kjedeligt;  men  hvilke  Feil  han  end  kan  have  begaaet 
som  Forfatter,  og  hvad  man  end  maatte  dømme  om  hans 
personlige  Domme  og  Meninger,  Et  er  der  ingen  Tvivl 

om:  at  han  er  en  ærlig  Mand,  der  kun  siger,  hvad  han 
mener,  og  ikke  fortæller  Andet,  end  hvad  han  har  oplevet; 
og  hvad  enten  han  har  skrevet  en  god  eller  daarlig  Bog  — 
den  viser  i  hvert  Tilfælde,  at  han  har  udført  sin  Mission 
paa  en  glimrende  Maade,  takket  være  hans  mageløse  Ihær- 
dighed; hans  Tilbagereise  fra  Unyanyemba  er  en  ligefrem 
Bedrift. 


Den  16de  Oktober  1869  modtog  Stanley  i  Madrid,  et 
Telegram  fra  Mr.  Bennett  jun..  Chefen  for  «New  York 
Herald",  med  Opfordring  om  øieblikkeligt  at  indfinde  sig 
i  Paris.  To  Dage  senere  bankede  han  paa  Mr.  Bennetts 
Dør  tidligt  om  Morgenen  og  traf  ham  i  Sengen. 

"Hvem  er  De?'> 

"Mit  Navn  er  Stanley«. 

"Ah,  ja  vel,  sæt  Dem  ned;  jeg  har  et  vigtigt  Stykke 
Arbeide  at  overdrage  Dem«. 

Efter  at  have  kastet  en  Slobrok  om  sig  spurgte  Ben- 
nett derpaa: 

"Hvor  troer  De,  Livingstone  er?" 

"Det  veed  jeg  virkelig  ikke«. 

"Troer  De,  han  er  i  Live?» 

"Ja  det  Ene  er  jo  lige  saa  troligt  som  det  Andet-. 

"Vel,  jeg  troer  nu,  at  han  lever,  og  at  han  kan  fin- 
des, og  jeg  staaer  i  Begreb  med  at  udsende  Dem  for  at 
finde  ham». 

"Hvad,  De  troer  virkelig,  at  jeg  kan  finde  Dr.  Li- 
vingstone, og  agter  at  sende  mig  til  Central-Afrika?« 

"Ja,  det  er  min  Mening,  at  De  skal  drage  ud  for  at 
finde  ham,  hvor  De  hører,  at  han  er,  faae  alle  de  Nyhe- 
der af  ham,  som  De  kan,  og  da  den  gamle  Mand  mulig- 
vis er  i  Trang,  saa  forsyn  Dem  saa  rigeligt,  at  De  kan 
hjælpe  ham ,  om  han  skulde  behøve  det.    Det  er  en  Selv- 

følge,  at  De  lægger  Deres  egen  Plan  og  handler,  som  De 
finder  for  godt  —  men  find  Livingstone-«. 

Forbaiiset  over  den  koldblodige  Ordre,  hvorved  han 
blev  udsendt  for  at  opsøge  en  Mand,  hvem  han  ligesom 
de  fleste  Andre  ansaae  for  død,  spurgte  Stanley  sin  Prin- 
cipal, om  han  ogsaa  havde  betænkt,  hvor  stor  Udgiften 
vilde  blive  ved  denne  lille  Sviptur.  Burtons  og  Spekes 
Reiser  havde  kostet  3000  og  5000  £.;  sandsynligvis  vilde 
altsaa  en  saadan  Reise  ikke  kunne  gjøres  under  2500  £. 

«Vel,  jeg  skal  sige  Dem,  hvad  De  skal  gjøre.  Hæv 
tusinde  Pund  nu,  og  naar  de  ere  slupne  op,  hæv  saa  an- 
dre tusinde  Pund;  slippe  de  op,  hæver  De  endnu  tusinde 
Pund,  og  saa  fremdeles,  men  find  Livingstone«. 

Stanley,  som  vel  vidste,  at  Mr.  Bennett  ikke  let  op- 
gav en  Beslutning,  naar  han  først  havde  fattet  den,  fandt 
dog,  paa  Grund  af  Foretagendets  uberegnelige  Størrelse, 
Anledning  til  at  bemærke,  at  han  havde  hørt,  det  var 
hans  Hensigt  at  sælge  »Herald')  og  trække  sig  ud  af  For- 
retningen, dersom  hans  Fader  i  det  Samme  døde,  og  hvad 
saa?  —  men  Svaret  lød,  at  det  var  et  fuldstændigt  ube- 
grundet Rygte,  thi  der  fandtes  ikke  Penge  nok  i  New  York, 
til  at  man  for  dem  kunde  kjøbe  »New  York  Herald« ;  hans 
Fader  havde  gjort  det  til  et  stort  Blad,  men  det  var  hans 
Hensigt  at  gjøre  det  endnu  større.  «Jeg  agter »,  sagde 
han,  «at  gjøre  det  til  en  Nyheds-Tidende  i  Ordets  egen- 
lige Betydning,  saaledes  at  det  meddeler  enhver  Efterret- 
ning, der  har  Interesse  for  Verden,  uden  Hensyn  til,  hvad 
det  koster  at  skaffe  den  tilveie«. 

"Herefter  har  jeg  ikke  Videre  at  bemærke.  Er  det 
Deres  Mening,  at  jeg  strax  skal  tage  til  Afrika  for  at  søge 
efter  Dr.  Livingstone?« 

«Nei!  Jeg  ønsker,  at  De  først  overværer  Aabningen 
af  Suez- Kanalen  og  derpaa  gjør  en  Tur  op  ad  Nilen. 
Jeg  hører,  at  Baker  staaer  i  Begreb  med  at  afgaae  til 
Øvre-Ægypten.    Opspørg,  hvad  De  kan,  angaaende  hans 

Expedition ,  og  beskriv  underveis  saa  godt  som  muligt,  hvad 
der  har  Interesse  for  Turister,  og  skriv  saa  en  praktisk 
Haandbog  over  Nedre-Ægypten.  Derpaa  er  det  maaske 
lige  saa  godt.  De  gaaer  tiljerusalem;  jeg  harer,  at  Kapt. 
Warren  gjar  interessante  Opdagelser  der.  Besog  saa  Kon- 
stantinopel og  see  at  komme  under  Veir  med,  hvad  der 
er  iveien  med  Khediven  og  Sultanen.  Saa  —  lad  mig  see, 
gjør  De  maaske  bedst  i  at  besøge  Krim  og  de  gamle  Val- 
pladse  der;  tag  derfra  over  Kaukasus  til  det  kaspiske  Hav, 
thi  jeg  horer,  der  udrustes  en  russisk  Expedition  tilKhiva, 
og  læg  saa  Veien  over  Persien  til  Indien;  fra  Persepolis 
vil  De  kunne  skrive  et  interessant  Brev.  De  er  da  saa 
nær  ved  Bagdad,  at  De  kunde  gjøre  en  Sviptur  dertil  for 
at  skrive  Noget  op  om  Jernbanen  i  Euphrat-Dalen,  og 
naar  De  derefter  kommer  til  Indien,  kan  De  tage  afsted 
efter  Livingstone.  Muligvis  faaer  De  da  at  høre,  at  han 
er  paa  Veien  til  Zanzibar,  men  i  modsat  Fald  drager  De 
ind  i  det  Indre  og  finder  ham,  hvis  han  er  i  Live.  Faa 
saa  Meget  at  vide  om  hans  Opdagelser,  som  De  kan,  og 
dersom  de  finder,  at  han  er  død,  skaf  saa  saa  mange  Be- 
viser derfor  som  muligt.  Det  er  det  Hele.  God  Nat,  og 
Gud  være  med  Dem».  — 

Vi  have  meddelt  denne  kuriøse  Samtale,  som  Stanley 
har  ladet  trykke  i  Indledningen  til  sin  Bog,  Læserne  kunne 
saa  selv  anstille  Betragtninger  over  den.  Stanleys  Reise 
er  bleven  bedømt  paa  saa  forskjellig  Maade,  at  man  maa 
være  ham  taknemlig  for,  at  han  i  sin  Bog  har  givet  os 
Leilighed  til  at  see  Sngen  fra  det  rette  Synspunkt;  thi  det 
er  dog  altid  bedst  at  vide,  hvad  Slags  Folk  man  har  med 
at  gjøre.  « Heraids •>  Expedition  for  at  finde  Livingstone 
var,  naar  Alt  komnier  til  Alt,  nærmest  en  storartet  For- 
retningsreise  af  en  Slags,  som  man  hidtil  ikke  har  kjendt, 
men  som  det  store  New  Yorker-Blad  maaske  efterhaanden 
vil  gjøre  til  Hverdagsbegivenheder;  det  var  ikke  for  Living- 
stones,  men  for  et  æret  og  nysgjerrigt  Publikums  Skyld, 

at  Stanley  blev  udsendt,  og  saaledes  opfattede  hun  selv 
Sagen.  « Forinden  jeg  traf  Livingstone«,  fortæller  han  et 
Sted,  "betragtede  jeg  ham  kun  som  et  Objekt,  et  stort 
Emne  for  et  Dagblad,  som  saa  mange  andre  store  Emner, 
der  have  Tillokkelse  for  det  graadige,  nyhedselskende  Pub- 
likum »>,  og  et  andet  Sted  hedder  det:  "For  min  egen  Del 
brød  jeg  mig  ikke  en  Tøddel  om  hans  Opdagelser,  und- 
tagen forsaavidt  det  angik  det  Blad,  der  havde  givet  mig 
det  Hverv  at  opsøge  ham«. 

Ligeover  for  saadanne  Ytringer  som  disse  blegner 
det  romantiske  Skjær,  som  hidtil  har  hvilet  over  Stanleys 
Foretagende;  man  maa  opgive  enhver  Illusion  om  konge- 
ligt Høisind  og  Ridderlighed  og  tage  Mr.  Bennett  og  Mr. 
Stanley  for  det,  de  ere,  to  energiske  Amerikanere,  prak- 
tiske lige  til  Fingerspidserne.  Hvad  der  drev  Stanley  fremad, 
var  Pligtfølelse  og  Stolthed.  »Ifølge  mine  Forpligtelser  til 
Bladet'),  siger  han,  »var  jeg  nødt  til  at  begive  mig  til  hvil- 
kensomhelst  Verdensegn,  naar  Ordren  kom.  Selv  søgte 
jeg  ikke  den  Ære  at  opsøge  Livingstone,  og  da  jeg  blev 
opfordret  dertil,  var  jeg  enten  nødt  til  at  adlyde  eller  at 
opgive  min  Post«,  og,  kunde  man  føie  til,  hvor  stolt  og 
glad  han  end  er  over  at  have  fundet  Livingstone  og  løst 
sin  Opgave,  saa  er  han  dog  maaske,  naar  Alt  kommer  til 
Alt,  fuldkommen  saa  stolt  og  glad  over  at  være  knyttet 
til  et  Blad,  der  stiller  sine  specielle  Korrespondenter  slige 
storartede  Opgaver.  I  hvad  Lys  man  nu  forøvrigt  vil  see 
Projektet,  saaledes  som  det  er  udsprunget  af  Mr.  Bennetts 
Hjerne  —  den  Anerkjendelse  vil  Ingen  kunne  negte  Stanley, 
at  han  som  en  dygtig  og  energisk  Mand  har  udført  sit 
Hverv,  og  da  han  baade  fandt  Livingstone  og  hjalp  ham 
ud  af  en  ikke  ringe  Forlegenhed,  saa  faae  Englænderne 
være  ene  om  deres  Ærgrelse  over,  at  han  kom  dem  i 
Forkjøbet,  medens  Stanley  derimod  har  Lov  til  at  troe, 
at  det  for  en  Del  er  hans  Energi,  som  har  ansporet  dem 
saaledes,  at  de  nu  udsende  hele  to  Expeditioner,  en  ve- 

sterfra  op  ad  Kongo  og  en  anden  fra  Zanzibar,  for  at  hjælpe 
Livingstone  at  faldføre  sit  besværlige  Arbeide. 

I. 

Forhold  og  Personer  i  Zanzibar.  —  Expeditionen  udrustes. 

En  af  de  første  Dage  i  Januar  1871  seilede  Stanley 
op  ad  Strædet,  som  skiller  øen  Zanzibar  fra  Fastlandet. 
Til  Venstre  ligger  den  lave,  skovklædte  ø;  flere  arabiske 
D'hows  staae  for  fulde  Seil  op  igjennem  Sundet;  nede 
imod  Syd  strække  adskillige  store  Skibe  deres  nøgne  Ma- 
ster op  over  Horisonten,  og  lidt  længere  imod  -Øst  viser 
sig  en  tæt  Masse  hvide  Huse  med  flade  Tage;  det  er  Zan- 
zibar, øens  Hovedstad,  som  snart  udfolder  sig  til  en  stor, 
tætsluttet  By  af  karakteristisk,  arabisk  Arkitektur.  Over 
nogle  af  de  største  Huse  langs  med  Bugten  foran  Staden 
vaie  Flag,  Sultanen  Seid  Burghaschs  blodrøde,  tillige 
med  det  amerikanske,  engelske,  franske  og  tydske,  og  i 
Havnen  ligge  en  ti,  tolv  store,  evropæiske  Skibe  for  Anker 
imellem  en  Vrimmel  af  større  og  mindre  arabiske  Fartøier, 
D'hows,  som  besørge  Handelen  mellem  Indien,  Kysten  af 
den  persiske  Bugt  og  Zanzibar. 

'  En  Vandring  gjennem  Staden  frembyder  som  Regel 
Synet  af  snevre,  krogede  Gyder.  I  Banyanernes*)  Kvarter 
ere  Husene  vel  hvidtede,  og  til  begge  Sider  har  man  Ind- 
blik i  dybe,  aabne  Boder,  hvor  orientalske  Skikkelser  med 
høie,  røde  Turbaner  indtage  Pladsen  i  Forgrunden,  medens 
Baggrunden  dannes  af  Stabler  af  forskjellige  Slags  Manu- 
fakturvarer, Dynger  af  Isenkram  og  Elefanttænder.  Banya- 
nerne  i  deres  blændende  hvide  Dragter  og  med  deres  skin- 
nende hvide  Huse  og  Gader  repræsentere  Renligheden  i 


*;  Indiske  Hinduere  fra  Cutsch ,  som  drage  over  til  Zanzibar  for 
at  gjore  derés  Lykke  og  tjene  en  Formue,  hvorpaa  de  atter 
vende  tilbage  til  Indien. 

Zanzibar.  Modstykket  hertil  meder  man  i  Negernes  Kvar- 
ter, hvis  uldhovede  Befolkning  flokkes  ved  Do  rene  til  deres 
elendige  Hytter,  snakkende,  leende,  handlende  og  skjæn- 
dende,  medens  en  blandet  Stank  af  menneskelige  Uddunst- 
ninger, Tjære,  Huder,  Affald  og  Smuds  opfylder  Atmo- 
sfæren. Men  Staden  har  ogsaa  sit  aristokratiske  Kvarter 
med  anseehge  og  solide  Huse,  med  flade  Tage  og  elegante, 
udskaarne  Døre  med  store  Messing-Dørhamre;  her  boe  de 
rige,  arabiske  Herrer,  og  her  boe  de  enkelte  Evropæere, 
som  for  kortere  eller  længere  Tid  have  gjort  Zanzibar  til 
deres  Hjem. 

Araberne,  som  have  gjort  Zanzibar  til  øst- Afrikas 
Bagdad,  til  Hovedmarkedet  for  Handelen  med  Elfenben, 
Slaver,  Gummi,  Huder  o.  s.  v.,  have  ogsaa  givet  Staden 
et  halvt  arabisk  Præg ;  thi  hvor  denne  Kace  findes,  er  den 
altid  den  samme ;  hvor  Araberen  end  nedsætter  sig,  med- 
fører han  sit  Harem,  sin  Religion,  sin  Tunika  og  sin  lange 
Kaabe  eller  Kjortel,  og  hvor  meget  Negeren  end  spotter 
og  leer  ad  ham,  faaer  han  ham  dog  ikke  til  at  forandre 
Noget  i  sin  Levevis.  Araberne  i  Zanzibar  udgjore  en  Ko- 
loni af  Eventyrere;  de  ere  saa  omtrent  Alle  Vandrings- 
mæ.nd,  og  der  er  kun  Faa  af  dem,  som  ikke  ofte  have 
seet  Faren  under  -Øie  .paa  deres  Tog  ind  i  det  Indre  af 
Afrika  efter  det  kostbare  Elfenben;  men  hvad  de  saaledes 
have  lært  og  prøvet,  har  givet  deres  hele  Optræden  og 
Holdning  et  Præg  af  rolio^t  Mod  og  Uafhængighed,  som 
uvilkaarligt  indgyder  En  Agtelse;  de  Historier,  soai  disse 
Folk  kunde  fortælle,  vilde  afgive  Stof  til  mangen  spæn- 
dende Fortælling. 

Banyanerne  ere  dog  den  Klasse,  der  udøver  størst  Ind- 
flydelse paa  den  øst-afrikanske  Handel.  Disse  Indiere  ere 
fødte  Handelsmænd,  der  i  saa  Henseende  endog  overgaae 
Jøderne,  og  kun  blandt  Farserne  findes  der  Folk,  som 
kunne  gjore  dem  Rangen  stridig  paa  Markedet;  Araberne 
ere  derimod  rene  Børn  imod  dem;  men  der  gives  da  hel- 

ler  ikke  noget  Hensyn,  som  afholder  dem  fra  at  snyde 
deres  Medmennesker.  "Det  er  Penge  værd  at  see  en  saa- 
dan  Mand  ved  hans  Arbeide.  Her  kommer  en  Indfødt  ind 
til  En  med  en  Elefanttand,  der  veicr  et  Par  ^Frasilahs« 
(å  35  Pund):  den  Indfødte  forsikrer  det  med  hmtidelig 
Ærlighed,  og  Tungen  paa  Vægten  angiver  det,  menKjøb- 
manden  forbander  sig  paa,  at  Vægten  ikke  er  nøiagtig,  at 
den  Sorte  ikke  forstaaer  sig  en  Smule  derpaa,  og  at  der  ikke 
er  stort  Mere  end  een  Frasilah.  «Kom»,  siger  han,  «lad 
os  faae  en  Ende  paa  det,  tag  dine  Penge  og  gaae  din 
Vei,  er  Du  gal!«  —  og  skulde  den  Indfødte  endnu  be- 
tænke sig,  skriger  han  op  som  en  Rasende,  truer  med  at 
jage  ham  ud,  sparker  til  hans  Elfenben  med  ligegyldig 
Foragt;  men  skjøndt  han  befaler  den  maalløse  Indfødte  at 
gaae  sin  Vei,  er  det  dog  ikke  et  Oieblik  hans  Mening,  at 
Elfenbenet  skal  forlade  hans  Butik«. 

Med  Undtagelse  af  nogle  ganske  enkelte  rige  Arabere 
maae  næsten  alle  Handelsmænd  tye  til  disse  skamløse  Aager- 
karle,  naar  de  ønske  at  gjøre  enReise  til  det  Indre;  maa- 
ske  forlanger  Vedkommende  50,  60  eller  endog  70  Procent, 
men  Reisen  formaaer  at  bære  disse  Udgifter,  thi  de  Varer, 
der  i  Zanzibar  repræsentere  en  Kapital  af  5000  Dollars,  ere 
det  Dobbelte  værd,  naar  man  har  naaet  Unyanyembe  hun- 
drede Mil  fra  Kysten,. og  trænger  man  endnu  halvtresinds- 
tyve  Mil  længere  frem  til  Ujiji  ved  Tanganyika,  er  Vær- 
dien voxet  til  det  Tredobbelte. 

Negrene  udgjøre  omtrent  to  TredieJele  af  hele  øens 
Befolkning  og  repræsentere  den  arbeidende  Klasse,  hvad 
enten  de  ere  Slaver  eller  frie  Mænd.  Det  er  en  lystig  og 
fornøielig  Race,  der  ikke  sørger  over  det,  som  det  ikke 
staaer  til  dem  at  ændre;  hele  Dagen  hører  man  deres  mo- 
notone, meningsløse  Sange,  medens  de  parvis  færdes  frem 
og  tilbage  mellem  Havnen  og  Pakhusene,  belæssede  som 
Æsler. 

Stanley  angiver  Indbyggernes  Antal  i  Zanzibar  til 

henved  100,000,  medens  Burton  i  sit  nysudkomne  Værk 
•<  Zanzibar »  kun  anslaaer  det  til  omtrent  30,000  —  begge 
Tal  beroe  paa  et  Skjøn.  De  fleste  fremmede  Skibe,  der 
drive  Handel  paa  Zanzibar,  ere  amerikanske;  næst  i  Ræk- 
ken følge  Tydskerne,  saa  Englændere  og  Franskmænd. 
Lærred,  Spiritus,  Krudt,  Geværer,  Perler,  Bomuldstøier 
og  Messingtraad  udgjøre  de  væsenligste  Indførselsartikler, 
istedetfor  hvilke  der  udføres  Elfenben,  Kopal-Gummi,  Hu- 
der, Kryderi- Nelliker,  Peber,  Kokosolie  o.  s.  v.  til  en 
Værdi  af  tre  Millioner  Dollars  aarligt. 

Iblandt  de  fremmede  Konsulater  indtager  det  britiske 
den  fornemste  Plads,  og  medens  Stanley  var  i  Zanzibar, 
beklædte  Dr.  John  Kirk  baade  Posten  som  den  britiske 
Regerings  Konsul  og  politiske  Agent,  det  første  Embede 
dog  kun  i  Mr.  Churchills  Fraværelse.  Det  var  Dr.  Kirk, 
som  ledsagede  Livingstone  paa  hans  anden  Reise,  og  som 
al  Verden  hidtil  ikke  uden  Grund  har  anseet  for  at  være 
hans  fuldtroe  Ven;  Mr.  Stanley  frakjender  ham  enhver  Ret 
til  dette  Navn.  «Jeg  var  næsten  nysgjerrig  efter  at  see 
denne  Herre,  eftersom  hans  Navn  saa  ofte  var  bleven 
nævnet  i  Forbindelse  med  den  Mand,  som  jeg  skulde  op- 
søge. Næsten  i  alle  Aviser  omtaltes  han  som  Dr.  Living- 
stones  tidligere  Ledsager,  og  efter  Tonen  i  de  Artikler,  som 
jeg  saae  offenliggjorte,  og  efter  hans  egne  Breve  til  Regerin- 
gen i  Indien  bildte  jeg  mig  ind,  at,  dersom  jeg  af  Nogen 
kunde  erholde  nogensomhelst  paalidelige  Oplysninger  om 
Livingstone,  maatte  det  være  af  Dr.  Kirk. 

"Morgenen  efter  min  Ankomst  til  Zanzibar  begav  jeg 
mig  altsaa  til  det  britiske  Konsulat,  ledsaget  af  den  ame- 
rikanske Konsul,  Kapt.  Webb,  som  præsenterede  mig  for 
en  temmelig  slank,  men  lidt  rundrygget  Mand  med  sort 
Haar,  indfaldne  Kinder  og  Skjæg,  med  de  Ord:  Dr. Kirk, 
tillad  mig  at  forestille  Dem  Mr.  Stanley,  ansat  ved  «New 
York  Herald".  Det  forekom  mig  i  det  øieblik,  at  han 
gjorde  store  øine,  saa  store,  at  de  bleve  helt  runde  — 

han  ikke  saae,  men  stirrede  paa  mig.  Under  Samtalen, 
som  berørte  forskjellige  Emner,  iagttog  jeg  nøie  hans  An- 
sigt, men  kun  en  eneste  Gang  oplivedes  det,  da  han  for- 
talte om  nogle  af  sine  Jagtbedrifter ».  —  Dr.  Kirk  er  aaben- 
bart  ikke  bleven  betragtet  med  meget  venlige  ørne.  — 
Ved  deres  næste  Mode,  paa  den  Aften,  da  den  engelske 
Konsul  og  hans  Frue  »see  deres  Venner  hos  sig«  —  «og 
en  kjedeligere  Aften  har  jeg  aldrig  tilbragt«,  forsikrer  deres 
hensynsfulde  amerikanske  Gjæst,  som  hverken  er  fornoiet 
med  Selskabet  eller  Beværtningen  --  ved  dette  næste  Møde 
kom  han  i  Samtale  med  Kirk  om  Livingstone.  Da  Kirk 
havde  fortalt  ham  nogle  Eventyr,  som  han  havde  oplevet, 
medens  han  reiste  sammen  med  Livingstone,  greb  Stanley 
6ieblikket  og  spurgte  i  en  ligegyldig  Tone: 

<- Siden  vi  tale  om  Livingstone  —  hvor  troer  De,  han 
nu  er?» 

«Ja  det  er,  som  De  veed,  vanskehgt  at  svare  derpaa; 
muligvis  er  han  død,  og  vi  have  intetsomhelst  Positivt, 
hvorpaa  vi  kunne  bygge.  Een  Ting  veed  jeg  for  vist:  at 
Ingen  har  hart  noget  Bestemt  om  ham  i  over  to  Aar. 
Ikke  desto  mindre  bilder  jeg  mig  ind,  at  han  er  i  Live. 
Vi  sende  stadigt  Noget  ind  til  ham  ,  og  endog  i  dette  -Øie- 
blik  er  der  en  Expedition  i  Begreb  mod  at  afgaae  fra  Ba- 
gamoyo  (en  By  lige  over  for  Zanzibar  paa  Fastlandet,  som 
paa  en  Maade  kan  kaldes  dens  Forstad).  Jeg  synes  vir- 
keligt, den  gamle  Mand  skulde  komme  hjem  nu,  han  bliver 
gammel,  og  om  han  døde,  vilde  hans  Opdagelser  være  tabte 
for  Verden.  Han  holder  hverken  Dagbog  eller  gjør  Op- 
tegnelser, og  det  er  meget  sjeldent,  han  tager  Observatio- 
ner; kun  nu  og  da  sætter  han  et  Mærke  eller  en  Prik 
paa  et  Kort,  som  Ingen  uden  han  selv  vilde  kunne  for- 
staae!  Jo,  hvis  han  er  i  Live,  skulde  han  virkelig  komme 
hjem  og  lade  en  yngre  Mand  afløse  ham». 

uHvad  Slags  Mand  er  han  at  have  med  at  bestille. 
Doktor?.* 

«Ja,  jeg  synes,  han  i  det  Hele  taget  er  en  meget 
vanskelig  Mand  at  have  med  at  gjøre;  jeg  selv  har  aldrig 
havt  noget  Udestaaende  med  ham,  men  jeg  har  ofte  seet 
ham  karambolere  med  Folk,  og  det  er,  troer  jeg,  den  egen- 
lige Grund ,  hvorfor  han  ikke  kan  lide  at  have  Nogen  med 
sig.». 

«Jeg  har  hørt,  at  han  er  en  meget  beskeden  Mand, 
er  det  sandt?«  spurgte  jeg. 

"Aa,  han  veed  godt  at  vurdere  sine  egne  Opdagelser, 
bedre  end  nogen  Anden.  Han  er  ikke  nogen  fuldkommen 
Engel'),  sagde  han  leende. 

«Nuvel,  sæt,  at  jeg  traf  ham  paa  mine  Reiser  — jeg 
kunde  muligvis  støde  paa  ham,  hvis  hans  Reiser  falde 
sammen  med  min  Kurs  —  hvorledes  vilde  han  da  opføre 
sig  imod  mig?« 

"Skal  jeg  sige  Dem  Sandheden,  troer  jeg  ikke,  at 
han  vilde  synes  sa?i  overmaade  godt  derom.  Jeg  veed,  at 
hvis  Burton  eller  Grant  eller  Baker  eller  Nogen  af  den 
Slags  Folk  reiste  ud  efter  ham,  og  han  fik  Nys  om  deres 
Komme,  vilde  han  i  en  Haandevending  lægge  en  Snes 
Mil  med  Sumpe  og  Moser  imellem  dem  og  sig.  Det  tør 
jeg  indestaae  for«.  

"Dette  var  Indholdet  af  min  Samtale  med  Dr.  Kirk 
~  Livingstones  tidligere  Ledsager  —  saaledes  som  jeg  har 
opbevaret  den  i  min  Dagbog  og  i  min  Erindring«). 

Saa  Meget  kan  man  give  Stanley  Ret  i,  at  hvis  Kirks 
Venskab  for  Livingstone  skal  bedømmes  efter  disse  Ytringer, 
er  det  ikke  meget  varmt;  men  det  kan  jo  ogsaa  være,  at 
Kirk  ene  af  Hensyn  til  Stanley  har  udtalt  sig,  som  han 
gjorde,  at  der  bag  ved  hans  store,  runde  øine  ved  deres 
første  Møde  og  hans  lidet  opmuntrende  Ord  ved  denne 
Samtale  skjuler  sig  en  stærk  Tvivl,  om  det  ikke  var  en 
Humbugmager  eller  Charlatan ,  han  havde  for  sig;  at  Stan- 
ley vilde  reise  ud  for  at  opsøge  Livingstone,  anede  han 
ikke.    Saaledes  kunne  muligvis  de  to  Herrer  gjensidigt 

have  gjort  hinanden  Uret;  men  i  hvert  Tilfælde  har  Stan- 
ley paa  flere  Steder  i  sin  Bog  alifor  aabenbart  godtgjort, 
at  hans  Domme  ikke  altid  ere  vel  overlagte,  til  at  man 
kan  fordømme  Dr.  Kirk,  for  han  har  afgivet  sin  Forkla- 
ring. — 

Foruden  Dr.  Kirk  finder  Læserne  af  Livingstones  Reise- 
beskrivelser ondnu  en  Bekjendt  i  Zanzibar,  Biskop  Tozer, 
der  overtog  Styrelsen  af  de  engelske  Universiteters  Mission 
efter  Mackenzies  Død,  flyttede  med  sine  Medhjælpere  og 
sin  lille  Menighed  op  paa  et  Bjerg,  i  Forventning  om,  at 
de  Sorte  skulde  opsøge  ham  der,  og  saa  tilsidst  forflytte- 
des til  Zanzibar,  hvor  han  nu  sidder  i  et  imponerende 
Hus,  med  sine  Disciple  og  Korsangere ,  som  titulæ,r  Biskop 
over  Central- Afrika.  Skjøndt  Stanley  erklærer,  at  Biskop 
Tozer,  som  forøvrigt  ikke  staaer  i  fjerneste  Forhold  tilEx- 
peditionen,  er  et  af  de  høfligste  Mennesker,  han  nogensinde 
har  mødt,  undgaaer  den  høiærværdige  Herre  dog  ikke  et 
Rap  af  hans  satiriske  Knaldepidsk;  i  dette  Tilfælde  ere 
hans  Spydigheder  dog  blandede  med  et  vist  burlesk  Lune, 
saa  at  man  kan  lee  baade  ad  ham  og  hans  Biskop.  «At 
see  denne  høi-,  ja  taarnhøi -kirkelige  Prælat  i  hans  røde 
Embedskaabe  og  med  den  mest  løierlige  Hovedbeklædning 
vandre  gjennem  Zanzibars  Gader  eller  prutte  om  Prisen 
for  en  Blikkjedel  ved  en  Kjedelflikkers  Butik  er  saa  lat- 
terligt et  Syn,  som  jeg  nogensinde  har  seet  udenfor  en 
Gjøglers  Bod.  Som  hvid  Mand  protesterer  jeg  høitideligt 
imod  den  Taabelighed.  Hvad  end  Biskoppen  i  sin  velsig- 
nede Uskyldighed  mener  om  den  Virkning,  det  gjør  paa 
Hedningerne,  saa  kan  jeg  underrette  ham  om,  at  Araberne 
og  Negrene,  der  have  nedsat  sig  i  Unyanyembe,  finde  ham 
i  høieste  Grad  latterlig,  og  at  de  fleste  af  lians  hvide 
Brødre  tildels  ere  af  samme  Mening.  Du  stakkels,  kjære 
Biskop  Tozer!  Jeg  skulde  baade  elske  og  beundre  Dig,  hvis 
Du  kun  ikke  udfoldede  en  saa  overdreven  Høi-Kirkelighed 
paa  et  Sted  som  Zanzibar«.  —  De  gode  Folk  i  Zanzibar 

ville  sikkert  blive  noget  underlige  tilmode  ved  at  see  sig 
saaledes  stillede  i  Gabestokken,  men  det  maa  jo  trøste 
dem  noget,  at  de  dele  Skjæbne  med  saa  mange  Andre. 

Efter  at  Stanley  har  vist  os,  at  han  forstaaer  at 
tage  Folk  af,  som  om  det  var  Ænder  eller  Hans,  kaster 
han  sig  med  Energi  over  Forretningerne  for  at  organisere 
sin  Expedition,  og  saa  ivrig  er  han  for  at  give  Læserne 
det  rette  Begreb  om  Vanskelighedernes  Størrelse,  at  det 
her  er  ham  selv,  der  indtager  Tozers  Plads  udenfor  Mar- 
kedsgjøglerens  Fjælebod.  Kapitel  2  aabnes  med  en  Scene, 
hvor  man  ved  Nattetid  seer  Stanley  kaste  sig  urolig  paa 
sit  Leie,  medens  han  gjør  sig  selv  følgende  Spørgsmaal: 

«Hvor  mange  Penge  behøves  der?-) 

"Hvor  mange  Pagazis  eller  Dragere?" 

"Hvor  stor  en  Eskorte?« 

«Hvor  meget  Tøi?'» 

"Hvor  mange  Perler?" 

"Hvor  meget  Messingtraad?« 

"Hvad  Slags  Tøi  fordre  de  forskjellige  Stammer?" 

Men  hvor  mange  Spørgsmaal  han  end  gjorde  sig  selv, 
kom  han  dog  ikke  selve  det  bestemte  Punkt  et  Skridt 
nærmere,  (ordret).  «Jeg  overmalede  flere  Snese  Ark  Pa- 
pir, gjorde  Beregninger,  opsatte  Lister  over  Materiellet, 
beregnede,  hvad  det  vilde  koste  at  holde  hundrede  Mand  i 
et  Aar,  for  saa  og  saa  mange  Alen  af  de  forskjellige  Slags 
Tøi  0.  s.  V.  Jeg  studerede  Burton,  Speke  og  Grant,  men 
omsonst;  man  kunde  der  finde  en  hel  Del  geografiske, 
ethnologiske  og  andre  Oplysninger  vedrørende  Studiet  af 
det  indre  Afrika,  men  deres  Bager  indeholdt  ingen  Op- 
lysning om,  hvorledes  man  skulde  organisere  sin  Expedi- 
tion, før  man  drog  ind  i  Afrika.  Ærgerlig  kastede  jeg 
Bøgerne  fra  mig.  Evropæerne  i  Zanzibar  vide  Intet  herom; 
der  var  ikke  een  hvid  Mand  i  Zanzibar,  som  kunde  sige 
mig,  hvor  mange  «Dotis»  om  Dagen  en  Styrke  paa  hun- 
drede Mand  behøvede  til  sit  Underhold,  naar  den  var  paa 

Marschen;  det  var  ikke  deres  Sag  at  vide  det;  men  hvad 
skulde  jeg  gjøre?    Dette  var  et  vigtigt  Spørgsmaal!" 

Kan  Nogen  gjætte,  hvad  Stanley  gjorde,  da  Situatio- 
nen var  bleven  saa  indviklet?  Efter  at  have  pustet  alle 
disse  uhørte  Vanskeligheder  og  vigtige  Spørgsmaal  op  til  en 
saa  kæmpemæssig  Blære  som  muligt  for  sit  undrende  Publi- 
kum tager  han  den  meget  fornuftige  Beslutning  at  henvende 
sig  til  en  af  de  arabiske  Kjøbmænd,  som  nylig  var  kommen 
hjem  fra  det  Indre,  og  nu  dagedes  det  for  ham.  «ScheikHa- 
schid,  en  anseet  og  rig  Mand,  havde  selv  sendt  adskillige  Ka- 
ravaner til  det  Indre,  flere  af  de  betydeligste  Handelsmænd 
kom  i  hans  Hus,  han  eiede  'det  Hus,  hvori  den  ameri- 
kanske Konsul  (og  hos  ham  Stanley)  boede,  og  selv  boede 
han  ligeoverfor.  Scheik  Haschi  var  Manden,  som  man 
burde  raadføre  sig  med,  og  han  fik  følgelig  en  Indbydelse 
til  at  besøge  mig  i  Konsulatet«.  Man  maa  yde  Mr.  Stan- 
ley sin  Kompliment  for,  at  han  med  saa  megen  Aands- 
nærværelse  reddede  sig  ud  af  denne  Knibe  og  tog  en  saa 
fornuftig  Beslutning,  thi,  som  rimeligt  var,  fik  han  ved 
at  udspørge  den  graaskjæggede,  ærværdige  Scheik  Mere  at 
vide  angaaende  Detaillerne  ved  en  Expedition,  end  han 
havde  kunnet  studere  sig  til  i  tre  Maaneder. 

Efter  at  Stanley  var  kommen  paa  det  Eene  om,  hvad 
han  behøvede  af  Tøier,  Perler  og  Messingtraad  som  Be- 
talingsmiddel paa  Reisen,  begyndte  han  at  gjøre  sine 
mange  forskjellige  Indkjøb.  To  engelske  Sømænd,  Wilham 
Farquhar  og  John  Shaw,  udgjorde  tillige  med  ham  selv 
den  hvide  og  fornemste  Del  af  Selskabet;  begge  de  to 
nævnte  Mænd  havde  været  Styrmænd  og  vare  utvivlsomt 
i  Besiddelse  af  adskillige  Egenskaber,  der  gjorde  dem  skik- 
kede til  at  deltage  i  en  saadan  Tur  som  den  forestaaende ; 
men  uheldigvis  vare  de  ogsaa  Begge  temmelig  fordrukne. 
En  ung  Knøs  ved  Navn  Selim,  som  Stanley  havde  ført 
med  sig  fra  Jerusalem,  var  udseet  til  at  forrette  Tjeneste 
som  Tolk.   Den  næste  Ting,  der  skulde  gjøres,  var  at 

faae  samlet  en  god  Eskorte,  og  Stanley  blev  ikke  lidt  glad, 
da  Dragomanen  ved  det  amerikanske  Konsulat  fortalte 
ham,  at  der  endnu  fandtes  nogle  af  Spekes  Trofaste«, 
som  havde  fulgt  ham  paa  hans  Opdagelsesreise.  Stanley 
havde  selv  tidligere  tænkt,  hvor  heldigt  det  vilde  være  for 
ham  at  faae  nogle  Folk,  der  kjendte  de  hvide  Mænds  Sæd- 
vaner, til  at  slutte  sig  til  Expeditionen ,  og  særligt  havde 
han  tænkt  paa  « Bombay«,  som  var  bleven  anseet  for  at  være 
den  Troeste  af  de  ('Trofaste-.  Han  blev  da  ogsaa  funden 
paa  øen  Pemba,  der  ligger  Nord  for  Zanzibar,  og  tillige 
med  fem  af  sine  tidligere  Kammerater,  der  Alle  vare  pry- 
dede med  en  Medaille  som  meddelagtige  i  Opdagelsen  af 
Nilens  Kilder,  erklærede  han  sig  strax  villig  til  at  ledsage 
Stanley.  Den  ene  af  Folkene ,  kaldet  Mabruki ,  og  af  Speke 
døbt  « Tyrepanden »,  fremstillede  sig  rigtignok  som  Krøb- 
ling, idet  begge  hans  Hænder  næsten  vare  lamme,  men 
Stanley  mente,  at,  dersom  han  kun  vilde  bruge  sin  Mund 
og  sine  Øine,  naar  Tid  var,  kunde  han  nok  have  Nytte 
af  ham,  og  antog  ham  tillige  med  de  Andre.  Hans  Lem- 
læstelse skrev  sig  derfra,  at  nogle  af  hans  Uvenner  engang 
havde  overfaldet  ham ,  bundet  ham  ved  Haandledene  til  en 
Gren  og  ladet  ham  blive  hængende  der,  efter  at  de  havde 
pint  ham.  Først  to  Dage  senere  blev  han  fundet  i  en 
ynkelig  Tilstand,  og  det  lykkedes  kun  Dr.  Kirk  at  faae 
den  ene  Haand  helbredet  nogenledes,  den  anden  havde 
han  fuldstændigt  mistet  Brugen  ai  ;  ikke  desto  mindre  var 
han  En  af  dem ,  der  gjorde  Stanley  mest  Nytte  paa  Turen. 

Til  Kaptain  for  Eskorten  var  Bombay  bleven  udnævnt, 
og  snart  havde  han  faaet  samlet  endnu  andre  atten  «As- 
kari'er»  eller  Soldater ,  Alle  frie  Mænd  og  udsøgte  Folk  fra 
forskjellige  Landskaber  i  det  Indre;  Enhver  blev  forsynet 
med  en  Flintelaasbøsse  med  Tilbehør,  Kniv  og  Øxe  samt 
Ammunition  til  200  Skud.  For  at  kunne  møde  alle  Van- 
skeligheder, naar  han  naaede  Tanganyika,  anskaffede  Stan- 
ley to  Baade,  en  stor,  der  kunde  rumme  tyve  Mand  med 

deres  Bagage,  og  en  mindre.  Det  var  dog  ikke  hans  Me- 
ning at  medtage  dem  helt  og  holdent,  men  kun  selve  Ske- 
lettet af  dem,  og  i  denne  Hensigt  skilte  han  dem  ad,  saa 
at  de  enkelte  Stykker  let  kunde  transporteres;  hele  den 
ydre  Beklædning  af  Brædder  lod  han  bhve  tilbage  i  den 
Tanke,  at  den  vilde  kunne  erstattes  ved  et  solidt  Overtræk 
af  tjæret  Seildug. 

Tilsidst  havde  da  Stanley  tilendebragt  sine  Indkjob, 
og  Resultatet  af  hans  forberedende  Virksomhed  forelaa  i 
en  mægtig  Dynge  af  det  mest  forskjelligartede  Materiel, 
der  tilsammen  repræsenterede  en  Vægt  af  11,000  Pund; 
tyve  Æsler  havde  han  kjobt  i  Zanzibar,  og  en  lille  Vogn 
paa  to  Hjul  havde  han  selv  konstrueret,  i  Haab  om,  at  et 
saadant  smalsporet  Kjoretøi  vilde  kunne  yde  ham  fortrin- 
lig Nytte;  han  manglede  nu  kun  Dragere,  men  dem  vilde 
han  først  kunne  leie,  naar  han  naaede  Bagamoyo  paa  den 
modsatte  Side  af  Sundet.  Saaledes  var  da  Bieblikket  til 
Afreise  kommet,  men  først  fordrede  Høflighed,  at  Stanley 
aflagde  et  Afskedsbesøg  hos  Sultanen,  thi,  som  man  vil  er- 
indre, er  det  en  arabisk  Fyrste,  der  eier  øen  Zanzibar 
og  gjør  Fordring  paa  Herredømmet  over  Kysten  af  Fast- 
landet, Nord  for  Kap  Delgado  og  indtil  Ækvator,  og  Hoi- 
samme  havde  bevist  sig  særdeles  velvillig  mod  Stanley, 
foræret  ham  en  arabisk  Hest  og  medgivet  ham  Anbefa- 
lingsbreve  til  sine  betroede  Mænd  og  Agenter  i  det  Indre. 

Paladset  er  en  stor,  rummelig  og  høi,  firkantet  Byg- 
ning, beliggende  tæt  ved  Fortet  og  opført  af  Koralblokke, 
der  ere  oversmurte  med  et  tykt  Lag  Kalk.  Grønne,  ve- 
netianske Persienner  frembyde  en  stærk  Modsætning  til  de 
hvidtede  Vægge.  Foran  den  mægtige,  høie  Port  fandt 
Stanley,  som  ledsagedes  af  Kapt.  V^ebb,  endel  Drabanter, 
leiede  Folk  fra  Belutschistan  og  Persien,  opstillede  i  to 
halvmaaneformede  Rækker,  hver  Mand  bevæbnet  med  en 
krum  Sabel  og  et  rundt  Skjold  af  Næshornskind,  iført  en 
smudsig,  hvid  Bomuldsskjorte  eller  Kjortel,  der  naaede  ham 

til  Anklerne  og  sammenholdtes  omkring  Livet  ved  et  Læ- 
derbelte,  som  var  tæt  besat  med  Bugler  eller  Knapper  af 
Salv. 

Da  de  to  Amerikanere  nærmede  sig,  blev  deres  An- 
komst meldt,  og  før  de  endnu  havde  naaet  Døren,  traadte 
Sultanen  ned  ad  Trappen  og  gik  sine  Gjæster  imøde  med 
udstrakt  Haand  for  at  føre  dem  ind  i  Huset  og  op  ad  Trap- 
perne, idet  han  selv  som  et  Mønster  paa  Høflighed  og 
Nedladenhed  gik  bag  efter.  I  Tronsalen,  som  er  malet  i 
arabisk  Stil  og  møbleret  med  et  tykt,  persisk  Tæppe,  et 
Dusin  forgyldte  Stole  og  en  Lysekrone ,  tog  Selskabet  Sæde, 
Sultanen  i  Midten  med  et  Par  af  sine  betroede  Mænd  paa 
den  ene  Side  og  de  to  Amerikanere  paa  den  anden,  me- 
dens Dragomanen  ærbødig  stod  foran  Sultanen  for  at  agere 
Tolk.  Sultanen  af  Zanzibar  er  en  smuk  Mand  med  et  vel- 
villigt Udtryk  i  sine  regelmæssige  Ansigtstræk,  der  røbe 
den  ædelbaarne  Araber;  han  var  iført  en  lang,  mørk  Kjole, 
der  var  fastgjort  omkring  Livet  med  et  rigt  Bælte,  hvorfra 
en  Krumsabel  med  gyldent  Hæfte  hang  ned;  hans  Fød- 
der og  Ben  vare  nøgne  og  viste,  at  han  led  af  Elefan- 
tiasis,  en  almindelig  Plage  i  Zanzibar;  et  Par  arabiske  • 
Tøfler,  der  fastholdtes  ved  en  Læderrem  over  Vristen,  og 
en  mægtig,  broget  Turban  fuldstændiggjorde  hans  Dragt. 
Sammenkomsten,  som  oplivedes  vedKafle,  serveret  i  Kop- 
per, der  bares  af  Guldstativer,  Kokos-Mælk  og  Sherbet, 
endtes  til  gjensidig  Tilfredshed,  og  bukkende  trak  Gjæ- 
sterne  sig  atter  tilbage  ned  ad  Trapperne,  ledsagede  lige- 
som før  af  Sultanen ,  der  fulgte  dem  lige  til  den  store  Ind- 
gangsportal. 

Den  5te  Februar  indskibede  Stanley  sig  med  sine  Folk 
og  Ledsagere  paa  fire  D'hows.  I  det  sidste  øieblik  sav- 
nedes to  Mand,  og  hvem  andre  end  Farquhar  og  Shaw, 
de  to  Underbefalingsmænd !  Efter  en  livlig  Jagt  fandtes 
de  paa  en  Kneipe ,  omgivne  af  en  halv  Snes  af  deres  Svire-, 

brødre,  og  kom  saa  dinglende  ned  til  Strandbredden,  fulgte 
af  Bombay.  Shaw  havde  faaet  Betænkeligheder  med  Hen- 
syn til  Keisen;  men  Stanley  afbrød  ham  kort.  "Gaa  strax 
ombord,  Loddet  er  kastet,  og  vi  maa  nu  staae  Last  og 
Brast;  svøm  eller  gaa  tilbunds,  lev  eller  doe,  men  In- 
gen kan  svigte  sin  Pligt«.  —  Seilene  udfoldede  sig,  og  med 
det  amerikanske  Flag  vaiende  fra  Mastetoppen  satte  Stan- 
ley Kursen  efter  den  afrikanske  Kyst.  Sundet  mellem 
Fastlandet  og  -Øen  er  kun  sex  Mil  bredt,  og  eftersom  den 
ene  Kyst  taber  sig  og  forsvinder,  dukker  den  anden  frem: 
fuldstændigt  det  samme  Billede  af  et  fladt,  bølgeformet 
Land,  bedækket  med  Lunde  af  Kokos-Palmer,  Mango, 
Krydernelliker  og  Kaneltræer.  Efter  ti  Timers  Seilads  ka- 
stede de  klodsede  Fartoier  Anker  ud  for  Bagamoyo,  under 
Gevær-Salut  af  Bombay  og  hans  skydelystne  Kammerater, 
medens  en  blandet  Skare  af  Arabere,  Banyaner  og  Negre 
samlede  sig  paa  Strandbredden  for  at  byde  den  hvide 
Mand,  «Musungu'en»,  Velkommen  med  deres  «Yambo, 
Bona?»  (Hvordan  har  Du  det.  Herre?). 

I  Udkanten  af  Byen  opslog  Stanley  sit  Kvarter  i  et 
Hus  (temhe)^  som  han  havde  leiet,  reiste  sine  Telte  foran 
det,  og  efter  at  have  faaet  Bagagen  bragt  i  Hus,  sat  Æs- 
lerne og  Hestene  under  Forvaring  i  Koralen  bag  ved  Temben 
og  udsat  Nattevagt  begav  han  sig  efter  Indbydelse  til  den 
nærliggende  franske  Jesuiter -Mission  for  at  tilbringe  den 
første  Aften  hos  dem.  Missionen  ligger  en  halv  Fjerding- 
vei  Nord  for  Bagamoyo  og  udgjør  selv  en  lille  Landsby 
med  sexten  Huse.  Det  lille  Samfund  bestaaer  af  en  halv 
Snes  Fædre  og  ligesaa  mange  Søstre,  der  undervise  over 
to  hundrede  Børn,  baade  Piger  og  Drenge.  De  gode 
Munke  havde  beredt  et  Aftensmaaltid,  der  satte  deres 
hungrige  Gjæst  i  Extase.  «Med  lige  saa  mange  Retter 
som  et  Hotel  af  første  Rang  i  Paris  sædvanligt  leverer,  og 
tillavede  med  næsten  ligesaa  megen  Dygtighed,  medens, 
Vinen,  Champagne  —  tænk  Cliquot  i  øst- Afrika,  Lafitte, 

La  Rose,  Biirgunder  og  Bordeaux  —  var  af  bedste  Kvalitet«. 
Men  der  forestod  ham  endnu  en  Overraskelse ,  thi  efter  at 
man  havde  spist,  indfandt  en  Snes  Stykker  af  de  ældste 
Elever  sig  med  Blæseinstrumenter,  et  fuldstændigt  Musik- 
korps, og  her  i  denne  Afkrog  af  Verden  saae  Stanley  med 
Forbauselse  nogle  Negerdrenge,  der  for  faa  Maaneder  siden 
ikke  vidste  Besked  om  Andet  end  de  Traditioner,  som 
deres  uvidende  Mødre  havde  lært  dem ,  staae  frem  for  med 
Færdighed  at  udføre  forskjellige,  velbekjendte  franske  Mu- 
sikstykker og  synge  parisiske  Sange  om  det  franske  Mod 
og  den  franske  Ære  med  en  Freidighed,  som  var  det  ga- 
mins  fra  St.  Antoines  nærmeste  Omegn. 

Den  næste  Morgen,  da  han  vendte  tilbage  til  sinLeir, 
gjorde  Stanley  den  Erfaring  ved  at  tælle  Dyrene,  at  der 
manglede  to  Æsler,  og  et  lignende  Eftersyn  af  Bagagen  viste, 
at  der  var  forsvundet  en  Rulle  Messingtraad.  Djemadar 
Esau,  øverstbefalende  over  Bagamoyos  Garnison  og  Politi- 
styrke, blev  sat  i  Bevægelse  ved  Loftet  om  en  Belønning, 
og  henad  Aften  fandtes  da  ogsaa  det  ene  af  de  savnede 
Dyr  udenfor  Byen,  men  det  andet  tilligemed  Messingtraa- 
den  var  og  blev  borte. 

Det  var  Stanleys  inderlige  Onske  at  komme  afsted 
saa  snart  som  muligt,  dels  fordi  han  frygtede  for,  at  Ryg- 
tet om  hans  Foretagende  skulde  løbe  forud  for  ham  og 
bevæge  Livingstone  til  at  løbe  sin  Vei,  dersom  han  var  i 
Ujiji,  dels  fordi  Regntiden  (Masika)  snart  vilde  indfinde 
sig,  og  dersom  den  endnu  fandt  ham  i  Bagamoyo,  vilde 
han  blive  nødt  til  at  opsætte  sin  Reise,  til  den  var  forbi, 
det  vil  sige  hele  fyrretyve  Dage,  thi  saa  længe,  forsikrede 
man  ham ,  regnede  det  uden  Afbrydelse.  Men  hans  Taal- 
modighed  skulde  sættes  paa  en  haard  Prøve,  forinden  det 
lykkedes  ham  at  faae  samlet  de  halvandet  hundrede  Dra- 
gere, som  han  behøvede.  Han  havde  vel  strax  ved  sin 
Ankomst  faaet  sig  en  Agent  i  en  af  de  derboende  arabi- 
ske Forretningsmænd ,  som  med  stor  Beredvillighed  paatog 

sig  det  Hverv  at  leie  140  Pagazis  i  Løbet  af  fjorten  Dage, 
og  da  Mandens  Broder  tidligere  havde  indlagt  sig  stor  Be- 
rammelse  for  den  Hjælp,  han  i  samme  Egenskab  havde  ydet 
Burton  og  Speke,  troede  Stanley,  at  hans  Sag  var  i  de 
bedste  Hænder,  indtil  de  fjorten  Dage  vare  omme,  og  det 
viste  sig,  at  Vedkommende  ikke  havde  gjort  et  eneste 
Skridt  for  at  indfrie  sit  Løfte,  Han  havde  følt  sig  for- 
nærmet ved  at  erfare,  at  Stanley  havde  havt  Anbefalings- 
skrivelser fra  Sultanen  til  et  Par  andre  Arabere,  men  ikke 
til  ham;  derfor  havde  han  Intet  gjort,  og  ved  at  lægge 
Sagen  i  hans  Hænder  havde  Stanley  paa  samme  Tid  gjort 
dem  ligegyldige,  til  hvem  han  var  særligt  anbefalet.  Der 
var  da  ikke  Andet  at  gjere  for  Stanley  end  sende  Bud  til 
den  amerikanske  Konsul  for  at  bede  ham  om  at  skaffe 
en  ny  Anbefalingsskrivelse  fra  en  af  de  store  Kjøbmænd 
i  Zanzibar  til  en  vis,  ung  Mand,  Suhr  Hadji  Palluh,  der 
havde  Ord  for  at  være  den  Mand  i  Bagamoyo,  som  bedst 
kunde  hjælpe  ham  ud  af  hans  Nød.  Brevet  kom,  og  Suhr 
Hadji  kom  for  at  præsentere  sig  selv  som  en  «god  ung 
Mand",  der  var  rede  til  at  tjene  Musunguen  efter  bedste 
Evne.  Ti  Dragere  havde  han  hjemme  i  sit  Hus,  og  de 
kunde  afgaae  allerede  den  følgende  Dag  under  Eskorte  af 
tre  Soldater;  thi  det  var  meget  bedre  og  billigere  at  af- 
sende flere  smaa  Karavaner-  end  een  stor,  da  en  saadan 
snarest  var  udsat  for  at  blive  opholdt  og  svært  beskattet 
af  de  indfødte  Høvdinger  i  det  Indre,  som  kræve  Tribut 
af  de  Reisende.  Denne  Tribut,  som  opkræves  alenvis, 
bestaaer  af  de  mest  udsøgte  Varer,  og  for  Stanleys  Ved- 
kommende løb  denne  Udgift  op  til  ikke  mindre  end  330 
Gulddollars.  Suhr  Hadji  havde  saaledes  strax  godtgjort, 
at  han  var  en  dygtig  Forretningsmand;  men  allerede  for- 
inden den  første  Karavane  var  afgaaet,  havde  han  ogsaa 
givet  Stanley  fuldgode  Beviser  paa,  at  han  var  en  skam- 
løs Snyder  og  Optrækker,  og  mangfoldige  bleve  de  Kvaler 
og  Ærgrelser,  som  han  voldte  Stanley  i  den  Maaned,  de 

havde  med  hinanden  at  gjare;  Stanley  giver  sine  Følelser 
Luft  ved  at  tegne  en  glimrende  hogarthsk  Karrikatur  af 
denne  afrikanske  Shylock. 

<•  Suhr  Hadji  Palluh  var  en  kvik,  ung  Forretningsmand, 
hurtig  i  sine  Beregninger,  og  syntes  født  og  baaren  til  at 
blive  en  heldig  Handelsmand.  Hans  Oine  stod  aldrig 
stille,  de  streifede  hen  over  enhver  Del  af  min  Person, 
Teltet  rundt,  hen  over  Sengen,  Bøsserne  og  mine  Klæder, 
og  naar  de  havde  gjort  Løbet  rundt,  begyndte  de  deres 
stille  Vandring  forfra.  Hans  Fingre  hvilede  aldrig,  der 
var  en  urolig,  nervøs  Bevægelse  i  Spidsen  af  dem,  stadig 
befølte  de  Noget.  Medens  han  talte  med  mig,  lænede  han 
sig  forover  for  at  føle  paa  Tøiet  i  mine  Benklæder  eller  i 
min  Frakke,  eller  paa  mine  Sko  og  Strømper,  saa  gav 
han  sig  til  at  føle  paa  sin  egen  tynde  Jamdaru- Skjorte 
eller  Dabwain -Tøiet  omkring  hans  Lænder,  indtil  hans-Øie 
tilfældigt  faldt  paa  noget  Nyt,  hvorpaa  hans  Legeme  bol- 
ede sig  fremad,  og  Armen  strakte  sig  frem  med  de  lystne 
Fingre.  Hans  Kjæber  vare  ligeledes  i  uafbrudt  Bevægelse, 
paa  Grund  af  den  lede  Vane,  han  havde,  at  tygge  Betel 
og  Kalk,  undertiden  ogsaa  Tobak  og  Kalk;  de  frembragte 
en  Lyd,  ligesom  naar  en  ung  Ged  patter.  Han  var  en 
from  Muselmand,  som  iagttog  de  Rettroendes  ydre  Høflig- 
hed og  Ceremonier;  han  hilste  mig  altid  venligt,  tog  sine 
Sko  af  og  traadte  ind  i  mit  Telt  med  den  Forsikring,  at 
han  ikke  var  værdig  til  at  sidde  i  min  Nærværelse,  og 
naar  han  saa  havde  sat  sig,  kom  han  frem  med  sin  altid 
fordreiede  Historie.  Til  Ærlighed  kjendte  denne  Yngling 
Intet,  hverken  i  Ord  eller  Gjerning;  for  den  skj ære  Sand- 
hed var  han  en  fuldstændig  Fremmed;  de  mange  Løgne, 
han  havde  sagt  i  sin  korte  Levetid ,  syntes  allerede  at  have 
kvalt  Uskyldighedens  frimodige  Blik  i  hans  øine,  banlyst 
Ærlighedens  Farve  fra  hans  Kinder  og  forvandlet  ham  til 
en  fuldstændig  udlært  Slyngel,  skjøndt  han  endnu  kun 
var  en  Knægt  paa  tyve  Aar«. 

Men  der  var  ikke  Andet  at  gjøre  end  at  holde  ud  med 
Suhr  Hadji,  trods  alle  hans  Snyderier,  hvis  Expeditionen 
ikke  skulde  gaae  istaa,  ligesom  den  tidligere  omtalte 
Transport  til  Livingstone  var  gaaet  istaa.  Den  første  No- 
vember havde  den  engelske  Konsul  afsendt  den  fra  Zan- 
zibar —  35  Pakker  under  Eskorte  af  syv  Mand,  deriblandt 
fire  Slaver,  som  skulde  føre  den  til  Unyanyembe,  og  endnu 
den  10de  Februar  laa  den  i  Bagamoyo;  de  35  Dragere 
vare  ikke  komne  tilstede,  og  først  da  det  spurgtes,  at  den 
engelske  Konsul  kunde  ventes  til  Bagamoyo  den  følgende 
Dag  for  at  drive  dem  afsted,  satte  Karavanen  sig  i  Be- 
vægelse. Stanley  finder  atter  her  Anledning  til  at  rette 
et  bittert  Angreb  paa  Dr.  Kirk,  hvis  Ligegyldighed  han 
angiver  Skylden  for  dette  Smøleri.  Men  skjøndt  den 
energiske  Amerikaner  selv  havde  opmærksomt  -Øie  med  sine 
Sager  og  utrætteligt  skyndede  paa,  trak  Opholdet  i  Baga- 
moyo dog  ogsaa  for  ham  ud  i  sex  Uger.  Denne  Ventetid 
gav  ham  heldigvis  Leilighed  til  at  faae  rettet  Adskilligt. 
Først  maatte  alle  Varerne  pakkes  helt  om,  da  Pakkerne 
vare  altfor  tunge,  og  dernæst  lod  han  lave  et  helt  nyt 
Telt,  da  det,  han  havde  medført,  ikke  kunde  holde  Regn 
og  Fugtighed  ude.  Ved  disse  forskjellige  Arbeider  havde 
Farquhar  og  Shaw  hidtil  gjort  ham  god  Tjeneste,  men  da 
de  aldeles  ikke  harmonerede  med  hinanden,  kom  Stanley 
til  den  Erkjendelse,  at  det  vilde  være  heldigst  for  Freden 
at  skille  dem  ad,  og  Farquhar  blev  udseet  til  at  føre  den 
tredie  Karavane. 

Den  1ste  Februar  var  Stanley  ankommen  til  Baga- 
moyo; den  18de  afgik  den  første  Afdeling  af  Expeditionen, 
bestaaende  af  24  Pagazis  og  3  Bevæbnede; 

Den  21de  brød  den  anden  Deling  op,  28  Pagazis  un- 
der Anførsel  af  to  Høvdinger  og  to  Bevæbnede : 

Den  25de  satte  Farquhar  sig  i  Bevægelse  med  22 
Dragere,  10  Æsler,  en  Kok  og  tre  Soldater; 

Den  Ilte  Marts  afgik  andre  55  Pagazis  under  An- 
førsel af  to  Høvdinger  og  tre  Bevæbnede; 

og  endeligt  den  21de  Marts  brød  Stanley  selv  op  med 
den  sidste  Afdeling,  bestaaende  af  28  Pagazis,  af  hvilke 
den  Ene  tillige  var  Fører,  tolv  Soldater  under  Anførsel 
af  Kaptain  Mbarak  Bombay,  en  Kok  og  en  Skræder  — 
en  ulykkelig  Hindu,  som  tillige  med  tre  andre  Kamme- 
rater havde  sluttet  sig  til  Expeditionen  i  Haab  om  at  gjøre 
en  Formue  ud  af  alt  det  Elfenben,  de  vilde  føre  med  sig 
tilbage  —  Tolken  Selim  og  Næstkommanderende  Shaw, 
ridende  paa  et  Æsel,  med  en  baadformet  Solhat  paa  Ho- 
vedet og  iført  vældige  Søstøvler.  Selv  red  Stanley  — 
«Bana  Mkuba»,  d.  e:  den  store  Herre,  —  paa  en  prægtig,  graa 
Hest,  som  en  Amerikaner  havde  foræret  ham  i  Zanzibar. 
«New  York  Heraids  Expedition«  talte  saaledes  i  Et  og  Alt 
192  Mand,  og  det  firføddede  Følge  bestod  af  27  Æsler,  to 
Heste  og  en  Hund. 

«Vi  vare  Alle  i  straalende  Humor;  Soldaterne  sang 
«Kirangozi'en)),  eller  Føreren  istemte  et  formeligt  Brøl  og 
svingede  det  amerikanske  Flag,  som  forkyndte  for  alle  Til-' 
skuerne:  «See  en  Musungus  Karavane!«,  og  mit  Hjerte 
bankede  langt  hurtigere,  end  det  passede  for  en  Anførers 
alvorlige  Ansigt.  De  Besværligheder,  jeg  havde  havt  at 
kæmpe  med  i  to  Maaneder,  laae  bag  ved  mig;  med  Suhr 
Hadji  havde  jeg  talt  det  sidste  Ord,  den  larmende  Pøbel 
af  Arabere,  Banyanere  og  Belutscher  havde  faaet  et  sidste 
Bhk,  jeg  havde  taget  Afsked  med  Jesuiterne  ved  den  fran- 
ske Mission,  og  foran  mig  straalede  den  vinkende  Sol  paa 
sit  ilende  Løb  imod  Vest«.  — 

Den  første  Marsch  var  dog  kun  en  Slags  Generalprøve, 
en  Spadseretur  paa  en  Mils  Vei  til  et  Sted  kaldet  Shamba 
Gonera,  og  »efter  Omstændighederne »  faldt  Prøven  til- 
fredsstillende ud.  Selim  væltede  ikke  Kærren  mere  end 
tre  Gange.    Zaidi  tillod  ikke  sit  Æsel,  som  bar  nogle  af 

Stanleys  Klæder,  at  lægge  sig  mere  end  een  Gang  i  en 
Pøl  mudret  Vand.  Kamna  sang,  indtil  han  glemte,  hvor 
vanskeligt  det  er  for  et  Æsel  at  modstaae  Fristelsen  til  at 
løbe  ind  i  en  Maniok-Mark;  mon  dette  var  kun  Smaa- 
uheld,  som  man  maatte  være  belavet  paa  ved  den  første 
(•lille  Reise«. 


Fra  mie  Lande.    1872.  XVI. 

Vi  leve  i  en  Tid,  der  med  Hensyn  til  den  materielle  Ud- 
vikling forgjæves  søger  sin  Lige;  dette  er  længe  bekjendt, 
men  Aar  for  Aar  mærkes  det  klarere,  hvordan  denne  frem- 
adskridende Bevægelse  mere  og  mere  bliver  universel,  ind- 
til den  nu  synes  at  have  forplantet  sig  hele  Verden  over, 
takket  være  det  Net  af  Telegraf-,  Jernbane-  og  Damp- 
skibslinier,  som  i  de  sidste  ti  Aar  med  stedse  tættere  Ma- 
sker omspænder  den  beboede  Jord,  formindsker  Afstan- 
dene og  letter  Forbindelsen. 

I  denne  Arbeidets  kæmpemæssige  Udviklingsproces, 
hvor  Handel,  Industri,  Agerbrug,  geografiske  Opdagelser, 
Videnskab  og  Kunst  dannede  mangfoldige  Hjul,  som  grib^ 
ind  i  hverandre  for  tilsammen  at  frembringe  Bevægelsen, 
spille  England  og  Amerika  de  første  Roller.  Men  skjondt 
ingen  anden  Stat  eller  Nation  tilnærmelsesvis  kan  maale 
sig  med  dem,  udfolder  der  sig  dog  ogsaa  andre  Steder 
saa  storartede  Kræfter,  at  de  i  fuldt  Maal  gjøre  Krav  paa 
Opmærksomheden.  Dette  er  saaledes  Tilfældet  med  Rus- 
land, der  af  alle  de  evropæiske  Stater  aabenbart  har  Mest 
at  vente  af  Fremtiden.  Stort  som  det  er,  beliggende  midt 
imellem  to  Verdensdele,  asiatisk  i  sin  Oprindelse  og  sine 
Traditioner,  evropæisk  i  sin  nyere  Udvikling  og  Dannelse, 
synes  det  bestemt  til  at  skulle  blive  et  mægtigt  Bindeled 
i  Menneskeslægtens  Kulturhistorie. 

Imellem  Aarene  1860  og  1870  har  Handelsomsæt- 
ningen i  Rusland  mere  end  fordoblet  sig: 

1860  he\øh  Værdien  af  udførte  Va- 
rer sig  nemlig  til   168,032,000  Rubler. 

De  indførte  Varer  repræsente- 
rede en  Sum  af.   138,182,000  — 

1870  stillede  Forholdet  sig  derimod  saaledes: 
Udførsel  .  .  .    351,579,000  Rubler, 
Indførsel.  .  .    315,407,000  — 
De  vigtigste  Udførselsartikler  vare:  Korn  (163  Mill.  Rubl.), 
Hør  (57  Mill.  R.).  Hørfrø  (27  Mill.  R.),  Trævarer  (13  Mill. 
R.),  Hamp  (11  Mill.  R.),  hvorefter  følge:  Børster,  Uld, 
Kvæg  og  Talg. 

Blandt  de  indførte  Artikler  indtager  Bomuld  den  før- 
ste Plads  (31  Mill.  R.),  derefter  følger:  uforarbeidede  Me- 
taller (30  Mill.  R.),  Metalvarer  (25V-  Mill.  R.),  Maskiner 
(25  Mill.  R.),  The  (I6V2  Mill.  R.j,  Farver  (13V<>  Mill.  R.) 
0.  s.  V. 

Allerede  disse  Tal  fortælle  deres  Historie,  men  det  er 
ogsaa  nok  værd  at  see,  hvorledes  disse  Summer  ere  for- 
delte efter  de  forskjellige  Lokaliteter.  Fra  Havnene  ved 
-Østersøen  beløb  Værdien  af  de  indførte  Varer  sig  til  121 
Mill.  Rubler,  imod  80  Mill.  i  Aaret  1860;  ved  det  hvide 
Hav  stillede  Forholdet  sig  saaledes:  10  Mill.  1870,  imod 
5  Mill.  1860;  ved  de  sydlige  Havne:  130  Mill.  1870,  imod 
57 V2  Mill.  1860  (deraf  Kornvarer  109  Mill.,  imod  36  Mill. 
1860),  og  paa  Landgrændsen  havde  Udførselen  en  Værdi 
af  81  Mill.,  svarende  til  22^2  Mill.  1860.  Endeligt  havde 
Finland  arbeidet  sig  op  fra  2,840,000  til  8,720,000  Rubler. 

Det  fremgaaer  heraf,  hvilket  uhyre  Opsving  Handel 
og  Agerbrug  have  taget  hele  Landet  over;  men  medens 
Fremgangen  kun  andrager  50  Procent  i  Østersøprovind- 
serne,  der  ere  de  bedst  befolkede  og  bedst  dyrkede  Dele 
af  Landet,  er  Produktionsevnen  alle  andre  Steder  steget 
*  til  det  Dobbelte,  Tre-,  ja  næsten  Firedobbelte  af,  hvad  den 
før  var.  Det  er  siden  Krimkrigen,  at  dette  Opsving  har 
fundet  Sted;  det  Nederlag,  som  Rusland  ved  denne  Lei- 

lighed  led,  baade  i  materiel  og  politisk  Henseende,  har 
det  nu  fuldstændigt  forvundet,  og  ved  de  gjennemgribende 
sociale  Reformer,  som  det  i  Mellemtiden  har  gjennemført, 
har  det  reist  sig  af  sin  Afmagt,  storre  og  stærkere,  end 
det  var  før,  som  et  nyt  og  et  frit  Ldan. 

De  anfarte  Tal  kaste  kun  Lys  paa  Forholdene  i  det 
evropæiske  Rusland ;  men  det  maa  ikke  lades  ude  af  Be- 
tragtningen, at  det  russiske  Herredømme  samtidigt  har 
havt  Kraft  til  stadigt  at  brede  sig  videre  og  videre  i  Asien, 
og  man  vilde  tage  meget  feil,  hvis  man  i  denne  Udvidelse 
ikke  seer  Andet  eller  Mere  end  militære  Erobringer;  Rus- 
lands Opgave  i  Asien  er  at  kolonisere,  og  det  gjør  uhyre 
Anstrengelser  for  at  naae  dette  Maal.  Den  vestlige  Del 
af  Siberien  er  nu  et  opblomstrende  Land,  og  for  Tiden 
arbeider  man  af  al  Magt  paa  at  kolonisere  den  udstrakte, 
frugtbare  Amurdal  i  det  fjerne  Osten. 


* 


